
IDEI ALE ARHITECTURII MODERNE 


Teoria are o mare valoare ca bază 
a vieţii; întotdeauna ea a fost im- 
portantă, dar astăzi este indispen- 
sabilă, deoarece ne lipsește orice 
platformă tradiţională şi orice nor- 
mă a limbajului. 

J. J. P. OUD 


‘pre sfîrşitul secolului al XIX-lea, procesul 
desprinderii teoriei arhitecturii de atotputernica 
(pînă atunci) gîndire clasicistă a căpătat accente 
puternice. Transformările lente, imperceptibile 
uneori, din veacurile anterioare — începute, de 
fapt, o dată cu Renaşterea — au fost accele- 
rate de schimbările importante ale tuturor 
structurilor unei societăți aflate în fața adevă- 
ratei dezvoltări industriale. Afirmarea indivi- 
dualității creatoare, eliberarea de normele cla- 
sicizante din viziunile de amplă respirație ro- 
mantică ale lui Boullé și Ledoux, consolidare4 
filonului raționalist generat de gîndirea lui 
Gottfried Semper şi Viollet-le-Duc sau sublini- 
crea responsabilității sociale a arhitectului, aşa 
cum se regăseşte în scrierile lui August Welbin 
Pugin, John Ruskin și William Morris, au fost 
cîteva momente esențiale ale acestui proces de 
radicalizare a gîndirii arhitecturale. Cu toată 
criza tradiției academice, exprimată cu deplină 
claritate de celebrul tratat al lui Julien Gua- 
dett, clasicismul şi-a păstrat, în multe privințe, 
o poziție dominantă, pînă în timpul celui de al 
doilea război mondial. 

Ideile care au transformat treptat întreaga 
bază teoretică a arhitecturii secolului nostru 
şi-au făcut apariția mai ales în eseuri, articole, 

manifeste și proclamaţii ale unor grupări artis- 
tice. Aspiraţia spre cuprinderea într-o viziune 
nouă, cu semnificative schimbări de accent și 
pondere față de teoria academică, a întregii 
complexităţi a arhitecturii s-a concretizat, de- 
scori, prin consideraţii teoretice empirice, prin 
puncte de vedere limitate și perspective re- 
strînse. O teorie a arhitecturii moderne poate 
[i luată în considerare numai printr-o privire 
globală, integratoare a acestor poziţii. 
ARHITECTURA MODERNĂ. Cei doi termeni 
ai oricărei mișcări artistice reformatoare — cri- 
tica adusă lumii existente, mergind pînă la 
intenţia „distrugerii“ ei, şi construirea unei lumi 
noi — s-au manifestat, cu multă pregnanţă, în 
ultimii ani ai secolului trecut. Titlul pe care 
Otto Wagner — unul dintre cei mai importanți 
reprezentanţi ai primei avangarde din arhitec- 
tură — l-a dat principalei sale opere teoretice 
capătă, în acest sens, un subtil accent polemic. 
Arhitecura modernă este o arhitectură a viito- 
rului, spre care consacratul arhitect vienez 
privea cu un optimism robust ; arhitectura va îi 
modernă doar atunci cînd va interveni nu nu- 
mai o schimbare a limbajului său, dar, în pri- 
mul rînd, o mutație esenţială a fundamentelor 
sale teoretice. El a enunțat, încă din introdu- 
cere, idei și principii total diferite celor răs- 
pîndite în acele cercuri al căror reprezentant 
fusese socotit : „baza concepțiilor dominante 
astăzi în arhitectură va fi dată la o parte și 
trebuie să intervină cu putere convingerea că 
unicui punct de pornire pentru creaţia noastră 
artistică nu poate fi decît viaţa modernă“. 


Dar viaţa modernă impune arhitecturii con- 
diţionări dintre cele mai diferite, cum ar fi 
cele economice sau geografice, exprimarea 
caracterului social al epocii, a sensibilităţii saie, 
aportul dezvoltării tehnice etc. Este conturat, 
astfel, un adevărat program „raţionalist“ al ar- 
hitecturii, bazat, în mare măsură, pe moșteni- 
rea marilor teoreticieni care au fost G. Semper 
și Viollet-le-Duc, cărora le-a rămas tributar în 

multe privințe. O. Wagner a asimilat, de altfel, 
multe dintre ideile care deveniseră locuri co- 
mune ale secolului trecut, ştiind însă, cu o 
mare luciditate, să le topească în propria gîn- 
dire. Moderne Architektur (Arhitectura mo- 
dernă) nu reprezintă o sinteză teoretică a înde- 
lungatei cariere profesionale, ci mai curînd c 
transformare revoluționară a gîndirii sale 2, 

Pentru cl, arhitectura este și va rămîne o 
mare artă, este exprimarea individualității cre- 
atorului ; de aceea, nu poate fi adeptul utili- 
tarismului pur“, reprezentat de marile con- 
strucții inginerești ; dar, totodată, în cel mai 
desăvirșit spirit raționalist, afirmă primatul 
funcțiunii asupra frumosului : „ceva nepractic 
nu poate fi frumos, aşa cum va face, cîțiva 
ani mai tîrziu, csteticianul Paul Souriau în 
La beauté rationelle (Frumosul rational) (1904). 
Pentru O. Wagner este limpede că autoregene- 
rarea eclectismului nu mai este posibilă, căci 
„urmează calea bătătorită a imitaţiei și obișnu- 
inței“, Legătura dialectică dintre scop, con- 
strucție și formă apare într-o formulare neîn- 
corsetată de nici o regulă sau principiu acade- 
mic, sugerind, totodată, libertatea dezvoltării 
şi transformării formei : „noi scopuri trebuie 
să dea naştere unor noi constructii şi, prin 
urmare, unor noi forme“. 

Deosebirea fundamentală a lui O. Wagner 
faţă de iluștrii săi precursori apare în momentul 
în care prefigurează direcţiile schimbării din 
arhitectură. În timp ce, pînă la el, toți marii 
gînditori ai secolului propuneau, ca soluție 
pentru o arhitectură „adevărată“ a timpului 
lor, modele ideale din epoci anterioare (0 reîn- 
toarcere la trecut, deci), O. Wagner enunţă 
doar cîteva coordonate care ar trebui să ghi- 
deze activitatea viitoare : eliberarea de orice 
reminiscență a trecutului, cunoașterea profundă 
a necesităţilor societăţii sau utilizarea tehnicii 
celei mai avansate pe care „epoca modernă“ 
o pune la dispoziţie, precum și indicaţii for- 
male cu caracter general: o mare simplitate 

formală, orizontalitatea liniilor, folosirea supra- 
feţelor plane, exprimarea la exterior a structu- 
rii constructive și a materialului folosit. 

Din enunţțurile lui O. Wagner se poate des-- 
prinde accepțiunea restrinsă care: va fi confe- 
rită arhitecturii moderne : aceea a unei arhi- 
tectuii care, adaptată perfect timpului sáu, 
nu face nici o referire formală la trecut. 

O NOUA CONFIGURARE A FUNCȚIUNII. 
Refuzul oricărei predeterminări formale, în spi- 
ritul tradiţiei academice, a ridicat o problemă te- 
oretică dintre cele mai importante : care va fi, în 
acest caz, modalitatea de a stabili forma unui 
obiect arhitectural ? Se punea astfel în discuţie 
însăși valoarea autonomă a artei, așa cum era 
acceptată în mod obisnuit. În arhitectură, „fru- 
mosul“ nu va mai putea avea o valoare inde- 
pendentă în raport cu întregul complex de 
factori care concură la realizarea unui obicct. 
Forma arhitecturală a început să fie privită în 
strinsă legătură cu funcțiunea, care va căpăta 
sensuri dintre cele mai largi, incluzînd functi- 
unea socială, economică, tehnică, expresivă ctc. 

Problema relatici dintre funcţiune și formă 
fusese pusă încă din secolul al XVIII-lea de 
Carlo Lodoli” şi apoi, la mijlocul secolului tre- 
cut, de pictorul american Horâtio Greenough 
(1805-—1859). Încercînd să treacă dincolo: de 
forme si să găsească motivațiile  intelectuaie 
care fundamentează arhitectura, Greenough 
„Cdescoperea“ ceie două repere la care se vor 
referi, mai tîrziu, teoreticienii arhitecturii din 
secolul nostru — produsul tehnic, care va fi 
întruchipat de mașină, și organismul viu al 
naturii 4. 

Într-o încercare de a determina în mod ra- 
tional procesul creator, Greenough stabilea 
că funcțiunea influenţează fiecare fază, precum 
și ansamblui procesuiui creator. Dacă această 
influenţă coste perturbată, nu mai este posibilă 
atingerea perfecțiunii, care reprezintă obiecti- 
vul propus. Acest obiectiv este însă atins întot- 

deauna în natură, căci, după Greenough, adap- 
tarea formei la funcţiune este principiul fun- 
damental al acesteia. Criteriul procesului de 
creaţie nu mai ceste „frumosul“, ci „perfecţiu- 
nea“. Prin aceste idei, afirmă Jiirgen Joedicke, 
Greenough se detașează complet de noțiunile 
uzuale al tradiţiei academice ; scopul concepției 
sale estetice ceste o noţiune de frumuseţe care 
este întotdeauna dependentă, ca nu există de- 
cit în relație cu functiunea. Frumuseţe în sine 
nu există 6. 

Louis Sullivan, figura centrală a Şcolii de la 
Chicago, discută problema teoretică a rezolvării 
arhitecturale a unui zgîrie-nori în celebrul escu 
The Tall Office Building Artistically Consider- 
ed (O clădire înaltă de birouri privită din 
punct de vedere artistic). Funcțiunea este pri- 
vită în termenii tipici ai pragmatismului ame- 
rican, pentru ca, apoi, să atingă problema con- 
figurării funcţiunilor. Aici, L. Sullivan ajunge 
la unul dintre punctele determinante ale pro- 
blemcei : „Cred cu convingere că numai esența 
proprie fiecărei probleme implicate ne poate 
sugera soluția potrivită“. Sullivan se află în 
faţa întrebării fundamentale a funcţionaiis- 
mului : cum poate fi sesizat si definit esenţialul 
unei sarcini constructive sau funcționale ?/ 
Răspunsul său se face prin intermediul formei ; 
descrierii funcţionale a clădirii îi urmează des- 
crierea formală, pentru ca apoi să-și pună 
problema  cexpresivităţii clădirii, în termeni 
emoţionali. 

Căutînd să dea o interpretare globală rela- 
tiei dintre formă şi funcțiune, Sullivan [ace 
apel la analogia dintre natură și arhitectură : 
„Orice lucru din natură are o formă, cu alte 
cuvinte un contur, o imagine cxterioară care 
ne spune ce reprezintă acest lucru, ce-l deo- 
sebeşte de noi şi de alte lucruri. Fără nici o 
exceptie, peste tot în natură aceste forme ex- 
primă. viața interioară, calitatea nativă a unui 
animal, pom, pasăre, pește, pe care ne-o repre- 
zintă ca atare... forma își urmează permanent 


funcțiunea, aceasta fiind legea firii. Atunci cînd 
funcțiunea nu se schimbă și forma rămîne ne- 
schimbată“. 

Formula astfel enunțată — form follows 
function (forma urmează funcțiunea) — a de- 
venit, cel puțin pentru o jumătate de veac, un 
slogan și, de cele mai multe ori, o dogmă, sim- 
plificînd nepermis gîndirea complexă a lui L. 
Sullivan. Pentru el, însă, a fost argumentul 
teoretic hotăritor care a stat la baza realiză- 
rilor sale de o remarcabilă valoare și care i-au 
permis ca, într-un muzeu imaginar al arhitec- 
turii, să așeze „clădirea înaltă de birouri“ ală- 
turi de celelalte tipuri de arhitectură create 
„pe vremea cînd arhitectura, așa cum se întîm- 
plă rareori, ora o artă adevărată“. 

Întreaga teorie a arhitecturii din deceniile 
care au urmat a fost, într-un fel sau altul, 
orientată spre aceeași problemă a relaţiei din- 
tre funcțiune și configurarea sa. Accentul pus 
pe această relaţie este clementul determinant 
al unei noi metode de analiză a formei, care 
mai tirziu se va numi funcţionalism : „obiecti- 
vismul“ normei clasice este înlocuit cu „obiecti- 
vismul“ determinării raţionale a formei. 

FRUMOSUL RAȚIONAL. Contribuţia cea mai 
importantă, poate, pe care „Arta 1900“ a adus-o 
la teoria arhitecturii a fost ideea conform că- 
reia arhitectura și arta trebuie să devină un 
mijloc al stăpînirii și modelării întregului me- 
diu uman și chiar al vieţii & aşa cum afirmase, 
încă în 1881, W. Morris”, propunînd înlătu- 
rarea (la modul ideal) a conflictelor dintre cla- 
sele sociale 10. Este anulată calitatea de spe- 
cialist într-un domeniu restrîns al artei: fie- 
care este, rînd pe rînd, pictor, arhitect, „design- 
er sau meșteșşugar. Este refuzată producţia 
industrială de serie a bunurilor de larg consum, 
dar sînt repudiate şi obiectele de lux ; are loc 
o eliberare de sub tutela formelor estetizante 
ale eclectismului, tinzîndu-se spre formularea 
unei frumuseți „moderne“, bazată, în principal, 
pe munca meșteșugărească, dar care să cores- 

pundă, totodată, condiţiilor impuse de material 
și de scop. Are loc, aşadar, o tendinţă de „ra- 
ționalizare“ a produsului artistic (care trebuie, 
în același timp, să placă) rezultat din fantezia 
neîngrădită, explozivă, a creatorului t. 

Multe dintre ideile și tendinţele generale ale 
mișcării au fost puse în circulaţie și susţinute 
cu patos de Henry van de Velde. Rolul său de 
propagator al noilor idei artistice, precum și cel 
de profesor sînt asemuite, de Bruno Zevi, ca 
importanţă, cu cele avute, separat, după primul 
război mondial, de Le Corbusier și Walter Gro- 
pius 1., 

Henry van de Velde a pus rațiunea la baza 
întregii sale teorii, fic că era vorba de argu- 
mentarea producţiei industriale a obiectelor, 
fie pe un plan mai general, de definire a fru- 
museţii. Rațiunea este matricea care conferă 
oricărui produs al omului forma corespunză- 
toare scopului, formele devenind astfel clare, 
structurale, ca rezultat al probitătii și eticii 
muncii. El nu a ocolit producția industrială ; 
căutările sale în direcția producției de serie se 
vor baza, constant, pe raționalitatea procesului 
creator, filtrată însă de sensibilitatea poetică a 
artistului. Rațiunea este mijlocul de a înlătura 
urîtul din viața cotidiană, asigură adecvarea la 
scop, prima condiţie ca un lucru să fie frumos. 
Frumusețea rezultă din „aportul sensibilităţii, 
exprimată în funcţie de natura şi temperamen- 
tul fiecărui individ, popor sau rasă“. În con- 
cepția lui H. van de Velde, raționalitatea nu 
este un factor restrictiv al procesului de creaţie, 
ci stabilește un cadru, „o structură“ logică, pe 
care se poate dezvolta, în continuare, munca 
artistului. 


Frumuseţea este, totodată, independentă de 
stil, H. van de Velde depărtindu-se, o dată 
mai mult, de tradiţia academică. Frumusețea 
esențială a unui obiect va apărea o dată cu 
viaţa care-i este insuflată de către artist; ea 
se manifestă, în primul rînd, prin material. 
Materialul în sine nu este frumos, doar punerea 

în valoare :a calităților intrinseci,. prin :.mode- 
larea artistică, vor conferi elementului sau 
obiectului . arhitectural. o anume expresivitate. 
Dar tocmai exaltarea proprietăţilor materialu- 
lui va duce la „dematerializarea“ acestuia : 
„Orice material evoluează spre expresia sa cea 
mai imaterială“. Aceeaşi observaţie o vor face, 
în anii următori, atît Jacobus J. P. Oud, cit şi 
Moisei Ginsburg : convergență semnificativă, 
care reflectă depășirea atitudinii curente a se- 
colului al XIX-lea, de a exprima doar poten- 
tialul constructiv, structural, al materialului. 
Este vorba acum de atingerea acelei expresi- 
vități depline, plastice, a oricărui material de 
construcție, de găsirea valențelor sale estetice, 
prin care ideea arhitecturală își află suprema 
întruchipare. 

Pentru H. van de Velde, în consens cu te- 
oria „Einfuhlung-ului, linia reprezintă princi- 
palul mijloc de exprimare artistică ; linia! tre- 
buie să găsească un control şi o verificare 
„CVasiştiințifică“ în senzațiile pshiologice. și 
comportamentele pe care le provoacă ; este în 
același timp o proiecţie a creatorului în obiec- 
tul de artă. Linia este o forță, reprezintă in- 
strumentul coordonator al limbajului. Orna- 
mentele abstracte, pur liniare, devin expresii 
ale impulsului artistic interior. Ornamentul ab- 
stract, „ornamentul struciuralo-liniar şi dina- 
mografic“, poate fi integrat organic arhitecturii 
— o creaţie la tel de abstractă —. avîndu-şi tot- 
odată propria funcționalitate. 

Personalitatea remarcabilă a lui H. van de 
Velde si-a pus amprenta și asupra unei noi di- 
rectii a învăţămîntului artistic. Director, între 
1907—1915, la Kunstgewerbeschule din Wei- 
mar, a orientat programul de învățămînt spre 
creația de atelier, spre studiul aprofundat al 
materjalului, spre desenul destinat a facilita 
contactul cu linia pură, limitarea studiului na- 
turii la culoare, dezvoltarea sentimentului plas-- 
tic și canalizarea lui pe drumul de la ornament 
spre funcţiune, evitînd, totodată, apariţia unui 

repertoriu formal limitat. H. van de Velde a 
trasat astfel cîtova dintre liniile directoare -pe 
care. se va dezvolta, începînd cu 1919, Bauhaus- 
ul condus de W. Gropius. !”. 

ORNAMENTUL ȘI CRIZA CULTURII. Pro- 
blema. înlăturării ornamentului din arhitectură a 
fost pusă în discuţie ca o reacţie la decorarea gre- 
oaie, aberantă, la care ajunsese întreaga arhi- 
tectură cclectică de la sfîrșitul secolului trecut. 
Ornamentul intra în conflict principial cu ten- 
dinţa de simplificare a organismului arhitectu- 
ral şi exprimarea lui ca atare, în stare „pură“. 
L. Sullivan încercase să realizeze o conciliere în- 
tre tendinţele culturii americane : nevoii inte- 
lectuale a „purității formelor“, a volumelor 
simple, puse în valoare prin proporționare, el 
îi opune un sistem de ornamentație organic 
integrat construcțici (aşa cum va face şi 
F. L. Wright), ca răspuns la necesitățile emo- 
tionale. 

Unei asemenea concilieri i se opune, cu 0 ve- 
hemenţă nemaiîntilnită pînă atunci, Adolf Loos. 
După trei ani petrecuţi în America, Loos iniți- 
ază o ncobosită activitate publicistică, în pam- 
flete pline de ironie muşcătoare, de sarcasm şi 
paradoxuri, dar şi de o logică implacabilă, în-- 
tr-un spirit nihilist asemănător dadaismului de 
mai tîrziu. Cel mai renumit articol al său este 
Ornament und Verbrechen (Ornament şi crimă) 
care conţine, alături de Architektur (Arhitec- 
tură), cele mai importante idei ale sale. 

Tema în jurul căreia gravitează Ornament și 
crimă este separarea radicală dintre valorile 
culturii și cele ale logicii faptului de „a con- 
strui“, adică între cultură și civilizaţie, între 
valorile societăţii pre-industriale și cele ale mo- 
dului de producţie industrial. Această negare a 
oricărei posibile sinteze dintre domenii proble- 
matice diferite este comună ambianţei critice 
mai largi, din sectoare diverse, susținută de 
„Marii vienezi ai limbajului“ — Wittgenstein, 
K. Kraus, A. Schönberg, pentru a-i aminti 
doar pe cei legaţi, prin strînse sentimente da 


13 


prietenie, de A. Loos. De aici decurge dispre- 
tul şi refuzul oricărui efort de a „inventa“ un 
nou „stil“, pe baza unei imposibile sinteze ín- 
tre arta meșteșugărească şi industrie. Stilul 
epocii e dat, spunea Loos, de produsul indus- 
trial, fără a mai fi deci necesară intervenţia 
artistului. El respinge, prin urmare, încercările 
„Artei 1900“ (deși, prin interesul manifestat 
față de întregul domeniu al obiectelor de uti- 
lizare curentă, se înscrie chiar în miezul pro- 
blematic al mișcării), critică sarcastic bazele pe 
care s-au constituit Deutscher Werkbund, Wie- 
ner Werkstätte şi, mai tirziu, Bauhaus-ul ; este 
o critică adusă tentativei de a introduce în ci- 
clul productiv „fantezia“ artistului și „,bucu- 
ria muncii“ de sorginte morrisiană. 

Tema eliminării ornamentului de pe obiec- 
tul utilitar merge mult mai departe decît ar 
permite limitele unui discurs „aristocratic“ de 
pe poziţii etico-estetice. Ea devine o demon- 
strație logico-economică a iraționalităţii deco- 
raţiei : „Ornamentul înseamnă forţă de muncă 
irosită și astfel sănătate irosită. Așa a fost în- 
totdeauna. Astăzi înseamnă însă și material 
risipit și ambele reprezintă capital aruncat în 
vint“. 

A. Loos nu se revoltă împotriva artei în ge- 
neral, ci împotriva artei aplicate. Această orien- 
tare devine mai complex articulată în eseul Ar- 
chitektur. Aici el face distincţia clară dintre 
monument (operă de artă) și casă. Arhitectura 
trebuie să fie numai arta de a construi, căci 
trebuie să răspundă unor necesități sociale; 
prin urmare, „numai o foarte mică parte din 
arhitectură aparţine artei : monumentul funerar 
și monumentul în general. Tot restul, tot ce 
serveşte unui scop, trebuie exclus din domeniul 
artei“. 

Astfel, casa este, în viziunea lui Loos, „un 
obiect de consum, la fel ca cel industrial, iar 
arhitectura îsi pierde calitățile“ 14, Exteriorul 
unei case aparține orașului, deci civilizației : 
fațada este nudă, la fel ca un obiect de con- 

sum. Interiorul casei este însă „conservatori, 
devine mediul de manifestare a intimitățţii, a 
confortului, reprezintă cultura. Pentru Loos, 
ca și pentru Frank Lloyd Wright, interiorul 
rămîne unica rațiune de a fi a actului construc- 
tiv : „Proiectele trebuie gîndite de la interior 
spre exterior ; pardoselile și tavanele reprezintă 
factorii primari, fațada pe cel secundar“ !5, 

TIP ȘI TIPIZARE. Deutscher Werkbund (Aso- 
ciaţia germană a artiştilor decoratori) înfiinţată 
în 1907, a reflectat în modul cel mai convingă- 
tor impulsul începutului de secol spre „o re- 
formă generală a activităţii intelectuale, inclu- 
siv în arhitectură și urbanism, într-o fază ex- 
pansivă a proceselor de industrializare“. Iniţi- 
ativa formării unui centru modern de elabo- 
rare și reorganizare a relațiilor dintre industrie 
și munca artizanală a avut drept scop „de a 
face competitive produsele germane pe pieţele 
externe. Acestui scop îi urma, ca prioritară, 
problema sintezei dintre cantitate şi calitate“ 16. 

La baza programului Werkbund-ului au stat 
ideile enunțate de G. Semper la mijlocul seco- 
lului trecut 1, precum și moştenirea asociați- 
ilor engleze inspirate de învăţăturile lui W. 
Morris. Diferenţa față de orientarea engleză 
era însă importantă : în timp ce aceasta se baza 
pe munca artizanală, Werkbund urmărea in- 
troducerca, în producţia bunurilor de larg con- 
sum, a procedeelor industriale, de scrie. 


Factorul catalizator care a dus la înfiinţarea 
Werkbund-ului și care, pînă la declanșarea 
primului război mondial, a elaborat ideile con- 
ducătoare, a fost arhitectul Hermann Muthe- 
sius 15. Conferinţa sa din 1907, care a avut ca 
urmare directă  fundarea  Werkbund-ului, 
enunţa principiile și direcţiile care trebuiau 
să-i guverneze activitatea ; ele erau, înainte de 
toate, principii etice (de certă provenienţă mor- 
risiană). Coordonatele care determină alcătu- 
irea formală a oricărui obiect (de la cel mai 
mic pînă la locuinţă), spunea Muthesius, sînt 
scopul, materialul şi modalitatea de construc- 

ție. Situat pe o pozitie clar funcționalistă, Mu- 
thesius considera că arhitectul trebuie să caute 
esența în conținutul funcţiei, căreia trebuie, 
apoi, să-i corespundă aparenţa exterioară. in 
1911 însă, în conferința programatică Wo stehen 
wir? (Unde ne aflăm ?), apare o schimbare a 
poziției lui ; scopul este forma. Tot atunci, Mu- 
thesius introducea cîteva idei importante : re- 
lativa independenţă a aspectului estetic faţă de 
material, ideea tipului și a standardizării !. 

În conferinţa sa din 1913, Das Formproblem 
im Ingenieurbau (Problema formei în construc- 
ţia inginerească), el caută o conciliere între cele 
două aspecte contradictorii din concepţia sa an- 
terioară ; afirmă independenţa utilității faţă de 
frumuseţe. Frumuseţea constă în formă, în timp 
ce utilitatea înseamnă pur și simplu  îndepli- 
nirea scopului. Cele două aspecte complemen- 
tare se întîlnesc mercu în orice încercare de 
modelare. 


În 1914, H. Muthesius își concentrează efor- 
tul în directia orientării ` întregii activități a 
Deutsche Werkbund-ului spre tipizare și stan- 
dardizare, nu numoi în domeniul artelor apli- 
cate, ci, mai ales, în cel ai arhitecturii. Tipi- 
zarea ar avea, în viziunea so, nu numai un 
efect economic dintre ccie mai importante, ci 
va duce și la schimbarea, cirijită, a mentalită- 
tii consumatorului : „prin P poate fi re- 
introdus un gust valabil si sigur“. Cu prilejul 
acelui congres al Deutscher W crkbund-ului au 
izbucnit toate conflictele interne ale Asociației. 
Pozițici lui Muthesius i se opune, într-o celebră 
dispută, H. van de Velde; acesta proclamă 
dreptul suprem al artistului la creația liberă, 
neîngrădită de condiţionările producției indus- 
triale restrictive. El credea că o bună structură 
tipologică se poate dezvolta abia după produ- 
cerea unor opere individuale,  afirmînd (aşa 
cum. a făcut și Peter Ben: cns, cu același prilej, 
dar și peste cîţiva ani) caracterul istoric al ti- 
pului. În schimb, Muthesius credea în puterea 
normei industriale asupra creaţiei ; el se refe- 

rea la niște norme strict mecanice, rezultînd 
dintr-un proces industrial raţionalizat. 

Ideile lui H. Muthesius sînt consecința modi- 
ficării ierarhiei valorilor produsă de revoluţia 
industrială, care a impus cantitatea, obiectul 
de serie, ca o nouă necesitate. Muthesius pro- 
duce, de fapt, o răsturnare a sensurilor con- 
sacrate pînă atunci, așa cum fuseseră formu- 
late de Quatremere de Quincy, în prima jumă- 
tate a secolului trecut %. Tipul nu mai este 
rezultatul unui proces istoric îndelungat, ci este 
formulat aprioric, devenind o creație bazată 
pe legi obiective, logice, funcţionale ; tipul nu 
mai ceste, ca la Quatremere de Quincy, o 
schemă, un „proiect al formei“, ci devine în- 
săși forma. 

„DESCOPERIREA SPATIULUI“. La începu- 
tul secolului a avut loc o mutație capitală în mo- 
dul de înţelegere a arhitecturii : eliberîndu-se de 
orice constrîngere formală dependentă de tre- 
cut, tinzînd doar spre exprimarea funcţiunii, a 
structurii constructive și a materialului, arhi- 
tectura începe să fie privită ca „artă a spațiu- 
lui“, De fapt, ideca spaţiului, ca clement defini- 
toriu al arhitecturii, apăruse, la sfîrșitul seco- 
lui trecut, la esteticieni şi istorici de artă pre- 
cum Theodor Lipps sau August Schmmarsow *#, 
în climatul cristalizării concepțiilor estetice aie 
Einfuhlung-ului. În mai puţin de zece ani, ideea 
de spaţiu a fost inclusă în gîndirea arhitecţilor. 

Primul dintre aceștia a fost olandezul Hen- 
drik Petrus Berlage, care, în teoriile sale, ur- 
mărea anumite adevăruri elementare ; cele pe 
care insista în mod deosebit erau întiietatea 
spațiului, importanţa percţilor ca planuri care 
generează forma si rolul proporţiilor. Pentru 
Beriage, primele două clemente sînt insepara- 
bile, el referindu-se doar la spaţiul interior al 
construcţiei, spațiu delimitat de planuri. În 
Grundlagen und Entwicklung der Architektur 
(Bazele şi dezvoltarea arhitecturii) (1908), Ber- 
lage afirma : „Mäăiestria constructorului constă 
în crearea spațiului, nu în desenarea fațade- 

lor. Învelișul spaţial este materializat prin pè- 
reţi, pe care un spațiu sau o serie de spații se 
concretizează în concordanţă cu complexitatea 
compunerii pereților“ 77. Spaţiul este identificat 
cu geometria ; el este dependent de relaţiile 
stabilite cu planurile care-l delimitează, pre- 
figurîndu-se astfel relaţionările specifice neo- 
plasticismului : „Spaţiul trebuie să fie propor- 
ționat și să-și arate proporţiile spre exterior. 
Finalitatea arhitecturii este crearea spaţiului şi 
de aceea ea trebuie să înceapă cu spațiul“ 2: 
sau „Crearea spaţiului și relaţiile dintre mase 
reprezintă adevărata esenţă a arhitecturii“ =. 

Una dintre cele mai importante idei ale lui 
Berlage este aceea a identificării arhitecturii 
„funcționaliste“ cu noua idee de spaţiu : „Prin- 
tr-o creaţie funcţională înţeleg o nouă conștien- 
tizare a arhitecturii ca artă a închiderii spații- 
lor, iar valoarea ei majoră rezidă în spaţiul în 
sine“ 2%, Astfel, problema spaţiului este extinsă 
de la aceea a senzaţiilor strict estetice pe care 
le provoacă, așa cum era privită de teoreticienii 
Einfuhlung-ului, spre utilitatea sa funcţională : 
acest pas a fost de o importanţă revoluţionară 
pentru dezvoltarea ideii de spaţiu în anii '20. 

La rîndul său, arhitectul vienez Rudolf Schin- 
dler, care își va căpăta o notorietate internațio- 
nală în urma activității sale din California, 
spunea, cîțiva ani mai tîrziu (în 1912), că „Ar- 
hitectul contemporan concepe «încăperea» şi 
o conformează cu ajutorul tavanului şi pere- 
ților. Proiectarea arhitecturală utilizează <spa- 
tiul» ca materie primară, pentru ca produsul 
final să fie articularea încăperilor“, afirmînd 
apoi noua cucerire a arhitecturii: „,Arhitec- 
tul a descoperit în fine mediul artei sale : spa- 
tiul. S-a născut o nouă problemă de arhitec- 
tură“ 2%, 

Erich Mendelsohn va conferi spațiului o nouă 
dimensiune, în acord cu exaltările tipic expre- 
sioniste de la sfîrşitul războiului : „Arhitectura 
este singura expresie tangibilă a spaţiului care 
se află la dispoziţia spiritului omenesc. Arhi- 

tectura captează spațiul, îl închide, devenind ea 
însăși spaţiu“. El extinde ideea de spaţiu a lui 
Berlage la întregul „spaţiu universal“, spaţiu 
total, infinit și nedefinit totodată, căruia doar 
arhitectura îi dă sens şi îl ordonează. 

Spaţiul s-a înscris astfel printre determinan - 
tele esenţiale ale arhitecturii. Într-o imaginară 
școală a sa, A. Loos și-ar fi învăţat elevii să 
gîndească în spaţiu %7. Frank Lloyd Wright 
afirma, încă din 1908, necesitatea primordială 
de a gîndi în trei dimensiuni. Mai vechiul im- 
perativ.al exprimării luncţiunii interne la ex- 
teriorul clădirii i se adaugă acum acela al flu- 
enţei spaţiale dintre interior și exterior. 

ARHITECTURA ȘI AVANGARDELE IS- 
TORICE“. În preajma izbucnirii primului răz- 
boi mondial se conturaseră cu multă claritate 
ideile fundamentale ale unei arhitecturi care 
își avea suportul în noile condiţii impuse de 
dezvoltarea societăţii. Arhitectura trebuia să 
reflecte permanent sensurile vieţii în schim- 
bare, să fie „vie“. Stilurile istorice şi-au dove- 
dit incapacitatea de a exprima o viaţă esenţial 
și continuu modificată. Ideea frumosului auto- 
nom va deveni cu totul secundară. Alte pro- 
bleme devin importante pentru teoria arhitec- 
turii : rezolvarea corectă a noilor functiuni so- 
ciale, utilizarea unor noi materiale şi tehnici 
constructive, noi viziuni spaţiale, tipizarea etc. 
Arhitectul își va îndrepta atenţia atît spre ra- 
ţionalizarea procesului său creator, cît și spre 
raţionalizarea produsului arhitectural. Arhi- 
tectura trebuie să se conformeze din ce în ce 
mai mult noii realităţi tehnologice ; idolul ei va 
deveni inevitabil, mașina. Fie că aceasta va [i 
subiectul unei noi imitații, substituind natura 
teoriilor clasiciste, fie că-i vor fi deduse doar 
legile de funcţionare — precizia, exactitatea, 
logica, utilizarea la maximum a potenţialului 
oferit de material — care vor fi adaptate apoi 
produsului arhitectural, mașina a rămas un 
punct de reper stabil pentru întreaga generaţie 
a avangardei. 

Contlictul dintre rigiditatea formală acade- 
mică şi noile tehnologii în continuă evoluţie a 
condus, inevitabil, spune Manfredo Tafuri, la 
unicul rezultat posibil și legitim, „moartea 
definitivă a istorici“. Ruptura cu trecutul va 
fi proclamată cu vehemenţă, în spirit nihilist 
și exclusivist, de pe poziţii  absolutizante, de 
către avangardele artistice : este înlăturată is- 
toria, pentru a se construi o nouă istorie, ba- 
zată pe „tabula rasa, autonomă faţă de orice 
contact cu trecutul“ 2. Această „revolutie“, 
privită în totalitatea  semnificaţiilor ei, este 
considerată de Nicolaus Pevsner ca fiind ega- 
lată doar de Renaștere. Dar, în timp ce aceasta 
renunţa la gotic pentru a clădi o „lume nouă“, 
reînviind arhitectura antică, avangarda secolu- 
lui XX a pornit într-un „teritoriu absolut ne- 
cunoscut“ 2, 

O dată cu „moartea istoriei“ (care știm că 
n-a fost însă totală), s-a declanșat şi criza 
„obiectului“ singular, ivepotabil ; acesta a fost 
înlocuit cu ambiția, romantică în esenţa sa, de 
a modela integral lumea, fie că era exprimată 
de suprarealișii, de futuristi (vezi La ricostru- 
zione futurista dell'universo — Reconstrucţia 
futuristă a universului, manifestul din 1915 al 
lui Giacomo Balla și Depero), fie că venea din 
climatul expresionist (acele mai multe „lumi“ 
posibile) sau era preconizată prin modeiarea ex- 
clusiv plastică a grupării De Stjjl. 

Făcînd tabuia rasa, luând totul de la început 
(expresii foarte frecvente în manifestele și de- 
clarațiile din epocă), arhitectul se vede nevoit 
să-și elaboreze un nou limbaj, care se va baza, 
de cele mai multe ori, pe forme și volume ele-- 
mentare, primare (pătrat, dreptunghi, cerc, cub, 
cilindru, sferă, piramidă etc.). Acestea au fost 
de altfel, și principiile purismului avansat de 
Le Corbusier şi Amedée Ozenfant, ca rezultat 
al decantării experienței cubiste. 

Mesajul din 1914 a lui Antonio SantElia a 
fost prima încercare conștientă de a transiera 
în arhitectură spiritul revoluționar avangar- 

dist 3%. Textul lui Sant'Elia conţine principa- 
lele idei futuriste, care au avut un larg ecou 
în teoria ulterioară a arhitecturii : negarea ve- 
hementă a întregului trecut al arhitecturii, 
exaltarea în faţa unui viitor cu totul nou at 
culturii și vieţii, în general, în faţa noilor fru- 
museţi generate de viteză, dinamism, de noile 
descoperiri ale științei și tehnicii cte. 

Raportarea arhitecturii la noile teme urbane 
este unul dintre clementele esenţiale ale Mesa- 
jului, Sant'Elia avînd o viziune globală asupra 
întregului mediu artificial creat de om și care 
are în centrul său mașina : Orașul construit ex 
novo este „viu tumultos, mobil, dinamic“, cu 
funcțiuni distribuite pe diferite niveluri, cu 
case din ciment, sticlă şi fier, lipsite de orice 
ornamentație. O arhitectură nouă, bazată pe 
calculul ingineresc, pe stricta necesitate, pe 
simplitatea desăvirșită ar fi, în viziunea lui 
Sant'Elia, sinteza cpocii, a noului ideal artistic. 

Expresionismul german de la sfîrsitul pri- 
mului război mondial s-a manifestat ca o stare 
de spirit, care, fără să aibă un program bine 
definit, își propunea modificarea totală a rea- 
lității mediului, în asa fel încît forma naturală 
să devină formă artistică ; prin exaltarea crea- 
ţii libere, individuale, prin transformarea na- 
turii prin intermediul actului personal al ar- 
tistului se tindea spre ,, forma cu desăvirșire 
pură“ 5:. Aceasta presupunea însă aspiraţia 
spre o utopie care nu se opunea realității, ci, 
în condițiile de atunci ale Germaniei, era unica 
realitatea posibilă “2. Utopia expresionistă nu 
avea nimic de-a face cu mitologia mecanicistă, 
exaltată de futurism, ci cra un una analitică, 
care acţiona asupra pretextului formal, pentru 
a-l imprima o anumită poetică. 

Una dintre sursele idealurilor arhitecturii 
expresioniste a fost opera vizionară a scriito- 
rului și filosofului Paul Scheerbart. În volumul 
acestuia, Glassarchilektur (Arhitectura de sti- 
clă), publicat în 1914, se anticipează impor- 
tanţa extraordinară pe care o va avea „arhi- 


2] 


tectura de sticlă“ în anii '20. Subliniind rolul 
ambientului în configurarea unei noi culturi, 
Scheerbart își desfășoară viziunea sa poetică, 
avînd drept ultim ţel frumusețea pămîntului 
cînd „arhitectura de sticlă va fi universală“. 

Din încrederea în posibilitatea de a modifica 
realitatea prin intermediul utopiei a rezultat 
necesitatea ca arhitecţii. în strinsă legătură cu 
puternicele mișcări revoluţionare ale perioadei, 
să contribuie la o nouă viaţă a colectivităţii. În 
1918 s-a înfiinţat Grupul din noiembrie (No- 
vembergruppe), și apoi, în 1919, Comitetul de 
lucru pentru artă (Arbeitsrat fiir Kunst), care 
reunea arhitecţi, pictori și sculptori. Principiul 
director al Comitetului era formulat cu multă 
claritate : „Arta și poporul trebuie să constituie 
o unitate. Arta nu mai trebuie să fie plăcerea 
celor puţini, ci fericire și viață pentru mase. 
Scopul îl constituie reunirea artelor sub ari- 
pile unei mari arhitecturi“ %. Programul de 
lucru al lui Bruno Taut urmează această gene- 
roasă tendință de implicare în realitatea unei 
vieţi mai bune. Este un amalgam de idei care 
vor fi regăsite, toate, dezvoltate și concretizate, 
în deceniul următor. Textele-manifest ale lui 
W. Gropius și B. Taut, publicate cu ocazia 
deschiderii expoziţiei berlineze a „Arhitecţilor 
necunoscuţi“, reflectă pe deplin idealurile ex- 
presioniste de a transpune în realitate o vizi- 
une nouă asupra lumii. Aceasta va fi posibilă 
doar atunci cînd va exista o contopire totală 
a artelor în jurul construcției, iar arhitectul 
va deveni stăpîn al artei. 


Simultan, W. Gropius, care fusese numit 
deja director al nou înfiinţatului Bauhaus, a 
redactat și Manifestul școlii, reluînd, în mare 
parte, ideile.și tonul acestui text prefaţator al 
expoziției. Astfel, începutul Bauhaus-ului este 
edificator pentru acel fenomen specific culturii 
germane, de trecere de la arhitectura expresio- 
nistă la cea rațională. Realizată de aceiași oa- 
meni, această trecere nu este o ruptură, o răs- 
turhare de poziții, ci este reflexul a două rea- 

lităţi, a două momente diferite ale aceleiași is- 
torii. 

Neoplasticismul elaborat de grupul olandez 
De Stijl % a fost, după cum arată Bruno Zevi 35, 
tentativa cea mai serioasă și coerentă de a fur- 
niza arhitecturii un nou limbaj. Neoplasticis- 
mul, spunea Piet Mondrian, este „o artă cu 
totul nouă, o plastică nouă, care va indica legile 
universale, după car se va construi o nouă rea- 
litate“ prin abstractizarea mediului înconjură - 
tor, deci prin îndepărtarea de natură. 


Conceptele fundamentale au fost elaborate de 
Piet Mondrian între 1913—1917, dar au fost di- 
fuzate mai ales de Theo van Doesburg, adevă- 
ratul animator al mişcării. Alături de El Lis- 
sitzky și L. Moholy-Nagy, Theo van Doesburg 
a fost unul dintre cei mai importanţi cataliza- 
tori ai întregii mișcări artistice a anilor '20. 
Theo van Doesburg a sesizat cu claritate că 
principiile generale ale neoplasticismului pot da 
roade nu numai în pictura și în sculptura ab- 
tractă, ci și în arhitectură, literatură, mu- 
zică, cinematografie. În toate aceste domenii 
voința de a atinge stilul are caracteristici iden- 
tice. Preluînd ideea futuristă a mașinii, Theo 
van Doesburg enunță idealul unci estetici me- 
canice, căci numai maşina „poate apăra cer- 
titudinea de ordin constructiv a epocii“ ; sar- 
cina artei moderne este a exprima „veridicita- 
tea unui obiect prin forme clare și pure“. 

Theo van Doesburg a intuit că reconstruirea 
integrală a mediului uman, în acord cu nece- 
sităţile tehnice și psihologice ale epocii, nu se 
poate face prin intermediul artei, ci prin con- 
structie, care trebuie; să se bazeze pe legi crea- 
toare, decurgînd din principii permanente (neo - 
plastice). Acest lucru se putea face prin experi- 
ment, de aici decurgînd importanţa investigării 
principiilor fundamentale ale arhitecturii, în in- 
tenția da realiza opere  universal-valabile, în 
concordanță cu spiritul De Stijl. Documentul 
esențial al acestei adevărate  reorientări este 

Towards a Collective Construction (Pentru o 
construcție colectivă) 36, 

A doua.temă importantă a lui Theo van 
Doesburg (alături de cea a „esteticii meca- 
nice“) este cea a elementarismului. În eseul 
Towards a Plastic Architecture (Spre o arhi- 
tectură plastică), el afirmă că „arhitectura este 
elementară, adică se dezvoltă din elementele 
clădirii, în sensul cel mai larg al cuvîntului“. 
Aceste elemente — funcțiunea, volumul, planul, 
timpul, spaţiul, lumina, materialul — sînt, în 
viziunea sa, obiective în totalitatea lor, iar arta 
arhitectului constă în modul de a stabili re- 
laţiile dintre ele. 

Elementele plastice folosite au fost linia 
dreaptă, unghiul drept, suprafaţa plană și cu- 
lorile pure, primare. Arhitectura neoplastică 
era rezultanta descompunerii volumului în 
planuri, pe care le va recompune apoi în spa- 
tiu, în mod dinamic, deschis, contrastant, fără 
a se ajunge la refacerea „cutiei“ iniţiale. Echi- 
librul tensiunilor produse de acest mod de re- 
laționare constituie chintesența noii unităţi ar- 
hitecturale. Prelunîd ideile lui Berlage?’ şi 
ale lui Wright, această nouă concepţie va con- 
tribui, în mod esențial, la evoluția gîndirii ar- 
hitecturale a anilor '20: îndepărtîndu-se cu 
totul de legile percepģțici frontale, tributară 
perspectivci renascentiste, va dispărea „fațada“ 
ca element important al clădiriii în favoarea 
percepției multiple, dinamice a acesteia, se va 
afirma spaţiul continuu si deschis, planul des- 
chis spre exterior, rolul culorii în exprimarea 
echilibrului relaţiilor reciproce etc. 

Legătura docirinară a lui Jacobus Johannes 
Pieter Oud cu a ca De Stijl a fost de 
scurtă durată ; el s-a numărat printre fondatorii 
acesteia, în 1917, > s-a separat în 1919, o 
dată cu numirea sa ca arhitect al orașului Rot- 
terdam %%. Pentru Oud, scopul arhitecturii 
(moderne) era de a atinge, prin intermediul 
mașinii, universalul, determinat de trei factori : 
„spiritul ca unitate dintre intuiţie şi conșu- 


24 


inţă, materialul și modul de realizare“. Esenţa 
noului stil arhitectural va rezulta din conto- 
pirea tendinței tehnice și industriale cu ten- 
dința artistică, urmărind, „prin abstractizare, 
să atingă funcţionalul“. 

Cele două surse ale principiilor teoretice ale 
lui Oud — propria experienţă practică și des- 
chiderea mai largă spre domeniul artei, prin 
intemediul viziunii grupării De Stijl — apar 
cu pregnanţă în eseul Uber die zukünftige 
Baukunst und ihre architektonischen Möglich- 
keiten (Despre arhitectură în viitor și posibili- 
tățile ei de realizare), din 1921, prima dintre 
declarațiile importante ale deceniului trei *. 
Dependența arhitecturii față de factorii mate- 
riali este subliniată cu toată claritatea; aspi- 
ratia spre depăşirea „purității clasice“ ar fi po- 
sibilă prin acceptarea unui „iluzionism arhitec- 
tural“, datorat artei de a pune în valoare mate- 
rialul și tehnica. Oud nu a fost adeptul unei 
estetici abstracte a arhitecturii ; a intuit limitele 
acelei unice variante propuse de neoplasticism şi 
a încercat să le depăşească. Pentru cl era lim- 
pede. faptul că principiile estetice trebuie veri- 
ficate permanent prin proiect şi, mai ales, prin 
practica realizării. Drumul său, de la idee la 
produsul finit, prin intermediul modelării de- 
săvirșite a materialului, este foarte asemănă- 
tor, în multe privinţe, cu cel al lui Mies van 
der Rohe; pentru ei, ca și pentru mulţi alţi 
arhitecţi, important era a consirui 4. 


Curentele artistice ale avangardei ruse Ge 
la începutul secolului îşi găsesc în arhitectură 
un domeniu de experimentare dintre cele mai 
favorabile. Tema suprematistă a obiectelor ar- 
hitecturale ale lui Kasimir Malevici, de un geo- 
metrism bine definit în spaţiu, coerente şi ri- 
guroase, este preluată de El Lissitzky, cure, între 
1919-1921, elaborează o serie de desene in 
care apar reprezentări axonometrice de cor- 
puri geometrice, denumite Proun (proiect pen- 
tru confirmarea noului). Acestea sint modele 
ale unei noi arhitecturi, noi reprezentări spa- 

tiale si geometrice, „anteproiecte ale unei vii- 
toare relații între spaţiu, volum și construc- 
ţie“ 41, Proun, spunea El Lissitzky, „are pute- 
rea de a crea scopuri“; el este un generator 
al arhitecturii. 

Viziunile arhitecturale sînt confruntate, și 
deseori generate, de schimbările aduse de Re- 
voluţia din Octombrie. Idei și experimente cu 
totul originale și extrem de variate în teatru, 
cinematografie, artă publicitară etc. au avut 
a reper fundamental noile exigenţe politice, 
sociale și culturale. Căutările formale capătă, 
în acest context, și un pronunțat caracter pro- 
pagandistic. Formele geometrice simple (sfera, 
piramida, cubul), îmbinate cu dinamismul 
verticalelor, al diagonalelor etc., se constituie 
într-un repertoriu formalcu dublă semnifica- 
ţie : pe de o parte, simbolismul său este pus 
în slujba noilor exigenţe politice, iar pe de 
alta, devine un domeniu de investigare a le- 
gilor compoziționale interne. Ilya Golossov, re- 
prezentantul curentului denumit „simbolism 
romantici, face o distincţie clară între masă și 
formă : în timp ce masa „una dintre cele mai 
simple forme spaţiale“, tinde spre obiectivare, 
fiind eliberată de orice subiectivism intern 
specitic arhitecturii, forma exprimă ideea arhi- 
tecturală a iuncţiunii. Orice construcţie ar pu- 
tea fi deci privită în raport cu spaţiul (prin 
masă) sau cu funcțiunea (prin formă). 

Întreaga mişcare arhitecturală a avangardei 
sovietice a urmat două tendințe suficient de 
clar conturate : pe de o parte, raționalismul, 
(numit, uneori formalism), iar pe de alta, 
constructivismul, Fiecare curent urmărea de- 
terminarea unor parametri obiectivi ai proce- 
sului de creaţie arhitecturală : primii s-au în- 
dreptat spre verificarea formei prin intermediul 
legilor percepţiei umane, ceilalţi, spre adecva- 
rea funcțiunii față de construcție și față de me- 
todele de realizare, amîndouă curentele avînd 
însă strînse legături şi numeroase puncte de 

contact cu cercetările din lingvistică ale Școlii 
formaliste ruse. 


Tezele fundamentale ale raționalismului au 
fost expuse, în 1919, de Nicolai Ladovski, teo- 
reticianul curentului, şi apoi reformulate în 
„Programul de lucru al grupei arhitecţilor“ din 
Inchuk 4? ; spaţiul, forma şi construcţia crau 
considerate, în ordine, elementele principale ale 
arhitecturii. Ideile raționalismului sovietic sub- 
liniau diferenţa dintre cei doi poli ai procesului 
creator : abstract (gîndirea, cu valoare univer- 
sală) și concret (momentul particular al reali- 
zării), ca o dialectică de tip nou, ne-formală, 
care conţinea însă riscul separării arbitrare în- 
tre arhitectura considerată ca „artă“ şi arhitec- 
tura considerată ca „tehnică“ î. 

Aspiraţia raţionaliştilor era de a crea o mc- 
todă de proiectare, bazată pe experimentare, 
aptă să stabilească relaţiile dintre legile fizice 
ale spațiului și modul și calitatea percepției. 
Obiectul de studiu era deci reprezentarea unui 
proiect ca spațialitate dată, precum și percepţia 
sa. Recursul la mijloacele raţionale (pe baza ob- 
servațiilor psiho-fiziologice) nu însemna referi- 
rea la o conștiință estetică, ci încrederea în ex- 
perimentul material asupra „legilor obiective 
care se află la baza construcţici formei arhitec- 
turale“ 45, 

Ideile arhitecturii constructiviste au urmat 
linia trasată, încă înainte de revoluţie, de Vla- 
dimir Tatlin și Alexandr Rodcenko, în direcţia 
expresivităţii estetice a materialului și a con- 
strucţiei în întregul ei, conturată apoi de po- 
ziţiile productivismului, orientînd programatic 
constructivismului spre scopurile utilitare ale 
arhitecturii, spre configurarea noului mediu 


de viaţă. Constructivismul timpuriu -— ale că- 
rui principii fuseseră expuse, în 1992, de Ale- 
xandr Vesnin în al său Credo — își propunea 


organizarea realității prin intermediul obiec- 
telor din lumea industrială, ca elemente mo- 
delatoare ale conştiintei umane 4. 

Dar fundamentarea teoretică a constructivis- 
mului a fost făcută de Moisei Ginsburg. Te- 
zele constructivistilor, care vor fi explicitate 
în Stil i epocha (Stilul şi epoca), aveau la bază 
acel idol al noii lumi, care era maşina. Se ur- 
mărea preluarea „lecţieit organizării și struc- 
turării acesteia, a utilizării materialului, a lo- 
gicii și puterii sale de sugestie. În modelarea 
construcţiei, importantă era, pentru Ginsburg, 
exprimarea energiei, a „vieţii organice in- 
terne“, dinamismul său, echilibrarea tensiuni- 
lor, a formei generate de mişcare. Intervenţia 
structurală capătă în acest fel o expresie ar- 
tistică proprie ; dinamismul și tensiunile for- 
male conferă acesteia o valoare estetică auto- 
nomă şi totodată dependentă de construcție. 

Ambele curente, trecînd peste serioasele di- 
vergente de opinii, şi-au adus contribuţia la o 
experienţă didactică, similară și de egală im- 
portanță cu a Bauhaus-ului, dar cu o rezonanţă 
internațională mai mică, în cadrul „Atelierelor 
de învățămînt superior pentru artă și tehnică“ 
(Vhutemas) din Moscova %6. 

BAUHAUS. Bauhaus-ul a luat fiinţă în 1919 
sub imperativul intenţiei iniţiale a lui Walter 
Gropius de a grupa „într-o unitate întreaga 
creație artistică“, de a „reunifica disciplinele 
artistico-manuale... ca părți componente, inse- 
parabile, ale unei noi arhitecturi“. Ideea lui 
Gropius a suferit pe parcurs modificări și 
schimbări de optică, nu numai din partea sa, 
dar mai ales din partea directorilor care i-au 
urmat — Hannes Meyer și Ludwig Mies van 
der Rohe. 

Diferenţa dintre noul tip de învăţămînt și 
cel academic era esenţială. Pregătirea studen- 
ților nu se baza, ca pînă atunci, pe studiul or- 
dinelor clasice și a unor rigide formule com- 
poziţionale, ci pornea de la studiul formei și a 
materialului, pentru a ajunge la configurarea 
obiectului, eliberată de orice predeterminare 
formală sau conceptuală. „Bauhaus-ul, în ri- 
gida sa raționalitate, spunea G. C. Argan, vrea 

să creeze condiţiile unei arte fără inspiraţie, 
care să nu deformeze poetic realitatea noţiunii, 
ci să formeze în mod constructiv o nouă rea- 
litate“ “. 

Propunîndu-și să atingă „simbolul cristalin“ 
al unei viitoare arhitecturi, ca un corolar al 
tuturor artelor, Gropius a ştiut să catalizeze 
și să echilibreze tendinţele artistice extrem de 
diverse ale celor chemaţi la Bauhaus: Lionnel 
Feininger, Paul Klee, Oscar Schlemmer, Was- 
sily Kandinsky, J. Itten (adevăratul protago- 
nist al perioadei 1919—1922), apoi L. Moho- 
ly-Nagy sau foştii elevi ai şcolii, Joseph Albers 
şi Marcel Breuer. Rolul artiştilor a fost de 
primă importanță, atît la stabilirea programe- 
lor, cît și la elaborarea metodelor didactice. 
Din acest punct de vedere, Bauhaus-ul a fost, 
într-adevăr, „o şcoală cu o viziune anticipa- 
toare extraordinară“ ^5, 

La Bauhaus s-a stabilit o nouă metodă pe- 
dagogică, bazată pe munca în grup, care îşi 
propunea să includă, în mod progresiv, artiza- 
natul în industrie, de a-i recupera valorile ve- 
chii tradiţii artistice şi de a-l integra în ciclul 
vieții moderne. Această metodă didactică, 
spune L. Benevolo, aduce o schimbare funda- 
mentală în cultura arhitecturală. Elementul 
formal nu mai este situat în sfera indepen- 
dentă a experientei individuale, ci cste plasat 
în centrul activităţii de producție. Scopul 
muncii artistice nu mai este de a inventa oO 
formă, ci de a modifica, prin această formă, 
cursul vieții cotidiene ; ea are valoare în mă- 
sura în care acţionează asupra cadrului de 
viaţă al omului %. 

În timp ce, pînă în 1922, orientarea gene- 
rală a fost aceea de a stabili un raport judicios 
între artă și meserie, cea de a doua perioadă 
a activităţii s-a desfășurat sub deviza Arta și 
tehnica — o nouă unitate ! Schimbarea a avut 
loc sub presiunea unor puternice frămîntări 
interne, de care nu a fost străin nici T. van 
Doesburg, prin seria de conferințe care au ur- 

mărit difuzarea principiilor neoplastice ; J. Ït- 
ten, al cărui curs preliminar se baza pe prin- 
cipiile „purei vizibilităţi* și ale unor idei de 
filosofie orientală, a fost înlocuit cu Joseph 
Albers şi apoi cu L. Moholy-Nagy, care pre- 
coniza transformarea cursului intr-o cercetare 
formală mai directă. 

În Idee und Aufbau (Idee si constituire), 
W. Gropius trasează noua orientare a Bauhaus- 
ului ; apare formulată, cu deosebită claritate, 
viziunea largă, integratoare, asupra lumii că- 
reia îi este subordonată pregătirea din școală. 
Este accentuat acum rolul pregătirii creatoare 
a ucenicilor pentru munca industrială, ca mij- 
loc didactic de formare a proiect tanţilor moderni 
(designeri), capabili de a imprima producției in- 
dustriale o clară orientare formală. 

W. Gropius nu urmărea să tranşeze polemica 
din Deutscher Werkbund, dintre artizanat si 
industrie, în favoarea unuia dintre domenii, 
deşi a fost adeptul, fără rezerve, al elaborării 
unor obiecte-tip sau a locuinţelor-tip şi, im- 
plicit, al standardizării ; el a depus eforturi 
permanente pentru realizarea unei concilieri. 
Fiecare dintre aceste activităţi este, în viziunea 
sa, spirituală și manuală. Reducerea forțată a 
inițiativei personale, datorată diviziunii mun- 
cii din procesele industriale, nu poate îi ani- 
hilată numai prin cunoașterea întregului pro- 
ces tehnologic, ci și prin lucrul colectiv. 

Scopul final al Bauhaus-ului — arhitectura 
— s-a concretizat abia o dată cu venirea la 
conducerea școlii a lui Hannes Meyer. Acesta 
a adus în ambianța Bauhaus-ului nu numai 
convingerile sale ideologice de stînga, dar și 
ideile „noii obiectivităţi“ ale grupului elveţian 
de avangardă ABC %, la care aderase în 1925 
Nemaifiind animat, ca și Gropius, de aspira- 
ţia spre o arhitectură care încununează toate 
artele, el a axat efectiv întregul program al 
şcolii pe arhitectură 5t. Metoda didactică s-a 
orientat spre rezolvarea unor teme reale, ob- 
ținute de la diverşi beneficiari ; lucrul se fă- 

cea în colective complexe, „brigăzi verticale“, 
alcătuite din studenţi din diferiţi ani de studiu. 


Arta nu mai intra acum în sfera de preocu- 
pări a Bauhaus-ului; școala devenea un „,fe- 
nomen social“, cum afirma Meyer în Bauhaus 
und Gesellschaft (Bauhaus şi societate). Pentru 
arhitectură, care înseamnă, de fapt, chiar „mo- 
delarea vieții“, arta reprezintă doar  „ordo- 
nare“ ; fiind condiţionată social, impersonal 
deci, arhitectura nu poate fi decit obiectivă, 
iar arhitectul devine un „specialist al organi- 
zării“ unor domenii diferite de activitate. Ur- 
mărind aceste principii, unitatea interioară a 
programului de învățămînt, așa cum o instau- 
rase Gropius, a fost desființată. Practica de 
atelier, ca și cea direct productivă, era însoţită 
de noi cursuri, în timp ce pictura îşi cîştiga 
autonomia, devenind un curs liber, fiind astfel 
exclusă din procesul de formare al arhitectu- 
lui 52, 

Ultimii ani de existenţă ai  Bauhaus-ului 
(1930—33), pînă la închiderea sa de către na- 
ziști, s-au desfăşurat sub conducerea lui Mies 
van der Rohe. Secţia de arhitectură şi deco- 
raţii (elementul central al școlii) va pune în 
evidenţă unitatea dintre spațiu și amenaja-. 
rea sa, material, culoare. Între elementele de 
amenajare (produse mai mult sau mai puţin 
industrial) şi definirea arhitecturală a spațiu- 
lui sînt căutate relaţii precise, de tip univoc. 
În acest caz, arhitectura capătă o anumită lo- 
gică internă, care nu poate fi extinsă în mod 
mecanic în orice situaţie 5%. Abia acum, în pra- 
gul desființării Bauhaus-ului ca instituţie, a 
fost posibil ca studenţii să realizeze în mod 
efectiv proiecte de arhitectură ce aveau carac- 
teristicile de exactitate tehnică şi de studiu 
tipologic, care sînt, de obicei, asociate întregii 
concepţii didactice a Bauhaus-ului. 

IDEEA ARHITECTURII ORGANICE. Europa 
a luat cunoştinţă (cu foarte puține excepţii) de 
opera lui Frank Lloyd Wright prin intermediul 
expoziției berlineze din 1910. Wright era, la 

acea dată, un arhitect matur, cu multe realizări 
de o calitate excepțională şi o concepție foarte 
clară cu privire la arhitectura organică, care, 
așa cum spunea B. Zevi, Joia o idee ce se 
născuse pe pămînt american“ 5 

Împărtășind, încă de la începutul carierei, 
ambiția lui L. Sullivan — sub a cărui îndru- 
mare și-a început cariera şi căruia i-a păstrat, 
toată viaţa, o adevărată venerație — de a crea 
o nouă arhitectură, nedepinzind de stilurile 
istorice, Wright se desparte de maestrul său 
atunci cînd se ridică deasupra determinismu- 
lui concret al arhitecturii. Cu o psihologie de 
adevărat pionier american, Wright căuta noi 
surse pentru o arhitectură specific americană, 
afiliindu-se  individualismului unui Thoreau 
sau naturalismului unui Jefferson, Emerson și 
Dewey %. La baza gîndirii lui Wright se află 
valoarea morală a personalităţii umane şi, pe 
plan social, un fel de democraţie naturală, 
foarte diferită de democraţia istorică euro- 
peană 56, 

El identifică o imaginară societate organică 
aflată în comuniune totală cu natura. Unei 
astfel de societăţi organice, în care fiecare in- 
divid își poate afirma inițiativa și personali- 
tatea, în acord firesc cu „,marea natură“, în 
totalitatea ei, va trebui să-i corespundă O ar- 
hitectură organică 5. Aceasta își afirmă inde- 
pendenţa faţă de orice constringere, de ori- 
unde ar veni ea: „Arhitectura organică in- 
clude toate materialele, acceptă toate formele, 
astfel încît acestea să devină naturale prin 
prisma scopului și să respecte mediul“ %. Prin- 
cipiile dezvoltate în cunoscutele sale prairies 
houses (domeniul principal al activității pînă 
în 1910) vor constitui, prin generalizare, prin- 
cipiile arhitecturii organice. 

Arhitectura trebuie să-și tragă seva din na- 
tură, din esența acesteia, din înțelegerea le- 
gităților firii, căci, spune Wright, „natura este 
adevărata școală a arhitecturii“. Arta arhitec- 
turii este opusă intelectualismului compoziţiei 

și reprezentării, fiind gîndită, în schimb, ca o 
creștere şi organizare de forme vitale. De 
aceea, construcţia este gîndită la Wright ca o 
formă plastică ; ea nu este un simplu schelet 
portant pe care trebuie să se dezvolte forma. 
Arhitectul va trebui, prin urmare, să aibă sim- 
tul „calității organice“ în toate etapele pro- 
jectării : de la „creșterea organică“ a construc- 
ției din mediu la organicitatea spaţială a in- 
teriorului în sine, a acestuia cu exteriorul, 
pînă la folosirea „organică“ a oricărui mate- 
rial pus în operă. 

Într-o asemenea concepţie — alcătuită nu 
din canoane sau formule și soluţii aplicabile 
oriunde, ci mai curînd din indicaţii complexe 
și nedefinite — în care raportarea la natură 
este totală, nu-și are loc nici o regulă clasi- 
cistă. Wright a fost, de altfel, un dușman de- 
clarat al arhitecturii europene ; l-a atras doar 
goticul, căci acesta a manifestat aceeaşi afi- 
nitate pentru caracterul organic al formei ca 
și arhitectura sa. Arhitectura adevărată, care 
era, pentru Wright, în același timp și bună și 
frumoasă, trebuie să fie la fel de vie precum 
fenomenele naturale. De aceea, a stabili niște 
tipare formale înseamnă a nega însăși esenţa 
arhitecturii. Pentru Wright nu contează „sti- 
lul“, în accepțiunea sa academică, ci doar sti- 
lul ca „rezultat natural al integrităţii artis- 
tice“. 

Este interesant de remarcat că primul său 
eseu, Arts and Craft of the Machine (Arta și 
măiestria mașinii) (1901), se referă, într-o con- 
cepție nouă, la rolul mașinii pentru arhitect. 
El nu respinge contribuţia maşinii la făurirea 
unei noi civilizaţii, așa cum făcuseră W. Morris 
sau J. Ruskin, dar nici nu-și pune problema 
producției de serie sau a noilor responsabilităţi 
culturale care ar decurge de aici. Atît industria, 
cît și mașina îl interesează ca mijloace de a re- 
duce dezacordul dintre materie și ideea arhitec- 
turală ; maşina nu este un scop în sine și nici un 

mit care nu şi-ar avea locul într-o lume inte- 
grată total naturii. 


F. L. Wright a influenţat hotăriîtor, în multe 
privinţe, întreaga gîndire a arhitecturii pri- 
melor decenii ale secolului nostru. În disputa 
cu promotorii arhitecturii moderne europene, 
Wright ajunge să-și identifice propriile prin- 
cipii cu acelea ale noii arhitecturi. Autoregene- 
rarea arhitecturii, privită ca o veșnică adaptare 
la necesităţile timpului, face ca limbajul orga- 
nic al acesteia să fie, totodată, și limbajul nou- 
lui. Unul dintre idealurile fundamentale ale 
arhitecturii moderne își găseşte astfel, prin gîn- 
direa lui Wright, întruchiparea sa cea mai de- 
săvirşită. 

ARHITECTURA — PURĂ CREAȚIE A SPI- 
RITULUI. Le Corbusier a fost, probabil, cel mai 
cunoscut arhitect al primei jumătăţi a secolu- 
lui, o figură legendară chiar. Pictor, sculptor, 
arhitect de mare talent, un desăvîrşit plasti- 
cian, Le Corbusier a avut şi acele calități care 
i-au permis să devină un polemist de temut, 
un teoretician incisiv, cu o mare percutanţă şi 
forță în exprimarea ideilor. Giulio Carlo Argan 
a subliniat diferenţa de fond care separă raţio- 
nalismul lui W. Gropius de cel al lui Le Cor- 
busier : „Le Corbusier concepe spiritul rațio- 
nal ca un sistem și trasează mari planuri, 
care ar trebui să elimine orice problemă ; Gro- 
pius concepe spiritul raţional ca o metodă care 
permite localizarea şi rezolvarea problemelor 
pe care viaţa le pune neîncetat“ 59, 

Cea dintîi carte a lui, Vers une architecture 
(Spre o arhitectură), apărută în 1923, a fost 
unul dintre cele mai influente manifeste ale 
noii arhitecturi. Ea este alcătuită dintr-o serie 
de eseuri (publicate anterior în revista „Esprit 
Nouveau“) care se limitează la citeva pro- 
bleme, grupate în jurul a două mari teme: 
tradiția clasică (marcată de moștenirea aca- 
demică preluată prin intermediul lui Guadet, 
Choisy şi Perret) şi tema mașinistă a epocii 

contemporane (în care sînt prezente și ecouri 
ale futurismului). Intenţia lui Le Corbusier 
nu era de a demonstra contradicţia dintre me- 
canic și clasic, ci de a stabili o analogie; 
amîndouă temele au ca punct comun selecţia 
aplicată pentru a defini un standard, evitînd 
accidentele din calea tipului 6. Cele două teme 
se identifică, Partenonul devenind o „maşină 
de emoționat“. 

Aspiraţia spre limpezimea și claritatea spi- 
ritului clasic, spre valenţele sale eterne, îl 
conduc la definirea unui limbaj universal, 
aflat în directă legătură cu experiența sa pu- 
ristă 61. 

Limbajul stabilit aprioric de Le Corbusier 
este cel geometric. Arhitectul va trebui, prin 
urmare, să folosească acele elemente geome- 
trice care se vor adresa direct simţurilor, im- 
presionîndu-le şi  satisfăcindu-le totodată: 
sfera, cubul, cilindrul, orizontala, verticala, 
oblica. Acestea, spunea Le Corbusier, sînt 
„forme frumoase, cele mai frumoase forme“. 
Arhitectura aparţine domeniului plastic, ea 
este „dincolo de funcţiune și independentă de 
problemele de construcţie“. De aici decurge 
celebra sa definiţie : „Arhitectura este jocul 
savant, corect și magnific al volumelor gru- 
pate sub lumină“. 

Sistemul său plastic este alcătuit din vo- 
lum, din suprafaţă și din plan, a căror relație 
de interdependenţă este astfel stabilită : „,Vo- 
lumul şi suprafața sînt elementele prin care 
se manifestă arhitectura. Volumul și suprafața 
sînt determinate de plan. Planul este genera- 
torul“. Formele și volumele simple presupun 
însă, așa cum au observat atit Oud, cit şi 
Gropius, o atenţie specială acordată în primul 
rind compoziţiei. Ele sînt verificate de Le 
Corbusier cu instrumentul matematic al tra- 
seelor regulatoare. Printr-un studiu îndelung 
aprofundat, urmărind armonizarea operei ar- 
hitecturale cu scara umană, va ajunge, în anii 
'40, la definirea complexului sistem al modu- 

lorului. În momentul plastic al creaţiei, afirma 
Le Corbusier, acţionează numai talentul: „ra- 
porturi, ritmuri, proporţii, condiţii ale emoţiei, 
maşină de emoţionat“. Arhitectura îşi cuce- 
reşte astfel autonomia, este pură creaţie a spi- 
ritului, fiind determinată numai prin calităţile 
creatoare ale intelectului : „A formula cu cla- 
ritate, a anima opera cu o unitate, a-i da un 
caracter“. 

Le Corbusier încerca să pună la baza teo- 
riei sale estetice și arhitecturale un nou uma- 
nism, întemeiat pe caracteristicile societăţii. şi 
civilizației industriale. Lecţia maşinii (fie ea 
pachebot, avion sau automobil), dedusă de Le 
Corbusier, este aceea de a pune problema în 
mod corect şi contemporan. Un nou „stil“ se 
va afirma graţie mașinii, a tipului, a selecţiei 
și, deci, a standardului. Aceste probleme sînt, 
în epoca mașinistă, o condiţie indispensabilă 
armoniei și frumuseții noului spirit al epocii. 
Mai mult chiar, spunea el, ele contribuie la 
afirmarea spiritului acesteia : „Lucrul în serie 
impune căutarea standardelor. Standardul 
duce la perfecţiune“. 

Punînd rodul gîndirii sale, cu mare generozi- 
tate, în scopul unei lumi mai umane, Le Cor- 
busier ajunge la una dintre marile sale sim- 
plificări : ideea  omului-tip, omul nevoilor 
standard. Acţionind pentru satisfacerea nece- 
sităților general-valabile,  nediferenţiate, pe 
care le considera „constante omenești“, el a 
întruchipat un prototip umar, ` „care este ca 
un fiu al omului“. Această idee nu fusese 
formulată nici în ambianța Deutscher Werk- 
bund-ului, nici de gindirea lui Gropius, con- 
trastînd cu atît mai mult cu individualismul 
personalităţii umane pe care şi-a clădit Wright 
teoria. 

Locuinţa a fost, poate, domeniul căruia Le 
Corbusier i-a consacrat cele mai multe studii 
şi proiecte, la fel cum au făcut toţi arhitecţii 
primelor decenii ale secolului; locuința era 
un program care trebuia pus pe baze noi, so- 

lide, fiind o necesitate de cea mai mare strin- 
pență. Locuinţa era privită ca o mașină de 
locuit. Introducînd acest termen, Le Corbusier 
a contribuit la mutația profundă din gîndirea 
arhitecturală; maşina de locuit presupunea 
studierea, pe baze ştiinţifice, a funcţiunilor 
adecvate vieţii moderne, elaborarea de proto- 
tipuri standardizate și trecerea la industriali- 
zarea lor. Dar locuinţa, adaugă imediat Le Cor- 
busier, nu este doar o mașină (așa cum s-a afir- 
mat deseori de către detractorii săi). Arhitec- 
tul este prezent oriunde este vorba de nevoile 
umane, „ocupîndu-se de locuinţa noastră, de 
liniștea noastră, de inima noastră. Confort şi 
proporţie. Raţiune şi estetică. Maşină și plas- 
tică. Calm și frumuseţe“ 62, 

În 1926, Le Corbusier rezuma, împreună cu 
Pierre Jeanneret, cîteva idei privind noua ar- 
hitectură, apărute şi cristalizate în anii ante- 
riori : structură independentă (,„,pilotis“), plan 
liber, fațadă liberă, fereastră pe toată lungimea 
fațadei, acoperiș-grădină. Este cu totul evident 
caracterul restrictiv, chiar elementar, al aces- 
tor propuneri. Dar, în acelaşi timp, Cele cinci 
puncte ale unei noi arhitecturi au un caracter 
revoluționar ; acestea nu ne spun dacă arhi- 
tectura trebuie să fie subiectivă sau obiectivă, 
imanentă sau transcendență. Textul elimină 
orice referire  culturalistă sau filosofică, atît 
de prezente, pînă atunci, în orice program ar- 
tistic ; el reflectă, în mod raţional, repercusi- 
unile pe plan estetic ale condiţiilor tehnice de 
construcţie 6:. 

„Sistemul raţional“ ai lui Le Corbusier este 
extins, coerent și riguros, ca la nici un alt 
arhitect al perioadei, asupra intregului mediu 
al vieţii umane, de la obiectele de larg consum 
pînă la oraș. În 1922 prezentase deja un Stu- 
diu pentru un oraş de 3 milioane de locuitori, 
în care totul era gindit unitar, de la planul o- 
raşului pină la celula-tip a locuinţei : : „In ceea 

ce privește actul de creaţie, spunea el, arhi- 
tectul și urbanistul constituie o unitate“ 64. 


„A CONSTRUI“. Pentru Ludwing Mies van 
der Rohe, poate mai mult decît pentru oricare 
altul, sensul cuvîntului „arhitectură“ se de- 
gradase ca urmare a unei înţelegeri superfi- 
ciale. Căci arhitectura, afirma el, ca expresie 
a timpului, este „vie, schimbătoare, nouă“: 
nu poate exista, deci, problema specială a for- 
mei, deoarece formalismul, închistarea într-o 
regulă formală, ar fi o manifestare potrivnică 
vieţii. Forma „adevărată“ decurge numai din 
prezent, iar exprimarea ei este posibilă doar 
prin actul de „a construi“. În viziunea sa, 
numai perfecta aderenţă a sistemului produc- 
tiv la posibilităţile momentului poate garanta 
că „reducţionismul“ formal preconizat de ei 
nu va deveni un nou stil: „Vrem să eliberăm 
activitatea constructivă de speculaţia estetică. 
Vrem să facem ca actul de a construi să în- 
semne într-adevăr și numai a construi“, afirma 
el în eseul Bauen, scris în 1923, în timp ce 
studia dimensiunile optime ale unui tip nou de 
cărămidă 65. Problema esenţială a arhitecturii 
era, în acest caz, modificarea radicală a acti- 
vităţii constructive, prin industrializare şi prin 
folosirea unor noi materiale. 

Privind forma în sine doar în măsura în 
care aceasta va fi acceptată de către viaţă, 
pentru a deveni arhitectură „adevărată“, Mies 
van der Rohe sublinia că problema esențială, 
dintotdeauna, a arhitecturii este valoarea. 
Epoca nouă este un „dat“ care trebuie accep- 
tat ca atare, „ea nu este nici mai bună, nici 
mai rea decit orice altă epocă“; ea este „in- 
diferentă la valori“. Dar ceca ce dă „sens și 
îndreptăţire“ epocii sînt tocmai problemele 
spiritului. Arhitectura se va exprima, în acest 
cadru, prin valoarea sa doar atunci cînd se 
va ridica peste  condiționările materiale ale 
epocii, aşa cum afirma, în 1950, în eseul Ar- 
chitecture and Technology (Arhitectură şi teh- 
nologie): „Acolo unde tehnologia îsi atinge 

menirea ei reală, ea transcende în  arhitec- 
tură“. 

FUNCŢIUNE ȘI FORMĂ. Elaborarea nou- 
lui limbaj formal al arhitecturii a fost înso- 
țită de fundamentarea teoretică a întregului 
proces creator ; s-a putut ajunge astfel la de- 
finirea modernităţii arhitecturii dincolo de 
programul său estetic. Încercările lui L. Sul- 
livan sau ale lui H. Muthesius de cercetare și 
analiză a potenţialului expresiv al funcţiunii 
au fost reluate și aprofundate în anii '20, 
avînd drept scop stabilirea unei baze teoretice 
cu caracter generalizator. 

În numele unei necesare obiectivări a între- 
gului proces creator, funcțiunea, ca esenţă a 
obiectului arhitectural, capătă rolul decisiv în 
determinarea formală. Adepții „noii obiecti- 
vități“ (Neue Sachlichkeit) se vor referi la 
funcţiune, excluzînd sensurile sale estetice 66. 
Pentru Karel Teige, unul dintre cei mai im- 
portanţi critici ai acelor ani, funcțiunea se 
concretiza prin potenţarea expresivă a con- 
strucţiei, de pe o poziţie apropiată de cea a 
constructiviştilor sovietici. 

Pentru H. Meyer funcțiunea nu este atît un 
concept care definește caracteristicile tehnice 
ale obiectului, cît un mod de a orienta produc- 
ţia arhitecturală spre o utilitate de tip social. 
Prin „radiografierea“ analitică a realităţii so- 
ciale sînt deduse anumite indicaţii formale, 
cărora le este asigurată astfel determinarea 
„ştiinţifică“, în timp ce arta este exclusă com- 
plet din domeniul arhitecturii: „Orice viață 
este funcţiune, prin urmare neartistică“, afir- 
ma el în eseul Bauen. 

Poziția mai nuanțată a lui W. Gropius se 
identifică, în mare măsură, cu metoda peda- 
gogică a Bauhaus-ului, ale cărei Principii de 
producție sînt indisolubil legate de cercetarea 
formală. Pentru Gropius, ca și pentru L. Mies 
van der Rohe &, importantă era definirea esen- 
tei obiectului ; numai aceasta îi poate satisface 
în întregime scopul, adică să-și „îndeplinească 

practic funcțiunile, să fie trainic, ieftin și fru- 
mos“. Aspectele funcţionale, tehnice, econo- 
mice și estetice capătă, în viziunea lui Gropius, 
importanţă egală în definirea formei unui 
obiect. 

În dezbaterea asupra procesului de generare 
a formei, Hugo Häring s-a situat pe o poziţie 
singulară, expusă în articolul său fundamental, 
Wege zur Form (Drumuri către formă). În în- 
cercarea de a pune de acord cele două com- 
ponente ale oricărei configurări — exigenţele 
faţă de funcționalitate, din care rezultă for- 
mele funcţionale, obiective în esenţa lor, şi 
exigenţele faţă de expresie, care conduc la 
forme subiective — H. Häring consideră că ar- 
hitectura trebuie să se îndrepte spre acele 
forme care, fiind funcţionale, trebuie să fie, 
totodată, în concordanță cu „sensul vieții, al 
mişcării, al naturii, căci drumul spre o formă 
funcțională este şi drumul către natural“. 
Apare astfel ideea formei organice, avind sen- 
sul creşterii organice, naturale, din însăși func- 
țiunea respectivă. De pe această poziție, H. 
Häring s-a opus apriorismului formal al lui 
Le Corbusier, fără a respinge însă posibilitatea 
ca, uneori, formele geometrice să fie și forme 
organice. 

Preocupările teoretice ale lui Alvar Aalto 
nu s-au îndreptat spre modul de configurare 
a obiectului arhitectural, ci spre o înţelegere 
mai largă a funcțiunii. El aprecia că încercă- 
rile de pînă atunci s-au orientat cu precădere 
spre aspectele tehnice ale funcţiunii, neglijin- 
du-se cerinţele pur umane, care scapă cu uşu- 
rinţă privirii noastre „raţionale“ şi, prin ur- 
mare, nu pot fi definite cu precizie. A. Aalto 
considera că tocmai aceste cerinţe psihice sau 
fiziologice, greu sau imposibil de cuantificat, 
sint cele care, în fond, determină caracterul 
uman al arhitecturii. lar aceasta va rămîne, 
ca şi pînă acum, o artă, rod al intuiţiei arhi- 
tectului. | 

O dată cu A. Aalto se pune din nou în dis- 
cuţie, dintr-o perspectivă nouă, posibilitatea 
definirii obiective a esenței creației arhitectu- 
rale, ca şi aceea a determinării raționale a 
formei derivînd automat din funcţiune. În 
măsura în care a fost înţeleasă și aplicată în 
mod dogmatic, limitele arhitecturii funcționa- 
liste ne apar cu toată claritatea. De altfel, 
funcţionalismul nu este operativ decit „atunci 
cînd complexitatea problemelor puse este re- 
strinsă, în favoarea unei concepții parţiale, dar 
univoce“ 65, situaţie care, în general, nu poate 
fi transpusă în arhitectură, unde condiţionă- 
rile formei sînt foarte numeroase. De aceea, 
esența lucrurilor a fost considerată, întotdeu- 
una, doar parțial: utilitatea practică, sistemul 
constructiv sau expresivitatea materialului. 

În arhitectură, esenţa unui lucru nu poate 
fi determinată în mod obiectiv. Important ră- 
mîne însă faptul că toate încercările făcute în 
acest sens au dus la clarificarea şi aprofun- 
darea noţiunilor de funcţiune și esenţă, con- 
tribuind la o nouă înţelegere a acestora. Mai 
mult chiar, s-a ajuns la un nou mod de re- 
prezentare a funcţiunii, printr-o expresie for- 
mală modernă, care, de multe ori, a fost iden- 
tificată cu însăşi funcțiunea. În munca arhi- 
tectului există întotdeauna o pre-orientare 
spre anumite opţiuni formale, fapt care consti- 
tuie, în fond, o alegere de tip artistic, aşa cum 
intuise, cu mai bine de un secol în urmă, Karl 
Friedrich Schinkel: „,reprezentarea cea mai 
posibilă a idealului funcţional determină va- 
loarea artistică a unei opere arhitecturale“ 69. 


INTERNAŢIONALISMUL. Pe la mijlocul de- 
ceniului al treilea a prins consistenţă convin- 
gerea că a avut loc o transformare ireversibilă 
a arhitecturii, transformare care nu privea doar 
grupări de avangardă sau arhitecţi izolaţi, ci 
cuprindea o sferă mult mai largă de interes %. 
Convergenţa multor idei și principii, ca și un 
limbaj formal unitar, în linii mari, a apropiat 

arhitectura modernă de una dintre finalitățile 
sale principale : internaționalismul. 

În 1925 W. Gropius inaugura celebra serie 
„Bauhausbucher“ cu un volum de fotografii 
după realizări recente, „alese după anumite 
criterii“, intitulat Internationale Architektur 
(Arhitectura internațională); acestui volum 
i-au urmat numeroase altele 7!, în care arhi- 
tectura modernă nu mai era prezentată ca un 
ideal de atins în viitor, ci ca pe un fapt deja 
realizat într-o anumită măsură. Pînă la sfîr- 
situl deceniului s-a scris, de altfel, aproape 
tot ce este mai semnificativ pentru definirea 
principiilor teoretice ale noii arhitecturi. Un 
alt fapt demonstrează aceeaşi schimbare im- 
portantă : revistele de avangardă — „Esprit 
Nouveau“, „De Stijl“, „ABC: — îşi încetează 
apariţia, iar locul lor este luat de alte reviste, 
orientate cu preponderență (dacă nu exclusiv) 
spre problemele noi ale arhitecturii: , Die 
Form“ (organ al Deutscher Werkbund-ului), 
„Das Neue Frankfurt“, „,L'Architecture d'au- 
jourd'hui“, „Casabella“ etc. 

Pentru W. Gropius, modelarea formei decur- 
gînd din funcţiune era caracteristica funda- 
mentală a noii arhitecturi, care, eliberîndu-se 
de inevitabila limitare a individualului, se ri- 
dică la rangul de lucru cu valabilitate obiec- 
tivă și, prin aceasta, capătă un grad sporit de 
universalitate. Arhitectura va fi internaţio- 
nală, spunea Gropius, în măsura în care re- 
flectă în cel mai înalt grad aspiraţia generală 
a epocii; arhitectura va rămîne însă, adaugă 
el, întotdeauna, atît naţională, cît şi indivi- 
duală. H. Meyer privește într-un mod evident 
mai restrîns problema  internaţionalismului : 
acesta este dat de construcţia „pură, în timp 
ce Ludwig Hibersheimer vedea caracteristica 
primordială în echilibrul stabilit între factorii 
funcționali, constructivi și estetici”? ete. 

Din dorinţa de a conferi un cadru organizat 
de manifestare a unităţii — mai mult sau mai 

puţin reale — arhitecturii noi, în 1928 au luat 
tiință Congresele Internaţionale de Arhitectură 
Modernă (CIAM). Primul congres a fost găz- 
duit de Helene de Mandrot la castelul său din 
localitatea elveţiană La Saraz. Declaraţia fi- 
nală a fost semnată de arhitecţi din Franţa, 
Germania, Elveţia, Olanda, Italia, Spania, Aus- 
tralia şi Belgia. 

Marile probleme asupra cărora s-au concen- 
trat discuţiile (și care vor fi materializate în 
capitolele separate ale documentului final) — 
economia, urbanismul, rolul opiniei publice, 
arhitectura şi relaţiile sale cu statul — au pus 
în evidență aspectele cele mai importante, dar 
și cele mai generale, „internaţionale“, care pri- 
vesc arhitectura în raport cu cerințele vieţii 
contemporane. Primul. congres a demonstrat 
— nu fără a fi teatrul unor dispute deseori 
aprige între participanţi °? — că pot fi stabilite 
anumite repere fundamentale pe care să fie 
edificată o arhitectură ce aspira spre univer- 
salitate. 


UTOPIE ȘI ARHITECTURĂ. Arhitectura 
primei jumătăţi a secolului nostru nu s-a re- 
zumat la a gîndi și a proiecta obiecte izolate, 
ci a cucerit integral, atit conceptual, cit și prac- 
tic, spațiul vital al umanităţii. Într-adevăr, 
arhitectul şi-a asumat rolul demiurgic al pro- 
iectării întregului mediu înconjurător, în totali- 
tatea sa, de la cel mai mic și mai neînsemnat 
obiect de utilitate curentă pînă la marile siste- 
matizări teritoriale ; și-a asumat, de multe ori, 
responsabilitatea de a-și impune gindirea asu- 
pra proiectării unitare, autoritare, a cadrului 
construit. În acel entuziast elan de cucerire a 
noi teritorii pentru exercitarea profesiunii, în- 
tr-o lume a interdependentelor, a tehnologiei 
tot mai avansate, a vieţii sociale în permanentă 
înnoire, arhitecții primei jumătăţi a secolului au 
crezut în posibilitatea schimbării lumii prin 
arhitectură. „Arhitectură sau revoluţie“ erau 
termenii în care gîndea Le Corbusier, încre- 
dințat fiind de puterea miraculoasă a mode- 

lării fiinţei și societăţii umane prin interme- 
diul arhitecturii. Se stabilea o dialectică nouă, 
profund umană, între prezentul pentru care se 
construia şi viitorul care ar fi putut fi pro- 
iectat integral, destinat fie unei utopice socie- 
tăţi organice, fie unei nu mai puţin utopice so- 
cietăţi „maşiniste“. 

Această lărgire imensă a domeniului de ac- 
tivitate a dus la modificarea profesiunii înseși. 
O dată ce arhitectura a ajuns să fie, după cum 
spunea A. Aalto, „un fenomen sintetic ce cu- 
prinde practic toate sferele activităţii umane“, 
arhitectul va trebui să opereze cu parametri 
inexistenţi în tradiționalul său domeniu. Ar- 
hitectul devine coordonator al modelării spa- 
țiului uman, el este un organizator al colecti- 
vului larg de specialişti. O puternică aspirație 
spre universalismul de tip renascentist, de cu- 
prindere a tuturor problemelor care privesc 
omul, a impus o nouă formă de pregătire a 
profesioniştilor şi, în același timp, o nouă re- 
laţie cu societatea. 

Fliberată programatic de orice reminiscență 
a trecutului, arhitectura și-a creat și dezvoltat 
un limbaj formal cu totul nou, o nouă lume a 
formelor, de o libertate practic infinită, aşa 
cum se poate observa, cu multă ușurință, pri- 
vind evoluţia sa din ultima jumătate de veac. 
În măsura în care dezideratele iniţiale nu au 
fost înţelese limitativ (devenind astfel dogme), 
posibilităţile deschise personalității creatoare 
s-au dovedit a fi nelimitate. 

Privind retrospectiv, este mai presus de 
orice îndoială că mişcarea ideilor din primele 
decenii ale secolului au pus întreaga: arhitec- 
tură pe noi baze teoretice. Preocupată și, de 
multe ori, chiar generată de prezentul imediat, 
dar avînd o largă deschidere vizionară, prin 
amploarea sa, asupra viitorului, teoria arhitec- 
turii a oscilat permanent între realitate şi imä- 
ginar ; între o realitate la modelarea căreia a 
aderat cu toată credinţa şi sinceritatea, dar 

care a impus autoreglarea continuă a ideilor 
și principiilor iniţiale, și o lume imaginară 
generoasă, profund umană, care a alimentat 
dezvoltarea ulterioară a întregii arhitecturi şi 
a menţinut neștirbită încrederea în valorile 
umane supreme. 


NICOLAE LASCU 


NOTE 


t O excelentă analiză a cursului predat de Julien 
Guadet, Elements et Théories de V'Architecture, 1902, 
în contextul perioadei, se găsește în Reyner Banham, 
Theory and Design în the First Machine Age, Londra, 
1962, pp. 14—22. 

2 Giuseppe Samonà, „Introducere“ la volumul : 
Otto Wagner, Architecture moderne et autres écrits, 
Bruxelles-Liege, f.a., pp. 5—6. 

3 Ideile lui Lodoli ne-au fost transmise prin cele 
două relatări, ale lui Francesco Algarotti și Andrea 
Memmo ; fragmentele mai importante sînt cuprinse 
în Arhitectura ca artă, antologie de Nicolae Lascu: 
şi Monica Mărgineanu-Cârstoiu, Editura Meridiane, 
București, 1987, pp. 102—124. 

4 „Observaţi o navă pe mare!  Remarcaţi forma 
maiestuoasă pe care o are coca sa care taie apele; 
priviți minunata sa curbură, trecerea lină Între 
curbe și plane, prova avansată, simetria și bogăţia 
greementului, pînzele... Dacă am putea transpune 
în arhitectură responsabilitatea care le revine con- 
structorilor noștri de nave, vom avea de îndată con- 
strucţiile adaptate nevoilor noastre și ele vor fi supe- 
rioare Partenonului...“ ; „Dacă examinăm, la începu- 
tul cercetării marilor principii constructive, schele- 
tele a numeroase specii de animale, păsări, peşti şi 
insecte, nu sintem profund impresionați de diversi- 
tatea și frumuseţea lor? Nu există nici o lege arbi- 
trară de proporţionare și nici o schemă formală 
fixă“ ; apud Jürgen Joedicke, De la genèse du 
fonctionalisme, „ILvArchitecture d'aujourd'hui“, 1971, 
nr. 158, pp. 18—27. 

5 „Definind frumuseţea prin promisiunea func- 
țiunii, acţiunea prin prezenţa funcţiunii şi forma prin 
expresia funcţiunii, nu exprim, în realitate, decit un 

adevăr unic ; consider fazele pe care intenţia de a 
satisface toate condiţiile le face să străbată calea 
perfecțiunii drept entităţi definite“ ; apud Jürgen 
Joedicke, op. cit. 

6 Jiirgen Joedicke, op. cit. 

7 Ibidem. 

8 Werner Hofmann, Fundamentele artei moderne, 
Editura Meridiane, București, 1977, vol. II, p. 120. 

9 „Arhitectura înseamnă luarea în considerare a 
întregului mediu fizic care înconjoară viața umană ; 
nu putem să i ne sustragem atîta timp cît facem 
parte din civilizaţie, căci arhitectura este ansamblul 
modificărilor și variațiilor introduse pe suprafaţa 
terestră, pentru a răspunde necesităților umane, cu 
singura excepţie a deșertului propriu-zis“ ; fragment 
dintr-o conferință ţinută la Londra, The Prospects 
Of Architecture în Civilisation; apud Leonardo 
Benevolo, Histoire de VParchitectuře moderne, Paris, 
1980, vol. I, prefață. 

10 în manifestul Succesiunii vieneze se spunea: 
„Ne adresăm vouă, tuturor, fără deosebire de si- 
tuație și avere. Nu cunoaştem nici o deosebire între 
«arta superioară» și «arta inferioară», între arta pen- 
tru bogaţi și arta pentru săraci. Arta este un bun 
general“ ; apud Werner Hofmann, op. cit., p. 125. 

tí Iată ce scria, de exemplu, Emile Galle, seful 
școlii Art Nouveau de la Nancy: „Atit pentru obiec- 
tele de simplă utilitate, cît şi pentru cele de lux, 
simțul logicii în construcție, în folosirea rațională a 
materialelor, instinctul practic al convenienței şi con- 
fortului“ ar fi determinante ale actului creator ; 
fragment dintr-un articol publicat în „Revue des 
Arts Décoratifs“, 1900; apud Paul Constantin, Arta 
1900 în România, Editura Meridiane, Bucuresti, 1972, 
p. 15. 

12 Bruno Zevi, Storia delLl'architettura moderna, 
Torino, 1975, p. 59. 

13 Aceste idei didactice erau aplicate în cadruli 
unor mici ateliere de tipoprafie, legătorie, țesătorie, 
covoare, ceramică, email, metale prețioase cizelate, 
bijuterii ; v. A. M. Hammacher, Le monde de Henry 
van de Velde, Anvers-Paris, 1967, p. 221. O dată cu 
prezentarea demisiei sale, H.van de Velde a avansat 
trei propuneri pentru succesorul său la conducerea 
şcolii : în ordine, aceste persoane au fost Gropius, 
Obrist şi Endell. 

14 Benedetto Gravagnuolo, Adolf Loos: îl Llinguaq- 
gio e la diferenza, „Controspazio“, IX, 1977, nr. 3, 
pp. 44—50. 

"415 Adolf Loos, Meine Bauschule, 1913, în Sämtliche 
Schriften, Viena-Minchen, 1962, pp. 322—325. 

16 Manfredo Tafuri, Francesco Dal Co, Architettura 
contemporanea, Milano, 1979, vol, I, p. 78. Fapt sem- 
nificativ pentru starea de spirit de atunci a epocii, în 

acelaşi an 1907 P. Behrens a fost numit consilier 
¿artistic al firmei AEG, fiind recunoscut astfel vastul 
domeniu de activitate al arhitectului — de la amba- 
laje și grafică publicitară pînă la ansambluri de 
hale industriale. 

u În 1861, cu ocazia expoziţiei de la Londra 
G. Semper scria celebrul său articol Wissenschaft, 
Industrie und Kunst, în care examina impactul dez- 
voltării industriei şi a produselor de larg consum 
asupra întregului domeniu al artelor aplicate şi ar- 
hitecturii. 

15 H. Muthesius a funcţionat între 1896—1903 ca 
atașat cultural al ambasadei germane de la Londra, 
tocmai cu scopul de a studia evoluția engleză din 
domeniul artelor aplicate și a arhitecturii domestice. 

V La dezbaterile din 1911, cînd Muthesius şi-a ex- 
pus aceste teze, erau prezenți nu numai câţiva dintre 
viitorii arhitecți de trunte ai Germaniei postbelice 
(formați, de altfel, în climatul de la Werkbund) — 
W. Gropius, L. Mies van der Rohe, B. Taut —, ci 
şi mai tînărul Le Corbusier; v. Reyner Banham, 
op. cit., p. 72. 

2 Teoreticianul neoclasicismului discuta, în Dic- 
tionnaire historique, problema „tipului“ în raport cu 
cea a „modelului“: „Cuvîntul tip nu reprezintă 
atit imaginea unui lucru de copiat sau de imitat 
perfect, cît ideea unui element care trebuie, el în- 
suşi, să servească drept regulă modelului... Vodelul, 
înțeles conform practicii artistice, este un obiect care 
trebuie repetat identic; tipul este, din contră, un 
obiect după care oricine poate concepe opere care 
ñu se vór asemăna. deloc între ele. Totul este dat cu 
precizie în model; totul este însă mai mult sau mai 
puțin vag în tip“ ; apud Giulio Carlo Argan, Progetto 
e destino, Milano, 1965, p. 76. 

21 Theodor Lipps ajungea, în 1897, la concluzia că 
arhitectura este arta formării spațiului abstract şi a 
experienței spațiale ; în același an, A. Schmmarsow 
afirma că arhitectura este „creatoare de spațiu“ ; v. 
Cornelis van de Ven, Space in architecture, Amster- 
dam, 1978, pp. 80—92. 

2 Reyner Banham, op. cit., p. 140. 

2 Cornelis van de Ven, op. cit., p. 147. 

2 Reyner Banham, op. cit., p. 141. 

25 Cornelis van de Ven, op. cit., p. 148. 

2% Rudolf Schindler, A Manifesto, 1912; apud 
Tim & Charlotte Benton, Form and Function, Lon- 
dra, 1975, pp. 113—114. 

27 de aceea trebuie să-mi învăţ elevii să gîn- 
dească tridimensional, în spațiu. Puţini arhitecți ştiu 
acest lucru“ ; Adolf Loos, Meine Bauschule, op. cit. 

2 Manfredo Tafuri, Teoria e storia delvarchitettura, 
Roma—Bari, 1976, p. 39. 

% Nikolaus Pevsner, Storia delbarchitettura euro- 
pea, Bari, 1966, p. 276. 

30 Mesaggio a fost scris în aprilie 1914, cu ocazia 
primei expoziţii a grupului ,„,Nuove Tendenze“ din 
Milano, în cadrul căreia Sant'Elia a expus multe 
dintre cunoscutele sale desene. Textul a fost apoi 
adaptat de Marinetti şi Cinti și publicat, două luni 
mai. tirziu, toi sub semnătura lui Sant'Elia, drept 
Manifest „oficial“ al arhitecturii futuriste. v. Mau- 
nifesto delľarchitettura futurista, republicat în 
„Controspazio“, III, 1971, nr. 4—5, pp. 18—20. Mesa- 
jul lui Sant'Elia a fost elaborat simultan cu un altul, 
scris de Umberto Boccioni, rămas în manuscris și 
descoperit abia în 1972; Marinetti a preferat însă 
textul lui Sant'Elia, pe care l-a şi lansat cu acea 
ocazie pe orbita mişcării futuriste. v. Boccioni, Ar- 
chitettura futurista — manifesto, în „Architectural 
Design“, 51, 1981, nr. 1—2, p. 18. 

3t F, Borsi, G. K. König, Architettura delľespres- 
sionismo, Genova—Paris, 1967, pp. 13—14. 

3 „Astăzi nu este nimic de construit — spunea, în 
1919, B. Taut, figura centrală a curentului — iar de 
construim cîte ceva, o facem doar pentru a putea 
trăi... Este mai bine că nu se poate construi, căci 
astfel lucrurile se pot maturiza... Sîntem, deci, în 
mod conştient, arhitecți imaginari“ ; apud F. Borsi, 
G. K. König, op. cit., p. 18. | 

35 Unter den Flügeln einer grossen Baukunst, 1919, 
în Ulrich Conrads, Programme und Manifeste zur 
Architektur des 20. Jahrhunderts,  Berlin—Frank- 
furt/M— Viena, 1964, pp. 41—42. 

2 A se vedea lucrarea de referinţă a lui H.L.C. 
Jaffe, De Stijl. 1917—1931, The Dutch contribution 
to modern Art, Massachusetts—Londra, 1986. 

35 Bruno Zevi, op. cit., p. 16. 

3 H. L. C. Jatfe, op. cit., p. 276. 

21 Hendrik Petrus Berlage insistase nu numai asu- 
pra esenței spațiale a arhitecturii, ci și asupra rela- 
tiilor acestuia cu pereții, ca elemente plane: „Mai 
presus de orice, peretele trebuie să fie arătat nud, 
în toată frumuseţea lui lisă... În felul acesta, pereții 
îşi recapătă adevărata valoare, în sensul că rămîn 
la natura lor de planuri“. 

383 În Bruno Zevi, Poetica delbarchitettura neoplas- 
tica, Milano, 1952, p. 161, este publicată o scrisoare 
a lui Oud către B. Zevi, în care argumentează des- 
părţirea sa de grupul De Stijl. 

3 Reymer Banham, op. cit., p. 157. 

? „Pentru evoluția unui stil arhitectural — afirma 
Oud — o casă bună (în sensul unei purității teh- 
nice şi practice) este de mai mare importanță decît o 
casă frumoasă“ ; v. H. L. C. Jaffé, op.. cit., p. 168. 

4t S. O. Chan-Magomedov, Pioniere der ’ sowjeti- 
schen Architektur, Dresda, 1983, p. 63. 

42 Institutul pentru cultura artistică (Inchuk), care 
a funcționat. între 1920—1924, a fost un :important 
centru de dezbatere a concepţiilor teoretice ale noilor 
curente din arta sovietică. Pentru programul amin- 
tit, v. S. O. Chan-Magomedov, op. cit., p. 590. 

43 „Ideea arhitecturală — spunea în 1925 N. Doku- 
ceaev, unul dintre asistenții lui Ladovski la Vhu- 
temas — se compune din două momente fundamen- 
tale: un moment intelectual-abstract, caracterizat de 
capacitatea omului de a cuprinde cu privirea for- 
mele și spaţiul, domeniu al arhitecturii considerată 
ca artă, şi un moment practic, îndreptat spre crearea 
unui obiect real, dominat de arhitectura considerată 
ca tehnică“ ; R. Nicolini, G. Accasto, V. Traticelli, 
De Stijl, construttivismo, Bauhaus, „Controspazio“, II, 
1970, nr. 4—5, pp. 28—34. 

4 Ibidem. 

45 Vesnin preia acea direcție de cercetare de la In- 
chuk, orientată spre teoria structurilor materiale ale 
lumii ; Proun-urile lui El Lissitzky, viziunile arhitec- 
turale ale lui Malevici sau „contrareliefurile“ lui 
Tatlin făceau parte, cu toată diversitatea lor, din 
acelaşi gen de studii ale structurii obiectului. „Obiec- 
tul“ nu era considerat din punctul de vedere al uti- 
lităţii sale, ci din acela al formei pure, al materialului, 
al masei, spaţiului, mișcării etc.; v. S. Bojko, Z 
Vchutemas : originalità e connessioni di un'esperienza 
didattica in URSS, „„Controspazio“, II, 1970, nr. 4—5, 
pp. 36—42. El Lissitzky a difuzat în Occident teoria 
obiectului, prin revista ,,Vesșci/Gegenstand/Objet“, în- 
fiinţată de el la Berlin, în 1922, împreună cu Ilya 
Ehrenburg. 

4 v. S. Bojko, op. cit.; S. O. Chan-Magomedov, 
op. cit., pp. 71—73. 

41 Giulio Carlo Argan, Walter Gropius și Bau- 
haus-ul, Editura Meridiane, București, 1976, pp. 45—46. 

43 Mario de Micheli, Gropius e i „suoi“ artisti, 
„Controspazio“, II, 1970, nr. 4—5, pp. 58—65. 

49 Leonardo Benevolo, op. cit., p. 165. 

% Grupul ABC a fost înfiintat în 1924 de El Lissitz- 
ky împreună cu arhitectul olandez Mart Stam și 
arhitecții elvețieni Emil Roth, Hans Schmidt și Hans 
Wittwer. În 1925 a aderat și Hannes Meyer; în ace- 
laşi an a început să apară revista „ABC — Beitrage 
zum Bauen“, una din tribunele „noii obiectivităţi“. 
Grupul și revista militau pentru obiectivarea actului 
arhitectural. Revista va promova industrializarea lo- 
cuinţei și problemele de sistematizare urbană. 

5i. Massimo Scolari, Hannes Meyer e la scuola di 
architettura,  „„Controspazio“, II, 1970, nr. 4—5, 
pp. 88—91. 

52 Ibidem. 

5 Renato Nicolini, Mies, Vepilogo, „Controspazio“, 
II, 1970, nr. 4—5, pp. 92—95. 

54 Bruno Zevi, op. cit., p. 307. 

r EUREN Tafuri, Francesco Dal Co, op. cit., 
. 64. 

p Giulio Carlo Argan, Progetto e destino, op. cit., 
p. 302. 

5 „Arhitectura organică echivalează, mai mult sau 
mai puțin, cu o societate organică. O arhitectură care 
se inspiră din acest ideal nu poate recunoaşte re- 
gulile impuse de estetism sau de gustul simplu, la 
fel cum o societate organică trebuie să refuze con- 
strîngerile exterioare vieții, care se opun naturii și 
caracterului unui om, care a găsit munca și locul 
unde să trăiască fericit și util, într-o formă de exis- 
tenţă care îi convine“ ; fragment dintr-o conferință 
din 1939, publicată în The Future of Architecture, 
Massachusetts, 1970, p. 27. 

5 Frank Lloyd Wright, Room for the Dead, con- 
ferință, 1936, publicată în On Architecture, New 
York, 1941, p. 211. 

5 Giulio Carlo Argan, Walter Gropius şi Bau- 
haus-ul, op. cit., pp. 12—13. 

60 Reyner Banham, op. cit., pp. 222—994. 

d Giulio Carlo Argan, op. cit, pp. 13—14. 

62 Le Corbusier, L'Art décoratif d'aujourd'hui, 
Paris, 1925, p. 140. 

6 Leonardo Benevolo, op. cit., p. 190. 

64 Le Corbusier, Manière de penser burbanisme, 
Paris, 1945, p. 19. 

6 Manfredo Tafuri, Francesco Dal Co, op. cit, 
p. 130. În altă parte, Mies van der Rohe afirma că 
„arhitectura începe atunci cînd două cărămizi sînt 
așezate cu grijă una peste alta“ ; apud Peter Carter, 
Mies van der Rohe, „Architectural Design“, martie 
1961, pp. 95—121. 

6 Hans Schmidt scria, astfel, în 1926 în revista 
ABC, referindu-se la creaţiile lui Theo van Does- 
burg: „Compozițiile de cuburi, culori şi materiale 
sînt subteriugii si slăbiciuni; ceca ce contează sînt 
funcțiunile, acestea determină forma“, iar Karl Teige 
afirma că ,în loc de monumente, arhitectura produce 
instrumente. Interventia estetică în producţia de 
obiecte de uz curent duce inevitabil la imperfecți- 
unea obiectului. Doar acolo unde nu există intenții 
ideologico-metafizico-estetice, care să conducă munca 
arhitectului, ci doar datele vieții practice, încetează 
propensiunea pentru artă“ ; apud Thilot Hilpert, Una 
polemica sul funzionalismo : Teige — Le Corbusier, 
1929, „Casabella“, XLIV, 1980, nr. 463—464, pp. 20—26. 

67 După părerea lui Mies van der Rohe, „trebuie 
să ajungem la miezul adevărului. Problemele relative 
la esenţa lucrurilor sînt singurele probleme impor- 
tante. Răspunsurile pe care o generaţie le găseşte 
acestor probleme vor constitui contribuţia ei la dez- 
voltarea arhitecturii“ ; apud Peter Carter, op. cit. 


68 Jürgen Joedicke, op. cit. 

© F, Borsi G. K. König, op. cit., p. 134. 

0 Giorgio Ciucci, Il mito Movimento Moderno e 
le vicende dei CIAM, „Casabella“, XLIV, 1980, 
nr. 463—464, pp. 28—35. 

“1 Ludwig Hilbersheimer, Internationale neue Bau- 
kunst, 1926; Gustav A. Platz, Die Baukunst der 
neusten Zeit, 1927; Henry-Russell Hitchcock, Mo- 
dern Architecture, Romanticism and Reintegration, 
1929 ; Alberto Sartoris, Gli elementi delParchitettura 
razionale, 1932 ; Philip Johnson, Henry-Russell Hitch- 
cock, The International Style, 1932 etc. 

72 „dar voinţa creatoare a arhitectului domină 
ansamblul. El definește ponderea reciprocă a diferi- 
telor elemente si realizează, prin acordul lor, unita- 
tea formală a clădirii... Astfel, factorul estetic nu 
mai este dominant, nu este scop în sinc, în maniera 
unci arhitecturi de faţadă, care neglijează organismul 
arhitectural, ci, la fel ca alte elemente, este struc- 
turat în mod unitar în întreg și păstrează valoarea 
și importanța sa, în raport cu această totalitate“, 
„Moderne Bauformen“, 1927, p. 325; apud Leonardo 
Benevolo, op. cit., p. 237. 

73 Au avut loc înfruntări, în problemele urbanis- 
mului, între Le Corbusier și grupul de arhitecți din 
jurul revistei ABC ; pe de altă parte, pe planul op- 
tiunilor formale, acelaşi Le Corbusier s-a situat pe o 
poziției diametral opusă celei a lui H. Häring. 

Este interesant de remarcat diferentele, uneori no- 
tabile, care au existat între cele două variante, fran- 
ceză şi germană — ambele oficiale — ale Declaraţiei 
finale : în timp ce Le Corbusier și-a pus o amprentă 
puternică asupra celei franceze, în varianta germană 
lipsesc referirile la problema „mașinismului“, iar 
problemele economiei și a relaţiilor arhitectului cu 
statul sînt exprimate prin prisma limbajului specific, 
rezultat în urma îndelungatei experienţe a arhitec- 
ților germani aparținînd acestei direcţii. (Giorgio 
Ciucci, op. cît.). 


NOTĂ ASUPRA EDIŢIEI 


Volumul de fată își propune ca — dintr-o im- 
presionantă cantitate de scrieri despre arhi- 
tectura sfirșitului secolului al XIX-lea şi prima 
jumătate a secolului nostru — să ofere citi- 
torului cîteva dintre cele mai importante texte 
care conţin ideile fundamentale ale teoriei ar- 
hitecturii moderne. Marea majoritate a texte- 
lor sint traduse pentru prima oară în limba 
română. 
Materializarea intenţiei noastre de a realiza 
această antologie n-ar fi fost posibilă fără în- 
țelegerea și sprijinul deosebit al Editurii Me- 


ridiane, care — prin publicarea, în 1987, a 
volumului Arhitectura ca artă și editarea celui 
prezent — oferă publicului larg o imagine de 


ansamblu asupra evoluţiei gîndirii din dome- 
niul arhitecturii în ultimele trei sute de ani. 

Textele incluse în antologie au fost grupate 
în ordinea cronologică a apariției lor, păstrin- 
du-se titlurile și subtitlurile stabilite de autori ; 
îm cele citeva cazuri în care titlurile ne apar- 
țin, acestea sînt date în paranteze drepte. În 
situaţiile în care textele nu au fost preluate 
integral, întreruperile sînt indicate printr-un 
rind alb, iar acolo unde aliniatul nu a fost 
tradus în întregime, fragmentele omise au fost 
marcate prin paranteze drepte. Sublinierile din 
texte aparţin autorilor. 

Am considerat că este util să cuprindem în 
acest volum şi două articole aparţinînd unora 
dintre cei mai importanţi promotori ai arhi- 
tecturii moderne din România — Marcel Iancu 
şi Horia Creangă —, deși întreaga problema- 
tică a frămîntărilor teoretice din arhitectura 
românească interbelică a fost prezentată în 
antologia Gândirea estetică în arhitectura ro- 
mânească, Editura Meridiane, București, 1983. 


La sfîrşitul volumului au fost introduse, în 
ordinea alfabetică a autorilor, scurte prezentări 
bio-bibliografice, adăugîndu-se toate indicaţiile 
privind proveniența fiecărui text, precum si 
numele traducătorului. 

Exprimăm, si pe această cale, cele mai vii 
mulţumiri tuturor celor care ne-au înlesnit 
realizarea antologiei, prin facilitarea procurării 
unor rare texte de referință. 


N.L. 


Louis Sullivan 
ORNAMENTUL ÎN ARHITECTURĂ 
1892 


Consider un lucru evident faptul că o clădire 
lipsită de orice fel de ornament poate totuşi 
transmite un sentiment nobil şi demn numai 
datorită volumului și proporţiilor sale. Pen- 
tru mine nu este un lucru evident faptul că 
ornamentul poate coniribui în mod intrinsec 
la mărirea calităţilor conferite de elementele 
proprii clădirii. Și, atunci, de ce să apelăm la 
ornamente ? Oare nu este suficientă demnita- 
tea nobilă a simplităţii ? De ce să vrem mai 
mult ? 

Dacă ar fi să dau un răspuns total sincer 
la această întrebare, aş afirma că simţul nos- 
tru estetic nu ar avea decît de profitat dacă 
ne-am abtine de la folosirea ornamentelor pen- 
tru un număr de ani de azi înainte, pentru ca 
mintea noastră să se poată concentra întru 
totul în realizarea unei clădiri reuşite ca 
formă și totodată atrăgătoare, fără ornamente. 
Astfel, din necesitate, ar trebui să ne abţinem 
de a face o mulţime de lucruri neplăcute, în- 
vățînd, prin contrast, cît este de eficient a 
gîndi lucrurile în mod natural, viguros şi com- 
plet. Depășind această fază, ne-am putea în- 
treba apoi, fără teamă, în ce măsură aplicarea 
decorativă a ornamentelor poate mări frumu- 
setea construcţiilor noastre, ce farmec deose- 
bit le-ar mai putea conferi. 

Mai tîrziu, familiarizați fiind cu formele 
pure şi simple, le vom inversa ; instinctul va 
fi cel care ne va feri de vandalism. Vom res- 
pinge tot ce ar ştirbi puritatea formelor, du- 
cînd la degradarea lor morală. În acelaşi timp, 
vom înţelege că ornamentul este un lux in- 
telectual şi nu o necesitate, deoarece vom 
avea o imagine clară atît a limitelor, cit și a 
valorii reale a structurilor nedecorate. Dispu- 

nem de romantismul și de dorința intimă de a 
exprima această valoare. Siinţim în mod in- 
tuitiv că volumele puternice, viguroase și 
simple sint cele ce pot purta cu grație natu- 
rală veșmintul visat de noi și, astfel, clădirile 
noastre, drapate în măiastra îrnpletire de mes- 
teşug și inspiraţie, ne vor vrăji cu îndoită pu- 
tere, precum sunetele melodice estompate de 
armonia unor voci. 

Acestea cred că vor fi liniile generale în 
care va gîndi un artist adevărat. Cred, de ase- 
menca, că, atingind culmea capacității sale, 
acesta își va da seama de idealul său. Sint 
convins că ornamentul în arhitectură trebuie 
să apară în acest spirit, deoarece numai acest 
spirit este şi atrăgător si creator totodată. Ace- 
lași ornament, dar produs de oricare alt spi- 
rit, este lipsit de orice valențe superioare. 

Cu alte cuvinte, o clădire care este, în mod 
autentic, o operă de artă (și, după părerea 
mea, nici nu trebuie să existe altfel de clădiri) 
este, prin natura, esenţa şi existenţa sa fizică, 
o expresie emoţională. Astfel stînd lucrurile, 
și sint convins că aşa se întimplă, ca trebuie 
să aibă, aproape în sens literal, viaţă. Pornind 
de la acest principiu vital, rezultă că o struc- 
tură ornamentală trebuie să aibă o calitate 
care să se poată exprima prin următoarele cu- 
vinte : în ca trebuie să existe un flux continuu 
al aceluiași impuls emoţional care să fie pre- 
zent în diversele sale forme de exprimare și 
prin care să se obţină o ornamentaţie decora- 
tivă cu atît mai intensă cu cît compoziția vo- 
lumetrică este mai profundă. Chiar mai mult, 
aceste două componente trebuie să-și aibă iz- 
vorul în aceeaşi matcă emoţională. 

Sînt conştient că o clădire decorată, conce- 
pută în virtutea acestui principiu, îl va supune 
pe creatorul său la o tensiune emoţională pu- 
ternică şi permanentă, la o singularitate or- 
ganică de ideaţie și ţel, menţinută la tensiuni 
înalte. Singura care va verifica acest fapt va 
fi însăşi clădirea, după terminarea sa, și dacă 

aceasta va fi fost concepută cu suficientă 
adîncime de simţire şi austeritate de gîndire, 
cu cît va [i fost mai intensă căldura cu care a 
fost gîndită, cu atit va rămîne, de-a pururi, 
demnă şi nobilă, ca un monument al elocven- 
tei umane. Tocmai această calitate caracteri- 
zează marile monumente ale trecutului. Fără 
îndoială, aici trebuie căutat secretul deschide- 
rii ca vizune către viitor. 

După părerea mea, compoziția volumetrică 
și sistemul decorativ al unei structuri, așa cum 
am arătat, trebuie să se poată totuşi separa 
unul de celălalt numai teoretic, în scopul unui 
studiu analitic. Sint convins, după cum am 
spus, că se poate concepe o clădire, o clădire 
funcţională şi perfectă chiar fără nici un fel 
de ornament. Totodată, sint la fel de convins 
că unci structuri decorate, gindită în mod ar- 
monios și analizată în detaliu, nu i se poate 
nega sistemul decorativ propriu fără a i se 
distruge personalitatea. 

Pină în prezent, a fost oarecum la modă să 
se vorbească despre ornament — și, poate, 
fără prea multă superiicialitate în gindire — 
ca fiind ceva ce se poate folosi sau nu, după 
caz. Eu cred exact contrariul şi anume : pre- 
zenţa sau absența ornamentului trebuie, bi- 
neînțeles în cazul unei lucrări serioase, să fie 
hotărîtă chiar din momentul conceperii proiec- 
tului. Poate par prea insistent, dar cer în 
mod special și justificat acest lucru, deoarece 
arhitectura creatoare este o artă pură, iar 
forţa sa se exprimă în ritmuri de mare subti- 
litate, foarte asemănătoare cu cele din arta 
muzicală de care este cea mai apropiată sub 
raportul afinităţilor. 


Trebuie să se înţeleagă clar că un proiect or- 
namental va îi mult mai frumos dacă îţi va 
părea că se integrează în suprafaţa sau în ma- 
terialul de bază, iar nu „lipit“ de acesta, ca să 
spun aşa. Cu puţină atenţie vom vedea că, în 
primul caz, există o participare afectivă spe- 

cială între ornament și structură, lucru neîn- 
tilnit în cel de al doilea. În mod clar, din 
această participare afectivă au de cîştigat atit 
structura, cit și ornamentul ; fiecare din ele 
măreşte valoarea celeilalte. După părerea mea, 
se poate spune că aceasta este baza de por- 
nire a ceea ce se poate numi sistem organic 
de ornamentaţie. 

De fapt, ornamentul este ceva ce se aplică 
prin insertie sau decupare, sau, în alt mod, 
pe un material diferit : totuși, atunci cînd lu- 
crarea va fi terminată, ornamentul va trebui 
să pară ca și cum, datorită acţiunii desăvirșite 
a unor forţe benefice, s-ar ivi din însăși tex- 
tura materialului si că s-a aflat acolo dintot- 
deauna, asa cum nce apare o floare crescută în- 
tre frunzele aceleiasi plante-mamă. 


Prin această metodă se face un fcl de contact 
cu spiritul, care dă viaţă volumului şi care 
este liber de a trece în ornament şi astfel nu 
mai poate fi vorba de două lucruri distincte, 
ci de unul singur. 


În continuare, dacă reuşim să atingem starea 
de observare atentă Și reflexivă, va fi evident, 
în cazul în care dorim să obţinem O unitate 
poetică reală, că ornamentul trebuie să ne 
apară nu ca ceva ce preia spiritul structurii, ci 
ca un lucru care exprimă acest spirit în vir- 
tutea unei deveniri treptate şi diferenţiale. 

Gîndindu-ne la logica dezvoltării din na- 
tură, putem conchide că un anumit fel de or- 
nament trebuie să corespundă unei anumite 
structuri, tot aşa cum o anumită frunză tre- 
buie să crească într-un anumit copac. O frunză 
de ulm nu ar „arăta bine“ într-un pin, parcă 
„se potrivesc mai bine“ acele pinului. Tot aşa, 
un ornament sau schemă organică de decora- 
ție ce se potriveşte unei structuri gîndite în 
spatii largi și volume masive nu s-ar potrivi 
unei structuri delicate și elegante. Mai mult, 
nici sistemele ornamentale, de orice fel ar fi 
ele, ale unor clădiri nu s-ar putea folosi și în 

cazul altor clădiri. Acest lucru se explică prin 
laptul că o clădire trebuie să aibă o personali- 
late la fel de pregnantă ca aceea a oamenilor 
care-i face, în mod distinct, să difere între ei, 
indiferent de gradul de asemănare, ca rasă 
sau rudenie. 


Toată lumea știe și simte cît de puternic in- 
dividuală este vocea fiecăruia dintre noi, dar 
puţini sînt aceia care se gîndesc că tot printr-o 
voce — deși de alt fel — ni se adresează fie- 
care clădire pe care o vedem. Ce caracteri- 
zează vocile clădirilor ? Sînt ele brutale sau 
plăcute, nobile sau primitive? Oare ceea ce 
ne comunică ele se face în proză sau poezie? 

Simpla deosebire exterioară de formă nu 
înseamnă și personalitate. Personalitatea este 
rezultatul unor particularităţi intime, armo- 
nioase ca necesitate. Aceste particularități, ca- 
racteristice naturii umane, le putem aplica, 
prin analogie, și unei clădiri. 

Un studiu sumar ar da oricui posibilitatea 
de a discerne și aprecia caracteristicile evi- 
dente ale clădirilor ; aprofundind acest studiu 
și comparindu-ne impresiile, vom putea avea 
apoi o vedere de ansamblu asupra formelor și 
calităților care, la prima vedere, rămîn as- 
cunse. La o și mai profundă analiză, vom fi 
supusi unor puternice senzații noi  emanind 
din descoperirea unor calităţi nebănuite inițial, 
calităţi care sînt mărturii clare ale puterii de 
expresivitate datorate perceperii semnificații- 
lor sale. 

Plăcerea intelectuală şi emoţională cauzată 
de aceste descoperiri ne va face să ne conti- 
nuăm analiza pînă în momentul în care, în 
cazul lucrărilor de valoare, vom înţelege că 
ceea ce văzusem inițial reprezentase, de fapt, 
foarte puţin şi că aproape totul fusese atunci 
ascuns privirii noastre. 

Puţine sint lucrările ce pot rezista acestui 
test analitic atent, sistematic ; lipsa lor de sub- 

stanţă nu întîrzie să se dezvăluie. Totuși, nici 
o analiză, oricit de atentă, constantă sau pro- 
fundă ar fi, nu va putea epuiza semnificaţiile 
unei adevărate şi valoroase opere de artă. Ex- 
plieația rezidă în faptul că acele calităţi ce o 
fac atit de valoroasă nu sînt numai de ordin 
intelectual, ci și de ordin psihic, simbolizînd 
maxima expresie și întruchipare a individuali- 
tății sau a personalităţii sale. 

Prin urmare, știind că această calitate spi- 
rituală și emoţională reprezintă un atribut no- 
bil, dacă sălășluiește cu adevărat în volumul 
clădirii, ea trebuie, atunci cînd o aplicăm unei 
scheme virile şi sintetice de ornamentaţie, să 
o ridice imediat de la cota obișnuitului la înăl- 
timile expresiei dramatice. 


Otto Wagner 


ARHITECTURA MODERNA 
1895 


Arhitectul 


Arhitectul este cel care poartă cununa de lauri 
a omului modern, datorită unirii fericite în 
creația sa dintre idealism și realism. Din pă- 
cate numai el percepe acest adevăr, semenii lui 
ţinîndu-se deoparte ; dar și eu, cu riscul de a 
cădea în grandomanie, trebuie să-i înalt un cînt 
de slavă. 

Instruirea arhitectului, care durează pînă 
la sfîrşitul vieţii, răspunderea care este legată 
de creaţia sa, marile greutăţi care se opun rea- 
lizării operelor sale, indolenţa și concepţiile 
confuze despre arhitectură ale mulţimii, o rea 
voință, din păcate mult prea îrecventă, şi di- 
ferenţa de opinii ale colegilor de breaslă aco- 
peră, aproape întotdeauna, drumul vieţii sale 
cu spini și adesea cl privește cu tristeţe la 
discipolii artelor surori, care, de regulă, par- 
curg drumul vieţii presărat cu roze, purtaţi 
pe brațe de omenire. Lauda și dojana care ar 
trebui să facă să rodească o carieră artistică, 
precum soarele și ploaia pămintul, se arată nu- 
mai arareori pe cerul arhitecturii; doar veș- 
nicul cenușiu al practicii și întunericul sinistru 
al indiferenţei generale acoperă orice perspec- 
tivă liberă, senină. 

Arhitectul nu poate conta niciodată pe un 
succes momentan, pe o răsplată ideală, ime- 
diată. Recunoașterea sperată îi va veni, poate, 
după ani, cînd, sub povara unor nedreptătţi, 
și-a desăvirșit opera; punctul culminant al 
extazului său artistic și al bucuriei creaţiei se 
află însă în acel moment în care își schiţează 
una dintre acele intuiţii fericite, după părerea 
sa, ce-i drept invizibilă şi de neînțeles pentru 
alţii. 

Arhitectul trebuie, prin urmare, să-și caute 
cea mai mare parte a recompensei sale în mul- 
tumirea lăuntrică. Cu toate acestea, trebuie 
să-și păstreze opera constant înaintea ochilor, 
cu aceeași dragoste și răbdare şi să nu devină 
nesigur sau obosit, chiar dacă răsplata pecu- 
niară, cum se întîmplă, din păcate, este bună 
doar pentru un cerșetor, publicul preferind 
să plătească chiar şi astăzi pentru o oră de 
reprezentație a unei cîntărețe aceeași sumă pe 
care Gottfried Semper a economisit-o după o 
viaţă. 

Printre artele plastice (oricît mi-ar fi de 
greu să vorbesc de arte, căci există o unică 
artă) doar arhitectura este cu adevărat crea- 
toare și fecundă, ceea ce înscamnă că numai 
ea este în stare să creeze forme, care par omc- 
nirii frumoase, fără a găsi modelul în natură. 
Chiar dacă aceste forme își au germenele în- 
tr-o structură naturală, iar originea în material, 
lucrul finit se află însă atit de departe de 
punctul de plecare încît trebuie considerat 
drept o creaţie cu totul nouă. 


Astfel, nu poate să ne surprindă cînd auzim 
spunîndu-se că în arhitectură trebuie recunos- 
cută expresia cea mai înaltă a capacității ar- 
tistice de a atinge universulul. 


Stilul 


Înainte de toate, trebuie precizat: cuvîntul 
stil folosit în înțelesul de mai sus desemnează 
cpoca de înflorire, asadar virful muntelui. Cu 
mult mai corect este însă, întotdeauna, să nu 
vorbeşti de o epocă artistică strict delimitată, 
adică de muntele însuşi. În acest sens aş dori 
să se întrebuinţeze cuvîntul stil. 


Formele particulare au fost duse mai departe 
și dezvoltate de popoare conform priceperii 
lor, modului lor de exprimare și intuitiei, pină 
cînd au corespuns idealului de frumusețe al 
epocii. 

Fiecare stil nou a luat naștere treptat, din 
cel dinainte, datorită faptului că noi construc- 
tii, noi materiale, noi sarcini și concepții 
umane au impus o modificare sau o înnoire 
"a formelor existente. 

Cînd evenimente epocale au zdruncinat un 
stat, atunci arta a stagnat; dar cînd popoarele, 
prin forţa lor, au acumulat putere și prestigiu 
si, in sfîrșit, au ajuns la pace, atunci arta a 
prins mereu noi rădăcini. Marile transformări 
sociale au dat întotdeauna nastere unor stiluri 
noi. Aşadar arta si asa-numitul ci stil au re- 
prezentat, în permanenţă, expresia apodictică 
a idealului de frumuseţe al unci anumite epoci. 
Artistii tuturor timpurilor au avut sarcina, 
clar precizată. de a crea. din ceea ce li s-a 
transmis. forme noi, care au reprezentat apoi 
formele artistice ale epocii lor. 

Este un lucru demonstrat că arta şi artiştii 
reprezintă neîncetat epoca lor. 


Exemplele de stiluri amintite ne conduc. în 
mod logic, la perceperea interdependenţei pro- 
funde, pînă acum ignorată, dintre gust, modă 
ŞI stil. 

Chiar și un spirit de observaţie mai puţin 
ascutit poate trezi în noi convingerea că aspec- 
tul exterior, îmbrăcămintea oamenilor, prin 
formă, culoare şi aspect, corespunde în între- 
gime concepţiilor despre artă şi creaţiilor ar- 
tistice potrivite timpului și că nici nu pot fi 
concepute altfel. 

Nici o epocă, nici un stil nu au făcut excep- 
tie. Acest fapt reiese, în mod evident, prin 
compararea costumelor cu operele arhitecto- 
nice contemporane sau, și mai bine, prin exa- 
minarea de tablouri, care demonstrează ambele 
lucruri reunite (Carpaccio, Callot, Bosse, Le- 
pautre, Chodowiecki, Canaletto). 

Într-adevăr, lucrul poate fi urmărit pînă 
Într-acolo încît se impune, în final, concluzia 
că marii maeştri ai secolelor trecute au eșuat 
atunci cînd au vrut să reprezinte personaje 

în costumele predecesorilor. Concepţia lor, 
sensibilitatea lor corespundeau întotdeauna 
formelor propriei lor epoci. Ceea ce au creat 
condeiul și pensula a corespuns întotdeauna 
stilului epocii lor. 

Cît de diferit este în ziua de astăzi! 

Un amestec de stiluri, totul se copiază, ba 
chiar se și patinează ; și toate acestea trebuie 
să fie în ton cu aspectul nostru exterior ? 

Nu ceste necesar să fii artist pentru a răs- 
punde cu un „nu“ viguros. 

Unde se află greşeala ? De unde această ne- 
concordanță între modă și stil ? 

Omenirea modernă nu a pierdut nimic, din 
punct de vedere al gustului ; astăzi ea observă, 
mai bine ca oricînd, chiar şi cea mai mică 
abatere de la modă, ceea ce acum e și mai 
greu decit odinioară. 


Lucrurile care au izvorît din concepții mo- 
derne (la drept vorbind nu putem aminti de- 
cît pe cele de artă) sînt în acord total cu vi- 
ziunea noastră, nu însă și cele care copiază şi 
imită modelele predecesorilor. 

Întreaga creație modernă, dacă vrea să fie 
în ton cu lumea modernă, trebuie să cores- 
pundă noului material şi cerințelor prezentu- 
lui ; trebuie să ilustreze ceea ce avem noi mai 
bun, caracterul democratic, conștient de sine, 
ideal, să țină cont de marile realizări tehnice 
și ştiinţifice, precum și de latura predominant 
practică a omenirii ; aceasta este de la sine 
inteles ! 

Ce muncă gigantică îi revine astfel artei 
moderne şi cu ce zel înfocat trebuie să inter- 
venim noi, artiștii, pentru a arăta lumii că 
sîntem maturi pentru sarcinile care ne revin! 

Dacă alegem drumul cel bun, cunoașterea 
idealului de frumuseţe al omenirii se va ma- 
nifesta de la sine, limbajul arhitectural se va 
face înțeles și stilul care ne reprezintă va fi 
creat ! 

Ba chiar mai mult ! 

Ne aflăm în mijlocul acestei mișcări. Această 
abatere frecventă de la calea bătătorită a imi- 
tației şi obișnuinței, această aspirație naturală 
către adevăr în artă, această dorinţă de eli- 
berare se impun cu o forţă uriașă, nimicind tot 
ce stă în calea triumfului scontat. 

Ca întotdeauna, arta va avea forţa să pre- 
zinte omenirii chipul ei ideal. 


Acest stil nou care reflectă spiritul modern al 
timpului, pentru a ne reprezenta pe noi și 
epoca noastră, trebuie să exprime limpede o 
schimbare clară a sensibilităţii de pină acum, 
apusul aproape complet al romantismului şi 
dominația rațiunii în toate operele noastre. 


A 
Compoziţia 


Arta este, după cum arată și cuvîntul, o price- 
pere, ea este o aptitudine, care, ridicată la per- 
fecţiune de câțiva artiști, conferă frumuseţii o 
expresie senzorială.. 

În cazul în care această expresie este perce- 
pută vizual, atunci ea corespunde noţiunii de 
„artă plastică“. 

Dintre artele plastice, pictura şi sculptura își 
au întotdeauna modelele în natură, în timp ce 
arhitectura se bazează direct pe forța de crea- 
ție umană şi ştie să obțină forme cu totul noi 
din ceea ce prelucrează. 

Germenele acestor noi forme își au pămîntul 
roditor în viața oamenilor ; aceasta generează 
sarcina pe care o are de rezolvat arta prin ar- 
tiști. 

Această datorie, de a cunoaște în mod corect 
necesitățile omenirii, este prima condiție fun- 
damentală a creației fructuoase a unui arhitect. 

Începutul fiecărei creaţii arhitecturale este 
compoziția. 

O reţetă pentru compoziția arhitecturală 
nu există, după cît cunoaștem; ţinînd seama 

de cele spuse pînă acum, ceea ce urmează poate, 
totuşi, să constituie punctul de pornire al unei 
compoziţii. 

O idee bună, mare, trebuie formulată şi chib- 
zuită matur încă înainte de a intra condeiul în 
acțiune. Nu are importanţă dacă ea apare iul: 
gerător sau se clarifică incet, dacă merită să fie 
analizată profund și cizelată în spirit, dacă la 
prima vedere apare drept loz cîştigător sau ne- 
cîştigător, dacă trebuie iarăși și iarăși reformu- 
lată. Un lucru este însă sigur și anume că o 
idee fundamentală fericită și perfecţionarea ci 
spirituală atîrnă astăzi greu în balanţă şi con- 
tribuie într-o măsură mult mai mare la apre 
cicrea unei opere decît cele mai frumoase pro- 
ducţii ale talentului natural, inconștient, al ar- 
tistului. 

Un anumit aspect practic propriu vieţii de 
astăzi nu poate fi ignorat şi fiecare artist va 
trebui să adopte în cele din urmă principiul: 
Ceva nepraclic nu poate fi frumos. 

În continuare este normal ca, după formu- 
larea ideii de bază, să se organizeze simplu și 
clar necesităţile corespunzătoare programului 
de construcţii și, în acest fel, să se constituie 
scheletul lucrării. Această organizare trebuie 
însoțită și de perfecționarea planului, deoarece 
va fi, în primul rînd, vorba de o construcţie, și 
anume în scopul de a crea o soluție, pe cît po- 
sibil, clară, axială și simplă, prin dispunerea 
spaţiilor și a formelor spaţiale în mod empiric 
pînă cînd ia naștere un așa-numit plan acade- 
mic. 

Orice compoziție va fi influențată în primul 
rînd de materialul destinat execuției şi de tein- 
nica întrebuintată ; mai tîrziu acest lucru va fi 
dezbătut mai pe larg ; aici vom aminti doar fap- 
tul că o compoziție trebuie să se supună în per- 
manență materialului și tehnicii și nu invers 
Compoziţia trebuie să indice foarte clar mate- 
rialul de execuţie şi tehnica aplicată. Acest lu- 
cru este valabil atît în cazul reprezentării unei 

construcţii monumentale, cit şi a celui mai mic 
obiect de podoabă. 

Compoziţia trebuie să respecte bineînțeles şi 
multe ale lucruri. Cele mai importante dintre 
ele sînt : mijloacele pecuniare care stau la dis- 
poziție, poziția geografică, durata de folosire 
previzibilă, condiţia încadrării estetice în me- 
diu, un aspect exterior care corespunde deplin 
structurii interioare etc. 

Ca întotdeauna, deci și în cazurile amintite, 
năzuinţa spre adevăr trebuie să fie firul călău- 
zitor al arhitectului ; astfel caracteristica şi 
simbolistica operei vor lua naştere de la sine : 
clădirii administraţiei de stat i se vor conferi 
seriozitate si demnitate, locurilor de agrement 
veselie etc. 


De compoziţie ţine și economia artistică. 
Prin aceasta trebuie înţeles, conform noţiunilor 
moderne, păstrarea riguroasă a măsurii în în- 
trebuinţarea și perfecționarea formelor trans- 
mise sau nou create. 

Lucrul acesta este valabil în special la for- 
mele care sînt considerate expresii înalte ale 
sensibilităţii artistice şi ale simţirii sublime 
monumentale, precum cupole, turnuri, coloane 
etc. Asemenea forme sînt, de fapt, deplin mo- 
tivate şi trebuie amplasate cu economie, deoa- 
rece folosirea lor prea frecventă duce întotdea- 
una la un efect contrar. 

Dacă opera care ia naştere vrea să fie o 
oglindă fidelă a timpului nostru, simplitatea, 
spiritul practic, modul nostru — am putea 
spune — aproape milităresc de a gîndi trebuie 
să fie exprimate pe de-a-ntregul și tocmai de 
aceea trebuie evitat tot ce este inutil. 

Nu pentru a întări cele spuse, ci pentru a 
ne apropia, prin sensibilitate, de adevăr, trebuie 
subliniat aici că arhitecţii din ţări diferite vor 
avea de folosit forme substanţial diferite pentru 
a exprima genius loci. Astfel, este logic că de 
exemplu, germanul din sud, germanul din nord, 
francezul, englezul, italianul etc. să aibă ide- 

aluri diferite de frumuseţe, ba chiar compozi- 
ţia să meargă pînă într-acolo, în aspiraţia ei 
către un mod de exprimare adecvat, incit lo- 
cul, timpul, moda să apară întotdeauna corect 
puse în evidență: toate operele de artă din 
trecut le mai putem încă recunoaşte astăzi, cu 
destulă exactitate, în raport cu locul, timpul și 
poziţia. 


O dispunere simplă, clară, a planului condiţio- 
nează, de cele mai multe ori, simetria operei. 

Într-o construcţie simetrică se află ceva ro- 
tunjit, finit, echilibrat care nu poate fi mărit, 
ba chiar ceva constient de sine; se mai cere 
seriozitate şi demnitate, însoțitoarele perma- 
nente ale arhitecturii. Numai atunci cînd forma 
locului, scopul, mijlocul, motive utilitare nu 
permit respectarea simetriei este îndreptățită 
o soluţie asimetrică. 

Imitarea unor construcţii asimetrice sau un 
mod de a compune deliberat asimetric, pentru 
a obţine un pretins efect pitoresc, sînt cu totul 
reprobabile ; aceste modele vechi au luat naș- 
tere pentru că generaţiile următoare au ope- 
rat modificări spaţiale în ansamblurile sime- 
trice, fapt care a dus la asimetrie. Niciodată 
însă nu trebuie să vedem în aceasta ceva in- 
tenționat. 


Construcţia 


Nevoia și necesitatea protecţiei faţă de intem- 
perii, față de oameni și animale au fost, desi- 
gur, prima cauză și scopul iniţial al construcției. 

În însuși actul de a construi se află germe- 
nele oricărei construcții, a cărei evoluţie pro- 
gresează în funcţie de scop. 

Un asemenea mod de a crea corespunde no- 
țiunii de utilitate pură. Ea nu putea fi sufi- 
cientă ; simțul pentru frumos, caracteristic 
omului, a chemat arta în ajutor și a transfor- 
mat-o intr-o însoţitoare permanentă a proce- 
sului de a construi. 

Astfel s-a născut arhitectura ! 
| 
Necesitatea, scopul, construcţia şi idealismul 
sînt, astfel, germenii originari ai vieţii artistice. 
Reunite într-o singură noţiune, ele formează un 
[el de „necesitate“ în nașterea și existența ori- 
cărei opere de artă ; acesta este sensul cuvin- 
telor ARTIS SOLA DOMINA NECESSITAS. 
Nimeni altul decit Gottfried Semper ne-a în- 
dreptat mai întîi atenţia asupra acestui ade- 
văr (chiar dacă, din păcate, s-a abătut mai tîr- 
ziu de la el) si, astfel, ne-a indicat destul de 
clar drumul pe care trebuie să-l urmăm. 

Necesitatea și construcţia ţin pasul cu ome- 
nirea care năzuiește ; arta, care pășeste majes- 
tuos, rămîne în urmă. 

Teama că principiul utilitar pur ar putea da 
la o parte arta pare astfel justificată. Ba chiar 
a generat, temporar, un soi de luptă, prost în- 
țeleasă în măsura în care contradicţiile dintre 
realism și idealism ar părea insurmontabile. 

Partea greşită a acestei concepţii se află în 
premisa că utilitatea ar putea înlocui în între- 
gime idealismul şi, drept consecință, omenirea 
ar putea trăi şi fără artă. Trebuie să fim de 
acord că utilitatea şi realismul preced faptele 
și pregătesc terenul pe care se vor manifesta 
arta și idealismul. 

O gîndire logică trebuie să ne conducă la 
convingerea că afirmaţia : Orice formă arhi- 
tecturală a izvorit din construcție și a devenit 
treptat formă artistică este de netăgăduit. 
Această frază fundamentală rezistă la toate 
analizele și ne explică fiecare formă de artă. 

Astfel se poate trage concluzia că noi scopuri 
trebuie să dea naștere unor noi construcții și, 
prin urmare, unor noi forme. 

Epoca noastră modernă, spre deosebire de 
toate celelalte, a produs cel mai mare număr 
de astfel de construcţii (să ne gîndim numai la 
succesul ficrului). 

Faptul că toate aceste forme nu au devenit, 
pînă acum, forme artistice desăvîrșite esțe ex- 

plicabil prin cele menţionate anterior și anume 
că utilitatea abia le pregătește pentru artă. 

Trebuie încă o dată subliniată situaţia că 
orice modelare înaintează întotdeauna încet și 
pe nesimţite. 

Este meritul incontestabil al lui Semper de a 
ne fi îndreptat, prin cartea sa, Der Stil t, spre 
aceste postulate, ce-i drept într-un mod cam 
neobișnuit. Ca și Darwin, cl nu a avut curajul 
să-și desăvirşească în întregime teoria și a re- 
curs la o simbolică a construcției în loc să de- 
semneze construcția însăși drept elementui 
primar al arhitecturii. 

Construcţia precedă întotdeauna, pentru că, 
fără ea, nu poate lua naștere nici o formă de 
artă, iar datoria artei, de a idealiza ceea ce este 
existent, este imposibilă fără existenţa obiectu- 
lui. 

Constituirea formelor noastre specifice de 
artă, care corespund construcţiilor moderne, se 
află, așadar, în noi înșine; posibilitatea de a 
le crea ne este oferită și uşurată prin moşteni- 
rea bogată în posesia căreia am intrat. 

Rezultatul folositor al acestei observaţii este 
foarte simplu : „Arhitectul trebuie să dezvolte 
întotdeauna forma artistică pornind de la con- 
structie.“ La drept vorbind construcţia trebuie 
să îndeplinească scopul propus. 


Printre materialele care infiuenţează în bună 
măsură modul de a construi modern, fierul 
joacă, desigur, rolul principal. Formele sale 
constructive se potrivesc cel mai putin cu lu- 
mea formelor transmisă nouă. În moştenirea 
artistică atit de bogată nu găsim aproape nimic 
care ne-ar ușura configurarea estetică a fie- 
rului. 

Pe de o parte, fierul a fost corelat și cu o 
domnie îndelungată a principiului utilitarist atît 





t Este vorba de lucrarea fundamentală a lui G. 
Semper, Der Stil în den technischen und tektonischen 
Künsten, oder praktische Aesthetik, 1860, 

de puţin simpatizat, iar, pe de alta, nu poate fi 
nimic mai binevenit decît faptul că, acolo 
unde arta a modelat acest material, au ieşit la 
iveală forme în întregime noi ; în acest fel s-a 
dat unul din cele mai mari impulsuri procesu- 
lui de devenire al noului stil. 

Proprietăţile fierului sînt de fapt atit de ex- 
Lraordinare încît aproape că este în stare să În- 
deplinească orice condiție ; în ceea ce privește 
intrebuințarea acestui material, nu se poate 
vorbi decît de o limită pecuniară. 

Această universalitate a sa a dus și la su- 
praaprecierea sa, care, în urmă cu cîțiva ani, 
s-a răspîndit inestetic și destul de inoportun. 
Unele materiale noi, experimentarea lor insu- 
ficientă, uneori contestată și din punct de ve- 
dere pecuniar, au dus și în acest caz la o apre- 
ciere mai justă şi au limitat folosirea lor la 
scara corespunzătoare concepţiei artistice a oa- 
menilor moderni. 

Rămîn totuși destule obiecte care sînt, con- 
structiv, deci și estetic, influențate de folosirea 
fierului, încît efecul lor asupra modului nostru 
de a construi astăzi poate fi considerat ca fiind 
hotărîtor. 

Asupra valorii uriașe a construcţiei și a in- 
lluenţei sale, cu efect profund, asupra artei 
moderne s-a insistat suficient în această lu- 
crare ; mai rămîne doar ca arhitectul în formare 
să le studieze în amănunţirme. 

Construcţiile gîndite corect nu sînt numai 
conditii vitale ale oricărei opere arhitecturale, 
ci ele vor conferi arhitectului creator modern, 
și acest lucru se poate repeta la infinit, o mul- 
time de imbolduri pozitive în crearea de forme 
noi. 


Nu mai este nevoie să adaug aici că domeniul 
construcției trebuie asociat cu o experienţă bo- 


gată, așa încît fraza : fără cunoașterea construc- 

tiei şi fără experiență noțiunea de arhitect este 
de neconceput — poate să treacă drept pos- 
tulat ! 


Practica artistică 


Raporturile sociale și politice influenţează în 
mare măsură modul de a construi în orașe, 
ba chiar trebuie să fie considerate drept cauza 
principală a tipurilor noastre de construcţie 
atit de schimbate. Democraţia a conferit artei 
un număr mare de sarcini noi, dar trebuie 
constatat că ceea ce a ciștigat arta prin forța 
noilor impulsuri și prin posibilităţile ce i-au 
fost create de construcţiile moderne, a pierdut 
prin dispariţia voinţei suverane, eficacităţii, 
dorinței de glorie a individului, intimităţii. Clă- 
dirile noastre colos (expoziţii, gări, parlamente 
etc.) sînt, în contrast cu castelele, palatele etc., 
o mărturie convingătoare în acest sens, 


În această carte se menţionează, în repetate 
rînduri, că nu trebuie să existe, în artă, o îm- 
părţire pe clase a obiectivelor produse de ar- 
tiști. Astfel, nu poate fi vorba întotdeauna de- 
cît de artă și niciodată de arte. A crea artistic 
înseamnă a găsi expresia frumosului indife- 
rent dacă obiectul este mare sau neînsemnat. 

Artistul va fi condus pe căi determinate 
prin aptitudine şi condiționare. Progresul se 
va înregistra prin încercări, studiu, energie 
tenace și entuziasm. Timpul și experienţa îl 
aduc mai aproape de țelul propus. Totuși nu- 
mai creativitatea rămîne întotdeauna măsura 
performanțelor activităţii sale și numai aceasta 
îl conduce spre succes. 

Aceste cuvinte vor să atragă atenţia că mo- 
dernismul își datorează nașterea şi dezvolta- 
rea unui număr de artiști care aparţin tuturor 
ramurilor artei, a căror unire, provocată de 
dorința de „eliberare“, i-a condus la acest fapt. 

Nu poate fi.nici un dubiu că modernismul 
trebuia să cucerească mai întii domeniul care 
u era cel mai apropiat, cel meșteșugăresc, 
primul solicitat, din motive de necesitate. 

Opinia publică s-a decis, de fapt, repede să 
accepte acele forme pe care i le oferea mo- 
dernismul, pentru că a considerat că ele co- 
„ospund în mai mare măsură sensibilităţii 
noastre actuale decît formele stilistice demo- 
date folosite pînă acum. 

Nu, arta nu trebuie să mai fie purtată de 
colo-colo de arheologie, tradiţie și știință, ca 
in deceniile trecute ; ea a început, eliberată de 
cătuşe, să acţioneze din nou creator. 


Simplu, precum îmbrăcămintea noastră, să fie 
și spaţiul pe care îl locuim. Cu aceasta nu 
vreau să spun însă că spaţiul nu ar putea fi 
bogat și distins decorat sau că nu pot să-l îm- 
podobească opere de artă. Bogăția și distincţia 
nu trebuie exprimate însă prin forme care nu 
sînt în concordanţă cu pretenţiile noastre de 
confort și cu simţul nostru actual de formă și 
culoare. 

Interiorul poate prelua aproape toate tipu- 
rile de producţii meșteșugărești şi toate teh- 
nicile de execuţie. Deoarece acum toate aceste 
producții au nevoie de ajutorul artei, atenţia 
mare pe care o dedică artistul acestora este 
mai mult decît îndreptățită. 

Mii și mii de lucruri născoceste cultura mo- 
dernă și, pentru multe dintre ele, arta a găsit 
deja astăzi forme, ba chiar le-a conferit mul- 
tora o formă desăvîrşită; ele nu reamintesc 
de forme ale timpurilor trecute, ci sînt în în- 
tregime noi, tocmai pentru că premisele lor, 
principiul lor structural au izvorit din nece- 
sitățile și din convingerile noastre profunde. 

Un vînt înnoitor adie deasupra ogorului ar- 
tistic, pînă acum sterp, şi numeroase mlădiţe 
se ivesc pretutindeni. Nu tot ce germinează 
și răsare ajunge la maturitate, devine formă 
artistică. 

Încet şi cu seriozitate arta progresează şi pro- 
literează creator și neîncetat, pînă cînd va fi 
atins acel ideal de frumuseţe care corespunde 
în întregime epocii noastre. 

Agitaţia maselor va determina arta să co- 
boare uneori, dar ea se va ridica mereu, dacăi 
se vor da impulsuri noi, însuflețitoare. 

Aşa a fost, așa va fi întotdeauna. 

Misiunea sfîntă a artiştilor este să însoţească 
umanitatea şi nu s-o abandoneze, chiar dacă 
drumul devine spinos, pentru ca lucrul creat 
prin artă să bucure omenirea. 


Artistul trebuie să aibă permanent în vedere 
că arta este chemată să acționeze pentru oa- 
menit şi nu invers. Forța creatoare trebuie să 
se reajirme mereu, în orice operă de artă. 


Concluzii 


La întrebarea : „Cum trebuie să construim ?%* 
nu se poate da un răspuns clar; simtul nostru 
însă trebuie să ne spună de pe acum că linia 
orizontală, modelarea plană a suprafeței, cea 
mai mare simplitate şi o accentuare energică a 
construcţiei şi a materialului vor predomina 
hotăritor asupra formei artistice viitoare, ce 
va lua naştere ; tehnica modernă și mijloacele 
cuve ne stau la dispozitie condiționează acest 
Lucru. 

La drept vorbind, expresia estetică pe care 
arta o va conferi operelor timpului nostru tre- 
buie să corespundă cu conceptiile și cu înfă- 
tisarea oamenilor moderni şi trebuie să ex- 
prime individuaittatea artistului. 

Nu se poate vorbi astăzi de o înăbuşire a 
idealurilor, de o scădere a nivelului artistic ; 
aceia pe care aceste rînduri i-au convins sau 
le-au confirmat convingerile trebuie să admită 
că noile mari impulsuri lansate de omenire, 
oră de oră, înțelese corect, vor contribui, în 
mod sigur, la clarificarea concepțiilor despre 
artă, încă foarte confuze și în prezent, mai 

mult decit toate doctrinele bine intenţionate 
„i apărate cu strășnicie, referitoare lu aplica- 
rea de forme pur stilistice și bine copiate după 
secole trecute, care nu mai au nici o legătură 
cu omul modern. 

Discipolii care tind spre țelul indicat în 
această scriere vor fi ceea ce au fost arhitecții 
tuturor timpurilor, copii ai epocii lor; operele 
lor vor putea purta o amprentă proprie, isi 
vor îndeplini misiunea de factori de progres 
si vor acționa cu adevărat în mod creator, lim- 
bajul lor va fi pe înțelesul oamenilor; în ope- 
vele lor lumea îşi va regăsi oglindite chipul și 
conștiința de sine; individualitatea şi convin- 
gerea, lucruri caracteristice tuturor artistilor 
din toate epocile, le vor fi specifice. 

Vrem să evităm greselile în care au căzut 
precedesorii noştri, de a fi tratat cu indife- 
rentă sau distrus, lipsiţi de pietate, operele 
propriilor noștri înaintași și vrem ca operele 
transmise nouă să le ferecăm ca pe un giu- 
vaer, pentru a le păstra ca o ilustrare plastică 
a istoriei artei. 

Progresele grandioase ale culturii ne vor 
indica limpede ce anume să învăţăm de la cei 
vechi, ce să lăsăm deoparte, iar drumul corect 
ales ne va conduce sigur la năzuinţa de a crea 
ceva nou, ceva frumos. 

Fie ca cele spuse în această scriere să cadă 
pe un pămînt fertil, spre binele scolii şi al 
elevilor săi. Fie ca ideile exprimate să contri- 
buie la deşteptarea unei vieţi cu impulsuri în- 
noitoare şi la o evoluţie a arhitecturii, vastă 
și conştientă, pentru a ne vedea întruchipat 
idealul nostru de frumusețe: cn nitectura mo- 
derna. 


Louis Sullivan 


O CLĂDIRE ÎNALTĂ DE BIROURI 
PRIVITĂ DIN PUNCT DE VEDERE ARTISTIC 
1896 


Arhitecţii aparţinînd generaţiei prezente sînt 
confruntaţi acum cu ceva nou sub soare și 
anume cu evoluţia și integrarea condiţiilor so- 
ciale, în speţă cu o grupare specială a acestora 
care a dus la cererea de a se realiza clădiri de 
birouri cu multe etaje. 

Nu este scopul prezentului eseu de a dis- 
cuta aceste condiţii sociale. Le accept ca atare 
si declar fără înconjur că proiectarea tipului 
de clădire înaltă pentru birouri trebuie recu- 
noscută și privită, de la bun început, drept o 
problemă care trebuie rezolvată — o problemă 
vitală care cere, de urgenţă, o soluţionare au- 
tentică. 

Să începem cu menţionarea condiţiilor, în 
modul cel mai clar cu putinţă. Pe scurt, con- 
diţiile sînt următoarele : birourile sînt nece- 
sare pentru tranzacții comerciale ; descoperirea 
și perfecţionarea liiturilor cu viteză mare face 
ca transportul pe verticală — odinioară obo- 
sitor și neplăcut — să devină acum uşor și 
confortabil. Dezvoltarea industriei producă- 
toare de oțel a dus la posibilitatea realizării 
unor construcții înalte, rezistente, rigide și eco- 
nomice. Creșterea continuă a populaţiei din 
marile oraşe, avînd drept consecință supra- 
popularea centrelor şi creșterea valorii terenu- 
rilor, stimulează mărirea numărului de etaje. 
Aceste considerente „suprapuse“ influenţează 
valoarea terenului şi așa mai departe, prin ac- 
tiune și reacțiune şi interacțiuni repetate. Ast- 
fel, s-a ajuns la acea formă de construcție 
grandioasă denumită „clădire modernă de bi- 
rouri“. Ea reprezintă răspunsul la o nevoie 
reală, deoarece este lăcaşul unei noi grupări de 
condiţii sociale. 

Pînă aici probele sînt materiale, reprezen- 
tind o demonstrație de forţă, de hoiărire şi 
inteligență în cel mai bun sens al cuvîntului. 
Ea reprezintă produsul integrat al muncii teo- 
reticianului, inginerului şi constructorului. 

Problemă : Cum vom imprima acestei stive 
sterile, în această aglomerare brută, riguroasă 
si agresivă, în acest strigăt puternic și impla- 
cabil de revoltă eternă, grația acestor forme 
elansate ale sensibilităţii și culturii născute 
din pasiuni obișnuite, dar mîndre? Cum să 
proclamăm de la înălţimea ameţitoare a aces- 
tui acoperiş ciudat, vrăjitoresc și modern, cre- 
zul pacifist de sentimente, frumuseţe si cult 
al unei existente spiritualizate ? 

Aceasta este problema, iar noi trebuie să 
căutăm soluţia într-un proces analog propriei 
noastre evoluţii — care este de fapt o conti- 
nuare a acestuia — anume, prin tatonare, pas 
cu pas, de la aspecte generale la cele speciale, 
de la consideraţiuni pripite la consideraţiuni 
de fineţe. 

Sînt convins că numai esența, proprie fie- 
cărei probleme implicate, ne poate sugera so- 
luția potrivită. După părerea mea, aceasta este 
legitatea naturii. 

În mare, condiţiile practice sînt următoarele : 


Ce se urmăreşte: I. Un nivel subteran cu- 
prinzind centrala termică, instalaţii de tot fe- 
lul etc., într-un cuvint, centrala electrică, ter- 
mică, instalațiile de lumină etc. II. Parterul, 
după cum este denumit, rezervat pentru ma- 
gazine, bănci şi alte instituţii ce necesită spaţii 
ample, lumină maximă şi libertate mare de 
acces. III. Etajul I cu acces direct prin scară; 
acest spaţiu prezintă, de obicei, compartimen- 
tări mari, rezolvînd cu generozitate trama de 
rezistenţă, folosind la maximum sticla și avînd 
largi deschideri exterioare. IV. Deasupra eta- 
jului I, un număr mare de etaje cu spaţii pen- 
tru birouri, suprapuse unul peste celălalt, cu 
partiu identic, fiecare birou fiind exact copia 
celuilalt. Un astfel de birou este similar cu o 

celulă a unui fagure de miere, un simplu com- 
partiment şi nimic mai mult. V si ultimul 
punct. In partea superioară a acestei stive se 
află un spațiu sau etaj care, din punct de ve- 
dere al legăturii sale cu viața și cu utilitatea 
structurii, este de natură pur fiziologică — și 
anume podul. Aici sistemul circulatoriu se 
completează şi face un mare cot care urcă și 
coboară. Acest spaţiu este plin cu rezervoare, 
conducte, robinete, roţi dinţate și multe alte 
Obiecte mecanice care suplimentează şi com- 
pletează uzina generatoare de putere ascunsă 
sub pămînt, la subsol. În sfîrșit, sau mai de- 
grabă la început, la parter va fi necesară o 
deschidere mare, adică o intrare comună pen- 
tru toţi cei ce beneficiază de clădirea res- 
pectivă. 


Deoarece scopul meu este cel de a găsi un 
model autentic, dar obișnuit, si nu o soluţie 
individuală sau specială, trebuie să ne măr- 
ginim la acele condiţii care, în principal, sînt 
prezente la toate clădirile înalte de birouri, 
eliminind din analiza noastră orice variaţie 
secundară sau accidentală care ar dăuna cla- 
rității subiectului de bază analizat de noi. 
Diviziunea practică pe orizontală şi verti- 
cală, adică unitatea de lucru (biroul) este for- 
mată, în mod natural, dintr-o cameră cu su- 
prafață și înălțime confortabile. Dimensiuncu 
acestei camere-birou standard, pre-determină 
în mod firesc unitatea standard a elementelor 
de rezistenţă și în mod aproximativ mărimea 
golurilor pentru ferestre. La rîndul lor, aceste 
unități de rezistenţă, alese pur arbitrar, for- 
mează, într-un mod la fel de firesc, baza reală 
a tratării artistice a suprafeţelor exterioare. 
Fără îndoială, dispunerea elementelor de re- 
zistență și a golurilor primului nivel comercial 
e necesar să fie cele mai generoase dintre 
toate. Cele de la nivelul al doilea, nivelul 
cvasiconiercial, sînt de natură oarecum simi- 
lară. Dispunerea elementelor de rezistență şi 

deschiderile de la nivelul podului nu au nici 
o importanţă (aici ferestrele nu mai au nici o 
funcție reală), deoarece lumina se poate asi- 
gura prin luminatoare, nefiind necesară o di- 
viziune celulară din punct de vedere al dispu- 
nerii elementelor de rezistenţă. 

De aici urmează în mod inevitabil și foarte 
simplu că, dacă dăm ascultare instinctului 
nostru natural, fară a apela la cărţi, reguli şi 
precedente sau la alte asemenea impedimente 
educaţionale ce stau în calea unui rezultat 
spontan şi „raţional“, vom concepe exteriorul 
clădirii noastre înalte pentru birouri în mod 
conştient astfel : 

La primul nivel, vom face o intrare mare, 
atrăgătoare, care va concentra atenţia asupra 
ei, iar restul nivelului va fi rezolvat mai mult 
sau mai puțin liber, într-un mod generos și 
somptuos, care să răspundă exact necesităţilor 
practice si în același timp să exprime un sen- 
timent de largheţe și libertate. Al doilea nivel 
va fi rezolvat în mod similar dar, de obicei, 
cu pretenţii moderate în comparaţie cu pri- 
mul. Deasupra acestuia, pentru infinitul nu- 
măr de nivele curente de birouri, pornind de 
la celula individuală care necesită o fereastră 
cu moniantul său de separare,  pervazul şi 
boiandrugul respectiv, fără prea multă bătaie 
de cap vom repeta același model, pentru că 
ele sînt toate la fel. Vom ajunge apoi la pod 
care, neavînd nici o compartimentare care să 
formeze celulele-birou şi nici o funcţie spe- 
cială de iluminare, ne oferă libertatea de a 
exprima, printr-o generoasă întindere de zi- 
duri și prin greutatea și speciiicul său impu- 
nător, terminarea cu adevărat a seriei de ni- 
vele cu birouri. 


Cînd mă refer la mîna arhitectului, nu înţeleg 
prin aceasta, în mod necesar, pe arhitectul 
realizat sau format ca arhitect. Mă refer nu- 
mai la o persoană cu o afinitate spontană şi 
puternică pentru clădiri şi cu o înclinaţie de 

a le da o formă care să corespundă naturii 
sale sincere, exprimindu-se într-un mod di- 
rect și simplu. Acest arhitect va urma, poate, 
o cale inocentă în rezolvarea problemei sale și 
prin aceasta va da dovadă de un talent demn 
de invidiat pentru gîndirea logică. Dacă are și 
ceva talent în realizarea detaliilor formelor, 
dacă are și afinitate pentru forma simplă şi 
pură în sine, alături de dragoste pentru această 
formă, rezultatul va exprima ceva din farme- 
cul sentimentului, în afara naturaleţii simple 
și directe și a completitudinii afirmației gene- 
rale. 


Voi presupune acum, în cadrul studierii pro- 
blemei noastre, că am trecut prin diversele 
etape ale analizei şi anume : I — baza socială 
a cererii unor clădirii înalte pentru birouri; 
II — satisfacerea practică a acestei cereri; 
III — trecerea de la probleme legate de pro- 
iectare, execuţie şi dotări, ca atare, la planul 
superior al arhitecturii naturale concepute ca 
reprezentînd o devenire directă a unei clădiri 
rezistente şi raționale ; IV — continuind ele- 
varea, de la stadiul arhitecturii naturale (ele- 
mentare) vom atinge incipienta expresie arhi- 
tecturală autentică, printr-un surplus dozat de 
sentiment, atît din punct de vedere cantitativ, 
cit şi calitativ. 

Deși clădirea noastră poate avea toate aceste 
elemente, ne aflăm departe de a găsi o solu- 
ție potrivită pentru problema ce încercăm să 
o definim. Trebuie, în acest stadiu, să tem- 
perăm pornirea imperativă a emoției. 

Ea ne cere să spunem care este trăsătura 
principală a clădirii înalte pentru birouri ? 
Imediat vom răspunde : Este impunătoare şi 
elegantă. Acesta este cel mai atrăgător aspect 
pentru spiritul artistic. În atracţia sa se află, 
parcă, cel mai cristalin sunet de orgă. În ex- 
primarea sa, artistul trebuie să atingă acea 
coardă sensibilă dominantă şi adevărată a ima- 
ginaţiei sale. Clădirea va fi înaltă în cele mai 

mici detalii. În ca se va afla forţa şi puterea 
înălțimii sale şi va trebui să simţim în ea glo- 
ria şi mîndria exaltării. Fiecare detaliu va fi 
ceva mîndru și elansat ce se va înălța trium- 
fător, ceva care, de la virf la bază, este un 
tot unitar, fără nici un fel de trăsătură disto- 
nantă ; o peroraţie a noului, a surprizei şi 
elocvenţei proprii unor condiții de maximă în- 
drăzneală, alienare sau limitare. 

Cel ce proiectează în acest spirit, avind și 
simțul răspunderii față de generaţia sa, va fi 
străin de lașitate,  negativism, ignoranță și 
diletantism. El trebuie să-și trăiască viața și 
să trăiască pentru această viaţă, în sensul cel 
mai deplin și mai perfect. Trebuie să-și dea 
seama, imediat si în mod inspirat, că pro- 
blema unei clădiri îmalte pentru birouri este 
una din cele mai uimitoare şi magnifice ocazii 
care au fost oferite vreodată de către natură, 
în generozitatea sa, trufașului spirit omenesc. 

Faptul că acest lucru nu a fost observat și, 
de fapt, a fost negat în mod deschis, repre- 
zintă o expresie a pervoersităţii omului, care 
trebuie să înceteze acum. 

Încă o menţiune. Să încercăm să transferăm 
această întrebare în zona observaţiei calme, 
filosofice. Ilai să căutăm o soluţie complexă și 
definitivă : să considerăm că această problemă 
nu mai există ca atare. 


În legătură cu părerile serioase de mai sus, 
sustinute de critici avizaţi și prevenitori, cu 
mult regret nu le voi accepta în prezenta de- 
monstraţic, deoarece, pentru mine, ele sînt 
secundare, neesentiale și nu ating punctul 
cheie, sau punctul nevralgic al întregii pro- 
bleme, fiind departe de adevărata şi imuabila 
filosofie a arhitecturii ca artă. 

Pot afirma acum că această părere pune în 
discuţie, în vederea soluționării problemei 
noastre, o formulă definitivă și comprehen- 
sivă. 

Orice lucru din natură are o formă, cu alte 
cuvinte un contur, o imagine exterioară care 
ne spune ce reprezintă acest liicru, ce-l deo- 
sebeşte de noi și de alte lucruri. 

Fără nici o excepție, peste tot în natură, 
aceste forme exprimă viața int:rioară, cali- 
tatea nativă a unui animal, pom, pasăre, peşte, 
pe care ne-o prezintă ca atare. Ele sînt atit 
de caracteristice, uşor de recunoscut, încât 
afirmăm, pur și simplu, că sint „naturale“ și 
că asa și trebuie să fie. Totusi, cînd ne furi- 
șăm privirea sub această pojshiţă a lucrurilor, 
în momentul în care privim reflectarea calmă 
a noastră și a norilor de deasupra noastră, 
coborindu-ne privirea asupra adincurilor clare, 
curgătoare si nelimitate ale naturii, cit de ui- 
mitoare este liniștea sa, cit de  înfiorătoare 
curgerea vieţii, cît de pasionani misterul său. 
Necontenit, esenţa lucrurilor ia forma mate- 
riei proprii, şi acest proces, care nu se poate 
exprima prin vorbe, îl numim naştere și creş- 
tere. Pentru scurt timp, spiritul şi materia în- 
gemănate se pierd în depărtare. Acest moment 
este chiar ceea ce numim decadenţă, moarte. 
Aceste două întîmplări par împreunate şi in- 
terdependente, fuzionate într-una singură, pre- 
cum un balon de săpun cu aureola sa strălu- 
citoare, în culori schimbătoare ce par purtate 
de aripile leneşe ale aerului. Acest aer este 
minunat, depăşind limitele în'elegcrii ome- 
nrești. 

Și totusi, pentru un ochi avizat care pri- 
veşte delimitarea lucrurilor şi analizează cu 
precădore şi cu multă dragoste acea fațetă a 
lucrurilor luminată de soare — pe care o 
simțim cu bucurie ca reprezentind viața — 
există o permanentă bucurie sufletească în 
fața frumuseţii, a spontanecităţii extreme prin 
care viata încearcă să-şi îmbrace formele, în 
perfectă armonie cu nevoile sale. Întotdeauna, 
viaţa pare a fi una cu forma pe care o îm- 
bracă şi inseparabilă de aceasta, într-atît de 
periect este sentimentul împlinirii. 

Fie că e vorba de un vultur impunător în 
zbor, fie un .măr în floare, calul asudat de. 
povară, zîmbitoarea lebădă, stejarul rămuros, 
piriiașul șerpuitor de curînd izvorit, norii pür- 
taţi uşor de vînt, de la răsăritul la apusul. soa- 
relui, forma își urmează permanent funcțiu- 
nea, aceasta fiind legea firii. Atunci cînd func- 
tiunea nu se schimbă şi forma rămîne neschim- 
bată. Rocile de granit, veşnic tăcutele. dealuri 
rămîn posterităţii ; fulgerul ia naștere, „Prinde 
formă și moare cît ai clipi. 

Legea atotcuprinzătoare a tuturor lucrurilor 
organice, anorganice, a tuturor lucrurilor fi- 
zice și metafizice, a celor omenești şi supra- 
omeneşti, a tuturor manifestărilor adevărate 
ale mintii, inimii și sufletului ne arată că 
viața se poate recunoaşte prin exprimarea sa, 
că forma urmează întotdeauna funcțiunii. 
Aceasta este legea 

Atunci, de ce trebuie să încălcăm, zilnic, 
această lege, în artă ? Oare sîntem atit de de- 
cadenți, imbecili și aproape orbi încît să nu 
fim în stare să distingem acest adevăr atît de 
simplu, extrem de simplu ? Oare este, cu ade- 
vărat, atît de transparent acest adevăr, încît 
vedem prin el, dar nu-l vedem pe el? Oare 
este, cu adevărat, această clădire Înaltă pen- 
tru birouri ceva extrem de minunat sau este, 
mai degrabă, foarte obișnuit, întiinii la fiecare 
pas, atit de apropiat de noi, încit nu-i putem 
distinge conturul, forma, expresia exterioară, 
componenta sau orice altceva am dori, şi care 
trebuie, conform naturii proprii a lucrurilor, 
să corespundă funcţiunilor clădirii respective 
și care, în conditiile în care funcția nu se 
schimbă, forma să rămînă și ea aceeași ? 

Oare nu ne demonstrează acest lucru ime- 
diat, clar și definitiv că o clădire joasă, cu 
unui sau două etaje, va avea un caracter spe- 
cial care va corespunde unor nevoi speciale, 
că şirurile de birouri tip, cu aceeași funcţiune, 
vor continua să existe într-o aceeași formă şi 
că podul, specific și concluziv cum este în 

esență, va avea o funcție tot atit de puternică 
în semnificaţie, continuitate și formă a expri- 
mării exterioare ? De aici rezultă, în mod fi- 
resc, spontan și fără bătaie de cap, o diviziune 
triplă, nu pe baza vreunei teorii, simbol sau 
logică sofisticată. 

Astfel, proiectul unei clădiri înalte pentru 
birouri își are locul alături de toate celelalte 
tipuri de arhitectură create pe vremea cînd 
arhitectura, așa cum se întîmplă arareori, era 
o artă adevărată. Mărturie stă templul grec, 
catedrala gotică, fortăreaţa medievală. 


Atunci cînd vor guverna instinctul și sensi- 
bilitatea nativă în practicarea acestei iubite 
arte, atunci cînd se va aplica acea cunoscută 
și admirată lege că forma este întotdeauna 
expresia funcţiei, atunci cînd arhitecţii noștri 
vor înceta să se zbată și să îndruge vrute și 
nevrute, încătușați şi infatuaţi, în atmosfera 
lîncedă a școlilor din străinătate, atunci cînd, 
fiind simțită cu adevărat, o și accepţi cu bucu- 
rie că există, ea îți va dezvălui strălucirea 
proaspătă a cîmpiilor înverzite și te va elibera, 
arătîndu-ţi că simpla frumuseţe și somptuozi- 
tate a legii în sine, așa cum este arătată de 
natură, va împiedica pe orice om cu mintea 
întreagă și suflet sensibil de a schimba această 
libertate naturală cu una forţată. Indiferent 
ce limbă străină am vorbi, este evident că am 
vorbi-o cu un puternic accent american. În 
schimb, oricare arhitect din această ţară poate, 
sub benefica influență a acestei legi, să se ex- 
prime în cel mai simplu, ccl mai modest și 
cel mai natural mod ce-i stă în putinţă. Acesta 
poate, într-adevăr și sigur, să-și dezvolte pro- 
pria individualitate ce-i este caracteristică, iar 
ca artă, arhitectura va deveni pentru el o for- 
mă vie de exprimare, o formă naturală de ar- 
ticulare, care-l va domina și va aduce noi 
comori, mici şi mari, artei în devenire din 
tara sa ; atunci cînd știm și simțim că natura 
ne este prietenă si nu dușman de moarte, că 
o după-amiază la ţară, o oră pe malul mării, 

o imagine completă a unei zile pe care ne-o 
oferă zorile, trecînd apoi prin amiază și amurg, 
ne vor sugera atît de mult din tot ce este rit- 
mic, adînc și etern în imensa artă care este 
arhitectura, ceva atît de adînc și adevărat, 
incit toate formalităţile limitate, regulile ri- 
vide aplicate şi constringerile sufocante ale 
școlilor nu o pot anihila în noi. Numai în acest 
moment se poate declara, sus și tare, că ne 
aflăm pe drumul care duce către o artă natu- 
rală şi plăcută, o arhitectură care va deveni 
în curînd o artă în adevăratul sens al cuvîn- 
tului, o artă ce va trăi pentru că va fi a oa- 
menilor, făcută pentru oameni și de către 
oameni. 


Hermann. Muthesius 


IMPORTANȚA ARTEI DECORATIVE 
1907 ` 


Importanța artei decorative este, în același 
timp, de ordin artistic, cultural și economic. 
Eu o voi numi mai întîi pe cea artistică, pen- 
tru că, în oarecare măsură, este de la sine 
înțeleasă și pentru că întreaga mișcare de artă 
decorativă s-a rezumat la ea, aproape pînă în 
zilele noastre. Importanţa culturală a artei de- 
corative nu este încă atît de evidentă. Forţele 
active abia încep să acţioneze în acest sens. 
lar în pai ce priveşte importanța economică, 


aceasta este aproape în exclusivitate de dome- 
niul viitorului. 


Pentru a aprecia, aşadar, just cerințele epocii, 
este întîi necesar să apreciezi just cerințele 
individuale ale fiecărui obiect. Şi, astfel, con- 
tinutul principal al artei decorative moderne 
l-a constituit mai întîi clarificarea scopului, 
pentru fiecare obiect în parte, și apoi, din 
scop, dezvoltarea formei, în mod logic. De 
îndată ce sensul a fost deviat de la imitaţia 
exterioară a artei vechi, de îndată ce a fost 
ințeleasă realitatea, s-au mai alăturat si alte 
cerințe necesare. Fiecare material impune, 
pentru prelucrare, condițiile sale specifice. 
Piatra necesită alte dimensiuni și alto forme 
decit lemnul, lemnul, altele faţă de metal, iar, 
dintre me tale, fierul forjat a! itele decit argin- 
tul. Configuraţiei în functie de scop i s-a 
adăugat, așadar, configuraţia în funcţie de 
caracterul materialului și, luînd în conside- 
rare materialul, s-a luat concomitent în consi- 
derare modalitatea de constructie corespunză- 
toare materialului, Scopul, materialul și potri- 
virea reprezintă singurele directive pe care le 
urmează specialistul în arta decorativă mo- 
dernă. 

Desigur, nu se ajunge întotdeauna la un 
asemenea rezultat, încît forma obiectului nou 
creat să fie determinată în întregime de luarea 
in considerare a acestor trei principii de con- 
figuratie. Pentru că, între rațiune și mîna mo- 
delatorului intervine sentimentul uman. Şi 
apare mai ales în operele care vor să placă. 
inginerul ar putea exclude sentimentul, cu 
loate că si acest lucru este îndoielnic. În orice 
caz, ar fi total absurd să ceri de la un creator 
de artă să-şi reprime sentimentul și, ca ur- 
mare, fantezia, pentru a dezvolta forma într-o 
succesiune logico-matematică. Influența senti- 
mentului este prezentă și în arta decorativă 
modernă într-o mare măsură, poate chiar în 
mai mare măsură decît în arta decorativă 
veche. Dar există totuşi diferenţă între cazul 
în care aparitia sentimentului se lasă călăuzită 
de strădania de a atinge aspectul exterior al 
operelor de artă vechi și cel în care sentimen- 
tul se manifestă independent de reminiscen- 
tele istorice. Oricum, prin urmărirea princi- 
piilor de fier ale configurației în funcţie de 
scop, material şi potrivire, se constituie un 
bastion, care ne fereşte de căderea în senti- 
mentalism istoric și, astfel, într-un caracter 
neobiectiv. Forma realizată în funcție de re- 
miniscenţe istorice a dus, aproape obligatoriu, 
la încălcarea acestor trei principii. Acest lucru 
e demonstrat de arta decorativă a epocii imi- 
tației de stiluri, în special cea de a doua jumă- 
tate a secolului al XIX-lea. 


Arta decorativă are ca obiectiv  reeducarea 
claselor sociale de astăzi spre soliditate, sin- 
ceritate şi simplitate civică. Dacă reuşeşte 
acest lucru atunci va pătrunde cît se poate de 
profund în viaţa noastră culturală și va avea 
consecinte multiple. Nu va modifica numai 
locuința şi casa germană, ci va acţiona direct 
asupra caracterului generației, pentru că şi 
educația în scopul mobilării decente a încă- 
perilor în care locuim nu poate fi, în esenţă, 

decît o educare a caracterului, care suprimă 
înclinațiile preţioase şi de parvenitism, speci- 
fice amenajării camerelor în ziua de azi. 

Astfel, urmărirea principiilor propriu-zise 
pe care este clădită noua mișcare de artă de- 
corativă duce de la sine la o exacerbare a im- 
portanţei culturale a artei decorative. Dar şi 
în domeniul artistic iniţial vedem deja cum 
granițele, la început strict limitate, ale artei 
decorative sînt depășite. De la ideea iniţială 
aparținînd artei decorative, de fasonare cu 
bun-gust a produsului meşteşugăresc, arta de- 
corativă a devenit deja o transformatoare a 
locuinţelor noastre. Este pe cale să se intro- 
ducă o nouă cultură a locuințelor. În această 
direcție se află astăzi obiectivul propriu-zis al 
activităţii sale. De la amenajarea interiorului 
pină la amenajarea locuinţei în care se află 
acest interior nu este decît un pas. Și, în mod 
real, se poate observa deja astăzi cum con- 
strucţia de case, mai întîi construcția casei mai 
mici, de la țară, este influențată de idei care 
pornesc de la arta decorativă. 


Mișcarea nouă, recent începută în construc- 
ţia de case, poate fi, în general, definită prin 
faptul că, în locul vilelor împopoţonate, aco- 
perite cu tot felul de forme istorice învechite, 
s-a impus o casă simplă, care se aiiliază la 
motivele de construcţie caracteristice ţării în- 
temciate pe principii logic-obiective. Această 
schimbare în concepția edilitară este aceeaşi 
mişcare care a dus de la arta decorativă ve- 
che, care lucra cu forme istorice, la o artă 
decorativă nouă, bazată pe un fundament 
obiectiv. Influenţa chiar inconștientă exerci- 
tată de arta decorativă este evidentă. lar suc- 
cesiunea de idei simple alc artei decorative este 
pe cale să pătrundă mai mult în arhitectură. 
Curentul modificat în construcţia caselor de 
țară reprezintă, în general, numai începutul 
unor tendințe de simplificare în arhitectură. Se 
poate afirma că misiunea adevărată a artei de- 
corative va fi îndeplinită abia atunci cînd prin- 

cipiile ei sint extinse asupra întregului do- 
meniu vast al arhitecturii particulare și pu- 
blice. 

În orice caz, soluţionarea laturii economice 
a noii arte decorative este problema cea mai 
stringentă a epocii. Ea nu este rezolvată prin 
simplul fapt că producţia de artă decorativă 
și de artă industrială realizează acum obiecte 
în așa-zisul stil nou, substituindu-le pe cele 
istorice. Această încercare a făcut-o deja, prin 
lansarea celui mai recent stil, Jugendstil și 
Sezession. Şi ea a schimbat deja acest stil, în 
favoarea stilului Empire și Biedermeier. Ideile 
care se reflectă însă în noua artă decorativă 
sînt prea serioase pentru a se lăsa trecute în 
rindul acestui joc ușuratic de stiluri la modă. 
Mișcarea de artă decorativă nu depinde în 
nici un fel de noul stil. Proclamarea respecti- 
vului stil a fost o pripeală nechibzuită. Un stil 
nu ia naştere peste noapte și nu poate fi in- 
ventat, el este rezultatul unei epoci care as- 
piră, cu seriozitate, spre manifestarea evidentă 
a forțelor propulsoare interne, spirituale ale 
epocii. Dacă aceste forţe propulsoare sînt ade- 
vărate atunci va lua naștere un stil adevărat, 
original, durabil, iar dacă sînt  ușuratice și 
superficiale, atunci va lua naştere ceva simi- 
lar cu imitaţiile de stiluri schimbătoare, din 
ultimii cincizeci de ani. Ce stil va rezulta din 
strădaniile serioase, actuale, ale artei decora- 
tive moderne nu se poate întrezări astăzi. El 
poate fi doar bănuit. Nu ne revine sarcina să 
cristalizăm forțat acest stil din epoca noastră, 
important este să creăm cu dăruire totală, cu 
onestitate și cu înaltă responsabilitate față de 
conștiința noastră artistică. Stilul nu este ceva 
ce poate îi anticipat, el este marea rezumare 
a năzuinţei sincere a unei epoci. Va fi sarcina 
posterităţii să afle ce stil a avut epoca noastră, 
să descopere care sînt caracteristicile comune 
strădaniilor celor mai coerente şi mai serioase 
ale celor mai buni arhitecţi. 

De această aspirație sint animati conducă- 
torii noştri de astăzi în mișcarea de artă deco- 
rativă şi este, prin urmare, de aşteptat ca ci 
să dezvolte, fără să vrea, stilul epocii noastre, 
pur şi simplu dînd curs năzuinţei de progres 
şi impulsului lor interior. Tot ce poate face 
mai bun producţia materială a epocii noastre 
este să-și însușească această aspirație serioasă. 
Aceasta înseamnă, desigur, o schimbare fun- 
damentală a orientării. Pentru că producătorul 
de artă decorativă a respins pînă acum, din 
principiu, împletirea felurilor etice cu aface- 
rile lui, pe care le-a croit după indicaţii pro- 
prii, după cererea presupusă a publicului. Au 
rezultat lucruri care arătau mai mult şi costau 
o nimica toată. Căci aceste lucruri au atras 
publicul în număr mare si din toate straturile 
sociale. Prin această practică a industriei si 
consimţirea din partea publicului, a survenit o 
demoralizare reciprocă, atît a producătorului, 
cît și a beneficiarului. Căci cărui fabricant Íi 
poate produce bucurie faptul de a-și irosi 
viața producînd marfă proastă și care benefi- 
ciar se poate bucura, în timp, de niște lucruri 
care nu folosesc la nimic? Aici trebuie să in- 
tervină o schimbare deplină, și această schim- 
bare trebuie să pornească de la fabricant. 
Acesta nu trebuie decit să-și aplice principiile 
onorabile, pe care le arc ca cetăţean, în aface- 
rile sale: așa cum, ca cetățean, nu are un 
comportament necorespunzător, tot aşa, în 
calitate de om de afaceri, nu are voie să pro- 
ducă necorespunzător, adică să producă lucruri 
care sînt imitații și surogate, lucruri care 
arată mai mult decit valorează cu adevărai. 
Oricine cunoaște viața și concepţiile engle- 
zești ştie cum asemenea principii se pot trans- 
forma într-un bun general al unui popor. 
Fabricantul englez se află, aproape întotdea- 
una, pe poziţia de a-și urma convingerile și 
de a produce numai lucruri de bună calitate. 
Oricât de mult a crescut producţia meșteşugă- 
rească germană, prin mult lăudata capacitate 

de adaptare din ultimele decenii, aceasta a de- 
venit udesea o catastrofă în unele domenii 
care se interferează cu arta decorativă si cu 
industria artistică, 

Din fericire, în ultima vreme s-a generalizat 
și în pături mai largi ale poporului german 
acea tendinţă spre o calitate mai bună, feno- 
men deja comun în Anglia, ceea ce se explică, 
in mare măsură, prin bunăstarea sporită a 
poporului. Aici se interferează din nou carac- 
teristica epocii cu principiile de bază ale miş- 
cării de artă decorativă. Să nu fie admisă nici 
o imitație și ficcare obiect să se comporte 
drept ceca ce este! Dacă industria producă- 
toare s-ar alătura, din acest punct de vedere, 
mișcării de artă decorativă atunci s-ar face 
un pas enorm înainte. Pentru că, în cazul unor 
obiecte de calitate necorespunzătoare, indife- 
rent de munca prostată, materia primă nu este 
exploatată asa cum ar putea fi, irosindu-se, 
pe de o parte, un bun naţional imens, iar pe 
de alta, forța de muncă. Lucrurile icitine sînt, 
în ultimă instanţă, din toate punctele de ve- 
dere, mai costisitoare decit cele scumpe. 


Frank Lloyd Wright 


PLEDOARIE PENTRU ARHITECTURĂ 
1908 


Oricit de radicală ar putea părea, lucrarea de 
față este dedicată unei cauze conservatoare 
în cel mai bun sens al cuvîntului. Nu găsești 
în ea, nicăieri, negarea legităţii şi ordinii ele- 
mentelor proprii oricărei arhitecturi de va- 
loare. Ea reprezintă, mai degrabă, o declaraţie 
de dragoste pentru spiritul acelei legităţi şi 
ordini, precum și o respectuoasă recunoaştere 
a elementelor care au făcut ca, la un moment 
dat, străvechiul ei simbol să fie vital și Unic. 


În primul rînd, natura este aceea care a fur- 
nizat materialul pentru motivele arhitecturale 
din care s-au dezvoltat formele arhitecturale 
în imaginea cunoscută de noi astăzi și, deși 
practica noastră constă, în mare parte, de se- 
cole, în a ne înstrăina de natură, în a scor- 
moni inspiraţia din cărţi și a ne supune or- 
beşte formelor moarte, bogăţia sa de sugestie 
rămîne inepuizabilă. Rezervele sale depășesc 
cele mai îndrăznețe visuri omenești. Știu cu 
cîtă neîncredere este privit cel ce explică arta 
prin revenirea la natură. Mai stiu că, de obicei, 
se incearcă o întoarcere la natură, prost înţe- 
leasă, deoarece natura este privită, îndeobşte, 
numai sub aspectul său exterior, explicit, strict 
al cuvîntului. Însă, odată privită în esenţa sa, 
nu există sursă mai fertilă, mai sugestivă și 
mai utilă din punct de vedere estetic, pentru 
arhitect, decît înţelegerea adevărată, compre- 
hensiunea legităţii firii. Aşa cum natura nu 
este niciodată un subiect potrivit pentru un 
tablou, tot așa ea nu se potrivește arhitec- 
tului — adică, dacă se ia ca atare. Totuşi, na- 
tura ascunde în spatele formelor sale imediate 
o adevărată şcoală în care se poate cultiva un 
simţ al proporţiilor care lipseşte cu desăvirşire 
atît lui Vignola, cît şi lui Vitruviu. În această 

Frank Lloyd Wright 
Willits House, Higland Fark, Illinois, 1902 


scoală își poate dezvolta arhitectul acel simţ 
al realităţii care, tradus în termenii propriului 
său univers și al lucrării sale, îl va ridica mult 
deasupra clementului realist, în tot ce va crea. 
În această școală va fi inspirat de sentiment, 
care nu va degenera în sentimentalism, și va 
învăţa să tragă cu o mînă tot mai sigură linia 
de demarcare, tot mai paradoxală, între ceea 
ce este ciudat și cea ce este frumos. 

Indispensabil pentru un arhitect este acel 
simț al calităţii organice. Unde oare își poate el 
dezvolta mai bine acest simţ decît la această 
școală ? O cunoaștere a relaţiilor dintre formă 
și funcţiune se află la baza activităţii sale; 
unde altundeva poate el asista la lecţiile prac- 
tice atit de pertinente pe care natura i le pune 
atît de prompt la dispoziţie ? Unde poate stu- 
dia mai bine acele diferențieri de formă care 
determină caracteristica unui lucru, dacă nu 
la arbori? Și unde se poate ascuţi acel simț 
al caracterului inevitabil al unei opere de artă 
dacă nu prin contopirea cu natura ? 

Arta japoneză cunoaște această școală mai 
intim decît oricare alt popor. În limba japo- 
neză există multe cuvinte uzuale, ca de exem- 
plu „edaburi“, care, tradus cît mai fidel cu 
putinţă, înseamnă modul de dispunere a 
ramurilor unui copac, care dau forma coroanei 
acestuia. În limba engleză nu există un ase- 
menca cuvint; noi nu sîntem încă suficient 


de civilizați pentru a gîndi în asemenea ter- 

meni. Totusi, arhitectul trebuie nu numai să 
învețe a gîndi în asemenea termeni, dar el 
trebuie, în această școală, să-şi formeze un 
nou vocabular, propriu, pe care să-l poată 
exprima în mod comprehensibil în cuvinte 
tot atit de semnificative, ca sens, ca şi cele 
japoneze. 

În anul 1894, avind în fata mea următorul 
text din Carlyle : „Idealul se află în tine, sin- 
gura condiție de a-l atinge este ca din plă- 
mada ce o reprezinți să poti modela acelasi 
ideal şi pentru alții“, am așternut sub el ur- 
mătoarele „propuneri“. Le redau mai jos, cu 
toate că în perspectiva experienței mele de 
azi, s-ar putea formula mai complet si mai 
succint, 

I. Simplitatea si plăcerea produsă reprezintă 
calități ce măsoară adevărata valoare a operei 
de artă. 

Cu toate acestea, simplitatea nu reprezintă 
un Scop în sine, ci este o entitate cu o frumu- 
seţe grațioasă în integritatea sa, o entitate ce 
se deosebeşte de întreg, din care a fost elimi- 
nat orice element inutil. O floare sălbatică 
este, cu adevărat, simplă. Prin urmare : 

1. O clădire trebuie să aibă un număr limi- 
tat de camere, cerut de condiţiile în care trăim 
și care necesită construirea sa, condiții pe 
care arhitectul trebuie să încerce să le sim- 
plifice în permanență. Apoi, ansamblul de ca- 
mere trebuie și cl studiat cu atenţie, astfel 
încît confortul şi practicul să meargă mină în 
mînă cu frumosul. În afară de intrare şi de 
camerele de lucru necesare, lu parterul unei 
case trebuie să mai existe doar trei camere și 
anume : camera de zi, sufrageria şi bucătăria, 
precum și, eventual, un „cabinet public“. În 
realitate, nu ar fi necesară decît o singură 
cameră, camera de zi, cu anexele sale de care 
este, de obicei, izolată, sau care sînt ecranate 
în cadrul ei prin diverse inovaţii arhitecturale. 

2. Deschiderile trebuie să. pară niste trăsă= 
turi integrate: structurii: și formei, reprezen- 
tind, pe cît posibil, ornamentaţia naturală. a 
clădirii. e 

3. O dragoste excesivă pentru detaliu a dus, 
nu 0 dată, la distrugerea unor lucrări deose- 
bite din punct de vedere artistic sau al rezol- 
vării funcţionale corecte, rezultatul fiind de-a 
dreptul vulgar. Nici un ait detect omenesc 
nu a avut asemenea rezultat. Prea multe case, 
dacă nu fac parte dintr-un decor de teatru sau 
de picturi, nu sint altceva decît nişte maga- 
zine ireale, bazaruri sau dughene cu vechituri. 
Decorația este periculoasă atunci cind nu este 
înţeleasă pe deplin şi cînd nu există convin- 
gerea că ea reprezintă ceva util pentru pro- 
iect, privit ca întreg, căci, dacă te limitezi 
la un detaliu, ajungi, de obicei, la concluzia 
că tot atit de bine te poți lipsi de decorația 
respectivă. Simplul fapt că „dă bine“ nu re- 
prezintă o justificare pentru folosirea orna-: 
mentului. 

4. Toate aparatele sau instalaţiile nu sînt de 
dorit, ca atare. Asimilaţi-le, cu accesorii cu tot, 
în proiectul de rezistenţă. 

9. Tablourile mai mult strică un perete, în 
loc de a-l înfrumuseţa. Tablourile trebuie să 
fie decorâtive și să facă parte, de la început, 
din proiectul general de decorație interioară. 

6. Casele cu adevărat reușite sint cele în 
care întregul sau majoritatea mobilierului este 
înglobat ca element al proiectului inițial, totul 
fiind studiat ca o unitate integrantă dintr-un 
întreg. 

II. Trebuie să existe tot atitea stiluri de 
case cite feluri de oameni există și tot atitea 
diferențe între ele ciii indivizi diferiţi există. 
Un om cu personalitate (şi cine nu are așa 
ceva ?) are dreptul la o expresie proprie a 
mediului în care trăiește. 

III. O clădire trebuie să-ți creeze impresia 
că răsare în mod natural din amplasament, 
fiind modelată armonios în relaţie cu împre- 


jurimile sale, în cazul în care natura este pre- 
zentă, sau să încercăm să creăm această na- 
tură, imaginind-o tot atit de calmă, substan- 
țială și organică cum ar fi fost ea dacă i s-ar 
fi oferit ocazia 1. 

Noi, cei din Vestul Mijlociu, trăim în prerie. 
Preria are o frumuseţe aparte şi avem datoria 
de a recunoaște și de a accentua această fru- 
museţe naturală, caracterul său calm. Aşa se 
explică acoperișurile cu pante line, volumele 
proporţionate de înălțimi mici, verticalele re- 
tinute,  coșurile de fum joase și copertinele 
delicate, terasele joase şi gardurile zidite, care 
închid grădini particulare. 

IV. Culorile cer şi ele acelaşi proces de 
adaptare, pentru a simula viaţa acestor forme 
naturale. Deci, îndreptaţi-vă spre păduri și 
cîmpii pentru a vă alcge paleta de cuolri. Fo- 
losiți, cu precădere, tonuri calde, optimiste, 
cum au frunzele și pămîntul toamna, și nu 
pesimistele nuanţe de albastru, cele purpurii, 
verdele cel rece și griul panglicilor din mer- 
cerie. În cele mai multe cazuri, primele culori 
sint mult mai potrivite și mai complete pentru 
o decorație reușită. 

V. Accentuaţi natura materialelor, lăsați-o 
să transpară în mod intim în proiecte. Renun- 
țați la lăcuirea lemnului și lăsaţi-l să se ex- 
prime natural — băițuiţi-l. Dezvoltaţi textura 
naturală a tencuielii prin decapare. Dezvăluiţi, 
în proiectele voastre, natura lemnului, a mor- 
tarului, a cărămizii şi a pietrei. Toate sînt, 
prin natura lor, prietenoase și frumoase. Nici 
un mod de tratare nu se poate socoti cu ade- 
vărat artistic dacă aceste caracteristici natu- 
rale sînt neglijate sau violate, sau cînd natura 
lor este uitată. 

VI. O casă cu personalitate are șansa reală 
de a deveni una valoroasă cu trecerea timpu- 
lui, pe cînd o casă la modă, indiferent despre 


t Mă gîndesc la loturile din oraşe, fără nici un 
copac sau element natural, unde nu se văd decît 
case şi trotuare. 

ce modă e. vorba, cade curind în desuetudine, 
mucezeşte. și devine nerentabilă. 

Clădirile, ca şi oamenii, trebuie să fie în pri- 
mul rînd sincere, adevărate și, în acelaşi timp, 
graţioase și plăcute. 

Înainte de toate, integritate. Mașina repre- 
zintă unealta obișnuită a civilizaţiilor noastre, 
deci, să-i dăm să facă ceva ce poate face bine. 
Nimie.nu este mai important decît acest lucru. 
În acest scop trebuie să formulezi noi idealuri 
industriale, din păcate, necesare. 

Propunerile de mai sus sînt interesante mai 
ales datorită ciudatului motiv de a fi fost no- 
vatoare, la data formulării lor, în opoziţie cu 
condiţiiile ostile, existente la data respectivă, 
și pentru că idealurile pe care le preamăresc 
au fost întrupate practic în clădiri care s-au 
construit tocmai pentru a fi la nivelul aşteptă- 
rilor. Clădirile din ultimii ani nu numai că 
aplică aceste propuneri, dar, în multe cazuri, 
reprezintă chiar o dezvoltare ulterioară a pro- 
punerilor simple, formulate atunci atît de 
răspicat. 


De la începuturile activităţii mele practice în- 
trebarea care m-a frămîntat cel mai mult a 
fost nu „ce stil“ să folosesc, ci „ce este sti- 
lul ?*, și sînt convins că principalul merit al 
prezentei lucrări se va reflecta în faptul că, 
fiind confruntaţi cu condiţiile de azi, în care 
orice tip de construcţie dat se poate trata in- 
dependent, conferindu-i-se calitatea de stil, 
atunci înseamnă că posibilitatea apariției unei 
arhitecturi cu adevărat nobile va fi reală de 
îndată ce americanii vor cere direct acest lucru 
de la arhitectura noii generaţii. 


Nu cred că vom mai atinge vreodată unifor- 
mitatea tipologică care a caracterizat așa-nu- 
mitele mari „stiluri“. Astăzi avem alte condi- 
ţii. Idealul nostru este democraţia, expresia 
supremă a individului ca unitate şi, în același 
timp, parte integrantă dintr-un tot armonios. 
Media inteligenței omenesti creşte neîncetat 

și, pe măsură ce unitatea individuală își må- 
rește în continuu credibilitatea, vom vedea o 
arhitectură cu o varietate mai bogată în uni- 
tate decit a fost vreodată; cu toate acestea, 
formele trebuie să fie fructul condiţiilor noas- 
tre schimbate, ele trebuie să fie forme ade- 
vărate. În caz contrar, tradiţia nu ne-ar putea 
oferi decît o mascaradă  penibilă, lipsită de 
semnificaţie vitală sau de valoare spirituală 
autentică. 


Am observat că, de obicei, natura îşi perfec- 
ționează formele ; rareori este sacrificată indi- 
vidualitatea acestui atribut; cu alte cuvinte, 
forma nu este deformată sau mutilată de păr- 
tile sale componente. Ea afirmă rareori un 
lucru pentru ca, apoi, imediat, să-l și retrac- 
teze. De obicei, ea nu va decreta că ceva este 
„Clasic“ pornind, să zicem, de la stabilirea 
unui „ordin“, nu va porni de la o coloană, 
ridicind apoi ziduri între coloanele acestui 
ordin, transformînd apoi coloanele în pilaștri, 
continuînd cu tăierea unor orificii în ziduri 
și cimentind cornișele, în jurul cărora va ri- 
dica și mai mulţi pilaștri. Rezultatul unei 
asemenea acţiuni va fi deformarea atroce a 
fiecărei forme, constituind un tot mutilat în- 
grozitor, cum se întîmplă cu majoritatea arhi- 
tecturii Renaşterii, în care stilul corodează sti- 
lul şi toate formele sînt schimonosite. 


În elaborarea planurilor de bază, chiar și 
pentru cele mai neînsemnate clădiri de acest 
fel, sînt suficiente o simplă lege axială, ordi- 
nea şi spaţierea ordonată într-un sistem de 
unităţi structurale de un anumit fel, fixate 
anume, pentru ca fiecare structură să fie în 
acord cu propria ei modalitate de realizare 
practică și cu proporţia sa estetică, deşi ve- 
dem că acum sînt folosite drept expedient 
pentru simplificarea dificultăților de ordin 
tehnic ale execuţiei și, în ciuda faptului că 
simetria poate uneori să fie neclară, de obicei 
echilibrul este mereu păstrat. De regulă, pla- 

nurile sint mult mai logice decît o dovedesc 
produsele şcolii de Arte Frumoase. Indivi- 
dualitatea diferitelor funcţii, a diferitelor ca- 
racteristici este dezvoltată pe un plan supe- 
rior ; toate formele sînt complete în sine și de 
multe ori își fac datoria atît în interior, cît şi 
în exterior, reprezentind atribute decorative 
ale unui întreg. 


„Arhitectura“ nu este un lucru „făcut la repe- 
zeală“, ca un exerciţiu artistic, o simplă ele- 
vație de la un plan de bază preconceput. Pro- 
iectele sînt concepute în trei dimensiuni, ca 
entități organice, lăsînd ca impresia artistică să 
vină de la sine. Totuși, o senzaţie a impresiilor 
incidentale pe care le va crea proiectul este 
mereu prezentă. Am o mare încredere că, dacă 
ceva este asamblat corect, în sens pur organic, 
perfect proporţionat, impresia artistică își va 
purta singură de grijă. Pînă în ziua de azi, 
nimeni nu a construit o clădire care şi-a me- 
ritat numele de arhitectură gîndind-o de la 
început ca schiţă în perspectivă, pe gustul său, 
pentru ca apoi să-i încropească planul care 
„ar merge“ cu perspectiva inițială. Asemenea 
metode au drept rezultat simple decoruri. Per- 
spectiva poate fi socotită o probă, dar, în nici 
un caz, conţinut. 

În legătură cu valoarea volumetrică a clă- 
dirilor, principiile estetice arătate pe scurt la 
punctul III din propuneri vor răspunde, în 
parte, la personalitatea acestora. 


În materie de decorație, a existat şi există 
o tendință tot mai mare de a te lăsa în voia 
ei, în multe cazuri limitîndu-te numai la asi- 
gurarea unei oarecare pregătiri arhitecturale, 
sub formă de frunze și flori, așa cum s-a reu- 
șit, să zicem, la intrarea casei Lawrence din 
Springfield. O asemenea folosire decorativă a 
frunzelor naturale şi a florilor reprezintă o 
predilecție în toate proiectele şi, deşi aceste 
clădiri sînt terminate şi fără asemenea eflo- 
rescenţe, se poate recunoaşte că ele îniloreso 

o dată cu natura. Măreţia decoraţiei arhitec- 
turale a unei clădiri devine o convenţie numai 
în măsura în care aceasta există calm, precum 
o folie rezistentă, reflectare a formelor natu- 
rale din care provine şi cu care trebuie aso- 
ciată intim, fiind întotdeauna proprie supra- 
feței și niciodată aflată doar pe această supra- 
faţă. 


Trăsătura distinctivă a unei forme izolate, 
sigure și simple caracterizează expresia unei 
clădiri. Putem înlocui o formă cu alta radical 
diferită, dar, din aceeași idee de bază, vor 
deriva, fără excepţie, toate elementele pen- 
dinte de formă ale proiectului, fiind articulate 
între ele, păstrîndu-și proporţia și individuali- 
tatea proprie: forma aleasă poate exploda, 
deschizîndu-se asemenea unei flori către cer; 
o alta poate sta cu capul plecat, tînjind, pen- 
tru a accentua, în mod artistic, povara volu- 
melor ; o a treia poate rămîne neimplicată sau 
brusc emfatică, sau poate avea o compoziţie 
ce se poate deduce din forma unei plante care 
m-a impresionat, așa cum se întîmplă cu oţe- 
tarul [...] Oricum, în fiecare caz, se respectă, 
de la început pînă la sfîrșit, același „leitmo- 
tiv“, aşa că nu  exagerăm cînd afirmăm că, 
din punct de vedere estetic, fiecare clădire 
este croită dintr-un singur trunchi, aîlîndu-se 
ca un întreg substanțializat, cu o integritate 
imposibil de atins în alt mod. 


Din perspectiva artelor frumoase aceste 
proiecte cresc tot așa de natural precum plan- 
tele, iar individualitatea fiecăruia dintre ele 
este integrală, ajungînd la perfectiune, după 
cum ne-o permit priceperea, timpul, forța și 
condiţiile exprese. 

Această metodă, în sine, nu duce, în mod 
necesar, la realizarea unei clădiri frumoase cu 
toate că oferă, cu siguranţă, cadrul, ca punct 
de sprijin care are integritate organică, modi- 
ficabilă după imaginaţia arhitectului, putindu-i 
oferi, pe dată, tezaurul de sugestii artistice 

ale naturii, încredinţindu-i un principiu călău- 
zitor, cadru în care arhitectul nu va putea fi 
niciodată întru totul fals, distonant sau lipsit 
de un subiect raţional. Subtilităţile, acele ar- 
monii în permanentă mişcare şi întrepătrun- 
dere, cadenţele, nuanțele sînt determinate de 
propria sa natură, de propriile sale susceptibi- 
lităţi și calități. 

Cu toate acestea,  autonegarea se impune 
arhitectului într-o mult mai mare măsură decît 
oricărui alt membru al familiei artiştilor plas- 
tici. Există permanent marea tentaţie de a 
îndulci lucrarea, de a face ca fiecare detaliu 
să fie atrăgător în sine, expresiv în sine; şi 
totuşi, se impune constringerea ca întregul să 
reprezinte, în mod intrinsec, expresia convin- 
gătoare a funcţiei sale finale. A permite unor 
elemente distincte să iasă în evidenţă și să 
strălucească, în detrimentul rezultatului final, 
reprezintă pentru arhitect o trădare a încre- 
derii de care se bucură, deoarece clădirile sînt 
fundalul sau cadrul vieţii omeneşti, trăită în- 
tre zidurile sale, fiind pelicula care preia bo- 
găția florală a naturii din aer liber. Astfel, 
arhitectura este cea mai completă modalitate 
de a crea convenții și cea mai subiectivă din- 
tre toate artele, cu excepția muzicii. 
| 
Se studiază astăzi, permanent, condițiile in- 
dustriale pentru punerea în practică a 
acestor idealuri arhitecturale, iar modalităţile 
de realizare se simplifică şi se ordonează în 
așa fel încît să corespundă proceselor mo- 
derne, în scopul folosirii cît mai eficiente a 
randamentului maşinii. Mobilierul are volume 
cu muchii vii şi linii drepte care se pot realiza 
mult mai lesne la mașină decît manual. Se 
profită și de unele simplificări oferite de ma- 
şină — şi ar fi interesant să ne oprim asupra 
lor — și în acest proces se ajunge, de obicei, 
la dezvăluirea naturii materialelor. 


Nici măcar atmosfera acestui rezultat nu 
este, în întregime, un lucru nou sau dificil. În 

majoritatea interioarelor se va afla acea dem- 
nitate calmă și simplă, imaginată de noi ca 
aparţinind numai „vechiului“ și care se dato- 
rează acelui substrat organic armonios în care 
elementul se regăseşte în tot și totul în ele- 
ment, în mod  atotcuprinzător. În aceasta 
constă şansa modernă care ni se oferă — să 
facem o clădire care, împreună cu dotările, 
aparatura sa şi mediul înconjurător să formeze 
o entitate și o operă de artă completă, o operă 
de artă în general mai valoroasă pentru so- 
cietate decit s-a creat vreodată pînă acum, 
deoarece condiţiile discordante, suportate de 
secole, sînt acum îndepărtate şi armonizate. 
Viaţa cotidiană de aici îşi află expresia per- 
tinentă pentru existenţa sa de zi cu zi; o idea- 
lizare a obișnuitului trebuie să-si afle valoarea 
și utilitatea în acelaşi sens în care aerul curat 
este de preferat celui otrăvit cu gaze nocive. 

Limitele proprii reprezintă pentru artist 
prietenii săi cei mai apropiaţi. Maşina a intrat 
în viața noastră şi nu va dispărea. Ea repre- 
zintă un precursor al democraţiei în care ne 
punem cele mai îndrăgite speranțe. Acum, 
nimic nu este mai important pentru arhitect 
decit exploatarea acestei unelte proprii civi- 
lizaţiei,  dezvăluindu-i calităţile ascunse și în 
nici un caz nu trebuie să o prostitueze, așa 
cum a făcut-o pînă astăzi, reproducînd, cu o 
omniprezență criminală, forme născute de alte 
vremuri și de alte condiţii, forme care nu pot 
decît să eșueze în poluare. 


Exterioarele acestor clădiri se vor bucura, 
poate, de o recunoaștere mai tîrzie decît inte- 
rioarele lor şi pentru că ele sînt rezultatul 
unei concepții radical opuse conceptului de 
clădire. Ne-am obişnuit că arhitectura expri- 
mării majorităţii acestor exterioare trebuie să 
ne şocheze la prima vedere, mai mult sau mai 
puţin dezagreabil ; acest șoc este cu atit mai 
dezagreabil cu cît ne gîndim că acest fel de a 
gîndi își află fixarea limitată de aşa-numita 
formaţie sau pregătire clasică. Simplitatea nu 

reprezintă un scop în sine, ci un mijloc în ve- 
derea atingerii unui scop. Estetica noastră 
este dispeptică, pentru că s-a înfruptat cu lá- 
comie din patiseria „tranţuzită*. Tinjim după 
ornament de dragul ornamentului; vrem să 
ne mascăm cu totul greşelile de concepţie prin 
senzualităţi ornamentale care au reprezentat, 
cîndva, ornamente senzuale. Am face mai bine 
să ne ferim de această dorinţă nesănătoasă 
și nocivă, pentru a privi simplitatea liniei ; să 
privim, un timp, volumul pur, dar totuși plin 
de viaţă, și culoarea calmă, pînă ce semnifica- 
ţia sinceră a acestora va apărea, iarăși, îna- 
intea ochilor noștri. Au îmbătrinit vechile 
volume masive care erau pînă acum atit de 
atractive pentru „arhitectură“. Viaţa le-a pă- 
răsit cu mult timp în urmă, iar noile condiţii, 
oţelul, betonul și ceramica în special, vin să 
anunţe profetic, în termeni industriali, apari- 
ţia unei arte mai plastice, în care, precum 
pielea pentru scheletul nostru, structura de 
rezistenţă va fi mascată mai expresiv ca nici- 
odată, într-un mod mult mai adevărat și mai 
frumos. Dar povestea este mult mai lungă. 
Această reticență în materie de ornamentaţie 
este caracteristică acestor structuri din cel 
puţin două considerente : mai întîi, ele repre- 
zintă expresia unei idei, și anume că ornamen- 
tatia unei clădiri trebuie să fie element consti- 
tutiv, fiind legată de natura structurii, înce- 
pînd cu planul primului nivel. Dar, în clă- 
dirile propriu-zise, în sensul întregului, nu 
lipsesc nici abundența şi nici incidentalul, deoa- 
rece aceste calități nu sînt asigurate de deco- 
rația aplicată, ci de modelarea întregului, în 
care culoarea joacă un rol tot atit de important 
ca şi în vechea inscripţie japoneză de pe bu- 
cata de lemn. Secundo, deoarece, aşa cum am 
spus mai sus, clădirile își îndeplinesc suprema 
menire, în legătură cu viața omului, în interior, 
și cu eflorescența naturală, în exterior; pen- 
tru a putea dezvolta şi menţine armonia unei 
adevărate acordări între interior și exterior 


103 


vom face din clădire o reflectare clară a vie- 
tii; în acest sens, atît suprafețele ample şi 
simple, cît și formele, devenite convenţionale, 
sint inevitabile. Aceste idealuri eliberează clă- 
dirile de dogmatism pentru a le îngemăna cu 
terenul pe care se află; le fac expresii sau 
revelații intime ale exteriorului, individuali- 
zîindu-le fără a ţine seama de noţiuni precon- 
cepute, legate de stil. Eu am încercat să per- 
fecţionez gramatica clădirilor în acest fel, pen- 
tru a da formelor şi proporţiilor o integritate 
care să reziste unei analize, deși puţine sînt 
cele care se pot analiza rupte de mediul încon- 
jurător în mijlocul căruia se află. Deci, ceea 
ce se poate denumi caracter democratic al ex- 
terioarelor reprezintă primul lor păcat — 
lipsa totală a ceea ce consideră criticul de spe- 
cialitate că reprezintă arhitectura. La drept 
vorbind, tot ce am discutat aici nu are nici o 
legătură cu arhitectura privită din punctul de 
vedere al unui critic de arhitectură. 


Există întotdeauna o bază sintetică pentru 
caracteristicile diverselor structuri și, în con- 
secinţă, asistăm la acumularea continuă a unor 
formule ce devin tot mai utile, pe zi ce trece. 
Totuși, eu nu pretind că perceperea sau con- 
ceperea acestora nu a fost iniţial intuitivă sau 
că ceea ce se află dincolo de ele nu va fi re- 
ceptat tot în mod intuitiv. Dar, la urma urmei, 
arhitectura este o artă științifică, iar baza de 
gîndire a unui arhitect va constitui, întotdea- 
una, o garanţie, tribunalul suprem în care 
imaginaţia îi va cerne sentimentele... 

Cît despre viitor — lucrarea se va dezvolta 
de la sine cu o simplitate și mai naturală ; va 
fi mai expresivă, cu linii mai puţine și cu 
forme mai puţine ; va fi mai articulată cu mai 
puţină forță de muncă, va fi mai plastică, mai 
fluentă, cu toate că va câștiga în coerenţă, va 
fi mai organică. Lucrarea de arhitectură va 
crește de la sine nu numai ca semn al adap- 
tării la metodele și procesele la care am ape- 
lat pentru a-i da naștere, dar, în plus, va des- 

coperi tot ce este atrăsător sau demn de apre- 
ciat în acea metodă sau proces şi le va idealiza 
cu o trăsătură de penel extrem de simplă și 
de viguroasă, după cîte îmi pot da seama. Pe 
măsură ce se maturizează înțelegerea şi apre- 
cierea vieţii, lucrarea va anunţa profetic și va 
idealiza în mod mai intim personalitatea in- 
dividului pentru care a fost modelată, oricît 
de mic ar fi, în final, preţul ei. Ciădirea va 
deveni, în propria sa atmosferă, tot atit de 
pură şi de emoţionantă în simplitatea sa ca și 
arborii și florile în perfecțiunea lor pre-stabi- 
lită. Numai în acest fel este arhitectura 
demnă de a aspira la rangul înalt de artă fru- 
moasă. În caz contrar, arhitectul ar trebui să 
recunoască faptul că renunţă la obligaţiile asu- 
mate faţă de cei din jur — obligaţii care i-au 
fost impuse de natura propriei profesiuni. 


Adolf Loos 


ARHITECTURĂ 
1910 


Îmi daţi voie să vă conduc pe malul unui lac 
de munte ? Cerul este albastru, apa este verde 
și totul se află într-o pace adîncă. Munţii si 
norii se oglindesc în lac, iar casele, curţile si 
capelele, de asemenea. Stau aici ca şi cum nu 
ar fi construite de mîna omului. Ca și cum 
ar fi ieşit din ateliere divine, asemenea mun- 
ților și copacilor, norilor şi cerului albastru. 
Și totul respiră frumuseţe și liniste... 

Dar ce-i aici? O notă falsă în această pace. 
Ca un zgomot care nu este necesar. Printre 
casele ţăranilor se află o vilă. Opera unui ar- 
hitect bun sau slab? Nu știu. Știu doar că 
pacea, liniștea și frumuseţea au dispărut. 

Și astfel întreb: Cum e posibil ca oricare 
dintre arhitecţi, fie el slab sau bun, să pro- 
faneze lacul? 

Țăranul nu face aşa ceva. Nici inginerul care 
construieşte o cale ferată pe marginea lacului 
sau care brăzdează adînc oglinda lacului cu 
vaporul său. Ei creează în alt mod. Tăranul a 
trasat pe pajiştea verde locul pe care să fie 
ridicată noua casă şi a săpat pămîntul pentru 
fundații. Acum apare zidarul. Dacă există în 
apropiere pămînt argilos, atunci se află și o 
cărămidărie, care face cărămizi. Dacă nu, este 
bună și piatra de pe maluri. Și, în timp ce 
zidarul aşază cărămidă peste cărămidă, piatră 
peste piatră, dulgherul a şi ocupat locul ală- 
turat. Loviturile de topor sună vesel. El face 
acoperişul. Ce fel de acoperiş? Unul frumos 
sau unul urît ? El nu știe. Acoperișul. 


Si apoi tîmplarul ia dimensiunile pentru uși 
si ferestre și apar toți ceilalţi şi măsoară și 
merg în atelierele lor şi lucrează. Și apoi ță- 
ranul amestecă bine varul într-un ciubăr mare 

și vopseşte casa în alb. Bidineaua o pune însă 
bine, pentru că de Paşti și pe parcursul anu- 
lui va fi din nou folosită. 

E] a vrut să construiască o casă pentru el 
şi pentru ai săi și pentru vitele sale și acest 
lucru i-a reuşit. La fel cum i-a reușit vecinu- 
lui sau strămoșului său. Cum reuşeşte oricărui 
animal care se lasă călăuzit de instinctele sale. 
Este frumoasă casa? Da, la fel de frumoasă 
precum trandafirul sau ciulinul, calul sau vaca. 

Și întreb din nou: De ce arhitectul, fie bun, 
fie slab, pîngărește lacul? Arhitectul aproape 
că nu are cultură, ca oricare alt citadin. Lui 
îi lipseşte siguranţa ţăranului, care posedă 
cultură. Citadinul este un dezrădăcinat. 

Eu numesc cultură acel echilibru dintre in- 
teriorul şi exteriorul omului, ce conferă, nu- 
mai el singur, o gindire și o acţiune raţionale. 
În continuare voi ţine un discurs. De ce au 
papuaşii o cultură și germanii nu ? 

Istoria omenirii nu a consemnat pină acum 
o perioadă a lipsei de cultură. Crearea acestei 
perioade i-a fost rezervată citadinului, în a 
doua jumătate a secolului al XIX-lea. Pînă 
atunci, dezvoltarea culturii noastre s-a desfă- 
şurat în ritm frumos şi uniform. Se dădea as- 
cultare prezentului și nu se privea nici înainte, 
Nici înapoi. 

Dar au apărut profeți falși. Ei au spus: Cît 
de urită și lipsită de bucurie este viața noas- 
tră. Și au adunat la un loc totul, din toate 
culturile, aşezîndu-le în muzee, şi au spus: 
Vedeţi, aceasta înseamnă frumusețea. Voi ați 
trăit într-o urîţenie deplorabilă. 

Atunci au apărut obiectele casnice, prevă- 
zute, precum casele, cu coloane și cornișe; 
atunci auapărut catifelele și mătăsurile. Atunci 
au apărut, înainte de toate, ornamentele. Și 
pentru că meșteșugarul, deoarece era un om 
modern și cultivat, nu a fost în stare să de- 
seneze ornamente, s-au înființat școli în care 
oameni sănătoşi, tineri, au fost siliţi să înveţe. 

Nu era nimeni, pe vremea aceea, care să fi 
spus oamenilor : Gîndiţi-vă, totuşi, drumul cul- 
turii este un drum de la ornament la lipsa de 
ornament. Evoluția culturii este sinonimă cu 
îndepărtarea ornamentului de pe bunul de 
larg. consum. ...Nu mai cunoaştem tehnicile 
vechi ? Slavă Domnului! Le-am înlocuit cu 
sunetele divine ale lui Beethoven. 'Templele 
noastre nu mai sint zugrăvite ca Partenonul, 
în albastru, roşu, verde și alb. Nu, noi am în- 
vățat să percepem frumusețea pietrei goale. 

Dar, pe vremea aceea — după cum am spus 
— nu s-a găsit nimeni, şi duşmanii culturii 
noastre şi lăudătorii vechilor culturi au avut 
o treabă uşoară. Peste toate plutea o neînţe- 
iegere. Au înțeles greşit epocile trecute. De- 
oarece au fost păstrate numai acele obiecte 
care, datorită decoraţiei inutile, se pretau prea 
puţin la întrebuințare și, astfel, nu s-au uzat, 
la noi ajungînd numai lucrurile împodobite și, 
astfel, s-a presupus că odinioară nu ar fi exis- 
tat decît lucruri ornamentate. În afară de 
aceasta, lucrurile, prin ornamentele lor, pu- 
teau Îi uşor determinate, din punctul de ve- 
dere al vechimii și provenienţei lor, și cata- 
logarea era una din plăcerile cele mai mari ale 
acelui timp blestemat. 

Dar meşteșugarul nu a putut intra în horă. 
El trebuia să fie în stare să inventeze și să 
facă din nou, într-o singură zi, tot ceea ce a 
fost făcut timp de milenii, de către toate po- 
-poarele. Aceste obiecte erau, în momentul res- 
pectiv, expresia culturii lor și au fost execu- 
tate de meșteri așa cum țăranul îşi construiește 
casa. Meşterul de astăzi poate lucra ca și acela 
din toate timpurile. Dar contemporanul lui 
Goethe nu mai putea face ornamente. Atunci 
au fost aduşi cei deformaţi și au fost numiţi 
tutorii meşterului. 

Meșterul zidar, meşterul constructor au pri- 
mit cîte un tutore. Constructorul nu putea 
construi decit case: în stilul vremii sale. Dar 
acela care ştie să construiască în oricare stil 

din trecut, şi tocmai prin aceasta este un pro- 
dus al epocii lui, dezrădăcinatul și deformatul 
a devenit stăpiînitorul, el, arhitectul. 


Meșteșugarul nu se putea interesa prea mult 
de cărți. Arhitectul a extras totul din cărți. O 
literatură uriașă i-a furnizat tot ce merita să 
fie ştiut. Nu se bănuiește cît de dăunător a 
acționat această sumedenie de publicaţii iscu- 
site asupra culturii noastre citadine, cum a 
împiedicat orice introspecţie. Fie că arhitectul 
și-a întipărit în aşa fel formele încît a putut 
să le deseneze din memorie, fie că trebuia să 
aibă modelul înaintea ochilor în timpul „,crea- 
tiei sale artistice“, s-a ajuns la același rezultat. 
Efectul a fost întotdeauna același. A fost în- 
totdeauna o calamitate. Şi această calamitate 
a crescut la infinit. Fiecare intenționa să-și 
vadă realizările imortalizate în noi publicaţii 
şi, astfel, un mare număr de publicaţii de ar- 
hitectură a ieşit în întîmpinarea nevoii de va- 
nitate a arhitecților. Şi așa s-a continuat pînă 
astăzi. 

Dar arhitectul l-a dat la o parte pe meşte- 
rul constructor şi dintr-un alt motiv. El a în- 
văţat să deseneze şi, deoarece nu a învățat 
nimic altceva, se pricepea s-o facă. Meșterul 
nu știe acest lucru. Mina lui a devenit greoaie. 
Contururile, la meșterii vechi, sînt greoaie, 
orice ucenic constructor știe să deseneze mai 
bine. Şi cel mai bine o știe așa-numitul artist 
dibaci, acel om căutat de toate birourile de 
arhitectură şi plătit cu bani grei ! 

Arta construcţiei a coborit, datorită arhitec- 
tului, la nivel de artă grafică. Nu cel care ştie 
să construiască cel mai bine primește cele mai 
numeroase comenzi, ci acela ale cărui lucrări 
se prezintă cel mai bine pe hîrtie. Și aceste 
două lucruri se află la antipozi. 

Dacă se așază artele pe un rînd și se începe 
cu grafica, atunci descoperim că de la ea se 
trece la pictură. De la aceasta, prin sculptura 
colorată, la plastică, de la plastică la arhitec- 

tură. Grafica şi arhitectura sînt începutul și 
sfîrşitul aceluiași rînd. 

Cel mai bun desenator poate fi un slab ar- 
hitect, cel mai bun arhitect poate fi un slab 
desenator. Încă de la alegerea profesiunii de 
arhitect se cere talent pentru arta grafică. 
Întreaga noastră arhitectură nouă este conce- 
pută la planşetă și desenele care iau astfel 
naștere sînt reprezentate plastic, asemănător 
modului în care se așază tablourile în panoptic. 

Pentru maeştrii vechi, desenul nu a fost, 
însă, decit un mijloc de a se face înţeleşi de 
către meșteşugarul executant. Așa cum poetul 
trebuie să se facă înţeles prin scriere. Dar noi 
nu sintem încă atit de lipsiţi de cultură, încît 
să învăţăm un copilandru arta versificației 
dîndu-i lecții de caligrafie. 

În prezent, lucrul acesta este bine cunoscut : 
fiecare operă de artă își are legi interne atît 
de riguroase, încît nu poate apărea decît în- 
tr-o formă unică. 

Un roman din care ar putea rezulta o piesă 
de teatru bună este slab, atit ca roman, cit și 
ca piesă de teatru. Un caz mult mai grav este 
acela în care două arte diferite, chiar dacă 
prezintă și puncte de interferenţă, pot fi con- 
fundate. Un tablou care este bun pentru aran- 
jarea pe panoptic este un tablou prost. Tiro- 
lezul de salon poate fi văzut în tablourile lui 
Castan t, nu însă şi într-un răsărit de soare de 
Monet sau într-o gravură de Whistler. Îngro- 
zitor ar fi însă dacă un asemenea proiect de 
arhitectură, care este în sine o operă de artă 
grafică — și există adevăraţi graficieni prin- 
tre arhitecţi —, ar fi executat în piatră, fier 
şi sticlă. Pentru că însemnul construcţiei au- 
tentice este că în plan rămîne inexpresivă. 
Dacă aș putea șterge din conştiinţa contempo- 
ranilor acel eveniment arhitectural extraordi- 
nar care este palatul Pitti şi, desenat de către 
cel mai bun desenator, să fie înmînat sub 


1 Gustave Castan (1823—1892), peisagist elveţian. 

formă de proiect de concurs, juriul care dis- 
tribuie premiile m-ar încuia la casa de nebuni. 

Astăzi însă domneşte artistul îndemiînatic. 
Formele nu mai sînt create de unelte manu- 
ale, ci de creion. Din profilarea unei construc- 
ţii, din modul ei de ornamentaţie, privitorul 
poate afla dacă arhitectul lucrează cu creionul 
numărul 1 sau numărul 5. Şi ce pustiire în- 
fiorătoare a gustului are compasul pe conşti- 
inţă ! Desenul cu trăgătorul a produs epide- 
mia de pătrate. Nici o ramă de fereastră, nici 
o placă de marmură nu rămîn nedesenate la 
scara 1:100, iar zidarul şi pietrarul trebuie 
să descifreze prostia grafică, cu sudoarea 
frunţii. Dacă artistului i-a venit, întîmplător, 
tuş în trăgător, atunci va fi ocupat și aurarul. 

Însă eu spun: O clădire adevărată nu pro- 
duce nici o impresie în reprezentarea realizată 
în plan. Este cea mai mare mindrie a mea 
faptul că spațiile interioare pe care le-am 
creat sînt total lipsite de efect, în fotografie, 
că ocupanţii interioarelor mele nu-și recunosc 
propria locuinţă, în fotografie, exact așa cum 
proprietarul unui tablou de Monet nu şi-ar 
recunoaşte opera la Castan. Trebuie să renunţ 
la cinstea de a fi tipărit în diferite reviste de 
arhitectură. Potolirea vanităţii îmi este refu- 
zată. 

©l, astfel, modul mcu de a acționa probabil 
că este lipsit de eficienţă. Nu se cunoaște ni- 
mic creat de mine. Dar aici se arată forța 
ideilor şi corectitudinea învățăturilor mele. Eu, 
cel netipărit, eu, căruia nu i se cunoaşte ac- 
tivitatea, eu sînt singurul, dintre mii de oa- 
meni, care posedă o influență reală. 


A doua jumătate a secolului al XIX-lea vuia 
de strigătul celor lipsiți de cultură: Noi nu 
avem un stil arhitectural! Cît de fals, cît de 
gresit! Tocmai această epocă avea un stil mai 
puternic accentuat, un stil mai clar diferențiat 
decît oricare epocă anterioară ; a fost o schim- 
bare fără precedent în istoria culturii. Dar 

pentru că falșii profeţi nu puteau recunoaşte 
un produs decit după diversele forme de or- 
nament, ornamentul a devenit fetişul lor, și 
ne-au oferit acest avorton, denumindu-l „stil“. 
Stil adevărat am mai avut, dar nu am avut 
ornament. Dacă am scoate ornamentele de pe 
casele vechi şi noi, încît să rămînă doar zidu- 
rile goale, ar fi, într-adevăr, greu să diferen- 
tiezi casa secolului al XV-lea de casa secolului 
al XVII-lea. Dar casele secolului al XIX-lea 
le-ar identifica orice profan, la prima vedere. 
Noi nu avem nici un ornament și ei se plin- 
geau că nu am avea stil. Și au copiat orna- 
mentele trecutului pînă li s-a părut şi lor ri- 
dicol, şi pentru că astfel nu se mai putea con- 
tinua, au inventat noi ornamente, adică 
decăzuseră cultural atît de mult, încît erau în 
stare de aşa ceva. Şi acum se bucură că ar 
fi descoperit stilul secolului XX. 

Dar acesta nu este stilul secolului XX. 
Există chiar multe lucruri care arată stilul 
secolului XX, în formă pură. Sînt acele Tu- 
cruri ai căror producători nu i-au avut pe de- 
formaţi drept tutori. Asemenea producători 
sînt, în primul rînd, croitorii, cizmarii, pie- 
trarii şi şelarii, fabricanții de căruțe, produ- 
cătorii de instrumente şi toţi aceia care au 
scăpat de dezrădăcinarea generală, tocmai pen- 
tru că meșteșugul lor nu li s-a părut suficient 
de nobil celor lipsiţi de cultură spre a-i face 
părtaşi la reformele lor. Ce noroc! Din aceste 
resturi pe care mi le-au lăsat arhitecţii am 
putut reconstitui, în urmă cu doisprezece ani, 
timplăria modernă, acea artă pe care am avea-o 
dacă arhitecţii nu şi-ar fi virit niciodată nasul 
în atelierele de timplărie. Pentru că nu m-am 
apropiat de acest rol de reformator ca un ar- 
tist, creînd liber, lăsînd frîu liber fanteziei. 
Cam în felul acesta se vorbeste în cercurile 
de artiști. Nu. Ci, sfios ca un ucenic m-am 
dus la ateliere. Mă uitam cu venerație la omul 
cu şort albastru și îl rugam : lasă-mă să devin 
părtașul secrețului tău! Căci, ascuns cu ru- 

şine de privirile arhitecţilor, se mai afla cite 
ceva din tradiţia de atelier. Și, cînd mi-au 
citit gîndul, cînd au văzut că nu sînt unul 
dintre aceia care vorsă mutileze lemnul lor 
pe baza fanteziilor de pe planșetă, cînd au 
văzut că nu vreau să profanez culoarea nobilă 
a mult veneratului lor material, cu bait verde 
sau violet, atunci au ieșit la suprafață con- 
știința lor miîndră de meșteșugari și tradiţia 
lor, păstrată cu grijă, iar ura față de asupri- 
torii lor a răbufnit. Şi am descoperit tapetul 
modern panotat, care ascunde rezervorul de 
apă al vechiul wc, am descoperit soluția mo- 
dernă de rezolvare a colţului, la casetele în 
care erau păstrate  tacîmurile de argint, am 
descoperit broasca şi ferecăturile, la cel care 
face geamantane şi piane. Am descoperit ceea 
ce era mai important: că stilul anului 1900 se 
deosebeşte de stilul anului 1800 tot atit cât se 
deosebeşte fracul anului 1900 de fracul anului 
1800. 

Acest lucru nu înseamnă prea mult. Unul 
era din material albastru şi avea nasturi aurii, 
celălalt este din material negru şi are nasturi 
negri. Fracul negru este în stilul timpului nos- 
tru. Nimeni nu poate contesta acest lucru. 
Deformaţii, în trufia lor, au trecut pe lîngă 
reformarea vestimentaţiei noastre. Ei erau în 
fond, cu toţii, bărbaţi serioşi, care au consi- 
derat că nu e de demnitatea lor să se îndelet- 
nicească cu asemenea lucruri. Şi astfel vesti- 
mentaţia noastră a rămas în stilul epocii sale. 
Omului serios, onorabil, nu i se potrivea de- 
cât inventarea de ornamente. 

Cînd mi-a revenit, în sfîrşit, sarcina de a 
construi o casă, mi-am spus: Casa şi-a putut 
modifica aspectul exterior cel mult cît fra- 
cul. Deci nu mult. Şi am văzut cum con- 
strucţiile vechi s-au eliberat de ornament, de 
la secol la secol, de la an la an. De aceea a 
trebuit să înnod firul acolo unde a fost rupt 
lanţul dezvoltării. Ştiam un lucru: pentru a 
rămine pe linia evoluţiei trebuia să devin, în 

mod substanţial, mai simplu. Trebuia să înlo- 
cuiesc nasturii aurii cu alţii negri. Casa nu 
trebuie să iasă în evidenţă cu orice preţ. Nu 
am scris eu cîndva fraza: îmbrăcat modern 
este acela care este cel mai puţin ostentativ. 
Acest lucru suna ca un paradox. Dar s-au gă- 
sit oameni cuminţi care l-au strîns cu grijă, 
ca, de altfel, multe alte paradoxuri ale mele, 
și le-au publicat din nou. Aceasta se întîmpla 
atit de des încît, în final, oamenii le-au luat 
drept adevăruri. 

Totuşi, în ceea ce priveşte lipsa de ostenta- 
ție, nu am luat ceva în calcul. Și anume că 
ceea ce era valabil pentu vestimentaţie nu era 
valabil pentru arhitectură. Dimpotrivă, în ca- 
zul în care arhitectura ar fi fost lăsată în pace 
de către deformaţi şi vestimentația ar fi fost 
reformată, în sensul de garderobă de teatru 


sau în sensul secesionist — asemenea încer- 
cări au mai existat —, atunci ar fi fost vice- 
versa. 


Multora le-am sădit îndoieli, în cursul ultime- 
lor mele prelegeri, îndoieli care se îndreaptă 
împotriva comparației pe care o fac între croi- 
torie şi arhitectură. Arhitectura este, totuşi, o 
artă De acord, deocamdată de acord. Dar nu 
ați sesizat niciodată pînă acum concordanța 
uimitoare dintre exteriorul omului și exteri- 
orul caselor ? Nu se potrivea portul mițos cu 
stilul gotic și peruca cu barocul ? Dar se mai 
potrivesc casele noastre de astăzi cu portul 
nostru ? Ne temem de uniformitate? Dar ve- 
chile construcții, din cadrul unei epocii și din 
cadrul unei ţări, n-au fost și ele uniforme? 
Atît de uniforme încît este posibil să le gru- 
păm în funcţie de stiluri și țări, popoare și 
oraşe ? Vanitatea iritabilă era străină vechilor 
maeştri. Formele au fost determinate de tra- 
ditie. Nu formele au modificat tradiţia. Maeș- 
trii nu au fost în stare să aplice cu fidelitate, 
în orice împrejurare, forma sigură, consfin- 
țită, tradiţională. Noi sarcini au modificat 

forma şi, astfel, au fost încălcate vechile re- 
guli şi au luat naştere forme noi. Dar oamenii 
vremii erau de acord cu arhitectura timpului 
lor. Casa nou creată plăcea tuturor. Astăzi, 
majoritatea caselor place numai la două per- 
soane : proprietarului construcţiei şi arhitec- 
tului. 

Casa trebuie să placă tuturor. Spre deosebire 
de opera de artă, care nu trebuie să placă 
nimănui. Opera de artă este o chestiune perso- 
nală a artistului. Casa nu este. Opera de artă 
este scoasă în lume fără să fie nevoie de ea. 
Casa satisface o necesitate. Opera de artă este 
de sine stătătoare, casa este un bun al fiecă- 
ruia. Opera de artă vrea să-i scoată pe oameni 
din comoditatea lor. Casa trebuie să fie în 
slujba confortului. Opera de artă este revolu- 
ționară, casa este conservatoare. Opera de 
artă indică omenirii drumuri noi și gîndește la 
viitor. Casa, dimpotrivă, gîndeşte la prezent. 
Omul iubeşte tot ceea ce servește comodităţile 
lui. El urăște tot ceea ce vrea să-l smulgă din 
poziția sigură pe care a dobîndit-o. Și, astfel, 
iubeşte casa și urăște arta. 

În acest fel, casa nu ar avea nimic comun cu 
arta, şi arhitectura nu ar trebui subordonată 
artelor. Aşa este. Numai o foarte mică parte 
din arhitectură aparţine artei : monumentul fu- 
nerar şi monumentul în general. Restul, tot ce 
servește unui scop, trebuie exclus din domeniul 
artei. 

Abia cînd va fi depășită neînțelegerea groso- 
lană că arta este ceva ce poate fi subordonat 
unui scop, abia atunci va dispărea sloganul 
mincinos „artă aplicată“ din tezaurul de cu- 
vinte al popoarelor, abia atunci vom avea ar- 
hitectura timpului nostru. Artistul nu trebuie 
să fie decît în serviciul său, arhitectul în al 
obștii. Dar amestecarea arteicu meșteșugul a 
dăunat amîndurora, a produs o pagubă inco- 
mensurabilă omenirii. Omenirea nu mai ştie, în 
acest fel, ce este arta. Cu o mînie absurdă îl ur- 
mărește pe artist și zădărniceşte astiel crearea 

operei de artă. Omenirea comite, oră de oră, 
păcatul imens, care nu poate fi iertat, păcatul 
impotriva spiritului. Crima şi jaful, toate pot 
fi iertate. Dar multele Simfonii a IX-a pe care 
le-a împiedicat omenirea, prin urmărirea oarbă 
a artistului, prin simplul păcat al neglijenței, 
nu, acestea nu-i vor fi iertate ! 

Omenirea nu mai ştie ce înseamnă artă. 
„Arta în slujba negustorului“ s-a intitulat, de 
curînd, o expoziţie la München şi nu s-a găsit 
nici o mină care să şteargă cuvîntul obraznic. 
Și nimeni nu rîde de frumoasa expresie „artă 
aplicată“. 

Dar pentru cine ştie că arta ne este dată 
pentru a-i conduce pe oameni tot mai departe 
și tot mai sus, acela percepe îmbinarea dintre 
un scop material cu arta ca o profanare a spiri- 
tului. Oamenii nu-l lasă pe artist în voia lui, 
pentru că nu au respect faţă de el, iar mește- 
șugul nu se poate dezvolta liber, împovărat fi- 
ind de poverile cerințelor ideale. Artistul nu 
trebuie să aibă de partea sa pe majoritatea ce- 
lor în viaţă. Împărăția lui este viitorul. 

Deoarece există clădiri cu gust și clădiri lip- 
site de gust, oamenii presupun că primele 
sînt datorate artiştilor, celelalte amatorilor. Dar 
a construi cu gust nu este încă un merit, așa 
cum nu este un merit să nu bagi cuțitul în gură 
sau să te speli pe dinţi dimineaţa. Aici se face 
confuzia între artă și cultură. Cine îmi poate 
mie demonstra existenţa unei lipse de gust în 
epocile trecute, aşadar în timpurile cultivate ? 
Casele celui mai mărunt meşter zidar dintr-un 
oraş de provincie aveau gust. Desigur, au 
existat meșteri mici și mari.  Meșterilor mari 
le-au fost rezervate lucrările mari. Meşterii 
mari aveau, datorită culturii lor deosebite, un 
contact mai strîns decît ceilalţi cu spiritul 
lumii. 

Arhitectura trezeşte în om stări de spirit. 
Misiunea arhitectului este, prin urmare, să 
precizeze aceste stări. Camera trebuie să arate 
plăcut, casa confortabil. Clădirea tribunalului 

trebuie să apară viciului ascuns drept o înfăţi- 
sare amenințătoare. Clădirea băncii trebuie să 
spună : aici, banii tăi sînt păstraţi bine și sigur 
de oameni de încredere. 

Arhitectul poate obţine acest lucru numai 
atunci cînd porneşte de la acele clădiri care au 
stirnit, pînă acum, în oameni senzaţia respec- 
tivă. La chinezi culoarea de doliu este albul, la 
noi este negrul. Constructorilor noștri le-ar fi 
astfel imposibi să insufle o senzaţie de veselie 
folosind negrul. 

Dacă găsim, în pădure, o denivelare lungă 
de șase picioare și lată de trei picioare, ridicată 
în formă de movilă, atunci devenim serioşi și 
ceva ne spune: Aici se află îngropat cineva. 
Aceasta înseamnă arhitectură. 

Cultura noastră se întemeiază pe știința mă- 
rcață a antichităţii clasice. Tehnica gîndirii şi 
simțirii noastre am preluat-o de la romani. De 
la romani avem simțul nostru social și cultiva- 
rea sufletului. 


Nu este o întîmplare că romanii nu au fost în 
stare să inventeze o nouă ordonare a coloane- 
lor, un nou ornament. Erau mult prea avansați 
pentru acest lucru. Ei au preluat toate acestea 
de la greci şi le-au adaptat scopurilor lor. Gre- 
cii au fost individualiști. Fiecare construcție 
trebuia să aibă propria profilatură, propria or- 
namentaţie, romanii însă gîndeau social. Grecii 
abia reușeau să-și administreze oraşele, roma- 
nii dominau globul pămîntesc. Grecii și-au iro- 
sit forţa de inovaţie în orînduirea coloanelor, 
romanii au folosit-o în plan, în proiecţii ori- 
zontale. Iar cel ce poate rezolva marile pla- 
nuri, acela nu se gîndeşte la noi profilaturi. 

De cînd omenirea percepe măreţia antichi- 
tăţii clasice, un gînd comun îi leagă pe marii 
arhitecți. Ei gîndesc : așa cum construiesc eu 
ar fi construit și vechii romani. Noi știm că 
nu au dreptate. Timpul, locul, scopul și clima, 
mediul le încurcă socotelile. 


Dar ori de cîte ori arta construcţiei se înde- 
părtează de măreţul ej model, prin decoratori, 

în preajmă se află marele constructor, care îi 
conduce din nou la antichitate. Fischer ven 
Erlach, în sud, Schlüter, în nord, au fost, pe 
drept cuvînt, marii maeștri ai secolului al 
X VIII-lea. Și, în pragul secolului al XIX-lea, 
a stat Schinkel. Noi l-am uitat. Fie ca lumina 
acestei covirșitoare personalități să pogoare 
asupra viitoarei noastre generaţii de arhitecţi. 


Frank Lloyd Wright 


[ARHITECTURA ORGANICĂ] 
1910 


Pe marginea drumului ne atrag felurite flori 
de o culoare neobișnuită, strălucitoare sau de 
o formă neobișnuit de drăgălașă ; fascinaţi de 
ele, acceptăm cu recunoștință încîntătoarea lor 
perfecţiune ; totuşi, dorind să descoperim se- 
cretul farmecului lor, găsim floarea care, în 
mod clar, ne captează prima atenţia, fiind, în 
același timp, într-o legătură intimă cu textura 
și cu forma frunzelor sale. Descoperim o stra- 
nie corespondenţă între forma florii și siste- 
mul dispunerii frunzelor pe tulpina plantei. În 
continuare, purcedem a analiza modul de creș- 
tere al plantei și natura rezultantă a structurii 
sale, ce-și află direcţia și forma iniţială în ră- 
dăcinile ascunse în pămîntul cald, menţinut 
astfel de învelișul protector al carapacei frun- 
zoase. Această structură începe a se dezvolta de 
la general la particular, într-un chip extrem de 
hotărît, ajungînd la flori, pentru a proclama, 
în contururile și forma acestora, natura struc- 
turii pe care se sprijină. Este un lucru organic. 
Legitatea și ordinea constituie baza graţiei şi 
frumuseții formei finale, desăvîrşite. Frumu- 
sețea florii este expresia condiţiilor funda- 
mentale de linii, volum și culoare care sînt 
respectate, floarea existîind prin conformarea 
la aceste precepte, conform unui proiect. 


Nu există o modalitate convingătoare prin 
care să se poată dovedi că frumuseţea este 
rezultatul acestor condiţii interioare armoni- 
oase. Ceea ce ne fascinează, de secole, ca fiind 
frumos, cunoaște, prin structura sa, elementele 
legităţii şi ale ordinii. Nu este greu de demon- 
strat că nici o frumuseţe durabilă nu este stră- 
ină acestor elemente omniprezente, care repre- 
zintă condiţiile existenței sale. Se va vedea 
din studiul formelor sau stilurilor pe care 

omenirea le consideră frumoase că longevita- 
tea cea mai mare o au cele ce respectă, cu 
precădere, aceste condiţii. Faptul că ceva 
crește nu este treaba noastră, deoarece această 
noţiune de viaţă ne depăşeşte, nefiind, în mod 
necesar, interesați în a o elucida. Frumusețea, 
în esența ei, este pentru noi tot atit de. miste- 
rioasă ca și viața. Toate încercările de a o de- 
fini sînt la fel de stupide precum tăierea unei 
tobe pentru.a vedea de unde vine sunetul. 
Totuși, putem învăța din studierea acestor 
adevăruri legate de formă şi structură, a aces- 
tor realități ale formei dependente de funcţie, 
din trăsăturile materiale ale liniilor care de- 
termină singularitatea, deoarece acestea repre- 
zintă legi structurale proprii oricărei creșteri 
naturale. Și noi sintem tot produse ale legi- 
tății naturale. Deci, aceste adevăruri sînt în 
armonie cu esența propriei noastre ființe, per- 
cepute de noi ca fiind pozitive. În mod instinc- 
tiv, susţinem că ceea ce este bun, adevărat și 
frumos reprezintă, în ultimă instanță, în mod 
esenţial, unul și același lucru. Ascundem în 
noi un principiu universal de creștere, de dez- 
voltare dirijată pentru atingerea unui scop 
anume. Prin urmare, noi seiectăm ca fiind 
pozitiv tot ceea ce se află în armonie cu 
această legitate. 

Tînjim spre lumină, în sens spiritual, așa 
cum planta o face în sens propriu, cu condiţia 
de a avea o inimă sănătoasă și să nu fim niște 
sofisticați prin pregătirea acumulată. 

Atunci cînd remarcăm un lucru ca fiind 
frumos, acest lucru se datorează faptului că, 
în mod instinctiv, recunoaştem „corectitudi- 
nea“ acestui lucru. Cu alte cuvinte, ne-am 
dezvăluit nouă înşine o sclipire a ceva esen- 
tial, legat de structura propriei noastre na- 
turi. Artistul face posibilă această revelaţie 
prin introspecţia sa adincă. Puterea sa de vi- 
zualizare a propriilor concepţii fiind supe- 
rioară față de a noastră, ne stimulează printr-o 
străfulgerare a adevărului şi, astfel, avem o 

viziune a armoniilor care ne sînt străine astăzi, 
dar, care, poate, ni se vor dezvălui mîine. 

Întreaga arhitectură care-și merită acest 
nume reprezintă o devenire acordată cu sim- 
țirea naturală și mijloacele industriale pentru 
a servi unor necesităţi reale. Arhitectura nu 
se poate impune din exterior. Puțin se află 
dincolo de comuniunea cu spiritul ce-i dă 
ființă şi de înţelegerea idealurilor care au mo- 
delat-o pentru a se putea folosi în mod ne- 
dreptățit. Orice încercare de a folosi forme 
imprumutate din alte vremuri şi condiții vor 
avea întotdeauna același sfîrşit ca cel al Re- 
naşterii, ducînd la alienarea totală de relaţia 
intimă a vieţii sufleteşti a oamenilor. Rezul- 
tatul nu poate fi decit ceva exterior în mîna 
unor profesori, ceea ce reprezintă numai puțin 
mai mult decît o simplă mască de circumstanță, 
sau un semn al energiei temporale pentru cei 
ale căror vieţi. sînt împovărate, dar nu şi ex- 
primate prin această încercare. Rezultatul re- 
prezintă o pierdere teribilă pentru viaţă, pier- 
dere care nu poate fi compensată de literatură. 
Clădirile vor rămîne mereu bogăția cea mai 
nare a unui mediu uman, bogăția cea mai ca- 
pabilă de a produce o reacţie culturală. To- 
tuși, pînă în momentul în care oamenii își vor 
regăsi bucuria în arhitectură, ca artă vie, care 
se poate vedea îniipărită pe clădirile tuturor 
perioadelor cu adevărat mari, arhitectura va 
rămîne ceva mort. Ea nu va trăi din nou decît 
dacă vom înceta, total, să respectăm falsele 
idealuri ale Renașterii. Arta întregii mișcări 
renascentiste a fost redusă la un simplu ex- 
pedient. Oare, ce popor mai poate avea un 
viitor dacă se mulţumeşte cu așa ceva ? Poate 
numai un popor de paraziți care se hrănesc cu 
grandori trecute și care sînt pe cale de a fi 
exterminați de o rasă barbară dar plină de 
idealuri, hămesită de realizări arhitecturale în 
nobila formă de beton. 


Henry van de Velde 

FORMULELE | 
FRUMUSEȚI! ARHITECTURALE MODERNE 
1902—1912 


Am fost adesea întrebat cărui lucru atribui eu 
faptul că mișcarea declanșată pe continent, 
care a triumfat de la început cu atîta uşu- 
rință asupra indiferenței, a revoluționat apoi 
lumea arhitecturii și a artelor minore, astfel 
încît problema unui stil nou şi a unei renasteri 
a artelor decorative a fost, în cursul acestor 
ultimi ani, pe ordinea de zi a mai multor par- 
lamente din Europa. 

Ei, bine ! atribui acest succes adevărului pe 
care noi l-am recunoscut și anume că genera- 
tiile actuale sînt formate mai mult din oameni 
cu bun simţ și cu rațiune decît din oameni 
cu inima sensibilă! Atribui acest succes fap- 
tului că acea criză a moralității, pe care căutau 
să o provoace Ruskin şi Morris tindea spre în- 
duioşarea inimii contemporanilor lor, în timp 
ce, încă de la debutul meu pe scena pe care 
destinul m-a împins, am apelat la bunul simţ 
și la rațiune! Ruskin şi Morris s-au străduit 
să alunge uritul din inima oamenilor ; eu am 
predicat necesitatea alungării acestuia din spi- 
ritul lor! Şi dacă a trebuit ca ei să întimpine 
atitea dificultăţi pentru a-și impune idealul 
aceasta s-a datorat faptului că ei au dorit să 
impună umanităţii o morală a sentimentului, 
în timp ce noi credem că este mult mai uşor 
să o faci să accepte o morală a raţiunii. Tot 
atît de uşor este s-o faci să înțeleagă o frumu- 
sete care poate fi analizată și controlată cu 
ajutorul rațiunii decit o frumusețe care nu 
poate fi înţeleasă și atinsă decît prin senti- 
ment. Moralitatea, așa cum o predica W. Mor- 
ris, se baza pe o gindire profund generoasă şi 
umană, subordonînd realizarea aspirațiilor care 
se află în sufletul oamenilor înfăptuirii unei 


122 


ordini sociale mai bune. Pentru el, întoarcerea 
frumuseţii printre noi este exclusă atita timp 
cît fiecare muncitor, fiecare om din popor nu 
își va redobîndi conştiinţa demnităţii sale de 
om, a demnităţii muncii sale, a demnităţii de 
om care lucrează. După Morris, urîtul ofen- 
sează omul ; dar el este rodul corupţiei sufle- 
tului său! Am proclamat, îndată ce intenţia 
unei mișcări de combatere a răspîndirii uri- 
tului se anunţa pe continent, că acesta nu mai 
era atit atributul impietăţii, cît atributul de- 
monului ; că era mai ușor să clădești pe nisip 
decît în sufletul omului ; că uriîtul este o per- 
manentă ofensă, o insultă adusă bunului său 
simţ şi rațiunii sale. Amiîndouă acestea ne pot 
face să atingem condiţia esenţială a frumuse- 
tii, dezvăluindu-ne formele cele mai potrivite 
ale lucrurilor în raport cu sensul lor și cu uti- 
litatea pe care o aşteptăm de la ele. Astfel, am 
opus formulei de exaltare religioasă a lui 
Ruskin, formulei sociale și generoase a lui 
Morris, o formulă cvasiştiinţifică ! 


Dar această atitudine a lui Ruskin și Morris 
trebuia să repugne acelora care erau posedaţi 
de dorința de a recunoaște adevărata faţă a 
lucrurilor, de a demasca toate nonsensurile cu 
care o furie de sentimentalitate şi de simbo-- 
luri fără semnificaţie dăuna aspectului lucru- 
rilor care, în epocile cu o concepţie sănătoasă 
şi logică, n-au cerut niciodată altceva decit să 
fie luate drept ceea ce sînt: un scaun drept 
un scaun, o masă drept o masă, un dulap drepi 
un dulap și aşa mai departe. Dar, chiar în pe- 
rioada în care noi am început să predicăm 
evanghelia unui Stil nou, am fost puşi în faţa 
creațiilor care ne apăreau într-o frapantă dez- 
golire de orice surplus ornamental, în frapanta 
nuditate a unei construcţii raţionale si consec- 
vente ; doresc să vorbesc despre toate edificiile 
şi despre toate construcțiile cu structură meta- 
lică : gări, hale, poduri ! Ne găseam în faţa unor 
lucruri care ne arățau adevăratul lor chip. Pen- 

tru prima dată, după mult timp, ne aflam în 
prezența unor elemente de arhitectură organice 
și despuiate de tot ceea ce ne-ar putea face să 
ne înşelăm asupra îuncţiunii lor. De asemenea, 
recunoşteam, treptat, o lume de obiecte noi: 
mașini, care erau concepute la fel de raţional 
ca și scheletul pe care se întinde carnea tru- 
pului nostru. Ceea ce a putut să ne tulbure, 
ceea ce a putut să ne abată de la preceptele 
lor este faptul că, îndată ce unii au semnalat 
această arhitectură nouă, aceştia au dorit să 
știe dacă ea este frumoasă sau nu; dacă po- 
dul peste Forth, marea Hală a mașinilor de la 
Expoziţia din Paris din 1889, turnul Eiffel, 
care a venit la timp pentru a reanima discu- 
ţia, erau frumoase sau nu ? În gîndirea esteti- 
cienilor și a publicului care au luat poziţie 
pro sau contra arhitecturii din fier părea că 
numai această condiție a frumuseții ar putea 
hotărî dacă o construcţie metalică va declanşa 
sau nu un stil nou. Dar condiţia frumuseţii nu 
este indispensabilă ideii de stil! Stilul și fru- 
musețea sînt două noţiuni clar opuse; una nu 
depinde de cealaltă ; ele se pot chiar exclude ! 
A tinde spre un stil nu implică, neapărat, a 
tinde spre frumuseţe ! Stilul rezultă din legă- 
tura care se stabileşte între tot ceea ce gin- 
direa creatoare dă la iveală. În stil regăsim 
toate caracterele care constituie o familie; 
există familii care sînt frumoase și altele care 
sînt urite. Aşa cum există stiluri frumoase și 
stiluri urite. Este periculos să se caute, în do- 
meniul arhitecturii și al artelor industriale, 
frumuseţea pentru frumuseţe ! La capătul unei 
asemenea încercări nu se află decît barocul și 
incocrenţa [...] Invențiile moderne, aplicațiile 
vaporilor si ale electricităţii nu au provocat o 
evoluţie treptată și de suprafață, ci o trans- 
formare bruscă și fundamentală. Și noua at- 
mosieră, creată de ideile generale moderne şi 
de transformare profundă, organică a moda- 
lităților de satisfacere a necesităţilor vieţii 
materiale, a determinat nașterea unui nou tip 

de om, atit de diferit de cel din prima jumă- 
tate a secolului trecut, încît mi se va permite 
să-l diferenţiez pe unul de celălalt : omul mo- 
dern și omul premodern ! î...] S-a dovedit că 
nimic nu este mai jignitor pentru natura 
noastră de ființă gînditoare decît o formă ilo- 
gică, lipsită de sens; că nimic nu poate co- 
rupe mai sigur creierul nostru decit aspectul 
lucrurilor care tind, prin cele mai exagerate 
minciuni, să fie luate drept altceva decît ceea 
ce sînt; că nimic nu este mai degradant decit 
a te complăcea în practicarea unei ornamen- 
taţii care, din clipa în care a atribuit valoare 
de simbol lucrurilor şi fiinţelor de care se fo- 
losea, a decăzut, treptat, pînă la situaţia de a 
repeta întruna sentimentalități la fel de plate 
și de lipsite de vlagă ca acelea ale unui cintec 
de curte. 

M-am străduit să sugerez o formulă care, 
dacă nu promite stăpînirea frumuseţii pe pă- 
mint, permite să se întrezărească, cel puțin, 
mijlocul cel mai sigur de a opri invazia uri- 
tului. Înainte ca ideea unui stil nou să fie im- 
piantată printre noi, se obişnuia ca uritul să 
fie tratat prin frumuseţe. Dar remediul este 
inoperant ! Noi propunem, ca remediu, rațiu- 
nea. În domeniul lucrurilor vieţii practice, ni- 
mic din ceea ce e provenit dintr-o concepţie 
rațională nu devine urit, în timp ce tot ce 
provine dintr-o concepție sentimentală riscă 
să devină urît. Acest adevăr dobîndit poate de- 
veni peste măsură de fecund pentru că este 
capabil să declanșeze un Stil nou; un Stil 
nou al cărui orgoliu va fi de a prezenta lu- 
crurile la început sub un aspect naiv, rebarba- 
tiv și sărăcăcios. Dar virtutea nemuririi se află 
în aceste forme ; și, cu siguranţă, se poate în- 
timpla ca tot ceea ce sensibilitatea noastră va 
găsi, de-a lungul timpului, mai eficace pen- 
tru a ne face să vibrăm, le va fi adus drept 
ofrandă. Avem exemplul sublim al unui mo- 
nument, la început naiv și sărăcăcios, ca ceea 
ce iese nud dintr-un creier primitiv, dar, pe 

cate, cu timpul, geniul unei rase l-a prelucrat 
cu artificii atît de miraculoase, inspirate de 
sensibilitatea acestei rase, mai mult decît de 
imaginaţia sa, încît el ne apare, chiar și acum, 
cînd îl privim în ruine — templul grec! — 
ca o creaţie vie, înălţindu-se în fața noastră, 
după mărturisirea lui Ruskin, „infailibilă, stră- 
lucitoare, definită cu claritate și stăpină pe ea 
însăși“ ! 

Ni s-a reproșat că sustinem o părere care 
tinde să aservească frumusețea rațiunii, să 
impună frumuseții legea logicii şi a concepţiei 
raționale și să restrîngă, prin urmare, terenul 
pe care aceasta ar putea să-şi exercite miraco- 
lul acţiunii sale. Consider că orice antipatie 
legată de ideea de frumuseţe raţională este ne- 
justificată ! Dar, de asemenea, ar fi impru- 
dent, poate, să nu reamintesc aici că noi nu 
urmărim apropierea frumuseții de rațiune de- 
cit în domeniile în care aceasta se impune 
prin însăşi natura lucrurilor, adică în special 
în acela al arhitecturii și în acela al artelor 
minore şi industriale. În aceste domenii nu 
există nici o creaţie care să se poată dispensa 
de obligația de a servi unui scop, unui scop 
practic ! Opera cea mai capabilă să ne ulu- 
iască, să ne facă să pierdem orice judecată, n-ar 
putea schimba nimic în această privință. Des- 
tinaţia, scopul de îndeplinit, activitatea care 
se așteaptă atît de la obiectul cel mai mărunt, 
cît și de la edificiul cel mai vast constituie 
condiția fatală! O frumuseţe al cărei intreg 
cfort ar consta în negarea acestei condiţii și 
evidenţei unui asemenea scop nu s-a putut 
concepte decît în unele perioade de decadenţă. 
Dacă ne-am complăcut atunci în a crede că 
frumusețea e liberă, această libertate nu tre- 
buia să conste decit în violentarea sensului și 
formei obiectelor, decit în violentarea mate- 
rialelor din care sînt făcute aceste obiecte sau 
aceste opere! Nu văd în jurul meu nici un 
singur lucru, un singur obiect, dependent de 
arhitectură și de artele industriale, care să nu 

fie supus condiției unui scop adecvat utiliză- 
rii pe care o așteptăm de la ele. Această con- 
diție inevitabilă implică o disciplină care ca- 
racterizează primul efort! Acest efort, ase- 
menea acestei discipline a concepţiei raţionale 
şi consecvente, nu reprezintă decît unul dintre 
diversele momente : dar acesta va determina, 
pentru totdeauna, dacă creaţiile noastre pot 
deveni frumoase sau nul De ce ar provoca 
miînie axioma : concepția „raţională“ a pro- 
blemelor arhitecturii și ale artelor minore sau 
industriale este condiţia „sine qua non“ a 
frumuseţii ? Mai întîi, rareori constatăm la cei 
pe care această axiomă îi irită o înţelegere co- 
rectă a formulei, adică așa cum o precizăm 
noi! Adversarii noștri ne atribuie cuvintele: 
„tot ceea ce este perfect util trebuie să fie 
neapărat frumos“, în timp ce noi am afirmat 
că nimic nu poate fi frumos dacă nu este per- 
fect util! Între cele două afirmaţii există 
aceeaşi distanță ca între o propoziţie care lasă 
să se înţeleagă că realizarea unei condiţii unice 
garantează certitudinea frumuseţii şi o altă 
propoziţie care lasă să se înţeleagă că, fără 
satisfacerea prealabilă a acestei condiţii, nu se 
poate avea certitudinea frumuseții! Cînd spu- 
nem : concepţia raţională este condiţia sine 
qua non a frumuseţii, noi subordonăm certi- 
tudinea acestei frumuseți și altor condiții, iar 
acestea depind de faptul dacă vom putea găsi 
în noi înșine acel ceva, pentru a-l depune în 
operele noastre, care va trăi în ele atîta timp 
cît ele însele vor trăi. Dar presupun că nu voi 
fi făcut degeaba procesul sentimentalității ; şi 
nici în domeniul acestei sentimentalităţi, nici 
în acela al imaginaţiei care o provoacă, nu vom 
găsi ceea ce este de natură să poată, de-a lun- 
gul secolelor, 'să ne facă să vibrăm, să ne 
treacă asemenea unei lumini prin creier, ase- 
menea unei raze de căldură prin corp! Tot 
ceea ce imaginația și sentimentalitatea au 
provocat în domeniul arhitecturii și al artelor 
minore a pierdut capacitatea sa de acţiune pe 

măsură ce timpul diferenția mentalitatea 
noastră de aceea a popoarelor şi a epocilor în 
care aceste exteriorizări aveau valoarea, efi- 
cacitatea şi evidența unui simbol !... Ne înde- 
părtăm, deci, cu premeditare de imaginaţie și 
de sentimentalitate. Ne-am convins că ele nu 
pot adăuga la condiţia prealabilă a unei con- 
cepţii raţionale pe aceea a pătrunderii flui- 
dului vieţii și al sensibilităţii care vor trezi 
substanţele din starea de inerție care le este 
proprie și care vor stirni apoi, în toate ele- 
mentele componente ale unui edificiu sau ale 
unui simplu obiect, manifestările aparente ale 
efortului care se aşteaptă de la ele, manifes- 
tări ce exprimă diferitele consecinţe ce rezultă 
din condiţiile în care acest efort se realizează. 
Tocmai miracolul acestei iluzii a vieţii care 
pătrunde materialele este cel care, de la în- 
ceputul lumii, i-a uimit pe oameni. Uneori 
spectacolul unei linii ce se înalţă, se curbează, 
se întinde ori se arcuieşte, alteori spectacolul 
culorilor care își opun raporturile și accentele 
după voința ritmurilor capricioase ne-au emo- 
ționat excesiv şi ne-au pus în contact cu ceea 
ce constituie esenţa întregului. N-am învăţat 
oare prin intermediul acestei stimulări şi aces- 
tei voluptăţi de a vibra — care se află cu to- 
tul în afara domeniului sentimentului — să 
recunoaştem frumuseţea operelor din epocile 
cele mai îndepărtate, să ne apropiem de ele și 
să reînnodăm legătura de înrudire, ruptă, în- 
tre arta antichităţii şi cea de astăzi ? 


Acţiunea particulară a frumuseții începe în 
momentul în care perfecțiunea și-a atins țelul 
eforturilor sale, adică „rezultatul cel mai sa- 
tisfăcător considerat în afara oricărei exigențe 
a sensibilităţii noastre !“. În limitele unui res- 
pect absolut pentru ceea ce a determinat gra- 
dul de perfecţiune, sensibilitatea acționează în 
mod diferit și nestînjenit! Respectul pentru 
aspect și pentru formă, rezultat al unei con- 
cepţii raţionale și consecvente, o va apăra de 

aberaţii ; orice ar face, aspectul și forma îşi 
vor păstra perfecțiunea ! Frumuseţea constă 
deci din aportul sensibilităţii, exprimată în 
funcţie de natura şi de temperamentul fiecă- 
rui individ, fiecărui popor și fiecărei rase. 
Noi vom gusta și vom califica aceste expresii 
după propria noastră natură, după tempera- 
mentul nostru propriu. Astfel, se poate în- 
timpla ca plăcerea frumuseţii să difere, dar nu 
și judecata asupra frumuseţii ! 

4 

O creație perfectă nu devine frumoasă decît 
îndată ce viața a pătruns în materialele din 
care sînt constituite diferitele sale organe și se 
manifestă prin semne perceptibile. În materi- 
alul inert al obiectului produs de una dintre 
artele industriale, ca și în diferitele organe 
(perete, fereastră, stiîlp, coloană, cornişă etc.) 
ale unei opere arhitecturale, această iluzie a 
vieţii, care străbate materialul, este rezultatul 
jocului dintre lumină și umbră. Simultan, fle- 
xiunile şi tensiunile liniei exprimă, în cadrul 
formei, jocul forţelor interioare şi al funcţiu- 
nilor lor. Linia se exprimă în mod diferit pen- 
tru fiecare organ, după cum funcțiunea aces- 
tuia este de susţinere, de apăsare, de înălţare 
sau de suprapunere etc; şi, în mod diferit, în 
funcție de materialul fiecăruia dintre ele. 

| 

Încă o dată am atins aici adevărul: Ceea ce 
este conceput şi executat doar artistic nu po- 
sedă încă toate calităţile indispensabile fru- 
museţii ! Datorită acestei confuzii, potrivit că- 
reia orice produs al artei este în mod necesar 
frumos, ne-am făcut o concepţie falsă asupra 
frumuseţii, o concepţie cu o mie de feţe, cu o 
mie de aspecte, în care una o contrazice pe 
cealaltă, agravînd și mai mult greşeala. Este- 
ticienii au întins mîna spre frumuseţe şi n-au 
putut reține din ea decît numai ceea ce puteau 
atinge cu degetele şi pune apoi sub lupă. 
Unul dintre ei apreciază subiectul şi declară 
că frumusețea unei opere de artă nu poate 

consta decît din subiect; un altul a presimţit 
simbolul și declară că trebuie, cu orice preţ, 
ca opera de artă să exprime un simbol; un al 
treilea laudă, înainte de toate, importanța 
compoziţiei şi atributele sale de exprimare : 
gesturile, atitudinile și expresiile fizionomiei. 
Acesta va declara că frumuseţea oricărei opere 
se află în compoziţie, ordine şi în gradaţia 
expresiilor. Astiel, fiecare, nerecunoscînd de- 
cit unul dintre mijloacele artistice folosite, de- 
cit una dintre condiţiile unei opere concepute 
artistic, construiește o teorie care își rezervă 
în exclusivitate mijlocul de a atinge frumuse- 
tea. Acestea sînt teorii care nu duc la nimic! 
Dar frumuseţii nu-i place să se lase îngrădită ! 
Există o mulţime de pericole pentru ca ea să 
rămînă la discreţia savanților! Frumuseţii îi 
e sete de aer, de spaţiu și de libertate; ea 
aleargă asemenea nimiei printre florile pe care 
dorește să le culeagă sau să și le împletească 
în păr. Ea hoinăreşte în voia apelor în care 
dorește să se scufunde și să-și contemple tru- 
pul. Dincolo de coline, de pajiști și de păduri 
ea dorește să-și poată lansa strigătul de dra- 
goste, asemenea păsării care cheamă volupta- 
tea ; ea doreşte să pună stăpinire pe viaţă în 
aceeași măsură în care dorește să i se dăru- 
iască acesteia ! Tocmai în raporturile sale di- 
recte cu materialele frumuseţea atinge plăce- 
rea cea mai profundă a vieții; în ele va găsi 
revelaţia tuturor misterelor : cele ale trezirii 
și cele ale dispariției, miile de bucurii și miile 
de neliniști care luptă si determină particula- 
ritatea fiecărui moment, le smuige morții pen- 
tru a le oferi vieţii, spre care frumusețea tinde 
cu atit mai mare disperare cu cit aceasta este 
singura expresie în care ea poate dăinui. 


Astăzi, cînd am întrezărit adevăruri care au 
rămas multă vreme ascunse şi cînd am redus 
importanţa altora, pe care judecata istoriei le 
credea capitale și determinante pentru frumu- 
sețea operelor de artă, astăzi am putea pre- 

tinde o.nouă istorie a artei. Următoarele două 
propoziţii ar constitui, una, criteriul de jude- 
cată, iar cealaltă, un adevăr sub al cărui unghi 
am considera, chiar de acum, fazele succesive 
ale evoluţiei fiecărei ramuri ale artei, de la 
începuturile lor: Frumuseţea esențială, cea mai 
indispensabilă, a unei opere de artă constă din 
viața pe care o manifestă materialele din care 
aceasta este făcută. Și a doua: Orice material 
evoluează spre expresia sa cea mai imaterială. 


Linia este o forță. Apărută, pentru prima oară, 
într-un articol al revistei germane „Die Zu- 
kunft“, în septembrie 1902, această definiţie 
formula, cu o concizie voită, o convingere pe 
care o dobindisem încă din 1891, epocă în care 
produceam primele noastre ornamente abstracte 
și pur liniare [...] „Linia este o forţă ale cărei 
acțiuni sint asemănătoare acelora ale tuturor 
forțelor elementare naturale ; mai multe linii- 
forţă puse faţă în faţă, exercitindu-şi acţiunile 
în sens contrar, provoacă aceleaşi rezultate ca 
și forţele naturale opuse una alteia, în aceleași 
condiţii !“. „Linia împrumută forța sa de la 
energia aceluia care a trasat-o !* [...] Linia ac- 
ționează asupra oricărei fiinţe care nu este 
complet lipsită de sensibilitate prin direcţiile, 
raporturile de suprafeţe, accentele provocate 
pe măsură ce ea este trasată. Această acţiune 
este spontană. Astfel, chiar în clipa în care 
credem că nu acţionăm decit doar într-un scop 
practic, adică în clipa în care ne străduim să 
fixăm schema unei forme oarecare, sensibili- 
tatea noastră percepe raporturile ce se stabi- 
lesc între liniile care se succed și modifică as- 
pectul acestei forme. Dacă, o dată cu trecerea 
timpului, constatăm că nerăbdarea plăcerii es- 
tetice începe din primele clipe ale conceperii, 
pe de altă parte, constatăm că nu vom percepe 
plăcerea estetică decit îndată ce modificările 
succesive ale schemei manifestă existenţa ra- 
porturilior dinamice între toate liniile prezen- 

tate ! Dar, în ciuda faptului că, într-un aseme- 
nea caz, urmărim, în mod explicit, crearea unei 
forme, un astiel de rezultat constituie un orna- 
ment liniar de cea mai primitivă și mai rudi- 
mentară natură. O asemenea concepere a for- 
mei ne va împiedica să concepem ornamentul 
care îi este potrivit altfel decît ca o dezvoltare, 
ca un complement organic. Dar nu o vom pu- 
tea realiza decît cu ajutorul elementelor capa- 
bile să acţioneze ele însele asupra formei sau 
să suporte reacţia acţiunilor care se manifestă 
în ea, elemente de aceeași natură, adică lini- 
are! Orice formă ni se prezintă în condiţiile 
determinante ale ornamentului, care este or- 
namentul „ei“ ; aceasta îl poartă literalmente 
în ea! Raporturile dintre formă şi ornament 
nu pot fi decit „complementare“. Linia își 
asumă evocarea acestor adaosuri de care forma 
este încă lipsită, dar pe care noi le bănuim a 
Îi indispensabile. Aceste raporturi sînt rapor- 
turi de structură, iar funcţia liniei, care le 
stabilește, este de a sugera efortul unei ener- 
gii, acolo unde linia formei manifestă o fle- 
xiune a cărei cauză nu pare evidentă; acolo 
unde efectele tensiunii asupra elasticităţii li- 
niei formei evocă acţiunea unei direcţii ener- 
gice, pornite din interiorul formei. Ornamentul 
astfel conceput completează forma ; el îi este 
prelungirea și recunoaștem sensul și justifica- 
rea ornamentului în funcțiunea sa! Această 
funcţiune constă în „a structura“ forma, și nu 
în „a o orna“, cum se crede în general. Fără 
sprijinul acestei structuri pe care forma se 
mulează, ca o țesătură flexibilă pe un ca- 
dru sau ca şi carnea pe os, forma ar tinde 
să-și schimbe aspectul sau să se prăbu- 
șească în întregime ! Raporturile dintre acest 
ornamentul „structural şi dinamografic“ şi 
forma- sau suprafeţele trebuie. să apară atit de 
intime încît ornamentul să pară că ar fi „de- 
terminat“ forma ! Această determinare ar re- 
intra în ordinea naturală a lucrurilor conform 
căreia se consideră că închiderea și placarea 


132 


sînt ulterioare structurii, scheletului interior ! 
Nu contează dacă succesiunea apariţiei uneia 
şi celeilalte s-a realizat, într-adevăr, invers. 
De fapt, ornamentul structuralo-liniar și dina- 
mografic, considerat drept adaosul potrivit al 
formelor, gîndite după principiul concepției 
raționale şi consecvente, este imaginea jocului 
forţelor interioare pe care le bănuim în toate 
formele şi în toate materialele. Tocmai aceste 
acţiuni par a fi provocat forma, a-i fi stabilit 
aspectul. Modiiicările, dintre care forma este 
ultima consecinţă, s-au oprit în momentul în 
care aceste forţe interioare le-au neutralizat 
energia, într-un echilibru perfect între efecte 
si cauze. Acest moment devine, chiar de atunci, 
eternitate! Putem concepe forma realizind 
acest echilibru fără ajutorul ornamentului și 
acestea sînt formele cele mai perfecte. În sim- 
plitatea lor, ele au realizat o schemă liniară 
care constituie, ea însăşi, și fără adaos, un or- 
nament perfect, etern! Ar fi exagerat să tra- 
gem concluzia că prezența ornamentului este 
un element secundar în raport cu frumuseţea. 
El nu este secundar decit dacă este anorganic, 
fără legătură cu forma, fără actiune comple- 
mentară și structurală. Cea mai mică slăbiciune 
sentimentală, cea mai mică asociere natura- 
listă ameninţă eternitatea acestui ornament. 
Ele tind, în mod inevitabil, să readucă în timp 
ceea ce era „în afara“ timpului, în realitate 
ceea ce era „dincolo“ de ea și, în acest punct 
al consideraţiilor noastre, ne întîlnim cu Wor- 
ringer, care întrezăreşte în „abstracţie“ o formă 
„necesară, definitivă şi absolută“ ! Dar noi am 
ajuns la acest absolut pe căi diferite şi cu aju- 
torul unei concepţii a liniei, organică și vie. 


Linia este la fel de. „vorbitoare“ ca și ei [ochii] 
și mai „vorbitoare“ decît cuvîntul scris și, da- 
torită ei, nimic din ceea ce a contribuit la ca- 
racterizarea sensibilităţii popoarelor, a căror 
supremație s-a succedat în cursul istoriei, nu 
ne-a rămas străin. Cel mai imperceptibil elan, 

cea mai uşoară flexiune, cea mai subtilă schim- 
bare de ritm, cea mai mică variaţie în rapor- 
turile intervalului sau distanței dintre accente 
corespund unor cauze a căror natură dezvăluie 
mentalitatea și psihologia specifice fiecărui 
popor. Oricare mare perioadă istorică îşi are 
linia ei sintetică ! 


Nici o epocă nu a văzut apărînd atitea lucruri 
a căror formă și aspect nu amintesc prin ni- 
mic de forma și aspectul lucrurilor pe care ni 
le-a transmis epoca anterioară precum această 
epocă ce a început spre mijlocul secolului tre- 
cut ; prin urmare, nu se putea să nu fim fra- 
pați de această ciudățenie și să nu cercetăm 
spiritul care a putut să le creeze şi gîndirea 
care le-a acordat tuturora o asemănare atit de 
frapantă. Și ni s-a dovedit că această legă- 
tură, această asemănare, ele le-o datorau aces- 
tui spirit şi acestei gîndiri pe care nu am pu- 
tea să le desemnăm eu mai multă claritate 
decit prin: spiritul și gîndirea inginerului ! 
Astfel, linia modernă ar fi linia inginerului ; 
Și tocmai inginerului care ar fi un artist sau 
artistului care ar fi un inginer i-ar fi dat să-și 
găsească, într-o zi, expresia cea mai senină ! 
Recunoaștem cu atît mai mult această linie, 
cu cît ea ni se dezvăluie. Ea apare, în con- 
strucţia din fier, la fel de sobră cum era, la 
început,. în construcţia din lemn. Construcția 
din fier ne dezvăluie sensul și voința asam- 
blării sale, a liniei sale, așa cum un copac își 
expune structura ramurilor atunci cînd se dez- 
golește de frunze. În timp ce aici este libera 
dezvoltare a luptei, lupta ramurilor, care, după 
cum sînt dispuse, își întind spre lumină și spre 
soare frunzele şi fructele, acolo, adică la con- 
strucţia din lemn, la fel ca la construcţia din 
fier, este o linie a voinţei și a forței; a unei 
voințe care doreşte să atingă fără incidente şi 
fără ocol scopul — dacă este vorba de spațiul 
de cucerit; rezultatul — dacă este vorba de 
greutatea de purtat, de presiunea de susținut ; 

a unei voințe căreia linia disciplinată i se su- 
pune cu plăcere. Natura risipește eforturile pe 
care omul a învăţat să și le cruţe ! Îndrăzneala 
care caracterizează noua linie nu și-a spus, în 
această direcţie, ultimul cuvînt. Această în- 
drăzneală nu este de origine mistică, cum a 
fost cazul îndrăznelii gotice ; ea este rezulta- 
tul încrederii absolute pe care am dobiîndit-o 
în calcule. Ele au confirmat, la început, expe- 
riența pe care se sprijineau, în mod exclusiv, 
pînă atunci, constructorii de șarpante și de po- 
duri ; cu timpul, ele ne-au eliberat de această 
experienţă şi au extins, astfel, dintr-o dată, la 
infinit, posibilităţi a căror realizare, fără aceste 
calcule, s-a resimţit întotdeauna de pe urma 
influenţei înăbuşitoare a prudenţei. De această 
dată, îndrăzneala s-a văzut, pe neașteptate, 
eliberată, iar voinţa de a acţiona, care se sim- 
tise, pînă atunci, încătușată de materiale, s-a 
eliberat la fel ca spiritul care evadează din 
corp. De atunci, această voinţă nu a păstrat 
din material, asupra ei, decît numai ceea ce îi 
era necesar pentru a exista, pentru a acţiona ! 
Fierul, ale cărui formule de calcul permit sta-- 
bilirea rezistenţei, a apărut drept materialul 
predestinat acestei construcţii, acestei arhitec- 
turi noi, care se „dematerializează“ prin faptul 
că ele căutau să împace un maximum de re- 
zistenţă cu folosirea unui minimum de mate- 
rial. De această dată, le considerăm expresii 
ale voinţei, ale acţiunii pure. Ele repudiază 
artificiile şi iluziile asemănătoare acelora care 
caracterizează arhitectura greacă şi gotică. 
Prima umplea de viață materialele, ne făcea 
să credem că erau elastice, supuse acţiunii de 
presiune — ceea ce părea cu atit mai real cu 
cît indicii frapante confirmau ceea ce noi nu 
ceream decît să credem; a doua satura cu 
sentimente piatra şi lemnul, forța aceste ma- 
terjale să povestească atitea încît se „pierdeau“ 
în cuvinte pînă în punctul de a nu mai exista! 
[...] Aceste construcţii din fier aparţin arhi- 
tecturii şi artei aşa cum piramidele aparțin 

arhitecturii și artei. Ele sînt, în mod raţional, 
perfecte ; dar nu ating nivelul templului grec. 
Ele îl vor atinge cu atît mai puţin cu cît le 
simțim lipsite de acţiunea dramatică a forțe- 
lor care acţionează, se exprimă şi se exterio- 
rizează ; cu atît mai puţin cu cît le simţim pă- 
trunse în mai mică măsură de o dramă ase- 
mănătoare aceleia care a provocat iluzia vieții 
în pietrele templului grec, exprimînd, prin 
curbe și reliefări sugestive, drama greutăţii 
apăsînd pe materialele care rezistă într-o mă- 
sură căreia o sensibilitate avertizată îi stabi- 
lește momentul ; stabilește: un moment, pentru 
eternitate ! Sensul, pe care îl avem, a ceea ce 
este admisibil ne avertizează că această iluzie 
a elasticităţii, pe care am împrumutat-o pie- 
trei, ar distruge, cu siguranţă, ceea ce calculul 
a stabilit drept rigid și formal la linia fieru- 
lui. Ferma sau stilpul de fier asamblate ne-ar 
părea „instabile“ dacă ne-ar apărea curbate și 
comprimate ; am fi cuprinși de neliniște să le 
vedem elastice; ; în timp ce există tocmai 
„această“ senzaţie care ne asigură cu privire 
la rezistenţa pietrei; care ne asigură pentru 
că o vedem cedînd puţin sub efort, pentru că 
o vedem consolidată în locul în care poartă 
asupra ei ameninţarea strivirii! Nevoia de a 
ne satisface în mod diferit sensibilitatea ne va 
conduce la căutarea de noi „artificii“, de noi 
manifestări ale unei vieţi iluzorii; dar, de 
această dată, într-un alt domeniu. Intuim că 
trebuie să le căutăm tocmai în acela al acţiu- 
nilor și al gesturilor şi că expresiile „atingerii“ 
sînt acelea care vor caracteriza drama acestei 
construcții și, în consecinţă, manifestările dra- 
matice ale noii linii. Piciorul unei ferme de 
hangar sau de hală se sprijină la fel ca picio- 
rul arcelor unui pod; se sprijină pentru a se 
înălța, pentru a se avînta ; el exprimă un efort 
care vrea să desprindă piciorul de pămînt ; și, 
în timp ce locul în care arcul de piatră scoate 
în relief cheia de boltă si subliniază astfel ac- 
țiunea și rezultatul presiunii, vedem bucăţi 

din fermele de fier atingiîndu-se aidoma unor 
miîini graţioase care se strîng printr-o ușoară 
mâîngiiere. Astfel, „artificiile“ care vor provoca, 
la construcţiile din fier, iluzia vieţii vor cu- 
prinde toată gama de expresii, de la atingere 
la străpungere ! Nu este uimitor faptul că, 
treptat, aceste elemente principale ale con- 
strucției din fier — picioarele fermelor, per- 
nele — au luat forme de organisme, mulate şi 
modelate, în timp ce, la originea acestei con- 
strucţii, erau „asamblări“ și constau din plăci 
de tablă susţinute prin colţare şi prin bu- 
loane ? Inginerii au urmat exemplul construc- 
torilor de maşini care au triumfat repede asu- 
pra îmbinării primitive și inexpresive ? Per- 
fecțţionarea maşinilor a transformat forma și 
fizionomia acestora pînă cînd fiecare dintre 
ele şi-a atins expresia cea mai organică. Trans- 
formarea a continuat pînă cînd a atins o uni- 
tate asemănătoare aceleia care face ca toate 
organele, toate membrele unui corp omenesc 
sau animal să se dispună, sub un înveliș de 
carne şi de piele, în vederea unei funcţionări 
mai perfecte, după regulile celui mai înalt 
randament! Idealul unei unităţi asemănătoare 
a provocat transformarea construcției din fier, 
care nu era pînă atunci decît schelet, în această 
arhitectură din beton armat, în care recunoaș- 
tem o analogie cu corpurile omeneşti şi cu 
cele ale creaturilor însufleţite. Ea înrudeşte 
aceste armături cufundate în ciment cu schele- 
tul acoperit de carne, cu formele și fiziono- 
miile caracteristice și individuale ale omului 
și ale diverselor animale. Tocmai în aceste 
construcții din beton armat trebuie să căutăm, 
deocamdată, a recunoaşte ultima expresie a 
liniei moderne. Aceasta reţine și poartă în ea 
organe, reunește membre care, deşi au, fie- 
care, forma şi funcțiunile lor diferite, se succed 
și se completează în vederea unui ansamblu 
de linii care ne va apărea neîntrerupt! Toate 
secretele, pe care această nouă linie arhitec- 
turală ni le va dezvălui într-un viitor apro- 

piat, le putem descoperi dinainte in creaţiile 
naturii care, atît în lumea animală, cît și în 
regnul vegetal, nu acţionează nici prin ciocniri, 
nici prin adăugiri, nici prin suprapuneri apa- 
rente. Natura acționează prin continuitate, ea 
reunește şi înlănțuie diferitele organe care 
compun fie un corp, fie un copac; ea extrage 
pe unul din altul fără violenţă, fără brutalitate 
șocantă. Această linie va fi expresivă în felul 
aceleia care dezvăluie afluxul sîngelui sub 
epidermă, răsuflarea care face trupurile să tre- 
salte, energia care pune în mișcare membrele ! 
Ea va fi expresivă în felul aceleia care atestă 
că seva a urcat sub scoarţa copacului, a dis- 
tribuit forţa ramurilor, care le face pe toate 
să se îndrepte în aşa fel încît bineiacerea lu- 
minii să fie acordată tuturor frunzelor coroa- 
nei. Această linie va îi expresivă în felul ace- 
leia care determină silueta copacilor, ca şi cea 
a trupurilor omenești și a corpurilor animale- 
lor. Ea ne promite aceleași miracole ale fru- 
museţii și aceeași voluptate. 


Hermann Muthesius 


PROBLEMA FORMEI 
ÎN CONSTRUCȚIA INGINEREASCĂ 
1913 


Istoria tehnicii umane arată, la tot pasul, că, 
într-adevăr, descoperirea de noi dispozitive se 
realizează relativ repede şi aparent fără efort, 
dar că oamenilor le-a fost întotdeauna greu 
să găsească o formă definitivă pentru noile 
creaţii. Cu regularitate ia naștere aici o în- 
curcătură și se recurge, cu regularitate, mai 
întîi la formele cunoscute, similare unor lu- 
cruri mai vechi. 


Toate premisele unui efect estetic al operelor 
inginereşti sînt totugi asigurate — și abia acum 
intrăm în miezul inițial al problemei — cu 
condiția ca în ele să fie transpus un sentiment 
artistic. Oricît de firesc ar suna această frază, 
ea trebuie, totuși, subliniată. Ideea că pentru 
inginer ar fi pe deplin suficient ca o clădire, 
un aparat sau o maşină pe care o creează să 
îndeplinească un scop este greşită, chiar mai 
greșită decit afirmaţia, adeseori întilnită, în 
ultima vreme, că dacă ele îndeplinesc un scop 
sint, simultan, și frumoase. Utilitatea nu are, 
în sine, nimic comun cu frumuseţea. În cazul 
frumuseții nu se pune decit problema formei 
şi nimic altceva ; în cazul utilității este vorba 
de simpla îndeplinire a unui scop oarecare. 
Un obiect frumos poate fi, desigur, în același 
timp, și util, unul util poate fi, în acelaşi timp, 
și frumos. Trebuie reţinută, ca fiind hotări- 
toare pentru obiectul nostru, numai afirmaţia 
că frumuseţea nu are nevoie să stea în calea 
utilității. Contopirea frumosului cu utilul, pînă 
la îndeplinirea, pe cît posibil, completă a am- 
belor cerințe, este, după cum se ştie, sarcina 

propriu-zisă a arhitecturii. Dar ar fi greșit să 
se presupună că această problemă nu s-ar 
pune şi în afara arhitecturii. Dimpotrivă, tre- 
buie generalizat și spus că activitatea de fău- 
rire a uneltelor, de construire deci a tot ceea 
ce omul întreprinde, urmărește, în mod evident, 
acelaşi principiu, în general, ca şi arhitectura, 
în particular, anume acela de a uni utilul cu 
frumosul. 

Întregul proces de modelare ne dirijează 
atenția asupra aspectului, în asemenea măsură 
încît nici nu putem să concepem excluderea 
lui. Ochiul nostru controlează în permanenţă 
ceea ce facem, în timp ce noi creăm forma, o 
apreciem și o aplicăm conform unei reguli fi- 
xate în mintea noastră. Această regulă acțio- 
nează independent, nu ne putem sustrage ei, 
chiar dacă am dori acest lucru. Simțul pentru 
frumos conduce mîna și în cazul obiectelor 
care îndeplinesc, prin excelență, o necesitate. 
Probele de la croitor nu au, desigur, scopul 
de a face costumul cît mai călduros, ci de a-i 
conferi o formă cît mai bună cu putinţă. Dacă 
acest lucru este valabil la costumele bărbă- 
teşti, în cazul vestimentaţiei feminine, scopul 
practic cedează aproape în întregime în faţa 
scopului estetic. Aceleași principii le urmăm 
aproape automat în cazul locuinţei noastre, la 
care o excludere a considerentelor de gust 
nici nu ar fi de conceput. 

Nimeni nu s-ar gîndi că utilitatea ar fi 
unica tendinţă creatoare. Dar și în lucruri, apa- 
rent foarte îndepărtate, forma joacă un rol. 
Să fie întrebat un fabricant de trabucuri dacă 
pentru vînzare, forma exterioară a trabucului, 
are mare importanţă ; aceasta, totuși, nu se in- 
terferează cîtuși de puţin cu scopul obiectului 
si cu „calitatea“. Evident, forma joacă un rol, 
în cazul aparatelor, mobilelor și uneltelor; Evi- 
dent, ele sînt construite pentru a servi un 
scop, pentru a desfășura o activitate, forma 

lor nu rezultă însă numai din acest aspect. 
Chiar dacă presupunem că a primat, pur şi 
simplu, scopul de întrebuințare, se poate 
afirma, totuşi, că fabricantul, fie chiar şi din- 
tr-un „inconștient“ estetic, neresimţit de el 
însuşi, a fost influenţat şi de considerente re- 
feritoare la formă. Pentru că ceea ce perce- 
pem ca fiind valabil din punct de vedere es- 
tetic, în cazul analizării unei unelte, este, de 
fapt, numai rezultatul acelui instinct pentru 
formă, care a fost activ, în stare latentă. Ast- 
fel au acţionat generaţii, creînd stiluri, dezvol- 
tind forma aparatelor, instrumentelor, unelte= 
lor, interioarelor și caselor noastre, chiar dacă 
nu a existat o intenţie anume în acest scop. 
Forma desăvîrșită a violinei de azi, liniile su- 
gestive ale bărcii cu piînze, frumuseţea fami- 
liară a camerei țărănești, alcătuirea armonioasă 
a ogrăzii : sînt rodul muncii unor epoci, iar la 
desăvîrșirea actuală a formei s-a ajuns pe 
parcursul secolelor. Și toate aceste creații au 
mers ca de la sine, în afară de ceea ce numim 
„artă“, fiind cea mai bună dovadă că omul nu 
are nevoie de o intenţie artistică conștientă 
pentru ca, în final, să producă totuşi lucruri 
care au un efect estetic, că noi, oamenii, nu 
ne putem sustrage tendinței de a crea frumos 
și cu gust, respectiv estetic. Totuşi, trebuie 
imediat recunoscut că această tendinţă se ma- 
nifestă la oameni diferiţi, în măsură foarte di- 
ferită, cu alte cuvinte, că înclinațiile oameni- 
lor sînt foarte diferite din punctul de vedere 
al gustului. Pe lîngă aceia care, în tot ce fac, 
sînt călăuziţi de un simţ al formei foarte pro- 
nunţat, care se îmbracă cu gust, trăiesc în in- 
terioare frumos aranjate, cumpără numai lu- 
cruri frumoase din punct de vedere estetic, 
există şi oameni care sînt nesiguri, ba chiar 
incapabili de bun gust. Fiecare acţionează 
după posibilități. Totuşi, un lucru e sigur şi 
anume că:un simt pentru frumos îi este. dat 
fiecăruia dintre: noi şi că acest simţ nu poate 

fi despărţit de simțirea, acţiunea și gîndirea 
omenească. 


Considerată din acest unghi, problema efec- 
tului estetic al construcțiilor inginerești este 
pusă in cu totul altă lumină. Condiţia unui 
efect estetic plăcut devine un lucru de la sine 
înțeles. Ba chiar trebuie să ne întrebăm, cu 
uimire, cum de a putut exista o vreme în care 
această formă a fost considerată de prisos. In- 
ginerul care ar face acest lucru ar nega unul 
dintre principiile de bază al activității umane, 
el ar acţiona împotriva omului, împotriva na- 
turii. Ca parte a creaţiei gencrale omenești, 
construcţiile inginerului sînt supuse acelorași 
legi pe care le vedem respectate și în cazul 
altor lucruri, parțial mult mai puţin impor- 
tante. Marea lor însemnătate, în cadrul con- 
strucţiilor de astăzi, poziţia lor extrem de 
importantă în aspectul orașelor și peisajului, 
meritele economice enorme care li se atribuie 
cer, chiar în mod imperios, ca în creaţia lor să 
se ţină cont de aspectul plăcut. 

Evoluţia de pînă acum a construcţiilor in- 
ginerești, aşa cum a decurs din ele însele, 
adică fără efortul de mascare greșită a arhi- 
tectului, ne demonstrează, de altfel, că a avut 
loc, deja, o clarificare, din punctul de vedere 
al formei. Un mare număr de opere ingine- 
reşti, poduri, hale de gări, faruri, silozuri, 
oferă, estetic, o impresie bună, indiferent dacă 
aici simţul pentru frumos al constructorului 
a acţionat inconștient, atrăgînd totuși atenția 
în mod deosebit, sau dacă o parte din ingineri 
s-au luptat conștient pentru o formă mai bună 
și au dobîndit-o. 

Ceea ce a fost făcut pină acum inconştient, 
la întîmplare, în viitor trebuie să se desfă- 
șoare, neapărat, conștient şi consecvent. Există 
o singură modalitate de creație umană. Exact 
aceleași tendințe de creaţie se regăsesc la arti- 

zan, la arhitect, la inginer, la sculer, la croitor, 
la modistă, la simplul  rneșteșugar, la mama 
care croiește micuţei ei o rochiță. Este vorba 
mereu despre aceleași lucruri: o bună pro- 
porționare, o potrivire a culorilor, o construc- 
tie de efect, ritm, formă expresivă. Tendin- 
tele care acționează la toţi acești făuritori sînt 
mai generale, de natură așa-zis cosmică, ele 
sînt imanente activităţii creierului nostru. 


Antonio Sant'Elia 
MESAJ 
1914 


Problema arhitecturii moderne nu este o pro- 
blemă de reordonare a liniilor. Nu este vorba 
de a găsi noi  profilaturi, noi ancadramente 
pentru ferestre și uși, de a înlocui coloane, pi- 
laștri, console, cu cariatide, muscoi, broaste : 
nu este vorba de a lăsa faţada în cărămidă 
aparentă sau de a o tencui, sau de a o placa 
în piatră, nici de a stabili diferențe formale 
între clădirea nouă și cea veche, ci de a crea, 
din capul locului, o casă nouă, incluzînd orice 
cucerire a științei și tehnicii, satisfăcînd, cu 
eleganţă, orice necesitate a obiceiurilor și a 
spiritului nostru, călcînd în picioare tot ce este 
grotesc, greoi și opus nouă (tradiție, stil, este- 
tică, proporţie), elaborînd noi forme, noi linii, 
o nouă armonie de profile și volume, o arhi- 
tectură care să-și aibă raţiunea de a fi numai 
în condiţiile speciale ale vieţii moderne și în 
corespondentul său, ca valoare estetică, sensi- 
bilitatea noastră. Această arhitectură nu poate 
fi supusă nici unei legi a continuității istorice. 
Trebuie să fie nouă, aşa cum noi sînt starea 
noastră de spirit și contingenţele momentului 
nostru istoric. 

Arta de a construi a putut să evolueze în 
timp și să treacă de la un stil la altul, păstrînd 
nealterate caracterele generale ale arhitecturii, 
deoarece în istorie sînt frecvente schimbările 
de modă, ca și cele determinate de perindarea 
convingerilor religioase și de succesiunea eve- 
nimentelor politice ; sînt însă foarte rare acele 
cauze de schimbare profundă a condiţiilor de 
mediu, care smulg din balamale şi reînnoiesc, 
așa cum au fost descoperirea legilor naturale, 
perfecţionarea mijloacelor mecanice, folosirea 
rațională și ştiinţitică a materialelor. 

Antonio Sant'Elia 
Desen, 1913 


În viața modernă procesul coerent al dez- 
voltării stilistice se opreşte. Arhitectura se 
rupe de tradiţie și o ia, prin forta lucrurilor, 
de la început. 

Calculul rezistenței materialelor, utilizarea 
betonului armat şi a fierului exclud arhitec- 
tura, înțeleasă în sensul clasic şi tradițional 
al cuvîntului. Materialele moderne de cons- 
trucţie, ca şi cunoştinţele noastre ştiinţifice, 
nu se potrivesc deloc disciplinei stilurilor 
istorice și sînt cauza principală a aspectului 
grotesc al construcțiilor „la modă“, prin care 
s-ar dori să se obțină, din supleţea, din zvel- 
tețea superbă a grinzilor şi din fragilitatea 
betonului armat, curba greoaie a arcului şi 
înfăţişarea masivă a marmurei. 

“Marea antiteză dintre lumea modernă Și cea 
veche e determinată de tot ceca ce nu exista 
înainte. În viaţa noastră au intrat elemente 
nici măcar bănuite de cei vechi, s-au creat 
anumite condiţii materiale și s-au relevat 
atitudini ale spiritului care se repercutează în 
mii de consecințe: prima dintre toate, fiind 
formarea unui nou ideal de frumuseţe, neclar 
și embrionar încă, dar a cărui fascinatie este 
simțită deja de mulțime. Am pierdut sensul 
monumentalului, al staticului și ne-am îÎmbo- 
gățit sensibilitatea cu gustul zveltețtei, al prac- 
ticului, al efemerului şi al vitezei. Simțim că 
nu mai sîntem oamenii catedralelor, ai pala- 
telor şi ai tribunelor pentru discursuri, ci ai 
marilor hoteluri, ai gărilor, ai străzilor nes- 
fîrșite, ai porturilor colosale, ai piețelor aco- 
perite, ai galeriilor luminate, ai liniilor drepte, 
ai demolărilor salutare. 

Noi trebuie să inventăm și să reconstruim 
ex novo orașul modern, asemănător unui 
imens șantier tumultuos, viu, mobil, dinamic, 
în fiecare parte a sa, şi casa modernă, asemă- 
nătoare unei mașini gigantice.  Ascensoarele 
nu trebuie ascunse, precum viermii singuratici, 
în golul scărilor, care, devenite inutile, trebuie 
abandonate ; ascensoarele trebuie să se caţere, 
ca şerpi de fier şi de sticlă, pe înălțimea fa- 
țadelor. Casa din ciment, sticlă, fier, fără pic- 
turi și fără sculpturi, bogată doar prin frumu- 
sețea înnăscută a liniilor și a reliefurilor sale, 
extraordinar de urîtă în simplitatea ei meca- 
nică, înaltă și întinsă, atit cît este necesar și 
nu cit este prescris de legea municipală, tre- 
buie să se înalțe pe marginea unui abis tu- 
multuos : strada, care nu se va mai aşterne, 
ca un ștergător de picioare, la nivelul cabine- 
lor. de portar, ci va cobori în pămînt, pe mai 
multe nivele, ce vor primi traficul metropo- 
litan și vor fi unite, pentru legăturile necesare, 
de pasarele metalice și de foarte rapide tapis 
roulants. 

Din astfel de motive, afirm că e nevoie- să 
abolim monumentalul,  decorativul, că pro- 
blema arhitecturii moderne trebuie rezolvată 
nu furind cîte ceva, după fotografii din China, 
Persia și Japonia, sau cufundîndu-ne, pînă la 
prostie, în regulile lui Vitruviu, ci prin reali- 
zări de geniu și înarmaţi cu o cultură ştiinţi- 
fică şi tehnică unică; afirm că totul trebuie 
revoluţionat, că trebuie exploatate acoperişu- 
rile, utilizat subteranul, redusă importanța 
fațadelor, deplasate problemele bunului gust 
din domeniul micilor  profilaturi, al micilor 
capiteluri, al micilor portaluri în acela, mai 
amplu, al marilor grupări de mase, al vastelor 
dispuncri de planuri ; că este timpul să se ter- 
mine cu arhitectura monumentală  funebră, 
comemorativă; că arhitectura trebuie să fie 
ceva mai bun și mai vital şi că, pentru a ob- 
ține acest ceva trebuie remodelată scoarţa lu- 
mii, pentru a o reduce, în sfîrşit, la rolul de 
sclavă a oricărei nevoi și a oricărui capriciu 
al nostru. 

Și închei în defavoarea : 

Arhitecturii la modă din orice ţară şi de 
orice fel ; 

Arhitecturii clasice, solemne, hieratice, sce- 
nografice, decorative, monumentale, grațioase, 
plăcute ; 

îmbălsămării, reconstrucției, reproducerii 
monumentelor :; 

Liniilor perpendiculare și orizontale ; forme- 
Jor cubice și piramidale care sînt statice, 
greoaie, oprimante și cu totul în afara sensi- 
bilităţii noastre celei mai noi ; 

Utilizării materialelor masive, voluminoase, 
durabile, învechite, costisitoare, care contra- 
vin ansamblului culturii și experienței tehnice 
moderne. 

Și afirm : 

Că arhitectura nouă este arhitectura calcu- 
lului rece, a îndrăznelii temerare şi a simpli- 
tății, arhitectura betonului armat, a fierului, 
a sticlei, a cartonului, a fibrei textile şi a tu- 

turor acelor surogate de lemn, piatră, cără- 
midă, care permit obţinerea unui maximum 
de elasticitate şi de zvelteţe ; 


Că arhitectura adevărată nu este, din 
această cauză, o combinaţie aridă a practicului 
și a utilului, ci rămîne artă, adică sinteză, 
expresie ; 

Că decorația, ca ceva suprapus sau colateral 
arhitecturii, este o absurditate și că doar de 
utilizarea și de dispunerea materialului, brut 
sau aparent, sau violent colorat, depinde va- 
loarea decorativă a arhitecturii cu adevărat 
modernă. 

Și, în sfîrşit, afirm că: așa cum anticii s-au 
inspirat, în artă, din elementele naturii, noi — 
artificiali, material și spiritual — trebuie să ne 
inspirăm din elementele celei mai noi lumi 
mecanice pe care am creat-o, căreia arhitectura 
trebuie să-i fie cea mai frumoasă expresie, 
sinteza cea mai completă, integrarea artistică 
cea maj eficace, 


Hermann Muthesius 


ACTIVITATEA WERKBUND-ULUI 
ÎN VIITOR 
1914 


Trecerea de la individual la tipic este calea 
dezvoltării organice care nu duce numai la o 
răspîndire și generalizare, ci, înainte de toate, 
la o interiorizare și perfecţionare. În toate 
perioadele mari, din punct de vedere cultural, 
mai ales în epocile de înflorire a arhitecturii, 
vedem cum se desfășoară aceste realizări pe 
deplin unitare. Multe generaţii au lucrat, în- 
tr-o anumită măsură, în aceeaşi direcție, fie- 
care artist contribuind individual, cu partea 
sa, la obținerea unui rezultat general superior, 
asemănător cu ceea ce se întimplă astăzi în 
întreprinderile de construcţii şi în fabrici, 
unde totul este subordonat scopului de a per- 
fecţiona și îmbunătăţi în permanenţă obiectul 
fabricat (aparat de fotografiat, lunetă, vapor 
cu aburi, turbină). Şi, prin această evoluţie 
spre tipizare, s-ar putea conferi artelor arhi- 
tecturale o trăsătură caracteristică. Între aşa- 
numitele arte libere, adică poezia, muzica, pic- 
tura, sculptura, pe de o parte, și arhitectura, 
pe de altă parte, se află această diferenţă fun- 
damentală, anume că artele libere își îndepli- 
nesc scopul prin ele însele, în timp ce arhitec- 
tura se află totuși în slujba vieţii practice. 
Artele libere sînt, într-o anumită măsură, 
excepții de la viaţa zilnică, ne adresăm lor 
atunci cînd căutăm eliberarea din cotidian. 
Arhitectura, dimpotrivă, în calitate de ver- 
siune ritmică a necesităților noastre vitale, 
formează fundalul liniștit, pe care abia apoi 
se poate clădi neobișnuitul vieții. De aici şi 
observaţia cunoscută că, în arhitectură, lucru- 
rile excentrice se răzbună mai mult decît în 
oricare artă. Chiar operele considerate iniţial 
drept „moderne“, de cele mai multe ori, după 


149 


cinci ani, nu mai sînt privite astfel. Muzeele 
de artă decorativă, cele din Paris, au cumpă- 
rat, pe la 1900, artă modernă autohtonă, pe 
care, între timp, au așezat-o intr-un colț liniş- 
tit, la subsol. Noi sîntem, aşadar, în mod spe- 
cial, sensibili în domeniul tectonicului faţă de 
tot ce este anormal, față de tot ce se abate de 
la drumul liniștit al dezvoltării. Este particu- 
laritatea arhitecturii faptul că tinde spre tipi- 
zare. 'Tipizarea respinge însă cxtraordinarul și 
caută ordinea. Dificultatea constă în faptul că 
specificul, caracterul personal şi aparte, la care 
trebuie să aspirăm, persistă, într-o oarecare 
măsură, în cadrul tipicului. Orice depășire a 
anumitor limite denotă lipsă de cultură. 


Dacă am prezentat aici trecerea la tipizare si 
am scos în evidență avantajele ei, aş dori să 
știu, exclusă din capul locului, ncînțelegerea 
că aceasta ar fi un îndemn adresat artistului 
creator de a aspira, pe cît posibil, spre unitor- 
mitate. Pe cit de greşită este o asemenea po- 
vaţă, pe atît de puţini sorţi de izbîndă va avea. 
Pentru că artistul, dacă este unul adevărat, 
își urmează, în permanenţă, numai impulsul 
interior. Artiştii se bucură de libertate deplină 
pentru că numai datorită acestei libertăţi pot 
acționa. Arhitectura este, după cum e univer- 
sal recunoscut, arta care poate fi cel mai puţin 
desprinsă de tradiţie. Şi nici nu se întrezăreșşte, 
la drept vorbind, posibilitatea eliberării ei. 
Aici există, fără îndoială, o alternativă: fie 
schemele vechi sînt prelucrate într-o simplă 
activitate de continuare, fie o generaţie înar- 
mată cu un asemenea echipament, pus la dis- 
poziție de condiţiile timpurilor în veşnică miş- 
care, creează opere independente, ca o prelun- 
gire firească a tradiţiei. Continuitatea se obiş- 
nuia în vremea cînd arhitectul și desenatorul 
de artă decorativă se pretindeau cunoscătorii 
tuturor stilurilor. Dacă, între timp, s-a instau- 
rat un curent de arhitectură cu adevărat nou, 
viu, pe care trebuie să-l desemnăm drept una 

dintre cele mai bune realizări ale prezentului, 
totuși, pe lingă el, mai avem încă și astăzi o 
modă Biedermeier, care se adaptează gustului 
marelui public dornic să-şi divinizeze idolul 
său : stilul. 

Se poate deja constata că ia naştere o nouă 
formă de expresie care oglindește cu fidelitate 
caracterul general al prezentului. Nu trebuie 
să renunțăm cu nici un preţ la ideea că, într-o 
epocă precum a noastră, în care toate rapor- 
turile vitale sînt atît de total modificate, faţă 
de timpurile mai vechi, în care au ieșit la 
iveală schimburile internaționale materiale și 
spirituale, în locul îngrădirii spațiale, în care 
tehnica aproape că a depășit timpul şi spaţiul, 
în care descoperiri extraordinare au transfor- 
mat total condiţiile noastre externe de viaţă, 
o asemenca epocă trebuie să-și aibă propria su 
formă de expresie și în artă. Căci, o dată cu 
internaționalitatea vieţii noastre, se va înfă- 
tișa o anumită uniformitate a formelor arhi- 
tecturale pe întregul glob pămintesc. Această 
uniformitate este deja clar exprimată în costu- 
mul nostru, următorul produs tectonic care ne 
înconjoară. Aceeași jachetă și aceeaşi bluză se 
poartă astăzi de la Polul Nord la Polul Sud. 

Tehnica este viitorul domeniu de activitate 
pentru Deutscher Werkbund, activitate privită 
dintr-un punct de vedere specific, și anume 
de înnobilare a formei și creștere a calității. 
Activitatea se ghidează, în esenţa ei, după țe- 
luri exclusiv ideale, tot așa cum Deutscher 
Werkbund poate fi denumit drept produs al fi- 
losofiei germane. Astfel, este în natura sa să 
aspire către tot ce este mai bun și mai înalt, să 
nu se odihnească pe laurii victoriei, să fie, în 
permanenţă, nemulțumită de sine și să fie me- 
reu un post de observaţie pentru noi surse de 
îmbogăţire. 


Hermann Muthesius 
Henry van de Velde 


CONGRESUL DEUTSCHER WERKBUND. 
TEZE ȘI ANTITEZE 
1914 


H. Muthesius 


1. Arhitectura şi, o dată cu ea, întregul do- 
meniu de activitate al Werkbund-ului tind spre 
tipizare şi pot redobîndi prin ea acea însem- 
nătate generală ce le-a fost proprie în vremuri 
culturale armonioase. 

2. Numai prin tipizare, care trebuie inter- 
pretată drept rezultat al unei concentrări salu- 
tare, poate fi reintrodus un gust universal va- 
labil, sigur. 

3. Atita timp cît nu se atinge un înalt nivel 
de bun-gust general, nu se poate conta pe o 
influenţă a Deutscher Werkbund-ului asupra 
străinătăţii, 

4, Lumea se va interesa de produsele noas- 
tre abia atunci cînd, prin ele, își găsește ex- 
presia un stil convingător. În acest scop, miş- 
carea germană de pînă acum a creat baza. 

5. Perfecţionarea creatoare a lucrului cuce- 
rit este cea mai stringentă problemă a timpu- 
lui. De ea depinde succesul final al mișcării. 
Orice întoarcere sau cădere în imitație ar în- 
semna irosirea unui capital valoros. 

6. Plecînd de la convingerea că este o pro- 
blemă vitală pentru Germania să-și înnobileze 
din ce în ce mai mult producţia, . Deutscher 
Werkbund, ca uniune de artiști, industriași și 
comercianţi, trebuie să-şi îndrepte atenţia asu- 
pra creării premiselor pentru un export in- 
dustrial-artistic. 

7. Progresele Germaniei în arta decorativă 
și arhitectură trebuie să fie aduse la cunoștința 
străinătăţii printr-o propagandă eficace. Mij- 

locul cel mai la îndemină, în acest scop, îl re- 
prezintă, pe lîngă expoziţii, revistele ilustrate. 

8. Expoziţii ale Deutscher Werkbund-ului 
au rost numai atunci cînd se restrîng, în prin- 
cipal, la ce este mai bun și mai reprezentativ. 
Expoziţiile de artă decorativă în străinătate 
trebuie privite drept o problemă naţională și, 
astfel, au nevoie de susţinere publică. 


9. Pentru un export minim, existența unor 
magazine mari și sigure, din punct de vedere 
al gustului, constituie o premisă. Cu obiectul 
unicat conceput de artist nu ar putea fi aco- 
perit nici măcar necesarul autohton. 


10. Din motive naţionale, societățile de des- 
facere şi comerciale care lucrează cu străină- 
tatea trebuie să se afilieze noii mişcări, după 
ce aceasta îşi va fi arătat roadele, și să repre- 
zinte conștient şi responsabil arta germană în 
lume. 


Henry van de Velde 


1. Atîta timp cît vor mai exista și artişti în 
Werkbund şi atita timp cît ei vor mai avea 
influență asupra soartei acesteia, vor protesta 
împotriva oricărei propuneri de regulă fixă 
sau tipizare. Artistul este, în esenţă, un indi- 
vidualist aprins, un creator spontan, liber; el 
nu se va supune niciodată unei discipline care 
îi impune un tip, un canon. Instinctiv, nu are 
încredere în nimic care ar putea să-i sterili- 
zeze activităţile şi în oricine predică o regulă 
care ar putea să-l împiedice să-şi ducă ideile 
pînă la tinalul lor firesc, sau care vrea să-l 
împingă spre o formă convenţională, în care 
el nu vede decît o mască, sau care ar dori să 
facă dintr-un defect o virtute. 


2. În mod sigur, artistul care profesează o 
„sintetizare sănătoasă“ a recunoscut întot- 
deauna că anumite curente, care sînt mai pu- 
ternice decit propria lui voință și ginglire, îi 
cer să vadă ceea ce corespunde, în principal, 
spiritului timpului său. Aceste curente pot fi 

foarte diverse, cl preluîndu-lc, inconștient și 
conştient, ca influenţe generale ; cle au ceva 
care. îl constrîng material și moral; el li se 
supune de bunăvoie și este entuziasmat de 
ideea unui nou stil. Şi, de douăzeci de ani, unii 
dintre noi caută formele și ornamentele care 
corespund, pe deplin, epocii noastre. 


3. Nici unuia dintre noi nu i-a dat însă prin 
gînd să impună altora drept tipuri, în viitor, 
aceste forme căutate sau găsite de noi. Ştim 
că multe generaţii trebuie să mai trudească 
la ceea ce am început noi, înainte de a se fixa 
fizionomia stilului nou, și că abia după scur- 
gerea unei întregi perioade de eforturi se va 
putea vorbi de tipuri și tipizare. 


4. Mai știm însă că numai atita timp cit 
acest ţel nu a fost încă atins, eforturile noas- 
tre vor mai avea farmecul elanului creator. 
Încet-încet, fortele, harurile tuturor încep să 
se întrepătrundă, contradicţiile vor fi neutrali- 
zate și, chiar în momentul în care eforturile 
individuale vor fi pe cale de a se paraliza, se 
va fixa fizionomia. Începe era imitaţiei și se 
instaurează întrebuinţarea de forme și orna- 
mente la a căror producere nimeni nu mai 
scoate în evidenţă impulsul creator: atunci a 
sosit timpul sterilității. 

Dorinţa de a vedea alcătuirea unui tip 
înaintea devenirii unui stil poate fi asemuită 
de-a dreptul cu dorința de a vedea efectul 
înaintea cauzei. Înseamnă să distrugi embrio- 
nul din ou. Să se lase, într-adevăr, cineva 
orbit de iluzia de a obţine în acest fel rezul- 
tate rapide ? Aceste acţiuni premature au cu 
atît mai putin perspectiva de a obține o influ- 
enţă eficace a artei decorative germane asupra 
străinătăţii, cu cit tocmai această străinătate 
are un avans față de noi în vechea tradiţie și 
vechea cultură a gustului. 

6. Germania are, în schimb, marele avantaj 
de a deţine încă harul inventivităţii, al ideilor 
personale, ingenioase. Ar însemna să mutilezi 


ăcest -avînt amplu, multilateral, “creator, . dacă 
al încerca să-l fixezi. E 

7. Etorturile Werkbund-ului ar trebui să 
tintească tocmai spre cultivarea acestor haruri, 
precum şi a celor de îndemînare individuală, 
de bucurie și credință în frumuseţea unei exe- 
cuţii, pe cit posibil diferenţiate, si să nu le 
frineze printr-o tipizare tocmai în momentul 
in care străinătatea începe să manifeste inte- 
res față de munca germană. Aceste cerințe 
sint incă total nesatistăcute. 

8. Nu negăm nimănui bunavoinţă şi recu- 
noaștem greutăţile care trebuie depășite. Noi 
știm că organizația muncitorilor a făcut foarte 
mult pentru bunăstarea materială a acestora, 
dar nu poate fi scuzată pentru faptul de a fi 
făcut prea puţin spre a trezi entuziasmul pen- 
tru o muncă pe deplin frumoasă la acei care 
ar trebui să fie colaboratorii noștri cei mai 
apropiaţi. Pe de altă parte, ne este binecu- 
noscut blestemul care planează asupra indus- 
triei noastre, necesitatea de a prezenta ce este 
mai bun şi mai reprezentativ peste hotare. 

9. Şi, cu toate acestea, nu a fost niciodată 
creat ceva bun și extraordinar din simpla 
consideraţie față de străinătate. Calitatea nu 
se creează din spirit propagandistic. Calitatea 
este creată mai întîi doar pentru un cerc foarte 
restrîns de oameni de afaceri şi cunoscători. 
Aceștia dobindesc treptat încredere în artiștii 
lor, încetul cu încetul se dezvoltă mai întîi o 
clientelă restrînsă, apoi una pur naţională şi 
abia după aceea ia cunoștință străinătatea și 
lumea întreagă de această calitate. Este o ne- 
socotire totală a stării de lucruri, cînd indus- 
triaşii sînt înclinați să creadă că şi-ar spori 
șansele pe piaţa mondială dacă ar produce 
tipuri a priori, înainte ca ele să fi devenit, 
acasă, un bun universal, probat. Lucrurile mi- 
nunate care se importă acum la noi nu au fost 
niciodată create, iniţial, pentru export; să ne 
gîndim la cristalurile Tiffany, la porţelanul 

de Copenhaga, la podoabele de Jensen, la căr- 
tile de Codben-Sanderson etc. 

10. Orice expoziţie trebuie să urmărească 
scopul de a arăta lumii această calitate autoh- 
tonă și expoziţiile Werkbund-ului au rost, de 
fapt, numai atunci cînd se limitează, în prin- 
cipal, după cum se exprimă excelent domnul 
Muthesius, la ce este mai bun şi mai repre- 
zentativ. 


Erich Mendelsohn 


REFLECȚII 
DESPRE ARHITECTURA NOUĂ 
1914—1917 


Generalități 


Arhitectura este singura expresie tangibilă a 
spațiului care se află la dispoziția spiritului 
omenesc. Arhitectura captează spațiul, îl în- 
chide, devenind ea însăși spațiu. Din infinita- 
tea spațiului universal, care este tridimensional 
— şi care se află dincolo de puterea de conce- 
pere a omului —, arhitectura ne aduce, prin 
intermediul delimitării sale spațiale, concep- 
tul de spațiu închis şi de volum. 

Valorile sale sînt cele ale spaţiului şi supra- 
feţei și se bazează, în întregime, pe valorile 
reale ale matematicii. Geometria spaţiului, le- 
gea imobilizării şi penetrării spațiului, a de- 
terminării corporale și a volumului construit 
include totul : de la cea mai simplă ecuaţie a 
transformării cubului în sferă pînă la cea mai 
sofisticată, rezultat al unor posibile deveniri 
cosmice. 

Calitatea vitală a arhitecturii depinde de 
captarea senzorială, prin intermediul pipăirii 
și al vederii. Această calitate depinde de aglo- 
merarea terestră de volume, de libertatea ex- 
traterestră a luminii. 

Lumina este prima care pune volumul în 
mișcare, pentru a-l sublima, apoi, printr-o 
mișcare supersenzorială de agitare dinamică 
și ritmică. 

Lumina este prima care delimitează precizia 
matematică şi exprimă tendinţa conștientă a 
spaţiului spre libertate, lucru ce reprezintă in- 
dependenţa şi, în acelaşi timp, legitatea crea- 
ţiei arhitecturale. 

Din propria sa legitate, arhitectura stabi- 
leste condiţiile care guvernează existența vo- 
lumelor sale : 


Condiţia dinamică — mișcarea spaţiului — 
în scopul vizualizării elementelor sale liniare, 
prin contururile sale ; condiția ritmică — în 


scopul vizualizării relaţiei dintre volume, prin 
intermediul proiecției suprafețelor ; și condiția 
statică — egalizarea mişcării ca reprezentind 
elemenţe constructive exprimate prin vederi 
în plan și secţiuni. 

Arhitectura își fixează, periodic, propriile 
norme, care, în mod instinctiv, percep, com- 
pară şi coordonează, norme care, în mod ştiin- 
tific, testează, rnăsoară, divid și verifică. 

Aceste norme, în virtutea obiectivităţii lor, 
proprie detașării lor fizice şi atitudinii lor ab- 
solute, duc la rezolvarea secretelor misteri- 
oase, în cadrul unei legităţi și ordini presta- 
bilite. 

Strins legate de această legitate și ordine se 
află extraumanul și lucrurile ce depășesc pu- 
terea de imaginaţie a omului, lucruri care se 
autodistrug şi se refac singure, lucruri ce-și 
croiesc drum sub pămînt și se înalţă unele 
deasupra celorlalte, într-o exagerare grotescă, 
ce porneşte de la construcţiile din cuburi ale 
copiilor, atingind turnurile zămislite de haos. 

Acum este momentul descoperirii unor mi- 
racole în materie de măsurători, a unor coin- 
cidențe și armonii duse la perfecțiune, alături 
de nenumărate proporții inspirate;  corecții 
reciproce și  echilibrări de forţe — principii 
inerente legii creaţiei, care sint prezente în 
obiectul creat, principii transmise şi de artist 
creaţiei sale. O necesitate profundă cere cu 
autoritate ca orice creaţie artistică să se su- 
pună aceleiași legi imuabile a vieții. 


Zidul exterior și peretele interior 

Zidul exterior acţionează asupra universului 
vizibil : soliditatea sa fizică acţionează asupră 
caracterului nelimitat al spaţiului. El face 

parte din legitatea volumului construit, voci 
în unison ale spațiului și ale  imperativelor 
constructive, reprezentind o secţiune dirijată 
prin spaţiu. Limitările sale logice sînt impuse 
de clădirea privită în totalitatea sa. 
Compoziţia acestui clement, în cadrul con- 
strucţiei, depinde de legile de desfășurare a 
suprafeţelor din spaţiu. Zidul exterior colec- 
tează lumina pentru a o dirija să pătrundă 
nestingherită prin golurile existente în el. 


Natura unică a spaţiului arhitectural condi- 
ționcază calitatea unică a efectelor sale. Ex- 
presia sa finală, definitivă, este independentă 
de decorație sau de finisaje. 

Faptul că peretele este robul mijloacelor 
materiale nu-i frustrează cu nimic valoarea 
inițială ; arhitectura cere cu autoritate liber- 
tatea de mişcare în spaţiu, pentru a-și întinde 
mădularele, ea cere, în mod peremptoriu, liber- 
tatea voinţei-de-a-construi, pentru a se putea 
exprima. 

Ea simbolizează o transformare pentru vii- 
tor şi apare, prin devenire, un eveniment mă- 
reţ, guvernat de legi noi. 

Arhitectura este expresia voinţei unei epoci 
și a spiritului epocii respective. Ea își înge- 
mănează  legitatea sa unică cu soarta unci 
națiuni. 


Unicitatea acţiunii sale generale corespunde 
răspunderii creației arhitecturale în totalita- 
tea sa, prin remodelarea viziunii, pentru a co- 
respunde realității de azi, prin unitatea creaţiei 
libere, datorată unei obiectivităţi corespunză- 
toare. Numai o personalitate împlinită, com- 
pletă în sine, va fi în stare să domine, în egală 
măsură, atit intuiţia, cit și capacitatea de 
calcul. 


Peter Behrens 


DESPRE RELAȚIILE DINTRE 
PROBLEMELE ARTISTICE ȘI TEHNICE 
1917 


În ultimii ani s-a instaurat o nouă artă indus- 
trială germană, căreia nu-i putem pune la în- 
doială nici seriozitatea năzuinţei, nici bunul 
gust, mai ales în ultimii ani senini t. Cu ocazia 
Expoziţiei Universale de la St. Louis din anul 
1904 a venit, din partea americană, recunoaș- 
terea acestei iscusinţe a naţiunii noastre prin 
cumpărarea, aproape în totalitate, a obiectelor 
expuse. Această revitalizare a artelor aplicate 
este unul din indiciile cele mai îmbucurătoare 
ale puterii creatoare de frumos din epoca 
noastră. De aceea, este cu atît mai regretabil 
că cele două domenii majore de interes, cel al 
artei şi cel al tehnicii, se juxtapun, neinfluen- 
țîndu-se reciproc, şi că, prin acest dualism, 
epoca noastră nu-şi dobîndeşte unitatea expre- 
siei formale, condiție şi, totodată, mărturie 
pentru un nou stil. Căci prin stil înțelegem, 
totuşi, doar unitatea de expresie a formei, pe 
care ne-o dă totalitatea manifestărilor spiri- 
tului dintr-o epocă. Determinant este caracte- 
rul unitar, nicidecum particularul şi, cu atit 
mai puţin, extravagantul. 


Produsele tehnicii moderne sînt realizările 
cele mai impresionante ale epocii noastre. Pro- 
gresele tehnicii au ridicat viaţa materială la 
un nivel nemaiatins pînă acum în istorie; ce 
e drept, doar viața materială, nu şi cea cultu- 
rală, iar unitatea valorilor materiale și a celor 
spirituale — adică a valorilor ţinînd de suflet 
— nu a putut încă să capete expresie formală. 


1 Autorul se referă aici la ultimii ani de pace, 
înainte de izbucnirea marii conflagrații din 1914 
(n. trad.), 

Nu mai poate fi însă imaginată o viaţă lipsită 
de avantajele materiale ale tehnicii moderne 
și de progresul necontenit al acesteia. Dacă 
astfel epoca noastră pare să tindă, în general, 
spre o concepţie de viață  materialistă, viaţa 
publică indică, totuși, o mare sete de cultură 
și o acută dorinţă de formare,  activizare şi 
evoluţie în toate domeniile artei. Cu toate 
acestea, ea nu poartă însemnele unei culturi 
ajunse la maturitate, deoarece domeniul teh- 
nicii şi cel al artei abia de se ating, această 
apropiere fiind minimă tocmai acolo unde ar 
trebui să precumpănească, şi anume în cons- 
trucții și în produsele marii industrii. 
Arhitectul caută încă adesea conţinutul 
estetic din tezaurul de forme al secolelor tre- 
cute, în vreme ce, la construcţiile sale meta- 
lice, inginerul este interesat numai de cons- 
trucţia propriu-zisă, el considerind a-și atinge 
scopul prin acest rezultat obţinut printr-o ac- 
tivitate cuantificabilă. La fel, în cazul produ- 
selor marii industrii [...] forma este arareori 
determinată astfel decît prin prisma costului 
de producție redus sau după gustul maistrului. 


Industriei îi este la îndemînă să creeze cultură 
prin reunirea artei cu tehnica. Prin producţia 
de mare serie a unor obiecte de utilitate gene- 
rală, corespunzind unei comenzi estetic rafi- 
nate, nu numai că s-ar săvîrşi o binefacere 
pentru cei sensibili la artă, dar gustul şi so- 
brietatea ar fi cultivate în cele mai largi pături 
ale întregii populaţii. Ar fi posibil ca înalta 
valoare a muncii spirituale să devină accesi- 
bilă cercurilor largi, așa cum o dovedeşte 
exemplul artei tiparului. Atunci s-ar produce 
valori de importanţă naţională și economică. 
Cultivarea la scară generală a bunului gust 
este, în ultimă instanţă, și o problemă eco- 
nomică. Intervine o transpunere a muncii spi- 
rituale în valori materiale, dar nu a unei 
munci la îndemîna oricui, ci a unei munci mai 
valoroase, individualizate. Pînă acum însă era 

vorba doar de premise. Arhitectura continuă 
să. nu. fie încă o. problemă -a colectivității, asa 
Gum era în Evul Mediu, ci o afacere ce are log 
exclusiv între beneficiari și arhitecţi. Colecti- 
vitatea nu participă. Pentru comunitate, pen- 
tru populație, opera arhitecturală încă nu a 
redevenit chintesenţa artisticului, deși arhitec- 
tura este arta coca mai apropiată de realitate, 
de orice împlinire. Lucrurile par să stea astfel, 
ca 'și cum arhitectura ar putea capta interesul 
doar făcînd apel la cultura istorică, la gîndirea 
abstractă. Continuăm să identificăm tot ceca 
ce este sacral cu goticul, deși goticul a cons- 
truit atît biserici, cît și locuinţe, dulapuri și 
paturi, în același stil gotic. Continuăm să con- 
fundăm tot ceea ce este festiv, grandios, cu 
barocul, deși stilul baroc includea în caracterul 
său, în egală măsură, palate, dar și grajduri, 
biserici, altare, dar şi mese de toaletă [...] Da- 
torită importanţei lor pentru epoca noastră, 
industria și mijloacele de transport vor trebui 
să adopte ele însele formele corespunzătoare 
prestigiului lor, într-o desăvirşire artistică a 
tuturor elementelor. În condiții proprii de 
existență ele se vor îndrepta în mod necesar 
spre așa ceva. Ele vor influența însă și în- 
treaga noastră sensibilitate estetică; impri- 
mînd propriul lor ritm, vor antrena intr-o co- 
muniune simpatetică întregul limbaj al for- 
melor din epoca noastră. 

Înflorirea artei monumentale a fost întot- 
deauna expresia unui anumit grup de putere 
dintr-o epocă. Dacă se poate vorbi în acest 
sens de artă ecleziastică în Evul Mediu, de 
artă regală în perioada barocului, de artă 
burgheză la 1800, cred că şi îniloritoarea 
noastră industrie dă naștere astăzi unui 
grup de putere, care nu va pregeta să-și exer- 
cite influenţa asupra culturii. 

Într-o sinteză a potenţialului artistic și a 
capacităţii tehnice rezidă o perspectivă ade- 
menitoare, și anume împlinirea năzuinței noas- 
tre, a tuturor, spre o cultură care să poată fi 

certificată, în unitatea tuturor manifestărilor 
vieţii, drept stilul epocii noastre. 


A pus stăpînire pe noi o grabă care nu ne 
acordă răgazul de a zăbovi asupra amănun- 
telor. Atunci cînd gonim într-un vehicul ul- 
trarapid pe străzile metropolelor noastre nu 
mai putem observa detaliile construcţiilor, la 
fel cum, din trenul rapid, imaginea oraşelor 
pe lingă care trecem în goană nu poate impre- 
siona altfel decît ca siluetă. Clădirile luate în 
parte nu îmi mai spun nimic. Unui asemenea 
mod de a observa lumea exterioară, care a de- 
venit deja pentru noi, în orice situaţie, o stă- 
ruitoare obișnuinţă, îi corespunde doar o cons- 
trucție care să ctaleze, pe cît posibil, suprafeţe 
calme, bine conturate și care, prin conciziunea 
sa, să nu stingherească. 

Dacă trebuie scos în  cvidenţță un anumit 
clement, acesta trebuie să fie amplasat la ca- 
pătul direcţiei noastre de deplasare. Este ne- 
cesar un contrast vizibil între reperele care 
ies în relief și suprafeţele vaste sau o înşiruire 
echilibrată de detalii necesare, prin care aces- 
tea să-și recapete uniformitatea.  Rămiîne în 
afara oricărei îndoieli că metalul, precum și 
tehnica ce domină materialul, au o mare im- 
portanță pentru finalitatea acestor intenții 
ritmice. 


Pentru toate obiectele realizate cu ajutorul 
maşinii ar trebui să aspirăm nu la o apropiere 
tangențială a artei de industrie, ci la o legă- 
tură intimă între ele. O asemenea legătură 
intimă va fi obținută dacă se va evita orice 
imitație, atît a formelor artizanale, cît și a ve- 
chilor stiluri, și dacă, dimpotrivă, modalitatea 
de a produce prin intermediul maşinii va fi 
folosită cu exactitate și adusă la o expresie 
artistică, astfel încît, în orice relaţie, autenti- 
citatea să fie pusă în evidenţă și, mai ales, să 
transpună și să modeleze artistic acele forme 
care rezultă oarecum de la sine prin interme- 

diul maşinii și prin producţia de mare serie și 
sînt adecvate acestora. 


Este vorba chiar şi aici de a obţine pentru fie- 
care produs în parte tipuri care să prezinte o 
puritate a construcţiei şi o logică a materialu- 
lui şi care, totodată, să nu tindă către ceva 
absolut nou în modelare, ci să fie, într-o oare- 
care măsură, extrase din bunul gust al epocii. 


Este o sarcină nobilă a epocii noastre aceea de 
a supune legilor arhitectonice materialele și 
construcţiile. Doar în momentul în care vom 
reuşi acest lucru vom provoca şi cu mijloacele 
de construcţie moderne impresia de stabilitate. 
Nimeni nu se va îndoi de rezistența verifica- 
bilă prin calcule a metalului. Problema este 
însă aici dacă stabilitatea este strict vizual 
perceptibilă. Stabilitatea estetică este altceva 
decît stabilitatea constructivă. Este necesar ca 
privitorului să-i apară o expresie dinamică şi, 
prin aceasta, să fie îndeplinită o condiţie este- 
tică, așa cum este ea în întregime satisfăcută, 
de exemplu, în cazul templului doric. Cons- 
trucţii moderne, firește, dar nu cred că stabi- 
litatea obținută pe cale matematică va putea 
să producă vreodată un efect la nivelul per- 
cepției vizuale. Aceasta ar fi o artă avînd la 
bază intelectul, ceea ce ar însemna o contra- 
dicţie în sine. A căuta tipul şi a-l găsi consti- 
tuie scopul suprem al oricărei arte. 


Am încercat să arăt că arta și tehnica sînt, 
prin esența lor, două manifestări diferite ale 
spiritului şi că este fals să credem că momen- 
tul de frumuseţe ar putea să rezulte din prin- 
cipii tehnice, deci doar din atingerea ţelurilor 
celor mai nesemnificative și mai limitate: în 
egală măsură, am formulat revendicarea ca 
arta și tehnica să se contopească într-o ac- 
țiune comună. Nu cred că în aceasta există 
o contradicţie. Mi se pare necesar, pe de o 
parte, să facem distincţie între cele două ac- 

tivități spirituale, iar pe de alta, să le subsu- 
măm unui ţel comun, țelul care pînă acum în 
istorie şi-a găsit expresia senzorial perceptibilă 
în stil. Putem recunoaşte în istorie cum ac- 
țiunea comună a unui înalt potenţial tehnic și 
a unei arte profund trăite a avut drept rezul- 
tat crearea unui stil într-o anumită perioadă. 
Putem observa că niciodată o tehnică nou in- 
ventată nu a determinat forma particulară, ci 
că aceasta s-a născut din spiritul epocii şi că 
dorinţa de forme a găsit și a inventat mereu 
tehnica ce i se părea necesară. 


Bruno Taut 


UN PROGRAM DE ARHITECTURĂ 
1918 


Arta! — un lucru mare, dacă există cu ade- 
virat. Astăzi această artă nu există. Direcţiile 
dezbinate se pot regăsi într-o unitate numai 
sub auspiciile unei noi arhitecturi, în așa fel 
încît toate disciplinele individuale se vor con- 
topi în ea. Atunci nu vor mai exista granițe 
între arta decorativă, plastică și pictură, toate 
vor fi una : construcția. 

Construcţia este purtătoarea nemijlocită a 
fortelor spirituale, făuritoarea senzațiilor în- 
tregului, astăzi latente, însă mîine vii. Doar o 
revoluție completă în domeniul spiritual va 
putea crea un asemenea mod de a construi. 
Dar această revoluție nu vine de la sine și 
nici această construcţie. Ambele trebuie să fie 
dorite — arhitecții din ziua de azi trebuie să 
pregătească noua construcție. Munca lor, ra- 
portată la viitor, trebuie uşurată şi susținută 
în mod public. 


De aceea : 


I. Sprijinirea și adunarea forţelor ideale din 
rindul arhitecţilor 


a) Sprijinirea ideilor arhitecturale care, de- 
pășind formalul, aspiră la stringerea tuturor 
forțelor populare, ca simbol al făuririi unui 
viitor mai bun, şi învederează caracterul cos- 
mic al arhitecturii, aşa-numitele utopii. Acor- 
darea de subvenţii publice, sub formă de burse, 
unor arhitecţi cu orientări radicale pentru ase- 
menea lucrări. Mijloace pentru răspîndire, prin 
publicare, pentru confecţionarea de modele și 


b) pentru un teren de experiment (de 
exemplu, în Berlin: Tempelhofer Feld) pe 
care arhitecţii pot construi machete mari ale 

ideilor lor. Tot aici să fie încercate și perfec- 
ționate construcţii provizorii în mărime” natu- 
rală, noi efecte arhitectonice, de exemplu cel 
al sticlei ca material de construcție, și să fie 
arătate maselor largi. Profanul, femeia si co- 
pilul îl duc pe arhitect mai departe decit spe- 
cialistul rigid. O echilibrare a cheltuielilor prin 
materialul rezultat din topirea unor statui, 
dezafectarea unor amenajări memoriale, pre- 
cum și prin participarea industriilor în depen- 
dență de construcţiile experimentale. Ateliere 
alături de colonii de meșteșugari și artişti, pe 
terenul de experimentare. 

c) Luarea de decizii, în privința împărţirii 
mijloacelor materiale, de către un mic consiliu 
format jumătate din arhitecţi creatori și ju- 
mătate din profani avînd concepții radicale. 
În cazul în care nu se ajunge la un acord, 
atunci va decide un profan ales din consiliu. 


II. Case pentru popor 

a) Începerea unor ample construcții de case 
pentru populaţie; nu în cadrul orașelor, ci 
pe teren viran; ca anexe la așezări, grupări 
de clădiri pentru teatru, concerte, cu pensiuni 
sau ceva similar. Prevederea unui timp de 
construcţie îndelungat; de aceea, inceperea 
după un plan impunător, cu fonduri minime. 

b) Alegerea arhitectului nu prin concurs, ci 
în funcție de I c. 

c) În cazul în care se împotmolesc lucrările, 
atunci, în pauze, noi impulsuri, prin proiecte 
de extindere, noi idei, după I a-c. 

Aceste construcţii să reprezinte prima în- 
cercare de unificare a forțelor populare cu ar- 
tiștii, de construire a unei culturi. Ele nu-și pot 
avea locul într-un oraş mare, deoarece acesta, 
putred, va dispărea precum vechea putere. Vii- 
torul se află pe terenul nou, desțelenit, care se 
va hrăni singur (pe un fundament sigur). 


167 


III. Așezări 


a) O conducere unitară, prin care arhitectul 
fixează principii generale după care verifică 
proiectele şi construcțiile alese, fără a împie- 
dica libertatea personală, în detaliu, Dreptul 
de veto al arhitectului. 

b) ca şi II b. 

c) Trecerea, în principiu, pe planul al doi- 
lea a formalului în raport cu raţiunile de or- 
din practic, fără nici o reținere pentru găsirea 
celor mai simple soluţii şi pentru folosirea ori- 
cărei culori. 


IV. Alte construcții 


a) Pentru artere şi, în funcţie de circum- 
stanțe, pentru cartiere sînt valabile punctele 
III a și b. 

b) Nici o diferenţă între clădirile publice şi 
particulare. Atîta timp cît există arhitecţi li- 
beri, sînt numai arhitecţi liberi. O dată ce nu 
există meșteri olari guvernamentali, nu trebuie 
să existe nici arhitecţi guvernamentali. Ori- 
cine poate realiza construcţii publice sau pri- 
vate. Sarcini ca la I c sau prin concursuri, 
care nu sînt anonime, ai căror participanţi sînt 
invitaţi și premiaţi de către un consiliu, după 
I c; nici un proiect neplătit. Arhitecţii ne- 
cunoscuţi se adresează, pentru invitaţie, con- 
siliului. Anonimatul în concurs este lipsit de 
valoare, deoarece pot fi oricum recunoscuţi prin 
prezenţa lor artistică arhitecţii încununaţi de 
succes. În juriul de decernare a premiilor nu 
contează decizia majorităţii ; fiecare judecător 
este răspunzător numai pentru sine. Cel mai 
bine un singur judecător. Ultima alegere, la 
nevoie, prin plebiscit. 

c) Funcţionari pentru construcții, precum 
consilieri edilitari etc., numai pentru a con- 
duce lucrările locale, recepţionarea construc- 
țiilor şi controlul financiar ; numai cu funcții 
tehnice. 

d) Fără titluri și onoruri pentru arhitecţi 
(Doctor, Profesor, Consilier, Excelenţă etc). 

e) În toate să se dea prioritate caracterului 
creator, fără tutelă, o dată ce a fost însărcinat 
un arhitect. 

f) În caz de contradicţie deschisă, decizia se 
ia de către un consiliu de la I c, care poate fi 
format printr-o corporație de arhitecți. 

g) Numai asemenea corporaţii de arhitectură 
au valabilitate în acest scop și sînt recunoscute 
oficial, în cadrul cărora principiul de ajutor 
reciproc este aplicat pe deplin. Prin ele să fie 
influențată şi politica de construcţii. Numai 
ajutorul reciproc face o comunitate fecundă 
și activă. Este mai important decît numărul 
de voturi, care nu reprezintă nimic fără coezi- 
une socială. El exclude concurenţa neartistică 
şi, astfel, necinstită. 


V. Educarea arhitecților 


a) Corporaţii conform IV g; în decizia asu- 
pra înființării, constituirii și supravegherii de 
școli tehnice ; alegerea profesorilor împreună 
cu elevii. Activitate practică, pe șantier şi în 
atelier, ca ucenic. 

b) În şcolile de specialitate să nu se facă o 
instruire artistică, ci doar tehnică. Școli teh- 
nice unitare. 

c) Instruirea artistică în birourile arhitecți- 
lor constructori, în funcţie de alegerea tineri- 
lor care îi desemnează pe acești arhitecți. 

d) O instruire generală, în funcţie de încli- 
nație și cunoștințele anterioare, în şcoli popu- 
lare de artă şi universităţi. 


VI. Arhitectura și celelalte arte 


a) Amenajarea, de către arhitecţi, sub forme 
plăcute, a expozițiilor ; construcţii ușoare, pe 
locuri deschise și plasarea lor în locuri circu- 
late, populare, în genul iarmarocului. 

b) Atragerea din plin a pictorilor şi sculpto- 
rilor la toate construcţiile, pentru a-i abate de 

la arta de salon; deșteptarea interesului re- 
ciproc între arhitect şi „artist“. 

c) Prin urmare și introducerea studenților- 
arhitecţi în „arta nouă“, creatoare. Contează 
numai arhitectul care parcurge domeniul ge- 
neral al artei si care înțelege strădaniile radi- 
cale ale picturii si ale plasticii. Numai el va 
contribui la unitatea întregului. 

Consideraţia sporită a arhitectului în viața 
publică, prin ocuparea de posturi mai impor- 
tante, rezultă chiar din îndeplinirea acestui 
program. 


Jacobus Johannes Pieter Oud 


ARTA ȘI MAȘINA 
1918 


În mod paradoxal se poate spune că înverșu- 
narea artistului modern este o luptă împotriva 
sentimentului. 

Artistul modern încearcă din răsputeri să 
atingă universalul, în timp ce simţirea tinde 
spre particular. 

Subiectivul reprezintă arbitrarul, inconştien- 
tul, elementul relativ, nedeterminat, care poate 
fi sublimat de către o minte conștientă pen- 
tru a atinge o oarecare determinare. În acest 
scop, subiectivul trebuie ordonat de către 
mintea conștientă pentru ca, în cadrul deter- 
minării sale relative, să se ajungă la un stil. 

Scopul artistului modern îl reprezintă reali- 
zarea acestui ciclu, pentru a obţine un stil 
anume. 


Dacă înțelegem prin  „monumentalitate“ 
relaţia organizată și controlată dintre subiec- 
tiv şi obiectiv rezultă că, la un nivel superior 
de înțelegere, această îndîrjire a artistului mo- 
dern va avea ca rezultat un stil monumental. 


Se pot distinge două curente principale în 
cadrul acestui efort de a se ajunge la un stil. 


Unul este reprezentat de curentul tehnic și 
industrial, care se poate numi curentul pozitiv 
și care încearcă a conferi o expresie estetică 
produselor care sînt rezultatul îndeminării 
tehnice. 


Al doilea curent care, în sprijinul compa- 
raţiei propuse de noi, se poate numi negativ 
(deși manifestările sale sînt la fcl de pozitive 
ca primele) este reprezentat de artă, care în- 
cearcă, prin abstractizare, să atingă funcţio- 
nalismul. 

Unitatea acestor două curente reprezință 
esenţa noului stil. 

Adevărata artă se află în relaţie cauzală cu 
aspiraţiile sociale ale secolului nostru. Dorinţa 
intimă de a face ca individul să se subordo- 
neze socialului o întîlnim atît în viaţa de zi 
cu zi, cit și în artă, fiind reflectată în nevoia 
de a organiza indivizii în grupuri, asociaţii, 
confederaţii, societăţi, trusturi, monopoluri etc. 
Acest paralelism de aspirații intelectuale şi 
sociale, care reprezintă o necesitate pentru 
cultură, formează baza stilului. 

În fiecare perioadă, elementul universal din 
artă își găseşte forma exterioară proprie, care 
reprezintă reflectarea a trei factori: spiritul 
(văzut ca unitatea dintre intuiție și conștiință), 
materialul și metoda de realizare. 

S-a scris mult despre spiritul operei de artă 
moderne și, din acest motiv, noi vom pune tot 
atit de mult accentul pe ceilalţi doi factori, 
materialul și metoda de realizare, deoarece, 
pentru a conferi spiritului expresia plastică 
dorită, trebuie stabilite, înainte de toate, mij- 
loacele de realizare ale acestei expresii și ce 
este, oare, mai caracteristic și mai specific vea- 
cului nostru dacă nu maşina? În această pe- 
rioadă spiritul operei de artă trebuie să fie 
realizat cu mina sau cu maşina ? Pentru artis- 
tul modern, direcţia viitoare de dezvoltare 
trebuie să ducă, în mod inevitabil, către ma- 
șină, deşi, la început, vom avea tendința de a 
o privi ca pe o erezie. Explicaţia constă în fap- 
tul că, din punct de vedere social și economic, 
mașina reprezintă mijlocul ideal de a crea 
pentru oameni produse mai utile decît pro- 
dusele artistice ale prezentului, care sint acce- 
sibile numai individului înstărit, și nu că ea 
poate conferi o expresie plastică specifică, su- 
perioară celei manuale. 


Din momentul în care arhitectura și-a atins 
modalitatea de expresie prin intermediul ma- 
șinii (lucru care s-a petrecut deja de multă 
vreme încoace — Wright), culoarea aplicată 
este în mod inevitabil antrenată spre aceleași 
mijloace plastice, apărînd, astfel, spontan, uni- 

tatea expresiei pure a spiritului veacului nos- 
tru. . : 

O greșeală cardinală a lui Ruskin şi Morris 
a fost faptul că au discreditat mașina, confun- 
dînd esența sa cu folosirea abuzivă a acesteia. 

De îndată ce folosim mașina pentru a imita 
o altă metodă de realizare comitem un păcat 
împotriva factorilor care determină forma pură 
(formă care, apărînd în cadrul purității, poate, 
întotdeauna, să atingă rezultate estetice). Acest 
păcat nu este comis numai împotriva metodei 
de realizare, ci şi împotriva spiritului și mate- 
rialului, deoarece, în artă abuzul apare ori de 
cite ori se confundă mijloacele de atingere a 
unui scop cu scopul însuşi. Astfel s-a ajuns ca 
în pictură să apară reprezentări străine artei ; 
în arhitectură, detalii străine artei ; în filoso- 
fie, rațiune pură fără înțelepciune. 

Artistul de odinioară credea prea mult în 
pseudovalori. Despre artistul modern se poate 
spune că pornește în mod exagerat de la esenţă 
și se vede incapabil de a crea o imagine exte- 
rioară artistică. 

Faptul că folosirea pură a maşinii poate con- 
duce la rezultate estetice a fost deja dovedit 
de clădiri, de cartea tipărită artistic, de mate- 
rialele textile etc. În legătură cu spiritul unei 
lucrări de artă modernă, Severini declară: 
„Precizia, ritmul, brutalitatea maşinilor şi miş- 
cările acestora ne-au condus, fără îndoială, la 
un nou realism pe care-l putem exprima fără 
a trebui să pictăm locomotive“. 

Pe scurt, ajungem la concluzia (deși pentru 
viitor) că şi ceilalți doi factori determinanți 
ai formei se pot armoniza cu stilul modern de 
viaţă. Opera de artă va fi produsă de către 
mașină — deși va folosi materiale total dife- 
rite decit cele de pînă acum —, iar obiectul de 
artă unicat, așa cum ne-am obişnuit, va înceta 
să mai existe. 


Vladimir E. Tatlin 
DESPRE MONUMENTELE DE TIP. NOU 
1919 


Monumentele contemporane, înainte de toate, 
trebuie să răspundă tendinței generale spre 
sinteza genurilor artei, pe care o observăm în 
momentul de faţă. Nu există pictură fără în- 
țelegerea spaţială (și, ca un caz particular, plas- 
tică) a formei, nu este sculptură fără o cultură 
arhitecturală sau picturală, nu există arhitec- 
tură fără pictură și spaţiu. Arhitectul, pictorul 
și sculptorul trebuie să ia parte în egală mă- 
sură la elaborarea și realizarea monumentului 
contemporan. De aici nu reiese, desigur, că 
arhitectul trebuie să construiască o casă, picto- 
rul s-o coloreze, sculptorul s-o orneze. În fond, 
n-am obţine astfel nici o sinteză. Însuși planul, 
proiectul monumentului, nu pe părți, ci în în- 
tregime, trebuie să satisfacă, în același timp, pe 
arhitect, pe sculptor și pe pictor. 


Forma monumentului corespunde tuturor for- 
melor artistice inventate în timpurile noastre. 
In situația actuală a artelor, aceste forme vor 
fi, evident, cele mai simple : cuburi, cilindri, 
sfere, conuri, segmente, suprafețe sferice, sec- 
țiunile lor etc. Monumentul este de dorit să 
aibă dimensiuni cît mai mari, ceea ce este fi- 
resc, la urma urmei, dacă ţinem seama de înăl- 
timea clădirilor noastre urbane. O parte dintre 
cele mai simple forme (cuburi) trebuie să adă- 
postească în ele aule, săli de sport, săli de 
ședințe etc., precum şi alte încăperi care ar 
putea fi folosite în diverse scopuri, după nece- 
sităţi ; dar aceste încăperi nu trebuie să fie 
muzec, biblioteci etc., deoarece este de dorit 
ca în aceste săli să existe mișcare continuă. Dar 
monumentul mai include în sine centrul agita- 
toric, din care se fac apeluri către întregul 

oraş, chemări, diferite proclamațţii ; motociclete 
speciale și automobile de un anumit model, 
cu emblema monumentului, ar putea servi cel 
mai bine ca aparat agitatoric al guvernului; 
în aceste scopuri, monumentul ar avea și un 
garaj [...] În afară de acestea, să spunem, în- 
tr-una din aripile largi ale monumentului [...] 
ar Îi necesar să se afle amplasat un ecran gi- 
gantic, pe care, în ceasurile de seară, să fie re- 
date, pe peliculă cinematografică, vizibile, ulti- 
mele știri din viaţa culturală și politică a lumii. 
În scopul informării directe, în monument se 
instalează un post de radio de importanţă mon- 
dială, o staţie de telefon și telegraf proprie (de 
mici proporții) şi alte aparate ce slujesc la in- 
formarea publicului larg. Totodată, avînd în 
vedere descoperirile făcute în ultimul timp, 
monumentul trebuie să aibă o staţie de proiec- 
toare, care să proiecteze litere luminoase pe 
cer (aceasta este mai ușor de realizat în zona 
de nord): din aceste litere se pot compune 
lozinci legate de evenimentele zilei. În plus, 
monumentul poate avea o serie de centre de 
mici dimensiuni, îndeosebi cu destinaţie artis- 
tică, încăperi pentru invenţii artistice, tipogra- 
fie, chiar o sală de mese etc. În orice caz, încă- 
perile monumentului pot fi legate printr-un 
ascensor electric şi prin alte mijloace tehnice 
de circulaţie. Trebuie afirmat, ca principiu : în 
primul rînd, elementele monumentului trebuie 
să reprezinte, toate, aparatură tehnică mo- 
dernă, care să contribuie la agitaţie și propa- 
gandă şi, în al doilea rînd, monumentul să fie 
locul cu cea mai intensă circulaţie : să se stea 
și să se şadă cît mai puţin, să fii purtat mecanic 
de sus în jos, să fii atras împotriva voinței, 
in faţa ochilor să-ţi sclipească fraza puternică 
și laconică a oratorului agitator și apoi — ulti- 
ma știre, hotărire, decizie, ultima invenție, 
o explozie de gînduri simple și clare, creație, 
numai creaţie. 
Acesta este proiectul în linii generale. 

„Proiectul [...] bazindu-se pe sinteza cuceririlor 
tehnice ale timpului nostru, oferă posibilitatea 
"aplicării generoase a noilor forme artistice în 
tehnică. Radioul, ecranul, conductele, ca ele- 
mente ale monumentului, pot fi, în același timp, 
și elemente ale formei. Din acest punct de ve- 
dere, trebuie să se acorde atenţie îndeosebi 
faptului că monumentul nu poate fi compus 
din încăperi separate, legate între ele doar ex- 
terior, ci trebuie să constituie un monolit, dar 
sarcina artistului constă, în primul rînd, în a 
găsi o asemenea formă unică, În acelaşi timp 
arhitecturală, plastică și picturală, care ar da 
posibilitatea de a sintetiza formele diferitelor 
aparate tehnice. Se înțelege că la înfăptuirea 
unui astfel de monument trebuie cooptați ingi- 
neri şi tehnicieni de diferite specialități. 


Walter Gropius 
Bruno Taut 


NOUA IDEE ARHITECTURALĂ 
1919 


W. Gropius 


Ce este arhitectura ? Este expresia cristalizată 
a celor mai nobile idei ale oamenilor, a căldu- 
rii, a umanităţii, a credinţei! Așa a fost ea 
cîndva. Dar care dintre cei ce trăiesc în epoca 
noastră blestemată de pragmatism îi mai per- 
cepe esenţa atotcuprinzătoare şi dătătoare de 
fericire? Mergem pe străzile și prin oraşele 
noastre şi nu urlăm de rușine în faţa acestor 
deșerturi de uriţenie! Să ne fie clar: aceste 
surogate cenușii, găunoase și lipsite de spirit, 
în care trăim şi muncim, vor depune în fața 
posterității o mărturie umilitoare pentru infer- 
nala decădere spirituală a generaţiei noastre, 
care a uitat singura mare artă : arhitectura. Să 
nu ne închipuim cumva, în aroganţa noastră 
europeană, că sărmanele isprăvi constructive 
ale epocii noastre ar putea să modifice dezo- 
lanta imagine generală. Opera noastră, a tu- 
turor, este constituită doar din mici fragmente. 
Produsele create de nevoie şi cu un scop nu 
alină dorul de o lume a frumosului reconstru- 
ită din temelii, de o renaştere a acelei unităţi 
a spiritului ce s-a înălţat pînă la miracolul ca- 
tedralei gotice. Noi nu o mai trăim. Ne mai ră- 
mîne însă o nădejde: îdeea, constituirea unei 
idei arhitecturale învăpăiate, cutezătoare, : de 
largă perspectivă, pe care să o împlinească 
o vreme mai fericită, ce trebuie să vină. Ar- 
tiști, să doborim în fine zidurile pe care pe- 
danteria noastră deformatoare le-a ridicat între 
„arte“, astfel încît să redevenim cu toții con- 
structori ! Să vrem, să gîndim și să creăm îm- 
preună noua idee de arhitectură. Pictori şi 

sculptori, spargeți, așadar, stavilele din calea 
spre arhitectură şi deveniți coautori ai cons- 
trucţiei, combatanți pentru țelul de ultimă in- 
stanță al artei : concepţia creatoare a catedra- 
lei viitorului, care va fi din nou totul într-o 
singură formă, arhitectură, sculptură şi pictură. 

De îndată însă ce devin un compromis, ideile 
mor. De aceea se impune o dreaptă cumpănire 
între vis și realitate, între nostalgia astrelor și 
munca de zi cu zi. Arhitecţi, sculptori, pictori 
— trebuie să ne reîntoarcem cu toţii la mește- 
sug ! Căci nu există „artă ca profesie“. Artiştii 
sînt meșteșugari, în sensul primar al cuvîntu- 
lui, şi doar în rarele momente luminoase, pline 
de har, ce se situează dincolo de propria lor 
voință, arta poate să înflorească inconștient din 
lucrarea mîinilor lor. Pictori și sculptori, rede- 
veniţi și voi meșteșugari, sfărimaţi șabloanele 
artei de salon din creațiile voastre, îndrepta- 
ţi-vă spre clădiri, binecuvîntaţi-le cu un colorit 
de basm, dăltuiţi idei în pereţii goi şi construiți 
cu fantezie, fără să vă pese de dificultăţile 
tehnice. Harul fanteziei este mai important 
decît orice tehnică ce se adaptează întotdeauna 
voinței omului de a modela. Căci astăzi nu 
există încă nici un arhitect, noi toți nu sîntem 
decît pregătitori ai aceluia care va merita din 
nou, cîndva, numele de arhitect, întrucît 
acesta înseamnă stăpân al artei, care va con- 
strui grădini din pustiuri şi va înălța un turn 
de minuni pînă la cer. 


Bruno Taut 


Există astăzi arhitectură ? Există astăzi arhi- 
tecți ? Erwin von Steinbach, Sinan, Aben 
Cencid, Diwakara, Pâppelmann — îndrăznește 
oare astăzi cineva să se numească „arhitect“ în 
fața acestor nume ilustre ? Nu, astăzi nu există 
nici arhitectură, nici arhitecţi. 

Nu sîntem oare noi cei care astăzi ne lăsăm 
purtaţi de val, paraziți în ansamblul unei socie- 
tăţi care nu cunoaşte și nu dorește nici o arhi- 

tectură și care, deci, nu are nevoie nici de arhi- 
tect ? Căci noi nu numim arhitectură faptul de 
a îmbrăca în forme plăcute o mie de lucruri 
utile, locuinţe, birouri, gări, hale alimentare, 
școli, castele de apă, gazometre, foișoare de foc, 
fabrici şi alte asemenea. ,„,Folosul“ pe care îl 
avem de pe urma acestor lucruri, prin inter- 
mediul cărora ne tîrîm prin viaţă, nu are nimic 
de a face cu profesia noastră, după cum nici 
una din construcţiile de azi nu are de a face 
cu Angkor Vat, Alhambra sau Zwingerul din 
Dresda. 


În profesia noastră nu putem fi astăzi crea- 
tori ; noi căutăm şi lansăm un apel. Nu vrem 
să încetăm a căuta ceea ce cîndva se va putea 
cristaliza şi a chema însoțitori care să meargă 
cu noi pe poteca aspră şi care să știe că tot 
ceca ce există azi este doar auroră foarte tim- 
purie şi, uitînd de sine, prin sacrificii, să se 
pregătească pentru răsăritul unui nou soare. [i 
chemăm pe toţi cei care se încred în viitor. 
Orice năzuinţă puternic îndreptată spre viitor 
este arhitectură în devenire. Va exista cîndva 
o concepţie despre lume, iar atunci va exista 
și semnul ei, cristalul ei — arhitectura. 

Atunci nu va exista nici luptă, nici meditaţie 
în jurul artei, într-o viaţă banală, atunci va 
exista o singură artă, iar această artă va lumina 
toate colţurile și ungherele. Pînă atunci utilul 
va fi suportabil numai dacă arhitectul va purta 
în sine presimţirea acestui soare. Ea singură 
dă măsura tuturor lucrurilor, desparte strict 
sacrul de profan, marele de mic, dar conferă 
și obiectelor de fiecare zi o licărire din stră- 
lucirea «ei. 


Walter Gropius 


STAATLICHES BAUHAUS DIN WEIMAR. 
MANIFEST $I PROGRAM 
1919 


Scopul final al oricărei activităţi modelatoare 
este construcţia! A o împodobi constituia 
odinioară cea mai nobilă sarcină a artelor plas- 
tice ; acestea erau părţi indetașabile ale arhi- 
tecturii. Astăzi ele se află într-o poziţie parti- 
culară, suficientă sieşi, de unde vor putea fi 
izbăvite abia prin colaborarea conștientă și in- 
fluenţarea reciprocă a tuturor lucrătorilor. Ar- 
hitecţii, pictorii şi sculptorii trebuie să înveţe 
din nou să cunoască şi să înțeleagă structura 
complexă a clădirii, în întregul și în părțile ei; 
atunci, din nou, operele lor vor fi impregnate 
de un spirit arhitectonic, pe care îl pierduseră 
în arta de salon. 


Vechile școli artistice nu au fost capabile să 
creeze această unitate; de altfel, cum ar fi 
putut să o facă din moment ce arta nu poate fi 
predată ? Ele trebuie să treacă, din nou, în 
atelier. Această lume a desenatorilor de modele 
și a artiştilor decoratori, care doar desenează şi 
pictează, trebuie, în fine, să redevină o lume 
care construieşte. Dacă tînărul ce simte atracţie 
pentru activitatea modelatoare își incepe ca- 
riera, precum odinioară, prin a-şi însuși un 
meșteșug, „artistul“ neproductiv nu mai ră- 
miîne, de aici înainte, condamnat la o neîmpli- 
nită exercitare a artei, iscusința sa fiind păs- 
trată astfel ca meşteșug, unde el poate realiza 
lucruri excelente. 

Arhitecti, sculptori, pictori, trebuie să ne re- 
întoarcem cu toții la meșteșug ! Căci nu există 
„artă ca profesie“. Nu există nici o deosebire 
de esenţă între artist şi meșteșugar. Artistul 
este o potențare a meșteșugarului. Inspirația, 
în rarele momente luminoase ce se situează 

dincolo de voinţa artistului, face ca arta să 
înflorească inconștient din lucrarea miîinii sale, 
dar temeiul manualitiiţii este indispensabil ori- 
cărui artist. Acolo se află izvorul primordial al 
modelării creatoare. 

Să alcătuim, aşadar, o nouă breaslă a mese- 
riașilor, fără aroganţa separatoare în clase, care 
ar vrea să ridice un zid trufaş între meșteșu- 
gari şi artiști! Să dorim, să imaginăm, să fău- 
rim în comun noua construcţie a viitorului, 
care va fi totul într-o formă — arhitectură și 
sculptură și pictură — care se va înălța cîndva 
spre ceruri, din milioane de miini de meșteșu- 
gari, ca un simbol cristalin al unei noi credințe 
viitoare. 


Staatliches Bauhaus din Weimar s-a născut 
din unirea fostei Școli superioare  arhiducale 
saxone de arte plastice cu fosta Școală arhidu- 
cală saxonă de arte şi meserii, prin încorpora- 
rea unei secţiuni de arhitectură. 


Scopuri 


Bauhaus urmăreşte să adune într-o unitate 
întreaga creaţie artistică, să reunifice toate 
disciplinele artistico-manuale — sculptura, pic- 
tura, arta decorativă şi meșteșugul — ca părți 
componente inseparabile ale unei noi arhitec- 
turi. Scopul final, chiar dacă îndepărtat, pentru 
Bauhaus este opera de artă unitară — marea 
construcție — în cadrul căreia să nu existe 
graniţe între arta monumentală și arta decora- 
tivă. 

Bauhaus vrea să formeze din arhitecţi, pic- 
tori şi sculptori de toate gradele, în funcţie de 
capacitatea lor, meseriași iscusiti sau artiști 
creatori, în adevăratul sens al cuvîntului si să 
întemeieze o comunitate de lucru a artiştilor- 
meșteșugari, activi sau în devenire, care să ştie 
să coniigureze, în mod unitar, construcţiile în 
întregul lor — structura brută, finisajele, de- 
corarea și mobilierul — într-un spirit format 
în aceeași direcţie. 

Principii 


Arta se naște mai presus de orice metodă, ea 
în sine nu poate fi predată, spre deosebire de 
meșteșug. Arhitecţii, pictorii, sculptorii sînt, în 
sensul primar al cuvîntului, meșteșugari, de 
aceea se cere, drept bază indispensabilă a ori- 
cărei creații plastice, pregătirea  meșteșugă- 
rească temeinică a tuturor celor ce studiază în 
ateliere, în puncte de lucru sau experimentale. 
Atelierele proprii trebuie dezvoltate cu timpul, 
trebuie încheiate contracte de ucenicie cu alte 
ateliere. 

Școala este slujitoarea atelierului, într-o 
pună zi ea se va transforma în atelier. Deci, 
Nici profesori şi nici elevi în Bauhaus, ci 
meşteri, calfe şi ucenici. 

Genul de învăţămînt decurge din esența 
atelierului : 

— Configurare organică dezvoltată din iscu- 
sinţa de meşteşugar. 

— Evitarea oricărei rigidităţi ; favorizarea 
creativității; libertatea  individualităţii, dar 
studiu sever. 

— Probe de trecere în rîndul meșterilor și 
al calfelor, desfăşurate, precum în bresle, în 
faţa consiliului meșterilor din Bauhaus sau în 
fața unor meşteri din afară. 


— Colaborarea cursanților la lucrările meş- 
terilor. 
— Procurarea de comenzi şi pentru cursanţi. 


— Elaborarea în comun a unor ample pro- 
iecte de construcţie utopice — clădiri publice — 
cu o finalitate de perspectivă. Colaborarea 
tuturor meșterilor și cursanților — arhitecţi, 
pictori, sculptori — la aceste proiecte, în scopul 
armonizării treptate a tuturor articulaţiilor şi 
componentelor construcţiei. 

— Contact permanent cu cei din conducerea 
activităţii artizanale și a industriei din ţară. 

— Contact cu viaţa publică, cu populaţia, 
prin expoziții şi alte manifestări. 


î 
î 

— Noi experienţe în domeniul tehnicii expo- 
ziționale, spre a rezolva problema expunerii 
tablourilor și a sculpturilor într-un cadru arhi- 
tectural. 

— Cultivarea unor relaţii prietenești între 
meșteri şi cursanţi în afara lucrului: teatru, 
conferinţe, poezie, carnavaluri, muzică. Institu- 
irea unui ceremonial voios la aceste întruniri. 


Conţinutul învățămîntului 


Invăţămîntul în Bauhaus cuprinde toate dome- 
niile practice şi științifice ale creaţiei plastice. 

A. Arhitectură, 

B. Pictură, 

C. Sculptură, 
inclusiv toate domeniile meșteșugărești afe- 
rente. 

Cursanţii vor fi formaţi atît din punctul de 
vedere al meșteşugului (1), cît şi pentru desen- 
pictură (2), precum şi științifico-teoretic (3). 

1. Pregătirea în meserie — desfășurată fie în 
propriile ateliere, ce se vor completa pe par- 
curs, fie în alte ateliere angajate prin contract 
de ucenicie — cuprinde : 

a) sculptori, pietrari, ipsosari, sculptori în 
lemn, ceramiști, turnători în gips; b) fierari, 
lăcătuși, modelatori în metal, strungari ; c) tîm- 
plari ; d) pictori decoratori, pictori pe sticlă, 
mozaicari, smălţuitori ; e) gravori, xilogravori, 
litografi, artiști-tipografi, cizelatori ; f) ţesători. 

Pregătirea meșteșugărească constituie funda- 
mentul învăţămîntului în Bauhaus. Fiecare 
cursant trebuie să înveţe o meserie. 

2. Pregătirea pentru desen-pictură cuprinde : 

a) schiță liberă din memorie sau din imagi- 
nație ; b) desen şi pictură de portrete, nuduri 
și animale ; c) desen şi pictură de peisaj, perso- 
naje, plante și naturi moarte; d) compoziţie; 
e) executarea de picturi murale, pe lemn și pe 
mobilier ; f) proiecte de ornamente; g) scris 
artistic ; h) desen de construcţie și desen pro- 
iectiv ; i) proiecte de amenajare a spaţiului 

exterior, de arhitectura grădinilor și de amena- 
jări interioare ; j) proiecte de mobilier și de 
obiecte de folosinţă curentă. 

3. Pregătirea  ştiințifico-teoretică cuprinde : 

a) istoria artei — prezentată nu în sensul 
unei istorii a stilurilor, ci în vederea unei cu- 
noașteri active a modurilor și a tehnicilor de 
lucru de-a lungul istoriei ; b) studiul materia- 
lelor ; c) anatomie — pe model viu; d) știința 
culorilor din punct de vedere fizic și chimic; 
e) fundamentele tehnicii picturale ; f) noţiuni 
de bază de contabilitate, de întocmire a con- 
tractelor şi de proceduri de angajare ; g) con- 
ferinţe de interes general din toate domeniile 
artei şi ale ştiinţei. 


Divizarea învățămintului 
Pregătirea este eșalonată pe trei cicluri : 

I. Ciclul de ucenici. 

II. Ciclul de calfe. 

III. Ciclul de tineri meşteri. 

Pregătirea individuală este lăsată la latitu- 
dinea fiecărui meșter, în cadrul programei ge- 
nerale și al planului de distribuire a lucrărilor, 
alcătuit în fiecare semestru. 

Pentru a asigura cursanților o pregătire teh- 
nică și artistică cît mai complexă şi mai cu- 
prinzătoare, planul de distribuire a lucrărilor 
va fi astfel eşalonat în timp, încît fiecare 
cursant, indiferent că se îndreaptă spre arhitec- 
tură, pictură sau sculptură, să poată participa 
și la o serie din activităţile celorlalte cicluri de 
studiu. 


Nikolai A. Ladovski 


[ARHITECTURA ȘI SPAȚIUL] 
1919 


Arhitectura este o artă care operează cu spa- 
tiul. Sculptura este o artă care operează cu 
forma. 

Arhitectul care concepe o clădire trebuie să 
compună mai întii spaţiul, fără să se intereseze 
de material şi de construcţie. După aceea tre- 
buie să înceapă să mediteze şi la acestea. Astfel 
se poate lucra mai uşor, iar rezultatele apar 
mai exacte şi mai bune. 

Este adevărat că spaţiul joacă un rol în toate 
ramurile artei, dar numai arhitectura oferă 
premisa pentru o reprezentare corectă a spa- 
țiului. 

Construcţia ţine de arhitectură, deoarece ea 
defineşte conceptul de spaţiu. Folosirea la mi- 
nimum a materialului şi obţinerea unui rezul- 
tat maxim constituie un principiu fundamental 
al constructorului; Aceasta nu are nimic a face 
cu arta şi poate corespunde numai întîmplător 
cerinţelor arhitecturii. 

Forma poate exista independent de material, 
așa cum este posibilă existența formelor ab- 
stracte. 

Impresia de greutate este influenţată nu 
numai de formă, ci și de experiența de viaţă. 
Dacă din două materiale diferite realizăm ace- 
eaşi formă, nu se obţine aceeași impresie de 
greutate. 

Trebuie subliniat că arhitectura ca artă are 
propriile sale legi. Acest lucru poate fi clar 
exprimat atunci cînd arhitectul nu se lasă con- 
dus de legile utilului. 

Fațada nu trebuie să fie numai consecința 
conţinutului interior al unei clădiri, ci trebuie 
să posede o valoare proprie. 


Cum trebuie combinate formele şi care forme 
sînt simple, elementare ?... O formă elementară 

este aceea pe care privitorul nu o poate des- 
compune. 

Mai întîi trebuie considerată forma cea mai 
simplă, ca de exemplu dreptunghiul, după 
aceea adăugată una mai puţin clară. Forme 
clare sînt, de exemplu, cubul, paralelipipedul, 
deoarece constau din forme mai simple... În 
arhitectură tranziţia spre combinarea formelor 
simple, inteligibile, va fi mai uşoară, deoarece 
aici nu au loc arta imitativă și naturalismul, 
care ocupă un spaţiu larg în sculptură și în 
pictură. Sarcina noastră este acum de a realiza 
o combinaţie de forme inteligibile pentru a 
obţine o expresie a mișcării cît mai mare cu 
putinţă. 

Forma reprezentată în artă se deosebeste de 
formele vieţii prin faptul că ea poate fi mai 
clar şi mai precis percepută. Din forma pro- 
priu-zisă nu rezultă mișcare, dar din corespon- 
dența formelor se naște mişcarea. Formele 
false sînt inteligibile numai în măsura în care 
ele se apropie de cele autentice. 

Cubul este un exemplu de formă inteligibilă, 
deoarece, dacă ne apropiem de una din feţe, 
percepem limpede întreaga formă, deşi se văd 
numai două suprafeţe și o linie de demarcaţie. 
În cazul unei forme deformate nu putem simți, 
la o asemenea privire, întregul volum. 


Ilya A. Goloşsov 
[MASĂ ȘI FORMĂ] 


Inceputul anilor '20 


Ca orice știință, și arhitectura trebuie să posede 
principiile sale de neclintit... Ea este plină de 
legi care ne-au rămas ascunse pînă astăzi. Ra- 
țiunea umană sănătoasă ne dictează descoperi- 
rea şi aplicarea acestor legi în viaţă. 

Este imposibil să cuprinzi forma arhitectu- 
rală numai cu rațiunea. Pentru aceasta este 
neapărată nevoie si de simţire și intuiţie artis- 
tică. Intuiţia artistică ia naştere prin cunoaş- 
tere. 

Intuiţia este un capital care se acumulează 
treptat, însă poate fi consumat deodată. 

În compoziţiile formate din grupuri de. clă- 
diri sau din clădiri individuale trebuie făcută 
deosebirea între masă și formă... să cădem de 
acord asupra faptului că, prin această noţiune 
[de masă] vrem să înţelegem una dintre cele 
mai simple forme spaţiale, care nu posedă 
conţinut, ceea ce înseamnă că nu este încă re- 
Zultatul vreunei idei arhitecturale subiective. 

Masa de construcţie nu are conţinut în sine 
și nu exprimă încă o idee determinată. De 
aceea este, în formele ei, total liberă și lipsită 
de răspundere. 

Vom privi orice construcție din punct de ve- 
dere al masei și al formei și nu vom confunda, 
cu această ocazie, cele două noţiuni. 

Dacă privim o construcţie din punctul de 
vedere al masei, atunci trebuie să scoatem 
obligatoriu din joc ideea ei. Astfel ne eliberăm 
de responsabilitatea care rezultă din nerespec- 
tarea formei subiective. Trebuie să abordăm 
obiectiv construcţia, fără o dependenţă nemij- 
locită faţă de ideea ei individuală. 

Cu alte cuvinte: „masa de construcție“ este 
cea mai simplă formă spaţială. Ea nu este 
purtătoarea unui conținut subiectiv, intern, 

arhitectural. Ea este independentă față de 
acesta. 


În timp ce masa nu poartă un conţinut în sine, 
nu are responsabilitate față de acesta și este, 
în general, independentă faţă de el, lucrurile 
stau exact invers în ceea ce privește forma : ea 
este dependentă de conţinut şi trebuie să-i co- 
respundă, ea îl exprimă. Dacă asimilăm forma 
în noi, cuprindem conţinutul ei intrinsec. 

Nu există o formă arhitecturală fără un anu- 
me conţinut definit, căci, dacă forma nu are 
conţinut intrinsec, atunci ar trebui să o socotim 
ca făcînd parte din masa de construcție. Situa- 
tia inversă este similară. Dacă unei mase de 
construcție i se atribuie un anumit conținut, 
atunci ea încetează să mai fie masă şi devine 
formă. 


Prin urmare orice construcţie poate fi conside- 
rată drept masă, care îi exprimă poziţia referi- 
tor la spaţiu, și drept formă (sau complex de 
forme), care poartă pecetea unei anumite func- 
ționalităţi corespunzătoare conţinutului ei. 
Masa este un aspect, a cărei caracteristică 
principală este mărimea și masivitatea... ea 
poate îi considerată ca independentă de formă. 


Forma este expresia substanţei, a conţinutului 
oricărui lucru. Ea este delimitarea aspectului. 
Forma arhitecturală este expresia ideii arhi- 
tecturale. 

Dacă analizăm masa de construcţie sau for- 
ma, trebuie să punem neapărat pe primul loc 
principiul de mișcare și relaţia lui cu percepţia. 

În orice masă sau formă se manifestă un 
raport de forţe, perceput de ochi în mod dife- 
rit, din care reiese acest principiu. 


Una dintre condiţiile de bază ale compoziţiei 
arhitecturale analizate metodic este cunoaște- 
rea proprietăţilor figurilor de masă și formă 
întrebuințate din punct de vedere al repaosului 

și al mișcării, pe care le posedă în funcție de 
natura substanţei lor. 

Oricărei clădiri îi este, în ansamblu, proprie 
o mişcare oarecare. Trebuie neapărat să fim de 
acord că în cazul de faţă mişcarea nu trebuie 
înțeleasă drept schimbare de poziţie, ci ca o 
împletire a mişcării cu statica, ceea ce înseam- 
nă că o construcţie căreia îi este intrinsecă o 
mișcare clar manifestată, în același timp, în 
percepție, este riguros statică. 

Coastrucţiile monumentale trebuie să po- 
sede, de cele mai multe ori, mișcare și în cazuri 
foarte rare poate sta la baza lor ideea de 
repaos absolut. Acest lucru este admisibil doar 
atunci cînd o construcție unifică un mare nu- 
măr de clădiri şi ocupă o poziție total inde- 
pendentă. 

A obţine armonia masei, care trebuie să 
existe în fiecare construcție, înseamnă să reali- 
zezi armonia tuturor mișcărilor. 

Folosirea cubului este nelimitată, oricare 
dintre feţele sale poate fi baza formei generale. 
Prisma nu este la fel de liberă în poziţiile sale. 
O prismă cu opt laturi nu poate lua o poziţie 
culcată, căci baza ar fi, în acest caz, prea mică 
în suprafaţă. Cilindrul se comportă la fel ca 
prisma cu opt laturi. La piramidă totul depinde 
de numărul de laturi din care este formată. 


Viaţa — lumea se mișcă din ce în ce mai 
repede. 
În antichitate era repaos — în prezent este 
mișcare. 


Iese la iveală tot mai pregnant necesitatea ca 
arhitectura să fie subordonată unui ritm clar 
pronunțat. Valoarea construcţiei este dictată de 
gradul de claritate atins în acest fel. 

În privinţa expresiei, arhitectura străbate în 
ultimii ani tot mai evident drumul de la forme 
separate la mari mase. 


El Lissitzky 
PROUN 


Nu viziuni universale, ci realitate universală 
1920 


Am numit Proun o haltă pe drumul consti- 
tuirii noii configurații, care apare pe pămîntul 
îngrăşat de cadavrele tablourilor şi ale artişti- 
lor. Tabloul s-a năruit, împreună cu palatul şi 
cu regele său, căruia îi slujea drept tron, îm- 
preună cu sofaua şi cu filistinul ei, pentru care 
era imaginea fericirii. Precum tabloul, aşa şi 
artistul său. Denaturarca expresionistă a uni- 
versului limpede al lucrurilor prin artiștii 
„artei imitative“ nu va salva nici tabloul, nici 
pe artistul său, ci rămîne o ocupaţie pentru 
mizgălitorii de caricaturi. Nici „pictura pură“, 
lipsită de obiect, nu va salva supremaţia ta- 
bloului, totuşi artistul începe aici să-și schimbe 
propria atitudine. Din imitator artistul devine 
constructor al noii lumi a obiectelor. Această 
lume nu se va constitui în concurenţă cu teh- 
nica. Drumurile artei încă nu s-au încrucişat 
cu cele ale științei. 

Proun este modelarea creatoare (stăpinire a 
spațiului) prin intermediul compunerii econo- 
mice a materialului repus în valoare. 

Drumul Proun-ului nu-și urmează cursul 
printre disciplinele particulare restriîns delimi- 
tate şi fărimiţate ale științei ; constructorul le 
centralizează pe toate acestea în practica sa 
experimentală. 

Modelarea în afara spaţiului = 0 

Modelarea în afara materialului = 0 


Modelare __ Masă 


Material E Forţă 


Prin construcţie materialul dobîndește for- 
mă. Cerinţele actuale şi economia de mijloace 
își sînt reciproc necesare. Am cercetat primele 
trepte ale spaţiului construcţiei noastre, limi- 

El Lissitzky 
Proun, 1920—1921 


tat la două dimensiuni, şi am descoperit că 
acesta este la fel de solid și de rezistent pre- 
cum pămîntul. Aici se construiește ca în spaţiul 
tridimensional, de aceea trebuie, în primul 
rînd, echilibrate tensiunile elementelor. În 
Proun apare un nou mod de a compune rezul- 
tantele forțelor izolate. Am văzut că Proun 
încetează a mai avea o suprafață ca aceea a 
unui tablou, el devine o construcţie care tre- 
buie examinată de jur-împrejur, din toate păr- 
tile, privită de sus, cercetată de jos. În conse- 
cință, s-a distrus unica axă a tabloului ce stă- 
tea vertical faţă de orizont. Ne înscriem în spa- 
țiu prin înşurubare. Proun este pus în mișcare 
și astfel cîştigăm o multitudine de axe de pro- 
iecţie ; stăm între acestea și le acţionăm reci- 
proc. Stînd în spaţiu pe acest eșafodaj, trebuie 
să începem a-l marca. Vidul, haosul, nefirescul 
vor deveni spaţiu, adică ordine, determinare, 
configuraţie, atunci cînd facem reperele să 
conveargă într-un anumit mod şi într-o anu- 

mită relaţie. Compoziţia. și scara: multitudinii 
de repere conferă spaţiului o anumită tensiu- 
ne. Schimbînd reperele, modificăm tensiunea 
spațiului, care este constituit dintr-unul și 
acelaşi vid. 


Configuraţiile prin care Proun îşi poartă atacul 
împotriva spaţiului se constituie în material 
și nu în estetic. Acest material este în primele 
faze culoarea. În starea ei de energie ea este 
considerată drept cea mai pură stare a mate- 
riei. Din minele bogate ale culorilor am luat 
acel filon care este în cea mai mare măsură 
eliberat de trăsături subiective. În  desăvîr- 
șirea sa, suprematismul s-a eliberat de indi- 
vidualismul portocaliului, al verdelui, al albas- 
trului etc. și a ajuns la alb şi negru. În acestea 
am văzut puritatea forţei energetice. Forţa 
contrariilor sau armonia a două grade de ne- 
gru, de alb sau de gri ne oferă echivalenţa cu 
armonia sau contrastul a două materiale teh- 
nice, ca, de exemplu, aluminiu și granit sau 
beton şi fier. Această proporţionalitate se ex- 
tinde în desfășurarea ulterioară asupra tuturor 
domeniilor artei şi ale ştiinţei. Culoarea devine 
un barometru al materialului şi indică o pre- 
lucrare cu totul nouă. Astfel, Proun creează 
un nou material printr-o nouă formă; dacă 
aceasta nu poate îi produsă din fier, atunci 
fierul trebuie să fie transformat în oțel tip 
Bessemer sau Wolfram, sau într-unul care nu 
există încă, deoarece nu a fost încă solicitat. 

Atunci cînd inginerul creator a construit 
elicea, el ştia că tehnologul, colaboratorul său, 
o modelase, în laborator, din lemn, metal sau 
pînză, în funcţie de condiţiile dinamice și sta- 
tice ale formei date. 

Forma materială se deplasează în spaţiu 
după anumite axe: pe diagonalele și pe spi- 
ralele scărilor, pe verticala ascensorului, pe 
orizontala căii ferate, pe dreptele sau curbele 
descrise de aeroplan ; în funcţie de mișcarea 
în spaţiu, trebuie creată forma materială; 

aceasta este construcţia. Formele neconstruc- 
tive nu se mișcă, nu stau în picioare, se nă- 
ruie, sînt catastrofale. Cubismul se deplasează 
pe căile ferate ale pămintului, construcţia su- 
prematismului urmează liniile drepte şi curbe 
descrise de aeroplan, ea înaintează în noul 
spaţiu, spaţiul în care construim. 

Proun ne călăuzește spre construcţia unui 
nou corp. Aici apare problema finalităţii. Sco- 
pul este ceea ce rămîne după noi. Creaţia de- 
săvirşește realitatea şi devine necesitate. Atunci 
cînd, oamenii au născocit rugul, focul a deve- 
nit scopul căldurii. Proun are puterea de a 
crea scopuri. În aceasta constă libertatea ar- 
tistului în raport cu ştiinţa. Din scop rezultă 
utilitatea, adică extinderea profunzimii, a ca- 
lităţii la scară cantitativă. Ea se justifică 
atunci cînd, fiind la ordinea zilei, este dezvol- 
tată ca utilitate de ultimă instanţă. 

Tabloul în sine este finit, perfect în sine și 
omogen. Proun se deplasează de la o haltă la 
alta pe scara desăvirşirii. Proun schimbă chiar 
caracterul de breaslă al artei și abandonează 
tabloul micului creator individualist, care, 
stînd în cabinetul său închis, ascuns în spatele 
șevaletului, poate începe şi poate sfîrşi doar 
tabloul său. Proun ne introduce în crearea plu- 
raliilor, cuprinzind cu fiecare infiexiune o 
nouă totalitate. 

Proun începe cu suprafaţa, înaintează spre 
modelarea spaţiului și, în continuare, spre 
construcția tuturor obiectelor vieții în general. 

Astfel, Proun depășește, pe de o parte, ta- 
bloul și pe artistul acestuia, iar pe de alta, 
maşina și inginerul, şi se îndreaptă spre con- 
struirea spaţiului, îl articulează prin elemen- 
tele tuturor dimensiunilor și construieşte o 
nouă configuraţie, complexă, dar unitară, a 
naturii noastre. 

Jacobus Johannes Pieter Oud 


DESPRE ARHITECTURA ÎN VIITOR 
ŞI POSIBILITĂŢILE El DE REALIZARE 
1921 


Arhitectura se află într-o perioadă extrem de 
importantă pentru dezvoltarea sa, dezvoltare 
al cărei înțeles nu e suficient de bine recu- 
noscut în ceea ce priveşte orientarea. 


Viaţa este luptă, arta este, totuși, în forma ei 
superioară, depăşire, adică satisfacţie. Ceea ce 
timpul nostru poate demonstra ca progres spi- 
ritual, social şi tehnic nu s-a materializat încă 
în arhitectură. Nu numai că arhitectura pre- 
zentului nu-şi depășește timpul, dar ea nu 
este nici măcar la înălţimea vremii sale şi ac- 
ționează uneori inhibitor asupra dezvoltării 
vieţii. Circulaţia, îngrijirea sănătăţii, parţial 
Și nevoia de locuinţe, pentru a numi doar cî- 
teva, pot sta mărturie. Arhitectura nu-şi mai 
propune să întruchipeze modalitatea cea mai 
potrivită de spaţiu de locuit, într-o formă fru- 
moasă, ea sacrifică totul unei concepţii apriorice 
stabilită despre frumuseţe, care, izvorită din 
alte împrejurări, a devenit o piedică în dez- 
voltarea vieții. Cauza şi efectul sînt inversate. 
Aşa se întimplă că, în cadrul construcţiilor, 
nu fiecare produs care reprezintă un progres 
tehnic este folosit imediat, cu recunoștință, ci 
mai întîi este verificat din punct de vedere al 
concepției artistice dominante și, de regulă, 
deoarece se află în opoziţie cu aceasta, ţine 
cu greu piept comunităţii arhitecţilor tradițio- 
nalişti. 

Sticlă, beton armat, fier, pietre de construc- 
ție şi pietre ornamentale fabricate industrial 
etc. — unele mai mult, altele mai puţin — 
furnizează dovezile în acest sens. 

Nici o artă nu este mai greu de reformat decit 
arhitectura, pentru că în nici o artă modelarea 
nu este atît de stringent condiţionată de ma- 
terie. Astfel, în nici o artă nu a fost păstrată 
timp de secole tradiţia formei exterioare, la 
fel ca în arhitectură. 


Pare o axiomă faptul că arhitectura este pro- 
fundă şi valoroasă numai atunci cînd este re- 
zultatul unei dezvoltări infinite şi al unei ab- 
stractizări a formelor tradiţionale, atunci cînd 
toate încercările anterioare de animare a ma- 
teriei izvorăsc din ea, comprimate și rafinate. 

Totuși, adevărata valoare a tradiţiei rezidă 
numai în faptul că arta este expresia interio- 
rităţii, a sentimentului vital. O noţiune clară a 
tradiţiei, referitoare la arta mai veche, în- 
seamnă, de aceea, revoltă, nu supunere. 

Nu tradiţia formei, ci sentimentul vital al 
unei epoci este linia directoare pentru artă. 

Niciodată sentimentul vital nu a fost mai 
agitat interior ca acum, niciodată contrastul 
dintre contradicţiile sale, ascuţite la culme, nu 
a fost mai puternic. Niciodată haosul n-a fost 
mai mare. Valorile firești sînt date la o parte, 
deși mai exercită o forţă de atracţie ; se nasc 
valori spirituale, dar ele provoacă repulsie. Cu 
toate acestea, inevitabila succesiune a vieţii se 
desfășoară cu o necesitate de fier ; spiritul în- 
fringe natura. 


Mecanica ia locul forţei animalice, filosofia 
ia locul credinței. Stabilitatea vechiului senti- 
ment vital este subminată, interdependenta 
firească a organelor sale este deranjată. Se 
formează noi probleme de viaţă, spirituale, 
care se desprind de cele vechi și firești, cău- 
tind un echilibru reciproc. Noul sentiment vi- 
tal începe să se manifeste, deocamdată, într-un 
mod neechilibrat. Un nou ritm de viată este 
în devenire, în care se conturează, în linii ge- 
nerale, o nouă energie estetică și un nou ideal 
al formei. 

Numai arhitectura, căreia îi revine sarcina 
să fie oglinda culturii epocii sale, rămîne 
imună din punct de vedere spiritual la cele 
ce se întîmplă. 

În futurism, cu încercarea sa de împăcare 
artistico-picturală între spaţiu şi timp, ca și 
în cubism, cu lupta sa între realitate şi ab- 
stractizare, se oglindește deja noul sentiment 
vital, fără a se așeza încă într-un echilibru 
ritmic. În timp ce futurismul poate fi prezen- 
tat drept prototipul unei picturi noi, dinamice, 
care se exprimă prin îmbinarea dintre cine- 
matografie şi tabloul de șevalet, cubismul con- 
ține posibilităţi de dezvoltare de tip mai ge- 
neral, care-l pot caracteriza drept stadiu de 
trecere spre o pictură nouă, monumentală. 


Cubismul, aruncat cînd într-o parte, cînd în 
alta, între tendința către forma abstract-con- 
structivă și dragostea de natură îmbogăţită cu 
semnificaţii filosofice — aceasta din urmă ve- 
nerînd viaţa, așa cum este ea, adică esenţă și 
aparență deopotrivă, sub toate aspectele sale, 
dar, în același timp, respingînd-o în relativi- 
tatea aparenţei ei exterioare —, este cel care 
învederează încă imaginea tragică a perioadei 
de tranziţie. 

La început într-un mod încă predominant 
natural, dar, în substanță, revoluţionar, apoi 
prin descompunerea formei naturale, în cu- 
bism se înfăptuieşte trecerea de la natural la 
spiritual, respectiv de la reproducere la crea- 
ție sau de la limitat la spaţial. 


Arhitectura nu este, precum artele libere, în 
exclusivitate rezultatul unui proces spiritual, 
ci depinde și de factori materiali: de desti- 
nație, material şi construcţie. elul ei este 
dublu : să fie folositoare şi, în acelasi timp, 
frumoasă. Aşa cum factorii spirituali se mo- 
difică pe parcursul vremii, tot așa se modifică 
mereu și factorii materiali, care nu pot fi îm- 
piedicaţi decît temporar în dezvoltarea lor. 

Acest lucru este valabil atit pentru obiecte ale 
arhitecturii, cât şi pentru obiecte ale indus- 
triei. Însă cu cît posibilităţile estetice ale unui 
obiect se micşorează şi valoarea lui practică 
crește, cu atît se micşorează rezistenţa pe care 
o suferă determinarea pură a formei sale din 
partea concepţiei artistice dominante. 

Astfel se poate întîmpla ca obiecte care au, 
în principal, o destinaţie practică şi care pot 
avea numai în mică măsură și valoare estetică 
scapă atenției artistice şi, pe cît posibil, sînt 
fasonate pur tehnic, conform scopului. Atunci 
iese la iveală faptul că nevoia de frumos a 
omului este atît de mare, încît aceste obiecte, 
depășind forma tehnică pură, ajung ca de la 
sine la o formă elementar estetică. 

Asemenea obiecte, precum automobilele, va- 
poarele cu aburi, iahturile, vestimentația băr- 
pătească, îmbrăcămintea de sport, articole 
electrice şi sanitare, tacîmurile etc., ca expre- 
sie pură a timpului lor, conţin, în primul rînd, 
elementele noii modelări estetice şi pot fi pri- 
vite ca puncte de plecare pentru forma de ma- 
nifestare exterioară a noii arte. Prin lipsa lor 
de ornamentaţie, prin forma severă şi culoa- 
rea plată, prin desăvîrșirea relativă a materia- 
lului și proporţiile pure — în bună parte ca 
urmare a noului mod de producţie mecanic — 
ele acţionează, indirect, fecund asupra arhi- 
tecturii în forma ei actuală și duc la naşterea 
unei porniri spre abstracţiune, lucru prilejuit 
și de cauze mai directe, care se dezvăluie deo- 
camdată ca spiritualizare a formei tradiţionale 
și nu ca manifestare a noului sentiment vital. 

Faptul că această pornire către abstract este 
încă negativă, adică mai mult o urmare a dez- 
agregării vieţii decit a desfășurării ei, se evi- 
denţiază, fără a mai ţine seama de imprecizia 
formei, mai ales prin absenţa energiei estetice, 
a tensiunii spirituale. 


Arhitectura prezentului — chiar și forma 
ei cea mai evoluată — nu cunoaște tensiunea, 
aşa cum se realizează ea estetic, în marele 

ritm, în complexul echilibrat al părţilor care 
se raportează una la alta și se influenţează 
reciproc, unde una susţine intenţia estetică a 
celeilalte, unde nu poate fi adăugat, dar nici 
omis ceva, unde fiecare parte se află, calitativ 
și cantitativ, în asemenea măsură în relaţie cu 
celelalte părţi, prin ea însăși și ca întreg, încît 
orice modificare — chiar și cea mai mică — ar 
avea ca urmare o perturbare totală a echili- 
brului. 

Ceea ce nu reuşeşte arhitectura de azi să 
realizeze în privinţa unui asemenea echilibru, 
cu mijloace proprii, se ameliorează prin apli- 
carea ornamentelor. 

Prin folosirea ornamentului se remediază, 
aparent, orice neajuns în ceea ce priveşte echi- 
librul arhitectonic-compoziţional pur, orice în- 
cercare arhitecturală nereușită faţă de creaţia 
arhitectonică, şi aceasta numai cu ajutorul 
unor mijloace exclusiv arhitecturale, precum 
ferestre, coșuri, balcoane, nișe, culoare etc. 
Ornameniul este leacul universal pentru im- 
potenţa arhitecturală. 

O arhitectură lipsită de ornament cere cea 
mai mare acuratețe posibilă a compoziției ar- 
hitecturale. 


Abia acum, sub impulsul condiţiilor și prin 
lărgirea înţelegerii estetice, pare posibilă o ar- 
hitectură formată din şi prin ea însăși, o arhi- 
tectură la care nu sînt aplicate, deci subordo- 
nate, celelalte arte, şi cu care va acţiona 
împreună, organic, o arhitectură care trăiește 
frumuseţea din capul locului, în funcţiile ei 
constructive, adică ridică construcţia însăși, 
prin tensiunea raporturilor sale, deasupra ne- 
cesităţii materiale, la o formă estetică. 

O asemenea arhitectură nu tolerează orna- 
mentaţia, pentru că arhitectura este un orga- 
nism complet în sine, creator de spațiu, la 
care ornamentația ar însemna individualizare 
și, prin urmare, restrîngerea caracterului uni- 
versal, adică spațial. 

Modul în care se desfăşoară evoluţia unei 
arhitecturi nu poate fi explicat, datorită com- 
plexităţii sale, numai cu ajutorul cîtorva fac- 
tori. Un complex întreg de forţe, mai mult 
sau mai puţin conştiente, contribuie la această 
evoluţie, dintre care numai câteodată se con- 
turează mai clar şi se deslușesc unele care 
sînt mai bătătoare la ochi. În ceea ce priveşte 
factorii specifici arhitecturii, pregătirea revo- 
luţiei în modelarea formei este ajutată în mod 
special de modul de producție modificat și de 
noile materiale. 

Înlocuirea muncii manuale de către maşină, 
o necesitate socială şi economică, începe să 
ocupe un volum tot mai mare și în con- 
strucţii. La început ţinută la distanţă cu încă- 
păţinare de către esteți, folosirea produselor 
fabricate de maşină se răspîndește în pofida 
oricărei rezistenţe, din ce în ce mai mult, de 
la materiale auxiliare pînă la elemente de 
construcţie extrem de importante, și pune în 
valoare influenţa lor asupra modelării. 


Ceea ce reprezintă arcușul pentru violonist 
este detaliul pentru arhitectul zilelor noastre : 
mijloc de exprimare, prin excelenţă, a zbu- 
ciumului interior. Cu cît artistul este mai su- 
piectiv, cu atît este mai expresiv detaliul. Cele 
mai mari posibilităţi ale sale se află, așadar, 
în meșteșug. Perioadă de înflorire a meșteșu- 
gului, evul mediu a fost, din această cauză, și 
perioadă de înflorire a detaliului. Decăderea 
meșteșugului înseamnă, în consecinţă, şi de- 
căderea detaliului. 

În opoziţie cu detaliul fabricat pe cale meş- 
teșugărească, relativ nedefinit în formă și cu- 
loare, dar permițînd variaţiuni infinite pe un 
motiv principal, caracteristica detaliului fabri- 
cat de maşină este că, fiind relativ definit în 
formă şi culoare, este pe deplin uniform cu 
detaliile similare, fabricate simultan. 

Din această cauză, îi lipsesc posibilităţile de 
exprimare vaste pe care le deţine detaliul 

meșteșugăresc, în mod intrinsec, astfel încît 
se naște necesitatea de a muta accentul indi- 
vidual al arhitecturii de la detaliu spre rela- 
ţiile sale calitative şi cantitative cu întregul, 
adică spre poziţia sa raportată la celelalte ele- 
mente de construcţie. 

In arhitectura viitorului, individualul se va 
contura mai puţin în părţile individuale, cît 
în legăturile reciproce ale structurii de asam- 
blare a acestor părţi, adică în însuși organis- 
mul arhitectural. 

In felul acesta, însemnătatea părţilor com- 
ponente, ca ornament, dispare şi este redusă 
la o valoare relativă, adică la formă si culoare, 
în ansamblul general. 

Pe lingă modul de producţie modificat, fie- 
rul, sticla și betonul armat își vor arăta, îna- 
inte de toate, influența revoluționară asupra 
modelării arhitecturale existente. Pentru nici 
unul dintre aceste materiale nu poate fi deri- 
vată modelarea din cea tradiţională. Dimpo- 
trivă, aici fasonarea tradiţională a fost o pie- 
dică pentru desfăşurarea deplină a posibilită- 
ților lor. După ce, la început, fierul a trezit 
mari speranțe pentru o nouă arhitectură, în 
curînd avea să-şi piardă importanţa datorită 
folosirii neadecvate din punct de vedere es- 
tetic. 


Materialitatea lui atit de evidentă — în an- 
titeză, de exemplu, cu sticla, care este mate- 
rială numai la palpare — a condus la conclu- 


zia că determinarea fierului ar fi să configu- 
reze masele şi suprafeţele, fără a se ţine 
seama de faptul că poate cea mai semnifica- 
tivă trăsătură a unei construcții de fier este 
tocmai posibilitatea ca un minimum de ma- 
terial să confere o forţă de rezistență maximă, 
așa cum reiese cel mai clar la structurile apa- 
rente. Atunci caracteristica de aparenţă a fie- 
rului, în forma lui de întrebuințare cea mai 
adecvată, este tot transparența, formă mai 
mult deschisă decît închisă. Valoarea lui ar- 
hitecturală rezidă, prin urmare, în configura- 

rea golului, și nu a plinului, adică în crearea 
unui contrast faţă de continuitatea suprafeţei 
zidului, nu în extinderea ei neîntreruptă. 

Acest lucru este mai evident în cazul sti- 
clei. Prin folosirea ei a dispărut necesitatea 
logică de împărţire a deschiderilor pentru fe- 
restre şi uși în părţi relativ mici, cu ajutorul 
cunoscutei reţele de șprosuri din lemn, care 
continuă din punct de vedere optic forma com- 
pactă a suprafeţei zidurilor şi peste deschi- 
dere. 

Sticla, folosită exclusiv, dă, în arhitectură, 
impresia de deschidere în sine. Acolo unde se 
cer asemenea dimensiuni încît este necesară o 
subimpărțire, părţile vor fi atît de mari încît 
numai șprosurile de metal conferă stabilitatea 
suficientă ; deci, nici atunci nu se pierde ca- 
racterul ei deschis. 

Soluția arhitecturală a unui asemenea geam 
satisface, din punct de vedere constructiv și 
estetic, numai cînd este configurată ca des- 
chidere, adică atunci cînd dă impresia privi- 
torului că este asimilată organic în întregul 
arhitectural, cu ajutorul unei structuri de des- 
cărcare, static corect sprijinită și corespunză- 
toare scopului. 

Folosirea exclusivă a fierului şi sticlei pe 
baza acestor principii va putea amplifica atit 
de mult elementul deschis în arhitectură, încît 
arhitectura viitorului își va putea depăşi în 
mare măsură, pe o cale deplin raţională, as- 
pectul ei de greutate exterioară. 

Folosirea exclusivă a betonului armat des- 
chide perspective similare. Posibilităţile sale 
estetice sînt atît de mari, comparativ cu în- 
grădirile pe care le impune cărămida mode- 
lării arhitecturale, încît întrebuinţarea sa pe 
scară mai mare poate deveni, în timp, salva- 
toare pentru libertatea de creaţie a arhitec- 
turii. 

Subordonarea necesară unor relaţii de mă- 
sură bine determinate, ca și dependenţa for- 
melor arcuite de aceleași raporturi de măsură 

îngrădesc în mare măsură modelarea în cazul 
folosirii cărămizii. 

În plus, incapacitatea materialului de a pre- 
lua eforturi de tracţiune reprezintă o piedică 
în construcţia de supratensiuni orizontale și 
console de o oarecare importanţă. Combinatia 
de cărămidă cu materiale auxiliare necesare 
în acest scop : lemn, fier, beton armat etc. este 
prea eterogenă, în asemenea cazuri, pentru a 
conduce, în general, la soluţii mulţumitoare. 
Fără tencuire, nu se poate forma din cără- 
midă nici o linie riguros curată și nici o su- 
prafaţă omogenă; părţile mici și numărul 
mare de rosturi împiedică acest lucru. 

Dimpotrivă, la betonul armat este posibilă 
o concentrare omogenă de părţi portante și 
sustinute, precum și o extindere orizontală de 
dimensiuni mari și o delimitare adecvată a su- 
prafeţelor şi volumelor. În plus, deviind de 
la vechiul sistem de reazeme și sarcini, care 
permitea construirea, de jos în sus, numai în- 
spre interior (respectiv posterior), se poate 
clădi acum şi de sus în jos, înspre exterior 
(respectiv anterior). Astfel, se creează premi- 
sele pentru o nouă plastică arhitecturală, carc, 
prin corelare cu posibilităţile de configuraţie 
ale fierului și ale sticlei — pe o bază construc- 
tivă —, poate provoca nașterea unei arhitec- 
turi cu o aparenţă optico-imaterială, aproape 
aeriană. 

Mai trebuie menţionată și culoarea, ca un 
ultim factor important, nemijlocit, în înnoirea 
arhitecturii. 

În arhitectura zilelor noastre elementul cu- 
loare este, în general, lăsat pradă unei indife- 
rențe lamentabile. 

Aceasta se explică, pe de o parte, prin con- 
centrarea unilaterală a interesului pictural ar- 
tistic asupra cazului unic, asupra imaginii li- 
bere sau aplicate si a decoraţiei; pe de altă 
parte, însă, materialele folosite astăzi în arhi- 
tectură constituie atît de numeroase piedici 
pentru dezvoltarea culorii, încît fără modifi- 

carea lor nu se poate aștepta o îmbunătăţire a 
situaţiei. Pentru compoziţia zidurilor, materi- 
alul este deosebit de important, sub acest 
aspect. 


Rezumînd, se poate conchide că o arhitectură 
care se întemeiază rațional pe condițiile de 
viață prezente va fi, în toate privințele, în 
opoziție cu arhitectura de pînă acum. Fără a 
decădea într-un raționalism sec, ea va fi, îna- 
inte de toate, obiectivă ; în această obiectivitate 
se va revela, totuși, universalul. În vădită con- 
tradicție cu produsele tehnice, lipsite de formă 
şi culoare, de inspirație de moment, aşa cum 
le cunoaştem, ea îşi va îndeplini sarcinile atri- 
buite cu o dăruire totală față de ţel, făurind 
aproape impersonal, tehnic, organisme cu 
formă clară și de proporţie pură. În loc de 
firescul atrăgător al materialului neprelucrat, 
primitiv, de fragilitatea sticlei, de mișcarea 
suprafeţei, de tulburarea culorii, de luciul gla- 
zurei, de eroziunea zidurilor etc., ea va etala 
atracţia materialului prelucrat tehnologic, a 
clarității sticlei, a sclipirii și rotunjirii supra- 
feţei, a scînteierii și strălucirii culorii, a lu- 
cirii oțelului etc. 

Astfel, tendinţa dezvoltării arhitecturale se 
îndreaptă către o arhitectură mai legată, în 
esenţă, dar mai puţin dependentă, ca aspect, 
faţă de material; o arhitectură care, eliberată 
de orice creaţie de atmosferă impresionistă, 
se dezvoltă, în plenitudinea luminii, spre o 
puritate a proporției, o acuratețe a culorii și 
o claritate organică a formei, care, prin ab- 
senţa oricărui aspect secundar, va putea de- 
păşi puritatea olasică. 


Alexandr Vesnin 


CREDO 
1922 


Timpurile moderne sînt repezi, dinamice, iar 
ritmul clar, precis, egal, matematic ; materia- 
lul şi utilitatea determină construcţia obiec- 
tului creat de artistul contemporan. 

Indiferent dacă obiectul este şi oportun și 
util (o construcţie inginerească, obiectele de 
uz curent) sau numai oportun (lucrări de la- 
borator în scopul rezolvării problemei creării 
unei noi forme moderne), orice obiect creat 
de artistul contemporan trebuie să pătrundă 
în viață ca o forţă activă care organizează 
conștiința omului, acţionează asupra lui din 
punct de vedere psihofiziologic, activizîndu-i 
energiile. 

Este clar că obiectele create de artistul con- 
temporan trebuie să fie construcţii clare, lip- 
site de balastul expresivităţii, construite după 
principiul dreptei şi curbei geometrice și după 
cel al economiei, în condiții de efect maxim. 

Deoarece construirea fiecărui obiect constă 
într-o strinsă îmbinare a elementelor plastice 
de bază (material, culoare, linie, plan, fac- 
tură...), studierea acestor elemente trebuie să 
fie pusă, de către artist, pe primul plan. 

Consider că toate aceste elemente sînt energii 
materializate, care conţin proprietăţi dinamice 
(mișcare, tensiune, greutate, viteză), organizate 
în mod raţional de către artist. 

Aşa după cum fiecare parte a maşinii este 
o forţă materializată într-o formă şi într-un 
material corespunzător, care acţionează şi este 
absolut necesară în sistemul dat, iar forma şi 
materialul nu pot fi schimbate fără să prejudi- 
cieze acţiunea întregului sistem, tot astfel la 
obiectele create de artist, fiecare element este 
o forţă materializată și nu poate fi înlăturat, 

schimbat, fără să nu se perturbe activitatea 
raţională a sistemului dat, adică a obiectului. 

Inginerul contemporan a creat obiecte ge- 
niale : podul, locomotiva, aeroplanul, ma- 
caraua. 

Artistul contemporan trebuie să creeze 
obiecte care să le egaleze ca forţă, intensitate, 
potențial, în planul acțiunii psihofiziologice 
asupra conştiinţei umane ca forță de organizare. 


Theo van Doesburg 


VOINȚA DE A ATINGE STILUL: 
REMODELAREA VIEȚII, 

A ARTEI ȘI A TEHNOLOGIEI 
1922 


Dacă s-ar întîmpla vreodată să putem cuprinde 
cu o singură privire imaginea de ansamblu a 
vieţii prezente nu ar fi exclus să conchidem 
că avem în fața ochilor imaginea haosului. 
Atunci, de ce oare să ne surprindă dorința de 
evadare din acest aparent haos sau de alienare 
prin abstracții teoretice a celor care nu-şi află 
locul aici? Oricum, trebuie să fim înţeleşi 
foarte clar că fuga de realitate reprezintă o 
greșeală tot atit de mare ca și susținerea unui 
materialism pur. Nu vom afla soluţiile evadînd 
în Evul Mediu sau reconstituind Olimpul, așa 
cum propovăduiesc unii critici de artă. Pentru 
a înțelege corect provocarea iinpusă de secolul 
nostru, trebuie să înțelegem în esență struc- 
tura vieţii, nu atit cu ochii, cit cu simţurile 
noastre ascunse. O dată ce am smuls imaginea 
sintetică a vieţii din adincurile ființei noastre 
și am recunoscut-o ca fiind esența culturii și a 
artei, nu ne va fi greu, avind la îndemină probe 
documentare suficiente din trecut, să trecem la 
soluționarea problemei. Nu sintem primii care 
ne zbatem să găsim o soluție la această pro- 
blemă a artei: numeroase sint generaţiile care 
au trecut prin aceleaşi chinuri. Dovada se poate 
afla în toate operele valoroase de artă ale mos- 
tenirii noastre culturale. Oricît de diferite vi 
s-ar putea părea, la prima vedere, pur optică, 
aceste expresii ale încercărilor artistice, totuşi 
simţurile noastre ascunse vor recunoaşte în fie- 
care creaţie umană pojghiţa ce ascunde zbate- 
rea interioară a fiecăruia dintre noi. Această 
luptă nu se duce numai în artă, ştiinţă, filoso- 
fie și religie, ci și în viața noastră de fiecare zi, 

unde ia forma luptei pentru existenţa spiritu- 
ală și materială. 

Care este natura acestei lupte ? 

Orice operă de artă din trecut și din prezent 
ne oferă un răspuns. 

Acest conflict, care-si are rădăcinile în 
structura vieții, reprezintă un conflict între 
două forțe diametral opuse. Puteţi să le numiţi 
natură și spirit sau principii feminine și mas- 
culine, negative și pozitive, statice și dinamice, 
orizontale şi verticale. Toate reprezintă ele- 
mentele invariabile în care-și află rădăcinile 
contradicţiile existenţei noastre și care se pot 
vedea în varietate. A pune capăt acestui con- 
flict, a produce o reconciliere a extremelor și 
un acord al polurilor opuse — iată miezul vie- 
tii, obiectul esenţial al artei. Această reconci- 
liere, care apare ca armonie sau calm vital în 
artă, conţine în sine criteriul semnificației 
esenţiale a fiecărei opere de artă, dar nu ca 
expresie individuală a acelei opere de artă, ci 
a artei ca expresie colectivă a rasei, a stilului. 
Fiecare civilizație a fost nevoită să se mulţu- 
mească cu aceste adevăruri fundamentale. Fi- 
zionomia caracteristică a fiecărei perioade din 
istoria artei arată cît de departe s-a ajuns în 
crearea unei expresii, a unui stil, a echilibru- 
lui dintre două extreme menţionate. Într-o 
anumită civilizaţie va domina elementul natu- 
ral, spontaneitatea, în alta, elementul spiritual, 
contemplarea. Numai arareori această dualitate 
poate fi menţinută sub control, atingîndu-se 
un echilibru. 


O imagine este un simbol indirect, reprezentat 
printr-o analogie. 

Forma plastică reprezintă o expresie directă, 
provenind din caracteristicile mediului artistic. 
Diferenţa dintre exprimarea esenței vieţii prin 
mijloace indirecte, secundare, şi exprimarea 
prin mijloace directe, primare, diferenţa dintre 
imagine și forma plastică ne oferă tabloul clar 

al diferenţei de netăgăduit dintre vechi și nou. 
Putem privi orice lucru care se plasează între 
aceste două mijloace de expresie artistică la 
romantism, impresionism, cubism, futurism, 
expresionism, purism etc., ca şi la experimen- 
talism (ca exemple, de la romantism la purism : 
Daumier, Monet, Picasso, Severini, Kandinsky 
și Marc, Ozenfant). Aceste forme de exprimare, 
care arată foarte clar lupta pentru un nou 
echilibru, pentru o nouă armonie între elemen- 
tele diametral opuse ale vieţii, au fost experi- 
mentale, deoarece trăsătura lor dominantă era 
spontaneitatea naturii, deși aceasta apărea în 
formă abstractă. Din acest motiv a fost de-a 
dreptul imposibil ca acești artişti să producă 
o afirmare generală, arhitecturală, constructivă 
din punct de vedere organic și artistic. Deşi 
aceste forme experimentale exprimă îndeosebi 
nevoia de a renunța la imaginile tradiţionale, 
acestea nu au putut modela o formă de expri- 
mare universală, colectivă, și nu au putut crea 
un stil. Principala dovadă a acestui fenomen 
o reprezintă lipsa oricărui principiu creator 
fundamental în operele de artă. Această lipsă 
există în mod necesar, deoarece impetuozitatea 
acestor lucrări provine din senzațiile unor indi- 
vizi. În plus, subiectul comun, chiar și al aces- 
tor mișcări artistice experimentale, a rămas tot 
tragicul, deşi un tragic îmbrăcat în forme ab- 
stracte, lirice. 

Forţa motivului de bază a acestor moduri de 
exprimare artistică experimentale reprezintă 
un concept imperfect al dualismului vieţii, care 
oscilează între sentiment si intelect. Nici senti- 
mentul, dar nici intelectul nu ne pot oferi, 
singure, o soluţie la problema artei. Importanţa 
mișcărilor experimentale o constituie faptul că 
acestea au scos la iveală puterea mijloacelor 
pure de exprimare : culoarea în pictură, volu- 
mul în sculptură, spaţiul în arhitectură, sune- 

lele pure în muzică și așa mai departe. Astfel, 
uceste mişcări au renunţat la dihotomia formei 
si a conţinutului. Pentru a putea avea o vi- 
„iune introspectivă a problemei artei este ne- 
cesar să studiem operele de artă ale trecutului, 
cu scopul de a obţine probe de transpunere a 
esenței vieţii în compoziţia artistică. Această 
esenţă este exprimată de o imagine sau ne 
apare voalată, iluzorie. 

În noua artă plastică impulsurile expresive 
devin mai profunde, abstracte, fiind asemenea 
celor din arhitectură. Lupta pentru stil a ele- 
mentelor, stil realizat prin mijloacele proprii 
elementelor, după cum am arătat pe scurt, ur- 
mează un drum paralel cu cel al dezvoltării 
progresive a tehnologiei. De la uneltele cele 
mai primitive din epoca de piatră (de pildă 
burghiul omului primitiv) s-a ajuns la maşina 
clectrică de găurit, perfectă ca formă și ca 
funcţie (de exemplu ultimul model de bor- 
maşină). În acelaşi mod, desenele primitive din 
cpoca de piatră au devenit opere de artă pri- 
mare ale propriei noastre epoci. 

Acolo unde aceste două direcţii de dezvoltare 
(tehnică și artistică) se întîlnesc în epoca noas- 
tră, folosirea maşinii pentru formarea noului 
stil reprezintă o chestiune de rutină. Maşina 
constituie cel mai clar exemplu cu privire la 
echilibrul dintre dinamic și static, dintre inte- 
lect și instinct. Cultura, în sensul cel mai larg 
al cuvîntului, înseamnă desprinderea de natură, 
și atunci nu este de mirare că maşina se min- 
drește cu ocuparea unui loc propriu în cadrul 
conceptului de stil cultural. Maşina reprezintă 
exemplul suprem al disciplinei intelectuale. 
Materialismul, ca filosofie a vieţii și a artei, a 
considerat meșteșugul manual ca fiind cea mai 
pură expresie a sufletului omenesc. 


Noua filosofie spirituală a artei nu numai 
că și-a văzut imediat potenţialurile nelimitate, 
sub aspectul expresiei artistice, dar a pornit 
la un asalt colectiv asupra unor cartiere în- 


209 


tregi din oraşe, asupra zgiîrie-norilor şi aero- 
porturilor, fiind vorba de un stil care nu se 
mai ocupă de producerea unor picturi indivi- 
duale, ornamente sau case particulare. Anali- 
zindu-se cu atenţia cuvenită considerentele de 
ordin economic implicate, în cazul unui astfel 
de stil nu se mai pune problema folosirii meş- 
teșugurilor manuale. Aici maşina este atot- 
biruitoare ; îndemînarea manuală este propice 
unei viziuni individualiste asupra vieţii, vi- 
ziune ce a fost depășită prin progres. Îndemiî- 
narea manuală, în epoca pragmatismului, l-a 
redus pe om la condiţia de maşină; o mașină 
folosită în mod pertinent în slujba devenirii 
culturale reprezintă unicul mijloc de a face 
posibilă conversiunea : eliberarea socială. Vrem 
să spunem prin aceasta că producţia tehnică 
reprezintă singura condiţie care se impune a 
fi respectată, pentru atingerea perfecțiunii 
creatoare. Producţia tehnică este o condiţie 
prealabilă pentru folosirea corectă a maşinilor, 
ea nefiind numai o unitate cantitativă ci, mai 
presus de toate, o calitate. Pentru a sluji me- 
nirii artistice, folosirea mașinii va trebui să 
fie guvernată de conștiința artistică. 

Nevoile secolului nostru, atît cele ideale, cit 
și cele practice, reclamă o certitudine de or- 
din constructiv. Numai mașina ne-o poate ga- 
ranta. Noile potențialuri ale mașinii au produs 
și continuă să producă o teorie estetică în con- 
cordanță cu epoca noastră, teorie pe care am 
avut deja ocazia să ùo numesc „estetică meca- 
nică“. Cei ce cred că spiritul va avea ascen- 
dent asupra naturii, în sfere ce depășesc fron- 
tierele realului, nu vor admite, poate, că forma 
generală a vieții noastre de astăzi asigură în- 
deplinirea condiţiei necesare unui stil de viaţă 
și artă în care se pot percepe adevărurile ce 
trancend individul. Stilul de care ne ocupăm 
aici va fi, înainte de toate, un stil eliberator 
si un repaos vital. Acest stil, care nu are ni- 
mic comun cu neclaritatea romantică, cu idio- 

sincrazia decorativă și spontaneitatea natu- 
rală va fi un stil al monumentalităţii eroice 
(cum este, de pildă, silozul de cereale din Ame- 
rica). Aș dori să numesc acest stil, pentru a-l 
deosebi de toate celelalte stiluri ale trecutu- 
lui, stilul omului perfect, adică stilul în care 
se află reconciliate principalele divergențe. 
Toate lucrurile cunoscute drept magice, spiri- 
iul, dragostea etc. vor deveni, prin acest stil, 
o realitate. Minunile ce l-au fermecat atît de 
mult pe omul primitiv se pot materializa prin 
curentul electric, prin controlul mecanizat al 
aerului și al apei, prin cucerirea tehnologică a 
spațiului și a timpului. Cu cît aceste noi des- 
coperiri au — asupra noastră și asupra artei 
noastre — o influență mai mare, cu atit 
mai pregnante sint contrastele dintre vechi și 
nou. Aceste contraste violente n-ar mai exista 
pur și simplu dacă noul ar înlocui întru totul 
vechiul. Totuşi, deoarece vechiul concept al 
artei continuă să existe în orice epocă (indife- 
rent de epocă) — chiar şi astăzi — vedem 
coexistînd alături  particularitățile ambelor 
concepte de viaţă. 


Permiteţi-mi să vă dau citeva exemple de 
particularități ale acestui stil nou, menţinin- 
du-le în contrast cu cele ale vechilor stiluri. 


Certitudine în loc de incertitudine. 

Deschidere în loc de îngrădire. 

Claritate în loc de obscuritate. 

Adevăr în loc de frumos. 

Simplitate în loc de complexitate. 

Reciprocitate relaţională în loc de formă. 

Sinteză în loc de analiză. 

Construcţie logică în loc de constelație lirică. 

Mecanizare în loc de muncă manuală. 

Formă plastică în loc de imitație și orna- 

mentatie decorativă. 

Colectivitate în loc de individualism etc. 

Chemarea pentru instaurarea unui stil nou 
se poate vedea în nenumărate fenomene. În 
pictură, sculptură, arhitectură, în literatură, 

jazz și cinema ea este prezentă, dar apare, mai 
puternic ca oriunde, în producția pur practică. 

Toate acele atit de diverse artificii care ser- 
vesc unui scop precis nu izvorăsc din intenţii 
artistice. Și totuși, ele ne mişcă prin frumuse- 
țea lor. Podurile metalice, de pildă, creează 
un efect ornamental prin ritmul în care le sînt 
articulate diversele părți ce le formează. Acest 
efect nu este doar rezultatul unui calcul isto- 
vitor de exact, ci și al unei conştiinţe instinc- 
tive, al unor relaţii armonioase. Nici o orna- 
mentaţie, nimic superfluu, nimic artistic, în 
sensul unor discrete completări decorative ul- 
terioare. Numai veridicitatea lucrului în sine. 
Adevărul său, funcţia sa, construcţia sa, îna- 
inte de orice. Nici o slăbiciune iscată de teore- 
tizare individualistă. 

În toate aceste obiecte (indiferent dacă este 
vorba de poduri metalice, locomotive de cale 
ferată, automobile, telescoape, gospodării ţă- 
rănești, hangare de aeroporturi, coşuri de fum, 
zgîrie-nori sau jucării de copii) vedem chemă- 
rile noului stil. Aceste obiecte sînt expresia 
aceleiaşi încercări pe care o întîlnim și în noile 
creaţii din tărîmul artei, de a exprima veri- 
dicitatea unui obiect prin intermediul unei 
forme clare și pure. Prin urmare, nu este un 
fapt surprinzător că tocmai frumuseţea produ- 
selor tehnicii constituie nucleul inspirației 
pentru noua generaţie de artiști. 


Plasticitatea arhitectonică se va dezvolta din 
necesităţile funcţionale care determină divi- 
ziunea spaţiului. Interiorul ar trebui să deter- 
mine forma exteriorului. În acest mod arhi- 
tectura și-a aflat și își află propriul mediu 
expresiv. Vă voi ilustra prin exemple con- 
crete contrastul dintre arhitectura decorativă 
şi cea monumentală. La palatul Zwinger din 
Dresda aglomerarea de sculpturi decorative 
distruge plasticitatea arhitectonică. Casa reali- 
zată de Van't Hoff exprimă o plasticitate clară 

creată cu mijloace pur arhitecturale. La această 
a doua clădire toate trăsăturile exterioare sînt 
rezultante ale trăsăturilor interioare. Fiecare 
unitate spaţială din cadrul casei poate fi per- 
cepută din exterior. Nu există frontoane man- 
sardate. Nu se face o contopire a clădirii cu 
peisajul şi, totuşi, ea ne oferă forma ideală 
pentru o repauzare vitală prin transcenderea 
naturii. 


Piet Mondrian 


ÎNFĂPTUIREA NEOPLASTICISMULUI 
ÎN VIITORUL ÎNDEPĂRTAT 
ȘI ÎN ARHITECTURA DE ASTĂZI 


Arhitectura privită ca mediu total 


(ne-natural) al vieţii noastre 
1922 


Arta este din ce în ce mai „,vulgarizată“. 
„Opera de artă“ este privită drept o valoare 
materială — care decade încetul cu încetul 
dacă nu are şansa de a fi „promovată“ cu 
forță de comerţ. Societatea se opune din ce 
în ce mai mult vieţii întelectului și simţirii 
sau le foloseşte în propriul său interes. Astfel, 
societatea se opune artei. Concepţia predomi- 
nant fizică a societăţii vede în evoluția vieţii 
și a artei numai decadență: astăzi simţirea 
este fructul societăţii, intelectul reprezintă pu- 
terea societăţii, iar arta expresia sa ideală. 
Mediul în care trăim și propria noastră viaţă 
sînt aride prin caracterul lor incomplet şi bru- 
talul lor utilitarism. În aceste condiţii arta de- 
vine evadare. Frumusețea și armonia sînt ur- 
mărite în artă din cauză că ele lipsesc din 
viaţa şi mediul în care trăim. În consecinţă, 
frumusețea si armonia devin „idealul“, ceva 
imposibil de atins: ceva rezervat ca „artă“, 
separat de viaţă și de mediul de viaţă. Astfel, 
„ego-ul“ a fost eliberat în favoarea fanteziei 
și auto-reflecției, pentru auto-satisfacerea auto- 
reproducerii : pentru crearea frumuseții după 
propria sa imagine. Viaţa reală și frumuseţea 
adevărată au fost neglijate. Această situaţie a 
fost inevitabilă și arta s-a rupt de viaţă. Tim- 
pul reprezintă evoluţie chiar dacă și „ego-ul“ 
priveşte evoluţia ca fiind un „ideal“ de neatins. 

Astăzi marea masă depliînge decăderea artei, 
cu toate că acest public larg este tocmai cel 
ce o încătuşează. PFizicul predomină sau vrea 
să domine întreaga existență a oamenilor şi, 

astfel, oamenii sînt cei ce se opun evoluţiei 
inevitabile, chiar şi atunci cînd această evo- 
luţie a avut totuși loc. 

În ciuda tuturor, atît arta, cît ṣi realitatea 
din jurul nostru arată că tocmai această situa- 
ie reprezintă apariția unei vieţi noi — elibe- 
rarea definitivă a omului. Acest lucru se în- 
timplă deoarece, deși arta apare prin rodirea 
existenței noastre (a „,simţirii“ noastre) predo- 
minant fizică, ea este de fapt expresia plastică 
pură a armoniei. Fiind un produs al tragediei 


vieții — ca urmare a dominaţiei elementului 
fizic (elementul natural) din noi și din jurul 
nostru — arta exprimă starea imperiectă, la- 


tentă, a „fiinţei“ noastre intime. Aceasta din 
urmă (ca şi „intuiţia“) încearcă să astupe pră- 
pastia de netrecut ce a separat-o de materia- 
lul-ca-natură : ea caută să schimbe non-armo- 
nia în armonie. Libertatea artei „permite“ 
acestei armonii de a se realiza, în ciuda fap- 
tului că fiinţa subjugată fizic nu se poate nici 
exprima direct, nici atinge armonia pură. Evo- 
luţia artei constă de fapt în atingerea expresiei 
pure a armoniei : privită din afară, arta a re- 
prezentat o expresie care (în timp) a redus 
simţirea individuală. Astfel, arta este atît ex- 
presie, cît şi mijloc de evoluție materială (în 
mod involuntar) pentru atingerea echilibrului 
dintre natură și non-natură — dintre ceea ce 
este în noi şi ceea ce este în jurul nostru. Arta 
va rămîne atit expresie, cit și mijloc de ex- 
primare pînă în momentul atingerii echilibru- 
lui (relativ). În acel moment menirea artei va 
fi atinsă și armonia se va vedea împlinită în 
mediul nostru exterior de viaţă și în viaţa 
noastră exterioară. Atunci va lua sfîrşit domi- 
narea vieţii de către tragic. 


Este o realitate a mediului în care trăim că 
ceea ce este în mod predominant natural dis- 
pare  treptat-treptat, datorită necesităților. 
Formele capricioase ale naturii rurale apar în- 
corsetate în metropolă. În produsele tehnicii, 
în mijloacele de transport etc. vedem cum ma- 

terialele naturale devin mai armonioase pe 
măsură ce omul se maturizează. Tocmai prin 
concentrarea asupra materialului, viața exte- 
rioară se îndreaptă spre momentul eliberării de 
sub opresiunea materialelor. Obsesia dominației 
materialelor distruge sentimentalismul ,ego- 
ului“. Astfel, materialul ajută la purificarea 
ego-ului prin care arta se exprimă. Numai după 
acest moment poate apărea relaţia de echiva- 
lenţă, echilibrul şi, astfel, armonia pură. 

Arta s-a dezvoltat şi prin trecerea de la na- 
tural la abstract; de la exprimarea predomi- 
nantă a „sentimentului“ la exprimarea plas- 
tică, pură a armoniei. Fiind vorba de „artă“, 
ea ar putea, de fapt, anticipa realizarea me- 
diului ce ne înconjoară. Pictura, arta cea mai 
liberă, s-a dezvoltat în modul „plastic“ cel 
mai pur. Literatura și muzica, arhitectura şi 
sculptura au devenit active aproape simultan. 
În diverse feluri, futurismul, cubismul şi dada- 
ismul au purificat și redus emoția individuală, 
„sentimentul“, dominaţia ego-ului. Futurismul 
a dat impulsul iniţial (vezi F. T. Marinetti, 
Les mots en liberté Futuristes). În conse- 
cință, arta ca expresie a ego-ului a fost trep- 
tat desființată. Și acum dadaismul mai vrea 
să „distrugă arta“. Cubismul a redus aparența 
naturală în expresie plastică şi astfel a pus 
bazele plasticii pure a neoplasticismului. Vi- 
ziunea materialistă s-a adincit, iar caracterul 
plastic al formei a fost anihilat. 


Arta se află deja în stare de dezagregare par- 
țială — cu toate că ar fi prematur ca sfîrșitul 
ci să aibă loc chiar acum. Deoarece recon- 
struirea-artei-ca-viaţă nu este încă posibilă, 
este totuși necesară o artă nouă ; cu toate aces- 
tea, noul nu se poate construi din materiale 
vechi. Astfel, chiar şi cei mai avansați futuriști 
și cubiști recurg, mai mult sau mai puțin, la 
precursori sau, în cel mai bun caz, sînt depen- 
denti de aceștia. Marile adevăruri pe care 

le-am proclamat nu își găsesc exprimarea în 
arta acestora. Este ca şi cum le-ar fi frică de 
consecințele propriei lor arte. Noul pare să 
rămînă în stare de imaturitate chiar pentru 
cei ce l-au propovăduit. Totuşi, s-a făcut ma- 
rele început. Din acest început s-au manifestat 
consecințe pure. Din această mișcare nova- 
toare a apărut neoplasticismul : o artă cu totul 
nouă — o plastică nouă. În calitatea sa de artă 
purificată, el indică clar legile universale vala- 
bile pe care trebuie să se construiască această 
nouă realitate. Pentru ca „vechiul“ să dispară 
și să apară „noul“, trebuie stabilit un concept 
universal valabil. Acest concept trebuie să-şi 
afle izvorul în simţire şi intelect. Acesta este 
motivul pentru care, cu cîțiva ani în urmă, 
Theo van Doesburg a creat mișcarea „De 
Stijl“ : nu pentru a „impune un stil“, ci pen- 
tru a descoperi şi propaga, prin colaborare, 
ceea ce va fi, în viitor, universal valabil. 


Practica arhitecturii de astăzi nu este, în gene- 
ral, liberă, aşa cum o cere cu autoritate neo- 
plasticismul. Astăzi, libertatea este posibilă 
numai la scara individului sau a unui grup 
care beneficiază de puterea materială. Există, 
deci, limitarea impusă de clădirea individuală 
— care se opune, în sine, mediului în cadrul 
căruia există —, deci naturii, clădiri tradiţio- 
nale sau eterogene. Ea reprezintă, totuși, o 
„expresie plastică“, o lume în sine ṣi astfel se 
poate realiza ideea neoplastică. Artistul neo- 
plastician trebuie să abstractizeze mediul în- 
conjurător, deoarece cl își dă seama că nu poate 
exista armonie decit prin echivalență ; pentru 
acesta, armonia între natură și artificial (pro- 
dus al omului) înseamnă fantezie — ireal, im- 
pur. 

Dar, chiar ca „operă de artă“, arhitectura 
neoplastică se poate realiza numai în anumite 
condiții. În afară de libertate, ea cere imperios 
pregătire, într-o accepție nemaiîntilnită în 
practica constructivă obişnuită. Dacă fondato- 

rii neoplasticismului în pictură au făcut mari 
sacrificii înainte de a reuşi să exprime complei 
„noul“ plastic, realizarea acestuia în arhitec- 
tura obişnuită de astăzi trebuie să fie aproape 
imposibil de atins. 

O execuţie la care fiecare detaliu trebuie 
inventat și elaborat este prea costisitoare sau 
imposibil de realizat în condiţiile actuale. Li- 
bertatea absolută pentru experimentarea per- 
manentă este necesară în cazul în care se ur- 
mărește atingerea artei. Dar cum poate fi po- 
sibil așa ceva în cadrul limitărilor complexe 
ale unei clădiri convenţionale din societatea 
noastră ? Mai întîi trebuie să existe „voinţa“ 
și „puterea“ realizării ideii neoplastice. Tre- 
buie înființată o școală care să îndeplinească 
toate condiţiile impuse de cercetare. Este ne- 
cesar un laborator tehnic proiectat în mod 
special. Acest lucru nu este deloc imposibil ; 
există și astăzi, dar sînt academice — inutile, 
deoarece nu fac decit să reproducă ceea ce 
există deja. Astăzi arhiiectul este obligat să 
creeze o „operă de artă“, nici mai mult nici 
mai puţin, dar în grabă și constrins, adică tot 
ce face rămîne numai un proiect pe hirtie. 

Cum poate arhitectul rezolva a priori orice 
nouă problemă ce apare ? O machetă din ghips 
nu reprezintă un studiu real pentru un proiect 
de amenajare interioară ; și, în plus, nu dis- 
pui nici de timp, nici de bani pentru a face 
o machetă din metal sau lemn. Timpul va pune 
la dispoziție ceea ce noi ar trebui să fim în 
stare să facem astăzi. O cercetare îndelungată 
și diversificată va crea, în ultimă instanţă, în 
arhitectură o operă de artă neoplastică com- 
pletă. 

„Clădirea“ și „decorația“ așa cum se prac- 
tică ele astăzi reprezintă compromisuri între 
„funcţie“, pe de o parte, și „ideea estetică“ 
sau „plastică“, pe de alta. Acest lucru se da- 
torează în exclusivitate condiţiilor existente : 
datorită motivelor amintite mai sus, aceste 
două elemente vor trebui combinate. 

Utilitatea și frumosul se purifică reciproc în 
arhitectură. Din acest motiv, de-a lungul se- 
colelor, arhitectura, în ciuda numeroaselor li- 
mitări, a constituit „cărăușul principal“ al 
„stilului“. Din necesitate — din cauza depen- 
denţei de materiale, tehnologie, funcţie și scop 
— a existat teren neprielnic pentru exprima- 
rea „sentimentului“. Din această cauză, în ar- 
hitectură, s-a păstrat o mai mare obiectivitate 
(cunoscută sub numele de „„monumentalitate“). 
Pe de altă parte, tocmai din acest motiv, arhi- 
tectura nu s-a putut dezvolta atit de rapid ca 
artele mai liberale decît ea. 


Funcţia sau scopul modifică frumuseţea ar- 
hitecturală. În aceasta rezidă diferenţa dintre 
frumuseţea unci fabrici ṣi aceea a unei case. Ar- 
hitectura poate chiar limita frumuseţea : unele 
elemente utilitare — cum ar fi instalaţiile și 
maşinile sau angrenajele mecanice dintr-o fa- 
brică — pot impune realizarea unci forme 
rotunjite, deşi „linia dreaptă“ exprimă frumu- 
seţea supremă. Rotunjimile, în asemenea ca- 
zuri, se închid, de obicei, într-un cerc perfect, 
lucru care este departe de capriciul naturii. 
Proiectul de arhitectură poate, totuși, controla 
orice, cu toate că va rămîne întotdeauna pre- 
zentă o oareacre „relativitate“, 

Împămâîntenita credinţă că arhitectura ope- 
rează cu elemente „plastice“ tridimensionale 
face să se creadă că expresia „plană“ a neo- 
plasticismului nu se poate aplica în arhitec- 
tură. Opinia tradiţională susține că arhitectura 
trebuie să fie o expresie a formei. Această 
opinie reprezintă viziunea (în perspectivă) a 
trecutului. Neoplasticismul anulează această 
părere (vezi Neoplasticism, 1920). Noua vizi- 
une — chiar precursoare a neoplasticismului 
— nu porneste de la un punct de vedere inal- 
terabil : această viziune îşi poartă punctul de 
vedere peste tot, nefiind nicăieri limitat. Nu 
există. pentru el limitare în spațiu sau timp (în 
spiritul teoriei relativităţii). În practică, nea- 

plasticismul își extrage părerile înainte de a 
exista un plan (posibilitatea extremă a inten- 
silicării plastice). Astfel, neoplasticismul pri- 
vește arhitectura ca reprezentînd o multitudine 
de planuri : iarăși planul. Această multitudine 
se compune în mod abstract din plastica pla- 
nului. În acelaşi timp, practica cere imperios 
o soluţie vizual-estetică tot relativă, prin in- 
termediul compoziției etc., datorită relativită- 
ţii mișcării noastre fizice. 

Pentru a fi o plastică al planului în acest 
sens, arhitectura neoplastică are nevoie de cu- 
loare, fără de care planul nu poate fi, pentru 
noi, o realitate vitală. Culoarea este necesară 
și pentru a reduce aspectul naturalist al ma- 
terialelor ; culorile  neoplasticismului sînt 
primare sau de bază, pure, fade, ferme (cu alte 
cuvinte, bine conturate, nu amestecate), pre- 
cum și opusul acestora, lipsa — culorii (alb, 
negru, gri). Culoarea este pusă în valoare de 
către arhitectură sau anihilată, după caz. Cu- 
loarea se extinde asupra întregii arhitecturi, 
cchipamente, mobilier, etc. Astfel, intrăm în 
conflict cu concepția tradițională a purității 
structurale. Se mai vehiculează încă mult ideea 
că structura trebuie „accentuată“. Tehnologia 
recentă a dat, totuşi, deja, o lovitură serioasă 
acestei noţiuni. Ceea ce s-a putut susţine drept 
calitate pentru o construcţie de cărămidă, de 
pildă, nu mai este valabil pentru una de be- 
ton. Dacă conceptul plastic cere cu autoritate 
ca structura să fie ncutralizată din punct de 
vedere plastic, atunci trebuie găsită modalita- 
tca de a satisface atît cerinţele structurii, cit 
și pe cele legate de criteriul plastic. Arhitec- 
tura neoplastică nu necesită numai prezenţa 
unui „artist, ci și a unui ,„,neoplastician au- 
tentic“. Toate problemele trebuie rezolvate 
într-un mod neoplastic autentic. Frumuseţea 
neoplastică reprezintă altceva decit frumuse- 
tea morfoplastică, tot așa cum armonia neo- 

plastică este altceva, nu este armonie pentru 
o sensibilitate convenţională. 


Expresia naturalistă a cerut exprimarea ana- 
tomiei (structurii) ; în arta nouă, nu mai este 
loc pentru așa ceva. Arhitectura neoplastică va 
profita de ultimele invenţii tehnice fără a leza 
concepția plastică. Arta și tehnologia sînt in- 
separabile și, cu cît se dezvoltă tehnicile, cu 
atit arta neoplastică devine mai pură şi per- 
fectă. Tehnologia merge deja mînă în mînă cu 
ideea neoplastică. Acolo unde construcția din 
cărămidă cerea o boltă curbă pentru închide- 
rea spaţiului, betonul armat înalță un acope- 
riş plan. Chiar şi construcţia metalică oferă 
multe posibilităţi. Oare preţul acesteia a fost 
cel care a dus la obiecțiile legate de neoplas- 
ticismul în arhitectură ? Prețul ar fi mult mai 
redus dacă cercetările ar fi făcute de instituții 
specializate, după cum am amintit. Şi cît ar 
putea economisi arhitectura neoplastică dacă 
ne gindim la preţul aferent ornamentelor și 
fasonării pietrei etc. Totuşi, costul reprezintă 
motivul principal pentru care arhitectura nouă 
va continua să rămînă limitată la noţiunea de 
„operă de artă“ încă o perioadă de timp de 
acum încolo. Totuși, multe aspecte ale concep- 
tiei neoplastice se pot deja aplica în construc- 
tiile de astăzi. 

În arhitectura modernă avansată ornamen- 
tația este, deja, mult redusă și nu este de mi- 
rare că neoplasticismul o exclude în între- 
gime. În acest tip de arhitectură frumuseţea 
nu mai reprezintă un „accesoriu“, ci repre- 
zintă arhitectura însăși. „Ornamentul“ a fost 
aprofundat. Astfel, și sculptura a fost absor- 
bită de mobilier și de echipamentele tehnice 
etc. Obiectele utilitare au devenit frumoase 
prin forma lor de bază, adică au devenit fru- 
moase în sine. Totuși, ele nu reprezintă nimic 
în sine: ele au devenit parte integrantă din 
arhitectură, prin forma şi prin culoarea lor. 


Le Corbusier 


SPRE O ARHITECTURĂ 
1923 


Estetica inginerului, arhitectura 


Estetica inginerului, arhitectura, două lucruri 
solidare, consecutive, unul în plină înflorire, 
celălalt într-un penibil regres. 

Chestiune de moralitate. Minciuna este in- 
tolerabilă. Se poate pieri în minciună. 

Arhitectura este una dintre cele mai urgente 
necesităţi ale omului, pentru că locuinţa a fost 
întotdeauna indispensabilă şi prima unealtă 
pe care şi-a făurit-o. Unealta omului jalonează 
ctapele civilizaţiei, epoca pietrei, epoca bron- 
zului, epoca fierului. Unealta decurge din per- 
fecționări succesive ; munca generațiilor i se 
adaugă. Unealta este expresia directă, ime- 
diată, a progresului; unealta este colabora- 
torul necesar; ea este, de asemenea, elibera- 
toarea. Se aruncă la fiare vechi unealta peri- 
mată : flinta scurtă, bătrînul tun, trăsura și 
vechea locomotivă. Acest gest este o manifes- 
tare de sănătate, de sănătate morală și, de 
asemenea, de morală; nu avem dreptul să 
producem prost, din cauza unei unelte proaste ; 
nu avem dreptul să ne consumăm forţa, să- 
nătatea și curajul, din cauza unei unelte 
proaste ; aruncăm, înlocuim. 


Diagnosticul este că, pentru a începe cu înce- 
putul, inginerul care acționează prin cunoaş- 
tere arată drumul şi deţine adevărul. De aceea 
arhitectura, care este un fapt de emoție plas- 
tică, trebuie, în domeniul ei, să înceapă, de 
asemenea, cu începutul şi să folosească elemen- 
tele capabile să ne frapeze simţurile, să ne sa- 
tisfacă dorințele vizuale dispunîndu-le în așa 
fel încît vederea lor să ne afecteze în mod clar 

prin fineţe sau brutalitate, prin tumult sau 
seninătate, prin indiferenţă sau interes ; aceste 
elemente sînt niște elemente plastice, nişte 
forme pe care ochii noștri le văd cu claritate, 
pe care spiritul nostru le măsoară. Aceste 
forme primare sau subtile, suple sau brutale, 
acționează în mod fiziologic asupra simţurilor 
noastre (sferă, cub, cilindru, orizontală, ver- 
ticală, oblică etc.) şi le şochează. Fiind afectaţi, 
noi sîntem capabili de a percepe dincolo de 
senzațiile brute ; astfel vor lua naştere anu- 
mite raporturi care vor acţiona asupra con- 
științei noastre şi ne vor aduce într-o stare 
de mare plăcere (în consonanţă cu legile uni- 
versului) care ne guvernează și cărora li se 
supun toate acţiunile noastre, în care omul își 
folosește din plin capacitatea sa de a-şi aminti, 
de a examina, de a judeca, de a crea. 


Ne va fi, în sfîrşit, plăcut să discutăm despre 
arhitectură, după atitea silozuri, uzine, maşini 
și zgîrie-nori. Arhitectura este un fapt de artă, 
un fenomen emoţional, independent de proble- 
mele de construcţie, situat dincolo de ele. Con- 
strucţia este pentru a asigura rezistența ; ar- 
hitectura este pentru a emoţiona. Emoţia ar- 
hitecturală se produce atunci cind opera rever- 
berează, în noi, în armonie cu un univers ale 
cărui legi le recunoaștem și le admirăm şi că- 
rora ne supunem. Cînd anumite raporturi sint 
atinse, sîntem captivaţi de operă. Arhitectura 
înseamnă „raporturi“, înseamnă „pură creaţie 
a spiritului“. 


Trei chemări către domnii arhitecţi 


Arhitectura nu are nimic de-a face cu „stilu- 
rile“. 

Stilurile Ludovic al XIV-lea, al XV-lea, al 
XVI-lea sau goticul sînt pentru arhitectură 
ceea ce este o pană pe capul unei femei; 

poate fi uneori frumoasă, dar nu întotdeauna 
și nimic mai mult. 

Arhitectura are scopuri mai serioase ; Capa- 
bilă de sublim, ea atinge instinctele cele mai 
brutale, prin obiectivitatea sa ; ea solicită fa- 
cultăţile cele mai înalte, prin însăși abstrac- 
țiunea sa. Abstracţiunea arhitecturală are ceva 
deosebit şi magnific; deşi își împlîntă rădă- 
cinile în faptul brut, ea îl spiritualizează, pen- 
tru că faptul brut nu este altceva decît mate- 
rializarea, simbolul ideii posibile. Faptul brut 
nu este capabil de idei decit prin ordinea pe 
care o proiectăm asupra sa. Emoţiile pe care 
le provoacă arhitectura provin din condiții 
fizice inevitabile, irefutabile, astăzi uitate. 

Volumul şi suprafaţa sînt elementele prin 
care se manifestă arhitectura. Volumul și su- 
prafaţa sînt determinate de plan. Planul este 
cel care le generează. Cu atit mai rău pentru 
aceia cărora le lipsește imaginaţia ! 


Prima chemare : volumul 


Arhitectura este jocul savant, corect și mag- 
nific al volumelor grupate sub lumină. Ochii 
noștri sînt făcuţi pentru a vedea formele sub 
lumină ; umbrele şi părţile luminoase dezvă- 
luie formele ; cuburile, conurile, sferele, cilin- 
drii sau piramidele sînt marile forme primare 
pe care lumina le scoate bine în evidentă;; 
imaginea ne apare clară şi tangibilă, fără am- 
biguitate. De aceea acestea sînt forme fru- 
moase, cele mai frumoase forme. În privinta 
aceasta, totată lumea este de acord: copilul, 
sălbaticul și metafizicianul. Este însăși con- 
ditia artelor plastice. 

Arhitectura egipteană, greacă sau romană 
este o arhitectură a prismelor, a cuburilor şi a 
cilindrilor, a triedrelor sau a sferelor : pirami- 
dele, templul de la Luxor, Parthenonul, Coli- 
seul, Vila Adriana. 

Arhitectura gotică nu urmează, în esenţa ei, 
principiul sferelor, conurilor și cilindrilor. Nu- 
mai nava exprimă o formă simplă, dar de o 
geometrie complexă, de al doilea ordin (încru- 
cișări de ogive). De aceea o catedrală nu este 
foarte frumoasă şi noi îi căutăm compensări 
de ordin subiectiv, în afara plasticii. O cate- 
drală ne interesează ca o soluţie ingenioasă a 
unei probleme dificile, dar ale cărei date au 
fost prost puse, pentru că ele nu provin din 
marile forme primare. Catedrala nu este o 
operă plastică ; este o dramă: lupta împotriva 
gravitaţiei, senzaţie de ordin sentimental. 


Piramidele, turnurile Babilonului, Porţile 
din Samarkand, Parthenonul, Coliseul, Pan- 
theonul, Pont du Gard, Sfînta Sofia din Con- 
stantinopol, moscheele din Istanbul, Turnul din 
Pisa, cupolele lui Brunelleschi şi ale lui Mi- 
chelangelo, Pont-Royal și Domul Invalizilor 
sînt arhitectură. 


Gara Orsay, Grand Palais nu sînt arhitec- 
tură. 


A doua chemare : suprafaţa 


Întrucât arhitectura este jocul savant, corect și 
magnific al volumelor grupate sub lumină, 
arhitectul are misiunea de a da viaţă supra- 
fetelor care îmbracă volumele, fără ca ele, de- 
venite niște paraziți, să devoreze volumul şi 
să-l absoarbă în folosul lor: poveste tristă a 
timpurilor prezente. 


A lăsa unui volum splendoarea formei sale 
sub lumină, dar, pe de altă parte, a adapta 
suprafața la necesităţile adesca utilitare în- 
seamnă a te obliga să găsești în diviziunea 
impusă suprafeţei liniile care acuză şi care 
generează forma. Altfel spus, o arhitectură 
este o casă, un templu sau o uzină. Suprafața 
templului sau a uzinei este, de cele mai multe 
ori, un zid străpuns de uşi și de ferestre; 
aceste deschideri distrug adesea forma; tre- 

buie să se facă din ele niște acuzatoare ale 
formei. Dacă esenţialul arhitecturii îl repre- 
zintă sferele, conurile și cilindrii, liniile gene- 
ratoare şi acuzatoare ale acestor forme ur- 
mează principiile geometriei pure. Dar această 
geometrie îi sperie pe arhitecţii de azi. 


Să situăm observaţiile prezente pe terenul 
nevoilor actuale : avem nevoie de orașe trasate 
cu folos și al căror volum să fie frumos (pla- 
nuri de orașe). Avem nevoie de străzi în care 
curăţenia, adaptarea la necesităţile locuirii, 
aplicarea spiritului de serie în organizarea de 
șantier, grandoarea intenţiei, liniştea ansam- 
blului să încînte spiritul și să degaje farmecul 
lucrurilor născute în chip fericit. 


Problemă de epocă și de estetică actuală : totul 
conduce spre reinstaurarea volumelor simple : 
străzile, uzinele, marile magazine, toate pro- 
blemele care vor apărea mîine sub o formă 
sintetică, într-o vedere de ansamblu pe care 
nici o epocă n-a cunoscut-o vreodată. Supra- 
fața, spartă prin necesităţi de destinaţie, tre- 
buie să împrumute liniile generatoare şi acu- 
zatoare de la aceste forme simple. Aceste linii 
acuzatoare sînt, de fapt, tabla de șah sau grila 
— uzinele americane. Dar această geometrie 
produce spaimă ! 

] 


A treia chemare : planul 


Planul este generatorul. 

Ochiul spectatorului se mişcă într-un peisaj 
format din străzi şi din case. El primește şocul 
volumelor care se înalţă împrejur. Dacă aceste 
volume sînt precise şi nu sînt degradate de al- 
terări intempestive, dacă ordonarea care le 
grupează exprimă un ritm clar, şi nu o aglo- 
merare incoerentă, dacă raporturile volumelor 
şi ale spaţiului sînt stabilite prin proporții 
juste, ochiul transmite creierului senzaţii co- 

ordonate, din care spiritul obţine satisfacţii 
înalte : aceasta este arhitectura. 

Ochiul observă, într-o sală, suprafeţele mul- 
tiple ale zidurilor și ale bolților ; cupolele de- 
termină spaţii, bolțile desfăşoară suprafeţe; 
stilpii, zidurile se îmbină după raţiuni lesne de 
înţeles. Întreaga structură se înalță de la bază 
și se dezvoltă după o regulă care este înscrisă 
pe sol, în plan; forme frumoase, varietate de 
torme, unitate a principiului geometric. Pro- 
fundă transmitere de armonie: aceasta este 
arhitectura. 

La bază se află planul. Fără plan nu există 
nici măreţia intenţiei și a expresiei, nici ritm, 
nici volum, nici coerență. Fără plan, există 
această senzație insuportabilă omului, de in- 
form, de neterminat, de dezordine, de arbitrar. 

Planul necesită imaginaţia cea mai activă. 
De asemenea, el necesită disciplina cea mai 
severă. Planul determină totul; el constituie 
momentul decisiv. Un plan nu e plăcut de 
desenat, cum este chipul unei madone ; este o 
abstracţie austeră ; nu este decit o algebrizare, 
aridă pentru privire. Munca matematicianului 
rămîne totuşi una dintre cele mai înalte acti- 
vităţi ale spiritului omenesc. 

Ordonarea este un ritm sesizabil, care acţio- 
nează asupra oricărei fiinţe umane, în același 
fel. 

Planul poartă în sine un ritm primar deter- 
minat : opera se dezvoltă în întindere și în 
înălțime, potrivit dispunerii sale, cu rezultate 
pornind de la cel mai simplu la cel mai com- 
plex, pe baza acelciași legi. Unitatea legii este 
legea unui plan bun : lege simplă, care poate 
fi modulată la nesfîrsit. 

Ritmul este o stare de echilibru provenind 
din simetrii simple sau complexe, sau din 
compensaţii savante. Ritmul este o ecuaţie: 
egalizare (simetrie, repetiţie) (templele egip- 
tene, indiene); compensare (mișcare a con- 
trariilor) (Acropola din Atena); modulare (dez- 
voltarea unei invenţii plastice inițiale) (Sfînta 

Sofia). Atitea reacţii absolut diferite asupra 
individului, în profida unităţii de scop, care 
este ritmul, care este o anume stare de echili- 
bru. De aici, diversitatea atît de uimitoare a 
marilor epoci, diversitate care se află în prin- 
cipiul arhitectural și nu în modalităţile orna- 
mentale. . 


Planul poartă în el însăși esența senzaţiei. 


Ne aflăm într-o perioadă de construire şi de 
readaptare la noile condiţii sociale și econo- 
mice. Trecem un prag şi noile orizonturi nu 
vor regăsi marea linie a tradiţiilor decît prin- 
tr-o revizuire completă a mijloacelor actuale, 
decît prin determinarea noilor baze construc- 
tive stabilite cu ajutorul logicii. 


În arhitectură, vechile baze constructive sînt 
epuizate. Adevărurile arhitecturii nu vor fi 
regăsite decît atunci cînd noi baze vor fi con- 
stituit suportul logic al oricărei manifestări 
arhitecturale. Se anunţă douăzeci de ani care 
vor fi destinati creării acestor baze. Perioadă 
de mari probleme, perioadă de analiză și de 
experimentare, perioadă de mari răsturnări 
estetice, perioadă de elaborare a unei noi este- 
tici. 

Planul este acela care trebuie studiat, el 
este cheia acestei evoluţii. 


Traseele regulatoare 


Omul primitiv și-a oprit carul și a hotărit că 
acolo va fi pămîntul său. Alege un luminiș, 
doboară copacii prea apropiați, nivelează te- 
renul dimprejur ; deschide drumul care îl va 
lega de rîu sau de cei din tribul său, pe care 
tocmai i-a părăsit ; bate ţăruşii de care îşi va 
întinde cortul. Îl înconjoară cu o palisadă, în 
care face o poartă. Drumul este atît de recti-. 
liniu cît îi permit uneltele sale, braţele și 
timpul. TŢărușii cortului descriu un pătrat, un 
hexagon sau un octogon.  Palisada formează 

un dreptunghi cu cele patru unghiuri egale, 
drepte. Ușa colibei se deschide în axul curţii, 
iar poarta curții se află în fața ușii de la 
colibă. 


Pentru a construi bine şi pentru a-şi distribui 
eforturile, pentru a asigura soliditatea şi uti- 
litatea operei, el a făcut măsurători, a admis 
un modul, şi-a organizat munca, a instaurat 
ordinea. Pentru că, în jurul său, pădurea este 
în dezordine, cu lianele, mărăcinii, trunchiurile 
care îl incomodează şi îi zădărnicesc eforturile. 

El a făcut ordine măsurînd. Pentru a mă- 
sura, şi-a folosit pasul, piciorul, cotul sau de- 
getul. Impunînd ordinea piciorului său, ori a 
braţului său, el a creat un modul care îi or- 
ganizează întreaga operă ; și această operă este 
la scara sa, în folosul său, pentru comoditatea 
sa, pe măsura sa. Ea este la scară umană. Se 
armonizează cu el: acesta este lucrul cel mai 
important. 

Dar, hotărîndu-se asupra formei curţii, for- 
mei colibei, poziţiei altarului și a anexelor 
sale, el a ales, din instinct, unghiurile drepte, 
axele, pătratul, cercul. Pentru că altfel nu 
putea crea ceva care să-i dea sentimentul crea- 
tiei. Pentru că axele, cercurile, unghiurile 
drepte sînt adevăruri ale geometriei și sînt 
cfecte pe care ochiul nostru le măsoară și le 
recunoaște; altminteri, totul ar fi hazard, 
anomalie, arbitrar. Geometria ceste limbajul 
omului. 


Un trascu regulator este o asigurare împotriva 
arbitrarului ; este operaţia de verificare ce 
consfinţește orice lucru creat cu pasiune, proba 
de nota zece a școlarului, „ceea ce trebuia de- 
monstrat“, pentru matematician. 

Traseul regulator este o satisfacție de ordin 
spiritual care conduce spre căutarea unor 
raporturi ingenioase şi a unor raporturi armo- 
nioase. El conferă operei euritmia. 

Traseul regulator aduce această matematică 
sensibilă, care asigură perceperea binefăcă- 

toare a ordinii. Alegerea unui traseu regulator 
stabileşte geometria fundamentală a lucrării ; 
ea determină, deci, una dintre impresiile fun- 
damentale. Alegerea unui traseu regulator este 
unul din momentele decisive ale inspiraţiei, 
este una dintre operaţiile capitale ale arhi- 
tecturii. 


Ochi care nu văd... 


I. Pacheboturile 


Maşinismul, fapt nou în istoria omenirii, a 
dat naştere unui spirit nou. O epocă îşi cre- 
cază arhitectura, care este imaginea clară a 
unui sistem de gîndire. În această agitată pe- 
rioadă de criză, care precede venirea unei 
epoci a ideilor limpezi, lucide, a dorințelor 
clare, arta decorativă a fost precum firul de 
pai de care crezi că te poţi agăța în timpul 
unei, furtuni. Salvare iluzorie. Să reținem din 
aventură că arta decorativă a fost ocazia po- 
trivită pentru a izgoni trecutul şi pentru a 
căuta, pe dibuite, spiritul arhitecturii. Spiritul 
arhitecturii nu poate rezulta decît dintr-o 
stare de lucruri și dintr-o stare de spirit. Se 
pare că evenimentele s-au succedat cu destulă 
repeziciune pentru a se putea afirma starea 
de spirit a epocii şi formula un spirit al arhi- 
tecturii. Dacă artele decorative se află pe 
această culme periculoasă care va preceda 
prăbușirea, se poate spune că, înălțate prin 
ele, spiritele au luat cunoștință de lucrul la 
care acestea aspirau. Se poate crede că ceasul 
arhitecturii a sunat. 


O locuinţă este o mașină de locuit. Baie, soare, 
apă caldă, apă rece, temperatură după voie, 
conservarea hranei, igienă, frumuseţe prin 
proporție. Un fotoliu este o maşină de șezut 
etc. : Maple a arătat drumul. Un lighean este 
o maşină pentru spălat: Twyford l-a creat. 

Viaţa noastră modernă, întreaga noastră ac- 
tivitate, cu excepţia aceleia de la ora ceaiului 
de tei şi muşeţel, şi-au creat obiectele : costu- 
mul, stiloul, creionul automat, maşina de scris, 
aparatul telefonic,  admirabilele mobile de 
birou, cristalurile de Saint-Gobain şi valizele 
„Innovation“, aparatul de ras Gillette şi pipa 
englezească, pălăria melon şi limuzina, pache- 
botul şi avionul. 

Epoca noastră își stabileşte, în fiecare zi, 
stilul. El este aici, sub ochii noştri. Ochi care 
nu văd. 


În dureoasa naștere a acestei epoci care se 
formează, se afirmă o nevoie de armonie. 

Trebuie ca ochii să vadă : această armonie 
se află aici, funcţiune a muncii grele, deter- 
minată de economie şi condiționată prin fata- 
litatea fizicii. Această armonie are anumite 
raţiuni ; ea nu este deloc efectul capriciilor, ci 
al unei construcţii logice și coerente cu lumea 
înconjurătoare. În transpunerea îndrăzneață a 
muncilor omeneşti natura este prezentă și în- 
tr-un mod cu atît mai riguros cu cît problema 
e mai dificilă. Creaţiile tehnicii masiniste sînt 
organisme care tind spre puritate și care su- 
portă aceleaşi reguli evolutive ca şi obiectele 
din natură care ne trezesc admiraţia. Armonia 
se află în lucrările care ies din atelier sau din 
uzină. Acestea nu aparţin Artei, nu sint Ca- 
pela Sixtină, nici Erechteionul ; sînt operele 
cotidiene ale unui întreg univers care mun- 
cește cu conştiinciozitate, cu inteligenţă, cu 
precizie, cu imaginație, cu îndrăzneală si ri- 
goare. 

Dacă am uita, pentru o clipă, că un pache- 
bot este un mijloc de transport şi l-am privi 
cu ochi noi, ne-am simți în fața unei mani- 
festări importante de temeritate, de disciplină, 
de armonie, de frumusețe calmă, nervoasă şi 
puternică, 


231 


Un arhitect serios, care priveşte ca arhitect 
(creator de organisme), va găsi într-un pache- 
bot eliberarea străvechilor servituti blestemate. 

Respectului trîndav al tradiţiilor el îi va 
prefera respectul față de forțele naturii ; mici- 
mii concepţiilor mediocre, măreţia soluţiilor 
decurgînd dintr-o problemă bine pusă și ce- 
rută de acest secol al marilor eforturi, care 
tocmai a făcut un pas de uriaş. 


Locuinţa tradițională este expresia unei 
lumi perimate, de mici dimensiuni. Pachebotul 
reprezintă prima etapă în realizarea unei lumi 
organizate după un spirit nou. 


II. Avioanele 


Există o meserie, una singură, arhitectura, 
în care progresul nu este obligatoriu, în care 
domneşte  trîndăvia, în care ne referim la 
ziua de ieri. | 

Oriunde în altă parte  neliniștea zilei de 
miine hărțuieşte şi conduce spre o soluţie: 
dacă nu avansezi, dai faliment. 

Dar în arhitectură nu dai niciodată fali- 
ment. Meserie, vai! privilegiată. 


Mă plasez, din punctul de vedere al arhitec- 
turii, în starea de spirit a inventatorului de 
avioane. 

Lecţia avionului nu constă doar în formele 
create ci, înainte de toate, trebuie să înveți 
nu să vezi într-un avion o pasăre sau o libe- 
lulă, ci o mașină de zburat; lecţia avionului 
constă în raționamentul care a condus la enun- 
tul problemei și la reuşita realizării sale. 
Atunci cînd o problemă este pusă, în epoca 
noastră, i se găseşte, în mod fatal, soluţia. 

Problema locuinţei nu este pusă. 

Un loc comun la domnii arhitecţi (cei ti- 
neri): trebuie să punem în evidență con- 
strucţia. | 

Un alt loc comun, la aceiaşi: cînd un lucru 
răspunde unei necesități el este frumos. 

Scuzaţi ! A pune în evidenţă construcţia este 
permis unui elev la Școala de Arte și Meserii 
care ţine să-și dovedească meritele. Natura a 
pus mult și bine în evidenţă pumnii și glez- 
nele, dar mai există și restul. 

Atunci cînd un lucru răspunde unei nece- 
sități el nu este frumos, el satisface doar o 
parte a spiritului nostru, o primă parte, pe 
aceea fără de care nu există satisfacţii ulte- 
rioare posibile ; să restabilim această crono- 
logie. 

Arhitectura are un alt sens şi alte scopuri 
decit acelea de a pune în evidenţă construc- 
tiile și de a răspunde necesităților (necesităţi 
luate în sensul, subînţeles aici, de utilitate, de 
confort, de ordine practică). Arhitectura este, 
prin excelenţă, arta care atinge starea de mă- 
reție platoniciană, de ordine matematică, de 
speculație, de percepere a armoniei prin ra- 
porturi tulburătoare. lată scopul arhitecturii. 

Dar să ne întoarcem la cronologie. 

Dacă simţim nevoia unei alte arhitecturi, 
organism distinct, verificat, aceasta se dato- 
rește faptului că, în starea actuală, senzaţia 
de ordine matematică n-o putem ignora pen- 
tru că lucrurile nu mai răspund unei necesi- 
tăți, pentru că nu mai există construcție în 
arhitectură. O confuzie extremă domneşte : 
arhitectura actuală nu mai soluţionează pro- 
blema modernă a locuinţei şi nu cunoaște 
structura lucrurilor. Ea nu îndeplineşte con- 
diţiile primordiale și nu dă posibilitate facto- 
rului superior de armonie, de frumuseţe să 
mai intervină. 


III. Automobilele 


Trebuie să tindem către stabilirea unor stan- 
darde pentru a putea înfrunta problema per- 
fecțiunii. 

Parthenonul este un produs de selecţie apli- 
cată unui standard stabilit. Cu un secol înainte, 
templul grec fusese deja organizat, în toate 
elementele sale. 

Standardul reprezintă o necesitate de ordine 
adusă în munca omului. 

Standardul se stabileşte pe baze sigure, nu 
in mod arbitrar, ci cu siguranţa lucrurilor mo- 
tivate și a unei logici controlate prin analiză 
și experimentare. 

Toţi oamenii au același organism, aceleaşi 
funcțiuni. 

Toți oamenii au aceleaşi necesități. 

Contractul social care evoluează de-a lungul 
epocilor determină clase, funcțiuni, nevoi stan- 
dard, dînd produse cu întrebuințare standard. 


Locuința este un produs necesar omului. 


Tabloul este un produs necesar omului, răs- 
punzînd unor nevoi de ordin spiritual, deter- 
minate prin standardele emoțţiei. 


Toate marile opere sînt bazate pe citeva 
mari standarde ale inimii : Oedip, Fedra, Co- 
pilul minune,  Madonele, Paul şi Virginia, 
Filemon şi Baucis, Sărmanul Pescar, Marseil- 
leza, Madelon vine să ne toarne de băut... 


A stabili un standard înseamnă a epuiza 
toate posibilităţile practice şi raţionale, a de- 
duce un tip recunoscut conform funcţiunilor, 
cu randament maxim, cu folosirea minimă a 
mijloacelor, manoperei şi materialului, a cu- 
vintelor, formelor, culorilor şi sunetelor. 


Orice manifestare umană necesită un anu- 
mit cuantum de interes și aceasta mai ales în 
domeniul estetic ; acest interes este de ordin 
senzorial şi de ordin intelectual. Decorul este 
de ordin senzorial şi primar, ca și culoarea. 
Armonia şi proporţia îi solicită interesul, îl 
atrag pe omul cultivat. Ţăranului îi place or- 
namentul și își pictează pereţii. Omul civilizat 
poartă costum englezesc și posedă tablouri și 
cărți. 

Decorul este prisosul necesar, iar proporția 
este prisosul necesar, cuantumul omului cul- 
tivat. 


În arhitectură, cuantumul de interes este 
atins prin gruparea şi proporţia camerelor și 

mobilelor ; treabă de arhitect. Frumuseţea ? 
Este un imponderabil care nu poate acţiona 
decit prin prezenţa formală a bazelor primor- 
diale : satisfacția raţională a spiritului (utili- 
tate, economie); apoi cuburi, sfere, cilindri, 
conuri etc. (senzorial). Apoi... imponderabilul, 
raporturile care creează imponderabilul : este 
geniul, geniul inventiv, geniul plastic, geniul 
matematic, această capacitate de a face co- 
mensurabile ordinea, unitatea, capacitatea de 
a organiza, după legi clare, toate aceste lucruri 
care stimulează și satisfac din plin simţurile 
noastre vizuale. 


Se nasc atunci senzațiile diverse, evoca- 
toare a tot ceea ce un om de înaltă cultură a 
văzut, simţit, iubit, care declanşează, prin mij- 
loace implacabile, acești fiori încercaţi deja 
în drama vieţii: natura, oamenii, lumea. 


Arhitectura acționează asupra standardelor. 
Standardele sînt chestiuni de logică, de ana- 
liză, de studiu scrupulos. Standardele se sta- 
bilesc pe baza unei probleme bine puse. Ar- 
hitectura este invenţie plastică, este speculație 
intelectuală, este matematică superioară. Ar- 
hitectura este o artă foarte demnă. 


Standardul, impus prin legea selecţiei, este 
o necesitate economică şi socială. Armonia 
este o stare de concordanţă cu normele uni- 
versului nostru. Frumuseţea domină ; ea este 
o creaţie pur umană ; ea este prisosul necesar 
numai pentru cci care au un suflet ales. 


Arhitectura 


II. Iluzia planurilor 


Ordonanța. Axul reprezintă, probabil, prima 
manifestare omenească ; el este modalitatea 
oricărui act omenesc. Copilul care se împleti- 
cește tinde spre un ax, omul care luptă în vi- 
jelia vieţii își trasează un ax. Axul este un 
ordonator al arhitecturii. A face ordine în- 

seamnă a începe o operă. Arhitectura se sta- 
bileşte pe baza axelor. Axele Şcolii de Arte 
Frumoase sînt calamitatea arhitecturii. Axul 
este o linie călăuzitoare spre o ţintă. În arhi- 
tectură, axului îi trebuie o ţintă. La școală 
s-a uitat acest lucru și axele se încrucișează, 
sub formă de stele, toate spre infinit, nede- 
finit, necunoscut, spre nimic, fără țintă. Axul 
Şcolii este o reţetă, un truc. 

Ordonanța reprezintă ierarhia axelor, deci 
ierarhia scopurilor, clasificarea intentiilor. 

Deci arhitectul stabileşte obiective axelor 
sale. Aceste obiective sînt zidul (plinul, sen- 
zaţie senzorială) sau lumina, spațiul (senzaţie 
senzorială). 


III. Pură creaţie a spiritului 


Obiectele din natură și operele rezultate 
din calul sînt constituite cu claritate; orga- 
nizarea lor este lipsită de ambiguitate. Toc- 
mai pentru că vedem bine, putem citi, ști și 
resimti armonia. De reţinut : în opera de artă 
trebuie ca lucrurile să fie formulate cu cla- 
ritate. 

Dacă obiectele din natură trăiesc și dacă 
operele rezultate din calcul funcționează şi 
oferă de lucru este pentru că o unitate mo- 
trice le animă. De reținut : operei de artă îi 
trebuie o unitate motrice. 

Dacă obiectele din natură și operele rezul- 
tate din calcul ne fixează atenția, ne trezesc 
interesul, aceasta se datorește faptului că au, 
și unele și celelalte, o atitudine fundamentală 
care le caracterizează. De reţinut: în opera 
de artă e nevoie de un caracter. 

A formula cu claritate, a anima opera cu 
o unitate, a-i da o atitudine fundamentală, un 
caracter, iată o pură creaţie a spiritului. 

O admitem pentru pictură și muzică; dar 
coborim arhitectura la cauzele sale utilitare : 

budoare, w.c.-uri, radiatoare, beton armat sau 
bolți în leagăn sau arce ogivale, etc., etc. 
Aceasta este construcţie, nu arhitectură. De 
arhitectură putem vorbi atunci cînd există o 
emoție poetică. Arhitectura este o problemă 
de plastică. Plastica este ceea ce se vede şi se 
măsoară cu ochii. 


Aproape toate perioadele arhitecturale au fost 
legate de căutări constructive. Adesea s-a tras 
concluzia : arhitectura înseamnă construcţie. 
Se poate ca efortul depus de arhitecţi să fi 
fost îndreptat îndeosebi asupra problemelor 
constructive din vremea lor; dar acesta nu 
este un motiv pentru a produce confuzie. Este 
sigur că arhitectul trebuie să stăpînească şti- 
ința construcţiei sale, cel puţin cu aceeași 
exactitate cu care gînditorul își stăpinește gra- 
matica. Deoarece construcţia este o ştiinţă 
mult mai dificilă și mai complexă decit gra- 
matica, eforturile arhitectului rămîn îndelung 
legate de ea; dar eforturile nu trebuie să se 
oprească aici. 

Planul casci, volumul și suprafeţele sale au 
fost determinate, în parte, prin datele utili- 
tare ale problemei și în parte, prin imaginaţie, 
creația plastică. Încă de la elaborarea planu- 
lui si, prin urmare, în tot ceea ce se înalţă în 
spațiu, arhitectul a fost plastician ; el a dis- 
ciplinat cerinţele utilitare în virtutea unui 
scop plastic pe care l-a urmărit ; el a compus. 

A venit însă momentul în care trebuiau gra- 
vate trăsăturile feței. El a făcut să joace lu- 
mina și umbra în sprijinul a ceea ce voia să 
spună. A intervenit modenatura. Și modena- 
tura este liberă de orice constringere ; ea este 
o invenție totală care redă unei fețe lumina 
sau 0 ofileşte. Prin modenatură se recunoaşte 
plasticianul ; inginerul trece neobservat, sculp- 
torul munceşte.  Modenatura este piatra de 
încercare a arhitectului : prin modenatură el 
este strîns cu ușa: a fi sau a nu fi plastician. 
Arhitectura este jocul savant, corect şi mag- 

nific al volumelor sub lumină; modenatura 
este, încă odată şi exclusiv, jocul savant, co- 
rect și magnific al volumelor sub lumină. Mo- 
denatura renunţă la omul practic, la omul 
îndrăzneţ, la omul ingenios; ea apelează la 
plastician. 


Considerăm că nu mai c vorba de obiceiuri, 
nici de tradiţii, nici de procedee constructive, 
nici de adaptări la necesități utilitare. Este 
vorba de invenţia pură, atît de personală, încît 
poate fi atribuită unui singur om; Fidias este 
cel care a creat Parthenonul, pentru că Ictinos 
și Callicrates, arhitecţii oficiali ai Parthenonu- 
lui, au realizat și alte temple dorice care ne 
par reci și destul de indiferente. Pasiunea, ge- 
nerozitatea, noblețea sufletească sînt tot atitea 
virtuti înscrise în geometriile  modenaturii, 
cantități dispuse în raporturi precise. Fidias 
este acela care a creat Parthenonul, Fidias, 
marele sculptor. 

Nu există nimic cchivalent în arhitectura 
întregii lumi și a tuturor timpurilor. Este 
momentul cel mai înalt, cînd un om, însuflețit 
de cele mai nobile gînduri, le-a cristalizat 
într-o plastică a luminii si umbrei. Modena- 
tura Parthenonului este infailibilă, implaca- 
bilă. Rigoarea lui depășește de cprinderile si po- 
sibilitățile noastre normale, de oameni. Aici se 
stabileşte mărturia cea mai pură a fiziologiei 
senzaţiilor și a speculațici matematice legate 
de ea; eşti țintuit prin simţuri, ești încîntat 
prin spirit ; atingi axa armontei. Nu este deloc 
vorba despre dogme religioase, despre des- 
criere simbolică, despre figuraţii după natură ; 
sînt numai forme pure în raporturi precise. 

De două mii de ani, cei care au văzut Part- 
henonul au simţit că este un moment decisiv 
al arhitecturii. 

Te afli în faţa unui moment decisiv. În pe- 
rioada actuală, în care artele bijbiie si în care, 
de exemplu, pictura, găsind, încetul cu încetul, 
formulele unei expresii sănătoase, îl rănește 

cu atita violență pe privitor, Parthenonul 
aduce certitudini : emoția superioară, de ordin 
matematic. Arta înseamnă poezie : emoția sim- 
urilor, bucuria spiritului care măsoară și 
apreciază, recunoașterea unui principiu axial 
care afectează profunzimile fiinţei noastre. 
Arta este această pură creaţie a spiritului care 
ne arată, prin anumite momente culminante, 
apogeul creației pe care omul este capabil să-l 
atingă. Și omul încearcă o mare fericire să se 
simtă creind. 


Locuinţe in serie 


Primele efecte ale evoluţiei industriale în 
„construcţie“ se manifestă prin această etapă 
primordială : înlocuirea materialelor naturale 
cu materiale artificiale, a materialelor etero- 
gene şi nesigure cu materiale artificiale omo- 
gene şi încercate prin probe de laborator și 
produse cu elemente fixe. Materialul fix tre- 
buie să înlocuiască materialul natural, variabil 
la infinit. 


Să punem problema: O locuință: un adă- 
post împotriva căldurii, frigului, ploii, hoţilor, 
indiscreților. Un receptacol de lumină și soare. 
Un anumit număr de compartimente pentru 
gătit, pentru muncă, pentru viața personală. 

O cameră: o suprafață pentru a circula li- 
ber, un pat de odihnă pentru a te întinde, un 
scaun pentru a sta comod şi a lucra, o masă 
de lucru, dulapuri pentru a așeza repede fie- 
care lucru la locul potrivit. 

Cîte camere : una pentru gătit și una pentru 
mîncat. Una pentru lucru, una pentru spălat, 
una pentru dormit. 

Acestea sînt standardele locuinţei. 


Arhitectură sau revoluție 


Un timp nou nu vine decît atunci cînd o 
muncă surdă anterioară l-a pregătit. 

Industria și-a creat uneltele ; 

Întreprinderea și-a modificat obiceiurile ; 

Construcţia şi-a găsit mijloacele ; 

Arhitectura se găsește în fața unui cod mo- 
dificat. 


Construcţia şi-a găsit mijloacele, mijloace care, 
numai prin cle însele, constituie o eliberare pe 
care mileniile anterioare au căutat-o inutil. 
Totul este posibil prin calcul și invenţie atunci 
cînd dispui de un utilaj suficient de perfect, 
și acest utilaj există. Betonul, fierul au trans- 
format total organizările constructive cu- 
noscute pînă acum, iar exactitatea cu care 
aceste materiale se adaptează teoriei și calcu- 
lui ne oferă, în fiecare zi, rezultate încuraja- 
toare, mai întii prin reușită, apoi prin aspectul 
lor care amintește de fenomenele naturale, 
care regăseşte, în mod constant, experienţele 
realizate în natură. Dacă ne raportăm la tre- 
cut, atunci constatăm că au fost găsite noi for- 
mule care nu cer decit să fie exploatate și care 
vor aduce, dacă știm să o rupem cu rutina, O 
adevărată eliberare de constringerile îndurate 
pînă acum. A avut loc o revoluţie în modurile 
de a construi. 


Arhitectura se găseşte în faţa unui cod mo- 
dificat. Inovaţiile constructive sînt acelea pe 
care vechile stiluri, de care sîntem obsedati, 
nu mai puteau să le cuprindă; materialele 
folosite în prezent se sustrag de la aranjările 
decoratorilor. Există o asemenea noutate în 
forme, în ritmuri, oferită de procedeele con- 
structive, o asemenea noutate în ordonanțe şi 
în noile programe industriale, locative sau 
urbane, încît apar evidente, în sfîrşit, înţele- 
gerii noastre legile adevărate, profunde, ale 
arhitecturii, care sînt stabilite pe baza volu- 
mului, a ritmului și a proporţiei ; stilurile nu 
mai există, stilurile sînt în afara noastră ; dacă 

ele ne mai asaltează încă, o fac precum para- 
ziții. Dacă ne raportăm la trecut, constatăm că 
vechea codificare a arhitecturii,  supraîncăr- 
cată de articole și reglementări, timp de pa- 
truzeci de secole, încetează să ne mai intere- 
seze ; ea nu ne mai privește; a avut loc revi- 
zuirea valorilor ; a avut loc revoluţia în con- 
ceptul de arhitectură. 


Erich Mendelsohn 


DINAMICĂ ȘI FUNCŢIUNE 
1923 


O dată cu recunoașterea că noțiunile care 
erau separate pînă acum de ştiinţă — materie 
și energie — sînt numai stări diferite ale ace- 
leiaşi substanţe originare, că în ordinea lumii 
nu se intimplă nimic fără legătură cu cosmo- 
sul, fără relaţie cu întregul, inginerul pără- 
sește teoria mecanică a materiei moarte și se 
întoarce în slujba obligatorie a naturii. Din 
stări inițiale găsește raporturi legice. Înfumu- 
rarea lui de pînă acum face loc sentimentului 
de fericire al creatorului — din inventatorul 
unilateral, intelectual, devine producătorul 
intuitiv, multilateral. Mașina, pînă acum sluga 
ascultătoare a exploatării neînsufleţite, devine 
elementul constructiv al unui organism viu. 
Nu datorăm existența ei nici capriciului de 
donator al unui necunoscut, nici poftei de des- 
coperitor a vreunui geniu în construcții: ea a 
luat naştere ca o anexă necesară dezvoltării, 
chiar în momentul în care a impus-o necesi- 
tatea. Adevărata ei sarcină constă în a sluji 
multiplele relații reciproce existente între nu- 
mărul de oameni și creşterea producției, între 
industrializare și satisfacerea consumului uman 
mărit, în a le ordona și stăpini consecințele. 

Astfel, ea devine, concomitent, simbol al 
decăderii exagerate şi element al unci vieţi în 
curs de ordonare. 

De cînd s-au descoperit forţele sale se pare 
că noi subjugăm, în aparenţă, natura. În reali- 
tate, o servim cu mijloace noi. Ne desbrindem, 
aparent, de legea gravitaţiul. 


Am încercat ca în cele trei exemple de ma- 
şini — strung, macara cu cleşte, malaxor — să 
clarific următoarele noțiuni: aceea a formei 
tehnic organizate, a funcţiei pure a mașinii si 

cca a procesului pur de mișcare. Aceste forţe 
ale maşinilor își demonstrează cît se poate de 
bine efectele în cazul mijloacelor noastre mo- 
derne de transport. Căci nu sînt altceva decît 
sisteme spaţiale care, în urma lucrului mecanic 
al unei maşini, se deplasează, mai mult sau 
mai puţin rapid, pe pămînt, în aer sau pe apă. 
Aspectul exterior al unui vas modern urmă- 
rește, în principiu, legile de mișcare ale ani- 
malelor de apă. Fiecare formă caracterizează 
năzuința logică a constructorului de a opune 
cea mai mică rezistenţă mersului liniilor hi- 
drodinamice. Prora care taie, alunecarea flan- 
curilor și îngustarea pupei, toate aspecte ale 
formei exterioare, exprimă clar, chiar si în 
stare de repaus, că acest obiect există numai 
pentru a fi acţionat mecanic, ca să străbată 
marea, ca să meargă repede și numai în sensul 
de la proră la pupa. Cunoaștem formele ana- 
loage ale automobilului, ale aeroplanului, ale 
proiectilului cte., pînă la cea mai abstractă 
formă de mișcare a picăturii în cădere. 

Așadar, dorinţa de a transpune aceste legi 
de mișcare în arhitectură constituie o neso- 
cotire totală a esenței arhitecturale. 


Prin urmare, cînd vorbim despre dinamică, 
niciodată nu poate fi vorba de un proces de 
mișcare mecanică ; pentru că acesta este re- 
zervat în exclusivitate mașinii. De asemenea, 
mi se pare cel puțin ambiguu sensul de ,sen- 
timent vital“, „vitalitate“, „emoție“ atribuit 
noţiunii de dinamică. Astfel de noțiuni subiec- 
tive, necontrolabile nu sînt cituși de puţin un 
privilegiu al timpului nostru. Dacă vreţi, sen- 
timentul vital există în orice acţiune produc- 
tivă, ca imbold şi etalon. Sentiment vital nu 
înseamnă, în principiu, altceva decit perechile 
de noţiuni : aptitudine și personalitate sau ge- 
niu Şi voinţă. 


Dacă vreți însă să definiţi dinamica drept ex- 
presia de mișcare logică a forțelor intrinsece 

materialelor de construcţie, construcţia, aşa- 
dar, drept expresie a necesităţilor reale şi a 
acestor forţe, atunci rezultă, mi se pare, pen- 
tru mișcare — în opoziție cu mașina — o ima- 
gine total univocă și care se prelungeşte în 
absolut, respectiv aceeași imagine pentru toate 
epocile de construcţie originale. Astfel privit, 
principiul de construcţie al templului grec de 
reazem și sarcină și principiul gotic de pilastru 
și boltă nu sînt nimic altceva decit mișcarea 
și contramișcarea acestor forţe imanente. 


De fapt forţa individuală este întotdeauna 
statică, dar jocul de forţe este întotdeauna 
dinamice ! Bineînțeles că aceste cunoașteri 
principale nu pot fi deduse din construcția 
obişnuită de case. 

Căci dimensiunea lor redusă este indepen- 
dentă de problema constructivă, ele urmează 
mai lent căile de gîndire ale problemelor 
mari și ieşite din comun, putînd interpreta re- 
zultatele lor principiale pentru scopurile lor 
modeste şi, de cele mai multe ori, doar for- 
mal. 


Deoarece este vorba despre epoca noastră 
trebuie să luăm în considerare, în mod spe- 
cial, acele elemente care stau, în prezent, la 
dispoziția activităţii noastre, adică necesitățile 
noastre, materialele noastre de construcție și 
metodele noastre de construcție. 





Erich Mendelsohn 
Schiţă pentru Turnul lui Einstein, 1920 

Jocul revoluţionar dintre forţele de tracţiune 

si compresiune din ficer declanşează mişcări 
mereu uluitoare pentru iniţiaţi si total de ne- 
înțeles pentru profani. Datoria noastră este să 
găsim expresia arhitecturală pentru aceste 
torţe de mișcare, să găsim, prin configurația 
arhitecturală, o echilibrare a acestor tensiuni, 
să stăpînim vitalitatea interioară tumultoasă a 
forţelor spre o mișcare propriu-zisă. 
Credem că procedăm bine dacă reducem la 
esența sa adevărată un astfel de strigăt de 
luptă internaţional care, fie că se cheamă func- 
ție sau dinamică, se schimbă mai repede sau 
mai încet, după evoluţia epocii. Căci acest 
strigăt rămîne, de cele mai multe ori, unilate- 
ral și neajutorat în fața esențialului. Asemă- 
nător cu cele spuse referitor la dinamică, 
avem și în interpretarea noțiunii de funcţie 
mai multe puncte de pornire. 


Reducerea tuturor formelor de apariție la 
bazele geometrice cele mai simple este prima 
condiţie în sine a unui început original. Cu- 
noașterea elementelor este de cind lumea pre- 
misa creației. Analiza grafică conduce uşor la 
o înțelegere clară. 


Dacă acest procedeu grafic, deci o cunoaștere 
bidimensională, va fi însă transpus în spaţiu, 
fără o relaţie vie cu cea de a treia dimensiune, 
a adincimii, care creează din structurile spa- 
tiale elementare ale cubului, sferei și cilindru- 
lui un organism spaţial, atunci ia naștere ime- 
diat pericolul unei construcții intelectuale. Pe- 
ricolului unui temperament nestăpinit, în ca- 
zul dinamicii, îi corespunde aici pericolul la 
fel de mare al abstracţiunii prea conștiente. 
Prea multă sau prea puţină vitalitate sînt, 
amîndouă, zone periculoase pentru creația vie. 


Aici principiul este ridicat la rangul de scop 
în sine. 

Am recunoscut încă de la începutul prele- 
gerii : politica în sine nu înseamnă cîtuși de 
puțin patria. Economia în sine nu cunoaşte 

grija pehtru bunăstarea poporului. Credinţa în 
sine nu înseamnă deloa religiozitate adevărată. 


Tot așa, nici forma ca atare nu înseamnă 
arhitectură. Aceasta este lege pentru orice 
epocă, nu numai pentru expresionism şi con- 
structivism. 


În timp ce activitatea mașinii — prinderea, 
tragerea, ruperea — reprezintă o funcţie pură 
ca scop, în timp ce, în construcţii, funcţia re- 
prezintă numai necesitatea matematică, func- 
țiunea în arhitectură nu poate însemna decît 
dependenţa spaţială și formală faţă de premi- 
sele scopului, materialului şi ale contsrucţiei. 
De aceea mi se pare imposibil să transpun fi- 
nalitatea funcţională a maşinii în vreun fel 
asupra spaţiului sau organizarea tehnică asu- 
pra organismului arhitecturii. Noi, arhitecţii, 
trebuie să considerăm din capul locului, la 
baza planificării noastre, cerințele materiale 
și raporturile constructive, trebuie să le pri- 
vim, pur și simplu, ca premise ale organizării 
globale a unei construcţii. Dar trebuie să ştim 
că ele sînt numai o componentă a procesului 
productiv. 

În ciuda unor mari dimensiuni și raportării 
clare a mijloacelor tehnice, ea, singură, nu 
creează încă arhitectura. 


Aceasta înseamnă să transpui condiţiile teh- 
nice în spaţiu, să le realizezi interdependen- 
tele pînă la cel mai mic detaliu. Aceasta în- 
seamnă să creezi acea concordanţă care conferă 
celor mai bune construcţii ale tuturor timpu- 
rilor cele mai uluitoare miracole dimensionale, 
acea minunată reducere a proceselor intutive 
la mărimi matematice și raporturi geometrice. 
Aşadar, pentru creaţia arhitecturală, sînt ne- 
cesare două componente. 

Prima, aceea a intelectului, a creierului, a 
mașinii de organizare, unde, în inconştient, se 
conturează adesea fulgerător, vizionar, posibi- 
lităţile de expresie spațială; cea de a doua, 

pe baza organizării întreprinse, aceca a impul- 
sulut creator, a singelui, a lomperamenlului, a 
simţurilor, a sentimentului organic. Abia uni- 
ficarea ambelor componente duce la stăpîni- 
rea elementelor spațiale : a masei perceptibile 
prin simțuri și a supranaturalului luminii. Abia 
unirea lor duce la o înălțare sau la o echili- 
brare a maselor. 


De asemenea, noi nu avem dreptul să numim 
o construcţie ca fiind reacționară numai pentru 
că își centrează proiecția raporturilor sale spa- 
tiale, aşadar planul, pe o axă centrală, în 
timp ce altele se urcă spre înălțimi, cu impe- 
tuozitatea unei mișcări elicoidale, unidirec- 
tionale. 

Este de la sine înţeles că acest proces com- 
plicat, acest complex de clemente presupune 
relații reciproce permanente, controale şi in- 
fluențe, pentru ca mijlocul și expresia să 
ajungă la o claritate univocă, la acuratețe şi 
efect de durată. 

Dar abia din aceste relaţii reciproce între 
funcțiune și dinamică, între realitate și ireali- 
tate, conştient și inconștient, între rațiune și 
sentiment, număr și idee, între mărginit şi in- 
finit rezultă dorinţa vice de creație, voluptatea 
spaţială a arhitecturii. 

Astfel iuu naștere lucrări care consideră 
spațiul ca strict hieratic, suprafața individuali 
ca invulnerabilă, unghiul drept ca unică feri- 
cire, sau altele care înviorează dominaţia lor 
de la sine înțeleasă asupra spaţiului — domi- 
naţia lor spaţială asupra străzii, prin irupția 
liberă şi nestinjenită a luminii şi a umbrelor 
— sau aceca care încearcă să pună în mișcare 
încăpăţinarea muchiilor și cornişelor, prin ur- 
carea și căderea maselor. 

Dacă însă conexiunea strînsă a noțiunilor de 
funcție și dinamică este valabilă pentru casa 
individuală, așadar pentru celulă, cu atit mai 


mult va fi pentru marele sistem de celule ai 
oraşului. 


247 


vareori, cred, s-a manifestat atit de clar or- 
dinca lumii, rarcori logosul existenței s-a des- 
chis mai larg ca în această cpocă, de așa-zis 
haos. Căci noi sintem scoși din nepăsare de 
evenimente clementare, am avut timp să ne 
dezbărăm de prejudecăţi şi de cumpătare. Noi 
ştim, în calitate de creatori, cît de diferit se 
răsfring forțele de mișcare, jocul tensiunilor 
în detaliu. Cu atit mai mult ne revine sarcina 
de a opune agitaţiei cumpătarea, exagerării — 
simplitatea, nesiguranţei — legea clară; din 
dezagregarea energiei să regăsim clementele 
energetice, din elemente să formăm un nou 
întreg. Puncţi mîna, construiți, schimbaţi faţa 
pămîntului! Dar modelați lumea care vă as- 
teaptă pe voi. Modelaţi cu dinamica sîngelui 
vostru funcțiile realității ci, înălțaţi functiile 
ei la o transcendență dinamică. Formați, din 
premisele rcalc, arta, din masă şi lumină spa- 
tiul necuprins. Dar nu uitaţi că o creaţie indi- 
viduală nu poate fi înțeleasă decit din ansam- 
blul aspectelor vremii. Este la fel de mult le- 
gată de relativitatea faptelor sate, precum pre- 
zentul şi viitorul de relativitatea istorici. 


C. van Eesteren 

Theo van Doesburg 

G. Rietveld 

MANIFESTUL V AL GRUPULUI „DE STIJL“ 
1923 


I. Lucrind în colectiv, noi am examinat ar- 
hitectura ca unitate creată de toate artele, de 
industrie, de tehnică cte. şi am descoperit că 
rezultatul va da un stil nou. 

I. Am examinat legile spatiului si variațiile 
lor infinite (cu alte cuvinte, contrastele spatii- 
lor, disonanțtele spațiilor, prelungirile spațiilor 
ctc)... și am descoperit că toate aceste variații 
ale spațiului trebuic să guverneze ca o unitate 
echilibrată. 

III. Am examinat legile culorii în spaţiu și 
durată și am descoperit că raporturile echili- 
brate ale acestor elemente dau, în sfîrşit, o 
unitate nouă și pozitivă. 

IV. Am examinat raportul între spatiu și 
timp și am descoperit că apariţia acestor două 
clemente prin culoare dă o nouă dimensiune. 

V. Am examinat raporturile reciproce ale 
măsurii, ale sugestici, ale spațiului, ale tim- 
pului și ale materialelor și am descoperit me- 
toda definitivă de a le construi ca pe o unitate. 

VI. Prin spargerea închiderilor (pereți etc.), 
am desfiinţat dualitatea dintre interior si exte- 
rior. 

VII. Am dat culorii adevăratul ei loc în ar- 
hitectură şi declarăm că pictura, separată de 
construcția arhitecturală (adică tabloul), nu are 
nici o rațiune de a exista. 

VIII. Epoca distrugerii este în întregime în- 
cheiată. O nouă epocă începe, accea a con- 
strucțici. 

Theo van Doesburg 
Cornelis van Eesteren 


PENTRU O CONSTRUCȚIE COLECTIVĂ 
1923 


Trebuie să înţelegem că viaţa și arta nu mai 
intră în sfere diferite. Din acest motiv „ideea 
de artă“ înţeleasă ca o iluzie separată de viața 
reală trebuie să dispară. Cuvintul „artă“ nu 
ne mai spune nimic acum. În locul lui cerem 
cu autoritate construirea mediului nostru am- 
biant în concordanţă cu legi creatoare bazate 
pe un principiu imuabil. Aceste legi, aseme- 
nea celor din economic, matematică, tehnică, 
îmbunătățiri funciare ete., conduc la o nouă 
unitate plastică. Pentru a defini relaţiile sta- 
bilite între aceste legi reciproce, este necesară 
întelegerea și stabilirea acestora. Pînă în mo- 
mentul de faţă sfera creaţiei umane, cu legile 
sale constructive, nu a fost nicicînd exami- 
nată în mod ştiinţific. 

Aceste legi nu se pot imagina. Ele există: 
pot fi observate numai în cursul unci activi- 
tăți colective, prin intermediul experimentului. 

Punctul de plecare al acestor experimente 
îl constituie simpla cunoaștere a elementelor 
universale primare de expresie, astfel încit se 
implică existența unor mijloace de organizare 
a acestora, care aşteaptă să fie descoperite, 
pentru a crea o nouă armonic. Baza acestei ar- 
monii o constituie cunoaşterea noțiunilor de 
contrast, a complexului de contraste, a diso- 
nanței cte., ete., cunoaştere care face posibilă 
vizualizarea a tot ce ne înconjoară. Multitudi- 
nea contrastelor creează tensiuni enorme, care 
dau naştere, prin abolire reciprocă, echilibru- 
lui și repausului. 

Acest echilibru al tensiunilor formează 
esența noii unităţi constructive. Ceca ce cerem 

noi acum este aplicarea practică sau demon- 
strarea acestei unităţi constructive. 

Secolul nostru este dușmanul oricărei specu- 
laţii subiective în artă, știință, tehnică cete. 
Noul spirit ce guvernează viaţa modernă 
aproape în întregime se opune spontaneitățţii 
biologice (lirismului), se opune ascendentului 
naturii, „coatării“ artistice. 

Pentru a construi ceva nou avem nevoie de 
metodă, adică de un sistem obiectiv. Dacă 
descoperim aceleași caracteristici în lucruri di- 
ferite înseamnă că am descoperit o scală-obiec- 
tivă. Una din legile fundamentale și perma- 
nente, dezvăluită de către constructorul mo- 
dern (folosind mijloace specifice, corespunză- 
toare artei respective), este, de exemplu, re- 
laţia caracteristicilor lucrurilor în sine și nu 
relațiile acestora. 

Metoda speculativă, acea boală a copilăriei, 
a împiedicat dezvoltarea sănătoasă a construc- 
tiei pe baza legilor universale și obiective. 
Gustul personal, inclusiv admiraţia în faţa 
maşinii (mecanismul în artă), nu au nici o im- 
portanță în atingerea acestei unități dintre artă 
si viață. Mecanismul în artă reprezintă o iluzie 
asemenea oricărei alte iluzii (naturalismul, 
futurismul, cubismul, purismul etc.), fiind chiar 
mai gravă decit orice speculație metafizică. 

Dezvoltarea, pe de altă parte, poate apărea 
prin folosirea cu preponderență a metodelor 
elementare de construcție,  suprimînd orice 
iluzii metafizice. Poate, în viitor, se va ajunge, 
in cele din urmă, la exprimarea unci noi di- 
mensiuni a realităţii tridimensionale. 

Nici dinamismul, nici statica, nici functiona- 
lismul, nici arta, nici compozitia, nici realiza- 
rea practică nu vor putea duce la crearea nouă 
a realității pe o bază universală, ci numai pe- 
netrarea tuturor elementelor în această nouă 
realitate. Încă de la crearea mișcării „De Stijl“ 
in Olanda (1916), pictori, arhitecţi, sculptori 

cte. au reușit, în decursul activităţii lor prac- 
ticc, să definească si să aplice legi care au 
condus la o nouă unitate a vieţii. Numai prin 
această nouă concepție, născută din cooperarea 
reciprocă, vor înceta să mai existe distincțiile 
prezente dintre  „practicienii“ din diversele 
arte. 


Walter Gropius 


BAUHAUS. IDEE ŞI CONSTITUIRE 
1923 | 


Ideea lumii de azi este deja  recognoscibilă; 
neclară şi confuză îi este încă forma. Vechea 
concepţie dualistă asupra lumii — eul în opozi- 
tie cu universalul — este pe cale de dispariţie, 
în locul ei se ivesc ideile referitoare la o nouă 
unitate a lumii, care adăposteşte în ea echili- 
brul absolut al tuturor contrariilor tensionate. 
Această recunoaştere a unității tuturor lucru- 
rilor şi fenomenelor, care se face din nou sim- 
tită, conferă oricărei munci umane modela- 
toare un sens colectiv, ce își are temeiul adinc 
în noi înşine. Nimic nu mai are existenţă în 
sine, fiecare imagine devine o întruchipare a 
unei idei care, izvorită din noi, reclamă o for- 
mă, fiecare muncă devine o manifestare a fi- 
inţei noastre interioare. Numai o asemenea 
muncă își păstrează semnificația spirituală ; 
munca mecanizată este lipsită de viaţă și con- 
stituie o sarcină a mașinii neinsufleţite. Atita 
vreme însă cît economia şi maşina sînt un 
scop în sine, în loc să fie mijloace care să eli- 
bereze din ce în ce mai mult forțele spiritu- 
lui de povara muncii mecanice, individul ră- 
mine lipsit de libertate, iar societatea nu sə 
poate ordona. Soluţia depinde de schimbarea 
interioară de atitudine a fiecărui individ față 
de munca sa și nu de ameliorări ale condiţi- 
ilor exterioare de viaţă. De aceea, dorinţa de 
transformare în direcția noului spirit este de 
o importanță decisivă pentru noua activitate 
constructivă. 

Sentimentul faţă de lume al unci epoci se 
cristalizează în mod limpede în operele sale 
arhitectonice, întrucît capacitățile ei spiri- 
tuale şi materiale își află aici, concomitent, 
o expresie vizibilă și indicii certe ale unităţii 
sau descompunerii lor. Un spirit constructiv 

Walter Gropius 
Macheta clădirii Bauhaus-ului, Dessau, 1926 


viu, înrădăcinat în întreaga viaţă a unui po- 
por, include toate sectoarele modelării umane, 
toate „artele“ şi tehnicile. Activitatea con- 
structivă de astăzi a decăzut de la nivelul unei 
atotcuprinzătoare arte a modelării la nivelul 
unui studiu ; în confuzia sa fără margini, ea 
este o oglindă a vechii lumi descompuse, în 
care s-a pierdut necesara coeziune a tuturor 
celor implicaţi într-o operă. 

Abia încetul cu încetul se formează noile 
elemente necesare reconstrucției ; căci evolu- 
ţia formei constructive — legată de o uriașă 
cheltuială de mijloace tehnice și materiale, ca 
şi de pătrunderea unor noi concepţii în con- 
știința creatorilor, şi aceasta dincolo de înde- 
lungatele etape ale cunoaşterii  -— succede 
doar cu încetineală ideii grăbite. Arta de a 
construi este legată de posibilitatea ca o multi- 
tudine de creatori să lucreze în comun, întru- 
cit, spre deosebire de sculptura izolată sau de 
componenta unui ansamblu sculptural, operele 
lor prezintă un caracter orchestral şi sînt, în 

mai mare măsură decit acestea, o reproducere 
a spiritului integrator. Îndeletnicirea cu arta 
de a construi și cu numeroasele ei ramuri mo- 
delatoare este, aşadar, o problemă vitală a în- 
tregului popor şi nu o chestiune de lux. Opinia 
foarte răspîndită, conform căreia arta ar fi un 
lux, este urmarea nefastă a spiritului din 
trecut, care izola reprezentările (Part pour 
Vart), luîndu-le astfel viața care le integra în 
ansamblu. Noul spirit constructiv reclamă, 
din capul locului, noi premise pentru orice 
muncă modelatoare. Unealta acelui spirit din 
trecut este „Academia. Ea a adus despărți- 
rea întregii vieţi artizanale — a industriei și 
a meșteșugului — de omul creator de artă, 
ceea ce a atras după sine deplina singurătate 
a acestuia. În epocile pline de vigoare, în- 
treaga viaţă artizanală,  dătătoare de forme, 
a poporului a fost, dimpotrivă, inspirată de 
creatorul de artă, deoarece acesta se situa în 
mijlocul ei, deoarece dobindise, de jos în sus, 
în practica meseriei, aceleaşi fundamente ale 
priceperii și științei de natură artizanală, ca 
oricare alt meseriaş din popor, deoarece nu se 
cultiva, prin intermediul statului, funesta și 
aroganta eroare că a fi artist este o meserie 
care se poate învăţa. Arta nu se poate învăţa! 
Că o muncă modelatoare este prestată doar ca 
dexteritate sau ca o creaţie, aceasta depinde 
de gradul de înzestrare al personalităţii. Acest 
lucru nu poate fi nici împărtăşit, nici deprins; 
în schimb, se pot împărtăși și deprinde o jis- 
cusinţă manuală şi o cunoaștere temeinică, 
drept premisă fundamentală pentru orice 
muncă modelatoare, pentru ceea ce realizează 
atit un simplu lucrător, cît si un artist genial. 


Pe de altă parte, şi meșteșugul — și, mai cu 
seamă, industria au început să se intereseze 
de artist. Alături de pretenţiile de pînă acum, 
referitoare la perfecțiunea tehnică şi econo- 
mică, s-a deşteptat o dorinţă: ca forma exte- 
rioară a produselor să fie frumoasă, lucru pe 

care tehnicianul practicii nu era în stare să-l 
ofere. Se cumpăra „proiectul artistic“. Dar 
acest ajutor pe hirtie a rămas un mijloc in- 
utilizabil, întrucît artistul era prea străin de 
lume, prea puțin instruit tehnic, ca si artiza- 
nal, pentru a armoniza ideile sale despre for- 
mă cu procesul practic de producție, în vreme 
ce comerciantul sau tehnicianul nu erau capa- 
bili să prevadă că rivnita unitate formală, 
tehnică și economică a tuturor produselor, nu 
se poate atinge decît printr-o colaborare 
scrupulos pregătită cu artistul, răspunzător de 
forma obiectului industrial însuşi și de pro- 
ducerea acestuia. 

Întrucit lipsesc forţele artistice instruite cu 
adevărat, care ar fi în stare să realizeze uni- 
tatea ce-i lipsește corpului economic, rezultă 
de aici o cerinţă de bază pentru formarea vi- 
itoare a tuturor celor înzestrați în a crea 
forme : o temeinică muncă practică de meşte- 
șugar în ateliere productive, strîns legată de 
o învățătură exactă referitoare la elementele 
modelării și la legile lor de compozitie. 

Orice muncă modelatoare vrea să dea formă 
spaţiului. Dacă este însă necesar ca fiecare 
parte a lucrării să se afle în relaţie cu o uni- 
tate mai mare — și acesta trebuie să fie țelul 
noii voințe de a construi — atunci mijloacele 
materiale și spirituale ale modelării spațiului 
trebuie să fie deprinse şi ştiute de toți cei 
asociaţi la opera comună. lar în această pri- 
vință domnește o mare confuzie de termeni. 
Ce este spaţiul, cum putem să-l  sesizăm și 
să-l modelăm ? 

Elementele primare ale spaţiului sînt nu- 
mărul şi mișcarea. Doar prin număr omul 
distinge obiectele, înțelege și ordonează lumea 
materială. Abia prin divizibilitate obiectul sa 
desprinde de materia primordială și dobiîn- 
dește formă proprie. Corpurile nu trăiesc prin 
ele însele, ci prin ideea lor; singura lor me- 
nire este aceea de a o menţine. Forţa pe care 
0 numim miscare ordonează numerele. Amin- 

două, atit numărul, cît și mişcarea, sînt o re- 
prezentare a creierului nostru finit, incapabil 
să perceapă noţiunea de infinit. Ce e drept, 
în virtutea apartenenței noastre la univers, 
avem sentimentul spaţiului infinit, dar nu 
sintem în măsură să modelăm spaţiul decît cu 
mijloace finite. 

Percepem spaţiul cu întregul nostru eu indi- 
vizibil, cu sufletul, cu intelectul şi cu trupul 
în același timp, așadar, îl modelăm cu toate 
organele corpului nostru. 

Prin intuiţia sa, prin forţa metafizică pe 
care o absoarbe din univers, omul imaginează 
spațiul imaterial al aparenţei și al introspec- 
tiei, al viziunilor şi al ideilor; el simte co- 
erența mijloacelor sale de percepţie, formele, 
culorile, tonalităţile şi obiectivează prin ele 
legi, măsuri şi numere. Dar acest spaţiu imagi- 
nat constrînge la o împlinire în lumea mate- 
rială ; prin lucrarea spiritului și a miinii, ma- 
teria este biruită. 

Creierul își reprezintă spaţiul matematic în 
virtutea raţiunii, prin calcul și măsurători. Pe 
baza legilor matematicii, ale opticii și ale astro- 
nomiei, el creează, prin intermediul desenului, 
un mijloc de reprezentare abstractă și concretă 
a spaţiului material ce urmează a fi construit. 

Mîna percepe spaţiul material palpabil al 
realităţii, cel care se află în alara noastră; ea 
îl construieşte în realitate conform legilor ma- 
teriale şi mecanice, măsurînd şi cîntărind sub- 
stanţa materială ce îl determină, rezistența, 
precum şi însușirile mecanice și constructive 
ale acesteia. Ea stăpîneşte spațiul prin iscusinţa 
meșteşugului, cu ajutorul uneltei și al mașinii. 


Procesul creator al unei reprezentări spaţiale 
si cel al unei modelări a spaţiului sînt însă în- 
totdeauna  concomitente ; numai dezvoltarea 
fiecărui organ al individului pentru simț, cu- 
noaștere şi pricepere prezintă largi disponibi- 
lităţi de schimbare și diferenţe de tempo. Nu- 
mai acela la care știința și priceperea se supun 
tuturor legilor naturale ale staticii, mecani- 

cil, opticii și acusticii şi care, prin stăpînirea 
Luturor acestora, află mijlocul sigur de a în- 
trupa și de a însulleţi ideea pe care o poartă 
în sine este în măsură să perceapă agitatul 
spațiu artistic însufleţit. În spaţiul artistic toate 
legile lumii materiale, spirituale și sufletești își 
află o soluţie concomitentă. 

Aceste premise spirituale determină amploa- 
rea şi profunzimea suprastructurii pentru o 
educaţie cuprinzătoare a celor ce desfășoară 
o activitate modelatoare. Prin „Staatliches 
Bauhaus“ de la Weimar s-a făcut, pentru pri- 
ma oară pe scară largă, încercarea de a pune 
cu fermitate în practică aceste premise. 


Gîndul ce domină Bauhaus este, asadar, o idee 
a noii unităţi, reunirea numeroaselor „arte“, 
„direcţii“ si manifestări într-un tot indivizibil, 
ancorat în omul însuşi şi dobîndind sens și 
semnificaţie abia prin viața trăită. 

Ceea ce realizează un om depinde de echili- 
brul corect al acţiunii tuturor organelor crea- 
toare. Nu este suficient ca unul sau altul dintre 
acestea să fie exersat, ci toate la un loc au ne- 
voie, în același timp, de o formaţie temeinică. 
De aici rezultă tipul și conţinutul învățăturii 
promovate de Bauhaus. Ea cuprinde domeniile 
meșteșugărești şi științifice ale creaţiei ar- 
tistice. 


Cursul preliminar 


Cei ce solicită o instruire la Bauhaus sînt selec- 
tionaţi pe baza propriilor lucrări depuse, con- 
form aptitudinilor lor artizanale şi formative 
probabile. Selecţia făcută de meşteri este su- 
biectivă și, în consecinţă, supusă erorilor, de- 
oarece nu există nici un sistem antropometric 
care să decidă în perspectivă asupra capacităţii 
și posibilităţii de evoluţie a individului, trans- 
formabil pe tot parcursul vieţii. Decizia de se- 
lecţie este însă reclamată chiar şi numai de 
limitele de spaţiu și de mijloacele de lucru. 

Solicitanţii selecționați parcurg mai întii 
o elapă de instruire preliminară !, cu o durată 
de o jumătate de an, care cuprinde, încă de la 
început, întreaga întindere a viitorului învăţă- 
mînt de bază. În mod inseparabil, în paralel şi 
în corelaţie, sînt dezvoltate munca artizanală și 
studiul formei, în scopul de a elibera în cel ce 
se instruieşte forţele creatoare, de a-l face să 
înțeleagă natura materială și să cunoască legile 
fundamentale ale modelării plastice. Orice ati- 
tudine înrobitoare faţă de vreo mișcare stilis- 
tică este în mod conştient evitată. Domeniul de 
lucru al cursului preliminar se limitează la ob- 
servaţie și la reprezentare, în intenţia cunoaș- 
terii identităţii ideale dintre formă și conţinut. 
Sarcina necesară, înainte de toate, este aceea 
de a descătușa individualitatea, de a o elibera 
de convenţia moartă, în favoarea trăirii și a ex- 
perientelor personale, care o fac să fie con- 
știentă de limitele pe care natura le-a așezat în 
fața puterii ei creatoare. De aceea, pentru cursul 
preliminar nu este încă esenţială o muncă în 
colectiv. Alături de observarea obiectivă este 
cultivată și cea subiectivă, cercetarea legităţii 
abstracte în aceeaşi măsură cu interpretarea 
obiectualului. Pedagogia însăşi poate avea aici 
efecte stimulatoare în cel mai înalt grad. 

Înainte de toate, trebuie dobîndite o cunoaş- 
tere și o apreciere exactă a mijloacelor indivi- 
duale de exprimare. Posibilităţile creatoare ale 
unor individualităţi diferite sînt limitate dife- 
rit. Uneia îi corespunde, ca mijloc primar de 
exprimare, ritmul, 
alteia clarobscurul, 
unei a treia culoarea, 
unei a patra materia, 
unei a cincea tonalitatea, 
unei a şasea proporţia, 





1 Cursul preliminar s-a dezvoltat din lecţiile pe 
care Johannes Itten le preda încă din 1918 la Viena 
și pe care le-a dezvoltat ulterior la Staatliches Bau- 
haus. Aici ele au constituit premisa pentru lucrările 
în ateliere (n.a). 

unei a șaptea spaţiul material sau abstract, 
unei a opta relaţiile dintre acestea, 

sau relaţiile acestora cu un al treilea sau al 
patrulea. 

Toate lucrările din cadrul cursului prelimi- 
nar iau naștere sub înrîurire pedagogică. Ele 
posedă o calitate artistică cel mult în măsura 
în care fiecare manifestare iniţială și sistema- 
tic dezvoltată a unei individualităţi reprezintă 
o bază pentru acel efort creator specific, pe 
care il numim artă. 

Conform experienței cu primele promoții, 
desfășurarea practică a cursului preliminar are 
loc după următorul plan de lucru: 


— 


Muncă meșteșugărească |Studiul mate-|Elemente de 

productivă în atelierul|rialelor, teoria formei 
de instruire preliminară.|lucrări libere |și a culorilor 
Prin rotație, în fiecare|cde modelaj 

atelier, sub îndrumarea 

tehnică a respectivului 

şef de atelier. 





Desen după|Matematică| Desen tehnic |Teoria sinte- 
natură ; [Fizică și i tică a spațiu- 
Mecanică construcţie |lui 


Teoria armonizării 


De calitatea rezultatelor din jumătatea de an 
afectată cursului preliminar și de aptitudinea 
personală depinde admiterea ucenicilor într-un 
atelier — după libera lor alegere — și, astfel, 
la instruirea în meserie şi în studiul formei, 


Instruirea în meserie și în studiul formei 


Cea mai bună instruire este libera instruire 
prin meşteri, așa cum se desfăşura ea în 
veacurile trecute, cînd nu se cunoștea nici o 
formă instituţionalizată de educație pentru arte 
și meserii. Vechii maeștri stăpîneau în aceeași 
măsură iscusinţa artizanală și priceperea de a 
da forme. Epoca noastră nu mai cunoaște însă 

— după fatala separare a celor înzestrați pen- 
tru o activitate modelatoare de viaţa de creaţie 
artizanală  — asemenea creatori, maeştri ai 
practicii; de aceea, o instruire liberă prin 
meşteri este astăzi  irealizabilă. Ne rămîne 
doar calea sintezei, adică a influenţei exercitate 
simultan asupra ucenicului din două direcţii: 
cea artizanală, prin maiștri de primă mînă, si 
cea formativă, prin personalităţi artistice. Aşa- 
dar, instruită din ambele direcţii, generaţia 
viitoare a celor înzestrați pentru o activitate 
modelatoare poate să producă în cadrul ci o 
nouă unitate a creaţiei şi să devină, treptat, 
matură pentru un nou lucru în comun, indis- 
pensabil pentru viaţa industrială a poporului. 
De aceea, Bauhaus a stabilit următorul princi- 
piu: „Fiecare ucenic și calfă se pregătește 
concomitent cu doi meşteri, un maistru în 
domeniul meșteșugului şi un maestru pentru 
studiul formei. Amândoi se află în strinsă legă- 
tură în procesul de instruire“. 

Instruirea în meserie şi studiul formei 
constituie baza : nici un ucenic și nici o callă 
nu pot fi scutiţi de vreunul din aceste stagii“. 

Instruirea în meserie reprezintă premisa cea 
mai importantă pentru munca în colectiv la o 
construcţie. Ea combate în mod conştient dile- 
tantismul ultimelor generaţii în domeniul arte- 
lor decorative ; de aceea, fiecare ucenic este 
obligat, în temeiul unui certificat de ucenicie 
eliberat de camera de industrie, să parcurgă 
ciclul de instruire în perioada prevăzută legal. 
Instruirea în meserie slujește exclusiv formă- 
rii mîinii și iscusinței tehnice ; ea este un mij- 
loc, nu un scop în sine. Telul ei este multilate- 
ralitatea formaţiei, nu excentricitatea  mește- 
șugărească. 

Bauhaus aprobă mașina ca mijlocul cel mai 
modern al modelării și caută concilierea cu ea. 
Ar fi însă lipsit de sens a-l trimite în industrie, 
nepregătit din punct de vedere meșteşugăresc, 
pe ucenicul înzestrat pentru o activitate mode- 
latoare, în scopul de a reinstaura pe această 


261 


cale relaţia, care s-a pierdut, cu lumea indus- 
trială ; în condiţiile spiritului de lucru material 
şi unilateral al fabricii de astăzi, el s-ar sufoca. 
Dimpotrivă, munca de artizan corespunde, prin 
sfera ei, atitudinii sale spirituale, fiind pentru 
el, în consecinţă, mijlocul optim în vederea 
unei formaţii artizanale. Căci această muncă 
înmănunchează întregul proces de lucru, în 
contrast cu munca de fabrică, a cărei deose- 
bire esenţială faţă de munca manuală nu tre- 
buie căutată în continua perfecţionare tehnică 
a maşinii faţă de unealta rudimentară, ci în 
diviziunea muncii din procesul industrial de 
producţie faţă de unitatea muncii artizanale. 
Pentru dezvoltarea economiei, însă, diviziunea 
muncii poate fi respinsă tot atit de puţin ca 
și maşina. Dacă, odată cu răspîndirea amin- 
durora, s-a pierdut unitatea muncii de masă, 
germenele răului este de căutat numai în gre- 
sita stare de spirit a epocii, orientată excesiv 
spre material, în raportul deficitar dintre parti- 
cular și întreg, și nu în mașina ca atare și în 
diviziunea muncii decurgînd în mod obiectiv 
din aceasta. 


Instruirea în meserie în Bauhaus trebuie să-l 
pregătească pe ucenic pentru munca normată. 
Pornind de la cea mai simplă unealtă și cel 
mai simplu proces de lucru, el dobîndește 
treptat pricepere și înțelegere pentru procesele 
tehnice mai complicate și pentru folosirea ma- 
şinii, fără însă să fie necesar ca el să piardă 
legătura cu ansamblul procesului modelator, 
precum muncitorul din fabrică. ce învaţă să 
cunoască şi să stăpînească numai operaţia par- 
ţială. De aceea, se caută în mod constient con- 
tactul dintre atelierele Bauhaus si întreprinde- 
rile industriale existente, pentru a obţine roade 
din ambele părţi. Ucenicul și viitoarea  calfă 
învaţă, în contact cu aceste întreprinderi, să 
integreze în munca lor, în afară de plusul de 
cunoştinţe tehnice, și imperativele dure şi de 
neevitat ale economiei — de a exploata timpul 


262 


și mijloacele. În aceeași măsură, înfumurarea 
academică de odinioară dispare, iar venerația 
fată de rigoarea realităţii devine o punte între 
lucrători, în cadrul operei comune. 


Educarea spiritului merge mină în mină cu 
instruirea meşșteșugărească. În cadrul studiului 
formei ucenicului i se transmit, în loc de con- 
cepții arbitrare și individuale despre formă, ca 
în academii, fundamentele obiective ale ele- 
mentelor formale și de culoare şi cele ale legi- 
lor cărora acestea li se supun. El obţine aici in- 
strumentarul spiritual pentru a da înfățișare 
propriilor sale concepţii despre formă. Căci 
prin această instruire trebuie deschis drumul 
și creată o bază obiectivă puterii creatoare a 
individului, un drum și o bază pe care pot ac- 
tiona laolaltă toate individualităţile, fiecare din 
ele în mod autonom. Lucrul mai multor per- 
soane, în colaborare, la o construcţie devine 
posibil abia atunci cînd fiecare este capabil, 
printr-o instruire adecvată, să perceapă con- 
ceptul spațial al întregului și să integreze în 
mod armonios partea sa din lucrare — chiar 
dacă atît de limitată, însă autonomă — 
în ansamblu. Studiul formei rămîne în relaţie 
constantă cu munca artizanală, munca de re- 
dactare a proiectelor pierzîndu-și astfel acade- 
micul ei scop în sine și dobîndind o nouă sem- 
nilicaţie, ca mijloc auxiliar complementar. 
Pentru a vorbi o limbă, trebuie să-i cunoaștem 
cuvintele și gramatica, abia după aceea putem 
să facem altora inteligibilă ideea noastră de 
moment. Cel care configurează și construiește 
trebuie să înveţe un limbaj particular al for- 
melor, pentru a face ca reprezentările sale să 
devină vizibile. Mijloacele acestui limbaj sînt 
elementele formelor şi ale culorilor și legile lor 
de compoziţie. Rațiunea trebuie să le cunoască 
şi să dirijeze mîna care construiește, pentru ca 
o idee creatoare să devină, înainte de toate, 
semnilicantă. Muzicianul care vrea să confere 
obiectivitate auditivă unei idei muzicale a au- 

zului său interior are nevoie, pentru a o pre- 
zenta, în afară de instrument, de cunoaşterea 
așa-numitului contrapunct, de teoria eu privire 
la legile de compoziţie ale tonalităţilor, o teorie 
flexibilă, este adevărat, însă supraindividuală, 
Fără stăpînirea acesteia, ideea rămîne atundată 
în haos. Căci libertatea creaţiei nu se înteme- 
iază pe nemărginirea mijloacelor de expresie și 
de modelare, ci pe libera mișcare în cadrul 
strictei lor limitări legice. Ceea ce pentru mu- 
zician cunoaşterea teoriei este încă și astăzi o 
premisă de la sine înțeleasă a creaţiei sale, 
cel ce prestează o muncă modelatoare trebuie 
abia să o regăsească ; în epocile pline de vigoare 
acest lucru exista, însă s-a pierdut. Academia, 
a cărei sarcină ar fi fost aceea de a-l cultiva 
si de a-l dezvolta, a refuzat să o facă, întrucît 
a pierdut legătura cu realitatea. Teoria nu este 
o rețetă petnru opera artistică, ci cel mai de 
seamă mijloc obiectiv pentru o muncă modela- 
toare colectivă, ea pregătește baza comună pe 
care o mulţime de individualităţi pot să creeze 
împreună o unitate superioară a operei ; teoria 
nu este opera cîtorva, ci opera unor generații. 

Bauhaus acţionează conștient spre a ajuta să 
se pregătească o nouă ordonare a mijloacelor 
de expresie și de modelare, fără de care princi- 
palul scop al muncii sale ar fi de neatins. Căci 
munca realizată de mai mulţi, în colaborare, 
nu poate fi obţinută numai prin priceperea și 
prin înzestrarea cîtorva personalităţi. Unitatea 
unei lucrări, obţinută prin faptul că proiectul 
unuia singur este executat de mai multe aju- 
toare, nu poate fi decît una superficială. Dim- 
potrivă, munca fiecăruia la o lucrare comună 
trebuie să rămînă propria sa realizare auto- 
nomă, iar unitatea întregii lucrări poate fi 
obținută numai prin revenirea obiectivă a te- 
mei formale, prin repetarea unităţii fundamen- 
tale şi a proporțiilor în toate părțile ei compo- 
nente. Așadar, fiecare din cei ce ajută la lu- 
crare trebuie să înţeleagă sensul și geneza 
temei contrapunctice. 

Formele și culorile își dobindesc semnifica- 
tia în operă abia prin raportare la fiinţa noas- 
tră umană interioară ; ele sînt, luate separat 
sau în relaţiile dintre cle, mijloace de expresie 
pentru diferite emoţii și stimuli, deci nu au 
o existenţă în sine. Roşul, de exemplu, dă 
friu liber, în interiorul nostru, altor senti- 
mente decit albastrul sau galbenul, formele 
rotunde ni se adresează altfel decit cele ascu- 
tite sau cele colțuroase. Aceste elemente de 
bază sînt sunetele din care se structurează gra- 
matica modelării, cu regulile ritmului, ale 
proporţiei, ale clarobscurului, ale echilibrului, 
ale raportului plin-gol în spaţiu. Sunetele și 
gramatica pot fi învăţate, dar ceca ce este cel 
mai important, viața organică a operei create, 
își trage originea din puterea creatoare pri- 
mordială a individului, care își procură mij- 
loacele compoziţiei după o lege internă proprie. 

Exerciţiile practice din cadrul studiului for- 
mei se întemeiază, de asemenea, pe observație, 
deci pe un studiu temeinic, de re-producere a 
naturii, precum şi pe orientarea muncii pro- 
ductive spre uncle încercări de compoziție 
proprii. Natura acestor două activităţi este, în 
esenţa ci, fundamental deosebită. Academia a 
estompat graniţele dintre cele două domenii 
și a făcut greșeala fatală de a identifica con- 
ceptul de natură cu conceptul de artă ; acestea 
sînt însă, prin originea lor, contrarii. Artificia- 
lul vrea să învingă naturalul, pentru a dizolva 
contradicţia într-o nouă unitate ; acest proces 
se desfășoară în lupta spiritului cu lumea ma- 
terială. Spiritul își creează o nouă vitalitate, 
cu totul alta decit aceea a naturii. 

Printre exerciţiile practice din cadrul stu- 
diului formei se numără și mijloacele repre- 
zentării. Fiecare intuiție a spaţiului este repre- 
zentabilă concret cu ajutorul desenului sau al 
machetei. Este necesară o cunoaștere exactă 
a teoriei proiecţiilor și a teoriei construcţiilor, 
atit pentru spaţiul material, cit si pentru cel 
abstract, pentru a fixa în desen, în mod clar, 

0 imagine spaţială, conform proporţiilor ci. 
Iniţierea în desenul tehnic evită în mod con- 
știent vechea reprezentare academică a ima- 
ginii cu ajutorul perspectivei punctului de 
fugă. Alături de desenul geometric, la Baunaus 
s-a dezvoltat o nouă reprezentare spaţială, care 
reunește în unul si același desen efectul ima- 
gistic al unui spaţiu și desenul geometric li 
scară, evitînd, aşadar, dezavantajul efectului 
imaterial al desenului geometric, fără a știrbi 
avantajul comensurabilităţii directe a dimen- 
siunilor. 

Fiecare din aceste laturi ale studiului formei 
rămîne în strinsă relație cu munca artizanală 
practică, aceasta ferina-o de academism. 


Instruirea practică în construcții 


Abia calfa rutinată a devenit, prin instruirea 
meșteșugărească și studiul formei, matură ca 
spirit și îndemînare peniru a colabora la con- 
strucţie. Ea pune în aplicare premisele unui 
nou spirit constructiv. 

Cel mai important și cel din urmă domeniu 
al instruirii în Bauhaus îl constituie instruirea 
practică în construcţii, avind drept ţel munca 
la și în vederea construcţiei, pe șantierul ex- 
perimental și pe santierul propriu-zis. Pe şan- 
tierul experimental sînt admise numai calfele 
cele mai înzestrate — nu și ucenicii — califi- 
cate să probeze și să dezvolte, din propria ca- 
pacitate creatoare, probleme tehnice și formale. 
Ele au acces la atelierul de proiectare anexat 
șantierului cesperimental, ca și la toate atelie- 
rele din Bauhaus, pentru a-și putea însuși şi 
alte meserii. Ele sînt atrase, în functie de co- 
menzile existente, să colaboreze în planul 
formei şi al tehnicii la teme de construcție 
practice (șantier), pentru a învăța să cunoască, 
în practică, cooperarea tuturor meștesugarilor 
la construcție și, în acelaşi timp, pentru a 
găsi posibilitatea economică de a-şi asigura 
întreținerea. Atîta vreme cit Bauhaus nu or- 

ganizează cursuri proprii de completare a cu- 
noștințelor teoretice în domeniul științelor 
tehnico-inginerești (studiul construcţiilor în 
oțel și beton, statică, mecanică, fizică, tehnică 
industrială, încălzire, instalaţii, chimie indus- 
trială), este de dorit ca cei înzestrați pentru 
arhitectură, după o consultare cu mesterii lor, 
să-și completeze, pentru o anumită perioadă, 
cunoștințele la facultăţi tehnice sau scoli de 
construcții. 

În principiu, calfele deja pregătite trebuie 
să lucreze şi în ateliere meşteşugăresti şi in- 
dustriale din afară (lucrul la mașină), în sco- 
pul dobîndirii unci formaţii cuprinzătoare si 
ul unci stimulări reciproce. 

Cea mai importantă condiţie pentru colabo- 
rarea fructuoasă la execuție este înţelegerea 
limpede a esenței noii idei arhitecturale. Arta 
de a construi s-a cufundat, la ultimele genc- 
raţii, într-o concepție superficial-sentimen- 
tală, estetico-aecorativă, care socotea drept ţel 
al ei utilizarea formalistă de motive, ornamente 
și profile co acopereau structura clădirii. În 
loc să fie un organism viu, clădirea a devenit 
un purtător al formelor superficiale de împo- 
dobire, lipsite de viață. Legătura naturală cu 
tehnica, aflată în progres, a noilor materiale 
şi construcţii s-a pierdut, în mod firesc, în con- 
textul acestei decăderi ; arhitectul a rămas 
prizonierul estetismului academic, a ostenit și 
s-a lăsat subjugat de convenţii, iar modelarea 
orașelor i-a scăpat din mină. Respingem acest 
mod de a construi. Vrem să creăm trupul or- 
ganic, clar, al construcţiei, gol şi iradiind din 
propria legitate, fără minciuni și dulcegării, 
care să afirme lumea noastră, a maşinilor, a 
cablurilor și a vehiculelor rapide, care să-si 
deslușească funcţional sensul și scopul din cl 
însuși prin tensiunea maselor construite și 
care să respingă tot ceea ce este de prisos și 
maschează forma absolută a construcţiei. O 
dată cu rezistența și densitatea sporită a noi- 
lor materiale de construcţie (metal, beton şi 

sticlă) și cu plusul de îndrăzneală al noilor 
construcţii suspendate se transformă simţul ma- 
sei, care determina, în mod hotăriîtor, vechea 
formă de construcție. Începe să se dezvolte o 
nouă statică a orizontalelor, care urmăreşte, 
în compensatie, să anuleze masivitatea con- 
strucției, imaginca ei în oglindă faţă de o axă 
mediană dispare, ca o consecință logicăa noii 
teorii a echilibrului, care transformă egalitatea 
amorţită a părților ce-şi corespund reciproc 
într-o balanţă asimetrică, dar ritmică. Noul 
spirit constructiv înseamnă : biruirea inerției, 
echilibrarea contrariilor. 

Întrucit actiunea de a construi este o muncă 
de colectiv, reuşita sa nu depinde de intere- 
sul particular, ci de interesul colectivității. Con- 
strucțţia pură, eliberată de scop, se naşte nu- 
mai din voința unui popor întreg. Această 
voinţă de a construi nu ceste vie astăzi. Dar 
chiar si construcţia de locuinţe, în ciuda lip- 
sci de locuințe din vremea noastră, s-a îm- 
potmolit în probleme de economic și de con- 
strucţii provizorii. Problema construcției ca 
atare nu a fost nicăieri temeinic cultivată în 
amploarea ci. De aceea, Bauhaus a luat asupra 
sa sarcina de a crea o centrală experimentală, 
care urmărește să adune în mod unitar, în 
contact cu munca tehnicianului, a omului de 
afaceri și a artistului, toate realizările econo- 
mici, ale tehnicii și ale formei pentru con- 
strucția de locuinţe. Scopul acestei munci rce- 
zidă în împlinirea dezideratului unei cît mai 
mari tipizări și variabilități a locuinţelor. Re- 
zolvarea acestei importante probleme trebuie 
căutată în tipizarea elementelor componente 
si în montarea acestora în diferite structuri 
de locuințe ; așadar, pe baza noilor premise 
tehnice şi spaţiale, trebuie alcătuit un set de 
elemente, precum o cutie de cuburi de joc de 
mari dimensiuni, cu ajutorul cărora se pot 
monta, în funcţie de numărul şi de necesită- 
tile locuitorilor, diferite maşini de locuit. 


Această sarcină se inscrie pe drumul evo- 
luției artistice si lehnice a epocii. Aşa cum 
forma unui obiect, pe care industria vrea să-l 
multiplice, rezultă din nenumărate încercări, 
în cadrul unor lucrări preliminare sistematice 
— la care trebuie să participe, în egală mă- 
sură, omul de afaceri, tehnicianul şi artistul 
— înainte de a i se găsi tipul formal, norma, 
tot așa cuprinzătoarea sarcină a producției 
industrializate a unor elemente de construcţie 
tipice poate fi dusă la bun sfîrșit numai prin 
reunirea generoasă a lumii industriale, econo- 
mice și artistice. În aceasta ar rezida adevărata 
prevedere și economic, nu în crearea de „mo- 
dalităţi de construcție neautentice“. 

Bauhaus a iniţiat, o dată cu constituirea 
unci locuințe experimentale (expoziţia din 
1923), o colaborare cu industria, pentru a proba 
şi rezolva treptat, în sensul celor explicate 
mai sus, noi probleme ale locuințelor şi noi 
posibilităţi tehnice. 

Condiţionarea acestor clădiri, ca elemente 
de industrie şi de economie, de exactitatea lor 
Și de utilizarea strictă a spaţiului și a mate- 
rialului va determina, în cele din urmă, si as- 
pectul celei mai mari unități constructive — 
oraşul. Fiecare constructor trebuie să-i înţe- 
leagă sensul, pentru a colabora la devenirea 
sa, şi trebuie să cunoască factorii determinanți 
pentru înfățișarea sa : simplitate în pluralitate, 
limitarea formelor tipice, ordonarea şi repeta- 
rea lor, structurarea tuturor unităţilor con- 
structive după funcțiunile corpurilor de clă- 
diri, ale străzilor şi ale mijloacelor de tran- 
sport. 

Tratarea acestor probleme încheie instrui- 
rea practică în construcţii. Cel care îi asimi- 
lează conţinutul, dobîndind, în același timp, 
și desăvirșşirea tehnică, poate să obțină titlul 
de meşter. 

Ludwig Mies van der Rohe 
TEZE DE LUCRU 
1923 


orice speculație estetică, 
Respingem orice doctrină 
și orice formalism. 
Arhitectura este voința timpului cuprinsă 
în spaţiu. 
Vie. Schimbătoare. Nouă. 
Nu ziua de icri, nici cea de miine, ci doar 
ziua de azi se poate modela. 

Ludwig Mies van der Rohe 


Protect pentru o clădire de birouri cu structură de 
beton armat, 1922 


Doar acest mod de a construi creează forma. 

Crecază forma pornind de la esența comen- 
zii, cu mijloacele timpului nostru. 

Aceasta este munca noastră ! 


Clădire pentru birouri 


Clădirea pentru birouri este o casă a muncii, 
a organizării, a clarităţii, a economiei. 

Spaţii de lucru mari și luminoase, cu per- 
spectivă largă, necompartimentate, doar struc- 
lurate conform organismului întreprinderii. 
Efect maxim cu strictă economie de mijloace. 

Materialele sînt beton, oţel, sticlă. 


Construcțiile din beton armat sînt, prin 
esenţa lor, construcții tip schelet. Nici produse 
din aluat, nici turnuri blindate. La structură 
portantă cu ferme — perete neportant. Deci 
construcții tip înveliş-schelet, 


Moisei J. Ginsburg 
STILUL ȘI EPOCA 
1924 


Stilul. Elementele stilului arhitectural 


Formele materiale care satisfac sarcina spaţială 
prioritară a arhitectului nu sînt întru totul 
libere în combinaţiile lor. Arhitectul trebuie 
să cunoască legile staticii și ale mecanicii pen- 
tru a-și atinge scopul în mod experimental, 
intuitiv sau propriu-zis ştiinţific. E vorba de 
acea capacitate fundamentală de intuiţie con- 
structivă pe care trebuie s-o aibă în mod obli- 
gatoriu și care determină o anumită metodă 
a muncii sale. Soluţionarea problemei spaţiale 
implică inevitabil şi această metodă precisă 
de organizare care constă în a o rezolva cu cel 
mai mic consum de energie. 


Prin urmare, ceea ce-l deosebeşte, în esenţă, 
pe arhitect de sculptor nu e numai organiza- 
rea Spațiului, ci şi realizarea ambianţei care 
îl delimitează. De aici decurge metoda funda- 
mentală de organizare a arhitectului, pentru 
care lumea formei nu înseamnă o seric de po- 
sibilităţi infinite şi nelimitate, ci doar o abilă 
minuire a ceea ce se doreşte și a ceea ce e 
posibil de realizat și este foarte firesc ca acest 
posibil să greveze, în definitiv, asupra elabo- 
rării caracterului însuși al dorințelor. În vir- 
tutea acestui fapt, arhitectul nu construiește 
nimic, nici măcar „castele în aer“, care să nu 
fie cuprins în termenii metodei de organizare ; 
chiar și o fantezie arhitecturală, care pare ne- 
încorsetată de calcule constructive, satisface 
legile staticii și ale mecanicii, ceea ce demon- 
strează că aceasta este calea absolut funda- 
mentală, într-adevăr esenţială, pentru înţele- 
gerea arhitecturii. Este deci de înțeles gama 
limitată de forme a arhitecturii, în raport cu 
pictura, şi acel punct de vedere fundamental 

în înţelegerea formelor arhitecturale, ca func- 
iii de portant și purtat, de sprijin și rezemat, 
de tensiune şi echilibru, de forme care se 
dezvoltă orizontal și vertical şi de toate cele- 
lalte, întrucît sînt generate de aceste condiţii 
fundamentale. Această metodă de organizare 
condiționează chiar şi particularitățile ritmice 
care caracterizează arhitectura. În sfirsit, 
aceasta condiționează, într-o măsură însem- 
nată, caracterul oricărui fragment formal, în- 
totdeauna diferit de elementele sculpturii şi 
picturii, 

În acest fel, stilul arhitectural se particula- 
rizează într-o seric de probleme ; cea spațială 
si cea volumetrică, care reprezintă soluţia „din 
afară“ și „dinăuntru“ a aceleiași probleme, 
materializată în elemente formale care, orga- 
nizate după sugestii compoziționale determi- 
nate, generează problema dinamică a ritmului. 


Premisele noului stil 


Un stil nou nu apare dintr-o dată. El ia naștere 
în domenii diferite ale vieţii umane, adesea cu 
lotul independente unul de altul. Vechiul se 
transformă treptat ; se întîmplă adesea să re- 
marci coexistența unui clement al lumii vechi, 
care se mai păstrează încă datorită solidității 
tradițiilor care supraviețuiesc ideilor care: le-au 
generat, cu un element al lumii noi, cutezător, 
care ne frapează prin prospetimea lui impetu- 
casă, prin deplina lui autonomie şi apariţie 
noașteptată. Cu toate acestea, noul element, în 
virtutea propriei vitalități și a unei norme pur 
organice, trage după sine, treptat, o cantitate 
lot mai mare de condiţionări ale lumii vechi, 
pină ce nimic nu se mai opune formei sale. 
Noul stil devine realitate, iar cei care nu vor 
„a-l recunoască sînt sortiti unei izolări com- 
plete și triste ; nici o prerogativă a culturii tre- 
cute nu are forţa să schimbe situația ; lumea, 
n raționalitatea sa îndrăzneață, se recunoaște 
numai pe sine însăși. Prin aceasta se explică 

Fraţii Vesnin 
Proiect pentru sediul ziarului „LeningradSkaia Pravda“ 
de la Moscova, 1924 


forța sa creatoare, triumful cuceririi sale pro- 
gresive. 


Dacă ne îndreptăm acum spre lumea contem- 
porană, nu putem să nu acordăm atenţie acelui 
nou factor social care, treptat, se afirmă în via- 
tă și care, fără îndoială, va avea acel rol de 
forţă activă care a apărut totdeauna în istorie 
în situaţii analoage. Nu întîmplător problema 
locuinţei muncitorești a devenit proprie arhi- 
tecturii contemporane, nu numai la noi, în Ru- 
sia, ci și în întreaga Europă. Prezenţa unui nou 

beneficiar social al artei este evident. El atrage 
asupra sa atenţia crescîndă a arhitecţilor și so- 
licită, pe rînd, noi probleme arhitecturale care 
cer un nou punct de vedere compozițional. Tre- 
buie cercetate cu atenţie caracterele particulare 
ale nevoilor noului mediu înconjurător, înzes- 
trate cu cel mai mare potenţial creator și care, 
în virtutea legii relevate de noi, vor trebui să 
se difuzeze larg în toate manifestările activităţii 
creatoare, chiar și acolo unde această legătură 
organică cu mediul ambiant nu va apărea atît 
de evidentă. 


Într-adevăr, fabrica modernă concentrează po- 
tenţial în ea toate acele caracteristici tipice, 
chiar în sens artistic, al noului mod de viaţă. 
Aici găsim ceea ce este în măsură să constituie 
impulsul creator necesar, imaginea lumii con- 
temporane, mai clară și mai diversificată decit 
în trecut, profile infinite de muşchi, braţe și 
picioare în plină activitate, zgomotul asurzitor 
al monștrilor-mașini, goana ritmică a scripeţilor, 
imagine care, prin mișcarea sa, unește toate 
lucrurile, razele de lumină care pătrund prin 
acoperișul ușor de sticlă și fier și creaţia colec- 
tivă a valorilor care se nasc din acest creuzet 
creator. Există vreun tablou care să reflecte 
mai clar modul de viaţă eficient al lumii con- 
temporane ? 


Și, dacă vrem să surprindem ceea ce imprimă 
intensitate și evidenţă acestei panorame, este 
ușor să înțelegem că este vorba, în primul rînd, 
și mai mult decît orice, de mașină. Înlăturaţi 
mașina dintr-o fabrică modernă și veţi vedea 
dispărînd imediat ritmul, organizarea și între- 
gul patos al muncii. Mașina însăşi este ocupan- 
tul esențial și patronul fabricii moderne, care, 
depășind deja propriile limite și  cuprinzînd 
treptat toate ungherele modului nostru de via- 
tă, schimbîndu-ne psihologia si sensul nostru 
estetic, reprezintă factorul cel mai important 
care influențează în mod substanţial concepţia 
noastră formală. 

Mașina a generat fabrica însăși, care o conţine, 
ca și operele inginerești care rezultă din ea; 
toate acestea creează noul caracter al orașului. 
Poate o operă de arhitectură, inserată în mie- 
zul acestei vieți mecanizate, în pofida tuturor 
legilor compoziţiei și ale stilului, în ciuda tutu- 
ror învăţămintelor care se pot trage din analiza 
istoriei artei, să rămînă pe poziţii învechite ? 
Fără îndoială că nu. Şi, într-adevăr, raportul 
dintre artist și maşină se schimbă. 


Sîntem în zorii unei concepţii formale deja clar 
formulată și cu adevărat modernă, avînd sen- 
zatia că ambiguitatea celei de a doua perioade 
trebuie să fie depăşită; acum, plini de rivană, 
ne propunem cu îndrăzneală să atingem un 
ideal mai înalt al arhitecturii: crearea unei 
arte cu adevărat armonice, a unui sistem de 
viaţă construit coerent, în care totul va fi im- 
pregnat de ritmul autentic al lumii contempo- 
rane. Mașina, pe care, la început, am dispre- 
țuit-o și pe care am căutat apoi s-o izolăm de 
artă, acum, în sfîrșit, ne poate învăța să con- 
struim această nouă viaţă. 


Mașina. Influența caracteristicilor statice 
și dinamice ale mașinii asupra artei 
contemporane 


Una dintre caracteristicile fundamentale ale 
mașinii, ca sistem independent, este organizarea 
sa extraordinar de exactă şi precisă. În reali- 
tate este greu de întîlnit în natură sau în ma- 
nifestările activităţii umane fenomene la fel de 
complete și organizate. Nu există parte sau sub- 
ansamblu al unei maşini a cărui poziție să nu 
fie absolut definit în interiorul schemei genc- 
rale și care să nu fie consecinţa unci necesititi 
absolute. Într-o maşină nu există și nu poate 
exista nimic inutil, întimplător, „decorativ“, în 
sensul obișnuit al cuvintului. Nimic nu poate 
fi adăugat sau scos dintr-o mașină fără a strica 
echilibrul întregului. În definitiv, prin mașină 

ne găsim, înainte de toate, în fața idealului, ex- 
primat perfect, al unei creaţii armonice, for- 
mulat cu mult timp înainte de teoreticianul ita- 
lian Leon Battista Alberti. 


Maşina solicită din partea constructorului o 
idee extrem de precisă și inteligibilă, un scop 
clar și conştient, capacitatea de a-și descompune 
schema proprie în elemente izolate, unite între 
ele prin legătura indispensabilă a dependenţei, 
fiecare dintre ele fiind organisme independente, 
cu o funcţie exprimată în mod precis, funcţie 
pentru care au fost create și cărora le sînt sub- 
ordonate toate caracteristicile. 


Astfel, și misiunea artistului, pînă astăzi „M1s- 
terioasă“, a cărei forţă motrice era nu mai 
puţin o „enigmatică“ inspiraţie, trebuie să se 
înalte pe un teren mai solid și mai conștient. 
De pe culmile himerice ale Olimpului, artistul 
va cobori într-o lume grosolană și concretă, se 
va apropia de artizanul care înfruntă mereu 
probleme precise și bine determinate. Artistul 
autentic va învăţa de la masină, încă o dată, 
arta de a-și descompune propria gîndire în 
elemente izolate, de a le lega laolaltă cu legi 
de o necesitate invulnerabilă și de a găsi forma 
care le corespunde perfect. În locul impulsuri- 
lor întimplătoare şi provocate trebuie să apară 
capacitatea de a-și stăpîni propriile aspirații, 
de a le depăși, în limitele posibilului, în orice 
artă, în orice material, deci capacitatea de a 
găsi limite precise propriei gindiri. În această 
reîntoarcere la realitatea creatoare, de la zbo- 
rurile pindarice la chibzuitele legi ale organi- 
Zării, se află garantia unor forţe active si însu- 
flețitoare. În întîlnirea artei cu problemele de 
fiecare zi, cu manifestările vicţii zilnice, în ma- 
terialitatea căreia se află realitatea sa auten- 
tică, caracterul concret al limbajului său for- 
mal care o poate salva chiar și de cel mai mare 
pericol care amenință arta contemporană : ca- 
racterul abstract. 

Din modul de organizare a mașinii rezultă şi 
alte prerogative. Într-adevăr, scopurile con- 
structorului sînt organizate cu atita precizie în- 
cit, fireşte, inventivitatea sa nu se va opri pină 
cînd nu va fi găsit materialul potrivit elemen- 
tului necesar ; neatingînd încă exprimarea cea 
mai concisă, în prezent forma nu corespunde 
acelor trăsături esentiale ale organismului care 
ar putea garanta o funcţionare mai economică 
și mai coerentă a întregului sistem. De aici re- 
zultă căutarea acelui material care răspunde 
cei mai bine funcţiunii stabilite, căutarea con- 
tinuă a formei proprii fiecărei biele, valve sau 
piston în parte, pînă cînd va fi găsită soluţia 
cea mai simplă și mai perfectă. Şi, astfel, sub 
influența mașinii, se formează în mintea noastră 
conceptul de frumusețe și perfecțiune, înțeles 
ca totalitatea caracteristicilor care răspund ma 
bine materialului care este modelat, utilizării 
sale mai economice, pentru atingerea unui scop 
determinat, care să fie cel mai sintetic prin for- 
mă şi cel mai precis în. mișcare. 

Acesta este un sistem teoretic, cu propriile 
sale reguli compoziționale, care nu ne permite 
să fim indiferenți la materialul de care dispune 
arhitectul și nu acceptă dezvoltarea stilurilor de- 
corative ale secolului al XlX-lea, care imitau, 
cu un strat superficial de stuc, orice material. 
Astăzi, arhitectul, stimulat de maşină, se gà- 
seşte în faţa problemei complexe a alegerii ma- 
terialelor sau a problemei şi mai dificile de a 
folosi cît mai bine ceea ce există. Organizarea 
rațională a producției este cea mai importantă 
sarcină a arhitectului contemporan. Înainte de 
toate, el evită disimularea materialului de con- 
strucţie sub un strat de stuc; dar, după carac- 
teristicile sale, îl pune în evidenţă în mod exact 
și complet, utilizind și valorificînd proprietă- 
tile sale. În toate compoziţiile stilului contem- 
poran apar cele mai diverse alternative, cum ar 
[i stilul lemnului, al cimentului, al fierului și 
al sticlei sau al betonului armat; pentru că 
datoria arhitectului, ca și aceea a constructo - 

rului de maşini, nu constă într-o improvizație 
arbitrară, ci într-o organizare rațională a ma- 
terialului de care dispune, iar în această muncă 
economia scrupuloasă a „energiei“ materialului 
este un fapt întru totul natural. 

Pentru că adevărata semnificaţie a capacită- 
ţii organizatorice a arhitectului stă în utilizarea 
inteligentă a „acțiunii“ materialului. Prin ur- 
mare, materialul care „nu lucrează“ sau care, 
într-un sens sau altul, nu îndeplineşte funcții 
precise, va fi inutil, superfluu și deci eliminat 
din compoziție. 

În acest fel se definesc raporturile dintre 
toată părțile ale pilaștrilor, ale elementelor 
portante și purtate — ca funcțiuni ale mate- 
rialelor corespunzătoare, ale funcțiunilor și re- 
zistenței lor. Armonia nu trebuie să devină o 
schemă lipsită de viaţă, realizabilă cu indife- 
rent ce material, ci combinarea armonică a 
elementelor dintr-un material anume. E nor- 
mal ca ficrul să aibă o combinaţie armonică a 
sa, piatra o alta și betonul armat să fie ceva 
cu totul diferit. Formele primesc, în locul fal- 
sei și  teatralei monumentalităţi a pereților 
incerti, înfrumuseţaţi cu coloane, cum îi plăcea 
secolului al XIX-lea, expresia variată și preg- 
nantă a vieţii organice intime a materialului. 
În fine, chiar această ultimă proprietate gene- 
rează forma energico-sintetică, lipsită de orice 
nedeterminare. În realitate, folosirea moderată 
a unui material nu oferă posibilitatea de a-i 
ascunde potenţialitățile. Forţele intime ale unui 
organism arhitectural ar apărea la suprafață ; 
jocul forţelor statice și dinamice ale unui mo- 
nument devine extrem de evident. 





Ideea de mișcare însoțește aproape întotdeauna 
ideea proiectului unui artist, îi este mereu sti- 
mul creator și potenţial care se articulează în 
diferite expresii. Semnificatia însăși a unei 
opere arhitecturale, a părților și elementelor 
sale, se manifestă în conceptul de mișcare. Ast- 
fel, într-un organism viu, mișcarea cu ţraiec- 

toria sa precisă, mișcarea braţelor şi a picioa- 
relor, a conului optic al vederii și a sunetului 
vocii umane, desemnează cu precizie semnili- 
caţia sa în reprezentarea pe care o deducem. 
Graţie mișcării, noi stabilim structura princi- 
pală a omului, aspectele secundare și sensul 
dezvoltării organice a corpului omenesc. 
Astfel, dincolo de una sau alta dintre pro- 
blemele funcţionale sau constructive, dincolo 
de dorinţele sau intenţiile arhitectului, în orice 
operă arhitecturală, în configuraţia sa cca mai 
abstractă, se observă prezenţa unui sistem di- 
namic intern. Într-adevăr, dacă se poate vorbi 
de organizarea arhitecturii, chiar și pentru 
aspectul exterior, aceasta trebuie atribuită pre- 
zenței, în opera de arhitectură, a problemelor 
pur ritmice, care oferă cheia pentru a descifra 
diversele metode compoziționale. În realitate, 
orice operă de arhitectură, chiar și cea monu- 
mentală și statică, este concepută de noi în 
esenţa sa comopziţională exclusiv ca funcţie a 
acțiunii diferitelor forţe : orizontale, verticale 
și adesea chiar și diagonale. Însuși conceptul 
de staticitate reprezintă doar echilibrul mişcă- 
rii, care se obţine prin  echivalenţa forţelor 
opuse ale compoziţiei, care se anulează reciproc. 


Analiza unei asemnea mișcări învederează prin- 
tre caracteristicile mașinii o trăsătură nouă. 
Dat fiind că mișcarea se dezvoltă pe direcţia 
unui ax, aflat în exteriorul mașinii, care nu 
poate fi atins, aceasta condiționează însăși sub- 
stanța lucrurilor și generează o anumită insa- 
tisjacție, o aspirație nerealizabilă, o anumită 
tensiune al cărei caracter specific stă, în între- 
gime, în concepţia de bază a noului organism. 
Într-adevăr, așa cum intensitatea extremă a 
elementelor barocului este prezentă în insatis- 
iacția clară a mișcării (de exemplu liniile in- 
trerupte și capricioase ale cornișelor, care nu 
ating axul ce se află în mijlocul lor, sau ele- 
mentele separate care tind a se compune prin 
propriul ax), la fcl întreaga forță și intensitate 

a tensiunii organismelor propriu-zis contempo- 
rance se manifestă în eterna neputinţă de reali- 
zare a tendinței dinamice care, în mod foarte 
precis, este subliniată de dispunerea axului 
mișcării, imaginat în afara întregii compoziţii 
sau la extremele sale. În acest fel, maşina oferă 
ideca de organisme contemporane într-adevăr 
noi, avînd caracteristicile deosebit de frapante 
ale mișcării : tensiunea, intensitatea sa şi di- 
recția marcată net. Toate aceste calități gene- 
rează ideea de forme noi, în care tensiunea și 
intensitatea mişcării, dincolo de voința însăși a 
autorului, devin, involuntar, modele fundamen- 
tale ale concepţiei artistice. 

O altă consecinţă care rezultă din dezvoltarea 
raționamentului nostru este conținută în noua 
definiţie a mașinii şi a formei izvorite din ea. 
Analiza mișcării în operele de arhitectură de 
diverse stiluri arată că, în cle, axul mişcării 
coincide întotdeauna cu axul de simetrie al pla- 
nului organismului arhitectural ; stilurile re- 
prezintă foarte adesea și sinteza diferitelor axe 
de simetrie cu axele mișcării. Cu siguranţă, 
aceasta nu se petrece la mașină, unde axul miş- 
cării se află, în general, în afara ci sau tinde 
spre exterior. De aceea, problema simetriei ia 
mașină este cu totul secundară și nu este sub- 
ordonată ideii compoziționale fundamentale. 
Deci, trăgînd concluziile din ceea ce am spus 
despre mașină, e posibilă, chiar firească, apa- 
riţia, în concepțiile arhitectului contemporan, a 
formelor asimetrice care au, în cel mai bun caz, 
numai un ax de simetrie, subordonat axului 
principal al mişcării și în care unul nu coincide 
cu celălalt. 


Construcţie și formă în arhitectură. 
Constructivismul 


Ca urmare a analizei particularităţilor mașinii, 
e posibilă formularea unei aprecieri obiective a 
teoriei, actualmente foarte răspîndită, a „con- 
structivismului&. 

Însăși semnificaţia acestui termen nu este 
Două pentru noi, mai ales în cazul arhitecturii, 
unde construirea organismului care  condițio- 
nează conformarea unui material ce circumscrie 
spaţiul și, deci, chiar și caracterul soluţiei spa- 
tiale, a îndeplinit totdeauna o funcţie foarte 
importantă în evoluţia formei. În foarte multe 
cazuri, sensul autentic al arhitecturii este sur- 
prins, înainte de toate, în particularităţile sale 
constructive ; problema fundamentală a arhi- 
tecturii — delimitarea spaţiului prin mijlocirea 
formelor materiale — solicită conformarea ele-- 
mentelor care acționează constructiv. 

În acest fel, poate, s-a format cel mai pri- 
mitiv organism arhitectural, dolmenul, constind 
din îmbinarea unor elemente constructive foar- 
te simple, suporturi verticale și grinzi orizon- 
tale. Astfel, în acest monument arhitectural 
preistoric, trebuie să luăm în considerare, îna- 
inte de toate, expresia unei probleme pur con- 
structive. 

Dar ar fi cu totul greșit să ne limităm la o 
astfel de interpretare a monumentelor de arhi- 
tectură. În raport cu experiența cîștigată de 
om prin intermediul construcţiilor sale, se for- 
mează, treptat, în el, și ordinea complexă a 
unei sfere autonome, asociată acestor construc- 
ţii. Psihofiziologia modernă a stabilit că diferi- 
tele elemente ale formei (linia, planul, volu- 
mul) și, în special, corelaţiile lor multiple sus- 
cită în noi emoția plăcerii sau a neplăcerii, în 
același fel ca o anumită culoare sau un anumit 
sunet. Independent de legile staticii și ale me- 
canicii, considerate în sens abstract, în fiecare 
om se formează capacitatea de a surprinde 
aceste legi cu totul intuitiv; ca urmare, de 
exemplu, un reazem vertical prea subţire în 
raport cu înălțimea sa și cu încărcarea produce 
asupra noastră, fără nici un raţionament sau 
calcul matematic, o senzație de neplăcere ; ea 
ne provoacă neliniște și insecuritate faţă de 
organismul arhitectural,  producînd astfel o 

stare de indispoziție pur fiziologică. Datorită 
experienţei noastre perceptive, legile matema- 
tice ale staticii şi mecanicii se însuileţesc pină 
devin forţe vitale ale lumii organice şi, ca 
urmare, încă de la primii pași ai omului asis- 
tăm la o influenţă directă a formei, care devine 
tot mai netă, mai clară și mai concretă. 

Astfel, datorită capacităţii de sinteză a cre- 
ierului nostru, construcția unui organism arhi- 
tectural își dobîndește și o importanţă autono- 
mă și, graţie unui tip special de asociaţii, așa- 
zis „cinetice“, omul caută în această construc- 
tie dinamică elementul mișcării din care s-a 
născut forma și al cărei reflex se produce în 
timpul percepţiei formei înseși. Forma moartă, 
actionînd asupra noastră numai cu esenţa sa 
inertă, ne însufleţește conştiinţa într-un mod 
cu totul diferit, asemenea unui fragment al 
unei mișcări universale, acumulînd în memo- 
ric o anume clasificare a acelorași imagini for- 
male, în baza calităţilor tensiunii spaţiale a 
elementelor izolate, dintr-o anumită categorie. 
Acestor prime corelaţii ale mișcărilor le ur- 
mează altele. Mișcarea ca atare, ritmul unei 
norme determinate care se manifestă în forma 
arhitecturală, nu ni se prezintă ca fiind neu- 
tră : ea se concentrează în două principii esen- 
tiale, orizontal şi vertical, care intră într-o 
anumită stare de competiție și luptă. 

Esența formei se concentrează într-o fortă 
care ne solicită profund, un adevărat conflict 
între două principii care, în macrocosmosul ele- 
mentelor constructive, reprezintă două ele- 
mente între care există o luptă : inerția com- 
pletă a liniei orizontale și avîntul dinamic ai 
verticalei. 

Schema constructivă devine pentru noi un 
spectacol autentic, în care ochiul nu încetează 
să urmărească deznodămîntul acestei lupte. 
Astfel, construcția se depășește pe ea însăși; 
forțele constructive, asociate experiențelor lumii 
interioare umane, creează lumea organică a 
formei, o transformă în ceva apropiat și inte- 

ligibil ; analogia cu legile statice şi dinamice 
ale universului transformă această lume orga- 
nică într-o lume de forțe materiale, adesea 
egale, prin energia acţiunii lor, cu forţele vigu- 
roase ale naturii. Astfel, ritmul constructiv, da- 
torită experienţei noastre perceptive și propri- 
etăţilor psiho-liziologice ale omului, generează 
și un alt sistem, universul formei, autonom şi, 
în același timp, dependent de construcţie ; sau, 
pentru a fi mai preciși, un sistem estetic. Este 
de reținut că, în exemplul ales, aceste sisteme 
coincid pe deplin. Unul și același element con- 
stituie elementul utilitar al construcției și, tot- 
odată, elementul estetic al formei. 

Să încercăm acum să evaluăm, din acest 
punct de vedere, și „constructivismul“ contem- 
poran ca fenomen artistic. Poate acum vom 
înțelege mai bine şi lozinca amenințătoare a 
constructiviştilor ruşi: ,„,Declarăm război în- 
dîrjit artei“, precum și aroganţa ei, justificată 
psihologic şi bine cunoscută istoricului de 
artă: nu a existat niciodată, credem, un cu- 
rent tînăr, gata să-și încerce propriile forte, 
care, la vremea lui, să nu fi dorit să distrugă 
tot ceea ce nu intra în schemele sale. 

Mai mult chiar : faptul că astăzi reapar cu- 
rente similare constructivismului, nu numal 
în Rusia, dar şi în Europa (unde acestea, to- 
tuși, în cea mai mare parte a cazurilor, nu se 
străduiesc să distrugă, nici măcar prin cuvinte, 
arta, ci se identifică cu situația contemporană), 
ne pare și mai firesc, tocmai pentru că indică 
un moment al nașterii unui ciclu de noi idei 
artistice. Niciodată n-am simţit ca acum perfec- 
tiunea istorică propriu-zisă a formelor artei 
clasice, din care am continuat să ne hrănim, 
din inerție, în această ultimă perioadă; însă 
niciodată n-am simţit atît de limpede cum o 
ființă foarte frumoasă și, pînă de curînd, atit 
de vie pentru noi nu mai este acum decit un 
manechin de ceară, o piesă de muzeu. 


Vechile cicluri istorice s-au încheiat, aceasta 
e sigur; intrăm într-o nouă epocă a artei şi, 

cum se întîmplă întotdeauna în situaţii ase- 
mănătoare, problemele cu caracter utilitar și 
constructiv apar pe primul plan. Noul stil este 
simplu din punct de vedere estetic şi logic, în 
mod organic. lată de ce ideile constructivis- 
mului, în ciuda premiselor distructive, ne apar, 
în această fază, naturale, indispensabile și 
îinsufleţitoare. 

Dar dacă un „constructivism“ de felul acesta 
este, în general, tipic oricărei faze de început 
a unui stil nou, el trebuie să devină pentru 
stilul zilelor noastre deosebit de caracteristic. 
Cauzele trebuie căutate, e firesc, nu numal în 
condiţiile economice ale epocii noastre, dar si 
în acea funcție psihologică excepţională pe 
care maşina a început s-o dezvolte în viaţa 
noastră si în viaţa mecanizată rezultată și a 
cărei esență constă în caracterul constructiv 
al componentelor sale. 

La o mașină nu există clemente „dozinte- 
resate“ estetic, nu există asa-zisul „zbor liber 
al fanteziei“. La maşină, totul ne trimite spre 
un scop constructiv bine definit și precis. O 
parte folosește drept sprijin, o alta ca roată, 
o a treia este înzestrată cu o mișcare de trac- 
țiune, o a patra trimite această mişcare la 
roata de transmisie. De aceea, maşina, cu ac- 
tivitatea convulsivă a părților sale, cu absența 
absolută a organelor „neoperante“, te face să 
neglijezi elementele decorative. pentru care nu 
mai este loc; te conduce tocmai la ideea con- 
structivistă, atît de răspîndită, deja, în zilele 
noastre și care trebuie să absoarbă în sine pro- 
pria-i antiteză, elementul „decorativ“. 

Nu este vorba, după cum afirmă anumiți 
constructiviști, de faptul că emoția estetică a 
dispărut ; din fericire nu este așa și cel mai 
bine o demonstrează chiar operele lor; fapt 
este că, sub influenţa condițiilor de viaţă 
schimbate, a noii situații economice, a tehni- 
cji, a maşinii si a efectelor ei logice, emoția 
noastră estetică si caracterul său s-au transfor- 
mat. Nevoia unci emoţii estetice dezinteresatţe 

a rămas ȘI va rămine veșnic vie în noi, căci 
face parte din calitățile esenţiale ale naturii 
noastre fizice sau, altfel spus, biologice. Dar 
satisfacerea acestei necesităţi se realizează as- 
tăzi pe alte căi. Pentru noi, elementul decora- 
tiv dorit este tocmai acel element perfect în 
„constructivitatea“ sa şi, în acest fel, observăm 
că noțiunea de „constructiv“ a absorbit-o pe 
aceea de „decorativ“, s-a contopit cu ultima 
si a devenit cauza acestei fuziuni conceptuale. 

Percepția estetică, întrucit e percepţie este- 
tică, acţionează în noi, dar acum forma con- 
structivă nudă se transformă într-un element 
capabil de a o satisface cel mai bine, în pofida 
absenței oricărei împodobiri. Iată de ce accep- 
tăm panorama pe care ne-o oferă viața cea 
nouă, iată de ce în tablourile pictorilor și în 
scenografiile regizorilor de teatru se întrebu- 
inţează frecvent elemente izolate ale construc- 
tiei, ale maşinii şi ale ingineriei drept motive 
decorative. 

E sigur că aspiraţia artei contemporane spre 
limbajul lapidar şi ascetic al formelor con- 
structive nu este fortuită, după cum nu e nimic 
fortuit în atributele care se dau diferitelor gru- 
pări artistice. ,„,Raţionalismt, „constructivism“ 
și alţi termeni asemănători sînt doar expresii 
exterioare ale aspiraţiei spre modernitate, o 
aspirație mai profundă și mai fecundă decit ar 
putea părea la prima vedere, datorată noii 
estetici a vieţii mecanizate. 


Constructivismul, una dintre faţetele esteticii 
moderne, generat de o viață tumultuoasă, îm- 
bibat de parfumul străzii, de ritmul său indră- 
cit, de caracterul său practic și activ, de o 
estetică ce cuprinde, cu bucurie, atit Palatul 
Muncii, cît și afişul publicitar al unei serbări 
populare,  constructivismul, repet, este, fără 
îndoială, unul dintre aspectele care definesc 
stilul cel nou, care străbate profund vremea 
noastră cu toate aspectele sale pozitive și 
negative, | 


Ludwig Mies van der Rohe 


CONSTRUCȚIA INDUSTRIALĂ 
1924 


Necesitatea unei  industrializări a activităţii 
constructive a fost contestată, chiar si recent, 
de aproape toate cercurile implicate și con- 
sider un progres faptul că această chestiune 
este discutată acum cu seriozitate de un cerc 
mai larg, chiar dacă putini sînt, cu adevărat, 
convinși de acest lucru. Industrializarea pro- 
gresivă în toate domeniile ar fi cuprins și me- 
seria de constructor, fără să ţină cont de con- 
cepții și de valori sentimentale învechite, dacă 
anumiie circumstanţe n-ar fi barat aici dru- 
mul. În industrializarea activităţii constructive 
văd eu problema esențială a arhitecturii epocii 
noastre. Dacă reuşim să realizăm această in- 
dustrializare atunci problemele sociale, ceco- 
nomice, tehnice și chiar cele artistice vor 
putea fi ușor rezolvate. La întrebarea cum 
poate fi realizată industrializarea se poate răs- 
punde ușor dacă încercăm să stabilim ce i s-a 
pus pină acum în cale. Presupunerea că mo- 
tivul l-ar constitui formele învechite de exe- 
cuție nu este întemeiată. Acestea nu sint 
auza, ci efectul unei stări și ele nu se află 
în nici un fel de contradicţie cu caracterul 
vechii economii a construcţiilor. Încercarea de 
a crea noi forme de execuţie a fost făcută în 
repetate rînduri și nu a cuprins decit acele 
domenii ale arhitecturii care permiteau o in- 
dustrializare. Apoi și modul actual de a con- 
strui prin montaj este, fără îndoială, supra- 
apreciat. Acesta a fost utilizat doar la con- 
structii de haie, în industrie și în agricultură ; 
mai întîi firmele de construcții metalice au 
fost acelea care au produs, în întreprinderile 
lor, elementele de construcție gata pentru 
montaj. De curînd, și industria lemnului are 
tendinţa de a prelucra industrial elementele ci 

de construcție, pentru a conferi execuţiei un 
caracter exclusiv de montaj. La aproape toate 
celelalte clădiri, întreaga structură şi o mare 
parte din finisajul interior sînt executate în 
același mod, din vremuri imemoriale, şi pre- 
zintă un caracter pur meşteșugăresc. Acest ca- 
racter nu poate fi schimbat nici prin forme 
economice, nici prin metode de lucru și toc- 
mai el le asigură micilor întreprinderi viabi- 
litatea. Desigur, prin utilizarea altor formate 
de piatră, și mai mari, se pot economisi ma- 
teriale și salarii, așa cum o arată noile moduri 
de a construi, dar nici acest lucru nu schimbă 
in vreun fel caracterul meșteșugăresc al exe- 
cuţiei ; pe de altă parte, trebuie să mai re- 
marcăm că zidăria din cărămidă prezintă avan- 
taje incontestabile fată de aceste noi sisteme 
de construcție. 

Nu ceste vorba atît de o raţionalizare a me- 
todelor de lucru de pînă acum, cît de o trans- 
formare radicală a modului de a construi în 
general. 

Atita vreme cit folosim, în esență, aceleași 
materiale, caracterul construcției nu se va 
schimba, iar acest caracter determină, în ul- 
timă instanţă, așa cum am menţionat deja, 
formele de execuţie. Industrializarea activită- 
tii constructive este o chestiune de material. 
De aceea, cerința de noi materiale de con- 
structie este cea dintii premisă. Tehnica noas- 
tră va trebui să reuşească și va reuși să in- 
venteze un material de construcție care să 
poată fi executat și prelucrat industrial, să fie 
solid, rezistent la intemperii, să fie izolator 
acustic si termic. Va trebui să fie un material 
usor, a cărui prelucrare nu numai că este per- 
misă, ba chiar reclamată de industrializare. 
Producerea industrială a tuturor componente- 
lor poate fi raţionalizată cu adevărat abia în 
procesul de fabricaţie, iar atunci munca pe 
șantier va avea exclusiv un caracter de mon- 
taj și va putea fi limitată la un timp nebănuit 
de scurt. Aceasta va avea drept urmare o ief- 


200 


tinire considerabilă a costului construcţiei. De 
asemenea, noile tendinţe ale arhitecturii își vor 
găsi propriile comenzi. Îmi apare limpede că 
astfel este distrus meșteșugul de constructor 
în forma sa de pînă acum; cine va regreta 
însă că locuinţa viitorului nu mai poate fi ri- 
dicată de meșteri constructori să mediteze la 
faptul că nici automobilul nu mai este con- 
struit de rotar. 


El Lissitzky 


ELEMENT $i INOVAȚIE 
1924 


Două momente determină creaţia modernă : 
1. Elementul ; 
2. Inovația. 


1. Elementul 


Creatorul modern cercetează comanda dată 
după funcțiunile pe care aceasta le are de în- 
deplinit. Apoi el alege pentru fiecare funcţiune 
elementul corespunzător. Elementele plastice 
sînt : 

A. Cubul — conţine suprafaţa plană, mu- 
chia şi unghiul drept în trei direcţii fun- 
damentale. Așezat pe una din feţe, con- 
turul său apare static-pătrat, iar aşezat 
in virf, conturul său apare dinamic-hexa- 
gonal. 

B. Conul — se formează pe baza cercului, a 
elipsei, prin conturul triunghiului, al pa- 
rabolei, al hiperbolei, al spiralei. Depla- 
sind vîrful la infinit, el devine cilindru. 

C. Sfera — cristalizarea universului. 

Sint dute, astfel, elementele plastice pentru 
tot ceea ce se construiește, închis sau deschis. 

Închis : casa (cub), silozul, elevatoarele (ci- 
lindru), balonul (sferă). Peretele pentru afișe. 
O scuiptură antică etc. 

Deschis : turnul Eiffel. Poduri. Aeroplane. 
Reclame luminoase din litere licărinde. Con- 
rarelief (Tatlin) etc. 

Dacă sînt puse în relaţie două sau mai 
multe elemente, se naște o tensiune. Modul 
de echilibrare a tenșiunilor determină con- 
strucţia. În cadrul forțelor de compresiune — 
ale sarcinii și asupra  reazemelor — apar în 
epoca modernă, ca nouă expresie, forțele de 
transmisie. Astfel apar nervura, deschiderea. 

Epoca modernă desparte elementele tensionate 
de cele care separă, care închid. Ea nu vrea 
să ascundă, să mascheze, să decoreze. Ea este 
sănătatea goliciunii. 

Elementele pentru material : 

În funcţie de rezistenţă: beton (compre- 
siune), oțel (transmisie) etc. 

În funcţie de prelucrare: aluminiu (ştan- 
tare), sticlă (turnare) etc. 

În funcţie de cerinţe: preluare de sarcini 
sau compartimentare. 

Materiale de compartimentare sînt sticla, 
pînza cauciucaiă, plăcile din lemn presat. De 
aici rezultă pentru noi calităţile exterioare ale 
suprafeţei : aspră și netedă, rugoasă și poli- 
sată, strălucitoare, transparentă etc. Astfel 
apar concomitent un efect optic şi unul tactil. 
Acest lucru l-a accentuat îndeosebi pictura 
modernă, ea deschizînd, de altfel, drumul și 
altor domenii. 

Elementele pentru culoare : 


Este vorba de culoarea nedescompusă, deci 
nu de nuanţe și nici de ton (pe acesta îl po- 
sedă materialul însuși), ci de culoarea care 
tinde spre un efect fiziologic direct. Roșul cu 
pulsul la maximum. Culoarea igienei şi a spa- 
țiului — albul. Negrul care anulează volumul. 


În oraşul modern culoarea poate îndeplini 
funcțiunea de indicare a direcţiei : toate stră- 
zile cu aceeaşi direcţie primesc aceeași culoare 
(de exemplu, etajele superioare). Astfel se sa- 
tisface şi necesitatea de orientare, în cazul 
celei de-a cincea faţade — vederea de sus. 


În acest mod posedăm o serie de elemente 
ale modelării care să poată fi ordonate într-un 
tabel, precum tabelul elementelor chimice. 
Aceste elemente ar da deja prin ele însele un 
material, la fel ca toate crîmpeiele transmise 
pe cale istorică, cu care ne-am jucat pînă 
acum. Însă o compunere aleatorie a elemen- 
telor singure poate da, în cel mai bun caz, 
stimulente estetice, iar de așa ceva nu avem 
astăzi nevoie. Este vorba, mai degrabă, de 

modul de compunere şi astfel ajungem la cea 
de a doua componentă a modelării moderne. 


2. Inovația 


Creatorul modern cercetează comanda dată după 
funcțiunea pe care aceasta o are de îndeplinit. 
Apoi el găseşte, pntru funcțiunile date, com- 
punerea „firească“, cea mai simplă, a clemen- 
telor corespunzătoare. Acest „caracter firesc“ 
este inovație, prin urmare trebuie să fim în- 
totdeauna inovatori. Astfel, forma se naște ca 
rezultat al comenzii, adică element și inovaţie. 
Nu cunoaștem nici o formă în și pentru sine. 
Inovatorul impune noi cerinţe elementelor. Și 
se realizează materiale noi, culori noi etc. 
Sub presiunea vieţii în transformare, tehnica 
s-a îndreptat pe drumul inovației la nivelul 
elementelor. Timp de mai multe secole, arta 
nu a mai suportat nici o constringere din par- 
tea vieţii, ea s-a „eliberat“, iar cu această 
„libertate“ a ajuns pe drumul parazitismului 
și al exploatării rezervelor istoriei. Așa se face 
că astăzi beneficiem de radio și de avion, pe 
de o parte, iar pe de alta, asistăm la masca- 
rada egipteano-greco-romano-gotică. În aștep- 
tarea noilor imperative ale vieţii, creatorul 
modern este obligat să și le asume singur. De 
aceea, lucrurile cele mai importante se reali- 
zează astăzi încă în laborator. Aici se perfec- 
ționează stăpînirea „numărului“, logica con- 
strucției, cu alte cuvinte  inovatorul nu are 
nevoie să calculeze, el ştie doar că unu este 
egal cu unu, însă fiinţa sa conţine în sine for- 
mula matematică simplă și clară. Astfel, mo- 
delarea modernă ajunge la realizări univer- 
sale, așa cum, de cxemplu, aeroplanul nu este 
doar german, doar francez sau doar american. 
A inova constituie o forţă universală, o forță 
biomecanică ; ea antrenează totul întru depă- 
șirea obstacolelor pe drumul său înainte. 


Cele două elemente ale modelării moderne 
— elementul şi inovaţia — sînt inseparabile. 


Theo van Doesburg 


SPRE O ARHITECTURĂ PLASTICĂ 
1924 


1. Forma. Baza unei dezvoltări sănătoase a 
arhitecturii (şi a artei în general) o reprezintă 
depășirea oricărei idei de formă, în sensul 
unui tip de arhitectură preconceput. 

În loc de a lua drept model tipurile prece- 
dente de stil și imitînd astfel stilurile de pînă 
acum, este necesar să se discute problema ar- 
hitecturii pe baze complet noi. 

2. Arhitectura nouă este elementară, adică 
se dezvoltă din elementele clădirii, în sensul 
cel mai larg al cuvîntului. Aceste elemente, 
ca, de exemplu, funcţia, volumul, planul, 
timpul, spaţiul, lumina, culoarea, materialul 
etc. sînt în mod concomitent elemente ale 
plasticismului. 

3. Arhitectura nouă este cconomică, adică 
își organizează mijloacele elementare cit mai 
eficient şi mai economic posibil, fără a face 
risipă de mijloace sau de matcriale. 

4, Arhitectura nouă este funcțională, adică 
se dezvoltă ca urmare a stabilirii exacte a ne- 
cesităţilor practice pe care le transpune pe hîr- 
tie sub forma unui plan gencral clar. 

5. Arhitectura nouă este independentă de 
formă şi totuși determinată, adică nu recu- 
noaște nici un cadru formal preconceput; ea 
poate lua forma oricărui tipar pe care se mu- 
lează spaţiile funcţionale determinate de con- 
dițiile practice ale locuirii. 

În contrast cu stilurile anterioare, noua me- 
todă arhitecturală nu recunoaște nici un ideal 
tipologic intrinsec, nici o formă de bază. 

Subdivizarea spaţiilor funcţionale este de- 
terminată strict de planuri dreptunghiulare 
care nu au în sine nici o particularitate de 
formă, deoarece, deşi sînt limitate (un plan 
de către altul), ele se pot imagina prelungin- 

du-se la infinit, formînd astfel un sistem de 
coordonate ale căror diverse puncte vor co- 
respunde unui număr egal de puncte în spa- 
tiul universal, deschis. 

De aici rezultă că diversele planuri posedă 
capacitatea realizării unei relaţii elastice di- 
recte cu spaţiul deschis (exterior). 





Theo van Doesburg, C. van Eestern 
Proiectul unei locuinţe, 1923 


6. Noua arhitectură a eliberat conceptul de 
monumentalitate de noţiunile de mare sau mic 
(deoarece cuvîntul „monumental“ a fost folosit 
greşit, el a fost înlocuit prin cuvîntul ,plas- 
tic“). Noua arhitectură a demonstrat că orice 
lucru izvorăște din  inter-relaţii, din relaţia 
reciprocă a polilor diametral opuși. 

7. Noua arhitectură nu recunoaște un unic 
moment pasiv. Ea și-a cîștigat supremaţia asu- 
pra golului (din zid). Fereastra posedă o sem- 
nificaţie activă, în sensul de deschidere, în 
opoziţie cu caracterul închis al planului zidu- 
lui. Nicăieri nu apare, pur şi simplu, o gaură 
sau un gol, totul este determinat cu stricteţe 
prin contrastul propriu acestora.  (Comparaţi 
diversele construcții tip ghişeu, în care ele- 
mentele proprii arhitecturii — plan, linie și 
volum — s-au plasat liber, într-o relație reci- 
procă tridimensională). 

8. Planul. Noua arhitectură a spart zidul, 
făcîndu-l discontinuu, şi, prin aceasta, a dis- 
trus bariera dintre interior şi exterior. 


Zidurile nu mai sînt portante, au fost re- 
duse la puncte de susţinere. Drept rezultat, 
s-a creat un nou plan de arhitectură, deschis, 
care se deosebește în întregime de planul de 
arhitectură clasic, prin interpretarea proprie 
a spaţiului interior și exterior. 

9. Arhitectura nouă este deschisă. Întregul 
este format dintr-un singur spaţiu care este 
subdivizat conform nevoilor funcționale. 
Această subdivizare se face prin intermediul 
unor planuri divizionare (fostii pereți interiori) 
și planuri de adăpostire (la exterior). 

Primele planuri, care separă între ele di- 
verse spații funcționale, pot fi mobile, adică 
planurile divizionare (foştii pereți interiori) 
și se pot înlocui cu ecrane sau cu plăci mo- 
bile (în această categorie intrînd şi uşile). 
Într-o etapă ulterioară de dezvoltare, planul de 
arhitectură va trebui să dispară în întregime. 
Compoziția spațială proiectată în două dimen- 
siuni, reflectată de planul de arhitectură, va 
fi înlocuită de un proiect exact de rezistență, 
proiect care va trebui să reducă forța portantă 
la puncte de sprijin foarte simple dar foarte 
rezistente. Matematica euclidiană nu ne va 
mai servi la nimic în acest lucru pe care, 
totuși, îl vom duce la bun sfîrşit cu ajutorul 
calculelor ne-euclidiene, în patru dimensiuni. 

10. Spaţiu și timp. Noua arhitectură ia în 
considerare nu numai spațiul, ci şi timpul, ca 
reprezentind un accent în arhitectură. Unitatea 
de timp și spaţiu conferă aspect arhitecturii, 
un aspect plastic nou și complet (aspecte plas- 
tice spaţiale și temporale cvadridimensionale). 

11. Noua arhitectură este anti-cubică, adică 
nu încearcă din răsputeri să obţină diversele 
celule spațiale, funcţionale, înglobîndu-le în- 
tr-un singur cub închis, ci îşi etalează acest 
spațiu funcţional (la fel de bine precum o fac 
planurile copertinelor, volumele  balcoanelor 
etc.), din centrul cubului către exterior, astfel 
încît înălțimea, lățimea şi adîncimea, plus 
timpul, devin o expresie plastică complet 
nouă, în spaţii deschise. 

În acest fel, arhitectura (în măsura în care 
acest lucru este posibil din punct de vedere 
constructiv — sarcina inginerilor !) dobîndește 
un aspect mai mult sau mai puţin flotant, care 
contravine forţei naturale de gravitație, ca să 
ne exprimăm astfel. 

12. Simetrie şi repetiție. Noua arhitectură 
a distrus atît repetarea monotonă, cît și simi- 
laritatea rigidă a celor două jumătăți ale ace- 
luiași întreg, imaginea în oglindă, simetria. 
Ea nu recunoaște repetarea în timp, zidul de 
la stradă sau tipizarea. Un grup de clădiri re- 
prezintă un întreg în același fel ca o casă izo- 
lată. Aceeași lege se aplică grupului de clă- 
diri, orașului, ca şi casei izolate. Împotriva si- 
metriei, noua arhitectură stabilește relația re- 
ciprocă echilibrată a elementelor inegale, adică 
între elemente care, datorită caracterului lor 
funcţional diferit, diferă prin poziţie, dimen- 
siune, proporţie și amplasare. 

Importanța egală a acestor elemente derivă 
din echilibrul  inegalităţii şi nicidecum din 
egalitate. Noua arhitectură a egalizat sub ra- 
port valoric noţiuni cum ar fi: „față“ şi 
„spate“, „dreapta“ şi „stinga“ şi chiar „sus“ şi 
„jos“. 

13. Spre deosebire de ideea de „faţadă prin- 
cipală“, respectată cu religiozitate în virtutea 
unui concept static, rigid de viaţă, noua arhi- 
tectură oferă o bogăţie plastică de efecte „cu 
fațade multiple“, temporale și spaţiale. 

14. Culoarea. Noua arhitectură a distrus 
pictura ca expresie separată, imaginară a ar- 
moniei, indiferent dacă este vorba de armonie 
ca element secundar al reprezentării sau pri- 
mar al planurilor coloristice. 


Planurile coloristice formează o parte orga- 
nică a noii arhitecturi, ca element de expri- 
mare directă a relaţiilor sale reciproce de 
timp şi spaţiu. În absenţa culorii, aceste relaţii 
nu-și află viaţa reală. Acestea nu se văd. 

Echilibrul relaţiilor reciproce arhitecturale 
se conturează ca realitate vizibilă cu ajutorul 
culorii. Sarcina pictorului modern este aceea 
de a organiza această realitate într-un tot ar- 
monios (nu într-un plan, nu bi-dimensional, 
ci într-o zonă nouă a timpului și a spaţiului 
cvadridimensional). Într-o etapă ulterioară de 
dezvoltare, culoarea va trebui să fie înlocuită 
de un material de-naturizat, avînd culoare pro- 
prie (treabă de care se vor ocupa chimiştii) ; 
dar acest lucru va avea loc numai atunci cînd 
această înlocuire va fi cerută de necesităţi 
practice. 

15. Noua arhitectură este  anti-decorativă. 
Culoarea (şi cei ce se feresc de culoare trebuie 
să încerce să înțeleagă!) nu este decorativă 
sau ornamentală, ci ea reprezintă un element 
organic al expresiei arhitecturale. 

16. Arhitectura ca sinteză a noului plasti- 
cism. În arhitectura nouă, clădirea este înţe- 
leasă ca o parte, însumare a tuturor artelor, 
în manifestarea lor cea mai  clementară, ca 
esenţă a acestora. Arhitectura oferă posibili- 
tatea gîndirii cvadridimensionale, adică ar- 
hitectul plastician, categorie în care eu îl in- 
clud și pe pictor, trebuie să construiască 
într-o sferă nouă, a timpului şi spațiului. 

Deoarece arhitectura nouă nu acceptă ima- 
ginaţia de nici un fel (sub forma picturii sau 
sculpturii libere), intenţia sa este de a crea, 
de la bun început, un tot armonios, folosind 
în acest scop toate mijloacele esenţiale, astfel 
incit, pe o bază practică şi logică, fiecare ele- 
ment arhitectural să poată juca un rol în 
naşterea unei expresii de mare plasticitate, fără 
a prejudicia, în acelaşi timp, necesităţile prac- 
tice implicate. 


Le Corbusier 


SPIRITUL NOU ÎN ARHITECTURĂ 
1924 


Ne aflăm în fața unui eveniment nou, a unui 
spirit nou, mai puternic decit orice, care trece 
peste toate obiceiurile şi tradiţiile și care se 
răspîndește în lumea întreagă ; trăsăturile pre- 
cise și unitare ale acestui spirit nou sint cit se 
poate de universale și de umane și, cu toate 
acestea, niciodată prăpastia care separă vechea 
societate de societatea mașinistă în care trăim 
n-a fost atit de mare. 

Secolul nostru şi secolul trecut se opun la 
400 de secole anterioare; masina, bazată pe 
calcul, născută din legile universului, a ordo- 
nat, înfruntind posibilele divagaţii ale spiritu- 
lui nostru, sistemul cocrent al legilor fizicii ; 
impunind existenţei noastre consecințele sale 
și torţindu-ne spiritul spre un anumit sistem 
al purității, ca a modificat deja cadrul vieţii 
noastre : s-a produs o prăpastie între două 
generaţii. 

În fața acestei prăpastii, trebuie să reflec- 
tăm, să ne oprim şi să încercăm să vedem 
ceca ce e cazul si hotărim, pentru a începe 
să creăm mecanismul cu adevărat actual ul 
existentei noastre. 

Fără a măsura foarte exact faptele, în acest 
moment sintem nişte indivizi transformați. 
Abia simtim acest lucru. Ducem o viață ra- 
pidă, îndrăzneață, dură, grea, adesea zdrobi- 
toare: avem impresia că ea poate continua 
mereu aşa, că ea devine, cu fiecare zi, poate 
puţin mai grea, dar nu avem sentimentul, o 
repet, că sîntem complet transformați în com- 
paratie cu perioada anterioară. 


Astăzi dispunem de mijloace de a urmări, în 


mod admirabil, această ascensiune spre geo- 
metrie datorită inventării betonului armat, 

care ne pune la dispoziţie mecanismul orto- 
gonal cel mai pur; sîntem în posesia unui 
procedeu ortogonal pe care nici o epocă nu 
l-a mai avut, a unui procedeu care ne va per- 
mite să ne folosim de geometrie ca de un ele- 
ment capital al arhitecturii. În această seară 
voi avea de precizat mai cu seamă valoarea și 
importanța inegalabilă a geometriei. 


Astfel, dacă sîntem deja obosiţi să auzim vor- 
bindu-se despre maşinism, aceasta este dovada 
rapidității fabuloase cu care se implantează 
ideile ; cînd am întreprins cercetările noastre 
în vederea decantării ideilor prea numeroase 
care circulau pe atunci și construirii unui sis- 
tem coerent al spiritului, bazindu-ne pe trans- 
formarea actuală a societăţii, a condiţiei so- 
ciale, noi aduceam ceva nou: n-aveam de-a 
face decit cu oameni care exclamau de plă- 
cere sau de indignare în fața tumultului ma- 
șinii, în faţa mitralierei, a picamerului, a lo- 
comotivei, a mașinii devoratoara de oameni; 
din contră, noi doream să reușim a ne însuși 
lecţia maşinii, pentru a-i lăsa, apoi, rolul ei 
propriu-zis, cel de a servi. Nu mai doream să 
o admirăm, ci să o evaluăm; doream să clasi- 
ficăm evenimentele, pentru a furniza inimii 
noastre, după această victorie a raţiunii, ele- 
mentele prin care să poată emotiona. 

Această clasificare pe care am întreprins-0 
a fost utilă, cred, pentru o serie întreagă de 
cercetări care au fost făcute de atunci. 

Noi am precizat din nou, în acel moment, 
condițiile în care se dezvoltă mașinismul, le- 
gea economică fiind mijlocul prin care este 
gerată întreaga activitate modernă. Am con- 
statat că maşinismul este bazat pe geometrie și, 
în sfîrşit, stabileam că omul nu trăiește, în 
fond, decît din geometrie, că această geometrie 
este, la drept vorbind, însuși limbajul său, 
semnificînd prin aceasta că ordinea este o mo- 

dalitate a geometriei şi că omul nu se mani- 
festă decit prin ordine. 
| 
Omul, zic eu, se manifestă prin ordine : cînd 
ieşiţi, cu trenul, din Paris, ce vedeți derulîn- 
du-se prin fața ochilor, dacă nu o imensă 
ordonare ? Luptă împotriva naturii, pentru ao 
domina, pentru a o clasifica, pentru a-ţi pro- 
cura plăcerile, într-un cuvînt, pentru a te 
instala într-o lume umană, care să nu fie me- 
diul naturii antagoniste, ci o lume a noastră, 
guvernată de o ordine geometrică ? Omul nu 
lucrează decit pe baza geometriei. Şinele sînt 
de un paralelism absolut, taluzele reprezintă 
realizarea epurelor geometrice ; podurile, via- 
ductele, ecluzele, canalele, toată această crea- 
ție urbană şi suburbană care se dezvoltă de- 
parte, pe cîmp, arată că atunci cînd omul ac- 
ționează şi vrea să facă act de voinţă el devine, 
prin forța lucrurilor, un geometru şi creează 
pe baza geometriei. Prezența sa se exprimă 
prin aceea că, într-un peisaj, care este un fapt 
al naturii, prezentindu-se sub un aspect acci- 
dental, munca umană nu există decit sub 
formă de drepte, de verticale, de orizontale 
etc. Astfel se trascază orașele şi se construiesc 
casele, sub imperiul unghiului drept. 

Faptul de a recunoaşte acestui unghi o va- 
loare decisivă şi capitală este deja o afirmaţie 

de ordin general foarte importantă si deter- 
minantă în estetică și, prin urmare, în arhitec- 
tură. 


Ajungem deci la fenomenul geometriei în ar- 
hitectură, într-o vreme în care, cred, arhitec- 
tura poate începe să se definească, pentru că 
mijloacele există. 

Arhitectura n-ar fi putut fi formulată acum 
cincisprezece sau douăzeci de ani, pentru că 
nu dispuneam, în mod indiscutabil, de acest 
procedeu care este betonul armat. 

Cu siguranţă, betonul armat există de vreo 
şaizeci de ani, dar n-a fost folosit în mod 
curent și admis de toată lumea decît de puţină 
vreme. Acest procedeu, devenit comun şi pus 
la dispoziţia tuturor, se bazează, o repet, pe 
principiul ortogonal ; în mod logic cl provine, 
evident, din unghiul drept; este, deci, făcut 
pentru a ne seduce, de vreme ce el conţine 
un principiu fundamental al plăcerii noastre 
estetice. 

Ne-am obișnuit să nu cercetăm fenomenul 
arhitectural decît prin studiul palatelor ; aces- 
tea reprezintă, fără încoială, o realizare. Dar 
cu voi vorbi numai despre locuință, care 
constituie un pretext cu totul suficient pentru 
a formula legile şi regulile arhitecturii. Arhi- 
tectura actuală se ocupă de locuinţă, de locu- 
inţa obişnuită și comună, pentru oameni nor- 
mali şi comuni. Ea abandonează palatul. A stu- 
dia locuinţa pentru omul comun, pentru „toată 
lumea“ înseamnă a regăsi bazele umane, scara 
umană, necesitatea tip, funcțiunea tip, emoția 
tip. l 

Locuinţa are două scopuri. Este mai întii o 
mașină de locuit, adică o maşină destinată să 
ne furnizeze un ajutor eficace pentru ranidi- 
tatea şi exactitatea în lucru, o mașină promptă 
și prevenitoare pentru a îndeplini exigenţele 
corpului : confortul. Dar ea mai este, apoi, 
locul util pentru meditaţie şi, în sfîrșit, locul 
unde frumuseţea există şi aduce spiritului cal- 

mul care îi este indispensabil; eu nu pretind 
ca arta să fie un ghiveci bun pentru toată 
lumea, spun doar că, pentru anumite spirite, 
locuinţa trebuie să aducă sentimentul frumu- 
secții. Tot ceea ce privește scopurile practice 
ale locuinței este adus de inginer; în ceea ce 
privește meditaţia, spiritul de frumuseţe, or- 
dinea care domneşte (şi care va fi suportul 
acestei frumuseți), aceasta va fi arhitectura. 
De o parte munca inginerului, de cealaltă 
parte arhitectura. 

Locuinţa provine direct din fenomenul an- 
tropocentrismului, cu alte cuvinte totul se 
reduce la om și aceasta pentru motivul foarte 
simplu că locuința nu ne interesează, inevi- 
tabil, decit pe noi, cei care o locuim și ne in- 
teresează mai mult decît orice altceva ; locu- 
ința se leagă de faptele noastre: este cochilia 
melcului. Trebuie, deci, ca ea să fie făcută pe 
măsura noastră. 


Tot ceea ce se reduce astfel la scară umană 
constituie o necesitate ; este singura soluție de 
adoptat, este, mai ales, singurul mijloc de a 
vedea clar în problema actuală a arhitecturii 
și de a permite o revizuire totală a valorilor, 
revizuire indispensabilă după o perioadă care 
este, în fond, ultimul val al Renaşterii, rezul- 
tat al aproape şase secole de cultură premaşi- 
nistă, perioadă strălucitoare, venită să se Iringă 
în faţa maşinismului, perioadă care, spre deo- 
sebire de a noastră, s-a consacrat fastului ex- 
terior, palatelor seniorilor, bisericilor papilor. 

Or, cum am mai spus-o, sîntem în faţa unui 
fenomen nou, mașinismul: mijloacele de a 
construi o casă care să fie la scară umană sînt 
total răsturnate, îmbogăţite în mod prodigios, 
contrare obiceiurilor, astfel încît tot ceea ce 
ne-a fost lăsat moştenire de trecut nu ne mai 
e de nici un folos și prin tatonări se caută o 
estetică nouă. Sîntem la începutul unci noi 
forme : pe aceasta vom încerca să o exprimăm. 

Datorită materialelor moderne, zidul nu mai 
este constituit decît dintr-o membrană subţire 
de cărămizi sau de oricare alt produs, formînd 
închiderea, dublat de o a doua membrană, la 
interior ; ceea ce era altădată un organ de sus- 
ținere a devenit o simplă umplutură : împin- 
gind luerurile la absurd, aş putea, fără dificul- 
tate și fără pericol, să fac ziduri de hirtie: 
soliditatea edificiului n-ar suferi din cauza 
aceasta. 

lată deci un fenomen nou în arhitectură; 
nu mai trebuie să folosesc intervenția grosi- 
milor mari și a întinselor suprafeţe de ziduri 
care purtau în sine un sistem estetic deter- 
minat. 


Prin urmare, atunci cînd spun că nu mai 
există acoperișuri, nici ziduri și că acești factori 
reacționează esențialmente asupra esteticii, 
sînt determinat să caut o nouă estetică. 

Pentru a putea fi formulată, această este- 
tică are nevoie să fie corelată cu nişte baze 
sigure : care pot fi acestea ? 


Fiziologia  senzaţiilor ne dă un punct de 
plecare util. 


Această fiziologie a senzaţiilor este reacţia 
simţurilor noastre în fața unui fenomen optic. 
Ochii mei transmit simţurilor mele spectacolul 
care li se oferă. În faţa acestor linii diverse pe 
care le trasez pe tablă se nasc tot atitea sen- 
zaţii diferite: în fața unei linii îrînte sau 
continue, însuşi sistemul cardiac este influen- 
tat: noi resimţim oscilaţiile sau blîndețea li- 
niilor pe care le privim. 

Să căutăm, în continuare, repercusiunile 
acestor senzaţii fiziologice asupra sensibilităţii 
noastre ; ajungem să facem o selectare : o anu- 
mită linie frîntă este greu de suportat, o alta, 
continuă, este agreabilă ; un anumit sistem de 
linii incoerente ne afectează, un altul, de linii 
ritmate, ne leagănă şi vă daţi foarte repede 
seama că se face o alegere, că se stabileşte o 
preferinţă și că reveniţi, inevitabil, la ceea ce 

artiştii au făcut și au ales întotdeauna, la li- 
niile și formele care satisfac simţurile noastre. 

In acest domeniu de linii și forme care ne 
satisfac simţurile verificăm încă o dată că geo- 
metria este atotputernică. 





Le Corbusier 
Schiță pentru vila Savoye, 1929 


Consecința va fi folosirea formelor geome- 
trice pure ; aceste forme vor avea pentru noi o 
atracţie considerabilă și aceasta din două mo- 
tive: mai întîi, ele acţionează în mod clar 
asupra sistemului nostru senzorial ; apoi, din 
punct de vedere spiritual, ele poartă în sine 
perfecțiunea. Acestea sînt forme generate de 
geometrie, forme pe care le numim perfecte și, 
de fiecare dată cînd găsim o formă perfectă, 
încercăm o mare satisfacţie. Trebuie să ştim 
că ne aflăm într-o epocă în care, pentru prima 
oară, datorită mașşinismului, trăim în coabitare 
efectivă cu formele pure ale geometriei. 

Aș dori să vă fac să apreciaţi în ce mod se 
precizează compoziţia operei arhitecturale şi 
cum fenomenul geometric al arhitecturii atin- 
ge exactitatea. 

Am spus că problema tehnică precedă şi 
constituie condiția tuturor lucrurilor, că ea 
poartă în sine consecințe plastice imperative 
și că ea duce uneori la transformări estetice 
radicale ; trebuie, apoi, rezolvată problema 
unității, care este cheia armoniei şi a pro- 
porţiei. 

Traseele regulatoare servesc la rezolvarea 
problemei unităţii. 

După gheară, se spune, recunoaștem leul; 
cu alte cuvinte, un leu îşi. are toate organele 
în aşa fel făcute, încît în el există o armonie. 
Trebuie ca o operă arhitecturală să posede 
aceleași calităţi de armonie, așa cum după 
gheare putem recunoaște leul. 

Care sînt factorii emoţionali ai unei arhitec- 
turi ? Ceea ce ochiul vede. Ce vede ochiul nos- 
tru ? Vede suprafeţe, forme, linii. În opera ar- 
hitecturală trebuie să creezi din bucăţi esenţia- 
lul care determină emoția, adică formele sti- 
mulatoare care o constituie, care o animă, care 
introduc între ele raporturi apreciabile, care 
proporţionează senzațiile. 

Exact în aceasta constă invenţia arhitectu- 
rală : în raporturi, ritmuri, proporţii, condiţii 
ale emoţiei, mașină de emoţionat. Aici acţio- 
nează numai talentul. 

lată cum se stabileşte edificiul emoțional 
al arhitecturii : în primul rînd, volumul gene- 
ral al edificiului vă afectează în mod absolut și 
definitiv : este prima și cea mai puternică sen- 
zaţie. Străpungeţi o fereastră, deschideţi o uşă ; 
îndată apar raporturi între spaţiile astfel de- 
terminate ; matematica lucrează. A terminat, 
atunci aceasta-i arhitectura. Rămîne de fini- 
sat lucrarea, introducînd unitatea cea mai per- 
fectă, ordonînd opera, potrivind diverse ele- 
mente : apar traseele regulatoare. 

Traseul regulator a fost foarte folosit în anu- 
mite epoci mari, cel puţin din cîte spun unii 
istorici de artă foarte buni ; este ceea ce am 
citit, în special, în admirabila istorie a arhitec- 
turii de Choisy ; acesta spune chiar suficient 
pentru a deștepta în noi gustul unităţii. 

Traseele regulatoare au căzut în desuetitu- 
dine în această ultimă perioadă ; trebuie deci 
să reintrăm în posesia acestui mijloc atît de 
util și să vedem prin ce progres se ajunge la 
traseul regulator. 


Pentru a ajunge la aceste trasee regulatoare nu 
există o formulă unică, ușor de aplicat; este, 

la drept vorbind, o chestiune de inspiraţie, de 
adevărată creaţie ; trebuie găsită legea geome- 
trică potenţială a unei compoziții, care o ordo- 
nează şi o determină; la un moment dat ea 
ne vine în minte şi unifică totul; intervin 
atunci cîteva modificări, cîteva rectificări ; o 
armonie perfectă domnește, în sfîrșit, în întrea- 
ga compoziţie. 


Deoarece nu există ziduri, nici acoperiș, se 
ajunge, în mod aproape normal, la formularea 
acestui principiu eroic, important prin urmările 
sale : nu mai există o cornișă posibilă. Nici zid, 
nici acoperiș, nici cornișă, rezultat tulburător 
al unei evoluţii tehnice. Cîte urmări estetice în 
cazul acesta ! 


A suprima cornișa, în momentul de față, în- 
seamnă a ajunge la o consecinţă estetică im- 
portantă și cu adevărat revoluţionară. Faptul 
de a o suprima şi de a putea explica această 
suprimare în mod logic, faptul de a construi 
bine, de a nu face o construcţie care să fie in- 
comodă, supusă avariilor, reprezintă unul din- 
tre cîștigurile cele mai caracteristice ale arhi- 
tecturii actuale. Noi am ajuns la o concluzie 
de ordin estetic, și anume aspectul simplu. 

Simplitatea este rezultatul economiei și dau 
acestui din urmă cuvînt cea mai înaltă valoare, 
pentru că el are cea mai frumoasă semnificaţie. 
Marea artă este simplă, marile lucruri sînt 
simple. 

Dar să nu uităm niciodată — și voi sfîrşi prin 
aceasta — că dacă simplitatea e mare și dem- 
nă este pentru că ea nu-i, prin definiţie, decit 
sinteza complicatului, a bogatului, a comple- 
xului. Este un comprimat. Ar fi dezolant să ne 
vedem scufundaţi în moda simplităţii, dacă 
această simplitate nu este decît o modă. Și, 
totuși, cam aceasta este soarta care ne ame- 
ninţă. 

Pretutindeni vedem simplitatea și ne exta- 
ziem spunînd : este simplu! Dacă este o sim- 

plitate rezultind dintr-o mare complexitate și 
dintr-o mare bogăţie, totul merge bine; dar 
dacă sărăcia este cea care se exprimă prin 
aceste modalităţi, aşa cum s-a exprimat, odi- 
nioară, prin modalităţile complicate ale decora- 
tiei, nu-i nici un cîştig ; nu s-a realizat nici 
un progres. 

Doresc ca această simplitate să fie, din con- 
tră, concentrarea, cristalizarea unei multitudini 
de idei și de mijloace. 

Astfel, traseul regulator, suprimarea cornișei 
și a acoperișului conduc spre simplitate; dar 
această simplitate cere, din contră, o mare exac- 
titate constructivă, o precizie a intenției şi o 
rigoare a raționamentului absolute ; ea necesită, 
mai ales, aportul proporţiei, al raportului ma- 
tematic, ea înțelege să provoace această plă- 
cere de ordin matematic care este, am încercat 
să spun la începutul conferinței, una dintre as- 
pirațiile cele mai firești ale modului nostru 
modern de a judeca. 


Le Corbusier 


A CONSTRUI ÎN SERIE 
1924 


Pentru majoritatea oamenilor, a eonstrui în 
serie în domeniul artei şi al arhitecturii în- 
seamnă a întoarce spatele artei, bunei execuții, 
demnităţii. Un obiect de serie încarnează oroa- 
rea născută în acest secol al maşinii. Cele mai 
mari eforturi ale grupărilor artistice sînt în- 
dreptate împotriva seriei amenințătoare. Dra- 
gostea pentru frumos şi pentru perfecţiune 
recomandă rezistenţa față de obiectul de serie. 

Dragostea pentru frumosul stil Ludovic al 
XIV-lea, pentru Renaștere sau Gotic ! Perfec- 
tiunea lucrului de mînă: sfere pe jumătate 
cubice, cilindri răsuciți, suprafeţe deformate ! 


Oroarea născută de acest secol este o fru- 
musețe bazată pe puritatea formelor şi pe ri- 
goarea execuţiei. Mașinile înlocuiesc lucrul 
de mînă ; sferele sînt netede, regulate și per- 
fecte ; cilindrii au ceva din  absolutul unei 
teorii : maşina, fără să fie surprinsă, trasează 
suprafeţele cele mai exacte. 

Da, dar poetul este asasinat! 


Pentru că poetul este o ființă lunatică, plim- 
bîndu-și melancolia printre durerile şi deza- 
măgirile acestei lumi bolnave. 


Acest poet nu este asasinat, dar el moare, 
pentru că epoca plimbărilor sub lună a trecut. 


Nu, poetul renaste ! 


Pentru că poetul este acea fiinţă îndrăgos- 
tită de perfecțiune, care vrea să facă dintr-un 
om un zeu. Forța sa voioasă înflăcărează : ea 
caută, găsește cauzele și mijloacele de a face 
zei. Și poctul ţine în mînă o sferă din oţel 
șlejuit și gîndeşte : iată o dovadă că zeul pe 
care îl caut există. 

Lucrul în serie impune căutarea standarde- 
lor. Standardul duce la perfecţiune. 


Atunci cînd se hotărăște realizarea a 100 000 
de obiecte se studiază îndeaproape prototipul. 
El va trebui să răspundă la 100, la 1000 de 
necesităţi, care reprezintă necesitățile a 100, a 
1 000, a 100000 de indivizi. Dacă se satisfac 
necesitățile a 100 000 de indivizi, putem afirma 
că au fost satisfăcute constantele umane şi că 
a fost creată o fiinţă care este un fiu al omu- 
lui. Arta nu poate avea alt temei decît pro- 
funda satisfacere a necesităților omenești. Ce 
altceva este folclorul care dăinuie de-a lungul 
secolelor dacă nu o punere la punct, la scară 
umană, a sentimentelor profund unanime, ex- 
primate în forme care acţionează, cu adevărat, 
în mod universal asupra tuturor ființelor 
omenesti? Atunci cînd 100 000 de fiinţe au 
formulat aceeași judecată asupra aceleiași pro- 
bleme înseamnă că s-a făcut o alegere și că 
aprecierea cea mai sigură a fost făcută; aici 
este perfecțiunea. Standardul este un produs 
de selecţie. 


Dar de standard este legată o altă cauză a 
perenităţii şi o altă sursă a frumuseţii. 

Atunci cînd se fixează un standard, se fur- 
nizează soluţia economică prin excelenţă, se 
găseşte caracterul exact și nu cel aproximativ. 
Caracterul exact, exactitatea, aceasta este con- 
diția frumuseţii. Frumuseţea este constituită 
din raporturi tulburătoare ; nu se pot raporta 
decit cantităţi exacte. Economia este condiția 
de bază a frumuseţii. Economia în sensul cel 
mai înalt, 


Or, economia, în sensul cel mai brutal al 
cuvîntului, condiţionează fabricaţia de serie. 
Atunci cînd realizez o piesă unică, nu contează 
excesul. de material, excesul de eforturi, exce- 
sul de timp.  Multiplicate cu 100 000, aceste 
excese devin, pur și simplu, inacceptabile. 
Atunci economia brută, materială, devine eco- 
nomie în sensul cel mai înalt. 

Acest secol ni se prezintă plin de cele mai 
bogate promisiuni pentru că legea economiei 
se află la capătul tuturor acţiunilor noastre. 
Pentru că maşina, care este o fatalitate la fel 
de inevitabilă și la fel de impresionantă ca un 
cataclism, ne dă mijloacele de a realiza, în 
mod pur, concepte pure. 

Sufletul omului, care se pierde în raţiona- 
mente și se agaţă de amintire, care tremură 
în faţa incertitudinii zilei de mîine, nu ur- 
mează decit cu întirziere salturile impetuoase 
ale spiritului. El se teme, se îndoiește. Atunci 
cînd noi  pătrundem deja în domenii noi și 
imense cu calculele noastre, cu maşinile care 
ne orientează şi ne împing înainte cu violenţă 
și cu putere, sufletul nostru privește în urmă 


cu regret. 
Or, există deja aici o nouă stare de lucruri, 
implacabilă. 


Să vină atunci şi starea nouă de spirit care 
să ilumineze munca noastră |... 

Această nouă stare de spirit se instaurează 
încetul cu încetul. Marea criză a epocii con- 
temporane provine din disputa care s-a născut 
între o stare de lucruri nouă și o stare de spi- 
rit întîrziată asupra vechilor obiceiuri si cre- 
dinte. 

Totusi, noi recunoaștem, după semne sigure, 
că, în fața faptului nou, sintem pe cale să ne 
construim un suflet nou si că ne îndreptăm 
spre armonie ; aceste semne sint clare : moar- 
tea artelor decorative, apariția unci arte puri- 
ficate, intense, concentrate, cu o înaltă capa- 
citate poetică (pictura modernă, cubismul 
este un prim martor) ; încetul cu incetul, ṣan- 
tiercie de construcții se vor industrializa ; 
introducerea maşinilor în construcție va con- 
duce la stabilirea elementelor-tip ; însuşi pla- 
nul locuinței va fi transformat, o nouă econo- 
mie va domni în el ; elementele-tip îi vor aduce 
unitatea detaliilor și unitatea detaliilor este 
o condiţie indispensabilă frumuseţii arhitectu- 
rale. Oraşele vor pierde atunci aspectul haotic 

care le desfigurează astăzi. Va domni ordinea, 
iar traseele străzilor noi, mai vaste, mai bo- 
gate În soluţii arhitecturale vor oferi ochilor 
noștri spectacole magnifice. 

Datorită mașinii, datorită tipului, datorită 
selecţiei, datorită standardului, se va afirma 
un stil. Va domni, din nou, acea ordine pe care 
poetul o caută în urma lui, în epocile trecute. 
Fie ca poetul să privească înainte, ţinînd în 
mînă o sferă de oţel șlefuit, simbolul perfec- 
țiunii de azi înainte realizabilă, fie ca el să 
îndemne la ordine, să-și transpună în ordinea 
nouă a lucrurilor spiritul dornic de armonie. 
Noi raporturi se vor stabili: ele vor fi stilul 
epocii noastre. 


Ne vom ocupa de locuințele şi de mobilele 
noastre ; ne vom recunoaşte necesitățile tip şi 
vom crea obiecte tip. Vom face tabula rasa 
dintr-un trecut care nu mai poate exista și 
pe care, pe deasupra, nu-l mai putem reactua- 
liza. Cu maşinile care se află în fabricaţie, cu 
materiile prime care există în industrie, cău- 
tăm să stabilim decorul care convine spiritului 
și sufletului nostru. 


Lucrul în serie duce la perfecțiune şi la puri- 
tate. 


Marcel lancu 


ARHITECTURA NOUĂ 
1925 


Ruperea unităţii atotcuprinzătoare de artă a 
arhitecturii, aşa cum această artă ni se înfă- 
lișează în vremea Renașterii, este pricina celor 
dintii erezii în artele plastice : încercarea uşu- 
ratecă și deplasată a „iluzionării“, căreia i s-au 
opus cu violență arhitecţii mari (Brunelleschi, 
Michelozzo, Blondel etc.). 

Sciziunea s-a accentuat cu vremea, iar ro- 
mantismul secolului trecut a consolidat catas- 
trofalul individualism în artă. 

O conștiință artistică nouă şi puternică s-a 
ridicat în lume, cu nașterea artelor „revolu- 
ționare“ (cubism, abstracţionism, constructi- 
vism), tocmai cînd arhitectura era să dispară 
într-un suvenir dulce din trecut și artele plas- 
tice despuiate de însuși sensul lor organic să 
devie speculații de cafenea. 

Cu o claritate, o violență şi o competență 
neîntilnită de veacuri, artele plastice au dat 
după război primul atac care trebuia să eli- 
bereze şi să lumineze şi calea arhitecturii. 
Preg? itirea se făcuse cu folosință, calea era 
deschisă. Din toate colțurile vechii Europe se 
ridică strigătul artistului după viață. Artele 
plastice refăcuseră procesul reintegrării ele- 
mentelor esențiale în creațiunea artistică şi 
dictau tuturor artelor claritatea lor. 

Manifestul artiştilor radicali din 1918 glă- 
suia : 

Trebuie o conceptie unitară,  adîncă, dacă 
vrem deciziuni puternice, de lungă durată. 


Noi artiştii reprezentăm o esențială parte a 
generalitătii şi vrem să preluăm răspunderea 
evoluției ideale. Anuntăm că legea artistică a 
vremii noastre este azi aproape formulată. 
Spiritualitatea unei arte abstracte înseamnă 
deschiderea orizontului simtămîntului de li- 

bertate al omului. Credinţa noastră este arta 
frățească, misiune nouă a omului în societate. 
Arta constringe la o unitate de concepţie ce 
trebuie să fie fundament al omului nou. Vrem 
să unim puterea conștientă a producției forte- 
lor individuale pentru realizarea misiunii 
acestora în cea comună, totală. Luptăm contra 
individualismului fără sistem. Cel mai înalt 
concept al nostru este căutarea unui plan 
atotcuprinzător de orizonturi spirituale. 
Aceasta este datoria noastră. Vom da expresie 
valurilor formidabile, vom da directive vii ten- 
dințelor disparate (Eggeling, Iancu, Richter). 

În acelaşi timp, dar fără nici un contact, 
De Stijl, gruparea moderniştilor olandezi, 
care cei dintii în Europa au realizat arhitec- 
tura nouă, lansa un manifest semnat de pic- 
tori, arhitecți și sculptori, în frunte cu Theo 
van Doesburg, din care extragem : 


I. Există azi o conștiință nouă şi una veche 
în lume. Cea veche se îndreaptă spre indivi- 
dual, cea nouŭ spre universal. 


2. Arta nouă a adus la luminii ceea ce con- 
tine conștiința cea nouă: echilibrarea propor- 
tiei între individual şi universal. 

3. Constiinta nouŭ este pregătită a se rea- 
liza și în viata exterioară. Fondatorii noii con- 
ceptii care cred în reforma artei şi a culturii 
vor să distrugă preponderenta individuală, dog- 
mele care stau în drumul realizărilor, așa 
precum în artele plastice s-a distrus prin abo- 
litiunea naturalismului ceea ce stătea în dru- 
mul ultimelor noțiuni de artă. 

Programatic, cerințele comune erau : 1) Dis- 
trugerea expozițiilor. În schimb se cer ateliere 
de colaborări artistice pe problemele vieții: 
2) Exprimarea unei concepții comune tuturor 
artelor pentru o bază spirituală universală de 
a construi ; 3) Distrugerea dualității între viaţă 
și artă, arta devine viaţă; 4) Distrugerea dua- 
lismului între artist și om, creatorul nou re- 
venind la esenţa mijloacelor sale artistice, 

cere loc în viaţă, vrea să devină meșteșugarul 
unei noi civilizaţii. 

Ne putem închipui ce ecou a creat în sufle- 
tul artiștilor turburaţi de neîncrederea în crea- 
tiile lor aceste revendicări. Zilele revoluțiilor 
postbelice au fost cel mai amplu laborator de 
încercări pentru ideile noi. Sculptorii, arhi- 
tecţii, pictorii acelor locuri au produs prin co- 
laborare acele serii de expoziţii şi realizări 
din Rusia şi mai ales Germania, pe care noi 
le considerăm ca un vulcan de adevăruri ce 
nu se. poate să nu schimbe suprafaţa pămiîn- 
tului. Deodată, hegemonia artistică a revenit 
în mîinile arhitecturii inoculate. Cu această 
ocazie amintim numele lui Gropius şi Taut — 
cel dintii, care a făcut primele realizări expe- 
rimentale, cel de-al doilea, care a realizat 
lîngă Berlin, în oraşul Magdeburg, primele 
realizări practice, în anul 1920 — ce vor ră- 
mîine veșnic, cu toată insuficienţa  inerentă 
tranziției, primul monument al voinței artis- 
tice a epocii noastre. 

Nimeni nu putea profita mai mult de bine- 
facerile unei clarificări pînă la elemente ale 
problemelor artistice ale timpului decît arhi- 
tectul, căci el rămăsese în lume fără tradiţie, 
fără școală, fără meșteșugari, fără credinţă. 
Un moment s-a simţit acest lucru și lumea 
nouă credea că inginerul, ca unul mai adaptat 
vieţii, problemelor vii, soiuțiilor fără înconjur 
în concepţia strict economică şi practică cerută 
azi, îi va lua locul. Pericolul era mare, cu atît 
mai mult cu cît tînărul arhitect ieşit din școală 
purta „lavalliere“, pălării cu boruri romantice, 
iar în faţa vieţii, cu toate diplomele lui, nu 
știa face nici măcar cît zidarul său. 

Arhitectura nouă, în viu contact cu artele 
plastice moderne, a pus și dinsa cu acestea 
problema  simplificării formelor, a priceperii 
materialelor de prelucrat şi mai ales a distru- 
gerii ideii eclectice de stiluri. 

Prin schimbul viu de vederi ce s-a iscat, 
s-a înțeles, în fine, că stilurile nu se fac, nu 

se combină și că numai dintr-un optimism viu 
şi o înțelepciune pentru manifestările atît de 
caracteristice și specifice ale zilelor noastre, 
dacă îi susțin rostul, se va naște ca dintr-o 
funcţie : stilul. Pe de o parte știința, necesi- 
tatea cerințelor practice (care sunt clar dis- 
tincte de ale epocii înfloririi barocului de 
exemplu), pe care le găsim rezolvate prin ma- 
șină, pe de altă parte, pasiunea pentru sinteză 
artistică a formei naturale și simple, reprezen- 
tind funcțiunea, au format sociul cercetărilor 
arhitecturii noi de astăzi. 

Acum s-a înţeles că arhitectura nu poate îi 
arta de a desemna faţade sau nuduri, ci pro- 
blema ei artistică rezidă în arta coresponden- 
telor spaţiale, a raporturilor echilibrate de vo- 
lume, a proporțiilor și a ritmurilor construite 
numai conform legilor organice ale sensibili- 
tății și ale geometriei. 

Problemele de azi nu mai sunt cele de altă- 
dată. 


Uzinele, Orașele-Grădini, Locuinţele Ieftine, 
Zpirie-Norii îşi cer o concepţie adevărată. A 
le supune stilurilor moarte este o monstruozi- 
tate şi o dovadă de impotenţă. Toate valorile 
esenţiale ale arhitecturii trebuie revizuite: 
interiorul, singurul scop al acțiunii de a clădi, 
urbanismul, scopul social al arhitecturii, și 
estetica, aceasta în sensul utilitarist al clădirii. 


Un tînăr arhitect german, L. Hilbersheimer, 
precizează în termenii următori problema ar- 
hitecturii de azi : 


„Ca orice disciplină stă și arhitectura în faţa 
necesității de a aduce lumină în jurul mij- 
loacelor ce-i formează fundamentul și însăși 
natura ei. 

Aci i-a servit pictura drept călăuză, amin- 
tindu-i elementele de bază ale oricărei arte: 
elementele geometrice şi cubice care formează 
ultima obiectivare posibilă. 

Corpurile simple cubice : cubul, sfera, cilin- 
drul, prisma, piramida, elemente pur compo- 


316 


ziționale, sînt elementele de bază ale oricărei 
arhitecturi. 

Faptul că natura arhitecturii înseși este vo- 
lum în spaţiu constrînge la o claritate formală. 
Arhitectura își are originea în geometrie“. 

S-a înţeles, în fine, azi, că arhitectura este 
prin excelență artă socială și că individualis- 
mul în arhitectură este cel mai mare pericol. 

Arhitectura a înflorit numai în acele vremi 
cînd în ideea de concepție a celei mai simple 
orfevrării, ca și a celui mai simplu monument, 
se oglindește același spirit bazat pe valori 
funcţional crescute şi de acord acceptate în 
timp şi loc. 

După un secol de încercări sterile şi în ciuda 
istoricismului eclectic, se arată astăzi în Occi- 
dentul Europei o mișcare de arhitectură care 
întronează un nou simţ al formei, bazat pe o 
epurație de elemente geometrice, un nou simț 
al materialelor, mai sincer, mai viu, care, după 
credința noastră, se va dezvolta în timp, în 
adevăratul stil crescut din spiritul şi economia 
vieții noastre. 


Hugo Häring 
DRUMURI CĂTRE FORMĂ 
1925 


Lucrurile pe care le creăm noi, oamenii, sînt 
rezultatul eforturilor noastre canalizate în 
două direcţii : pe de o parte direcţia exigen- 
țelor faţă de funcţionalitate, iar pe de alta, di- 
recţia exigențelor faţă de expresie. În lupta 
pentru forma lucrurilor se înfruntă deci exi- 
genţe obiective, concrete, cu exigenţe de natură 
spirituală, iar materia pune la dispoziție mij- 
loacele necesare acestei bătălii. În această dis- 
pută accentul cade diferit pe cele două părți 
adverse, în funcție de obiect, perioadă isto- 
rică, zonă geografică, popor, dar și în funcţie 
de materie.  Exigenţele obiective vor prima 
dacă funcționalitatea obiectului este vitală, în 
timp ce, dacă aceasta nu este importantă, 
lupta va fi cîștigată de către exigenţele față 
de expresie. În cazul obiectelor de uz zilnic, al 
locuinţelor, al construcţiilor de apărare, al 
podurilor, al canalelor de irigație au dominat 
întotdeauna exigenţele funcționale, în timp ce 
construcţiile dedicate zeilor sau morţilor au 
putut fi lăsate aproape în întregime în seama 
exigențelor faţă de expresie. Astfel, lucrurile 
îşi au originea în două tipuri de exigente, 
ceea ce și explică întreaga gamă de conflicte 
ce apare în procesul de generare a formei. 
Căci, firesc, formele ce răspund bine exigen- 
telor privind utilizarea nu sînt totdeauna 
identice cu formele ce mulţumesc exigenţele 
faţă de expresie. 

În același timp, formele funcționale, mode- 
late de viaţă, sînt un tip de forme elementare 
și naturale, în timp ce formele create de dra- 
gul expresiei sînt forme guvernate de nişte 
legităţi derivate, de a căror existenţă omul își 
dă seama prin cunoaştere. Astfel, formele 
funcționale, deşi supuse continuu unor modi- 

ficări, sint de fapt veșnice și  indestructibile, 
în timp ce formele create de dragul expresiei 
se perimează datorită evoluţiei cunoaşterii 
umane. Acest fapt are și o altă semnificaţie: 
formele funcţionale se nasc pe anonime căi 
naturale, iar formele create de dragul expre- 
siei provin dintr-o constituţie psihică și sînt, 
deci, subiective, în cel mai înalt grad. Cu alte 
cuvinte: formele funcţionale sînt aceleași 
peste tot şi oricînd, formele create de dragul 
expresiei sint legate de sînge și de cunoaștere 
şi, deci, şi de timp și spaţiu. Istoria devenirii 
formei lucrurilor este, în realitate, istoria 
exigențelor faţă de expresia lor. 

Aceste exigențe faţă de expresia lucrurilor 
au suferit, în ultimele decenii, o transformare 
profundă, de principiu. În timpul culturilor 
geometrice, omul extrăgea aceste exigenţe de 
natură spirituală din legităţile figurilor geo- 
metrice, legități opuse vieţii, devenirii, miş- 
cării, naturii. Acum, am descoperit însă că 
multe obiecte pur funcţionale posedă deja o 
formă care răspunde satisfăcător exigenţelor 


m 





Hugo Härmg 
Proiectul unei case la ţară. 1923 

noastre față de expresie. În plus, multe din 
aceste obiecte răspund cu atît mai bine exi- 
genţelor faţă de expresie cu cît răspund mai 
bine exigenţelor funcţionale și, de fapt, expre- 
sia acestor obiecte corespunde unei noi spiri- 
tualități. Am aderat la expresia maşinilor, 
vapoarelor, utilajelor şi instrumentelor. Prin 
această descoperire se deschide un capitol nou 
în istoria devenirii formei. 


Căutăm acum ca expresia să nu se mai 
opună scopului căruia îi sînt destinate obiec- 
tele ; încercăm să formulăm exigente față de 
expresie în același sens cu funcţionalitatea. 
Încercăm deci să formulăm exigenţe faţă de 
expresie valabile în sensul vieţii, al devenirii, 
al mișcării, al unei forme naturale, căci dru- 
mul către o formă funcţională este și drumul 
către natural. În natură, forma este rezulta- 
tul ordonării în spaţiu a mai multor lucruri, 
ordonare ce ţine seama de existența şi func- 
ționalitatea părţilor, dar și a întregului. (În 
lumea culturii geometrice, forma lucrurilor e 
determinată de legile geometriei). Deci, dacă 
vrem să găsim şi nu să forțăm forma, să găsim 
și nu să impunem structura, ne aflăm în acord 
cu natura, căci nu mai acţionăm împotriva ei, 
ci împreună cu ea. De fapt, în acest fel soli- 
cităm, pentru lucruri, ceea ce solicităm de 
mult în numeroase alte domenii ale vieţii. 
Ceea ce înseamnă că această transformare a 
exigențelor noastre față de obiecte nu repre- 
zintă deci o particularitate a unui domeniu 
limitat, ci este efectul unei răsturnări gene- 
rale în economia vieţii noastre spirituale. În 
consecință, este mai corect să spunem că tre- 
cem printr-o perioadă de transformări a ac- 
tivităților noastre de ordonare, construire şi 
creație spirituală, ale căror efecte le putem 
observa în cazul cîtorva obiecte și care își au 
originea în această răsturnare generală a vieții 
spirituale. Azi, figurile pe care le așezăm la 
baza creării formei nu mai provin din univer- 
sul geometriei, ci din acela al figurilor orga- 

nice, pentru că am descoperit că drumul vieţii 
constructive, creatoare, nu poate fi decît ace- 
lași cu drumul urmat de natură, drum al creş- 
terii organice a planului, opus căilor geome- 
triei. 

Toate mișcările din viaţa noastră spirituală 
își află motivarea în această transformare, iar 
noua ordonare a lucrurilor, a cărei realizare 
am preluat-o, are loc prin şi în funcţie de 
aceşti noi termeni. Pentru a putea acţiona, 
acest impuls de a ordona, de a crea forma, 
de a construi trebuie supus unui plan. Sarcina 
noastră este de a găsi acest plan. Căci tot ceea 
ce ridicăm pe baza acestui plan trebuie să 
fie deja conținut în el. Pe figurarea plană 
dar în drumul către tipurile de formă ale na- 
turii se întîinesc figuri plane identice cu 
cercul. Adică : există un drum către formă, pe 
care toate lucrurile, chiar şi cele asemănătoare 
figurilor geometrice sau cristalelor, se nasc ca 
formă din termeni planimetrici individuali, în 
timp ce, pe oricare alt drum, lucrurile capătă 
o formă din afară, care, de aceea, se va opune 
devenirii lor formale interioare. De aici ne 
dăm seama că fertilitatea activităţii noastre 
creatoare este deja conținută în fertilitatea 
termenilor planimetrici cu care operăm. Dacă, 
la început, omul, necunoscînd termenii plani- 
metriei, a acţionat în acord cu natura şi, deci, 
întotdeauna creator, omul culturilor geome- 
trice a putut acţiona creator prin intermediul 
termenilor planimetrici limitați doar pînă în 
momentul în care forta sa vitală, turnată în 
formele geometriei, după toate regulile și le- 
gităţile acesteia, s-a epuizat, deci doar atita 
timp cit figurile geometrice, în dorinţa lor de 
desfășurare, au radiat căldură vieţii. Este ade- 
vărat că termenii planimetriei geometrice au 
acţionat energizant, dar și vlăguitor şi ucigător. 
Pe parcursul evoluţiei culturilor geometrice, 
acești termeni planimetrici s-au umplut, trep- 
tat, de energie proprie, retrăgîndu-se din faţa 
vieții; au evoluat de la triunghi la pătrat, 

dreptunghi și cerc și ajung, prin alte transfor- 
mări, să se apropie de termenii planimetrici 
ai naturii organice. În momentul pe care îl 
trăim acum, moment în care nu putem acţiona 
în sensul naturii, nici ca primii oameni, dar 
nici făcînd abstracţie de cunoaştere, moment 
în care trebuie să acţionăm conform unui plan, 
nu există alt drum decît acela al acțiunii în 
sensul naturii, drum al unei acțiuni bazate pe 
cunoaştere și pe un plan, drum al unei ordo- 
nări în sensul naturii, care să ţină seama de 
existența individuală a părţii și de folosul adus 
de aceasta întregului. Acest întreg este forma 
vieții noastre. 

Deci, dacă dorim să ne exprimăm exigenţele 
faţă de găsirea formei fiecărui lucru, trebuie 
mai întîi să ne exprimăm exigenţele față de 
găsirea formei unei vieţi noi, a unei societăţi 
noi. Aceasta pentru că nu putem stabili sen- 
sul părţii înainte de a cunoaşte sensul între- 
gului căruia îi aparţine partea. Deci, dacă am 
cerut ca găsirea formei fiecărui lucru să ur- 
meze calea urmată de natură, trebuie să ce- 
rem, în completare, sau, de fapt, în avans, ca 
întreaga devenire formală a noii vieţi, a noii 
societăţi, să urmeze sensul naturii și nu să se 
opună acestuia. 

Vrem să descoperim lucrurile și să le lăsăm 
să-și desfăşoare propria formă. Ne repugnă să 
le impunem o formă, să le determinăm din 
afară, să le supunem unor legități derivate, să 
le siluim. 

Am greşit atunci cînd le-am transformat în 
scena unor demonstraţii istorice, dar am gre- 
sit la fel de mult cînd am făcut din ele obiect 
al capriciilor noastre. 

La fel greșim și atunci cînd le așezăm la 
bază figuri geometrice, pentru că, şi în acest 
fel, le bruscăm (Corbusier). Formele geome- 
trice nu sînt nici forme primare şi nici tipuri 
primare ale formei. Sînt, de fapt, abstracțiuni, 
legităţi derivate şi, astfel, unitatea pe care o 
realizăm pe baza lor asupra formei este o uni- 

tate superficială și nu o unitate din domeniul 
vieţii. 

Noi dorim însă unitate în domeniul vieţii 
și impreună cu viața. O sferă perfectă din 
metal este, într-adevăr, o ocazie fantastică 
pentru spirit, dar o floare reprezintă o ex- 
perienţă. 

A încorseta lucrurile în forme geometrice 
înseamnă a le uniformiza a le mecaniza. 

Noi nu dorim însă mecanizarea lucrurilor, 
ci doar fabricarea acestora. 

A mecaniza lucrurile înseamnă a mecaniza 
însăși viața lor, care este chiar viața noastră, 
ceea ce echivalează cu moartea. În timp ce a 
mecaniza fabricarea lucrurilor înseamnă a 
cîştiga viaţă. 

Forma lucrurilor poate coincide cu unele 
figuri geometrice — așa cum ce cazul unui 
cristal — dar, în natură, figura geometrică 
nu este niciodată conținut şi origine pentru 
formă. Noi ne opunem, deci, principiilor lui 
Corbusier (nu însă şi lui personal). 

Sarcina noastră nu constă în modelarea in- 
dividualităţii noastre, ci în modelarea indivi- 
dualității lucrurilor. Fie ca expresia lor să 
coincidă cu ele insele. 


Walter Gropius 


ARHITECTURA INTERNAȚIONALĂ 
1925 


În perioada de timp anterioară, arta de a 
construi s-a cufundat într-o concepţie senti- 
mentală,  estetico-decorativă, care considera 
drept scop al ei utilizarea superficială a unor 
motive, ornamente şi profile, preluate din cul- 
turi în majoritate trecute, care acopereau 
structura clădirii fără necesara relație in- 
ternă. Astfel, în loc să fie un organism viu, 
clădirea a fost degradată la nivelul de pur- 
tător al formelor superficiale de împodobire, 
lipsite de viaţă. Legătura indispensabilă cu 
tehnica, aflată în progres, a noilor materiale 
și construcții s-a pierdut în contextul acestei 
decăderi ; atîta vreme cît nu stăpînim posibili- 
tățile suverane ale tehnicii, arhitectul, artistul, 
a rămas prizonierul estetismului academic, a 
ostenit şi s-a lăsat subjugat de convenţii, iar 
modelarea locuinţelor și a orașelor i-a scăpat 
din mînă. Această evoluţie în direcţia forma- 
lismului, oglindită în îsm-ele succesive din 
ultimele decenii, pare să-și fi aflat sfîrsitul. 
Un nou spirit constructiv fundamental se ma- 
nifestă concomitent în toate ţările cu înde- 
lungată tradiţie culturală. Luăm din ce în ce 
mai mult cunoștință de faptul că o voinţă vie 
de a modela, înrădăcinată în comunitatea so- 
cială și în viața acesteia, cuprinzind toate do- 
meniile modelării umane întru atingerea unui 
țel unitar, începe şi se termină în construcție. 
O consecinţă a acestui spirit transformat și 
profund și a noilor sale mijloace tehnice este 
modificarea formei arhitecturale, care există 
nu prin ea însăși, ci decurge din esența clă- 
dirii, din funcțiunea acesteia, pe care ea tre- 
buie să o îndeplinească. Epoca anterioară a 
formalismului a răstălmăcit principiul firesc, 
după care esența unei clădiri determină teh- 

nica, iar aceasta, la rîndul ei, îi determină clă- 
dirii forma ; a uitat esenţialul și cauzalul în 
fața aspectelor superficiale ale formei și ale 
mijloacelor reprezentării sale. Noul spirit mo- 
delator însă, care prinde, cu încetul, a se dez- 
volta, revine la baza lucrurilor: ca să creăm 
un obiect, astfel încît să aibă o funcționa- 
litate adecvată — o mobilă, o casă —, trebuie 
cercetată mai întîi esenţa sa. Cercetarea fun- 
damentală a unei lucrări arhitecturale este 
legată de limitele mecanicii, ale staticii, ale 
opticii și ale acusticii în aceeași măsură în 
care depinde de legile proporției. Proporția 
este o problemă a lumii spiritului ; materia și 
structura apar ca purtători ai ei, cu ajutorul 
cărora se exprimă spiritul maestrului ; ea este 
dependentă de funcțiunea clădirii, îi exprimă 
esenţa și abia ea îi conferă tensiune, viaţă spi- 
rituală proprie, dincolo de valoarea sa de în- 
trebuințare. Dintre multiplele posibilităţi de 
rezolvare, toate la fel de economice pentru 
fiecare comandă există multe asemenea soluţii 
—, artistul creator o alege, în cadrul limi- 
telor ce i le impune epoca, după modul său 
personal de a simţi, pe aceea care i se potri- 
vește. Ca urmare a acestui fapt, opera poartă 
semnătura creatorului său. Este însă greșit să 
se deducă de aici necesitatea de a accentua, 
cu orice preţ, individualul. Dimpotrivă, voința 
care caracterizează epoca noastră, aceea de a 
dezvolta o concepţie unitară despre lume, pre- 
supune aspiraţia către eliberarea valorilor spi- 
rituale din îngrădirea lor individuală şi pro- 
movarea acestora la rang de valabilitate obiec- 
tivă. Atunci rezultă de la sine unitatea con- 
figuraţiilor exterioare, care duc spre cultură. 
Își croiește drum, în toate ţările cu o bogată 
cultură, o marcă arhitecturală modernă uni- 
tară, condiţionată de circulația şi tehnica uni- 
versală, dincolo de graniţele naturale de care 
rămîn legate atît popoarele, cît și individuali- 
tățile. Arhitectura este întotdeauna naţională 
și întotdeauna individuală, însă din cele trei 

cercuri concentrice — individ-popor-omenire — 
ultimul, și cel mai mare, le înglobează pe cele- 
lalte două. De aici titlul: Arhitectură inter- 
națională ! 

Atunci cînd studiem ilustrațiile acestei cărţi, 
să nu pierdem din vedere că exploatarea ra- 
țională a timpului, a spaţiului, a materialului 
și a banilor, în industrie și economie, deter- 
mină în mod hotărîtor factorii ce dau înfăți- 
șare unităților de construcție moderne : exac- 
titate în caracterul formei, simplitate în com- 
plexitate, structurarea tuturor unităţilor con- 
structive după funcțiunile corpurilor de clădiri, 
ale străzilor și ale mijloacelor de transport, 
limitarea la forme de bază tipice, inserierea si 
repetarea lor. Se simte o nouă voință de a 
modela construcţiile lumii noastre înconjură- 
toare, pornind de la legitatea lor internă, fără 
minciuni şi dulcegării, de a desluși funcţional 
sensul și scopul din ele însele, prin tensiunea 
maselor, şi de a respinge tot ceea ce este de 
prisos și care le maschează forma absolută. 
Maeștrii constructori din această carte aprobă 
lumea actuală a mașinilor și a vehiculelor, 
precum și tempoul acesteia, aspiră spre mij- 
Joace de modelare din ce în ce mai cutezătoare, 
pentru a depăși, pe nesimţite, în faptă și în 
gîndire, inerția acestei lumi. 


Jacobus Johannes Pieter Oud 
DA ȘI NU: 

MĂRTURISIRILE UNU! ARHITECT 
1925 


Despre tehnică 


Mă închin în faţa miracolului tehnic, totuşi 
nu cred că un vapor cu aburi poate fi com- 
parat cu Partenonul. 


Pot fi entuziasmat de frumuseţea aproape de- 
plină a liniei unei mașini, totuși avionul îmi 
pare încă din cale afară de neajutorat. 


Duc dorul unei locuinţe care să satisfacă toate 
pretenţiile mele de iubitor al comodităţii, totuşi 
o casă de locuit reprezintă, pentru mine, mai 
mult decît o mașină de locuit. 


Nutresc cele mai mari speranţe în ceea ce pri- 
veşte perfecționarea pe care modul de produc- 
ție mecanic o poate aduce arhitecturii, totuși 
mă tem că admiraţia fără rezerve pentru tot 
ceea ce este mecanic ar conduce la o recidivă 
regretabilă. 


Despre tipizare 


Aştept de la tipizarea elementelor secundare 
de construcţie o cristalizare a formei creatoare 
de stil, totuşi casa tip, în serie, anticipat, îmi 
pare greu de încorporat în ansamblul marelui 
Oraș. 


Despre materiale 


Eu credeam că această concepţie despre arhi- 
tectură a vremii noastre nu satisface toate 
cerinţele materialelor folosite în prezent, totuși 
mi s-a demonstrat că materialele actuale nu 

sînt la înălțimea evoluţiei progresiste a arhi- 
tecturii de astăzi. 


Despre formă 


Înţeleg năzuinţa despre o formă asimetrică în- 
tr-o epocă de descompunere destructivă a ar- 
tei, totuși nu îmi este limpede de ce o pe- 
rioadă artistică efervescenţă nu s-ar exprima 
într-o formă simetrică. 


Despre arta modernă 


Pot să tremur de emoție cînd privesc o operă 
de artă modernă, totuși nu-mi este întotdea- 
una clar dacă acest lucru se întîmplă din cauza 
modernismului sau din cauza artei. 


Despre noul stil 


Eu sînt, fără rezerve, de partea artei moderne 
din a cărei intenţie vie se va naște, în timp, 
noul stil, totuși trebuie să recunosc faptul că, 
uneori, preţuiesc în ea la fel de mult forța cu 
care frînge vechiul, ca și talentul cu care con- 
struiește noul. 


Despre raționalism 


La școală am învăţat că un arhitect raţionalist 
este acela care respectă construcţia, totuși, 
pentru mine, arhitectul devine raţionalist abia 
atunci cînd ţine seama de scop. 


Consider un lucru indiscutabil faptul că o ar- 
hitectură nouă poate să ia naștere numai pe 
baza principiilor raţionale, totuși, pentru 
mine, raționalismul reprezintă polul opus 
artei. 


Despre adevăr 


Eu eram de părere că piatra de încercare a 
artei timpului nostru este adevărul ei, totuși 
am ajuns la convingerea că noutatea esenţială 
rezidă mai mult în claritatea el. 


Nikolai A. Ladovski 


BAZELE CONSTITUIRII 

TEORIEI ARHITECTURII 

(SUB SEMNUL ESTETICII RAȚIONALISTE) 
1926 


Raționalismul arhitecturii este fondat pe prin- 
cipii economice, la fel ca și raționalismul teh- 
nic. Diferenţa constă în aceea că raționalismul 
tehnic rezidă în economia muncii și a materia- 
lului la crearea unei construcții utile, iar ra- 
ționalismul arhitectural înseamnă economia 
energiei psihice la perceperea mijloacelor spa- 
tiale și funcționale ale construcţiei. Sinteza 
acestor două raţionalisme într-o construcţie 
constituie arhitectura raţionalistă. 


Partea I. Despre formă 


I. La perceperea formei materiale ca atare 
putem vedea, în același timp, expresia urmă- 
toarelor calități : 

1. geometrice — relaţiile dintre părţi, mu- 
chii, colţuri, caracterul suprafeţelor etc. 

2. fizice — pondere, densitate, masă etc. 

3. fizico-mecanice — stabilitate, mobilitate, 


4. logice — expresivitatea suprafeței ca 
atare și ca delimitare a volumului. 


În funcţie de expresivitate, de mărime și 
de cantitate, putem vorbi despre : 

a. forță şi slăbiciune 

b. mărime și micime 

c. finit şi infinit. 

2. Arhitectura operează cu aceste „calităţi“ 
ca dimensiuni determinate. Arhitectul constru- 
iește forma introducînd elemente care nu sînt 
tehnice sau utilitare în adevăratul sens al cu- 
vîntului și care pot fi privite ca motive arhi- 
tecturale. Din punct de vedere al arhitecturii, 
aceste motive trebuie să fie raționale și să ser- 

vească celei mai înalte cerințe a omului — 
aceea de a se orienta în spaţiu. 


4. Munca arhitectului asupra expresivităţii 
geometrice a formei, pe care o percepem întot- 
deauna în perspectivă, constă în apropierea 
dintre imaginea primită de la perceperea 
perspectivei reale și imaginea dată în proiecţii. 


Putem admite ca arhitectul, construind for- 
ma, să nu știe cum va fi ea percepută de către 
privitor? O astfel de ipoteză ar însemna o 
deplină lipsă de principialitate și imposibili- 
tatea oricărei măiestrii în domeniul expresi- 
vității geometrice. Este necesar să se stabi- 
lească faptul că partea arhitectural-geometrică 
a formei materiale constă în prelucrarea ei, în 
așa fel încît privitorul să vadă, într-adevăr, 
caracteristica ei geometrică, în măsura în care 
acest lucru este necesar în cazul dat. 


Le Corbusier 
Pierre Jeanneret 


CELE CINCI PUNCTE 
ALE UNEI NOI ARHITECTURII 
1926 


Căutări asidue, obstinate, au condus la reali- 
zări parțiale care pot fi considerate drept pro- 
duse de laborator. Aceste rezultate deschid noi 
perspective în arhitectură ; acestea, la rîndul 
lor, sînt oferite urbanismului, care poate găsi 
în ele mijloacele soluționării gravei maladii 
a orașelor actuale. 


1. „Pilotis“ 


Casa pe pilotis! Casa se afunda în pămint: 
încăperi obscure și adesea umede. Betonul ar- 
mat ne oferă acești pilotis. Casa pluteşte în 
aer, departe de pămînt ; grădina trece sub casă 
Și, de asemenea, pe casă, pe acoperiş. 

2. Acoperișurile-grădină 


De secole, un acoperiş tradiţional rezistă, în 
mod normal, iernii cu covorul ei de nea, atita 
timp cît casa este încălzită cu sobe. 

Din clipa în care s-a instalat încălzirea cen- 
trală, acoperișul tradițional nu mai convine. 
Acoperişul nu trebuie să mai fie în pantă, ci 
drept. Apa nu mai trebuie să se scurgă la ex- 
terior, ci la interior. 

Adevăr de netăgăduit : climele reci impun 
desfiinţarea acoperișului înclinat și determină 
construirea  acoperișurilor-terasă drepte, cu 
scurgerea apei în interiorul casei. 

= Betonul armat este noul mijloc care permite 
realizarea acoperișului omogen. Betonul armat 
se dilată puternic. Dilatarea generează fisu- 
rarea atunci cînd se produce contracția brutală. 
În loc să căutăm evacuarea rapidă a apei de 
ploaie, să ne străduim, din contră, să menţi- 
nem o umiditate constantă pe betonul armat 
și, prin aceasta, o temperatură constantă a 
betonului. Măsură specială de protecţie : nisi- 
pul ce acoperă dalele groase de ciment, cu 
rosturile distanţate ; aceste rosturi sînt semă- 
nate cu gazon. Nisipul și iarba nu lasă apa să 
se filtreze decît cu încetineală. Grădinile-te- 
rasă devin bogate: flori, arbuști şi copaci, 
gazon. 

Raţiuni tehnice, raţiuni economice, rațiuni 
de confort și raţiuni sentimentale ne conduc 
la adoptarea acoperișului-terasă. 

3. Planul liber 


Pină acum : ziduri portante ; pornind din sub- 
sol, ele se suprapun, formînd parterul şi :eta- 
jele, pînă la acoperiş. Planul este sclavul zidu- 
rilor portante. Betonul armat aduce planul 
liber! Etajele nu se mai suprapun prin com- 
partimentare. Ele sînt libere. Mare economie 
a volumului construit, folosire riguroasă a fie- 
cărui centimetru. Mare economie de bani... 
Raţionalism sporit al noului plan! 





4. Fereastra în lungime 


Fereastra este unul dintre obiectivele esenţiale 
ale casei. Progresul aduce o eliberare. Betonul 
armat revoluţionează istoria ferestrei. Feres- 
trele se pot întinde de la un capăt la celălalt 
al tațadei. Fereastra este elementul mecanic-tip 
al casei; pentru toate reședințele particulare, 
toate vilele, toate locuinţele muncitoreşti, 
toate imobilele de locuinţe. 

5. Fațada liberă 


Stilpii retrași de la faţadă, în interiorul casei. 
Planșeul se continuă în consolă. Fațadele nu 
mai sint decît niște membrane uşoare de pe- 
reţi izolatori sau de ferestre. 

Fațada este liberă ; ferestrele, fără a fi în- 
trerupte, se pot întinde de la un capăt la ce- 
lălalt al fațadei. 





Walter Gropius 


PRINCIPIILE PRODUCȚIEI BAUHAUS 
1926 


Bauhaus vrea să slujească evoluţiei clădirii de 
locuit în raport cu epoca, de la cel mai simplu 
obiect de mobilier pînă la locuinţa finită. 

În convingerea că locuinţa și dotarea sa tre- 
buie să se situeze într-o profundă relaţie, 
Bauhaus -caută, prin muncă experimentală 
sistematică în teorie și practică — în dome- 
niul formal, tehnic și economic —, să gă- 
sească forma fiecărui obiect din funcțiunile si 
condiţionările sale naturale. 

Omul modern, care poartă costumul său 
modern, nu unul istoric, are nevoie și de lo- 
cuinţe moderne, potrivite cu el și cu epoca, cu 
toate obiectele de uz cotidian corespunzătoare 
prezentului. 


Un obiect este determinat de esenţa sa. Pen- 
tru a-l modela astfel încit să fie funcţional — 
un Vas, un scaun, o casă — trebuie mai întii 
să-i fie cercetată esenţa; căci el trebuie să 
slujească pe deplin scopului său, adică să-și 
îndeplinească practic funcțiunile, să fie trainic, 
ieftin și „frumos“. 

Această cercetare fundamentală duce la re- 
zultatul că, luîndu-se fără șovăire în conside- 
rare toate metodele de execuție, construcțiile 
si materialele moderne, se nasc forme care, 
abătîndu-se de la tradiție, acționează adesea 
într-un mod neobişnuit şi surprinzător (ca, de 
exemplu, transformarea structurală a încălzi- 
rii și a iluminatului). 

În schimb, căutarea de noi forme cu orice 
preţ, atîta vreme cît acestea decurg din obiec- 
tul însuşi, este respinsă în aceeași măsură ca 
și utilizarea unor podoabe formale pur deco- 
rative — imaginate sau preluate din istorie. 

Căci capacitatea de a modela „frumos“ un 
obiect se întemeiază pe stăpînirea cu măiestrie 
a tuturor premiselor economice, tehnice şi for- 
male din care rezultă organismul său. Felul în 
care omul modelator ordonează relațiile ma- 
selor, ale materialelor și ale culorilor obiectu- 
lui. de modelat îi conferă acestuia aspectul 
caracteristic. În proporțiile acestei ordonări se 
ascunde valoarea sa spirituală, şi nu adaosul 
exterior de ornament şi profil decorativ; ba 
chiar acestea îi afectează forma limpede atita 
vreme cit ele nu au un temei funcţional. 

Doar printr-un contact de durată cu tehnica 
în plin progres, cu inventarea de noi mate- 
riale. și de noi modalităţi de construcţie, indi- 
vidul creator dobiîndeşte capacitatea de a atașa 

Walter Gropius 
Proiect de modulare pentru locuințe-tip, 1925 

printr-o relaţie vie prezentul la tradiţie şi de 
a dezvolta din aceasta noua idee despre operă : 


Afirmarea hotărită a mediului plin de viaţă 
al maşinilor și al vehiculelor. 

Modelarea organică a obiectelor, pornin- 
du-se de la propria lor legitate ancorată în 
prezent, fără înfrumusețări şi dulcegării ro- 
mantice. 

Simplitate în diversitate, exploatarea la ma- 
ximum a spaţiului, a materialului, a timpului 
și a banilor. 

Crearea de tipuri pentru obiectele utile de 
întrebuințare zilnică este o necesitate socială. 
Necesităţile vitale ale majorităţii oamenilor 
sint, în esenţă, aceleași. Casa și dotarea sa 
constituie o problemă de necesar de masă, 
modelarea lor este în mai mare măsură o ches- 
tiune de rațiune decît una de pasiune. Maşina 
creatoare de tipuri este un mijloc eficient de 
a-l elibera pe individ prin auxiliare meca- 
nice — aburi și electricitate — de propria-i 
muncă materială pentru satisfacerea nevoilor 
sale vitale și de a-i procura produse multipli- 
cate mai ieftine și mai bune decît cele confec- 
ționate manual. O violare a individului prin 
tipizare iscă la fel de puţine temeri ca și uni- 
formizarea deplină a îmbrăcămintei prin dic- 
tatul modei. În ciuda similitudinii tipice a păr- 
ților separate, individului i se conservă spaţiu 
de manevră pentru variaţia personală. Căci, 
ca urmare a concurenței naturale, numărul 
tipurilor la dispoziţie, pentru unul și același 
obiect, este, totuși, mereu atît de bogat, încît 
alegerea personală a modelului ce-i corespunde 
în mod optim este lăsată pe seama individului. 

Atelierele Bauhaus sînt, în esenţă, labora- 
toare în care sînt dezvoltate în machete și în- 
continuu perfecţionate obiecte apte de a fi 
multiplicate, tipice pentru epoca de astăzi. 

Bauhaus vrea să cultive în aceste labora- 
ratoare un tip nou, inexistent pînă acum, de 
colaboratori pentru industrie și meșteșug, care 

să stăpînească în egală măsură tehnica şi 
forma. 

Țelul de a crea modele tipice, care să înde- 
plinească toate cerinţele economice, tehnice şi 
formale, reclamă o selectare a celor mai bune 
minţi, de o formaţie cuprinzătoare, care să fie 
inițiate atît în practica fundamentală a meş- 
teșugului, cît şi în cunoaşterea exactă a ele- 
mentelor de modelare formale şi mecanice şi 
a legilor lor de compoziţie. 

Aceşti constructori de machete trebuie să 
fie familiarizați şi cu metodele tehnice de mul- 
tiplicare în fabrică, cu ajutorul maşinilor, me- 
tode care se abat de la cele artizanale şi 
aceasta chiar dacă machetele sînt confecționate 
manual. Căci din particularitatea maşinii se 
dezvoltă noua „autenticitate“ și „frumuseţe“ 
proprii produselor ei, în vreme ce imitarea ilo- 
gică a produselor meșteșugărești, prin inter- 
mediul mașinii, poartă mereu stigmatul suro- 
gatului. 

Bauhaus susţine ideea conform căreia con- 
tradicţia dintre industrie și meșteșug se carac- 
terizează mai puţin prin diferenţa dintre unelte, 
cît, mai degrabă, prin diviziunea, respectiv uni- 
tatea muncii. Meșteșugul și industria sînt însă 
concepute într-o apropiere constantă. Meșteşșu- 
gul din trecut s-a modificat, meșteșugul viito- 
rului se va dizolva într-o nouă unitate a pro- 
ducţiei, în care el va fi purtătorul muncii ex- 
perimentale pentru producţia industrială. Ex- 
perimentele speculative în atelierele-laborator 
vor crea modele — tipuri — pentru productia 
de serie în fabrică. 


Hannes Meyer 


LUMEA NOUĂ 
1926 


Călătoria la Polul Nord a dirijabilului „Norge“, 
planetariul „Zeiss“ din Jena și nava cu pro- 
pulsor Flettner sînt ultimele etape comunicate 
ale mecanizării pe glob. Ca rezultate ale gîn- 
dirii exacte, ele dovedesc vădit o penetraţie 
progresivă a ştiinţelor în lumea noastră în- 
conjurătoare. Astfel, diagrama prezentului in- 
dică pretutindeni, în mijlocul liniilor încilcite 
ale cîmpurilor sale de forţe sociale și econo- 
mice, dreptele de origine mecanică și știinţi- 
fică. Ele dovedesc în mod semnificativ trium- 
ful omului conștient asupra naturii amorfe. 
Această recunoaştere zdruncină valorile exis- 
tente şi le modifică formele. Ea modelează 
hotăritor noua noastră lume. 


Străzile noastre sînt luate cu asalt de auto- 
mobile : între orele 18—20 pe trotuarul bule- 
vardului parizian Champs-Elysées ne împre- 
soară un fortissimo absolut al dinamicii me- 
tropolei. „Ford“ şi „Rolls-Royce“ dispersează 
nucleul orașului și estompează depărtarea şi 
granițele dintre oraș şi teritoriu. În văzduh 
plutesc avioane : „Fokker“, și „Farman“ spo- 
resc posibilitățile noastre de mișcare și dis- 
tanţa faţă de pămînt ; ele nu ţin cont de gra- 
nițele dintre tări și reduc distanțele dintre 
popoare. Reclamele luminoase sclipesc, difu- 
zoarele urlă, claxoanele uruie, afişele fac pu- 
blicitate, vitrinele  licăresc;  simultaneitatea 
evenimentelor amplifică la infinit conceptul 
nostru de „timp“ și „spaţiu“, ne îmbogăţeşte 
viaţa. Trăim mai repede, deci mai mult. Simţul 
vitezei este pentru noi mai acut ca oricînd, 
iar recordurile de viteză constituie un cîştig 
indirect pentru toţi. Planorismul, lansările cu 
parașuta şi acrobatica pe scenele teatrelor va- 
riété rafinează dorinţa noastră de echilibru. 

Orarul strict de lucru în cadrul întreprinde- 
rilor și al birourilor, precum și programarea 
de ordinul minutelor pentru mersul trenurilor 
ne fac să trăim în chip mai conștient. Prin in- 
termediul piscinei, al sanatoriului şi al toale- 
telor publice igiena pătrunde în peisajul local 
şi produce, prin closetul cu apă curentă, lava- 
boul și cada de baie din faianţă, o nouă clasă 
de obiecte sanitare. Tractorul Fordson şi fo- 
reza tip Von-Meyenburg deplasează centrele 
de greutate ale gospodăriilor rurale şi accele- 
rează cultivarea pămîntului şi cultura inten- 
sivă a terenurilor arabile. Mașina de calculat 
a lui Bourough ne eliberează creierul, parlo- 
graful — mîna, motorul Ford — de sentimen- 
tul legării de un loc anume, iar Handley-Page 
de sentimentul  legării de pămînt. Radioul, 
marconigramul şi telefotografia ne izbăvesc 
de izolarea naţională, deschizindu-ne calea 
spre comunitatea universală. Gramofonul, mi- 
crofonul,  orchestrionul și pianul electric ne 
obişnuiesc urechea cu zgomotul ritmurilor im- 
personal-mecanizate ; „His Master's Voice“, 
„Vox“ și „Brunswick“ împlinesc nevoia de 
muzică a milioane de compatrioți. Psihanaliza 
sparge lăcașul mult prea strîmt al sufletului, 
iar grafologia dezvăluie caracterul individului. 
„Mazdaznan“, „Coué“, „Die Schönheit“ sînt 
indicii ale dorinței de înnoire care a izbucnit 
peste tot. Portul tradițional cedează în fața 
modei, iar masculinizarea exterioară a femeii 
indică egalitatea interioară în drepturi dintre 
sexe. Biologia, psihanaliza, teoria relativității 
şi entomologia devin bun spiritual public : 
France, Einstein, Freud şi Fabre sînt sfinţii 
zilelor noastre.  Locuinţa noastră devine mai 
mobilă decît oricînd ; locuințele colective, va- 
gonul de dormit, iahtul-locuinţă si transatlan- 
ticul subminează noţiunile tradiționale. Învă- 
tăm esperanto. Devenim cetățeni ai lumii. 


Fiecare epocă reclamă forma sa proprie. Sar- 
cina noastră este de a remodela noua noastră 

lume cu mijloacele noastre de astăzi. Totuşi, 
ne apasă povara cunoştinţelor despre tre- 
cut, iar instruirea noastră superioară ne as- 
cunde tragismul  inhibiţiilor pe noul drum. 
Aprobarea fără rezerve a zilei de azi conduce 
la renegarea brutală a trecutului. Vechile in- 
situţii ale predecesorilor, gimnaziile şi acade- 
miile, devin și mai vechi. Teatrele orăşeneşti 
și muzeele devin pustii. Este proverbială de- 
ruta nervoasă a artei decorative. Fără povara 
siluetelor clasice, a confuziei de idei artistice 
sau a influenței  decorativului, apar în locul 
acestora mărturiile unei noi epoci: tîrgul de 
mostre,  silozul pentru cereale music-hall, 
aerodromul, scaunul de birou, produse stan- 
dard. Toate aceste lucruri reprezintă produsul 
„funcțiune X economie“. Ele nu sînt operă de 
artă, arta este compoziţie, scopul este func- 
țiune. Ideea compoziției unui port maritim 
ne apare absurdă, darămite compoziţia unui 
plan de oraş, a unei locuinţe...? A construi 
este un proces tehnic și nu unul estetic, 
iar funcțiunea corespunzătoare unei case 
contrazice uneori compoziția artistică. Mo- 
delată în mod ideal şi elementar, casa 
noastră de locuit devine o maşină de locuit. 
Liniile de forță diriguitoare sînt: încălzirea, 
însorirea, iluminatul natural şi artificial, igi- 
ena, protecția împotriva intemperiilor, între- 
ţinerea automobilului, prepararea hranei, ser- 
viciile radioului, uşurarea — pe cît posibil — 
a muncii gospodinei, viața intimă și viața de 
familie etc. Casa constituie componentele aces- 
tora. (Plăcutul şi reprezentativul nu sînt lait- 
motive ale construcției de locuințe : primul se 
află în inimile oamenilor și nu în covorul per- 
san, iar cel de al doilea în ţinuta personală a 
locatarilor și nu pe peretele camerei !). Noua 
epocă pune la dispoziție noi materiale pentru 
noile noastre construcții: aluminiu şi dur- 
aluminiu în plăci, baghete și nervuri, eubeolit, 
ruberoid, torfoleum, eternit, sticlă trasă, plăci 
triplex, beton armat, cărămizi de sticlă, fa- 

ianță, schelet metalic, plăci din beton înră- 
mate, stilpi din beton, trolit, galalit, cellon, 
gudron, ripolin, culori Indanthren. Organizăm 
aceste elemente de construcţie într-o unitate 
constructivă, corespunzător funcţiunii şi prin- 
cipiilor economice. S-a sfîrşit cu arhitectura 
drept continuatoare a tradiţiei şi ca încărcă- 
tură afectivă. Apar automat forme izolate, 
corpuri de clădire, culorile materialelor şi 
structura suprafețelor, iar această concepţie 
funcţională asupra clădirii de orice fel con- 
duce la construcţia pură. Construcţia pură este 
semnul distinctiv al noii lumi a formelor. 
Forma constructivă nu cunoaște patrie ; ea este 
interstatală, este expresia concepţiei construc- 
tive internaţionale. Internaţionalismul este un 
privilegiu al epocii noastre. 


În esperanto construim o limbă supranaţională 
după legea minimei rezistențe, iar în steno- 
grafia unitară o scriere lipsită de tradiţie. Cel 
mai necesar apare un mod de gîndire construc- 
tiv în urbanism. Atîta vreme cît nu abordăm 
problemele urbanismului cu lipsa de prejude- 
căți a inginerului executant,  înăbuşim viaţa 
mondenă a oraşului modern prin cultul 
ruinelor și prin reprezentări moştenite — de 
axe de străzi şi puncte de perspectivă. Orașul 
este conglomeratul biologic cel mai complex, 
care trebuie să fie dominat și modelat con- 
structiv de om. Exigenţele vieţii noastre de as- 
tăzi sînt, în bloc sau parţial, de același fel. Cel 
mai sigur semn distinctiv al adevăratei comu- 
nități este satisfacerea necesităților identice cu 
mijloace identice. Rezultatul unor asemenea 
cerinţe colective este produsul standard. Obiec- 
tele standard tipice de provenienţă şi uni- 
formitate internaţională sînt: scaunul pliant, 
pupitrul cu glisieră, becul, cada de baie, gra- 
mofonul portativ. Acestea sînt aparate de me- 
canizare a vieţii noastre cotidiene. Forma lor 
normată este impersonală. Ele se produc în 
serie. Ca articol de serie, ca mobilier de serie, 

ca element de construcţie în serie. Produsul 
standardizat al spiritului se numeşte slogan. 
Standardizarea conferă nevoilor de locuire, 
îmbrăcăminte şi hrană ale seminomadului din 
viața economică de astăzi, precum şi nevoilor 
sale spirituale, libertatea vitală de a-şi alege 
locuința, economie, simplificare și destindere. 
Nivelul standardizării noastre este un indice 
al economiei noastre colective. 


Atelierul artistului devine laborator științific, 
iar operele sale sînt rezultate ale preciziei în 
gîndire și ale capacității de inovaţie. Astăzi 
opera de artă este, ca orice produs al timpului, 
subordonată condițiilor de viață din epocu 
noastră, iar rezultatul confruntării noastre 
speculative cu lumea poate fi stabilit doar 
într-o formă exactă. Noua operă de artă este 
o totalitate, nu un fragment și nu o impresie. 
Noua operă de artă este modelată elementar 
cu mijloace primare.  Ilustrația pentru copii 
„Despre două pătrate“! de El Lissitzky ră- 
mine o iluzie grafică a unui fragment spațial, 
deci nu modelat primar; în schimb, pictura 
murală a lui Willy Baumeister, cu mijloacele 
exclusive ale picturii murale — suprafeţele de 
culoare —, este realizată primar și reprezintă 
O totalitate, un întreg de sine stătător. Noua 
operă de artă este o operă colectivă concepută 
pentru toți şi nu un obiect de colecţie sau un 
privilegiu al unuia sau al altuia. 


Și personalitatea? Firea? Sufletul? Pledăm 
pentru o separare clară. Acestea trei să fic 
trimise în rezervaţiile lor primordiale : instinc- 
tul erotic, sentimentul naturii, relaţiile cu oa- 
menii. 


1 Ilustrații din cartea pentru copii a lui El Lissitzky, 
Povestirea suprematistă a 2 pătrate în 6 jocuri, Ber- 
lin, 1922 (n.tr.). 

Ludwig Mies van der Rohe 
DESPRE FORMĂ ÎN ARHITECTURĂ 


1927 


Nu mă ridic împotriva formei, ci numai 
împotriva formei ca scop. 


Fac acest lucru în urma unui șir de expe- 
riențe și a unei înţelegeri dobîndite pe această 
cale. 


Întotdeauna forma ca scop ajunge la forma- 
lism. 

Căci această aspirație nu se îndreaptă asu- 
pra interiorului, ci asupra exteriorului. 

Dar numai un interior viu are un exterior 
viu. 

Numai intensitatea trăirii are o intensitate a 
formei. 

Orice „cum“ este susținut de un „ce“. 

Nemodelatul nu este mai rău decit hiper- 
modelatul. 

Unul nu reprezintă nimic, celălalt este apa- 
renţă. 

Forma adevărată presupune viață adevărată. 

Dar nu una trecută și nici una gîndită. 

În aceasta rezidă criteriul. 

Nu apreciem rezultatul, ci începutul proce- 
sului de creaţie. 


Tocmai acesta arată dacă a fost găsită forma 
ce pornește de la viață sau forma de dragul 
formei. 


De aceea mi se pare atît de important pro- 
cesul de creație. 


Factorul hotăritor pentru noi este viaţa. 
Viaţa în plenitudinea ei, în conexiunile ei 
spirituale şi materiale. 

Nu este oare pentru Werkbund una din cele 
mai importante sarcini aceea de a clarifica, 
de a scoate în evidenţă starea spirituală şi 
materială în care ne aflăm, de a-i ordona şi 
a-i călăuzi astfel tendinţele ? 

Nu trebuie lăsate toate celelalte pe seama 
forţelor creatoare ? 


Hannes Meyer 


A CONSTRUI 
1928 


toate obiectele acestei lumi sînt un rezultat 
al produsului : (funcţiune X economie). 

toate aceste obiecte nu sînt, prin urmare, 
opere de artă : 

orice artă ceste compoziţie, prin urmare, inu- 
tilă. 

orice viaţă este funcțiune, prin urmare, ne- 
artistică. 

ideea „compoziţiei unui port maritim“ pare 
ridicolă la culme ! 

și, totuși, cum se naşte proiectul unui oras ? 
sau al unei locuințe ? compoziţie sau functi- 
une ? artă sau viață ? a construi este un feno- 
men biologic, a construi nu este un proces 
cstetic/modelată elementar, locuinţa nouă nu 
devine doar o maşină de locuit, ci un aparat 
biologic pentru necesități sufletești si trupești. 
noua epocă pune la dispoziţie materiale de 
construcţie noi pentru construcții noi: 


beton armat geam armat aluminiu 

cauciuc sintetic plută presată cubeolit 

piele artificială rășină sintetică placaj 
beton celular imitație de corn cauciuc 


woodmetal lemn artificial  torfoleum 
oţel-siliciu ripolin azbest 
clei uscat viscoză azeton 
beton spongios  cternit caseină 
sticlă trasă gudron trolit 
xelotect canava tombak 


organizăm aceste elemente de construcție 
după principii economice, într-o unitate con- 
structivă, astfel iau naştere spontan şi condi- 
ționate de viaţă forma individuală, corpul de 
clădire, culoarea materialului şi structura su- 
prafețci. (plăcutul și reprezentativul nu sint 
laitmotive ale locuinței). 

(primul ține de inima omului și nu stă atir- 
nat pe peretele camerei...) (cel de al doilea 
este marcat de ţinuta gazdei și nu de covorul 
său persan !). 

arhitectura ca „realizare afectivă a artistu- 
lui“ nu are drept de existenţă. 

arhitectura drept „continuare a tradiţiei 
constructive“ înseamnă a construi istoric. 





Iannes Meyer 


Proiect pentru ,Petersschule“, Basel, 1926 
(în colaborare cu H. Wittwer) 


această concepţie funcțional-biologică despre 
construcţie ca modelare a procesului vieţii 
conduce în mod logic la construcţia pură: 
această lume a formelor constructive nu cu- 
noaşte patrie, ea este expresia spiritului con- 
structiv internaţional. internaţionalismul este 
un privilegiu al epocii. construcţia pură consti- 
tuie .baza și caracteristica noii lumi a formelor. 


1. viaţa intimă 7. igiena locuirii 

2. obișnuinţa somnului 8. întreţinerea 

3. creșterea E automobilului 
animalelor mici 9. pregătirea hranei 

4. grădinărit 10. încălzire 

5. igiena corpului DER ca 

6. protecţia contra 11. însorire 
intemperiilor 12. servicii 


asemenea cerinţe sînt motivele exclusive 
ale clădirii de locuit. examinăm desfășurarea 
vieții zilnice a fiecărui locatar, iar din aceasta 
rezultă diagrama îuncțiunilor în cazul tatălui, 

al mamei, al copilului, al copilului mic şi al 
semenilor lor. studiem legăturile casei şi ale 
locatarilor săi cu străinul:  poştaş, trecător, 
vizitator, vecin, spărgător, coşar, spălătoreasă, 
poliţist, medic, menajeră, camarad de joacă, 
instalator de gaze, meșter, infirmieră, curier. 
studiem legăturile oamenilor și ale anima- 
lelor cu grădina şi acțiunile reciproce ale 
oamenilor, ale animalelor de casă şi ale 
insectelor din casă. stabilim oscilațiile anu- 
ale ale temperaturii solului și calculăm apoi 
pierderea de căldură prin pardoseli şi adîn- 
cimea tălpii fundaţiei. caracteristica geolo- 
gică a terenului afectat grădinii din jurul 
casei determină gradul de capilaritate și de- 
cide fie în sensul irigării subterane, fie în 
sensul drenajului, calculăm unghiurile de în- 
sorire de-a lungul anului şi în raport cu or- 
dinul de mărime al terenului pe care se am- 
plasează construcţia, iar apoi construim dia- 
grama umbrei aruncate de casă în grădină și 
diagrama însoririi în dormitor, calculăm ilu- 
minarea naturală a suprafeţei de lucru în spa- 
tiul interior și comparăm conductibilitatea 
termică a pereţilor exteriori cu gradul de umi- 
ditate al aerului de afară. nu ne mai este stră- 
ină mișcarea aerului în încăperea încălzită. 
relațiile optice și acustice cu casa învecinată 
sînt stabilite cu cea mai mare grijă. cunoaș- 
tem atracţia atavică a viitorilor locatari: față 
de lemnul nostru de construcție. și alegem, în 
funcție de aceasta, ca finisare interioară a clă- 
dirii normate, realizate prin montaj, pinul 
moarat, plopul cu fibră densă, exotica  okume 
sau mătăsosul arțar. culoarea este pentru noi 
doar un mijloc al influenței sufletești. con- 
știente sau un mijloc de orientare. culoarea.nu 
este niciodată o imitație a diferitelor. mate- 
riale. avem oroare de pestriț. zugrăvirea este 
pentru noi un mijloc de protejare. acolo unde 
culoarea ne apare psihic indispensabilă, luăm 
în calcul valoarea reflexiei ei luminoase. evi- 
tăm zugrăvirea în alb curat a casei: corpul 

clădirii este la noi un acumulator de căldură 
solară... 


noua casă, realizată prin procedee uscate de 
montaj, este un produs industrial şi ca atare 
O operă a- specialiştilor: economişti, statisti- 
cieni, igienişti, climatologi, teoreticieni ai eco- 
nomiei întreprinderilor, specialişti în normare, 
tehnicieni în domeniul termicii... arhitectul ?... 
a fost artist și devine un specialist al organi- 
zării ! 

noua casă este o operă socială. ea elibe- 
rează industria construcţiilor de șomajul par- 
tial caracteristic unei meserii sezoniere și re- 
prezintă o pavăză în fața proastei reputații a 
muncii ca necesitate. printr-o economie cas- 
nică raţională, ea ocrotește gospodina de sclavia 
menajului, iar printr-o economie rațională a 
grădinii îl ocrotește pe locatar de diletantismul 
micului grădinar. este mai ales o operă soci- 
ală, deoarece (ca orice normă din) este produ- 
sul normat industrial al unei colectivităţi ne- 
numite de inovatori. 

pe deasupra, noul cartier este, ca țel de ul- 
timă instanţă al bunăstării poporului, o operă 
colectivă conștient organizată și solidă, în care 
se compensează, pe bază integral tovărășească, 
forțele colective și forțele individuale. moder- 
nitatea acestui cartier nu constă în acoperişul- 
terasă și în compoziţia vertical-orizontală a fa- 
țadelor, ci în relația sa directă cu existența 
umână. în el sînt întruchipate într-un mod 
superior tensiunile individului, ale sexelor, ale 
vecinătății şi ale colectivității, precum şi re- 
laţiile geopsihice. 
a construi înseamnă a organiza chibzuit pro- 

cese vitale. 


a construi ca procedeu tehnic este, prin ur- 
mare, doar un proces parţial. 
diagrama funcțională şi progra- 
mul economic sînt liniile direc- 
toare determinante ale proiectu- 
lui de construcție. 

a construi 


a construi 


a construi 


nu mai esteo sarcină individuală 
a ambiţiei arhitectului. 

înseamnă conlucrarea muncitori- 
lor și a inovatorilor. numai acela 
care stăpinește ca meşter procesul 
vital în colectivitatea de muncă 
a altora... este arhitect. 

devine, dintr-o afacere indivi 
duală a unor indivizi (încurajată 
de șomaj şi criza de locuințe), o 
problemă colectivă a conaţionali- 
lor. 


a construi înseamnă doar organizare : organi- 
zare socială, tehnică, economică, psihică. 


DECLARAȚIA 
PRIMULUI CONGRES INTERNAȚIONAL 
DE ARHITECTURĂ MODERNĂ 

1928 


Arhitecţii subsemnaţi, reprezentind grupurile 
naţionale de arhitecţi moderni, afirmă unita- 
tea lor de vedere asupra concepțiilor funda- 
mentale ale arhitecturii și asupra obligaţiilor 
profesionale faţă de societate. 

Ei insistă în special pe faptul că „a con- 
strui“ este o activitate elementară a omului, 
strîns legată de evoluţia și dezvoltarea vieţii 
umane. Destinul arhitecturii este acela de a 
exprima orientarea epocii. Operele arhitectu- 
rale nu se pot înălța decit din prezent. 

Ei refuză, deci, categoric să aplice în metoda 
de lucru mijloacele care au putut ilustra so-- 
cietățile trecute ; ci afirmă astăzi necesitatea 
unei concepţii noi asupra arhitecturii, satisfă- 
cînd exigenţele spirituale, intelectuale și ma- 
teriale ale vieţii actuale. Conștienți de pertur- 
bările profunde aduse structurii sociale de că- 
tre maşinism, ci recunosc faptul că transfor- 
marea ordinii economice şi a vieţii sociale de- 
termină, inevitabil, o transformare corespun- 
zătoare a fenomenului arhitectural. 

Intenţia care îi reunește aici este aceea de 
a ajunge la armonizarea necesară și imediată 
a elementelor existente în prezent, reaşezind 
arhitectura într-un cadru specific ei, anume 
cel economic și sociologic ; astfel, arhitectura 
trebuie smulsă de sub autoritatea sterilizantă 
a Academiilor conservatoare de formule ale 
trecutului. 

Animaţi de această convingere, ei declară că 
se asociază şi că se vor sprijini reciproc pe 
plan internaţional în vederea realizării pro- 
priilor aspirații, din punct de vedere moral şi 
material. 

Economie generală 


1. Noţiunea de arhitectură modernă preşu- 
pune legătura dintre fenomenul arhitectural 
Și cel general economic. 

2. Noţiunea de „randament“ nu implică o 
producţie ce furnizează un profit comercial 
maxim, ci o producţie care cere un efort de 
muncă minim. 

3. Necesitatea celui mai eficace randament 
este consecința inevitabilă a situaţiei de sără- 
cie în care se află, în totalitate, economia. 

4. Producţia cea mai eficace decurge din ra- 
ționalizare şi standardizare. Raţionalizarea şi 
standardizarea acţionează direct asupra meto- 
delor de lucru, atît în arhitectura modernă 
(concepţie), cît și în industria construcțiilor 
(realizare). 


5. Raţionalizarea și standardizarea reacţio- 
nează în trei moduri : 


— Ele cer arhitectului concepţii care aduc 
o simplificare a metodelor de lucru pe şantier 
și în uzină. 

— Ele semnifică, pentru întreprinderile de 
construcții, reducerea corpului de meserii ; ele 
conduc la folosirea unei miini de lucru mai 
puțin specializate, îndrumată de un personal 
cu o înaltă capacitate tehnică. 

— Ele așteaptă de la beneficiar (adică de 
la cel care comandă casa sau care o locuiește) 
o revizuire a exigenţelor sale, în sensul unei 
readaptări la noile condiţii ale vieţii sociale. 
O asemenea readaptare se va manifesta, de 
acum înainte, prin reducerea anumitor nece- 
sităţi individuale, devenite astăzi fără temei, 
iar avantajul acestor reduceri va favoriza sa- 
tisfacerea, cît mai deplină, a necesităților, în 
prezent comprimate, ale celor mulți. 

6. Distrugerea muncii artizanale ca urmare 
a dizolvării corporațiilor este un fapt împlinit. 
Consecința fatală a mașinismului a condus la 
noi metode industriale, diferite şi adesea 
opuse acelora specifice muncii artizanale. 

Concepţia arhitecturală era inspirată, pînă 
nu demult, datorită învăţămîntului academic, 
de metodele artizanale şi nu de noile metode 
industriale. Această contradicție explică pro- 
funda dezorganizare a artei de a construi. 

T. Trebuie neapărat ca arhitectura, părăsind 
concepţiile învechite legate de munca artiza- 
nală, să se sprijine, de acum înainte, pe moda- 
lităţile actuale ale tehnicii industriale, chiar 
dacă o asemenea atitudine ar trebui să con- 
ducă la realizări cu totul diferite de acelea ale 
epocilor trecute. 


Urbanism 


1. Urbanismul este organizarea funcţiunilor 
vieţii colective ; el se manifestă la fel de bine 
în aglomerările urbane ca și la sate. Urbanis- 
mul este organizarea vieții în toate ţările. Ur- 
banizarea n-ar putea să fie condiţionată de 
pretenţiile unui estetism prealabil : esența sa 
este de ordin funcţional. 

2. Acest ordin cuprinde trei funcțiuni : lo- 
cuirea, munca, destinderea (menţinerea spe- 
ciei). Obiectivele sale esenţiale sînt : ocuparea 
solului, organizarea circulaţiei, legislaţia. 

3. Raporturile dintre suprafețele de locuit, 
suprafețele plantate (incluzînd și sportul) și 
suprafeţele de circulaţie sînt dictate de mediul 
economic și social. Fixarea densităţilor popu- 
laţiei stabileşte ierarhizarea necesară. Împărţi- 
rea haotică a solului,  rezultind din vinzări, 
speculaţii,  moșteniri, trebuie să fie abolită 
printr-o economie funciară colectivă şi meto- 
dică. Această regrupare a solului, baza prea- 
labilă indispensabilă oricărui urbanism, tre- 
buie să cuprindă repartizarea echitabilă între 
proprietari şi comunitate a beneficiilor plusva- 
lorii rezultînd din lucrările de interes comun. 

4. Reglementarea circulaţiei trebuie să cu- 
prindă toate funcțiunile vieţii colective. In- 
tensitatea crescîndă a acestor funcțiuni vitale, 
întotdeauna controlată de datele statistice, 
afirmă supremaţia fenomenului circulaţiei. 

D. Mijloacele tehnice actuale, care se ampli- 
fică neîncetat, reprezintă însăși cheia urbanis- 
mului. Ele implică și propun o transformare 
totală a legislației existente; această trans- 
formare trebuie să fie paralelă: cu progresul 
tehnic. 


Arhitectura și opinia publică 


1. Astăzi este necesar ca arhitecţii să exer- 
cite o influenţă asupra opiniei publice, făcînd-o 
să cunoască bazele noii arhitecturi. Opinia 
publică, prin efectele nefaste ale învățămîn- 
tului academic, are o concepţie greșită asupra 
locuinţei. Adevărutele probleme ale locuinței 
sint ascunse în spatele unor pretenţii senti- 
mentale cu totul artificiale. Problema locuinței 
nu a fost încă pusă. Clientela, ale cărci exi- 
genţe sînt motivate prin numeroase manifes- 
tări străine de adevărata problemă a locuin- 
tei, în general nu știe să-și formuleze decît 
foarte prost dorinţele. Opinia publică este dez- 
orientată. Astfel, arhitectul nu satisface deloc 
condiţiile normale de locuit. La nivel naţional, 
această ineficientă conduce o cheltuială imensă 
spre o pierdere sigură. Se creează această tra- 
diție a casei scumpe care privează o mare 
parte a populaţiei de o locuinţă sănătoasă. 

2. Prin educaţia din școală, un mănunchi de 
adevăruri elementare ar putea constitui fun- 
damentul unei educaţii casnice (de exemplu : 
economia generală a locuinţei, bazele 'curățe- 
niei și semnificaţia sa morală, efectele luminii 
solare, pagubele penumbrei și ale obscurităţii, 
principiile igienei, raţionalizarea întreținerii 
casnice, utilizarea mobilierului, folosirea me- 
canicii în viața casnică etc.). 

3. Un asemenea învăţămînt ar avea ca efect 
formarea de generaţii cu o concepție sănătoasă 
și raţională asupra locuinței. Aceste generaţii 
(viitoarea clientelă a arhitectului) ar fi capa- 
bile să pună problema locuinţei. 

Arhitectura și raporturile sale cu statul 


1. Arhitecţii moderni, avînd voinţa fermă de 
a munci după noile principii, nu pot consi- 
dera academiile oficiale și metodele lor cu ten- 
dințe estetizante și formaliste decât niște insti- 
tutii care împiedică progresul. 

2. Aceste academii sînt, prin definiție și 
prin funcțiune, conservatoare ale trecutului. 
Ele au stabilit dogmele arhitecturii după me- 
todele practice şi estetice ale perioadelor isto- 
rice. Academiile viciază, încă de la început, 
chiar şi vocația arhitectului. Punctul lor de ve- 
dere este fals și consecințele de asemenea. 

3. Deci, pentru a asigura prosperitatea ţării, 
statele trebuie să scoată predarea arhitecturii 
de sub influenţa academiilor. Trecutul oferă 
cu precizie lecţia că nimic nu stă pe loc, că 
totul evoluează şi că, prin progres, se înain- 
tează. 

4. Statele, renunţind, de acum înainte, să 
mai aibă încredere în academii, trebuie să re- 
vizuiască metodele de învăţare a arhitecturii 
și să se preocupe de această problemă așa 
cum se preocupă de toate problemele avînd ca 
obiect dotarea țării cu organismele cele mai 
productive și cele mai avansate. 

5. Academismul determină statele să chel- 
tuiască sume considerabile pentru construirea 
edificiilor monumentale, opuse unei bune ex- 
ploatări, afișînd un lux perimat în detrimentul 
sarcinilor celor mai urgente ale urbanismului 
şi ale locuirii. 

6. În această ordine de idei, toate hotărîrile 
statului care, sub o formă oarecare, tind să in- 
fluenţeze arhitectura printr-o orientare pur 
estetică sint un obstacol al dezvoltării sale și 
trebuie combătute cu energie. 

7. Noua atitudine a arhitectului prin care 
el ţine să se situeze, prin propria-i voinţă, în 
mijlocul realităţilor economice face ca orice 
titlu oficial de protecţie să fie de prisos. 

8. Dacă statele ar lua o atitudine contrară 
celei actuale ar provoca o adevărată renaştere 
arhitecturală care s-ar integra foarte firesc în 
orientarea generală a dezvoltării economice si 
sociale a ţării. 


H. P. Berlage, V. Bourgeois, P. Chareau, J. 
Frank, G. Guevrekian, M. E. Haefeli, H. Hä- 
ring, A. Höchel, H. Hoste, P. Jeanneret, Le 
Corbusier, A. Lurcat, E. May, A. G. Mercadal, 
Hannes Meyer, W. M. Moser, C. E. Rava, 
G. Rietveld, A. Sartoris, Hans Schmidt, Mart 
Stam, M. Steiger, H. R. Von der Mühll, Juan 
de Zavala 


Hannes Meyer 


BAUHAUS ȘI SOCIETATE 
1929 


recunoaştem 

în orice modelare conformă cu viaţa 

o formă de organizare a existenței. 

realizată cu adevărat, 

fiecare modelare conformă cu viaţa 

este un reflex al societăţii contemporane. 

a construi şi a modela sînt unul şi acelaşi lucru 
și sînt un fapt social. 

ca „şcoală superioară a modelării“, 

bauhaus dessau nu este un fenomen artistic, 
ci unul social. 


ca modelatori, 
activitatea noastră este condiţionată social, 
iar societatea atinge sfera sarcinilor noastre. 
oare nu pretinde astăzi în germania societatea 
noastră 
mii de școli populare, grădini publice, case 
pentru popor ? 
sute de mii de locuinţe pentru popor? ? 
milioane de mobile pentru popor ? ? ? 
(la ce serveşte, dimpotrivă, piuitul cutărui sau 
cutărui cunoscător) 
(după cuburile cubiste ale obiectivității 
bauhaus-ului ?) 
așadar, considerăm ca date 
structura şi necesităţile vitale 
ale comunităţii noastre. 
năzuim 
să privim cit mai cuprinzător cu putinţă în 
viața poporului, 


să prospectăm cît mai adînc sufletul poporului, 

să cunoaștem cît mai larg această comunitate. 

ca modelatori, 

sintem slujbaşii acestei comunităţi. 

ceea ce șăvirşim este un serviciu adus 
poporului. 

orice viaţă este avînt spre armonie. 

a creşte înseamnă 

năzuinţa de a savura armonia 

oxigen + carbon + zahăr + amidon + 
albumină. 


a munci înseamnă 
a căuta forma de existenţă armonioasă. 
nu căutăm 
un stil bauhaus și nici o modă bauhaus. 
nici o ornamentică la modă a suprafeţelor 
împărțite orizontal-vertical şi aliniate 
neoplastic. 
nu căutăm o creație geometrică sau 
stereometrică, 
străină de viaţă şi antiiuncţională. 
nu sîntem în tombuctu : 
ritualul și ierarhia 
nu sînt dictatorii modelării noastre. 
disprețuim orice formă 
care se prostituează în formalism. 
scopul din urmă al oricărei munci la bauhaus 
este astfel concentrarea tuturor forţelor care 
compun viața 
spre o structurare armonioasă a societăţii 
noastre. 


ca membri bauhaus sîntem căutători: 
căutăm opera armonioasă, 

rezultatul organizării conștiente 

a forțelor minții și ale sufletului. 


opera fiecărui om este îndreptată spre un scop 

dinspre care priveşte lumea creatorului. 

aceasta este linia sa de viaţă. 

opera noastră 

devine astfel, orientată colectiv şi stratificată 
la scara poporului, 

demonstraţie filosofică. 


arta ?! 
orice artă înseamnă ordonare. 

ordonare a confruntării cu ceea ce este 
dincoace sau dincolo, 
ordonare a senzaţiilor ochiului omenesc, 
dependentă de persoană în măsura în care este 
subiectivă, 
condiţionată social în măsura în care este 
obiectivă. 
arta nu este un mijloc de înfrumusețare, 
arta nu este o realizare afectivă. 
arta este doar ordine. 


clasic : 


în modulul teoriei logice a spațiului a lui 
euclid, 
gotic : 
în măsura unghiului ascuţit ca raster al 
pasiunii, 
renaştere : 


în secţiunea de aur ca regulă a echilibrului. 

arta a fost mereu doar ordonare. 

noi, cei de astăzi, vedem exclusiv prin artă 

recunoaşterea unei noi ordini obiective, 

stabilite pentru toți, 

manifest şi mijlocitor pentru o societate 

colectivă. 

astfel, teoria artei devine o sistematizare a 
legilor de ordonare 

indispensabilă oricărui creator. 

a fi artist nu mai este o meserie, 

ci vocaţia de a ordona. 


astfel, | 
arta bauhaus devine şi ea un mijloc 
experimental pentru o ordonare obiectivă. 


noua școală de arhitectură 

ca lăcaş de educaţie întru modelarea vieții 

nu ţinteşte o selecţie a celor dotați. 

ea nu preţuiește 

vioiciunea spirituală caracteristică maimuţelor 
ca pe un talent, 


ea este atentă la pericolul educării spirituale 
sectare : 

endogamie, egocentrism, înstrăinare de lume, 
îndepărtare de viaţă. 
noua şcoală de arhitectură 
este o staţie experimentală pentru aptitudini. 
undeva cineva este potrivit, 
viaţa nu respinge pe nimeni. 
fiecare ființă are în sînge 
aptitudinea pentru simbioză. 
astfel, educarea întru modelare îl cuprinde 
pe om în întregime. 
îndepărtează inhibiţia, depresiunea, refularea. 
înlătură pretextul, prejudecata, părerea 
preconcepută. 
ea reunește eliberarea creatorului 
cu aptitudinea 
de a se încadra în societate. 
noua teorie a arhitecturii 
este o teorie a cunoașterii existenței. 
ca teorie a modelării, 
ea este pentru armonie cîntarea cîntărilor. 
ca teorie despre societate, 
ea este o strategie a echilibrului, 
a forţelor cooperante și a forțelor individuale, 
în interiorul comuniunii de viață a unui popor. 
această teorie a arhitecturii nu este o teorie a 
stilurilor. 
nu este un sistem constructivist 
și nu este o teorie miraculoasă a tehnicii. 


ea este un sistem al structurii vieţii 

și clarifică, în egală măsură, însemnătatea 

fizicului, a psihicului, a materialului, a 
economicului. 


ea cercetează, delimitează și ordonează 
cîmpurile de forţă 


ale individului, ale familiei și ale societății. 

baza sa este cunoaşterea spațiului vital 

și ştiinţa despre periodicitatea cursului vieţii. 

distanța sufletească este la fel de importantă 
pentru ea 

precum intervalul măsurabil în metri. 

mijloacele sale de modelare sînt — 
întrebuințate conştient — 

rezultatele cercetării biologice. 

deoarece această teorie a arhitecturii este 

apropiată de viață, 

tezele sale sînt mereu schimbătoare. 

deoarece împlinirea sa este legată de viaţă, 

formele sale sînt la fel de bogate în conţinut 

precum viața însăși. 

„totul este să fii bogat“. 


în fine, orice modelare este condiţionată 
fatalmente 
de peisaj : 
pentru cel statornic acesta este unic 
şi irepetabil, 
opera sa este personală și localizată. 
dacă populaţiei în mișcare îi lipseşte acest 
complex al patriei, 
atunci opera sa este tipizată și standardizată 
superficial. 
a construi înseamnă prin forţa destinului 
a trăi conștient un peisaj). 
ca modelatori împlinim soarta peisajului. 


Frank Lloyd Wright 


CASA DE CARTON 
1930 


În realitate, toată această descriere, care poate 
fi plictisitoare în sine, este menită a arăta fără 
ocolișuri, cu delimitări clare, cît de timpuriu a 
existat, chiar aici la noi, un ideal de simplitate, 
organic transpus în lucrări, care a avut conse- 
cinţe istorice. 

Principalele motivații și indicaţii ar fi urmă- 
toarele (și pot spune că m-au bucurat toate în 
aceeași măsură) : 

Prima : Să reduci la maximum numărul păr- 
ților necesare unei case, precum și al camerelor 
separate, făcîndu-le să se adune ca un spațiu 
închis, dar împărțit în așa fel încît lumina, ae- 
rul și vederea să permeeze întregul, REHNE 
O senzaţie de unitate. 


A doua : Să asociezi clădirea, ca un doi: am- 
plasamentului său, prin extinderi, și să pui ac- 
centul pe planurile paralele cu terenul, nelă- 
sînd, totuși, planșeele să vină în contact cu 
terenul, în cea mai frumoasă parte a amplasa- 
mentului, păstrînd această parte frumoasă pen- 
tru a fi folosită în legătură cu viaţa casei. Pre- 
lungirea planurilor de nivel s-a dovedit utilă 
acestui scop. 


A treia : Să elimini conceptul de cameră-cu- 
tie și cel de casă ca reprezentind a altă cutie 
prin realizarea tuturor pereţilor sub formă de 
ecrane împrejmuitoare : plafoanele și planșe- 
ele, precum şi aceste ecrane împrejmuitoare, să 
treacă unele în celelalte, formînd o mare in- 
cintă de spaţiu, folosind numai subdiviziuni 
minore. 

Toate proporţiile casei să fie mai liberal umane, 
pierzînd cît mai puţin spaţiu în structura de 
rezistenţă, iar aceasta din urmă să fie cît mai: 
potrivită materialelor folosite. Numai astfel, 

întregul va deveni mai plăcut de locuit. Liberal 
este cuvîntul cel mai potrivit. Liniile drepte 
prelungite sau liniile cu o șerpuire naturală au 
fost utile în acest sens. 

A patra : Să scoţi subsolul insalubru din pă- 
mint, să-l plasezi în întregime la suprafaţă, 
servind ca un piedestal, nu foarte înalt, pentru 
partea locuibilă a casei, făcînd vizibilă funda- 
ţia, care va apărea ca o platformă de zidărie, 
de mică înălțime, pe care se va ridica clădirea. 


A cincea: Să armonizezi toate deschiderile 
necesare spre „exterior“ sau spre „interior“, la 
proporţii umane, și să le faci să pară cît mai 
naturale — independente sau în serie —, să 
se armonizeze schemei întregii clădiri. De obi- 
cei, acestea apăreau ca nişte „ecrane de lumină“ 
înlocuind pereţii deoarece întreaga „arhitec- 
tură“ a casei se concentra asupra modului de 
dispunere a acestor deschideri în ziduri, fiind 
grupate în jurul camerelor, ca nişte ecrane de 
închidere. Camera, ca atarc, reprezenta expresia 
arhitecturală esenţială și nici o gaură ce stră- 
pungea pereţii nu trebuia să apară precum gă- 
urile făcute într-o cutie, pentru că așa ceva a: 
fi fost contrar idealului „plastic“. A tăia niște 
găuri reprezenta un act de violenţă. 

A șasea : Să elimini, pe cît posibil, combina- 
rea diverselor materiale, în favoarea unuia sin- 
gur ; să nu folosesti nici un fel de ornament 
care nu emană din natura materialelor, în sco- 
pul măririi clarităţii și expresivităţii clădirii 
ca întreg, în ideea reprezentării unui spațiu 
de locuit, pentru ca prin concepția sa să se 
sublinieze caracterul revelator propriu al clă- 
dirii Construcțiile geometrice ce subliniază 
liniile drepte sînt proprii dispozitivelor meca- 
nice folosite de specialităţile din domeniul con- 
strucțiilor și, astfel, și interioarele preiau, în 
mod natural, acest caracter. 

A șaptea : Să realizezi toate instalațiile de 
încălzire, iluminat, canalizare în așa fel încît să 
devină elemente constructive ale clădirii. 

Aceste elemente utilitare devin arhitecturale și, 
în această încercare, se află idealul arhitecturii 
organice. 

A opta : Să înglobezi, pe cît posibil, ca arhi- 
tectură organică, mobilierul, făcîndu-l parte in- 
tegrantă a clădirii, proiectîndu-l cît mai simplu, 
pentru a se realiza industrializat. Și aici linii 
drepte şi forme cu muchii drepte. 

A noua : Să renunțţi la decorator. Acesta pre- 
feră numai linii curbe și înflorituri, în cazul în 
care nu știe altceva decît mobilă „stil“. 

Tot ce am spus mai sus era un lucru rațio- 
nal, în măsura în care cra, vorba de o arhitec- 
tură organică. Formele speciale îmbrăcate de 
această gîndire, prin sentimentele trezite, nu 
pot fi decît de ordin personal. Nu există acum 
nimic care să le ajute să fie ceea ce au fost 
cîndva. Totul a fost un lucru cît se poate de 
natural, provenind din condiţiile de moment. 
Numai timpul va dovedi dacă ele au ceva va- 
loros sau nu. 


Este stupid să spui în cinci rînduri ceea ce 
poți spune în trei. Este stupid să spui că ai 
nevoie de patru kilograme cînd, de fapt, iţi 
sînt suficiente și 1500 de grame. Cu toate 
acestea, a elimina cuvintele expresive, menite 
să intensifice sau să învigoreze sensul celor 
spuse sau scrise, nu reprezintă o simplificare. 
De o asemenea simplificare nu poate fi vorba 
nici în arhitectură — o asemenea eliminare 
poate însemna şi aici o prostie. În arhitectură, 
modificările expresive ale suprafeţei, sublinie- 
rea cursivei și, mai ales, a texturii unui mate- 
rial pot să facă realitatea mai grăitoare şi 
formele mai semnificative. Eliminarea poate îi, 
deci, aici tot atît de lipsită de sens ca și ela- 
borarea excesivă și, din păcate, de mult ori se 
si întîmplă acest lucru. Orice nebun este un 
exemplu potrivit al acestei idei. 

A şti la ce să renunți şi ce să reţii, acolo unde 
trebuie şi cum trebuie — asta înseamnă să fi 
fost învăţat să apreciezi valoarea simplităţii. 

De aici, avînd perspectiva unui efort continuu 
și de durată, în sensul unei arhitecturi organice, 
vă pot asigura din nou, avind această expe- 
riență iniţială, că liniştea reprezintă răsplata 
advăratei simplităţi și că simplitatea organică 
sigur va produce liniștea. Liniştea reprezintă 
cea mai mare calitate a artei care poartă nu- 
mele de arhitectură şi care este tot atît de im- 
portantă ca integritatea, reprezentînd, totodată, 
răsplata acesteia. Simplitatea poate fi, fără 
grijă subliniată și preţuită ca un ideal spiri- 
tual, dar atunci cînd estecu adevărat atinsă, 
asa cum se întîmplă cu „crinii de cîmp“, atunci 
este ceva care vine de la sine, ceva născut 
spontan din natura lucrului care se cere făcut. 
În plus, simplitatea este răsplata reală a sim- 
țirii delicate și a gîndirii drepte în elabo- 
rarea unui principiu, pînă la atingerea scopului 
practic. 

Astăzi, un scaun este o mașină pe care stai. 

O casă este o maşină în care locuiești. 

Corpul omenesc este o mașină care functio- 
nează cu voinţă. 

Un copac este o maşină care rodește. 

O plantă este o mașină care face flori şi se- 
minte. 

Și, aşa cum am mai spus înainte, o inimă 
este o pompă aspirantă. 

Cum vă amuză această idee ? 

Deci, să judecăm acum, la adevărata sa va- 
loare, afirmația că: „tehnica este totul“. De 
ce să nu mergem mai departe şi să decla- 
răm că „forma este rezultatul funcţiei“ și să 
demonstrăm acest deziderat? A spune că 
„forma este rezultatul funcţiei“ reprezintă o 
afirmație nu numai profundă, ci și mai clară, 
definind mai cuprinzător ceea ce vrem să ex- 
primăm, deoarece, afirmînd acest lucru, atin- 
gem chiar miezul problemei noastre. Se prea 
poate ca funcţia să fie rezultatul formei (după 
cum s-ar putea afirma deopotrivă), cu toate că 
ne vine mai ușor să pornim de la prima afirma- 
ție, tot așa cum ne este mai ușor să stăm în pi- 

cioare și să dăm âfirmativ din cap decit să stăm 
în cap și să dăm afirmativ din picioare. Să nu 
uităm că simplitatea universului este în mod 
esențial diferită de simplitatea unei maşini. 

O nouă semnificaţie în arhitectură implică 
apariția unor noi materiale care determină 
forma și textura elementelor, presupuniînd o 
simtire nouă, care împreună se pot denumi, în 
cele din urmă, „ornament. Cu toate acestea, 
„decorația“ trebuie dirijată în propriul său sens, 
pentru a i se reda înţelesul pierdut, în cazul îr: 
care vrem să o păstrăm. Deoarece „decorația“ 
a fost recunoscută ca atare și instaurată în 
mod ambițios, în sine, ca fiind decorație, s-a 
ajuns la o înlocuire provizorie cu un expedient, 
dacă îl privim sub aspectul idealului de arhi- 
tectură organică. Orice decorație a unei case 
este, în sine, un surogat arhitectural, indife- 
rent cît de bine ar fi executată, în afara cazu- 
lui în care așa-numita decorație face parte din 
proiectul arhitectului, atît sub raportul concep- 
ţiei, cît şi al execuţiei. 


El Lissitzky 
SUPRASTRUCTURA IDEOLOGICĂ 
1930 


Prezentăm aici cîteva secvențe ale procesului 
vieții, care — născută abia din revoluție — 
numără mai puțin de cinci ani. În acest timp, 
în simțirea şi în conștiința noii noastre gene- 
rații de arhitecți au prins rădăcini cerințele 
superioare impuse de revoluția culturală. Ar- 
hitectului nostru i-a devenit limpede faptul 
că prin munca sa, el ia parte în calitate de co- 
laborator activ la construirea noii lumi. Pentru 
noi opera unui artist nu are nici o valoare „în 
si pentru sine“, nici un scop în sine, nici o fru- 
musețe proprie, toate acestea le dobîndește 
doar prin relația față de comunitate. În crearea 
oricărei mari opere participarea arhitectului 
este evidentă, iar participarea comunității la- 
tentă. Artistul, cel care creează, nu inovează 
gratuit. De aceea, prin „reconstrucţie“ înțele- 
gem depăşirea confuzului, a ,„tainicului“ şi a 
haoticului. 


9 


În arhitectură, ca şi în întreaga noastră viață, 
năzuim să realizăm o ordine socială, adică să 
ridicăm instinctivul la nivelul conştiinţei. 


Suprastructura ideologică apără și asigură 
munca. Drept bază pentru înnoirea care tre- 
buie să fie întreprinsă în arhitectură am men- 
ționat la început reconstrucţia  social-econo- 
mică. Ea este singurul punct clar de plecare, 
dar ar fi greșit să explicăm. relațiile atît de 
simplist. Viaţa, creşterea organică, este un pro- 
ces dialectic, care susține simultan un „da“ 
(plus) și un „nu“ (minus). Tot ceea ce ia ființă 
este o parte a procesului vieţii sociale, este ur- 
marea unor anumite realităţi și se răsfrînge în 
continuare asupra intentiilor care sînt pe cale 
să apară. Pe baza celor ce au luat. naștere se 
constituie o ideologie, un mod de a concepe, se 

constituie sensuri și relații care apoi iradiază 
asupra celor în devenire. Putem să urmărim 
aici acest proces dialectic în evoluția arhitec- 
turii noastre. 

1. Distrugerea  tradiţionalului.  Înăbușirea 
producţiei materiale în ţară. Setea de super- 
producţie. Primele vise de atelier. Se consti- 
tuie o ideologie cu două cerinţe fundamentale 
pentru întreaga dezvoltare ulterioară: ele- 
mentul și inovaţia. Ca să corespundă timpu- 
lui nostru, o lucrare trebuie să includă o ino- 
vaţie. Epoca noastră reclamă configurații care 
să ia naștere din forme elementare (geometrie). 
Lupta cu estetica haoticului continuă. Se cere o 
ordonare conştientizată. 

2. Începutul reconstrucției. Mai întîi în indus- 
trie și în producţie. Datele concrete reclamă o 
confruntare. Noua generaţie însă a crescut în- 
tr-o epocă lipsită de arhitectură, nu are sufici- 
entă experienţă, dispune de puţină autoritate și 
nu a devenit încă academie. În lupta pentru 
comenzi în construcții, ideologia ei s-a îndrep- 
tat spre utilitarul primar, spre finalitatea pură. 
Cuvîntul de ordine: „constructivism“, „tunc- 
ționalism“. Între inginer şi arhitect se pune un 
semn de egalitate. În ambele cazuri, fie mașină, 
fie arhitectură, se consideră posibilă soluţia re- 
zultată din aceeași formulă algebrică, dintr-o 
formulă în care doar „necunoscuta“ x ar fi de 
aflat prin aceeaşi metodă. Arhitectului trebuie 
să-i apară automat rezultatul, precum ingine- 
rului. Se consideră necesar doar să se introducă 
noi construcții și materiale de construcţie, spe- 
rindu-se astfel într-o operă ca rezultat spontan. 


3. Prima perioadă de reconstrucţie pretinde 
concentrarea forţelor din sfera revoluţiei social- 
economice în vederea adîncirii revoluţiei cultu- 
rale. În complexul general al unei culturi fac- 
torii fizici, psihici și emoţionali sînt insepara- 
bili. Arta este recunoscută prin calitatea ei de a 
ordona, de a organiza și de a activiza conștiința 
prin încărcături de energie emoțională. Arhi- 
tectura este considerată o artă călăuzitoare, iar 

atenţia comunităţii se îndreaptă către ea. Pro- 
blemele arhitecturii devin probleme ale mase- 
lor. Visele de atelier ale începutului își pierd 
caracterul individual şi dobîndesc o bază so- 
cială solidă. Împotriva „utilitariştilore se ridică 
din nou „formaliștii“. Aceștia din urmă afirmă 
că arhitectura nu este acoperită de conceptul de 
„muncă inginerească“. A rezolva finalitatea 
utilitară, a construi un volum care să functio- 
neze corect, într-un anumit scop, constituie nu- 
mai o parte a problemei. Cealaltă parte este 
aceea de a organiza corect materialul, de a re- 
zolva latura constructivă. O operă de arhitec- 
tură se naște însă numai atunci cînd întregul 
devine viu ca idee a spaţiului, ca modelare care 
să exercite un anumit efect asupra psihicului 
nostru. Pentru aceasta nu este îndeajuns să fii 
un om modern, mai curînd este necesar ca ar- 
hitectul să stăpinească pe deplin mijloacele de 
expresie ale arhitecturii. 

Astfel, aceste trei perioade pot fi şi mai 
restrîns rezumate : | 

a) Negarea artei ca o chestiune exclusiv emo- 
țională, individuală, romantic-izolată. 

b) Creaţie „obiectivă“, în speranţa tacită că 
produsul rezultat va fi, în cele din urmă, con- 
siderat operă de artă. | 

c) Crearea conștientă şi consecventă a unei 
arhitecturi care, pe o bază obiectiv-științifică 
prelucrată anterior, să exercite un efect artistic 
închegat. 

Această arhitectură va ridica în mod activ 
nivelul general de trai. 

Aceasta este dialectica devenirii noastre, care 
ajunge la afirmație prin negaţie ; ea a topit fie- 
rul vechi și a recopt oţelul nou. 


Ludwig Mies van der Rohe 


NOUA EPOCĂ 
1930 


Noua epocă este un fapt; ea există cu totul 
independent dacă îi adresăm un „da“ sau „nu“. 
Ea nu este însă nici mai bună nici mai rea de- 
cît orice altă epocă. Ea este un dat pur și în 
sine indiferentă la valori. De aceea, nu voi ză- 
bovi îndelung asupra încercării de a face inteli- 
gibilă noua epocă, de a-i prezenta relaţiile și de 
a-i dezvălui structura intrinsecă. 

Nu vom supraaprecia nici problema mecani- 
zării, a tipizării şi a normării. 

Vom accepta apoi, ca fapt, schimbarea rela- 
ţiilor economice și sociale. 

Toate aceste lucruri își urmează cursul pre- 
destinat și orb în faţa valorii. 

Decisiv va fi numai cum ne vom dovedi, in 
aceste condiţii, valoarea. 

Abia aici încep problemele spiritului. 

Este vorba nu de „ce, ci numai şi numai de 
„cumé, 

Că producem bunuri sau cu ce mijloace le 
fabricăm, aceasta, din punct de vedere spiri- 
tual, nu spune nimic. 






iu] TI 





Ludwig Mies van der Rohe 


Planul pavilionului german la Expoziția înternaţio- 
nală, Barcelona, 1929 

Că ridicăm clădiri extinse pe verticală sau 
pe orizontală, din oţel şi sticlă, aceasta nu 
spune nimic despre valoarea acestor construcții. 

Că în urbanizare se urmărește centralizarea 
sau descentralizarea, aceasta este o problemă 
practică, însă nu una axiologică. 

Însă tocmai chestiunea valorii este cea hotă- 
ritoare. 

Trebuie să instaurăm noi valori, să prezentăm 
scopuri de ultimă instanţă pentru a dobîndi 
criteriile de măsură. 

Căci sensul şi îndreptăţirea fiecărei epoci, 
deci și ale epocii noi, rezidă numai și numai în 
faptul că epoca oferă spiritului premisa, posi- 
bilitatea de existenţă. 


Frank Lloyd Wright 


CĂTRE TINĂRUL ARHITECT 
1931 


Centrul arhitecturii rămîne acelaşi, deşi, fie 
nemărturisită sau mascată fără dibăcie, fru- 
musețea este, ca și altă dată, adevăratul scop 
al încercărilor arhitecturale moderne și raţio- 
nale, deoarece frumuseţea rămîne caracteristica 
esenţială a arhitecturii în sine. Totuşi, astăzi, 
datorită cuceririlor științei, omul modern per- 
cepe frumuseţea mai clar, ca reprezentind o 
ordine integrală, inspirată de sensibilitatea 
umană ; o ordine înţeleasă de rațiune şi execu- 
tată de către știință. Da, prin mijlocirea unei 
tehnici mai avansate, se poate ajunge acum la 
o ordine integrală, superioară oricărei alte or- 
dini existente. O dată cu stabilirea ordinii in- 
tegrale se poate percepe ritmul armoniei im- 
plicate. A fi armonios înseamnă a fi frumos în 
sens rudimentar : o platformă care te poate 
lansa către infinitul în mișcare, pe care-l re- 
prezintă prezentul. Deci, prima mare necesitate 
a arhitecturii moderne o constituie  simţirea 
acută a ordinii ca element integral. Cu alte cu- 
vinte, forma în sine, în relaţie corespunzătoare 
de ordine cu scopul sau funcţia urmărită ; păr- 
tile componente în sine, în ordine faţă de 
formă ; materialele și metodele de lucru, în 
ordine faţă de primele două ; un fel de integri- 
tate naturală — integrarea fiecărui element în 
tot și regăsirea întregului în fiecare element. 
Aceasta este noua ordine strictă. 

Atunci, prin ce diferă această nouă ordine 
de cea veche ? Doar prin faptul că vechea or- 
dine a luat-o razna, a fost trădată de „cultură“ 
şi indusă în eroare de către istorici. În orice caz, 
simplitatea organică, pentru a fi astfel atinsă, 
ca ceva nou, înseamnă redescoperirea simplită- 
ţii universului, care este cu totul diferită de 
simplitatea unei mașini, tot aşa cum arta de a 

exista în lume nu este același lucru cu falsa 
existenţă. 


Este un lucru evident faptul că arhitectura 
americană nu poate fi o arhitectură de imita- 
ţie, în ciuda normelor false. Este tot atît de 
evident faptul că nici arhitectul care imită nu 
poate fi liber şi nici arhitectura de imitație — 
primul este sclavul, iar cealaltă de-a pururi în 
robie. Este un lucru sigur faptul că arhitec- 
tura liberă trebuie să reprezinte o devenire 
din sine — să reprezinte o integritate sau, 
după cum ne exprimăm azi în limbaj arhitec- 
tural, ea trebuie să reprezinte ceva „organic“, 
Din acest motiv, dacă nu din alte considerente, 
arhitectura modernă nu poate fi o „modă“ și 
nu va ma fi vreodată „un stil“. Trebuie săo 
apărăm de aceste două pericole dacă nu vrem 
ca să se instaleze din nou senilitatea pentru 
un alt ciclu de treizeci de ani. 


În speţă, ai putea întreba ce înseamnă cu 
adevărat „modern“ în arhitectură ?... Răspunsul 
este energie — cu alte cuvinte, resurse mate- 
riale — aplicată în mod direct în vederea 
atingerii scopului propus. Într-adevăr, arhitec- 
tura modernă înseamnă energia aplicată direct 
pentru atingerea scopului urmărit prin con- 
struirea unor clădiri, în același sens în care 
aplicăm această energie în construirea unui 
avion, a unui transatlantic sau automobil. 
Deci, este un lucru destul de firesc pen- 
tru tinerii arhitecţi să considere că, dincolo de 
acceptarea consecinţelor caracterului direct și 
integral al activităţii lor, clădirea construită 
trebuie să fie, în sine, asemenea maşinilor- 
unelte sau a mașinilor de zbor, de război sau 
de abur sau a oricăror alte dispozitive. Cu 
toate acestea, există o diferenţă esenţială (di- 
ferenţă ce ascunde tot miezul problemei) între 
o maşină şi o clădire. O clădire nu este nici 
un dispozitiv, nici un mijloc de acţionare. Clă- 
direa, ca arhitectură, se naște din sufletul 
omului, în permanentă legătură cu pămîntul, 

prietenă a copacilor, reflectare adevărată a 
omului în lumea propriului său spirit. Clădi- 
rea sa este, deci, un spaţiu ideal, în care omul 
își caută refugiu, odihnă și liniște pentru trup 
şi, mai ales, pentru mintea sa. Deci, clădirile 
noastre, din secolul maşinilor, trebuie să fie 
aidoma unor mașini numai în măsura în care 
și maşinile trebuie să arate ca nişte clădiri. 


Am văzut deja că ori de cite ori arhitectura 
a fost valoroasă, ea a fost și modernă, și ori 
de cîte ori arhitectura a fost modernă, singu- 
rele valori păstrate au fost cele umane. Repet 
faptul că arhitectura modernă, înţeleasă în 
acest sens profund, reprezintă o noutate nu 
numai pentru un novice şi că principiile care 
ne conving astăzi că sint moderne sînt ace- 
leași care i-au convins și pe franci, pe goți, pe 
indieni, pe mayaşi și pe mauri. Este vorba de 
aceleași principii care îi vor convinge și pe 
atlanții re-născuţi. Dacă există o arhitectură 
pe Marie sau pe Venus — și există, există ar- 
hitectura planetei Marte și Venus, cu siguranţă 
— se aplică și în acest caz aceleaşi principii. 

Principiile sînt universale. 

Dacă vei aborda aceste principii din interior 
vei observa că numeroase tradiţii care au fost 
secătuite prin folosire, pînă la dispariţia lor 
prin emulaţie, nu s-au ridicat niciodată la cota 
principiului, ca să spunem astfel, ci au fost 
zăgăzuite de morbul educaţiei, din impotenţă, 
din zdrobitoare obișnuință sau mai știu eu ce. 
Arhitectura modernă le recunoaște astăzi drept 
O povară și își adună puterile pentru a se eli- 
bera de ele și de cei ce insistă ca acestea să 
fie folosite și păstrate. În aceasta constă, și 
trebuie să recunoaştem cu satisfacţie acest 
lucru, importanța contribuției așa-numitei 
mișcări moderniste. 


Nici o raţionalizare a mașinilor şi nici o re- 
ducere la factorii comuni ai esteticii nu pot 
eluda faptul că arhitectura s-a născut şi nu a 


fost făcută — faptul că ea creşte din sine şi 
trece în lucrurile pe care le reprezintă, ca o 
devenire. Aceste forme pe care le ia trebuie 
să reprezinte generări spontane produse de 
materiale, metode constructive şi mobiluri. 
Creierul reprezintă o extraordinară unealtă, 
dotată cu o extraordinară dexteritate ; cu toate 
acestea, în arhitectură ne preocupă concepția, 
viziunea proprie a frumuseţii specifice unităţii, 
aşa cum sint viețile oamenilor trăite aici, pe 
pămînt, în interdependenţă unele cu altele. 
Arhitectura organică urmăreşte o înţelegere 
superioară a utilului și un simț mai delicat de 
confort, exprimate prin simplitatea organică. 
Acest lucru este ceea ce ar trebui să numeşti 
tu, tinere, arhitectură. Utilul şi confortul, pen- 
tru a se armoniza cu acest sens dat arhitectu- 
rii, trebuie să devină satisfacţii spirituale prin 
care sufletul își află utilitatea subtilă şi ajunge 
la o mulţumire şi la o linişte permanentă. 
Deci, arhitectura se adresează sufletului, ase- 
menea poeziei. În acest secol al maşinilor, 
pentru exprimarea acestei poezii care este ar- 
hitectura — ca în orice alt secol, de altfel —, 
trebuie să înveţi limba organică a lucrurilor 
naturale, care este întotdeauna și limba noului. 
Pentru a cunoaşte o limbă străină trebuie să-i 
știi alfabetul. Alfabetul în arhitectură, în se- 
colul nostru, al maşinilor, reprezintă caracte- 
rul natural al oţelului, al sticlei și al betonului 
din construcția noastră, caracterul natural al 
maşinilor folosite ca unelte, precum și carac- 
terul natural al materialelor care se vor folosi 
în construcţia respectivă. 

Deci, ce este această limbă ? 

Epuizarea materială a arhitecturii — arhi- 
tectura care este limba inimii noastre — a fost 
rezultatul preluării forţate a artificialului, ar- 
hitectura acumulînd,  năpăstuită și nefericită, 
fetișismul produselor tehnice, fie că este vorba 
de aparate mecanice sau sentimente mecanice. 
Afinităţile,  precumpănitor istorice, folosite 
drept instruire standard, au dus la confunda- 

rea artci cu arheologia. În cadrul acestei con- 
fuzii academice nu am fost capabili să culti- 
văm acele principii care fac ca arhitectura să 
crească, precum o floare a minţii, din propria 
noastră natură, așa cum cresc florile din pă- 
mint. 


Pentru a face arhitectura să crească trebuie, 
deci, să îți dai seama că puterea esenţială a 
civilizaţiei noastre nu se va putea niciodată 
exprima sau chiar servi drept capital, mult 
timp de acum încolo, dacă vom folosi acei 
termeni vagi, rezultați din reducerea la factori 
comuni sau chiar din mecanizarea unei arte. 
Dacă vrei să crezi cu adevărat în esenţa arhi- 
tecturii, oricît de vastă ar fi sfera ei, vei înțe- 
lege că maşina reprezintă o unealtă de lucru 
inegalabilă ; în caz contrar, vei înțelege că 
orice mașină reprezintă sterilitatea pură. An- 
grenat în lupta acerbă pentru noi tehnologii, 
nu îţi vei putea da seama întotdeauna că nu 
poţi anihila în tine dragostea pentru evadarea 
din real, deși vei face un efort pentru a evada, 
și vei ajunge la sentimentalismul sau senilita- 
tea noastră prezentă, imagine a existenței 
noastre sterpe, care durează de ani de zile. 


Arhitectura reprezintă adevărata tulpină a ci- 
vilizaţiei însăși. Ea are nevoie de timp pentru 
a se dezvolta și începe să fie arhitectură 
numai atunci cînd este construită de gîndire, 
adică atunci cînd reprezintă o sinteză realizată 
de la un punct de plecare raţional, pentru ca 
apoi să se dezvolte cu adevărat modern, tot 
atît de firesc precum respirăm. 


Într-adevăr, arhitectura modernă este o arhi- 
tectură tînără — bucuria tinereţii trebuie să-i 
dea viaţă. Dragostea pântru tinereţe, pentru 
tinerețea eternă, trebuie să creeze și să păs- 
treze această arhitectură. Ea trebuie înţeleasă 
ca o arhitectură înţeleaptă, dar nu atit înţe- 
leaptă, cît cumpătată și gînditoare, neavînd 
atît știință cît sensibilitate, asemenea nu atit 

unei minunate maşini de zbor, cît unei minu- 
nate tălmăciri a imaginației noastre. 

Chiar așa stau lucrurile, tinere. Gindeșşte-te 
că o casă nu este nimic altceva decît o mașină 
în care vieţuieşti, tot așa cum, după aceleași 
precepte, inima este o pompă aspiratoare. Se 
poate vorbi de un om sensibil numai atunci 
cînd conceptul inimii, descris mai sus, dispare. 

Giîndește-te bine că o casă este o maşină în 
care  viețuieşti, cu toate că se poate vorbi 
despre arhitectură numai în momentul în care 
acest concept al casei dispare. Întreaga noastră 
viaţă reprezintă un proces tehnologic în sens 
limitat şi, totuşi, acest proces nu dă viaţă ni- 
mănui, luat ca atare. Maşinile au apărut ca 
maşini datorită omului şi nu altfel. Este de 
dorit să pornești de la general la particular. 
Deci, să nu începi raţionamentul pornind de 
la maşină la viaţă. Mai bine, hai să gîndim 
lucrurile pornind de la viaţă la mașină. Unel- 
tele, armele, automatele — reprezintă toate 
produse ale tehnicii. Cîntecul, opera de artă, 
edificiul reprezintă revărsări calde ale inimii 
omenești — bucuria omului prin triumful vie- 
ţii : o sclipire de o clipă a infinitului. 

Această sclipire sau viziune face ca arta să 
aparţină trăirilor intime și să fie, deci, invio- 
labilă, iar în timpul nostru, pot să te asigur, 
nu numai că nu este lipsită de personalitate, 
dar este chiar mult mai personală decît a fost 
vreodată. 

Arhitectura exprimă viaţa omului, spre deo- 
sebire de maşină sau de oricare alte produse 
ale tehnicii. Produsele tehnicii nu fac decît să 
înlesnească viaţa. 

Lipsa de discernămiînt în a distinge între un 
produs tehnic și viaţă este de condamnat, pen- 
tru că a dus la apariția acelor orori unice, 
pseudoclasice, din America. Şi, totuşi, arhitec- 
ţii noștri „moderni“ renumiţi continuă să se 
ocupe de învelirea cu piatră și cărămidă a ca- 
drelor metalice din marile oraşe americane. 
În loc de a corecta în mod radical această gre- 

șeală, vom fi nevoiţi, oare, ca, printr-o ase- 
menea exprimare superficial estetică, deghi- 
zată în ceva nou, să asistăm la aceeași crasă 
neînțelegere a principiilor arhitecturii, și vom 
fi iarăși pedepsiţi, pentru un alt ciclu de trei- 
zeci de ani, de data aceasta, cu un surogat 
tehnic folosit ca produs al produsului ? Dacă 
așa stau lucrurile, de-ar fi să alegem între o 
arhitectură ca proteză tehnică pentru senti- 
mente și o arhitectură ca produs tehnic meca- 
nic sau chiar ca surogat estetic ca atare, sub 
forma unui produs tehnic de arhitectură, ar fi 
spre binele Americii să alegem arhitectura ca 
produs tehnic mecanic. După aceea, însă, ar- 
hitectura organică va fi nevoită să se dezvolte 
într-un univers restrîns, propriu. În acest uni- 
vers propriu al ci, linia continuă și planul 
simplu vertical, lipsit de imaginaţie, al cutiei, 
își găsesc locul, așa cum covorul își are un loc 
bine stabilit pe pardoseală, cu toate că pa- 
siunea pentru stilpii aparenţi, cu funcţie de 
rezistență, nu mai are ce căuta aici. Planul 
orizontal, agăţat pe toată suprafaţa sa de te- 
ren, vine să întregească, în arhitectura orga- 
nică, simţirea unor forme care nu „închid“ 
interiorul într-o cutie, ci exprimă spaţiul cu 
imaginaţie. Acest lucru este modern. 

În arhitectura organică, linia dreaptă conti- 
nuă se întrerupe și devine punciată acolo unde 
încetează pura necesitate și, astfel, face posi- 
bilă pătrunderea în interior a unui ritm anume, 
pentru a conferi  sugestiei propriile valori. 
Acest lucru este modern. 

În arhitectura organică, conceperea unei clă- 
diri își are un punct de pornire, înaintînd apoi 
spre expresia incidentală, ca într-o poză, dar, 
spre deosebire de o poză, ea nu pornește de 
la expresia incidentală, pentru a se retrage 
apoi, împleticindu-se. Acest lucru este modern, 

Cu privirea obosită de locuri  anoste prin 
aroganța lor repetată, din care lumina este 
respinsă de suprafeţe oarbe sau cade depri- 
mant, intrîind în găurile ce le străpung, arhi- 


378 


tectura organică îl aduce iarăși pe om în fața 
naturii, cu jocurile ei de umbre și de adincime 
a umbrelor, descoperind, pentru ochi, noi un- 
ghiuri de gindire umană firească și de simţire 
naturală, care se înfățișează imaginaţiei sale 
pentru a fi analizate. Acest lucru este modern. 

Senzaţiu spaţiului interior ca o realitate în 
arhitectura organică se coordonează cu posibi- 
lităţile mult mai mari oferite de materialele 
moderne. Clădirea se află acum înţeleasă în 
acest spirit al spaţiului interior; incinta nu 
mai este definită în termeni simpli de acoperiș 
sau ziduri, ci ca spaţiu „ecranizat. Această 
realitate este modernă. 

Deci, în adevărata arhitectură modernă, sen- 
zaţia suprafeței și a volumului dispare în lu- 
mină sau în transformări ce o combină cu 
forţă. Acest tip de prefacere este expresia, tot 
atit de valabilă, a principiului energiei dirijate 
către un scop care se poate verifica în orice 
produs sau maşină modernă. Totuşi, arhitec- 
tura modernă dă glas unei sensibilităţi umane 
superioare, a spațiului inundat de soare. Clă- 
dirile realizate organic implică puterea și fra- 
gilitatea piînzei de păianjen, clădiri caracteri- 
zate prin lumină, hrănite de legătura firească 
cu împrejurimile,  îngemănate cu pămîntul. 
Acest lucru înseamnă modern ! 

În loc de concluzie, înainte de a-mi lua ră- 
mas bun de la tînărul arhitect, îl sfătuiesc să 
nu uite următoarele orientări și mijloace : 

1. Uită de stilurile arhitecturii universale, 
considerîndu-le utile doar ca modalitate isto- 
rică valabilă la un moment dat. 

2. Să nu faci arhitectură pentru un salariu, 
ci numai dacă iubești arhitectura în sine, ca 
fiind un principiu viu,  pregătindu-te să fii, 
față de ea, tot atît de sincer și de cinstit ca 
faţă de mama ta, de camaradul tău sau faţă 
de tine însuți. 

3. Priveşte cu neincredere școala de arhitec-- 
tură, ca reprezentind numai un exponent al 
tehnicii. 

4. Mergi pe șantier unde poţi vedea în 
funcţiune utilajele şi metodele folosite la con- 
struirea clădirilor moderne sau chiar rămîi. pe 
șantier, în mod direct și simplu, pînă vei 
putea trece: în proiectul clădirii, ca venind de 
la sine, natura modului în care se execută clă- 
direa respectivă. 

9. Imediat, începe să te obișnuiești cu între- 
barea „de ce ?“, pe care să ţi-o pui în legătură 
cu orice rezultat obținut, indiferent dacă 
acesta îți este sau nu pe plac. 

6. Nu prelua nimic ca fiind de la sine înţe- 
les frumos sau urit, ci disecă clădirea în bucă- 
tele, punîndu-i sub semnul întrebării fiecare 
calitate. Învață să faci deosebirea între ceea ce 
este ciudat și ceea ce este frumos. 

7. Formează-ţi deprinderea de a gîndi ana- 


litic — analiza va face, în timp, ca sinteza să 
devină un reflex de gîndire. 
8. „Giîndeşte în elemente simple“ — după 


cum obişnuia să spună fostul meu maestru —, 
înţelegînd prin aceasta reducerea întregului în 
părţile componente, cu mijloacele cele mai 
simple, revenind apoi la principiile de bază. 
Să faci acest lucru pentru a porni de la ge- 
neral la particular și niciodată să nu le încurci 
sau să le confunzi între ele sau să te confuzi 
pe tine cu ele. 

9. Abandonează ca pe o otravă acea idee 
americană a „profitului rapid“. A-ţi face de- 
butul în arhitectură încă „ne-coptit înseamnă 
a-ţi: vinde dreptul de a te naște ca arhitect, 
în schimbul unei mese bune, sau să mori pre- 
tinzînd doar că eşti arhitect. 

10. Pregătește-te în tihnă. O perioadă de 
pregătire de zece ani, înainte de a te apuca să 
faci o casă, este destul de puţin pentru un 
arhitect dacă vrea să se ridice „peste medie“, 
în adevăratul sens al cuvîntului, atît ca va- 
Jloare, cît și ca practică arhitecturală. 


11. Apoi, pleacă cît mai departe posibil de 
locul de. baștină, pentru construirea primelor 
clădiri. Doctorul își poate îngropa greșelile, 

pe cînd arhitectul nu poate decît să-şi sfătu- 
jască clientul să planteze nişte iederă. 


12. Priveşte cu aceeași plăcere şi constru- 
irea unui coteţ și pe aceea a unei catedrale. 
Mărimea proiectului este un lucru neînsemnat 
în artă. Ceea ce contează în realitate este cali- 
tatea personalităţii rezultate. Această persona- 
litate poate fi prea mare sau prea mică pentru 
spaţiul propus. 


13. Nu participa, sub nici un motiv, la nici 
un concurs de arhitectură, decit la începutul 
carierei. Nici un concurs nu a dat vreodată 
lumii ceva ce s-a dovedit valoros ca arhitec- 
tură. Juriul reprezintă o medie de elită. Pri- 
mul lucru pe care-l va face acest juriu va fi 
parcurgerea rapidă a tuturor proiectelor, după 
care le va arunca la coș pe cele mai bune și 
pe cele mai proaste, astfel încît, din media ră- 
masă, să poată selecta o medie a mediei. Re- 
zultatul clar al oricărui concurs este o medie 
a mediei mediilor. 


14. Fereşte-te de vinătorul de planșe. Acela 
care va fi alături de tine, în propriul său in- 
teres, în căutarea de idei pentru el, nu va fi 
un client serios. 

Nu este de dorit să comercializezi totul în 
viaţă, numai pentru că soarta te-a aruncat 
în secolul maşinilor. De exemplu, acum arhi- 
tectura bate străzile orașului ca o prostituată 
pentru că „a căpăta de lucru“ a devenit prin- 
cipiul suprem în arhitectură. În arhitectură 
lucrarea trebuie să-și găsească omul şi nu 
omul lucrarea. În artă, lucrarea și omul sînt 
prieteni, nici unul nu se poate vinde sau cum- 
păra, în schimbul celuilalt. În sfîrşit, pentru 
că toate cele discutate pînă acum presupun 
un tip mai înalt și mai special de integritate, 
păstrează-ți propriul ideal de cinste atît de 
nealterat, încît cea mai dragă ambiţie din 
viaţă să fie, pentru tine, aceea de a te putea 
numi un om cinstit şi să te poți privi în 

oglindă. Păstrează-ţi idealul de onestitate lao 
cotă atît de înaltă, pe care să nu o poţi atinge 
niciodată, întru totul. 

Respectă o capodoperă — acesta este cel mai 
mare respect față de om. Nici o calitate nu 
este astăzi mai prețioasă și, în același timp, 
mai necesară. | 


Hugo Hăring 

OBSERVAȚII 

ASUPRA LATURII ESTETICE 

A NOII CONCEPȚII DESPRE CONSTRUIRE 
1931 


După ce în perioada de naştere a noii concep- 
ţii a fost ignorată și ocolită, chiar ușor sub- 
apreciată, latura estetică, deci problema aspec- 
tului construcțiilor, este din nou luată în con- 
siderare. Nu ne-am îndoit nici o clipă de faptul 
că problema aspectului noilor construcţii con- 
stituie un element important al noii mișcări, 
deși noua concepţie a fost prezentată, pe drept 
cuvînt, drept o problemă structurală și nu una 
estetică, aşa cum și lupta pentru afirmarea 
noilor principii a fost dedicată importanţei 
laturii structurale. 

Azi cerința de bază a noii mişcări este în 
general recunoscută: primează exigenţele 
funcționale ale construcţiilor în detrimentul 
exigenţelor faţă de expresie, care sînt, de fapt, 
considerate drept o funcţie a exigențelor func- 
tionale și nu principii independente. În aceste 
condiţii capătă amploare criticile față de ex- 
presia creaţiilor născute ca forme funcţionale. 

Prezenţa vizuală a noilor forme nu mulţu- 
meste întotdeauna. Atunci cum ne putem 
apropia de problema modelării ? Din punctul 
de vedere al noii concepții, principala între- 
bare care se pune se referă la relaţia dintre 
problema expresiei și forma rezultată din res- 
pectarea exigențelor funcţionale. O creaţie ar- 
tistică poate exista independent de ideea for- 
mei funcționale sau forma de dragul unei ex- 
presii depinde de forma realizată de dragul 
unui scop ? 


Adolf Loos și Josef Frank admit forme ale 
expresiei străine de obiect doar atîta timp cît 
ele nu diminuează performanțele funcționale 

ale acestuia. Acesta este un punct de vedere 
periculos, căci astiel apare din nou posibilita- 
tea de decorare a obiectelor, permiţind în 
final ca decorația să urmeze căi proprii. 

Un alt punct de vedere aparţine lui Cor- 
busier. În concepţia lui, frumuseţea formei 
funcţionale își are originea în formele geome- 
trice, din care se compune — în opinia lui — 
forma funcţională. Fără îndoială, acesta este 
un punct de vedere eronat, pentru că între 
forma funcţională şi figurile geometrice de 
bază nu există nici o legătură. Acolo unde, de 
obicei din motive tehnice, forma funcţională 
este identică cu figuri geometrice, acestea nu 
reprezintă nimic esenţial, ci doar un tipar im- 
pus formei funcţionale. Dar cum Corbusier a 
așezat întotdeauna geometria la baza oricărei 
modelări artistice e firesc ca el să pretindă 
geometrizare şi în numele frumuseţii. Dar, în 
același timp, el admiră automobilul şi avionul; 
două obiecte care se sustrag în mod evident 
geometrizării, ceea ce este un paradox, e ade- 
vărat cu efecte pozitive în lumea artisticului, 
dar inadmisibil în lumea non-artisticului. Cum 
însă latura estetică a noii concepţii se află sub 
influența energiei artistice corbusiene şi cum: 
de-a lungul vremii el a neglijat tot mai mult 
latura non-artistică în favoarea celei estetice, 
sublinierea acestei opoziții este necesară, mai 
ales pentru că este vorba de o opoziţie de 
principiu față de principiile noii concepţii. 

Telul noii concepții nu a constat numai în: 
înlăturarea formelor istorice, ci, mai ales, în 
înlăturarea opoziției dintre forma funcţională 
și forma artistică ale obiectelor, ceea ce în- 
seamnă că pe lîngă universul formei funcțio- 
nale nu mai este posibilă dezvoltarea unei 
lumi a formelor artistice de sine stătătoare. Pe 
o astfel de bază nu se poate naște nici o con- 
cepție estetică în care originea oricărei pro- 
bleme legate de expresie să nu fie conținută 
în “însăşi forma funcţională. Frumuseţea avio- 
nului nu se datorează unor intenţii formale, ci 

disciplinării din ce în ce mai muli a formei 
corespunzătoare celui mai ridicat randament. 
Valoarea expresivă a avionului nu s-a realizat 
în mod intenţionat, ci impus ; ea este un efect 
al fizionomiei pe care o posedă forma func- 
țională prelucrată la maximum, 


Problema estetică poate fi deci formulată 
astfel: nu există o problemă a expresiei de 
sine stătătoare; problema aspectului se re- 
zolvă de la sine, soluţia existînd în fizionomia 
formei funcţionale cultivate. ‚Ceea ce este 
adevărat va fi, cu siguranţă, cîndva și fru- 
mos“, a spus odată Bruno Taut. Acest princi- 
piu, însă, nu poate fi mereu folosit în practică 
pentru că doar puţine obiecte au o formă 
funcţională stabilă care să nu mai permită di- 
ferenţieri şi nuanţări, ce se fac numai şi nu- 
mai de dragul expresiei. Astfel, problema ma- 
terialului optim, din punct de vedere func- 
țional, este definitiv rezolvată doar în puţine 
cazuri, în timp ce aceea a culorii nu și-a găsit 
încă nici o rezolvare. Din punct de vedere 
funcţional este același lucru dacă o mașină 
este albă sau verde; eventual putem .respinge 
albul, ca fiind nepractic. Pentru aspectul obiec- 
tului, însă, culoarea are o mare importanţă. 

Cu această observație am ajuns într-un 
punct în care, fără îndoială, soluţia problemei 
nu se mai găseşte în forma funcţională. Totuși, 
forma artistică este în continuare dependentă 
de ideea formei funcţionale ; dacă, de exemplu, 
pictăm pe mașină un ornament am contrazice 
demersul anterior, fără să diminuăm Însă ca- 
pacitatea de funcționare a mașinii. Ceea ce 
ne-ar deranja în acest caz ar fi faptul că au 
îndrăznit să se apropie de maşină niște forme 
care nu au nimic comun cu universul acesteia. 
Deci expresia păstrează mereu o legătură cu 
ideea formei funcționale. Aceste legături sînt 
reglate de o imagine mentală asupra lumii, 
care include și ordonează formele funcționale 
într-un tot. Legată de forma funcţională, vo- 
ința artistică e împiedicată să se transforme în 

bun plac personal ; în acelaşi timp, atenţia ar- 
tistului este orientată înspre valoarea expre- 
sivă a formelor structurale, a materialelor de 
construcție și a tehnicilor de prelucrare. Noua 
concepție dezvăluie esenţa materialelor şi a 
tehnicilor de construcţie, fără a le trece prin 
filtrul altor principii asupra formei şi încearcă 
să rezolve problema expresiei direct din aceste 
date. Pe o poziţie opusă se află, din nou, Cor- 
busier și mişcarea aflată sub influenţa sa, care, 
căutînd principii de bază în geometrizare, îşi 
propune, evident, drept scop exprimarea cît 
mai clară a acestei geometrizări. Această ori- 
entare nu se ocupă de exploatarea materialu- 
lui în esenţa sa, ci doar de suprafaţa lui şi, cu 
predilecție, de efectul decorativ al acesteia. În 
acest caz, mai importante decît logica formei 
funcţionale și exploatarea ei sînt claritatea 
intelectuală a  geometricului și interesul față 
de o frumusețe formală. 

Desigur, geometria se regăsește şi în forma 
funcţională, pe de o parte pentru că deseori 
forma funcțională este o formă geometrică si, 
pe de alta, pentru că ea este prezentă în masa 
unei mulţimi, în înșiruiri și ordonări. Dar, în 
aceste cazuri, geometria apare ca tipar al for- 
mei funcţionale și nu de dragul expresiei. 
Efectele estetice constituie efecte secundare și 
nu scopul modelării. E suficient să ne gîndim 
la lucrări de inginerie, în care înşiruirile pro- 
duc efecte estetice deosebite, fără ca acestea 
să fi existat în intenţiile constructorului. Se 
pune întrebarea dacă artistul trebuie să se 
bazeze pe astfel de efecte sau trebuie să le 
ignore. Fără îndoială, artistul trebuie să ia în 
considerare aceste efecte, tocmai pentru că 
ele decurg din ideea formei de utilizare. 

Această cerinţă de identitate între expresie 
și ideea formei de utilizare este o cerinţă esen- 
tială a noii concepții. Prin ea se exclud toate 
intenţiile artistice privind forma, diferit orien- 
tate. 

Munca artistului, depusă pentru obţinerea 
formei funcționale, se află exclusiv în slujba 
acesteia şi rolul lui din acest punct de vedere 
este mai ales de natură sociologică, deoarece 
lui îi revine sarcina de a ordona multitudinea 
formelor de utilizare în întregul existenţei. 


Walter Gropius 
NOUA ARHITECTURĂ ȘI BAUHAUS 
1935 


Noua arhitectură- 


Pot fi oare descrise în cuvinte principiile fun- 
damentale ale noii arhitecturi ? Nu pot face 
un bilanț al „noii arhitecturi“ decît pe baza 
propriei mele opere, întrucît am stat cu însumi 
în mijlocul luptelor culturale si am trăit direct 
toate fluctuațiile. 

Răzbirea spre o nouă imagine arhitecturală, 
corespunzind epocii tehnicii, este un fapt îm- 
plinit, formalismul stilurilor sucombate a fost 
zdrobit, ne-am reîntors la idee, la sinceritatea 
convingerilor. A fost energic 7druncinată ve- 
chea indolenţă a publicului față de problemele 
arhitecturii, a sporit în cercuri largi interesul 
fată de arhitectură, ca problemă ce afectează 
viaţa cotidiană și care îi privește pe toţi, iar 
trăsăturile acestei evoluții se conturează în 
mod limpede. 

Astăzi sîntem în măsură să demonstrăm că 
formele în care a apărut noua arhitectură s-au 
dezvoltat în mod logic, imperios și inevitabil 
din premisele spirituale, sociale și tehnice ale 
timpului, nedecurgînd nicidecum din capriciile 
moderniste ale unor arhitecți atinși de mania 
inovaţiilor. A fost nevoie de un sfert de veac 
de lupte serioase și cu profunde implicaţii pen- 
tru ca aceste forme să evolueze. 

Dar această evoluţie s-a izbit de piedici : de 
manifeste, teorii și dogme derutante, de difi- 
cultăţi tehnice, pe care decăderea economică 
generală ce a urmat războiului le-a aceentuat, 
de pericolele ivite din joaca formalismului. 
Lucrul cel mai rău a fost faptul că „,noua ar- 
hitectură“ a devenit în multe ţări o modă! 
Imitaţia, snobismul și mediocritatea au falsi- 
ficat profundele și eficicntele intenţii de în- 

noire, care se întemeiaseră pe sinceritate și 
simplificare. 

Tocmai de aceca noua mişcare constructivă 
trebuie să-și limpezească propriile-i idei, iar 
ţelurile originare trebuie eliberate de îngră- 
direa materialistă și de falsa etichetare la care 
au ajuns din cauza nepriceperii şi a imitaţiei. 
Sloganuri greşit imprimate, precum „noua 
obiectivitate“ și „util egal frumos“, au deviat 
consideraţiile cu privire la arhitectura modernă 
pe căi secundare exterioare. O asemenea carac- 
terizare unilaterală a „noii arhitecturi“ co- 
respunde necunoașterii adevăratelor impulsuri 
ale iniţiatorilor săi și patimii funeste de a în- 
grădi fenomenele într-un sector izolat, în loc 
de a armoniza contrariile. 

Conceptul de raţionalizare, de pildă, consi- 
derat de mulţi drept principala caracteristică 
a noii mișcări constructive, este, în fond, nu- 
mai o parte din procesul purificator. Cealaltă 
parte, satisfacerea necesităților noastre inte- 
rioare, este la fel de importantă ca și satisfa- 
cerea necesităţilor materiale. Ambele ţin, în 
fond, de unitatea vieții. Eliberarea arhitecturii 
de harababura  decoratţivului,  rememorarea 
luncţiei componentelor acestuia, căutarea unei 
soluţii cconomice concise reprezintă doar la- 
tura materială a procesului de modelare, de 
care depinde valoarea de întrebuințare a noii 
opere arhitecturale. Cu mult mai important 
decît cconomia, care pune accentul pe latura 
funcțională, este cîștigul spiritual al unei noi 
viziuni spaţiale în procesul de creatie arhitec- 
turală. Așadar, în vreme ce practica construc- 
tiei cste o problemă de structură și de mate- 
rial, esența arhitecturii se întemeiază pe do- 
minarea problematicii spaţiale. 

Este însă limpede că adaptarea masivă a 
producţiei manuale la cea mecanică a absorbit 
pentru un secol umanitatea într-o asemenea 
măsură, încît aceasta a recurs vreme îndelun- 
gată la stiluri de împrumut si la decoraţiuni 
formaliste, fără a pătrunde adevăratele pro- 

bleme ale modelării. Această stare s-a încheiat 
acum pentru totdeauna. S-a instaurat o nouă 
concepţie arhitecturală, care urmărește esen- 
țialul, un nou simţ al spaţiului, modificat, iar 
exemplele pozitive, devenite de acum deja nu- 
meroase, ale acestei noi concepţii arhitecturale 
demonstrează, în configuraţia lor modificată, 
noile rezultate ale acestui spirit transformat 
și noile sale mijloace tehnice. 

Cît de mult a contribuit tehnica modernă la 
decisiva renaștere a arhitecturii și la rapidi- 
tatea cu care ea s-a dezvoltat! Noile noastre 
mijloace tehnice au descompus zidăria masivă 
din cărămidă în stîlpi subţiri, în scopul maxi- 
mei economii posibile de greutate, volum de 
transport şi spaţiu. Noi materiale de construc- 
tie artificiale, sintetice — oţel, beton, sticlă — 
iau locul materialelor naturale tradiţionale. O 
creștere calitativă maximă a rezistenţei mate- 
rialului a făcut posibilă construirea unor clă- 
diri mai ușoare, aproape suspendate, ceea ce 
înainte era, din punct de vedere tehnic, im- 
posibil. Chiar și numai această masivă econo- 
misire a structurii portante a fost o revoluţie 
în arhitectură. 

Una dintre caracteristicile esenţiale ale noii 
tehnici constructive se întemeiază pe separa- 
rea funcţiunii zidurilor de contur; aceasta în- 
seamnă că la clădirea cu zidărie din cărămidă 
nu se mai execută, ca pînă acum, toate zidu- 
rile portante, ci, dimpotrivă, că sarcina întregii 
construcţii este preluată de un schelet din oțel 
sau beton. Zidurile sînt doar un înveliş pro- 
tector, care, întins între stilpii scheletului, 
trebuie să asigure protecţia împotriva efecte- 
lor atmosferice, căldură sau frig, precum și 
împotriva zgomotului. Se caută, prin urmare, 
să se confecționeze aceste părți de ziduri ne- 
portante, care doar închid un spaţiu, din ele- 
mente de construcție mai subţiri — de exem- 
plu, beton ușor sau plăci —, din materiale 
sintetice. Aceste construcţii în oțel și beton, 
care economisesc spațiul, devenind, pe zi ce 

trece, din ce în ce mai îndrăzneţe și avînd 
drept scop — prin calculul rafinat al sarcinii 
și al portanţei și prin maxima sporire calita- 
tivă a rezistenței materialului — limitarea 
structurii portante a construcţiei la un schelet 
ce reclamă o masă din ce în ce mai mică, duc, 
în mod consecvent, la o mărire crescîndă a 
golurilor în fațadă, care fac ca lumina zilei să 
se reverse nestingherită. În locul vechii fe- 
restre tăiate în masivul zid portant apare, în 
mod logic, banda de ferestre divizate doar 
prin stilpi, care a devenit o trăsătură tipică a 
noii arhitecturi. Ca urmare a măririi golurilor, 
sticla joacă, în elevaţie, un rol din ce în ce 
mai important.  Materialitatea sa uşoară, ae- 
riană, ireală, conferă noii construcții o înfăți- 
șare senină, 

Acoperișul-terasă a suprimat vechiul acope- 
riş înclinat, cu ţiglă și șindrilă, întrucît i s-au 
recunoscut avantajele: spaţii, sub acoperiş, 
clare, dreptunghiulare, în locul unghiurilor 
moarte, greu utilizabile, de sub acoperișul în- 
clinat, evitarea şarpantelor din lemn, ce pro- 
voacă, atît de des, incendii la nivelul acoperi- 
șului, posibilitatea de a utiliza suprafeţele aco- 
perișului în scopuri domestice (locuri de joacă 
pentru copii, spaţii pentru gimnastică), posi- 
bilităţi superioare de construcţii și amenajări 
pe toate suprafeţele libere ale corpului cubic 
al clădirii, lipsa suprafeţelor vulnerabile la ac- 
tiunea vîntului — de aici necesități mai re- 
strînse de reparaţii —, evitarea îmbinărilor, 
a jgeheaburilor și a burlanelor din tablă de 
zinc perisabilă. 

Căile aeriene de comunicație impun con- 
structorilor de locuințe o nouă cerinţă, aceea 
de a modela în mod conştient și aspectul ex- 
terior, din perspectivă aeriană. 

Folosirea grădinilor de acoperiș circulabile 
și acoperite de plante este un mijloc eficient 
de a integra natura în deșertul de piatră al me- 
tropolei. Privite din văzduh, oraşele viitorului, 
cu grădinile, terasele și acoperișurile lor, vor 

da impresia unui mare parc. Suprafeţele pier- 
dute la sol, prin construirea caselor, sînt re- 
cîștigate sus, pe acoperișurile plate. Înainte de 
toate, însă, acoperișşul-terasă face posibilă o 
desfășurare mai liberă a partiului. 


Standardizarea 


Un impuls economic elementar are drept punct 
de plecare dorința de a putea acoperi necesită- 
tile comunității, prin ameliorarea metodelor de 
producţie, cu cheltuieli materiale și de energie 
mai mici. Acest imbold duce către maşină, că- 
tre diviziunea muncii, către raționalizare : no- 
tiuni fără de care economia noastră nu poate fi 
concepută și care deţin, pentru activitatea con- 
structivă, aceeași însemnătate ca pentru toate 
celelalte ramuri ale activității umane. Faptul că 
încă nu stăpînim aceste noi mijloace și că in- 
dividul este încă dominat de acestea nu con- 
constituie un argument temeinic împotriva ne- 
cesităţii lor. Însă, cu cît sîntem, din motive ra- 
tionale, mai mult împinși să ne mecanizăm lu- 
crul, cu atît mai necesar trebuie cultivat și 
dezvoltat spiritul creator în fiecare individ; 
căci orice mecanizare nu poate avea, prin 
efectul ei de ultimă instanţă, decît o singură 
rațiune, aceca de a-l despovăra pe individ de 
prestarea muncii materiale pentru satisfacerea 
necesităților sale vitale si de a-i elibera, astfel, 
spiritul și mîna pentru o lucrare superioară. 
Dacă mecanizarea ar fi un scop în sine, atunci 
lucrul cel mai însemnat, natura umană vie, 
completă, ar trebui să degenereze, iar indivi- 
dul, cel indivizibil, să decadă la o natură in- 
completă. Aici apar rădăcinile luptei dintre 
vechea cultură manufacturicră şi noua cultură 
din cra mașinilor. 

Noua epocă a dezvoltat, din lucrul manual 
și lucrul mecanizat, o nouă unitate a muncii, 
care, prin standardizarea sa, exercită și asupra 
activităţii constructive o influență directă. 
Nu încape îndoială că o standardizare sistema- 

tică a construcției de locuinţe va aduce econo- 
mii importante, al căror volum abia sîntem în 
stare a-l aprecia. 

Standardizarea nu este o piedică în dezvol- 
tarea civilizației, ci, dimpotrivă, una din con- 
diţiile ci fundamentale. Desemuarea ca stan- 
dard“ o merită un produs abia atunci cînd 
este în măsură să-i mulțumească pe cei multă, 
cind deţine conţinut maxim şi calitate ma- 
ximă. Un standard indică întotdeauna nivelul 
superior al unci culturi, selectionarea optimu- 
lui, disocierea esențialului și a suprapersona- 
lului de personal si aleatoriu. Astăzi încă se 
mai manifestă opinia că, prin „tirania tipiză- 
vrii“, individului i-ar fi stirbilă integritatea ; 
ceea ce este un basm de mult dezminţit. În 
toate marile epoci ale istorici existenta unor 
forme-standard, recunoscute în mod constient 
ca tipice, a fost semnul unci socictăţi civili- 
zate, bine organizată. Este unanim recunoscut 
faptul că repetarea acelorași forme în aceleaşi 
scopuri exercită asupra omului o influenţă li- 
niștitoare, civilizatoare. 

locuinţa este o structură tipică de grup, o 
componentă a unității mai mari, a străzii, a 
orașului. Unitatea acestor componente, în ca- 
drul imaginii de ansamblu a orașului, trebuie 
să se exprime în exterior, diferenţele de mă- 
rime dîndu-ne totuși și variaţia necesară. Cele 
mai bune picisaje urbane din trecut oferă o 
mărturie convingătoare pentru felul în care 
coerenţa și claritatea unui peisaj urban crese 
o -dată cu realizarea unui tip, deci o dată cu 
repetarca unor structuri de case tipice. Un tip 
recunoscut este întotdeauna un ultim rezultat, 
cel: mai elaborat, din suma multiplelor soluţii 
oferite de diverşi indivizi. Ca formă, el devine 
numitorul comun al unei întregi epoci. O uni- 
ficare a elementelor constructive va avea, deci, 
și astăzi, consecința salutară că locuinţele și 
oraşele noastre vor prezenta din nou un ca- 
racter unitar, ca expresie a unei civilizații su- 
perioare. Prin limitarea înțeleaptă la puţine 

tipuri de clădiri de locuit, calitatea lor creste, 
iar prețul lor scade și astfel se ridică nivelul 
social general. 


În tipizare, respectul autentic pentru tradi- 
ție se exprimă mai limpede şi își găseşte o 
mai profundă semnificație arhitecturală prin 
valoarea sporită a acesteia pentru societate, 
decît în soluţiile individuale, adesea atît de ar- 
bitrare, de colaterale. Concentrarea asupra în- 
sușirilor esenţiale ale tipurilor-standard poate 
să ducă la posibilități industriale nemaicunos- 
cute, care reclamă apoi, fireşte, o investiţie de 
capital justificabilă numai prin producţia de 
masă. 


Raţionalizarea 


Acţiunea de a construi, pină acum un meşte- 
sug, evoluează în prezent spre o industrie or- 
ganizată. Din ce în ce mai mult, munca pres- 
tată înainte pe șantier este acum realizată de- 
parte de clădire, în fabrică. Astfel este înlă- 
turat, treptat, caracterul sezonier al activităţii 
constructive, care a cauzat atitea dificultăţi 
antreprenorului şi muncitorului, ba chiar în- 
tregii comunități orăşeneşti. Activitatea conti- 
nuă de construcţie, pe parcursul întregului an, 
va deveni în curînd regulă, și nu excepție. 

În aceeași măsură în care se dezvoltă mate- 
rialele sintetice, superioare celor naturale în 
ceca ce privește precizia și uniformitatea, prac- 
tica modernă a construcţiei devine din ce în 
ce mai asemănătoare producţiei de fabrică. Ne 
apropiem deja de o perfecțiune tehnică ; ea ne 
dă posibilitatea să raţionalizăm construcțiile și 
să le producem în serie, în fabrici, divizind 
corpul clădirii în elemente de construcţie se- 
parate. Aceste elemente de construcţie pot fi 
asamblate precum cuburile scoase dintr-o cutie 
de jucării, pentru a obține, prin procedee us- 
cate, diferite clădiri, ceea ce înseamnă că ac- 
tivitatea constructivă nu mai depinde de sta- 
rea vremii. 

Casele rezistente la foc, compuse din ele- 
mente prefabricate, care pot fi în întregime li- 
vrate din depozit, gata finisate, vor deveni un 
produs de bază al industriei. Înainte însă ca 
acest lucru să se poată întîmpla, trebuie să fie 
normate toate părţile casei — planşee, panouri 
de închidere. ferestre, uşi, scări și componente 
de instalaţii. Normarea acestor părţi interșan- 
jabile nu impune nici un fel de limite mode- 
lării individuale pe care o dorim cu toții, iar 
repetarea elementelor șia materialelor în dife- 
rite corpuri de clădiri va avea, în construcţia 
orașului, un efect ordonator și liniștitor asu- 
pra noastră, precum unitatea îmbrăcămintei 
noastre. 

Aceasta însă nu ştirbește întru nimic munca 
creatoare a arhitectului ; deși fiecare locuinţă 
unifamilială și fiecare bloc de locuințe poartă 
caracterul epocii noastre, prin posibilitatea de 
variaţie oferită de componente, particularității 
individuale îi rămîne suficient cîmp de mani- 
festare, la fel ca în cazul îmbrăcămintei noastre. 


Rezultatul final oferă o fericită combinaţie 
arhitectonică de standardizare consecventă și 
variabilitate de mare amploare. Din 1910 în- 
coace am pledat neclintit, în conferinţe și arti- 
cole, pentru construirea de case din elemente 
asamblate, pentru industrializarea construcţiei 
de case și am executat lucrări de cercetare și 
experimente practice împreună cu întreprin- 
deri industriale. 


Atit despre latura tehnică. Cum rămîne cu fru- 
museţea casei moderne ? Noua arhitectură își 
deschide zidurile precum perdelele și permite 
să pătrundă în casă aerul, lumina și razele 
soarelui. În loc să ancoreze clădirea masiv în 
temelie, ea plasează casele ușor, dar stabil, pe 
sol. Imitaţia vreunui stil sau ornamentarea 
superficială îi sînt străine; ea năzuiește însă 
spre unitate organică, ale cărei părţi distinct 
conturate se contopesc într-o formă artistică 
integratoare. Astfel, ea dă, în egală măsură, 

satisfacție necesităţilor noastre materiale și 
sufletești. 

Arhitectura începe dincolo de îndeplinirea 
sarcinilor ei tehnice, pe un tărîm al ordinii 
superioare, o dată cu crearea acelor însușiri 
care sînt singure în măsură să însufletească si 
să umanizeze o structură constructivă : armonia 
spaţială, tihna, proporția nobilă. Ne-am sătu- 
rat de imitarea arbitrară a stilurilor istorice. 
În evoluţia treptată, de la repudierea toanelor 
și a capriciilor arhitectonice la acceptarea dic- 
tatului logicii constructive, am învăţat să cx- 
primăm voința cpocii noastre în forme pureo, 
simplificate. 


Efectul exercitat de Bauhaus 


În lupta împotriva concepţiei formaliste în vi- 
goare, Bauhaus şi-a dobîndit, cu încetul, pro- 
pria claritate. El s-a angajat cu toate metodele 
de interpretare abstractă pentru a ajunge la 
fundamentele problemei modelării și a face cu- 
noscute tuturor rezultateie experienţelor sale, 
și anume: că modelarea artistică nu trebuie 
să fie o chestiune de lux, spirituală sau mate- 
rială, ci o problemă a vieții înseși. Apoi, că 
revoluţia în spiritul artistic a adus cunoștințe 
elementare pentru noua modelare, la fel cum, 
pentru îndeplinirea acesteia, transformările 
tehnice au creat noi unelte. Fiecare efort pri- 
vea interferarea celor două domenii ale spiri- 
tualului, eliberarea omului creator din izola- 
rea sa ue lume, prin legarea lui de lumea in- 
dustrială reală, şi, în același timp, neînchista- 
rea spiritului rigid din economic, orientat 
aproape exclusiv spre latura materială. Această 
concepție, a unităţii întregii munci creatoare 
de iorme în relație cu viaţa însăși, în opoziție 
cu „lart pour l'art“, ca şi cu ideea, încă si mai 
periculoasă, a unei „economii ca scop în sine“, 
a dominat munca din Bauhaus. 

Din implicarea pătimașă în această confrun- 
tare spirituală decurge interesul viu al Bau- 

haus-ului faţă de evoluţia formală a produse- 
lor tehnice și față de dezvoltarea organică a 
metodelor de fabricare a acestora. Acest lucru 
a condus la ideea eronată, conform căreia 
Bauhaus ar îi constituit o apoteoză a raţiona- 
lismului. El a căutat însă, mai degrabă, pre- 
misele comune și limitele domeniilor de creație, 
pentru resortul formal, ca și pentru resortul 
tehnic. Standardizarea fenomenelor vieții 
practice, aşa cum năzuia Bauhaus, nu în- 
seamnă, deci, o mecanizare a individului, ci, 
dimpotrivă, eliberarea vieții de balastul inutil, 
pentru ca accasta să se poată desfăşura cit 
mai liber și mai plină de spirit; căci o viaţă 
de zi cu zi lipsită de asperități și bogată în 
sensuri nu poate fi, desigur, un scop de ultimă 
instanţă, ci constituie doar premisa de a se 
ajunge la un maximum de libertate și de in- 
dependenţă personală. Economia spiritualului 
se impune relativ mai încet, întrucît presupune 
mai multă cunoaștere și disciplină a gîndirii 
decît economia în sens material. Aici se află 
pragul dintre civilizaţie şi cultură. El lămu- 
rește deosebirea esenţială dintre produsul teh- 
nicii și al economiei, al muncii sănătoase a 
rațiunii calculate, și „opera de artă“, un pro- 
dus al psihicului. Este drept că opera de artă 
este întotdeauna și un produs al tehnicii, însă 
ca trebuie să împlinească, în același timp, și 
țeluri spirituale, care reuşesc să fie puse în 
evidență numai prin mijloacele fanteziei și ale 
emotivității. 

Forma unitară în care au apărut rezultatele 
muncii, în ciuda diversităţii individualităţilor 
care au colaborat, trebuie să fie pusă pe seama 
valabilităţii obiective a învăţăturii promovate 
de Bauhaus. Această unitate de formă a fost 
rodul orientării spirituale cultivate în comun 
la Bauhaus, care depăşise, în sfîrșit, o repre- 
zentare formală estetico-stilistică, în vechiul 
sens de „artă decorativă“. 


397 


In acelaşi timp însă, a început lupta împo- 
triva imitatorilor și a celor care au înţeles în 
mod cronat lucrurile, care de acum voiau să 
vadă în toate construcţiile şi artefactele lipsite 
de decorație apartenenţa la un „stil Bauhaus“ 
și care falsificau, printr-o banalizare la modă, 
sensul bine întemeiat al muncii prestate la 
Bauhaus. Ţelul Bauhaus-ului tocmai că nu este 
un „stil“, nu este un sistem sau o dogmă, nu 
este o rețetă și nu este o modă. Bauhaus a ac- 
ționat dinamic pentru că nu era dependent de 
formă, ci căuta, în spatele formei supuse trans- 
formării, fluidul vieţii înseși! Bauhaus a cu- 
tezat, ca primă instituţie în lume, să facă din 
această atitudine a spiritului fundamentul unei 
școli. Pentru a-și conduce ideea spre izbindă, 
Bauhaus a preluat comandamentul de a con- 
serva vitalitatea trează a comunității sale, sin- 
gurul loc în care se pot întrepătrunde fantezia 
și realitatea. Un stil Bauhaus ar fi o retragere 
în stagnare, în starea de inerție potrivnică vie- 
tii, pentru combaterea cărora a luat odinioară 
ființă, prin mine, Bauhaus. 


Noua arhitectură 


Ideea mea că arhitectul are, în calitate de co- 
ordonator, sarcina de a unifica diferitele pro- 
bleme formale, tehnice, sociale și economice, 
care survin în contextul construcţiei, m-a pur- 
tat, pas cu pas, de la studiul funcțiunilor casei 
si ale străzii la studiul funcţiunilor orașului și, 
în fine, în domeniul și mai întins al sistemati- 
zării regionale sau naționale. 

Cred că noua arhitectură va cuprinde un do- 
meniu mult mai mare decît acela al activității 
constructive actuale ; pornind de la cerceta- 
rea subdomeniilor, vom pătrunde într-o repre- 
zentare a formelor din ce în ce mai amplă și 
mai profundă, al cărei ansamblu va oglindi 
unitatea vieţii, de care ea este inseparabilă. 
S-ar părea că reconcilierea cu maşina, dobîndi- 
rea unei noi conștiințe a spaţiului și munca 

deschizătoare de drumuri, aceea de a găsi un 
temei esenţial comun pentru noile forme arhi- 
tecturale, ar fi secătuit puterile creatoare ale 
acestei generații de arhitecţi. Viitoarea gene- 
raţie va rafina aceste forme şi le va face efi- 
ciente pe toată linia. 


Intr-un cuvînt : o arhitectură viguroasă şi edu- 
caţia corespunztăoare în această direcţie de- 
pind de rezolvarea planificată a marilor pro- 
bleme ale sistematizării la scară naţională, ale 
întrepătrunderii orașului cu satul, prin des- 
congestionarea orașelor, de îmbinarea indus- 
triei cu agricultura, de legătura organică din- 
tre locurile de muncă și locuințe și, în fine, 
de rezolvarea problemei formei optime a lo- 
cuinţei. Infrastructura mentală, ca să spun aşa, 
experimentarea în laborator a componetelor 
noii arhitecturi ne stă, astăzi, în întregime la 
dispoziție. Generaţia care vine are sarcina de 
a transfera noile cunoştinţe în conştiinţa co- 
lectivităţii. 

Nimeni din cei care cunosc resursele noii 
mișcări constructive pe care cu o numesc „noua 
arhitectură“ nu poate afirma că ea ar fi anti- 
tradițională şi că ar urmări o tehnică mecani- 
cistă ca scop în sine, negînd orbește toate le- 
gâturile naționale mai profunde și ducînd spre 
un materialism pur. Legile ce trebuie să pună 
capăt arbitrarului individual sînt roade ale unei 
cercetări temeinice în cîmp social, tehnic și 
artistic ; sînt mîndru de a fi luat parte la 
aceasta. Aş dori să mai adaug că mă trag din- 
tr-o familie prusacă și că aparţin unei lungi 
serii de arhitecti din tradiţia lui Schinkel. Sint 
de părere că înţelegerea sarcinilor noii arhi- 
tecturi nu respinge conceptul de tradiţie, de- 
oarece respectul față de tradiţie nu semnifică, 
în fond, savurarea în tihnă a ceea ce este plă- 
cut sau tratarea comodă, estetizant-formalistă, 
a formelor artistice din trecut; sarcina a fost 
şi este, mai degrabă, lupta pentru esenţial, 

adică pentru ceea ce stă în spatele materiei şi 
al tehnicii și caută mereu, cu ajutorul acestora, 
expresia vizibilă, 

Necesitatea etică a- unei noj arhitecturi nu 
mai poate fi pusă la îndoială. Dovada dacă 
mai este cumva nevoie rezidă în faptul că 
tineretul este, În toale tările, entuziasmat 
de ca. 








Horia Creangă 


[ARHITECTURA ADEVĂRATĂ] 
1935 


Opera arhitecturală ia naștere din armonizarea 
utilului cu frumosul și constituie o unitate 
estetică. 

Astăzi, progresele științifice si maşinismul 
au împins utilitatea şi confortul la maximum. 
Nu putem spune că ne aflăm în timpul unei 
crize, dar ne aflăm în epoca unor prefaceri 
radicale în arhitectură. 

Progresele tehnice fac ca arhitectura să nu 
mai ţină scama de condiţiile climatice. Indi- 
ferent de climă, tehnica îţi poate da tempe- 
ratură convenabilă și aer proaspăt. 

Mașinismul poate crea construcții identice, 
oricînd și în orice ţară. El lichidează cu o 
epocă, pentru a pune bazele unei arhitecturi 
moderne. 

Intervenția lui e binevenită, cu un singur co- 
rectiv : să nu neglijeze cu desăvîrsire elemen- 
tul estetic. Exagerările lui au dat naştere la 
proteste, susținîndu-se că utilul se dezvoltă 
în paguba frumosului și că arhitectura mo- 
dernă este rece şi nu se adresează sufletului. 

Cu toate exagerările trecătoare, ne găsim în 
fața unei sănătoase transformări rapide, din 
care va ieși arhitectura viitorului, care va rea- 
liza frumosul prin simplitate şi utilul prin 
confortul tehnicii moderne. 


M-am întrebat de multe ori : există o evoluție 
în arhitectură ? Cred că numai din punct de 
vedere științific putem vorbi de o evoluţie 
ascendentă : din punctul de vedere al confor- 
tului. 

Dar din punct de vedere estetic, evoluţia — 
dacă există — ia o formă eiclică : revenim mc- 
reu la simplitate, de unde am plecat. Arta ar- 
hitecturală a trecut de la volumele simplu pro- 

filate în spaţiu ale egiptenilor, la clădirile cu 
încărcătură extrem-orientală, ca să revină la 
liniile drepte ale construcţiilor romane şi, in- 
trind apoi în întortochelile medievale, să 
ajungă la prefacerea în care se găseşte astăzi. 

Sînt de părere că după ce se va termina ac- 
tuala prefacere, arhitectura va evolua liber că- 
tre aristocratizarea formelor prin simplitate. 
Arta aceasta va răspunde gustului superior 
și aristocrat al liniilor simple — subtile și 
albe încercări de reprezentare a infinitului. 
Arta aceasta va produce un rafinat sentiment 
estetic, lăsînd privirile să alunece neobosite pe 
linii calme, care astăzi nu se întîlnesc decît în 
perspectivele marine. Şi, poate, va fi pentru 
societatea viitoare o satisfacţie intimă a aspi- 
raţiei spre ideal. 

Cei ce nu o pot concepe, acuză această artă 
de monotonie ; ei reclamă ornamente felurite 
pentru înlăturarea banalităţii suprafeţelor ne- 
tede ; propun pentru variaţie frîngerea liniilor 
în toate chipurile, după imaginaţia fiecăruia. 

Monotonia se șterge prin echilibrarea volu- 
melor și opera arhitecturală pe care o preconi- 
zez, deşi menită să promoveze aparenţa linici 
nesiîrşite, se înfățișează terminată şi desăvir- 
șită prin sine însăşi, ca orice întreg armonic. 

Acest efect de desăviîrşire, cu aparenta linie 
continuă, înlătură orice efect de monotonie. 

Pe de altă parte, suprafețe simplu propor- 
ționate nu pot fi banale; dimpotrivă, ceea ce 
e banal sînt ornamentele, care răspund unor 
gusturi cu puţină și naivă pregătire estetică. 
Cu cît ne coborim pe scara gusturilor artis- 
tice mai primitive, cu atit ne apare mai pu- 
ternică, mai. nestăpinită, dorința de ornamen- 
tare, cu rost sau fără rost, cu forme și culori 
variate. Un ornament, cît de frumos, aplicat 
pe o construcție în genul preconizat de mine, 
cred că ar fi o mărturisită contrazicere a ideei 
de simplitate. 


Și, pentru a nu depăși prea mult cadrul 
acestui răspuns, termin cu convingerea că ar- 

hitectura astfel schițată de mine va fi arhitec- 
tura viitorului. Se constată chiar în această 
direcţie unele începuturi frumoase; și mai 
mult ar trebui precipitat mersul unei evoluţii 
care nu e decît o întoarcere la simplitatea din 
trecut. 


Fără îndoială că noile materiale modifică crea- 
ţia arhitecturală, atît din punct de vedere uti- 
litar, cît și din punct de vedere estetic. 

De pildă, pînă nu se cunoștea betonul ar- 
mat, nu se puteau realiza săli vaste de 300 m 
fără stilpi, sau largi prize de lumină fără sus- 
ținători. 

Nu se putea realiza monumentalitatea clădi- 
rilor de astăzi, în care planşeele susţin zidu- 
rile, iar nu zidurile susțin planșeele, ca în 
vechime. 

Însăși ideea simplităţii artistice moderne gă- 
seşte prin noile metode mai uşoare posibilități 
de înfăptuire. 


O serioasă orientare urbanistică trebuie să se 
sprijine pe o concepţie arhitecturală care să 
permită o realizare de ansamblu. 

Preocupările urbanistice vor rămîne fără 
roade, dacă, fără să se plece de la o concepţie 
unitară în arhitectură, se permit construcţii 
născute din felurite capricii, care transformă 
strada într-un mozaic de forme și culori ; ma- 
rile bulevarde trebuie să fie ele înşile monu- 
mente de simplitate unitară. Circulaţia vehicu- 
lelor se va înscrie în marea linie orizontală a 
clădirilor. Monotonia va fi înlăturată prin 
acuzări de blocuri verticale, retrase totuşi din 
planul principal, pentru a nu rupe linia ma- 
rilor orizontale. Monotonia se șterge prin pro- 
porţionalitatea volumelor și prin însuși dina- 
mismul arterei de circulaţie. 

Din acest punct de vedere primesc unele 
informaţii îmbucurătoare, că unele cercuri ur- 
banistice lucrează la planuri de străzi, care 
nu vor permite, după trasarea noilor bulevarde, 

decît construirea de clădiri potrivit unor con- 
cepții unitare. 

Desigur, într-un oraş nu vor fi numai bu- 
levarde. Vor fi și cartiere de vile, în construi- 
rea cărora ne vom călăuzi de aceleași concepţii. 

Rolul statului în organizarea urbanistică este 
imens, El c chemat să împiedice orice încer- 
cări ce se pun în calea progresului și să încu- 
rajeze lucrările bune. 

Pătruns de spiritul arhitecturii sănătoase, 
statul va trebui, prin concursuri bine selecţio- 
nate, să înalte, cu oricîte jertfe materiale, car- 
tiere întregi moderne, bazate pe regulile de 
simplitate artistică, pe care le-am schiţat acum, 
căci numai astfel se va putea forma gustul 
marelui public. Marele public nu are acum pri- 
lejul să vadă și să aprecieze o operă de an- 
samblu. Realizarea unci astfel de opere va 
grăbi evoluţia arhitecturii în sensul pe care-l 
dorim și-l întrevedem. 


Pretutindeni triumfă arhitectura permanentă, 
adevărată, care a rămas clasică și veşnic fru- 
moasă prin simplitate şi adaptată cerinţelor 
epocii moderne. 


Alvar Aalto 


RAȚIONALISMUL ȘI OMUL 
1935 


Este evident că raționalismul care s-a cristali- 
zat ca metodă în decursul ultimilor zece ani 
prezintă neajunsuri în multe privinte, cel mai 
adesea toemai în legătură cu înțelegerea „uma- 
vismului“. Dar întrebarea este dacă „formele 
libere“, adică formalismul, reprezintă oare un 
panaceu universal? Designul contemporan 
oferă un răspuns grăilor la această întrebare. 
Căci, într-adevăr, „contemporancitatea“ si-a 
croit drum pe urmele raționalismului şi nu cu 
mijloace proprii. Adepții lui se agitau în acca 
lume a formelor, a cărei nastere a fost înles- 
nită cîndva de cercetarea noilor materiale, a 
noilor procese, a noilor condiții sociale ș.a.m.d. 
si, în cele din urmă, l-au prefăcut într-o sa- 
lată plăcută la vedere, făcută din ţevi cromate, 
plăci de sticlă, volume cubice și culori stri- 
dente. Li se părea că au făcut tot posibilul 
pentru ca noua arhitectură să capete un as- 
pect mai agreabil și, după cum pot presupune, 
în același timp, mai uman. De fapt reușeau să 
creeze impresia de morbid, senzaţia absenței 
totale a oricărei urme de uman. Cauza faptu- 
lui că o direcție atit de influentă astăzi, cea a 
artelor plastice, s-a dovedit atit de lipsită de 
simtire poate fi găsită în cvasiinexistenţa unor 
scopuri umane printre motivele ce o călăuzeau. 
Oricum ar sta lucrurile, producerea unor 
„forme funcționale“ a căpătat o amploare atît 
de mare, încît putem deja înțelege că indepen- 
denta formei faţă de funcţie nu garantează cî- 
tusi de puţin crearca unor obiecte mai utile și 
mai apropiate omului, a unui mediu material. 
mal uman. 

Presupun că voi fi în asentimentul tuturor 
cînd spun că obiectele care pot fi, pe drept 
cuvînt, numite raționale suferă, în parte, de 


403 


lipsa unui umanism perceptibil. Dar dacă înlă- 
turăm din minte posibilitatea suplinirii acestei 
carențe prin „expresivitatea formei“ și ne 
străduim să analizăm mai atent exemple con- 
crete vom putea să ne convingem de îndată 
că obiectele date nu sînt nici pe departe ra- 
tionale, sub toate aspectele. La început, ra- 
ționalismul era înţeles ca ceva legat de proce- 
deul de realizare. Nu se poate afirma că pri- 
mele manifestări ale raționalismului aveau un 
caracter strict tehnic, deşi, fără îndoială, ce- 
rințele tehnice erau extrem de importante. 
Să ne închipuim un scaun din ţevi metalice 
îndoite, de exemplu unul din primele modele 
ale lui Marcel Breuer î. Se vede clar că pe con- 
structor l-a animat dorinţa de a crea un obiect 
mai uşor, mai igienic, nu mai puţin folositor de- 
cît modelele anterioare şi, în același timp, mai 
adecvat producției industriale moderne. Iar 
obiectul finit a căpătat un aspect reclamat în 
primul rînd, în mod necesar, de procedeul de fa- 
bricare a produsului. Din punctul de vedere al 
producției industriale, fundul elastic al sca- 
unului, format din cîteva tevi îndoite şi o 
bucată de țesătură întinsă între ele, este o re- 
zolvare genială. Sub acest raport și graţie 
simplităţii de construcţie, scaunul poate fi nu- 
mit raţional. Dar, faţă de un scaun care ur- 
mează să-i slujească omului, trebuie mani- 
festate infinit de multe cerinţe de alt fel. Și 
doar atunci cînd calitățile obiectului vor răs- 
punde destul de precis exigenţelor, fără ca 
acestea să se contrazică între ele, putem apre- 
cia că rezolvarea este pe deplin raţională. 


Cuvîntul „raţionalism“ poate fi înţeles în 
moduri diferite. Dar semnificaţia de bază 
constă în aceea că satisfacerea cerințelor ra- 
tionale trebuie să fie deplină, iar rezultatul 
să fie unitar, fără contradicții interne. Am 


i Prototipurile au fost realizate de Marcel Breuer, 
la Bauhaus, începînd cu prima jumătate a deceniului 
al treilea (n. tr.). 

Alvar Aalto 


Studiu de fațadă pentru Căminul studenţesc, M.I.T., 
1944 


putea enumera cerințele cărora nu le răspun- 
dea scaunul lui Breuer : obiectul, care consti- 
tuie o parte din viața cotidiană a omului, nu 
trebuie să reflecte prea puternic lumina, nu 
trebuie să fie un amplificator nedorit de su- 
nete. Obiectul de care omul se folosește în 
permanenţă nu trebuie confecţionat din mate- 
riale bune conducătoare de căldură. Iată nu- 
mai trei din neajunsurile scaunului din tijă 
metalică. Am mai putea enumera încă o serie 
de cerinţe faţă de care rezultatul gîndirii cons- 
tructive s-a vădit negativ. Principalul reproş 
adus acestor scaune constă în aceea că sînt 
„incomode“. Este adevărat. Dar dacă prin cu- 
vîntul „comod“ vom înțelege ceva nedefinit, 
ceva în genul abstractului  „,„menschliches“, 
dacă vom considera că acest confort se creează 
numai cu ajutorul formelor tradiţionale, ne 
vom găsi pe o cale greșită. Proprietăţile nega- 
tive ale scaunului — reflexia puternică a lu- 
minii și a sunetului de către suprafața lui 
metalică, faptul că este bun conducător de căl- 
dură — sînt caracteristici strict științifice ce 
se opun noțiunii de „intim“. 

Trebuie remarcat că și cele mai raţionale 
creaţii ale arhitecturii contemporane sint im- 
perfecte, tocmai din pricină că nu corespund 

cerințelor existenţei umane, nevoilor orga- 
nismului, simţurilor noastre. 

Așadar, putem considera că una din căile de 
creare a unui mediu material complet umani- 
zat este extinderea sferei noţiunii de „raţio- 
nalism“. Va trebui să lărgim considerabil nu- 
mărul de calităţi analizate din lumea obiec- 
telor. Cerinţele diverse manifestate faţă de 
obiectele care ne înconjoară constituie un fel 
de scală asemănătoare spectrului de culori. În 
partea roşie a spectrului se concentrează pro- 
blemele sociale, în cea portocalie — pro- 
blemele legate de producția obiectelor ș.a.m.d., 
pînă la zona ultravioletă, invizibilă ochiului 
nostru, unde, poate, se ascund cerințele pur 
umane care scapă unei definiri precise. La 
analiza unui obiect ca întreg, tocmai în acest 
domeniu, ni se dezvăluie multe probleme noi. 
Se înţelege de la sine că ele nu se vor limita 
la cele pe care le-am luat cu, la întîmplare, 
cînd am analizat calităţile scaunului metalic. 


În cursul unei analize atente, la un moment 
dat, poate apărea impresia că, în spatele no- 
țiunii -de „rationalism“, se ascunde o sumă de 
factori măsurabili fizic. Dar, avansînd mereu 
cu analiza, ne vom afla în afara granițelor 
fizicii. Un întreg complex de probleme, care 
apar în legătură cu orice obiect și care, pînă 
în ziua de azi, era extrem de rar luat în con- 
sideraţie, se referă la domeniul unei alte 
științe și anume psihologia. Și cu cît mai re- 
pede ne vom deprinde să răspundem la cerin- 
țele cu caracter psihologic, cu atît mai curînd 
metodele raționalismului se vor extinde, În 
asemenea măsură încît vor începe să se opună 
singure la apariţia unor obiecte străine omului. 
Am recurs aici la exemple de două feluri : am 
vorbit despre scaunul pe care stă omul și 
despre un corp de iluminat, la lumina căruia 
omul îsi petrece viaţa. Luînd aceste exemple, 
am încercat să arăt că raţionalizarea în dome- 
niul construcţiei și compoziţiei obiectelor pen- 
tru uzul omului este încă departe de perfec- 

tiune și că greșelile ce se comit, ca și neajun- 
surile ce se ivesc — şi acestea sînt, probabil, 
nenumărate — au un asemenea caracter, încât 
nu pot fi corectate printr-o abordare diletan- 
tistă, nu pot fi ascunse sub forme îndoielnice 
si neorganice. Cu alte cuvinte, am vrut să 
spun că prin raţionalism trebuie să înțelegem 
cercetarea tuturor problemelor care privesc 
un obiect sau altul și că trebuie să ne apro- 
piem raţional de aspectele care se consideră, 
în mod obișnuit, a face parte din sfera greu de 
definit a gustului fiecăruia, dar care, la o ana- 
liză mai profundă a fenomenelor, se dovedesc 
probleme în parte de igienă nervoasă, în parte 
de psihologie ş.a.m.d. Avem o singură ieşire 
— lărgirea sferei noţiunii de „,raţionalism“. 
Exemple analoage putem găsi și în alte do- 
menii ale construcţiei artistice. Problemele 
culorii — care, într-un anumit sens, fac parte 
din aceeași categorie cu problemele ilumina- 
tului și la rezolvarea cărora pot ajuta, într-o 
oarecare măsură, cercetările psihologice — sînt 
și cle date uitării. Aici, ca şi în multe alte 
domenii, este prezent un factor al psihicului 
uman care, trebuie spus, a fost remarcat de 
arhitectura raționalismului. Am în vedere po- 
sibilitatea de schimbare, de transformare a 
mediului înconjurător, nevoia omului de a se 
găsi într-o ascmenea comunicare cu el şi cu 
obiectele ce îl compun, încît să răspundă psi- 
hologici salce, ce se află în permanentă înnoire 
Și dezvoltare. Unul dintre cele mai simple 
mijloace de eliberare a omului modern de stre- 
sul psihice este modernizarea mediului lui de 
viaţă. De aceea este clar că ambianța nemij- 
locită a omului trebuie astfel construită încît, 
de la bun început, să fie prevăzută posibili- 
litatea de schimbare permanentă si, evident, 
tocmai la alegerea culorii pentru clădiri și obiec- 
te, la vopsirea ţesăturilor ș.am.d se fac cele 
mai frecvente greșeli. Vorbind despre cerinţele 
psihicului uman, respectate arbitrar de arhi- 
tectura modernă, trebuie să remarcăm că în 

ele se află una dintre cauzele care împiedică 
împletirea elementelor de decor tradiţional cu 
cele moderne. Decorativismul, monumentalis- 
mul, forțarea formelor sînt fenomene ce reduc 
capacitatea de transformare a obiectului. În 
epoca noastră, cînd standardizarea reprezintă 
principiul de căpetenie al producţiei industri- 
ale, putem vedea în ce măsură imensă este 
antiumană cultivarea formei de dragul formei. 
Produsul standard nu trebuie săfieun obiect 
făcut în sine. Dimpotrivă, acesta trebuie să fie 
astfel încît forma lui să poată fi perfecționată de 
om, supunîndu-se legilor individualității pro- 
prii. Numai cu ajutorul unor obiecte neutre în 
esenţă poate fi slăbită presiunea exercitată de 
standardizare asupra individului, numai în 
acest fel poate fi folosită standardizarea în 
slujba culturii. Există, din timpuri străvechi, 
încă de pe vremea cînd munca manuală era 
predominantă, o cultură care a manifestat o 
sensibilitate deosebită faţă de persoana umană. 
Am în vedere cultura japoneză care, în ciuda 
unei selecții limitate a materialelor şi a for- 
melor, a cultivat la oameni virtuozitatea pri- 
ceperii de a modifica mediul și de a crea, 
aproape zilnic, noi combinatii. Imensa dragoste 
a japonezilor pentru flori, plante, pentru ma- 
terialele naturale este un exemplu unic. Legă- 
tura cu natura, încîntarea continuă faţă de 
varietatea ei constituie un mod de viaţă cu 
care este incompatibilă existența formei de 
dragul formei. 

Obiectele care-l înconjoară pe om nu sînt 
fetișuri sau alegorii care posedă o valoare veş- 
nică. Ele sînt mai curînd asemănătoare celu- 
lelor şi ţesuturilor din natură, în veșnică în- 
noire, din organismul omului, în permanentă 
schimbare. De ele trebuie să ne apropiem la 
fel ca de elementele din lumea vie, altfel le 
ameninţă primejdia să capete însemnătate în 
sine şi să devină străine omului. 


Hannes Meyer 
BAUHAUS-DESSAU. 
EXPERIENȚELE 

UNEI EDUCAȚII POLITEHNICE 


1940 


Despre organizare 


În acea perioadă Bauhaus era constituit din 
următoarele sectoare : a) instruirea de bază 
sau preliminară (teste); b) atelier de ţesătorie 
cu vopsitorie ; c) atelier de zugravi ; d) atelier 
de reclame (inclusiv sector plastic); e) atelier 
de tipografie ; f) atelier fotografic; g) atelier 
de prelucrare a metalului; h) tîmplărie; i) 
sector dramatic cu atelier de scenografie, 
școală de dans, jazz; j) sector de arhitectură 
cu teoria arhitecturii și atelier de arhitectură. 

În plus, două clase libere de pictură. 

Pe lingă aceste unităţi-atelier s-a dezvoltat 
învățămîntul teoretic sub formă de cursuri și 
prelegeri ţinute de invitaţi. 

Durata studiilor era, pentru instruirea de 
bază, de un semestru, obligatoriu pentru toți 
cei nou-intraţi ; 6—7 semestre în atelicre și 
9 semestre în sectorul de arhitectură, dintre 
care două într-unul din ateliere. La terminarea 
studiilor absolventul primea diploma Bauhaus 
în meseria respectivă; de asemenca, trecea 
examenul] de stat în meserie. 


Instruirea de bază 


Mai întîi un cuvînt despre instruirea de bază, 
care a fost dezvoltată de maistrul Josef Albers. 
Pedagogic, ea avea valoarea unei perioade de 
probă. Sub forma unor „teste“, ea trebuia să 
scoată la iveală şi să dezvolte aptitudinea spe- 
cială, talentul inovator, capacitatea de combi- 
nație, îndeminarea si cunoștințele despre ma- 
teriale. Testele constau în compoziţii libere, 

„fără finalitate“, cu hîrtie, lemn, paie, tablă, 
materiale textile, aluminiu cete., pentru reali- 
zarea cărora nu erau permise unelte mecanice 
(exceptînd cuțitul si foarfeca). Novicele studia 
în acest fel forţele interioare, proprii mate- 
rialului, Un clov a reusit să alcătuiască o cons- 
trucție usoară din carton subțire (hirtie de de- 
sen) care suporta greutatea unui om. Foarte 
curînd, s-au diferențiat la noii studenţi însu- 
sirile profesionale cu predilecție inovatoare, 
metodice, de fineţe ete. — şi, în funcție de 
acestea, înclinația către constructiv, improvi- 
zaţie sau șliinţe exacte. 

Paralel cu instruirea de bază, şi în cursul 
semestrelor următoare fiecare cursant la Bau- 
haus benficiază obligatoriu de o iniţiere atentă 
în studiul culorilor, tipografice, studiul formei, 
fotografic, desen liber, studiul materialelor si 
compoziție. 





Studiul în cadrul lucrării practice 


În centrul oricărei pedagogii politehnice, la 
Bauhaus, stătea, în acea vreme, din ce în ce 
mai mult, opera însăşi, și anume, nu o operă 
fictivă într-un mediu inventat pentru studiu. 
Deci nici o casă inventată pe un presupus te- 
ren. Ci opera menită a fi executată și utili- 
zată direct, deci o sarcină reală într-un mediu 
real: o locuinţă comandată de un medic, în- 
tr-un orășel din Eifel, locuinţe-etalon pentru 
cetățenii medii din Dessau, blocuri de locuinţe 
pentru muncitorii din industrie, toate proiec- 
tate şi executate în colectiv, în cadrul atelie- 
relor. Jar fiecare casă, în parte, fără mobilă 
confecţionată individual pentru vreun snob 
entuziasmat de „modern“. Ci mobilă tipizată 
pentru folosinţa populaţiei, produs al fabricării 
moderne în scrie, produs al studierii habitu- 
dinilor populaţiei, al standardizării sociale, al 
funcțţiunilor fiziologice și psihologice, al tipi- 
zării procesului de producţie și al celui mai 
atent calcul economic, 

Atunci a trebuit ca atelierele individuale de 
Limplărie, tesătorie, tipografie, prelucrare a 
metalului, vopsitorie, artă fotografică, reclamă, 
scenă şi atelierul de construcții să fie dezvol- 
tate tot mai mult în direcția asociațiilor de 
lucru colective de sine stătătoare. Jar aceasta 
pentru că, dacă pînă atunci orice student gă- 
sea unealta și sfatul de specialitate în aceste 
ateliere și se mîndrea cu rezultatul individual, 
acum elementele mai sociabile s-au grupat din 
ce în ce mai mult în forma brigăzilor de lucru 
„verticale“ pentru sarcina concretă comună. În 
„brigăzile verticale“ colaborau studenţi din ani 
diferiți, iar studentul mai vîrstnic îi ajuta pe cei 
mai tineri să progreseze, sub conducerea de spe- 
cialitate a maistrului. În sfirșit, trebuia ca pre- 
gătirea teoretică să fie din ce în ce mai pă- 
trunsă de aceste noi cerinţe ale comunităţii de 
lucru și ale fixării concrete a temelor. Căci, fără 
cunoștințe social-economice, cum ar fi fost ca- 
pabil studentul practicant să-l înţeleagă pe be- 
neficiarul mobilierului său standardizat — po- 
porul —, cu diferitele sale pături, clase și 
forme economice ? Cum ar fi putut fi solicitată 
înțelegerea sa faţă de procesul de fabricație 
dacă nu prin desăvirşirea unui stagiu de uce- 
nicie în întreprindere ! Cum ar fi putut fi soli- 
citată înțelegerea sa psihologică faţă de forma 
funcțională dacă nu prin introducerea unui 
curs metodic de psihologie? Cît de des au 
fost invocate aspecte misterioase ale „artei“, 
cînd, în realitate, era vorba de  înlănţuirea 
științelor exacte ! 

În atelier, studiul producţiei concrete îi obliga 
pe studenții practicanți implicați să se con- 
frunte cu toate piedicile materiale și efemere 
pe care le reclama de la ei realizarea unei 
teme de specialitate din domeniul lor. Grupele 
de studenți participanţi nu erau scutite de ni- 
mic, de la scrisoarea inițială de comandă a 
materialului necesar pînă la revizuirea devizu- 
lui final. Această metodă evită prăpastia care 

separă pregătirea școlară de practica ulte- 
rioară, adeseori amară, a unei meserii. Pe de 
altă parte, în cadrul economiei moderne dez- 
voltate din punct de vedere tehnic și industrial, 
aproape toată activitatea politehnică constituie, 
de regulă, încadrarea fiecărui specialist în 
grupul profesional care a preluat sarcina. 
Aceasta presupune din partea individului o 
subordonare plină de înțelegere faţă de munca 
în colectiv. Colaborarea ulterioară cu un ul 
treilea este uşurată de la bun început, în cazul 
în care comunitatea de muncă este, în același 
timp, încă din perioada de instruire profesio- 
nală, o unitate pedagogică (în totală opoziţie 
cu tradiționala instruire individuală). În sfîrșit, 
această formă de organizare a comunităţii de 
muncă constituite în raport cu o sarcină co- 
mună concretă înlesneşte selectarea celor mai 
capabili pentru diferitele operații speciale 
care trebuie rezolvate, prin urmare o diviziune 
mai productivă a muncii. Și, în cele din urmă, 
în toate acestea se vădeşte şi puţină filosofie. 
Căci, atîta vreme cît societatea capitalistă se 
străduieşte să-l călească pe individ printr-un 
sistem individual de instruire de specialitate, 
minuţios elaborat, pentru bătălia ulterioară a 
concurenței profesionale, trebuie să presupu- 
nem logic că, într-o viitoare economie socia- 
listă planificată, toţi oamenii muncii, și mai 
ales intelectualii, vor fi deprinşi cu diversele 
forme de practicare colectivă a profesiunii lor. 


Despre activitatea de construcţie 


Cele mai vizibile rezultate ale „studiului prin 
munca practică“ au fost, de departe, cele din 
cadrul sectorului de arhitectură. Aici activa o 
elită internațională de arhitecţi: olandezul 
Mart Stam, germanul Ludwig  Hilberseimer, 
danezul Edvard Heiberg, austriacul Anton 
Brenner și elveţienii Hans Wittwer și Hannes 
Meyer. În învățămîntul nostru de arhitectură 
am dezvoltat o „arhitectură funcţională“, care, 

în opoziţie cu interpretarea sa vulgară, a de- 
pășit ideea de „pur tehnic“. Prin analiza sta- 
diului societăţii si printr-un studiu atent al tu- 
turor factorilor biologici, am sperat să obţinem 
o profunzime și o îmbogăţire a arhitecturii, o 
atenţie specială acordîndu-se factorilor psiho- 
logici ai organizării vieţii. S-a studiat diferen- 
tiat spaţiul în care îşi desfășurau viaţa fami- 
liile de muncitori şi de funcţionari, pentru a 
tipiza mai bine celula lor de locuit. În final, 
s-a realizat o analiză completă din punct de 
vedere urbanistic a orașului Dessau, care a 
arătat limpede slăbiciunile şi caracterul de 
clasă al acestui „oraş-etalon“. Cartierele mun- 
citoreşti erau situate, fără excepţie, în zonele 
industriale, nocive, iar dotările culturale erau 
concentrate în zonele rezidențiale ale popu- 
laţiei înstărite. Primăria ne-a interzis însă să 
facem cunoscute rezultatele acestei munci de 
investigaţie ! 


Alvar Aalto 


UMANIZAREA ARHITECTURII 
1940 


Dezvoltarea ideilor funcţionalismului şi întru- 
parea lor în construcţii reprezintă, după cît se 
pare, fenomenul cel mai stimulator din arhi- 
tectura contemporană. Dar, cu toate acestea, 
se dovedește că nu e chiar atît de ușor să 
definești cu precizie funcţia în arhitectură și, 
prin urmare, nici noţiunea de „functionalism“. 
„Funcţia“ este utilizarea specifică sau munca 
îndeplinită sau acţiunea unui obiect. Așadar 
„funcţia“ este un lucru sau o mărime care de- 
pinde de mai mulţi factori și, prin urmare, 
este supusă schimbărilor. Dicţionarele defi- 
nesc îndrăzneț noţiunea de „iuncţionalism“, 
ca „adaptare conștientă a formei la scopul uti- 
lizării“. În realitate, funcționalismul are, în 
același timp, o sferă mai largă și mai îngustă 
faţă de definiția dată, întrucît el trebuie să 
conștientizeze și să ţină seama de ambele sen- 
suri ale „funcției“. 

Arhitectura este un fenomen sintetic ce cu- 
prinde practic toate sferele activității umane. 
Un obiect de arhitectură poate fi funcţional 
dintr-un punct de vedere și nefuncţional, din- 
tr-altul. În ultimul deceniu, arhitectura con- 
temporană a fost funcțională mai ales din 
punctul de vedere al programelor și, în primul 
rînd, sub raportul economiei construcției. Este, 
desigur, necesar să acordăm o atenție deose- 
bită aspectului economic, căci construirea unei 
locuințe bune, pentru oameni, costă foarte 
scump, comparativ cu satisfacerea altor nece- 
sităţi umane. Într-adevăr, dacă se recunoaşte 
că arhitectura înseamnă foarte mult în viaţa 
omului, atunci primul pas pe calea dezvoltării 
ei trebuie să-l constituie organizarea laturii 
economice. Dar, întrucît arhitectura cuprinde 

toate sferele vieții umane, o arhitectură într- 
adevăr funcţională trebuie să fie funcţională, 
înainte de toate, din punct de vedere pur 
uman. Examinînd cu atenție procesele vieții 
umane ne convingem că tehnica nu reprezintă 
un fenomen autonom, ci serveşte doar ca mij- 
loc ajutător.  Funcţionalismul tehnic nu este 
apt să dea naștere la o arhitectură autentică. 

Dacă ar exista posibilitatea de dezvoltare 
etapizată a arhitecturii, începînd cu rezolvarea 
sarcinilor economice şi tehnice şi abia apoi cu- 
prinzind alte funcţii umane mai complexe, 
atunci luncţionalismul tehnic ar fi acceptabil. 
Dar o asemenea posibilitate nu există. Arhi- 
lectura nu cuprinde doar sferele activității 
umane, ca trebuie să se dezvolte simultan în 
toate aceste sfere. Dacă această condiţie nu 
este respectată vom obține doar rezultate uni- 
laterale, superficiale. 

Termenul de  „raționalism“ se foloseste în 
legătură cu arhitectura contemporană aproape 
tot atit de frecvent ca și termenul de „funcţio- 
nalism“. Arhitectura contemporană este raţio- 
nalizată, în general, sub raport tehnic și 
aceasta în măsura în care, în vremurile noas- 
tre, este raţionalizată însăşi tehnica. Şi, cu 
toate că perioada pur raționalistă a arhitecturii 
contemporane a condus la crearea unor cons- 
trucții în care tehnicii i s-a acordat o însemnă- 
tate precumpănitoare, iar funcţiile umane au 
fost insuficient luate în considerație, aceasta nu 
reprezintă un motiv pentru a lua atitudine 
împotriva raționalizării arhitecturii în general. 

Nu raționalizarea în sine a fost punctul slab 
al perioadei de început, acum deja depășită, a 
arhitecturii contemporane. Slăbiciunea consta, 
dimpotrivă, tocmai în faptul că raţionalizarea 
nu a fost destul de adînc urmărită. Și, în loc 
de a se duce lupta cu abordarea raționalistă, 
în etapa din urmă a dezvoltării arhitecturii 
contemporane se fac încercări de transferare 


si, 


a metodelor raționale din sfera tehnicii în sfera 
umană, în sfera psihologiei. 


Arhitectura contemporană se află, fără îndo- 
ială, în acea fază de dezvoltare pentru care 
este caracteristică tendinţa de dezvoltare a 
problemelor de ordin uman şi psihologic. 

Dar această nouă perioadă nu se opune pri- 
mei perioade a raţionalizării tehnice. Ea tre- 
buie, mai curînd, privită ca o extindere a me- 
todelor raţionale, ca o pătrundere a lor în sfe- 
rele înrudite şi de graniță. 

În ultimele decenii, arhitectura a fost ade- 
seori comparată cu ştiinţa, au existat încercări 
de a-i face metodele mai științifice, au fost şi 
tentative de a o transforma într-o ştiinţă 
pură. Dar arhitectura nu e o știință. Ea repre- 
zintă, ca și pînă acum, un proces larg de sin- 
teză, care reunește mii de funcţii umane spe- 
cifice, rămînînd, totuși, arhitectură. 

Menirea ei este, ca și mai înainte, dea aduce 
lumea materială în armonie cu viaţa omului. 

Năzuinţța spre o mai mare umanizare a arhi- 
tecturii înseamnă îmbunătăţirea arhitecturii, 
înseamnă a înţelege funcționalismul într-un 
sens mai larg decît simplul funcţionalism teh- 
nic. Acest scop poate fi atins doar prin meto- 
dele arhitecturii — creînd şi combinind dife- 
ritele mijloace tehnice, pentru a asigura omu- 
lui condiţii cît mai armonioase de viaţă. 

Metodele arhitecturii se aseamănă uneori cu 
metodele științifice, iar procesul de cercetare 
specific ştiinţei poate fi aplicat şi în arhitec- 
tură, Dar, deși cercetarea în domeniul arhitec- 
turii devine din ce în ce mai sistematică, în 
esenţă ea nu va deveni niciodată strict anali- 
tică. În experimentul de arhitectură vor pre- 
domina întotdeauna intuiţia şi arta. 

Adeseori oamenii de stiință, străduindu-se, 
pe parcursul cercetării analitice. să obțină re- 
zultate mai veridice şi evidente, recurg la exa- 
gerări voite, la forme accentuate, puternic 

pronunțate, de exemplu la colorarea  bacte- 
riilor. Aceleași metode pot fi folosite şi în 
arhitectură. Am o oarecare experienţă în cons- 
trucția de spitale și am ajuns la concluzia că 
studierea reacţiilor fizice şi psihice puternice 
serveşte ca bază bună pentru rezolvarea pro- 
blemelor ce se ivesc la înălţarea caselor obiş- 
nuite. Preponderența criteriilor  funcţionalis- 
mului tehnic a condus, fără îndoială, la faptul 
că foarte mult din arhitectura noastră este 
acum cu totul nefuncţional din punct de ve- 
dere psihologic sau psihofiziologic. Pentru a 
afla cum reacţionează omul la unele forme și 
construcţii este foarte folositor ca acestea să 
fie „verificate“ pe indivizi deosebit de sensi- 
bili, cum ar fi bolnavii, de exemplu. 
Asemenea experienţe s-au întreprins în 
legătură cu realizarea sanatoriului de tuber- 
culoză din Paimio t și au vizat, în principal, 
două grupe de factori: 1) senzațiile omului 
într-o locuinţă ce-i este destinată ; 2) izolarea 
unui individ față de un grup mare, evitarea 
constringerii colectivului. Cercetarea senza- 
ţiilor individului în locuinţă s-a efectuat în 
încăperi experimentale şi a privit formele 
acestora, coloritul, iluminatul natural și arti- 
ficial, sistemele de încălzire, izolaţia fonică ș.a. 
Primul experiment a avut în vedere reacţiile 
omului într-o stare destul de neplăcută — bol- 
navul stînd culcat. Unul din rezultatele lui 
concrete a fost hotărirea de a schimba cu totul 
culoarea încăperii. Diversele experimente au 
dovedit toate acelaşi lucru — încăperea în care 
se află un bolnav trebuie să se deosebească de 
cea obişnuită, de locuit. Această diferenţă se 
poate exprima astfel: o cameră obişnuită este 
o cameră pentru un om care își duce viaţa în 
poziţie verticală, un salon de bolnavi este o 
cameră pentru un om a cărui viaţă este condi- 


1 Cunoscuta realizare a lui A. Aalto a fost execu- 
tată în 1928 (nitr.). 

ționată de poziţia orizontală, așa încît coloritul 
acestei camere, iluminatul ei, sistemul de în- 
călzire ș.a.m.d. trebuie să aibă în vedere 


această împrejurare. 


Funcţionalismul este justificat numai în cazul 
în care include şi sfera psihologiei. Aceasta 
este singura cale de umanizare a arhitecturii. 


Ludwig Mies van der Rohe 
ARHITECTURA ȘI TEHNOLOGIA 
1950 


Tehnologia își are rădăcinile în trecut, 
ea domină prezentul şi se înalţă către viitor. 
Este o adevărată miscare istorică — 
una din acele mișcări grandioase ce modelează și 
își exprimă propria epocă. 
Se poate compara numai cu descoperirea, în 
clasicism, a omului ca persoană. 
cu dorința de putere a romanilor. 
Tehnologia este mult mai mult decit o simplă 
metodă, 
ea este un univers în sine. 
Ca metodă, este superioară în mai toate 
privințele. 
Totuși, numai acționînd ca atare, așa cum 
se întîmplă în construcţia de maşini, sau în 
realizarea uriaşelor structuri tehnice, ea 
își poate dezvălui adevărata sa natură. 
Deci, este un lucru evident că ea este, nu 
numai un mijloc util, 
ci că reprezintă ceva, ceva în sine, 
ceva ce are un înţeles și o formă puternică — 
formă care este atît de puternică în realitate, 
încît cu greu o poți defini. 
Mai este, oare, vorba de tehnologie sau, pur 
și simplu, de arhitectură ? 
Și poate chiar acesta este motivul pentru care 
există unii oameni ce susţin cu convingere că 
arhitectura va cădea în 
desuetudine și va fi înlocuită cu tehnologia. 
O asemenea convingere ascunde o ambiguitate 
de gîndire. 
Lucrurile stau cu totul altfel. 


Acolo unde tehnologia își atinge menirea ci 
reală ea transcende în arhitectură. 

Este adevărat că arhitectura este determinată 
de realitate, 
Dar să nu uităm că domeniul său real de 
acţiune este cel al semnificației 
Sper că veţi înţelege că arhitectura 
nu are nimic comun cu inventarea formelor. 
Ea nu este un teren de joacă pentru copii, fie 
ei mari sau mici. 
Ea este adevăratul domeniu al spiritului. 
Arhitectura este cea care a scris istoria epocilor 
și le-a dat un nume. 
Arhitectura este dependentă de timpul în care 
este făcută. 
Ea reprezintă cristalizarea propriei sale 
structuri intime, 
ce-și desfăşoară lent forma proprie. 
Acesta este motivul pentru care tehnologia și 
arhitectura 
sint atît de strîns legate între ele. 
Sperăm, doar, ca ele să crească împreună 
și să trăim clipa în care una va fi expresia 
celeilalte. 
Numai atunci vom avea o arhitectură ce-și va 
merita cu cinste numele : 
arhitectura, simbol adevărat al epocii noastre. 


Frank Lloyd Wright 


LIMBAJUL UNEI ARHITECTURI ORGANICE 
1953 


Arhitectura organică (sau intrinsecă) este arhi- 
tectura liberă a democraţiei ideale. Pentru a 
apăra și explica ceea ce am construit și scris 
asupra acestui subiect, adaug un lexicon de 
nouă cuvinte, necesare în întreaga lume, în 
acest ceas al secolului nostru. 


Definiţii 


1. Natura nu înseamnă numai „exteriorul 
casei“, norii, copacii, furtunile, suprafaţa pă- 
mâîntului și universul animalelor, ci se referă 
la natura acestora, în sensul naturii materia- 
lelor sau în sensul „naturii“ unui plan, senti- 
ment sau unealtă. Ea înseamnă și omul, sau 
orice alt lucru legat de aceasta, privit „din 
interior“. Natura interioară cu „N“. Princi- 
piul intrinsec. 


2. Cuvintul organic nu înseamnă, în arhi- 
tectură, pur şi simplu cea ce se pretează a fi 
agăţat în cirligele unei măcelării, ceea ce poate 
merge pe două picioare sau se poate cultiva 
pe cimp. Cuvintul organic se referă la enti- 
tate. Poate c-ar fi mai bine să spunem integral 
sau intrinsec. Aşa cum a fost folosit inițial în 
arhitectură, organic înseamnă a-face-parte-din- 
tr-un-întreg - aşa-cum-întregul - face-parte-din- 
tr-o-parte. Deci, entitatea cu sens întegral de- 
notă înţelesul real al cuvintului organic. In- 
trînsec. 

Forma este rezultatul funcţiei. lată un 
slogan repetat prea des. În mod natural, forma 
se. conformează acestui principiu. Totuși, la un 
nivel inferior, termenul este întilnit numai 
pentru a indica soclul pe care se află așezată 
forma arhitecturală. Aşa cum scheletul nu re- 
prezintă forma definitivă a corpului omenesc 

ȘI nici gramatica nu reprezintă „forma“ poe- 
zici, tot așa trebuie privită funcția faţă de 
forma arhitecturală. Zornăitul oaselor nu În- 
seamnă arhitectură. Mai bine puţin şi valoros 
decit mult şi prost. | 

Forma este acționată de către funcţie, dar o 
transcende în măsura în care poate fi secon- 
dată de imaginaţia poetică, fără a fi distrusă. 
„Forma este rezultatul funcției“ : iată o cecx- 
presie împămintenită, care şi-a pierdut, cu 
timpul, semnificația spirituală. Numai atunci 
cind spunem sau scriem „forma și funcția sint 
una“ spunem ceva semnificativ, deşi tot despre 
un slogan este vorba. Acum acesta ceste slo- 
ganul cheie care ascunde „sterilitatea“. Pe 
plan international. 

4. Cuvintele poveste imaginară, ca si fru- 
musețe, se referă la o calitate. Este neclară 
folosirea improprie, de către unii critici și scrii- 
tori de azi, a acestei expresii onorabile, deve- 
nită sentimentală. Arhitectura organică vede 
realitatea ca pe o poveste intimă a creaţiei 
umane sau vede povestea esenţială ca fiind 
reală, în cadrul actului de creație. Deci, po- 
vestea reprezintă noua realitate creată. Creati- 
vitatea este cea care inspiră, în mod suprem, 
această realitate. Munca în echipă nu o poate 
concepe; Un comitet o poate numai primi în. 
dar, din partea unui individ inspirat, În rega- 
tul arhitecturii organice, imaginaţia omului 
trebuie să transforme limbajul aspru al struc- 
turii în expresii umanitare plăcute ca formă 
si nu să divizeze fațadele neinsuilețite sau să 
facă să zornăie oasele construcţiei. Poezia 
formei este tot atît de necesară pentru o arhi- 
tectură de calitate precum este frunzișul pen- 
tru copac, inflorescenţa pentru plante și car- 
nea pentru corpul omenesc. Deoarece senti- 
mentalitatea a luat cu ea, la plecare, această 
nevoie umană, iar astăzi ncgarca este abuzivă, 
nu există nici un motiv pentru care să se ia, 
drept lucru real, deformarea sa abuzivă. 

Numai atunci cînd mecanizarea clădirii va 
fi în slujba arhitecturii creatoare şi nu arhi- 
tectura creatoare în slujba mecanizării, numai 
atunci vom avea o arhitectură de valoare. 


5. Tradiţia poate implica mai multe tradiţii 
la un loc, tot așa cum adevărul poate implica 
multiple adevăruri. Cînd vorbim, în arhitec- 
tura organică, despre adevăr ne referim la un 
principiu generic. Genul „pasăre“ poate zbura 
în stoluri de păsări de o diversitate infinită, 
toate fiind înrudite unele cu altele. Deci, cînd 
vorbim despre tradiţie, folosim acest cuvînt 
tot în sens generic. Stoluri de tradiţii pot con- 
tinua să zboare, pornind de la o tradiţie gene- 
rică și diversificindu-se inimaginabil de mult. 
S-ar putea ca ele să fie lipsite de imaginaţie 
creatoare, reprezentind numai niște derivații. 
Imitarea unei imitări distruge tradiţia origi- 
nară. 

Adevărul este, în arhitectură, principiul su- 
prem. 


6. Ornamentul. Element integrant al arhi- 
tecturii, ornamentul este, pentru arhitectură, 
ceea ce este inflorescenţa pentru un copac sau 
plantă, în comparaţie cu tulpina și ramurile 
acestora. El este al lucrului respectiv şi nu se 
află doar pe acesta. De natură emoţională, or- 
namentul nu este — cu condiţia de a fi con- 
ceput așa cum se cuvine — numai poezie, ci 
și personalitate a structurii dezvăluite și îm- 
bogăţite. Cînd nu este conceput cum trebuie, 
atunci arhitectura este distrusă de către or- 
nament. 


7. Spiritul. Ce este spiritul? În limbajul 
arhitecturii organice, ceva „spiritual“ nu este, 
nicidecum, ceva ce se pogoară asupra lucrului 
din înălțimi, câ este ceva ce există în interiorul 
lucrului însuși, fiind propria sa viată. Spiritul 
se înalță din interior spre exterior. Spiritul nu 
cade din cer, pentru a rămîne ceva agăţat, 
undeva, sus, de niște cîrlige cereşti sau pentru 
a fi fixat pe niște stîlpi înalţi. 

În limba curentă, aproape fiecărui cuvînt 
sau termen îi corespund două folosiri diferite, 
dar, în sens organic, orice termen se foloseşte 
numai cu referire la semnificaţia sa intimă și 
nu la cea aparentă. Un cuvint, de pildă ,na- 
tura“, se poate folosi pentru a desemna un 
mijloc material sau fizic, folosit pentru atin- 
gerea unui scop. Cu toate acestea, același cu- 
vint se poate folosi cu o semnificaţie spirituală, 
deși, în explicarea folosirii termenilor din ar- 
hitectura organică, înţelesul spiritual al cu- 
vîntului este cel folosit cu precădere. 

8. A treia dimensiune. Contrar opiniei răs- 
pîndite, a treia dimensiune nu reprezintă gro- 
simea, ci adîncimea. Termenul „a treia dimen- 
siune“ este folosit în arhitectura organică 
pentru a desemna ideea de adîncime, ce apare 
ca fiind a lucrului (aparţinîind lui) şi nu ca 
ceva ce există pe acesta. A treia dimensiune, 
adîncimea, există ca o calitate intrinsecă a 
clădirii. 

9. Spaţiul. Devenirea permanentă, acea fîn- 
tină invizibilă emanînd toate ritmurile, rit- 
muri care trebuie să-şi afle drumul înapoi, la 
ea. Dincolo de temporal sau de infinit. 

O nouă realitate ce-și află sprijinul folosirii 
într-o clădire, tocmai datorită arhitecturii or- 
ganice. 

Respirația unei opere de artă. | 


NOTE BIO-BIBLIOGRAFICE 


Alvar AALTO (1898—1976) 


Arhitect finlandez ; printre cele mai remarcabile rea- 
lizări ale sale, se numără: Sanatoriul antituberculos, 
Paimio, 1928; sediul cotidianului „Turun Sanomat“, 
Turku, 1927—29; Biblioteca municipală, Viipuri, 
1950—35 ; uzina de celuloză şi locuinte pentru perso- 
nal, Sunila, 1936—39; vila Mairea, Noormarken, 
1958—39 ; pavilionul finlandez la Expozitia univer- 
sală, New York, 1939; cămin studențesc la M.I.T., 
Cambridge, Mass., 1947—48 ; planul de sistematizare 
si diferite construcţii, Rovaniemi, 1944—47 ; planul 
de amenajare a regiunii Imatra, 1947—53; Casa de 
Cultură, Helsinki, 1955—58; diferite clădiri la In- 
stitutul politehnic, Otaniemi, 1949—71 ; imobil de lo- 
cuinte, Bremen, 1958—63 ; clădiri publice, Seinäjoki, 
1963—66 ; proiecte pentru sistematizarea centrului 
oraşului Helsinki, 1959—64; centrul multifunctional 
„Finlandiatalo“, Helsinki, 1967—75 etc. 

Dintre scrierile, conferintele şi interviurile lui 
A. Aalto, au fost incluse în antologie fragmente din 
articolele Rationalismi ja ihminen, 1935, şi Arkki- 
tehtuurin lähentäminen ihmiseen, 1940, preluate din 
volumul Alvar Aalto, Moscova, 1978, pp. 21—26, res- 
pectiv 30—33. Traducerea: Marilena Suteu. 


Peter BEHRENS (1868—1940) 


Pictor (membru al Secessiunii müncheneze), arhitect, 
designer german. În 1907 a fost numit consultant 
artistic al firmei AEG. După primul război mondial, 
a fost profesor la Academiile din Düsseldorf, Viena 
şi apoi Berlin. 

Lucrări mai importante de arhitectură: propria 
locuintă, Darmstadt, 1900; ambasada germană, Le- 
ningrad ; clădiri industriale, Hanovra, 1912; clădiri 
în complexul industrial AEG, Berlin; proiecte de 

locuințe populare, Viena, 1925; sistematizarea pietii 
Alexander, Berlin ete. 

Dintre articolele și conferintele sale, au fost se- 
lectate fragmente din Über die Bezichungen der 
künstlerischen und technischen Probleme, Berlin, 
1919, preluate din H.-J. Kadatz, Peter Behrens, Dresda, 
1977, pp. 125—129. Traducerea: Suzana Avram Bo- 
ceanu şi Alerandru Avram. 


Theo van DOESBURG (C. E. M. Kiiper) (1883—1931) 


Pictor, sculptor și arhitect, teoretician de primă im- 
portanță al grupării „De Stijl“. A realizat la Drachten 
un complex de locuinte muncitoreşti si magazine 
(în colaborare), 1920, și, împreună cu H. Arp, a 
transformat cafeneaua Aubette, Strasbourg, 1927—28. 
A elaborat proiecte pentru vila L. Rosenberg, Paris, 
1922 (împreună cu C. van Eesteren), proiecte pentru 
locuinte la Paris, Meudon etc. 

Pe lîngă numeroase articole publicate în revista 
„De Stijl“, a semnat volumele Grondbegrippen der 
nieuwe beeldende Kunst, 1919, Grundbegriffe der 
neuen gestaltenden Kunst, 1925 (Bauhausbücher nr.6), 
Klasik, barok, modern, 1920, L'architecture vivante, 
1925, Die neue Architektur und ihre Folgen, 1925 etc. 

Dintre scrierile lui T. van Doesburg au fost alese 
fragmente din textul conferintei tinute la Jena, Wei- 
mar și Berlin, The will to Style; The reconstruction 
of life, art and technology, publicată în „De Stijl“, 
1922, nr. 2, pp. 25—32 și nr. 3, pp. 53—41 ; manifes- 
tul elaborat împreună cu C. van Festeren, Towards 
a Collective Construction, publicat în „De Stijl“, 1925, 
nr. 6—7, pp. 89—91, şi manifestul Towards a Plastic 
Architecture, apărut în „De Stijl“, 1924, nr. 6—7, 
pp. 78—83. Textele au fost preluate din antologia 
realizată de H. L. C. Jaffé, De Stijl, Londra, 1970, 
pp. 148—162, 190—191, respectiv 185—188. Traduce- 
rea: Olimpia Lykiardopol. În antologie a fost inclus 
şi Manifeste V du groupe De Stijl, elaborat împre- 
ună cu C. van Eesteren şi G. Rietveld şi publicat în 
„De Stijl“, 1923, nr. 6—7, pp. 91—92, preluat din 
„LPArchitecture d'aujourd'hui“, 1971, nr. 158, pp. 77, 
Traducerea : Mădălina Lascu. 


Horia CREANGĂ (1892—1943) 


Arhitect român ; printre realizările sale mai impor- 
tante se numără: Clădirea ARO, 1930; vila Bunescu, 
1932—53; blocul de locuințe Malaxa, 1985—37 ; Fa- 
brica de tevi, 1936—37 ; locuinţe în cartierul Vatra 
Luminoasă, 1939—40 — toate în Bucureşti; hotelul 
ARO, Braşov, 1938 etc. 


Fragmentul inclus în antologie face parte din in- 
terviul publicat în revista „Arta şi Omul“, IIT, 1935, 
nr. 19—22, pp. 333—337. 

Moisei J. GINSBURG (1892—1946) 


Arhitect sovietic, teoretician al constructivismului, 
profesor de istoria arhitecturii şi teoria compoziţiei 
arhitecturale la Vhutemas; a condus, împreună cu 
A. Vesnin, revista „Arhitectura contemporană“ (SA), 
organul „Asociației arhitecţilor moderni“. 

A participat cu proiecte la numeroase concursuri 
importante; a realizat, printre altele, clădirea sovie- 
tului, Briansk, 1924—26 ; clădire cu apartamente pe 
bd. Novinski, Moscova, 1928—30 ; locuințe colective 
la Rostonkino, Sverdlovsk, proiecte pentru sistema- 
tizarea Moscovei, proiecte-lip pentru locuinţe de 
masă. 

A scris numeroase articole publicate în diferite 
reviste sovictice de arhitectură, precum si volumele 
Ritm v arhitekture, 1923, Stil i epoha (Stilul si epoca, 
1924, Jilisce, 1934. Fragmentele incluse în antologie 
fac parte din Stilul si epoca, publicat în traducere 
italiană în M. J. Ginsburg, Saggi sull'architettura 
costruttivista, Milano, 1977, pp. 71—149. Traducerea 
textelor : Nicolae Lascu. 


llia A. GOLOSSOV (1883-—-1945) 

Arhitect sovietic, profesor la Vhutemas. A elaborat 
proiecte pentru numeroase concursuri; a realizat, 
printre altele, ansambluri de locuinte colective, casa 
sovietelor, Habarovsk (în colaborare); sediul ziaru- 
lui „Pravda“, Moscova, 1950—8585 ; clubul Zuiev, Mos- 
cova, 1929 ete. 

Dintre serierile lui Golossov au fost alese frag- 
mente dintr-un manuscris, datînd de la începutul 
anilor '20, pe care l-am intitulat Masă ṣi formă, pre- 
luat din Selim O. Chan-Magomedov, Pioniere der 
sowjetischen Architektur, Dresda, 1955, pp. 3561—5062. 
Traducerea : Radadiana Ivănescu. 


Walter GROPIUS (1883—1969) 


Arhitect german ; între 1907—1910, prim asistent în 
biroul de proiectare al lui P. Behrens. Intre 1919— 
1928 a fost director la Bauhaus; din 1928 este liber 
profesionist la Berlin, până cînd e constrâns să pă- 
răsească Germania. Între 1954—37 s-a refugiat în 
Anglia, iar în 1957 se stabileste în S.U.A. Din același 
an este șeful catedrei de arhitectură la Graduate 
School of Design, Harvard; între 1938—51 este de- 
can la Department of Architecture, Harvard Uni- 
versity. În 1945 înfiinţează, împreună cu un grup 
de elevi ai săi, „The Architects Collaborative Inc.“ 
(TAC). 

Principalele realizări şi proiecte: Faguswerk (în 
colaborare cu A. Meyer), 1910—11 ; clădirea birouri- 
lor şi hala mașinilor la Expozitia Werkbund, Köln, 

1914 ; proiect de concurs pentru sediul ziarului „Chi- 
cago Tribune“, 1922 ; clădirea Bauhaus, Dessau, 1925— 
26; sistematizarea cartierului Dessau-Torten, 1926— 
28 ; proiect pentru un teatru total, 1929; locuinţe co- 
lective în cartierul Siemensstadt, Berlin, 1929; casa 
Gropius, Lincoln, Mass. (în colab. cu M. Breuer), 
1938 ; studiul de case-tip „Panel House system“ (în 
colab. cu K. Wachsmann), 1946; sistematizare pen- 
tru Harvard Center şi cămine studențești (TAC), 
1948—51 ; Boston Back Bay Center (în colab.), 1953; 
ambasada S.U.A. la Atena (TAC), 1956; Universi- 
tatea din Bagdad (TAC), 1960. 

A scris numeroase articole, studii și eseuri; a pu- 
blicat volumele : Idee und Aufbau des Staatlichen 
Bauhauses, 1923; Internationale Architektur  (Bau- 
hausbiicher nr. 1), 1925 ; Neue Arbeiten der Bauhaus- 
werkstätten (Bauhausbiicher nr. 7), 1926; Bauhaus- 
neubauten in Dessau (Bauhausbiicher nr. 12), 1930; 
The New Architecture and the Bauhaus, 1935; Re- 
building our Communities, 1945 ; Scope of total Archi- 
tecture, 1955 și altele. 

Din scrierile lui W. Gropius, în antologie au fost 
incluse următoarele : Die neue Baugedanke (eseurile 
lui W. Gropius şi B. Taut), publicate în 1919, cu 
prilejul „Expozitiei arhitecţilor necunoscuţi“, preluate 
după U. Conrads, Programme und Manifeste zur 
Architektur des 20. Jahrhunderts, Frankfurt/M — 
Viena, 1964, pp. 43—44; Manifest und Programm des 
Staatlichen  Bauhauses Weimar, 7979, publicat în 
broșură, preluat după IH. M. Wingler, Das Bauhaus. 
1919—1933, Bramsch, 1968, pp. 38—41 ; fragmente din 
Idee und Aufbau..., 1923 si din Die neue Architektur 
und das Bauhaus, după volumul omonim, Mainz — 
Berlin, 1965 (reprezentind textul original după care 
a fost publicat, în 1935, volumul în Ilb. engleză); 
fragmente din introducerea la volumul Internationale 
Architektur, 1925 și din introducerea la vol. Neue 
Arbeiten.. intitulată Grundsätze der Bauhausproduc- 
tion. Traducerea textelor : Suzana Avram Boceanu si 
Alexandru Avram. 


Hugo HARING (1882—1958) 


Arhitect german ; din 1926 secretar al asociatiei ber- 
lineze „Der Ring“, reprezentantul acesteia la consti- 
tutrea CIAM, în 1928. Realizări mai impartante : 
ferma Gut Garkau, 1924—25 ; clădiri de locuințe co- 
lective la Berlin (în cartierele Zehlendorf, Charlot- 
tenburg, Siemenstadt etc), 1926—31; locuințe parti- 
culare la Biberach (orasul său natal). 

Dèntre numeroasele sale articole, în antologie au 
fost incluse Wege zur Form, publicat în „Die Form“, 
oct. 1925, pp. 3—59, şi fragmente din Bemerkungen 
zum ästhetischen Problem des neuen Bauens, publi- 

cat în „Bauwelt“, 1931, nr. 19, pp. 614—615, preluate 
după volumul îngrijit de J. Joedicke, H. Häring, Das 
andere Bauen, Stuttgart, 1982, pp. 6—9, respectiv 135— 
15. Traducerea textelor : Hanna Derer. 


Marcel IANCU (1895—1984) 


Arhitect şi pictor român; a realizat numeroase vile 
şi blocuri de locuinţe în București, sanatoriul Popper, 
din Predeal etc. 

Dintre numeroasele sale articole, în antologie a 
fost inclus Arhitectura nouă, publicat în „Contim- 
poranul“, IV, 1925, nr. 53—54, pp. 3—4. 


Nikolai A. LADOVSKI (1881—1941) 


Arhitect sovietic, teoreticianul și conducătorul curen- 
tului rationalist al anilor '20, profesor la Vhutemas. 
A realizat proiecte pentru diferite dotări publice, lo- 
cuințe etc., ca și proiecte de sistematizare pentru 
mai multe orașe, modelul unui „Oras verde“ etc. 

Pozitiile sale teoretice sînt expuse în articole pu- 
blicate în diverse reviste sovietice de specialitate, în 
intervenții și discuții în cadrul organizatiilor pro- 
fesionale. În antologie au fost incluse : o interventie 
în „Comisia de sinteză a picturii, sculpturii și arhi- 
tecturii“, 1919, pe care am întitulat-o Arhitectura și 
spaţiul, text preluat din Selim O. Chan-Magomedov, 
op. cit., pp. 543—544, în traducerea Suzanei Avram 
Boceanu și a lui Alexandru Avram, precum şi frag- 
mente din articolul Osnovi postroenia teorii arhitecturi 
(pod znakom raţionalisticeskoi estetiki), publicat în 
„Izvestia ASNOVA“, 1926, pp. 3—5, preluat din lu- 
crarea Mastera sovetskoi arhitecturi ob arhitekture, 
Moscova, 1975, vol. I, pp. 347—352. Traducerea: Ma- 
rilena Suteu. 


LE CORBUSIER (Charles-Edouard Jeanneret) 
(1887—1965) 


Arhitect, urbanist, pictor, sculptor de origine elve- 
tiană, naturalizat în Franta. Cele mai importante lu- 
crări (proiecte sau realizări) : proiecte pentru case 
Dom-îno, 1914; proiectul unui oraș de 3 milioane de 
locuitori, 1922; proiectul unor imobile-vilă, 1922; 

casa Ozenfant, Paris, 1922 ; cartierul Pessac, Bordeaux, 
1925 ; pavilionul „Esprit Nouveau“, Paris, 1925; vila 
Stein, Garches, 1927 ; două locuinte în cartierul-expo- 
zitie Weissenhof, Stuttgart, 1927 ; două proiecte pentru 
concursul Palatului Societăţii Naţiunilor, Geneva, 
1927—28 ; vila Savoye, Paris, 1928—31 ; clădirea Cen- 
trosoiuz, Moscova, 1928 ; proiecte de sistematizare pen- 
tru: Rio de Janeiro, 1929; Alger, 1950—34; Buenos 
Aires, 1929 și 1938 ; Geneva, 1933 etc. ; Ministerul edu- 
catiei și culturii, Rio de Janeiro, 1936—45 ; Pavilionul 

elvețian în „Cité universitaire“, Paris, 1930—32; Uni- 
tatea de locuit, Marsilia, 1947—52 ; capela Ronchamp, 
1950—53 ; mănăstirea La Tourette, [veur, 1952—60 ; 
casa de cultură Fîrminy, 1956—65; muzeu, Tokyo, 
1957—59 ; Pavilionul brazilian în „Cité universitaire“, 
Paris, 1957—59 ; proiectul unui spital, Venetia, 1965 ; 
proiectul de sistematizare şi clădirile administrative 
de pe Capitoliul noului oraș indian Chandigarh, 
1950—57 etc. 

Le Corbusier a publicat numeroase articole răspîn- 
dite în reviste din diferite ţări, precum si multe vo- 
lume, dintre care amintim: Après le cubisme (cu 
A. Ozenfant), 1918; Vers une architecture, 1923; La 
peinture moderne (cu A. Ozenfant), 1925; L'art dé- 
coratif d'aujourd'hui și Urbanisme, 1924; Almanach 
d'architecture moderne, 1925 și 1926; Une maison, 
un palais, 71928; Précision sur un état présent de 
Parchitecture ct de Purbanisme, 1930; La ville ra- 
dieuse, 1935; Quand les cathédrales étaient blanches, 
1937 ; Sur les 4 routes, 1941; La maison des hommes, 
1942 ; La charte d'Athene, 1943; Les trois établis- 
sements humains, 1944; Manière de penser l'urba- 
nisme, 1945; Le Modulor, 1948 şi 1954; Une petite 
maison, 1954; Le poème de l'angle droit, 1955. 

Textele alese în antologie au fost selectate din 
Vers une architecture, ed. a II-a, 1924, din conferința 
L'Esprit Nouveau en Architecture, 1924 şi articolul 
Construire en série, 1924, (apărut iniţial în „Bytowa- 
Kultura“, Brno), publicate în Almanach d'Architec- 
ture moderne, 1925, pp. 2—40, respectiv 77—62, pre- 
cum şi articolul, semnat împreună cu P. Jeanneret, 
Les cinq points d'une nouvelle architecture, 1926, pre- 
luat din Le Corbusier, 1910—65, Zürich, 1967, p. 44. 
Traducerea textelor : Mădălina Lascu. 


EL LISSITZKY (1890—1941) 

Arhitect, pictor, grafician, tipograf sovietic; profe- 
sor la Şcoala de artă din Vitebsk (alături de KK. Ma- 
levici), apoi la Vhutemas (1925—1950). A elaborat 
proiecte pentru zgîrie-nori orizontali, 1923—25 ; pro- 
iecte pentru cluburi nautice, 1925, clădiri industriale, 
1950, prototipuri de mobilă în atelierele Vhutemas 
ete. 

A scris articole în reviste sovietice si occi- 
dentale — „De Stijl“, „G“, „Vessci/Gegenstand /Objet“, 
„ABC“ — avînd un rol decisiv în înfiintarea unora 
dintre acestea. A publicat volumele Die Kunstismen 
(împreună cu H. Arp), 1925, si Russland. Die Re- 
konstruction der Architektur in der Sowjetunion, 
1930. 

În antologie au fost incluse articolele Proun, re- 
dactat la Moscova, în 1920 și publicat în „De Stijl“, 
1922, nr. 5, și Element und Erfindung, publicat în 
„ABC“, 1924, nr. 1, preluate din vol. El Lissitzky. 

Maler, Architekt, Typograf, Fotograf, Dresda, 1976, 
pp. 348—349, respectiv 351—352, precum și capitolul 
Ideologischer Uberbau, din vol. Russland... pp. 38—40. 
Traducerea textelor: Suzana Avram Doceanu si Ale- 
xandru Avram. 


Adolf LOOS (1870—1933) 


Arhitect austriac ; printre realizările sale, mai im- 
portante sînt : Cuje Museum, Viena, 1899 ; vila Karma, 
Montreux, 1904; barul Kăriner, Viena, 1907; casa 
Steiner, Viena, 1910; clădirea din Michaelerplatz, 
Viena, 1910; casa Scheu, Viena, 1972; proiecte de 
locuințe populare pentru Viena, 1920—23 ; proiect de 
concurs pentru sediul ziarului „Chicago Tribune“, 
1922 ; casa T. Tzara, Paris, 1926 etc. 

Articolele şi pamfletele sale au fost reunite în 
două volume : Ins Leere geschprochen (scrierile din- 
tre 1897—1900), 1921 şi Trotzdem (scrierile dintre 
1900—1930), 1931. In antologie a fost inclus, cu omi- 
siuni neînsemnate, unul dintre cele mai importante 
articole ale sale: Architektur, 1910, preluat din vol. 
A. Loos, Sämtliche Schriften, Viena — München, 
1962, vol. I, pp. 302—318. Traducerea: Radađiana 
Ivănescu. 


Erich MENDELSOHN (1887—1953) 


Arhitect german; a activat în Germania, U.R.S.S., 
Anglia, S.U.A. Printre cele mai importante realizări 
ale sale se numără: turnul lui Einstein, Potsdam, 
1920—21 ; ansamblul industrial Luckenwalde, 1921— 
23; fabrică de textile, Leningrad, 1925—27 ; maga- 
zinele Schocken, Nürenberg, 1926; Stuttgart, 1926— 
28; magazinul Lafayette, Berlin, 1928; Columbus- 
haus, Berlin, 1931; proiecte de sistematizare pentru 
Berlin, Londra ete. ; diferite constructii la Ierusalim 
si Haifa, 1935—38 ; locuinte la San Francisco, 1950— 
58; laboratoare la Universitatea Berkeley, 1951—53. 

A publicat articole şi texte ale unor conferințe ti- 
nute în diferite tări, precum și volumele: Amerika. 
Bilderbuch eines Architekten, 1926; Russland, Eu- 
ropa, Amerika. Ein architektonischer Querschnitt, 
1929 ; Three lectures on Architecture, 1944; Briefe 
eines Architekten, 1962. 


În antologie au fost alese fragmente din Refiections 
on New Architecture, scrise pe front, 1914—17, pre- 
luate după D. Sharp, Modern Architecture and Ex- 
pressionism, Londra, 1966, pp. 181—182, în traducerea 
Olimpiei Lykiardopol, şi fragmente din textul con- 
ferintei Die Internationale Uberreinstimmung des 
neuen Baugedankens oder Dynamik und Funktion, 
1925, preluat din E. Mendelsohn, Das Gesamtschaffen 
des Architekten, Berlin, 1930, pp. 22—34. Traducerea : 
Radadiana Ivănescu. 

Hannes MEYER (1889—1954) 


Arhitect elvețian, membru al grupului ABC (1925— 
28), director la Bauhaus (1928—30); a activat în El- 
vetia, Germania, U.R.S.S., Mexic. Dintre realizările 
sale, mai importante sânt : școala de la Bernau (1928— 
30) şi diferite construcţii în U.R.S.S. şi Mexic. Din- 
tre proiecte, remarcabile sînt cele pentru ,„,Peter- 
schule“, Basel, 1926, și cel pentru Palatul Societăţii 
Naţiunilor, Geneva, 1927 (ambele în colaborare cu 
H. Wittwer), proiectul pentru „Arbeiterbank“, Berlin, 
1929, proiecte de sistematizare pentru Moscova și alte 
orase sovietice etc. 


Dintre numeroasele sale scrieri, în antologie au 
fost încluse fragmente din eseurile: Die neue Welt 
(publicat în „Das Werk“, 1926, nr. 7, pp. 205—224); 
Bauen, apărut prima oară în „Bauhaus“. Zeitschrift 
fur Gestaltung, Dessau, 2, 1928, nr. 4, pp. 12 urm.; 
Bauhaus und Gesellschaft, publicat în „Bauhaus“, 3, 
1929, nr. 1, pp. 2 urm.; ca și din articolul retrospec- 
tiv privind activitatea Bauhaus-ului sub conducerea 
sa, Bauhaus Dessau. Erfahrungen einer polytechni- 
schen Erziehung, publicat în „Edificación“, Meaic, 
1940, nr. 34, pp. 13—28. Textele au fost preluate din 
volumul H. Meyer, Bauen und Gesellschaft. Schriften, 
Briefe, Projekte, Dresda, 1980, pp. 27—32, 47—49, 
49—53, respectiv 78—88. Traducerea: Suzana Avram 
Boceanu şi Alexandru Avram. 


Ludwig MIES VAN DER ROHE (1886—1969) 


Arhitect german, vicepreședinte al Deutscher Werk- 
bund-ului (1926—32), ultimul director al Bauhaus- 
ului (1930—33). În 1937 a emigrat în S.U.A.; din 
1938 pînă în 1958 a fost directorul Facultății de Ar- 
hitectură de la Armour Institute of Technology (de- 
venit mai târziu Illinois Institute of Technology — 
ITT) din Chicago. 


Proiecte şi realizări importante : 5 proiecte de zai- 
rie-nori, 1919—24 ; proiectul unei case la țară, 1923; 
clădire de locuințe colective în cartierul-expoziţie 
Weissenhof, Stuttgart, 1927 ; pavilionul german la Ex- 
poziția internatională, Barcelona, 1929: casa Tu- 
gendhat, Brno, 1930; casa Lehmka, Berlin, 1932; 
planul de sistematizare și construcția majorității clă- 
dirilor la ITT, Chicago, 1939—56; clădiri cu aparta- 
mente, Lake Shore Drive, Chicago, 1950—51 ; proiect 
pentru Convention Hall, Chicago, 1953; Seagram 
Building, New York, 1958—59 ; Galeria de artă mo- 
dernă, Berlin, 1962—65, şi altele. 

Dintre scrierile sale, puţine la număr, în antolo- 
gie au fost selectate: Arbeitsthesen, apărut în „G“, 
1923, nr. 1; Industrielles Bauen, publicat în „G“, 
1924, nr. 3; Uber die Form in der Architektur, pu- 

blicat în „Die Form“, 1927, heft 2, p. 59, şi Die neue 
Zeit (discurs la închiderea Congresului Deutscher 
Werkbund), apărut în „Die Form“, 1930, nr. 1, toate 
preluate din U. Conrads, op. cit., pp. 70, 76—77, 96, 
respectiv 114, în traducerea Suzanei Boceanu Avram 
şi Alexandru Avram, precum şi Architecture and 
Technology, din „Arts and Architecture“, vol. 67, oct. 
1950, nr. 10, p. 30. Traducerea Olimpia Lykiardopol. 


Piet MONDRIAN (1872—1944) 


Pictor, teoretician important al neoplasticismului. Din- 
tre numeroasele sale eseuri doctrinare, au fost alese 
fragmente din The Realisation of Neoplasticism in 
the Distant Future and in Architecture Today, pu- 
blicat în „De Stijl“, 1922, vol. V, pp. 41—47, preluat 
din H.L.C., Jaffe, op. cit., pp. 163—171. Traducerea: 
Olimpia Lykiardopol. 


Hermann MUTHESIUS (1861—1927) 


Arhitect german, important în special pentru acti- 
vitatea sa teoretică. În afară de conferințele şi nu- 
meroasele articole apărute în diferite reviste ger- 
mane ale epocii, a publicat volumele : Die englische 
Baukunst der Gegenwart, 1900, Das englische Haus, 
3 vol. 1904—05, Landhaus und Garten, 1907, Wie baue 
ich mein Haus ?, 1917, şi altele. 


In antologie au fost incluse fragmente din cîteva 
articole şi conferinte: Die Bedeutung des Kunstge- 
werbes, conferință, 1907 ; Das Form-problem im In- 
genieurbau, 1913, apărut în „Jahrbuch des Deutschen 
Werkbundes“, Die Werkbundarbeit der Zukunft, re- 
ferat prezentat la Congresul Deutscher Werkbund, 
Köln, 1914, preluate din antologia lui J. Posener, 
Anfänge des Functionalismus, Berlin, 1964, pp. 176— 
185, 191—198, respectiv 199—204, precum și tezele 
expuse la același congres, preluate din U. Condars, 
op. cit, pp. 25—26. Traducerea textelor: Radadiana 
Ivănescu. 


Jacobus Johannes Pieter OUD (1890—1963) 


Arhitect si urbanist olandez, membru, între 1917— 
19, al grupării De Stijl; între 1918—1933 a fost ar- 
hitectul oraşului Rotterdam. 

Lucrări mai importante : proiectul unui ansamblu 
de locuinte pe plajă, Scheveningen, 1917 ; proiect de 
fabrică şi birouri, Purmerend, 1919 ; cartierul de lo- 
cuînțe „Oud Mathenesse“, Rotterdam, 1922; locuințe 
muncitorești, Hoek van Holland, 1924; cafeneaua 
„De Unie“, Rotterdam, 1925; cartierul Kiefhoek, 
Rotterdam, 1925 ; case în serie în cartierul-expoziţie 
Weissenhof, Stuttgart, 1927; proiectul cartierului 
Blijdorp, 1951; proiect pentru sistematizarea centru- 

lui orasului Rotterdam, 1942—43; locuinţe muncito- 
rești, Arnhem, 1951; clădire de birouri, Rotterdam, 
1954—60. 

A publicat articole în reviste olandeze, germane, 
engleze ; câteva din aceste articole au fost republi- 
cate în vol. Holländische Architektur, 1926 (Bauhaus- 
bücher, nr. 10). 

Din scrierile lui Oud au fost selectate fragmente 
din: Art and the Machine, publicat în „De Stijl“, 
1917—19, nr. 3, pp. 25—27, preluat din H. L. C. Jaffe, 
op. cit, pp. 96—98, în traducerea Olimpniei Lykiar- 
dopol, precum și fragmente din Uber die zukunftige 
Baukunst und ihre architektonischen Möglichkeiten, 
1921, şi Ja und Nein: Bekenntnisse eines Architek- 
ten, 1925, republicate în Holländische Architektur, 
ed. a l-a, 1929, pp. 8—21, respectiv 99—102. Tradu- 
cerea: Radadiana lvănescu. 


Antonio SANT'ELIA (1888—1916) 


Arhitect, fondator şi singurul exponent autentic al 
arhitecturii futuriste. Realizări: vila Elisi, lângă 
Como, 1911; proiect pentru noul cimitir, Monza (în 
colaborare), 1912. 

in antologie a fost preluat integral textul mani- 
festului său, Messaggio, prefaţă a catalogului Expo- 
ziției „Nouve Tendenze“, Milano, 1914, după „Con- 
trospazio“, II], 1917, nr. 4—5, pp. 17—18. Traduce- 
rea : Nicolae Lascu. 


Louis Henri SULLIVAN (1856—1924) 


Arhitect american ; cele mai importante construcții 
ale sale au fost realizate în perioada colaborării cu 
ing. D. Adler: Auditorium Building, Chicago, 1886— 
39; magazinele Walker, Chicago, 1889; Wainwight 
Building, St.-Louis, 1890—91; Guaranty Building, 
Buffalo, 1894—95; magazinele Carson, Pirie and 
Scoot, Chicago, 1899 etc. 

Articolele sale, apărute în diferite publicaţii, au 
fost strînse în două volume: Kindergarten Chats, 
1954, şi The Autobiography of an Idea, 1924; în ace- 
lasi an a apărut si A System of Architectural Orna- 
ment According with a Philosophy of Mans’ Power. 
Dintre scrierile sale, au fost alese fragmente din Or- 
nament in Architecture, publicat în „The Engineering- 
Magazine“, 1892, vol. IHI, nr. 5, și fragmente din 
The Tall Office Building Artistically Considered, 
publicat în  „Lippincott's Magazine“, martie 18%, 
preluate după Kindergarten Chats, ed. 1947, pp. 1867— 
190, respectiv 202—213. Traducerea textelor: Olimpia 
Lykiardopol. 

Vladimir E. TATLIN (1885—1953) 


Pictor şi sculptor sovietic, reprezentant ul artei con- 
structiviste ; după 1920 a predat la Vhutemas. A de- 
venit celebru pentru proiectul monumentului închi- 
nat Internaționalei a I-a. 

Semnificativ pentru viziunea sa artistică este arti- 
colul, înclus în antologie, O pamiatnikah novovo tipa, 
apărut în „Iskustvo Komuni“, martie 1919, preluat 
din Mastera..., vol. IH, pp. 75—76. Traducerea: Ma- 
rilena Suteu. 


Bruno TAUT (1880—1938) 


Arhitect german, figura centrală a mişcării expresio- 
niste din arhitectura anilor ’20 ; a condus „Arbeitsrat 
für Kunst“ și apoi a înfiintat revista „Frülicht“. În- 
tre 1921—24 a fost arhitectul oraşului Magdeburg. 
După 1932 a vizitat Japonia si a activat în U.R.S.S. 
şi Turcia. 

Realizări mai importante: sistematizarea oraşului 
Magdeburg ca oraş-grădină, 1913 şi urm; pavilionul 
de sticlă la expozitia Werkbund, Köln, 1914; locu- 
inte muncitorești, Magdeburg, 1921—23 ; clădiri cu 
apartamente economice, Berlin, după 1924; diferite 
ansambluri de locuinte la Berlin — Mahlsdorf, Britz, 
Fichkamp, Tegel, Zehlendorf, 1925—31 ; locuință în 
carlierul-expoziţiei Weissenhof, Stuttgart, 1927. 

A scris numeroase articole, eseuri și proclamații ; 
a mai publicat volumele : Der Stadtkrone, 1919; Al- 
pine Architektur, Der Weltbaumeister si Die Au- 
flösung der Stadt, 1920; Bauen, Der Wohnbau, 1927; 
Moderne Architektur, 1929, Die neue Baukunst in 
Europa und Amerika, 1930, etc. 

În antologie a fost inclus Ein Architektur Pro- 
gramm, scris în 1918, preluat din U. Conrads, op cit., 
38—40, în traducerea Radadianei Ivănescu, precum 
si scurtul eseu publicat în 1919, împreună cu cele ale 
lui W. Gropius şi A. Behne, cu ocazia deschiderii 
„Expozitiei arhitecţilor necunoscuţi“. 


Henry VAN DE VELDE (1863—1957) 


Arhitect, pictor, designer belgian; între 1906—1915 
a fost director al Școlii de Arte și Meserii din 
Weimar; din 1926 a fost director la „Institut Su- 
perieure des Arts Décoratifs“ din Bruxelles și pra- 
fesor de istoria arhitecturii la Universitatea din 
Gand. 

Dintre realizările sale de arhitectură, menționăm : 
propria casă, Uccle, 1895 : casa Esche, Chemnitz, 1903; 
clădirea Școlii de Arte și Meserii, Weimar, 1906, pro- 
îectul teatrului Champs-Élysées, Paris (executat de 
A. Perret); teatrul Werkbund, Köln, 1914; muzeul 
Kröller-Müller, Waterloo, 1921—30 ; clădirea biblio- 

tecii Universităţii din Gand, 1936—40, precum si nu- 
meroase locuinţe particulare. 

Printre foarte numeroasele scrieri ale lui H. van 
de Velde, se numără și volumele : Deblaiement d’Art, 
1894; Die Renaissance im modernen Kunstgewerbe, 
1901; Vom neuen Stil, 1907; Les formules de la 
Beaute architectonique moderne, 1916—17; La voie 
sacrée, 1953; Vie et mort de la colonne, 1942, Ge- 
schichte meines Lebens, 1962 etc. 

In antologie au fost alese fragmente din vol. Les 
formules..., ediţia din 1916—17, republicată în 1978, 
ed. Archives d'Architecture Moderne, Bruxelles ; vo- 


lumul cuprinde eseuri scrise în perioada 1902—1912. 
Traducerea textelor : Mădălina Lascu. 


Alexandr A. VESNIN (1883—1959) 


Arhitect şi scenograf sovietic, figură de primă mă- 
rime a constructivismului. Între 1921—31 a fost pro- 
fesor la Vhutemas ; a fost președintele Societăţii Ar- 
hitecților Moderni (OSA), încă de la înființarea ei, 
în 1925 ; din 1926 a condus, împreună cu M. Ginsburg, 
revista „Sovremennaia arhitektura“. 

Lucrările de arhitectură au fost elaborate împreună 
cu fratii săi, Leonid și Viktor; cele mai importante 
sînt : proiectul prezentat la concursul pentru Palatul 
Sovietelor, 1923 ; proiectul pentru sediul ziarului „,Le- 
ningradskaia Pravda“, 1924; proiectul de concurs 
pentru Palatul central al telefoanelor, 1925; Institu- 
tul central de mineralogie, 1925—29; magazinele 
Mostorg, 1926—28 ; club muncitoresc, Baku, 19284 
uzinele de automobile Lihaciov, Moscova, 1931—34 ; 


proiectul pentru Biblioteca Lenin, Moscova, 1928—29, 
și altele. 


Dintre scrierile sale, în antologie a fost inclus 
Credo, 1922, preluat după Mastera... vol. II, pp. 14— 
15. Traducerea : Marilena Suteu. 


Otto WAGNER (1841—1918) 


Arhitect austriac: din 1894, profesor la Academia 
vieneză. Principalele opere realizate : lucări la me- 
troul din Viena (plan general, sediul central, 25 sta- 
ţii de metrou), 1894—99 ; clădiri pentru Liniile admi- 
nistraţiei fluviale, Nussdorf, 1897; Banca Poşte:, 
Viena, 1904—06 ; locuințe particulare și case de ra- 
port la Viena etc. 


Lucrările sale au fost publicate, între 1891—1922, 
în patru volume: Einige Skizzen, Projekte und 
ausgefiirte Bauwerke. A scris: Moderne Architektur, 
1895 (ediția a patra a apărut sub titlul Die Baukunst 
unserer Zeit); Die Groszstadt. Eine Studie über 
diese, 1911, precum şi mai multe articole. Textele 
alese în antologie fac parte din Moderne Architektur, 
ed. a Il-a, 1902. Traducerea: Radadiana Ivănescu. 

Frank Lloyd WRIGHT (1869—1959) 


Cel mai important arhitect american al secolului nos- 
tru ; din cele aproximativ 500 proiecte şi realizări, 
amintim : Wright House, Oak Park, 1889; Golf Club, 
River Forest, 1898; Larkin Building, Buffalo, 1904; 
Unity Church, Oak Park, 1906 ; Robie House, Chicago, 
1909 ; Taliesin I, Spring Green, 1911; Hotelul impe- 
rial, Tokyo, 1916—23 ; National Life Insurance Comp., 
Chicago, 1920 ; Millara House, Pasadena, 1923; Ennis 
House, Los Angeles, 1922; Broadacre City, proiect, 
1931—35 ; Kaufmann House, Bear Run, 1936—39; 
Taliesin West, Phoenix, 1938; Florida Southern Col- 
lege, 1938—59 ; Muzeul S. Guggenheim, New York, 
1946—59 ; Unitarian Church, Madison, 1947; Johnson 
Wax Building, Racine (turnul cu laboratoare), 1950; 
David Wright House, Phoenix, 1950; centrul civic, 
Marina County, 1959. 

Dintre numeroasele scrieri ale lui Wright, amintim 
seria de articole In the Cause of Architecture, 1908— 
28, precum şi volumele: Modern Architecture, 1951; 
Two Lectures on Architecture, 1931; An Autobio- 
graphy, 1932; The Disappearing City, 1932; An Or- 
ganic Architecture, 1939; Genius and the Mobocracy, 
1949 ; The Future of Architecture, 1953; The Natu- 
ral House, 1954; A Testament, 1957. 

În antologie au fost incluse fragmente din artico- 
lul In the Cause of Architecture, publicat în „The 
Architectural Record“, nr. 3, martie 1908, preluat din 
volumul omonim apărut în 1975; fragmente din în- 
troducerea la volumul din 1910, care a însoțit expo- 
ziția sa europeană, fragmente pe care le-am întitu- 
lat Arhitectura organică, preluate din On Architec- 
ture. Selected Writings, 1894—1940, New York, 1941, 
pp. 59—76 ; fragmente din două conferințe — The 
Cardboard House, 1930, şi To the Young Man in 
Architecture, 1931 —, precum și fragmente din The 
language of an Organic Architecture, 1955, toate pre- 
luate din The Future of Architecture, 7953, pp. 143— 
162, 216— 237, respectiv 345—351. Traducerea teate- 
lor : Olimpia Lykiardopuol. 


Declaraţia primului Congres Internaţional de Arhi- 
tectură Modernă, 1928 (textul oficial în limba fran- 
ceză) a fost preluată din C.I.A.M. — Dokumente 
1928—1939, Basel — Stuttgart, 1979, pp. 30—31. Tra- 
ducerea : Mădălina Lascu. 

. nostru a pus întreaga arhitectură pe noi baze teo- 

prezentul imediat, dar avînd o largă deschidere vizio- 
nară, prin amploarea sa, asupra viitorului, teoria ar- 

